
PONTIFICIUM ATHENAEUM ANGELICUM 


Romae, 7 martii A. D. 1960 


Eminentissime Princeps, 

Cum Eminentia Tua per epistulas, die 18 iulii A. D. 1959 missas, 
Athenaei nostri « Angelicum » nuncupati sententias et vota in his quae 
ad res in futura Oecumenica Synodo tractandas pertinent, benigne pe- 
tieri (Prot. N. 2 C/59-4), Magisterii S. Theologiae necnon illius luris 
Canonici sententias et vota Eminentiae Tuae mandare, honoris et gaudii 
pariter hodie mihi est. 

In devoto Sacrae Purpurae osculo, enixe rogor Eminentiam Tuam, 
ut nostri obsequii testimonium libenter accipias. 

Scribebam Romae, die 7 martii, in festo S. Thomae Aquinatis. 

Fr. L. B. Gillon, O. P. 

Rector 




FACULTAS THEOLOGICA 




1. DE RELATIVISMO 


Inter principia errorum nostri temporis praecipue notatur quidam re- 
lativismus. Etenim magnae mutationes factae sunt diebus nostris, inven¬ 
tiones scientificae mirabiles mutaverunt vitam quotidianam, populi qui 
sub influxu civilisationis occidentalis vixerunt, ad proprios « valores » ut 
aiunt sese convertunt, ex altera parte in animi cultu praevalet indoles 
historica. Propter istas rationes, multi etiam catholici non sine difficul¬ 
tate admittunt posse existere conceptus, institutiones, quae supra tem¬ 
pus existentes valeant pro omnibus locis et temporibus. Huic ut peri¬ 
culo provideatur, opportunum videtur iudicio Concilii submittere prae¬ 
sertim istas propositiones de expressione dogmatum quae videntur totam 
catholicam doctrinam subvertere. 

De dogmatibus. Conceptus analogici quibus dogmata exprimuntur 
non possunt esse immutabiles, sed mutari debent secundum diversas 
philosophias et opinationes quae saeculorum decursu oriuntur. 

Ita diebus nostris, conceptus philosophiae graecae a scholasticis ad¬ 
hibiti quibus Concilia praeterita usa sunt, non amplius intelligi possunt 
ab aetatis nostrae hominibus, ideoque magisterium Ecclesiae uti debet 
conceptibus philosophiae hodiernae, et etiam scientiarum. Theologis 
incumbit praecipue dogmata liberare a loquendi ratione iamdiu in Ec¬ 
clesia recepta et philosophicis notionibus vigentibus penes doctores ca¬ 
tholicos, et novas expressiones temporibus nostris et unicuique mentis 
efformationi in diversis nationibus excultae accomodatas proponere. 

Ut etiam unioni Christianorum faveatur theologia aliqua oecumenica, 
non confessionalis, proponatur quae modum loquendi scripturae sacrae 
retineat. 

De sacerdotio. Ea omnia quae de sacerdotio a theologis docentur 
sese referunt ad « Sacerdotium Christianitatis » in qua eius essentia re¬ 
fertur ad cultum divinum, ministrationemque sacramentorum praedica¬ 
tionemque Verbi sacri. Quae non possunt applicari sacerdotibus in na¬ 
tionibus non amplius christianis existentibus quibus munus reducitur 
ad testimonium et praesentiam per vitam omnino similem cum his inter 
quos vivunt. 

De civilisatione christiana. A multis etiam existentia alicuius civili¬ 
sationis christianae negatur. Alii valde confuse loquuntur de necessitate 
ut « Christianismus sese liberet ab omnibus quae accepit ab Occidente 
ut possit “ incarnari ” in aliis partibus terrae ». 

Radix huius confusionis est quod saepe saepius vox « civilisatio » 
sumitur in plurali, sensu sociologorum, ad designandum complexum 
phaenomenorum sive religiosorum, sive moralium, sive scientificorum, 
sive technicorum, sive artisticorum quibus tempore determinato distin¬ 
guitur vita aliquarum societatum. 

Sed adest sensus philosophicus quo vita civili dicitur ea quae in 
societate ducitur secundum exigentias rationis. Si insuper exigentiis fidei 
respondet, erit christiana civilisatio. Elementa immutabilia et univer¬ 
salia istius civilisationis quibus frequenter loquuntur Pontifices Leo XIII, 
{Immortale Dei, etc.) Pius XI {Divini Redemptoris etc.) Pio XII {Sum¬ 
mi Pontificatus, Evangelii praecones, allocutiones 1 sept. 1944, 7 sept. 
1955, 9 martii 1956 etc.) sunt definienda ut vitentur istae confusiones 
cuius consequentiae practicae saepe deplorantur in relationibus catho¬ 
licorum cum communistis vel in collaboratione cum acatholicis. Sic 
facile apparebit quomodo haec elementa possunt in diversis « civilisa- 
tionibus » sensu sociologico « incarnari ». 

2. EVOLUTIONISMUS COSMICUS 

Evolutionismus cosmicus (Teilhard de Chardin) quo datur inter¬ 
pretatio christianismi nova quo scandalizantur etiam aliqui protestantes. 

Materia non differt essentialiter a spiritu. Quin potius substratum 
universi est indivisio spiritus et materiae atque universum non continet 
nisi materiam quae fit spiritus. Sic consociatur materialismus cum 
spiritualismo. 

Universum, quod est radicaliter unum, dupliciter considerari po¬ 
test; nempe prout complectitur unitatem supremam suique semper con¬ 
sciam, quae est Deus, ac insuper prout per vitae evolutionem diversos 
conscientiae status acquirit, ut denique reflexam sui conscientiam in ho¬ 
mine consequatur. Unde pantheismus cum Dei personalis religione amice 
consociari potest. 

Alii multi errores continentur in hos systemate de quibus esset in¬ 
quirendum, ut perversio totalis totius doctrinae christianae vitari 
possit. 

Peccatum originale 

Existentia. Peccatum originale non est dogma fidei (propter in¬ 
certam approbationem Concilii Carthaginensis a Papa Zosimo a quo 
posteriora concilia pendent), sed modum secundum quem, in conceptio¬ 
ne « Fixista universi » (per oppositionem ad conceptionem evolutivam) 
explicatur mythice origo mali in universo. 

Natura. Peccatum originans non fuit peccatum alicuius personae 
singularis, sed collectivum. Potest concipi ut dominatus initialis passio¬ 
num sensitivarum quae ex origine belluina procedit. 

Peccatum originatum. Peccatum originale in nobis non est nisi con¬ 
scientia « solidarietatis » generis humani in malo: « La necessite theolo¬ 
gique du bapteme s’explique par la solidarite genetique de tous les 
hommes au sein d’une meme humani te (impregnee par le peche par 
necessite statique) ou les liens collectifs se decouvrent encore plus reels 
et plus profonds entre tous les individus que toute liaison de type 
directement et lineairement hereditaire » (Teilhard de Chardin, cite par 
Cognet, p. 122). 

SUPERNATURALE 

Deus creare non potest creaturas intellectuales, quin easdem ad 
visionem beatificam ordinet et vocet. Thesis opposita non est nisi inter¬ 
pretatio gratuitatis ordinis supernaturalis ope philosophiae deficientis. 

De immortalitate animae. Conceptus immortalitatis animae non 
provenit ex revelatione iudaica-christiana, sed ex eius interpretatione 
secundum data philosophiae graecae. Ideoque, cum revelatione chri- 
stiana, admitti potest animam simul cum corpore destrui, sed tempore 
resurrectionis simul cum ipso vitam recuperare (cf. G. Cullman). 

Alii mitius loquuntur de non insistendo in hac immortalitate, sed 
in resurrectione, non in salute personali, sed in glorificatione totius 
corporis Christi mystici, in Parousia. De purgatorio, de aeternitate 
poenarum inferni, multi, etiam sacerdotes, dubitationes movent. Doc¬ 
trina de existentia limborum pro pueris sine baptismate decedentibus 
in multis ephemeridibus in dubio ponitur. 

De redemptione Christi. Christus assumpsit ho min em univer¬ 
salem et est homo universalis ideoque ab ipso salvatur totum genus 
humanum ita ut illi qui ab actu personali sese excludunt ab humanitate 
redempta sint fructibus suae redemptionis privati. (Ita Elements de 
doctrine spirituelle, Fiche 87, p. 1). 

Multa alia possent proponi de interpretatione symbolica praesentiae 
Eucharisticae etc. 

3. DE RELATIONIBUS INTER ECCLESIAM ET STATUM 

Multi auctores his ultimis annis recesserunt a doctrina in documentis 
Magisterii ecclesiasticis contenta, et a probatis auctoribus edicta quae 
sese refert ad officia religiosa status catholici. Eis videtur non ex fine 
essentiali utriusque societatis profluens, sed nihil aliud nisi synthesis theo- 

retica relationum olim existentium inter Ecclesiam et potestatem mo- 
narchicam « vigente sacra christianitate ». Opportuna videtur affirmatio 
solemnis istius doctrinae dummodo cum ea proponatur doctrina de 
legitima tolerantia cuius elementa inveniuntur in litteris Encyclicis Leo¬ 
nis Papae XIII et in allocutionibus Pii Papae XII. 

De laicismo 

Plena separatio inter ordinem sacrum et ordinem profanum est 
fructus plenioris intelligentiae distinctionis evangelicae inter « spirituale » 
et « temporale » a qua diebus nostris oportet deducere omnes conse¬ 
quentias quoad laicitatem Status, Scholae, operum ad res profanas pro¬ 
movendas ut sunt opificum sodalicia, litteratorum doctorumque circuli, 
rerum publicarum et socialium consociationes. 

Ius CONSCIENTIAE ERRONEAE 

Principio obiectivo, iuxta quod « iura soli veritati competunt, mi¬ 
nime vero errori », substituendum est principium subiectivum « iuris 
subiectum non est res quaedam abstracta ut veritas, sed persona humana 
sive individualiter, sive collective sumpta, cui agnoscendum est ubique 
et semper ius agendi secundum suam conscientiam, etiam erroneam ». 


DE RELATIVISMO HODIERNO 
(P. Garrigou-Lagrange) 

Relativismus hodiernus, de quo pluries loquitur Encyclica Humani 
Genens Pii XII, est neomodernismus. Etenim, aeque ac modernismus ne¬ 
gat valorem ontologicum et transcendentem primarum notionum et pri¬ 
morum principiorum, v. g. principii causalitatis. Dictum causalitatis prin¬ 
cipium non haberet amplius nisi valorem phoenomenalem et in hanc vel 
similem formam redigi deberet: « omne phoenomenon exigit phoeno- 
menon antecedens ». 

Realismus vero traditionalis huic principio hanc dat formulam: Omne 
quod pervenit ad esse exigit causam et, in ultima analysi, Causam Primam, 
quae sola est Ipsum esse subsistens. 

Si relativismus verus esset, principium causalitatis esset sicut mantica 
(porte manteau) in auro depicta, quae certe nihil portare potest. Ex hoc 
sequitur quod existentia Dei demonstrari non posset, neque origo divina 
christianismi; praeambula fidei probari non possent, qui errores scilicet 
damnati sunt in Concilio Vaticano et in Encyclica Pascendi Pii X. 

Contra hunc relativismum, ad phoenomenismum et scepticismum per¬ 
ducentem, futurum Concilium oecumenicum deberet defendere traditio- 
nalem definitionem veritatis quae est: « adaequatio rei et intellectus » 
seu conformitas nostri iudicii cum re extramentali. Sublata definitione 
traditionali, veritas nihil aliud est quam conformitas cum phoenomenis 
quae sunt in perpetua evolutione. Veritas esset solum conformitas no¬ 
stri iudicii cum legibus phoenomenorum, quae sunt in perpetuo fluxu, 
ut iam dicebat Heraclitus. 

Nulla esset veritas immutabilis, sed omnis veritas esset tantum 
tempus. Hoc autem est contra affirmationem Christi Domini: « Coelum 
et terra transibunt: verba autem mea non praeteribunt ( Matt . XXIV, 25). 

Relativismus hodiernus autem redit ad hanc negationem veritatis 
immutabilis. Cf. Enchiridion Denzinger 2058: « Veritas non est im¬ 
mutabilis plus quam ipse homo, quippe quae cum ipso, in ipso et per 
ipsum evolvitur ». 

DE IURAMENTO ANTIMODERNISTICO 

Observantia qua par est petitur, ut — ablato iuramento antimoder- 
nistico — errores ibi nominati in alia forma concinne exprimantur (e. g. 
in professione fidei ultimis temporibus adaptata). 

DE DOCTRINA SOCIALI «PROGRESSISTICA» 

1. Ut condemnetur sententia « progressistarum », quod scilicet fideles 
non tenentur sequi doctrinam Ecclesiae nisi in quaestionibus dogmaticis 
et ethicam personalem spectantibus; in quaestionibus vero socialibus 
licet ipsis sive in theoria sive in praxi sequi doctrinam marxismi vel libe- 
ralismi atheistici. 

Probatur necessitas huius condemnationis: haec sententia valde di¬ 
vulgata est in pluribus nationibus catholicis; immo proponitur a nonnul¬ 
lis sacerdotibus ad seducendum populum catholicum sub pretextu quod 
etiam formalis collaboratio ad introducendam socialisticam structuram 
cum religione catholica componi potest. 

2. Ut severissime condemnentur odia et persecutiones adversus 
quamcumque gentem vel nationem. 


2 (IV b) 

DE MAGISTERIO ECCLESIAE 

Aliquos theologos, non semper recte sentire de Magisterio Eccle¬ 
siae, ex recentioribus documentis Summorum Pontificum — praesertim 
Pii Papae XII —- abunde constat. Item notissimum est, inter fratres 
dissidentes ab Ecclesia catholica, aliquos inveniri qui, pro reditu eorum 
ad ovile Domini unum, tanquam offendiculum autumant factum et 
doctrinam quod soli Romanae Ecclesiae, i. e. Sedi apostolicae, divinitus 
datum est Magisterium universale, exclusivum et normativum tanquam 
munus primarium et principale quod Dominus Iesus Ecclesiae suae indi¬ 
dit, quique tamen profitentur se fidem ac revelationem divinam amplecti. 

Ostendi autem potest esse de ratione Magisterii Ecclesiae quod sit, 
munus ac praerogativa, ex institutione divina, soli Ecclesiae, una cum 
fontibus revelationis concreditum, et in ipso primatu Petri compre¬ 
hensum, ad docendum, in rebus fidei et morum, veritates a Deo revelatas 
— aliasque ei intime vel necessario connexas — per assistentiam Spiri¬ 
tus Sancti, qua Ecclesia, utpote vicaria Christi, particeps est Magisterii 
Dei, ideoque falli nescia per charisma supernaturale infallibilitatis. 

Licet autem Ecclesia numquam notionem praecisam, seu « definitio¬ 
nem » ut aiunt, de Revelatione vel de Magisterio dedit, tamen ostendi po¬ 
test ambo ita ad invicem connecti, quod omnes qui fidem profitentur et 
Revelationem agnoscunt, ipso facto et ex natura rei, ipsum Magisterium 
prout ab Ecclesia docetur, iam amplecti debent, utpote quia Revelatio 
et Magisterium Ecclesiae, et institutione et voluntate ipsius Christi, ad 
invicem co-intelliguntur. 



FACULTAS IURIS CANONICI 




PROPOSITIONES 


I - Detur Ecclesiae Latinae Codex, nedum exclusivus, verum quoque ho¬ 
diernis necessitatibus adaptatus. 

1. Exclusivus. Imprimis quia, inde ab eiusdem promulgatione, 1918 
(cf. Noval I., Codijicationis luris Canonici Recensio Historico-apolo- 
getica, Romae, Desclee et socii, 1918) non minus quam quadraginta et 
duo anni transierunt, quorum decursu ipsa disciplina, eodem contenta, 
sat immutationes, et quidem salutares, passa fuit, uti patet ex fere innu¬ 
meris responsionibus non tantum C. P. ad Canones authentice interpre¬ 
tandos, verum quoque Romanorum Dicasteriorum. 

Indignum est, praeterquam quod contra praescriptum in Apostolica 
Constitutione promulgatoria Rrovidentissima Mater Ecclesia et potissi¬ 
mum contra Motu Proprio cum luris Canonici Codicem, n. III, per¬ 
durantibus quadraginta istis annis, nec quidem una editio Codicis nostri 
facta fuisset, qua recolligerentur huiusmodi immutationes. Pervagantur 
per diversas collectiones, omnino privatas [Coronata, Bruno, Buscharen, 
Regatillo, Sartori) vel apud A.A.S., quae plura volumina complectuntur. 

Secundo, quia codificationum peculiaris nota est ut sint exclusivae, 
praeterquam authenticae. Idque ut illa vel confusio vel ignorantia evi¬ 
tetur quae necessario habetur quando ius per diversas fontes pervagatur. 
Valet in casu principium, experientia plane comprobatum: legislatio di¬ 
visa, legislatio ignorata. 

2. Hodiernis necessitatibus adaptatus. Id, imprimis, iam promisit 
Urbi et Orbi Ss.mus D.nus Noster (Quem Deus diu sospiter) Ioan- 
nes XXIII, quando in Archibasilica Sancti Pauli Extramuros, tria illa 
nova communicavit: Synodum Romanam, futurum hocce Concilium 
Oecumenicum atque adaptationem Codicis hodiernis necessitatibus. 

Id, secundo, patet ex generali principio novarum codificationum. Uti 
namque recte contendebat cl.mus Pillet (cf. Revue des Sciences ecclesia¬ 
stique s, 1897), verba desumens ex cl.mo Cantu: « chaque societe repose 
sur la combinaison des faits moraux, politiques et economiques; or, 
chaque fois qu’un de ces elements vient a etre altere profondement, force 
est de reformer le droit ». 

Haec porro fundamentalia elementa, quae caeteroquin non sunt unica, 

profunde immutata fuisse, praesertim post duo immania bella, quae uni¬ 
versum orbem afflixerunt, nemo est qui non videat. 

Quapropter, huiusmodi aliisque sat multis immutationibus perpen¬ 
sis, merito aliquem Codicem postulare humiliter audemus, qui hunc no¬ 
vum ordinem iuridicis principiis tueatur. 

Singulas applicationes huius generalis principii opportuno loco tra¬ 
demus (S. Alvarez). 

II - Ad praeliminares canones quod attinet, animadvertimus : 

1. Ipse primus canon hodie deberet, in novo Codice, simpliciorem 
redactionem habere. Etenim: 

a) Iam ipsa redactio nimis verbosa est, contra fundamentale princi¬ 
pium cuiuslibet codificationis, quae debet esse simplex, brevis ac praecisa. 
Bis dicitur quod Orientales non tenentur, qua generalis regula, legibus 
in Codice contentis: idest, quando asseritur quod ipse Codex « unam 
respicit Latinam Ecclesiam », et quando subsumitur: « neque Orientalem 
obligat ». Redundantia omnino inutilis, quippe quod si unam respiciat 
Latinam Ecclesiam, evidens est quod non obliget Orientalem! Verbum, 
namque, unum id in latinitate significat exclusionem. Et nedum in lati¬ 
nitate verum quoque in pluribus aliis canonibus, veluti in illis 1414, 
§ 1, 1257, 1934 etc. 

b) Tunc temporis, quando Codex noster promulgatus fuit, codifica- 
tio pro Ecclesia Orientali deerat omnino, quippe quod nec quidem, ob 
practicas rationes, consulta fuisset Ecclesia Orientalis quando Codex 
fuit adparatus. Hodie autem etiam talis Ecclesia suam codificationem, 
fere completam habet. Unde canon primus simpliciorem redactionem ne¬ 
cessario hodie requirit. 

V. gr.: « Codex unam respicit Latinam Ecclesiam, Orientalem vero 
nonnisi cum de iis agatur quae ex ipsa rei natura eamdem Orientalem Ec¬ 
clesiam afficiunt ». 

2. Eamdem simpliciorem redactionem expostulat canon 3, de rela¬ 
tionibus Codicis nostri ad ius Concordatarium. Illa verba « nullatenus 
abrogant aut iis aliquid obrogant », imprimis duplicia sunt (abrogare et 
obrogare), quando praescriptum ipsum uno tantum proponi posset ac, 
iuxta indolem codicialem, deberet, v. gr. non tangit, non respicit, immu¬ 
tatum reliquit. Sed et secundo: ansam praebuit quibusdam auctoribus 
hypercriticis faciendi aliquas nimis asperas animadversiones; quibusdam 
aliis, uti Michiels et Van Hove faciendi quosdam excursus q>lane inutiles 
ad alios Codicis canones. Inutiles, dicimus, quia, deficiente in Codice 
nostro classico Titulo De verborum significatione, unicum principium exe- 



DE PRAELIMINARIBUS_ CANONIBUS 


23 


geticum, quod nobis suppetit, est illud in canone 18 contentum: « in 
proprio textu et contextu ». 

Proponerem, proinde, hanc simpliciorem formulam: 

« Codicis canones initas ab Apostolica Sede cum variis Nationibus 
(proprius hodie loqueremur de Statibus) nullatenus abrogat; eae pe¬ 
rinde etc. ». 

3. Numeros 2 um et 3 um canonis 6 in unum refunderem, ita sonantem: 
« Canones qui ius vetus sive ex integro, sive etiam ex parte referunt, ex 
veteris iuris auctoritate atque ideo ex receptis apud probatos auctores 
interpretationibus sunt aestimandi ». Rationes: 

a) Quia, prout iacent hi duo numeri, postremus est quaedam inutilis 
repetitio, illo extante principio exegetico: dictum de toto, dictum de 
parte. Totum semper comprehendit diversas partes, vere totum si sit. 

b) Quia redactio postremi numeri deficiens est, quippe quod non rea- 
sumatur generale interpretationis principium: « atque proinde (ideo) ex 
receptis apud probatos auctores interpretationibus etc. ». 

c) Exinde quod talis numerus 3 ua aequo iure, saltem primo aspectu, 
interpretari possit: recurrendum ad probatos auctores et non recurren¬ 
dum ad probatos auctores. Ratio: quia in primo (2°) dicitur, in altero 
autem (3°) non dicitur, iuxta exegeticum principium: Legislator quod 
voluit dixit quod noluit tacuit, consequitur quod in primo numero rec- 
currendum sit ad illos probatos auctores, non item in secundo, ubi talis 
pericope omittitur. 

Alii, e contra, nixi hisce principiis exegeticis, dictum de toto, dictum 
de parte necnon: ubi eadem est ratio eadem debet esse iuris dispositio, 
contrariam sententiam sustinebunt. 

Utrique numeri in unum refundantur, cum relatio, quae hisce duo¬ 
bus numeris continetur — relatio referentiae, seu relationis — non mute¬ 
tur ex eo quod maiori vel minore extensione verificetur. Magis ac minus 
non diversifcant speciem. 

4, Ad canonem 4 um quod attinet, perpendi deberet utrum tempus ad¬ 
venerit necne dandi aliquam definitionem iuridico-canonicam illorum ver¬ 
borum: « lura aliis quaesita ». Etenim: 

a) Patet Legislatorem id facere posse pro legibus suis, sicut compro¬ 
batur canone 8, § 2 (ubi pro lege ecclesiastica praesumptionem statuit in 
favorem indolis territorialis ipsius), § 1 eiusdem canonis 8 (circa neces¬ 
sitatem promulgationis, relinquendo sive theologis sive philosophis ut 
adhuc disputent de eadem promulgatione, agentes de lege ut sic, etc.); 

b) Patet quoque necessitas dandi talem definitionem iuridico-canoni¬ 
cam, praesertim perpensis diversis notionibus quas doctrina de huiusmodi 

turibus quaesitis proponit, quae tempore suo crisi submissae fuerunt a 
cl.mo Ojetti. 

c) Patet, tandem, quaedam elementa fuisse in medio prolata, occa¬ 
sione praesertim famosae causae Cuneen. (S. Alvarez). 


III - De delictis et poenis. 

« Proponitur abrogatio reservationis censurarum latae sententiae, exceptio¬ 
ne jacta quoad delicta quae censuram specialissimo modo S. Sedi 
reservatam adnexam habent ». 

Reservatio censurarum eo praecipuo fine ab Ecclesia instituta est ut 
fideles melius agnoscerent gravitatem facinoris cui censura reservata ad¬ 
nexa est et ut a tali crimine patrando magis deterrerentur etiam ob diffi¬ 
cultatem consequendi absolutionem poenae illius. 

Censurae tamen latae sententiae quae sive Ordinario sive S. Sedi sim¬ 
pliciter vel speciali modo reservatae sunt sat numerosae apparent. Con¬ 
sequenter fere a nemine apprime cognoscuntur. Immo neque confessarii 
neque scientiae canonicae cultores generatim habent illam comprehensi¬ 
vam cognitionem quae necessaria esset ad diudicandum utrum delin¬ 
quens censuram reservatam contraxerit. 

Praeterea tales reservationes in foro conscientiae, vi can. 2247, § 3, 
effectum haberent et consequenter incommodum importarent poenitenti 
(et etiam generatim confessario) si iste admodum diligens fuerit in 
acquirenda cognitione censurarum reservatarum, non vero si confessarius 
ignorantia quoad illas laboraret! Onus autem recurrendi ad S. Poenitentia- 
riam, quando absolutio a censuris praedictis data fuerat ad normam 
can. 2254, § 1, non comprehenditur a fidelibus et generatim convertitur in 
onus pro confessario, cum poenitens non cognoscat quomodo recurren¬ 
dum sit et ad absolutionem obtinendam non induceretur si confessarius 
illud onus non esset suscepturus. 

Plures rationes proinde abrogationem talis reservationis suadent. Ex 
hoc insuper magis evidens deformitas delictorum evaderet quibus cen¬ 
sura Sedi Apostolicae reservata adnexa remaneret. Pro illis autem delictis 
quae censuram latae sententiae reservatam adnexam amplius non haberent, 
S. Sedes imponere posset aliquam poenitentiam specialem determinatam 
vel determinandam quam delinquens vel poenitens acceptare et serio 
promittere eius adimpletionem deberet antequam absolveretur (M. Said). 



DE RE MATRIMONIALI 


25 


IV - De re matrimoniali. 

1. In can. 1015 supprimatur § 3 « matrimonium inter non bapti- 
zatos valide celebratum dicitur legitimum ». 

Rationes: 1) In hac paragrapho verbo « legitimum » datur sensus 
innatur alis. Legitimum est id quod est factum secundum leges. Legi¬ 
timum non dependet a baptismo vel infidelitate; 2) Codex constanter 
verbo « legitimum » utitur in sensu contrario, (cann. 331, 1075). Et 
ubi verbo utitur in sensu hoc statuto, addit: « legitimum inter non bapti¬ 
zat os ». Quare haec § 3 nocet claritati. 

2. Can. 1037. Definitio impedimenti publici et sui correlativi impe¬ 
dimenti occulti tollatur, et loco eius restituatur definitio, quae admit¬ 
tebatur in iure veteri; illa nempe qua impedimentum occultum est 
impedimentum quod non est divulgatum nec in talibus versatur 
adiunctis, ut prudenter iudicari possit et debeat illud facile divulgatum 
iri (can. 219 7 ). 

Rationes: 1) In Codice impedimentum occultum saepe sic sumitur. 
2) S. Poenitentiaria, quae tractat res occultas et proinde dispensat in 
impedimentis occultis, constanter impedimentum occultum intelligit in 
sensu iuris veteris et non sensu Codicis (can. 1037). 

3. Illa impedimenta iuris ecclesiastici in quibus practice semper di¬ 
spensatur, abrogentur; alia (exceptis impedimento Ordinis sacri et pro¬ 
fessionis solemnis) fiant mere impedientia. 

Rationes. 1) Post statutam formam iuridicam, impedimenta impe¬ 
dientia sufficienter impediunt matrimonia pro quibus sunt statuta. 
2) Dispensationes facile concessae ducunt ad contemptum legis et 
auctoritatis. 3) Sic evitantur matrimonia invalida ob impedimentum non 
detectum; dolendum enim est plura matrimonia esse et manere invalida 
ob impedimentum, quod si fuisset detectum absque ullo dubio fuisset 
dispensatione sublatum. 4) Abrogatio plurium impedimentorum diminuet 
labores parochorum, qui praesertim hodie sunt multis laboribus onerati. 
Abrogatio et mutatio impedimentorum dirimentium in impedimenta 
prohibentia etiam diminuet labores tribunalium et non raro scandala 
quae ex declaratione nullitatis sequuntur (infra, n. 14). 

4. Abrogetur impedimentorum multiplicatio. 

Ratio. Hodie utilitas est fere nihil ut patet ex can. 1052; sed 
causat labores. 

5. Impedimentum disparitatis cultus, saltem pro matrimoniis cum 
personis quae non sunt Hebraei aut Macometani, fiat mere impediens. 

Ratio. Hodie de multis haereticis viget periculum quod non sunt 
valide baptizati; ideoque matrimonium initum cum dispensatione mixtae 
religionis erit invalidum, quia obstat impedimentum disparitatis cultus. 

6. Si disparitas cultus sustineatur tamquam impedimentum irritans 
statuatur: moralem certitudinem, de qua in can. 1061, n. 3, non esse 
requisitum ad validitatem dispensationis. 

Ratio. Moralis certitudo est status mentis personalis, per se occultus 
et postea difficile probandus. Matrimonii validitatem reddere dependen¬ 
tem a facto occulto videtur bono regimini matrimonii, instituti socialis et 
publici contrarium. 

7. Authentice et publice dirimatur quaestio, utrum cautiones non 
sincere seu ficte datae invalidam reddant dispensationem in impedimen¬ 
tum mixtae religionis et, quod maioris momenti est, quia de hac re de¬ 
pendet matrimonii validitas, disparitatis cultus. 

8. Dirimatur controversia utrum potestas dispensandi de qua in 
can. 1045, ab Ordinario et parocho exerceri possit etiam erga peregri¬ 
nos actu in territorio commorantes, sicut conceditur in cann. 1043-1044. 

9. E textu can. 1051 expellatur verbum « dirimente », ita ut effectus 
iuridicus (legitimatio prolis) adnectatur etiam dispensationi concessae ab 
impedimento impediente. 

10. Can. 1096 sic mutetur ut exceptio de vicariis cooperatoribus 
etiam extendatur ad vicarios adiutores, qui pro parte tantum parochi 
vicem adimpleant. 

11. Casus quo impossibilitas habendi gravi incommodo Parochum 
vel Ordinarium vel sacerdotem delegatum causatur a lege civili prohibente 
assistendam sacerdotis sub gravi sanctione, subducatur a canone 1098 et 
pro hoc casu concedatur Ordinariis potestas dispensandi a praesentia sa¬ 
cerdotis. 

Ratio. Impedire ne fideles et in specie personae minores independenter 
a Superioribus ecclesiasticis possint valide et licite contrahere coram 
solis testibus, quoties eorum matrimonium nequeat civiliter contrahi. 

12. Cann. 1133-1137. Normae quae respiciunt omnes tres casus et 
causas invaliditatis separentur a canonibus, qui specifice agunt de matri- 

monio invalido ob impedimentum dirimens et ponuntur antequam agitur 
de aliquo casu speciali. Istae normae continentur in can. 1133 § 2 et 
1134. Respiciunt enim omnes tres casus. 

13. Instituatur convalidatio matrimonii automatica, quo obtinetur 
ut post temporis spatium elapsum a die celebrationis, in lege determina¬ 
tum, matrimonium fiat validum ipso iure seu absque renovatione con¬ 
sensus. Et quidem: 1) pro matrimoniis invalidis ob defectum formae 
quae (forma) tamen ita est servata, ut matrimonium invalidum sit 
celebratum coram Ecclesia. 2) pro pluribus impedimentis, nisi ipsa aut 
abrogentur aut reddantur simpliciter impedientia. 

14. Clare statuatur utrum norma can. 1127 sit norma agendi pro 
ipsa sola S. Sede, an etiam applicari possit ab aliis, quoties dubium non 
respiciat baptismum (P. Bender). 

Eminentissime Princeps, 

Pontificium Athenaeum S. Anselmi de Urbe honorificae invitationi 
Eminentiae Vestrae obsecundans Commissioni Antepraeparatoriae pro 
Concilio Oecumenico sequentia vota submittit, futuri Concilii Patribus 
proponenda, si Eminentia Vestra hoc opportunum iudicaverit. 

I. Votum de necessitate ut Concilium iterum affirmet et pressius pro 
hodiernis, possibilitatem, vim et momentum cognitionis conceptualis et 
discursivae, atque ut damnet irrationalismum hodie grassantem. 

(Votum confectum a P. Cypriano Vagaggini OSB, professore theo¬ 
logiae dogmaticae in Facultate Theologica Pont. Athenaei Anselmiani). 

II. Vota de Sacramentorum celebratione et administratione 

(proposita a P. Anselmo Giinthor OSB, professore theologiae moralis 

et pastoralis in Facultate Theologica Athenaei Anselmiani). 

III. Votum pro restaurando ritu Baptismi adultorum 

(confectum a P. Augustino Mayer OSB, professore theologiae sa- 

cramentariae in Pont. Athenaeo Anselmiano). 

IV. Votum de instructione ad apostolatum socialem, imprimis quod 
clericorum institutionem attinet. 

(propositum a P. Gerardo Bekes OSB, professore theologiae dogma¬ 
ticae pro cursu seminaristico in Pont. Athenaeo Anselmiano). 

Praeter haec vota in particulari folio suppliciter exponuntur quae¬ 
dam desideria quae nomine consilii academici huius Athenaei submittun¬ 
tur Commissioni Antepraeparatoriae pro Concilio Oecumenico. 

Qua propitia occasione usus, incensos venerationis sensus Vestrae 
Eminentiae exprimo et, Sacram Purpuram deosculans, omni qua par est 
reverentia et submissione me profiteor 

Eminentiae Vestrae Reverendissimae 
dev.mum obligatissimum in Domino servum 

Augustinus Mayer, O. S. B. 

Rector Pont. Athenaei S. Anselmi 

Desideria quaedam Commissioni Antepraeparatoriae pro Concilio 
Oecumenico nomine Consilii Academici Pontificii Athenaei S. Anselmi de 
Urbe suppliciter humiliterque exposita: 

1. Ut principia in Litteris Encyclicis Mediator Dei et in Instructione 
S. R. C. de Musica Sacra et Liturgia, diei 3 septembris 1958, exposita, 
imprimis quod actuosam fidelium participationem in cultu liturgico atti¬ 
net, in universa legislatione, liturgica sanciantur. 

2. Ut ritualia bilinguia universaliter permittantur; item ut usus linguae 
vulgaris permittatur, quod partem didacticam attinet, in Missis celebratis 
coram populo, secundum regulas stabiliendas a Sancta Sede. 

3. Ut permittatur revisio textus Psalterii Gallicani, super fundamen¬ 
tum criticum optime positum in Psalterio Piano, retenta vero lingua ec¬ 
clesiastica antiqua. 

4. Ut auditores in facultatibus ecclesiasticis inscripti a Rectore Uni¬ 
versitatis vel Athenaei et a Decano propriae facultatis obtinere possint 
licentiam legendi libros prohibitos, in ordine ad studia in facultate pera¬ 
genda. 

Augustinus Mayer, O. S. B. 

Rector Pont. Athenaei S. Anselmi de Urbe 



DE NECESSITATE UT CONCILIUM ITERUM AFFIRMET ET 
PRESSIUS PRO HODIERNIS ADIUNCTIS DECLARET, IN REBUS 
AD FIDEM SPECTANTIBUS, POSSIBILITATEM, VIM ET MO¬ 
MENTUM COGNITIONIS CONCEPTUALIS ET DISCURSIVAE ET 
DAMNET IRRATIONALISMUM HODIE GRASSANTEM 

(C. Vagaggini) 

I 

Doctrina magisterii 

Doctrina de vi et momento cognitionis conceptualis et discursivae in 
rebus ad fidem spectantibus, contra eos qui eandem deprimunt, declarata 
est a magisterio extraordinario praeprimis occasione damnationis erro¬ 
rum fideismi — seu traditionalismi —, agnosticismi critici kantiani et 
modernismi, necnon contra nonnullas recentes falsas opiniones de quibus 
in Encyclica Humani Generis (A.A.S., 42 [1950] 561-78). 

Simul collatis punctis quae in praedictis documentis tanguntur, se¬ 
quentia in subiecta materia praecipue constare videntur: 

1. Existentia et quodammodo natura Dei personalis, naturali rationis 
lumine, per visibilia creationis opera, tamquam causa per effectum, certo 
cognosci et demonstrari potest (Formula completior in iure iurando con¬ 
tra errores modernismi, Dz 2145. Sed iam contra traditionalistas: Dz 
1622; 1650; 1875; 1806, et contra kantianos, Dz 1785; 1806). 

2. Animae spiritualitas, hominis libertas, cum certitudine per ratioci¬ 
nium cognosci potest (Dz 1650: propositio contradictoria propositioni¬ 
bus ex traditionalista Bonnetty desumptis). 

3. Cognitio legis moralis naturalis recte per rationem haberi potest 
(HGp. 571). 

4. Motiva credibilitatis debent constare rationi priusquam consen¬ 
tiat in actu fidei. Ratio potest sibi acquirere evidentiam de credibilitate 
fidei etiam ex moti vis externis, in primis ex miraculis et prophetiis 
(Vide Dz 1623-27; 1651: contra traditionalistas; 1790; 1812; 2145; 
2072: contra modernistas). 

5. Revelatio potest aliquomodo exprimi et communicari per con¬ 
ceptus humanos et ideo formulae dogmaticae non exprimunt solummodo 
id quod subiecto videtur quin res divinas in se attingant, neque sunt 

solummodo symbola experientiae religiosae subiectivae, neque habent 
solummodo momentum practicum tamquam normae agendi (contra mo¬ 
dernis tas: Dz 2079). 

6. Scientia rerum divinarum possibilis est (Dz 1799). In specie: 
ratio, fide illustrata, cum sedulo, pie et sobrie quaerit, aliquam Deo dante, 
mysteriorum intelligentiam, eamque fructuosissimam, assequitur, tum 
ex eorum quae naturaliter cognoscit analogia, tum e mysteriorum ipso¬ 
rum nexu inter se et cum fine hominis ultimo; numquam tamen idonea 
redditur ad ea perspicienda instar veritatum, quae proprium ipsius 
obiectum constituunt (Vaticanum, Dz 1796). 

7. Methodus scholastica, uti adhibetur v. g. a S. Thoma aut a 
S. Bonaventura, non ducit per se ad rationalismum (Dz 1652: contra 
Bonnetty: HG p. 571-74). 

8. In systematibus theologicis diiudicandis non potest admitti rela- 
tivismus radicalis (GH p. 566-67). 

II 

Opiniones generales non catholicorum 

Inter non catholicos, inde a concilio vaticano et a lite modernista, 
in quaestione de vi cognitionis conceptualis, facti sunt quidem plures 
conatus positivismum superandi (sola phaenomena experientiae pervia 
sunt certa; de his solum curandum; speculationes quae attingere vellet 
« naturas », uti fit in metaphysica, debent derelinqui), qui et ipse deri¬ 
vatur a kantismo (ratio inclusa in phaenomenis). 

Conatus huiusmodi vellent aliquomodo « rem in se » de qua Kant, 
attingere et inde quandam metaphysicam, sensu magis obiectivo, fundare. 

Ut hoc vero assequantur, ab ipsa experientia cognoscitiva et vitali 
subiecti semper incipiunt. Sed quidam magis attendunt ad id quod in 
ista experientia spirituali naturae magis intellectualis habetur (praesertim, 
hodie, phaenomenologia et existantialismus): putant se aliquomodo in 
ipsa conscientia intellectuali rem in se attingere posse. 

Alii vero, multo magis attendunt ad id quod in conscientia subiecti 
habetur naturae non intellectualis: ad nisum sensitivum biologicum, ad 
affectus animi, ad volitionem. Exinde, inter alias, philosophia valorum, 
vitae (etiam religiosae), philosophia « actionis » (cui etiam philosophus 
catholicus Blondel et discipuli nomen dederunt), philosophia intuitionis 
et nisus vitalis Henrici Bergson. Hi saepe ipsam distinctionem appetitus 
et intellectus negant, asserentes utrumque irradicari in aliqua fonte in- 
conscia communi, quae utrumque quasi praedeterminat. 

Omnes tamen, positive, primo: laborant maxima cura concretismi, 
quatenus praeprimis volunt omnes omnino aspectus rerum, pressius: 
alicuius rei concretae et individualis hic et nunc existentis in sua ipsa 
forma existendi — ante omnia personae humanae — in sua integralitate 
apprehendere. Haec cura, in ipso subiecto erit: apprehensio concreta et 
integralis experientiae vitalis in omnibus suis aspectibus; in obiecto vero: 
apprehensio omnium aspectuum de facto existentium in obiecto in con¬ 
scientia praesente. 

Secundo: hanc rem concretam et integralem volunt apprehendere 
immediate et simplici ictu, in quadam intuitione vitali. 

Negative: negant omnes validitatem conceptuum abstractorum ad 
attingendas res in se et ideo sunt omnes inimici intellectualismi mo¬ 
derati thomistici, quem accusant de vitio ingenui rationalismi. Multi vim 
« conceptuum » et « notionum » ad attingendam « realitatem » ex toto 
negant concedentes eis ad summum meram utilitatem ad vitam practicam 
gerendam. Ita, in specie, Bergson. Alii volunt ut huiusmodi quaestio ma¬ 
neat semper saltem « suspensa ». Diffidentia erga quidquid sapit « ab- 
stractiones », « apparatus notionales » etc. est prorsus generalis. 

Apud eos frequenter adhibentur formulae huiusmodi uti: quod ve¬ 
ritas « authentica », integra » etc. non possit attingi sola cognitione, eo 
vel minus conceptibus, sed est quaestio alicuius actus vitalis concreti et 
totalis ad quem totus homo hic et nunc debet cooperari. Immo quod: 
veritas ultimo pendat ab aliqua animi « optione ». 

Quoad modum quaestiones exponendi, cum nolint « conceptus » com¬ 
municare, sed potius « animum » movere, adhorrent a dialectica tradi¬ 
tionis scholasticae, ab accuratis definitionibus, distinctionibus etc. et 
confugiunt ad descriptiones psychologicas et ad expressiones lyricas et 
rethoricas. 

Quod philosophos religionis et theologos non catholicos spectat, 
haec, presertim in sensu magis irrationalistico affectivo et fideistico, plu¬ 
rimum valent apud slavophilos et neoslavophilos orthodoxos (v. g. Ser¬ 
gius Bulgakov, Berdiaev) et inter theologos dialecticos neocalvinistas 
(C. Barth: fideismus calvinista cum vehementi negatione analogiae ad 
cognoscendas res divinas). 

III 

Status rerum inter catholicos hodiernos 

In praesenti quaestione inter hodiernos catholicos possunt tres for¬ 
tasse generales « tendentiae » distingui. 

A) Hi qui servant simpliciter positionem traditionalem. 

Multi philosophi et theologi catholici qui his quaestionibus operam 
navant traditioni strictius scholasticae aut neoscholasticae adhaerent. 
Realismum conceptualem moderatum thomisticum tenent et defendunt, 
cum omnibus derivantibus consequentiis circa singula puncta doctrinae et 
circa methodum generalem philosophicam et theologicam. Neque mul¬ 
tum curant de illa mente concretistica et intuitionistica quae tantum 
hodiernis e contra cordi est. 

B) Qui positionem traditionalem satagunt, successu plus minusve felici, 

in eadem linea perficere. 

Al ii , eidem traditionali realismo moderato adhaerentes, eumque, 
saltem in sua essentiali conclusione, servare volentes, solliciti tamen si¬ 
mul sunt melius vindicandi id quod hodierniores tantum inculcant de 
vi et momento cum considerationis integralis et concretae rerum, tum 
intuitionis et in genere mentis vitalisticae et personalisticae. 

Hi a prioribus quandoque differunt etiam in quaestione de via qua 
idem realismus fundetur et demonstretur. Non raro nempe censent etiam 
rectam applicationem methodi criticae, aut phaenomenologicae et exi- 
stentialis, aut etiam philosophiae vitae, actionis et intuitionismi, posse ad 
conclusionem realismi ducere et ita a realismo, suo modo, in eo quod 
boni habent, ad propriam manifestationem adhiberi. 

Non auderem dicere praedictos auctores res suas, omnibus aspecti¬ 
bus adamussim libratis semper exponere. Nam, propter illam legitimam 
curam realismo conceptuali simul vindicandi praedictos aspectus con¬ 
cretos, vitales, personales, intuitivos veritatis, saepe in his ita vim fa¬ 
ciunt ut realismus potius praesuppositus et hic inde leviter affirmatus 
quam vere explicatus et defensus, non attento saltem lectori, videri 
possit. 

Quidquid sit, haec mens deinde non parvas consequentias habet in 
universa methodo scientifica sive philosophica sive theologica, quatenus 
in singulis quaestionibus tractatis aspectus personalistici et vitales multo 
plus quam apud fautores prioris tendentiae in lucem proferuntur. 

C) Qui ambigue se gerunt aut etiam falsis opinionibus laborant. 

F'actum eiusque origo 

Negari non potest adhuc hodie apud nonnullos in ista materia, et 
cum non paucis consequentiis tam in re theologica quam philosophica, 
ideas serpere ambiguas et propensionem ad errores plus minusve conscios 
contra quos, iam anno 1950, Encyclica Humani Ceneris catholicos mo¬ 
nuerat. 

De quadam propensione generali agitur ad irrationalismum, de cuius 
sensu ipsi, in primis iuniores seminaristae et clerici et religiosi, saepe 
non sibi bene conscii sunt sed cuius consequentiae omnino practicae 
facile ex toto eorum modo se gerendi in quaestionibus philosophicis et 
theologicis percipi possunt. In subiecta materia status rerum, de quo 
iam Encyclica Humani Generis egerat, praesertim in regionibus linguae 
gallicae, sed etiam germanicae, minime adhuc hodie sanatus dici potest, 
ita ut necessarium videatur concilium iterum doctrinam catholicam in¬ 
culcare et errores removere debere. 

Sicut olim Encyclica rem descripserat ita etiam hodie negotium se 
habet: « Novae huiusmodi opiniones, sive improbando novitatis desi¬ 
derio sive laudabili causa moveantur, non semper eodem gradu, eadem 
claritate iisdemque terminis proponuntur, nec semper unanimi aucto¬ 
rum consensu; quae hodie a quibusdam, cautelis nonnullis ac distinctio¬ 
nibus adhibitis, magis tecte docentur, cras ab aliis audacioribus palam 
atque immoderate proponentur, non sine multorum offensione, praeser¬ 
tim iunioris cleri, nec sine ecclesiasticae auctoritatis detrimento... Nec 
tantum inter sodales utriusque cleri et in sacris seminariis institutisque 
religiosis tales opiniones divulgantur, sed etiam inter laicos... » (p. 565). 

Haec mens nutritur hodie primo a lectione horum auctorum qui 
doctrinam traditionalem satagunt, successu tamen non semper perfecto, 
in eadem linea perficere. In his lectores, praesertim iuniores aliunde iam 
mente irrationalistica imbuti, non raro non tam attendunt ad id quod 
realismum fundat conceptualem quam ad id quod vitalismo favere vi¬ 
detur. Praeprimis vero haec mens nutritur a lectione auctorum aca- 
tholicorum de quibus supra dictum est: uti Bergson, slavophilorum, 
Barth eiusque discipulorum, et praesertim eorum qui philosophiae exi- 
stentialismi et phaenomenologismi addicuntur; aut etiam auctorum ca¬ 
tholicorum qui tamen mente anticonceptualista imbuuntur, uti Scheler, 
Newman, Blondel. 

In genere quidem ex his auctoribus derivatur ad iuniores ex clero 
— qui ad huiusmodi lectionem accedunt sine sufficienti manuductione et 

critica praeparatione — indeterminata quaedam sitis non bene illuminati 
concretismi, vitalismi e intui tionismi, et generale quoddam fastidium 
erga speculationes et traditionem conceptualisticam scholasticorum. 

Consequentiae quaedam 

Ex illa incerta anticonceptualismi aura, passim in quibusdam regio¬ 
nibus diffusa, nonnulli facile ad hoc deveniunt ut, sensim sine sensu 
(multo plus quam modo abrupto et clare conscio) versentur in periculo 
plura puncta fidei catholicae in seipsis et in aliis obscurare aut corrum¬ 
pere. Quod fit praesertim ex usu quorumdam ambiguarum formularum, 
quae, quamvis possint — et de se deberent — recte intelligi in sensu 
sani realismi conceptualis, a pluribus tamen vix non intelliguntur in 
sensu irrationalismi et ideo, immanentismi, vitalismi et intuitionismi su- 
biectivistici. Ita e. g.: 

1. Circa conceptum religionis et fidei-, nonobstantibus claris a magi¬ 
sterio in hoc puncto iam definitis doctrinis, plures, plus minusve conscie, 
sibi persuasum habent: religionem et fidem, sine ulteriori distinctione 
(et in hoc stat periculum huius assertionis), non esse rem intellectus, 
sed experientiae, intuitionis, « optionis » cuiusdam, nisus et affectus vi¬ 
talis totius hominis. 

2. Circa cognitionem existentiae Dei: plures vix sibi suadere valent 
Kant revera semel pro semper traditionalia argumenta ad existentiam Dei 
via conceptuali probandam non destruxisse. Quandoque non solum de 
aptiori modo principium causalitatis formulandi dubitant, sed etiam 
de eius intrinseco valore. Certe aegre ferunt viarum illarum traditiona- 
lium « intellectualismum » et « abstractismum » qui non ad « personam » 
sed ad « ideam quandam » ducere solum posset, et toti confugiunt ad 
necessitates vitae practicae, ad intuitionem quandam vitalem generis berg- 
soniani, ad quandam totius hominis concreti suiipsius deditionem (enga- 
gement), vel simpliciter ad viam fidei in sensu fideistico. In his sensibus 
adhibetur, in sua ambiguitate sequens v. g. formula: quod « plena certi¬ 
tudo » de vi argumentorum existentiae Dei assequi non potest nisi ab illo 
qui iam credit, vel qui seipsum erga hanc veritatem totum dedit, vel qui 
Deum « expertus est ». 

3. Circa cognitionem naturae Dei via conceptuali: habetur diffidentia 
et quasi despectus conceptuum uti: ens a se, actus purus, intellectio in¬ 
tellectionis, motor immobilis etc. ex falsa specie quod Scriptura revera 
Deum praeprimis describit uti: personam vivam et concretam, Deum 
amoris, Deum historiae etc., quasi haec ad invicem componi non pos¬ 
sent et deberent. 

4. Circa conceptum dogmatis : propensiones illae ad falsas opiniones 



DE POSSIBILITATE ET MOMENTO COGNITIONIS CONCEPTUALIS ET DISCURSIVAE 39 


de quibus Encyclica Humani Generis conquerebatur, cum iisdem ambi¬ 
guitatibus et periculis adhuc hodie permanent: despoliandi scilicet dog¬ 
ma a suo aspectu et formulatione intellectuali, praesertim vero si colo¬ 
rem philosophiae scholasticae quodammodo induere videatur: « Quo¬ 
rumdam consilium est dogmatum significationem quam maxime exte¬ 
nuare; ipsum dogma a loquendi ratione in Ecclesia iamdiu recepta et 
a philosophicis notionibus penes catholicos doctores vigentibus libe¬ 
rare ... Accedit quod, catholica doctrina ad hanc redacta condicionem, 
viam sterni autumant, qua, hodiernis necessitatibus satisfaciendo, ho¬ 
diernae etiam philosophiae notionibus dogma exprimi possit, sive « im- 
manentismi », sive « idealismi » sive « existentialismi » aliusve syste¬ 
matis. Quod idcirco etiam fieri posse ac debere audaciores quidam af¬ 
firmant, quia fidei mysteria numquam notionibus adequate veris signi¬ 
ficari posse contendunt, sed tantum notionibus « approximativis », ut 
aiunt, ac semper mutabilibus, quibus veritas aliquatenus quidem indi¬ 
cetur sed necessario quoque deformetur » (pp. 565-66). 

5. Circa evolutionem dogmatum-, periculum est iterum exaggerandi 
aspectum intuitivum, vitalem, personalem, subiectivum cum detrimento 
aspectus intellectualis et obiectivi. In hoc contexu adhibetur v. g. se¬ 
quens ambigua formula: quod terminus a quo evolutio dogmatum 
facta est inde ab Apostolis (ergo ipsa « revelatio » in NT) non tam 
fuit systema doctrinale quam quaedam persona concreta, nempe Chri¬ 
sti, et experientia Spiritus, et dirigebatur non tam ad intellectum quam 
ad totam personam credentium. 

6. Circa universam methodum theologicam theoricam et practicam: 
plures sunt consequentiae praedictae propensionis. Quaedam iam ab 
Encyclica Humani Genens damnatae fuerunt. Ita e. g.: 

a) Hodie, etiam apud optimos, non raro viget debilitas mentis et 
virtutis speculativae in tota ratione theologiam considerandi et do¬ 
cendi, ex unilaterali praeoccupatione male derivata ex (vera ceteroquin) 
necessitate in revelatione aspectus theologiae biblicae, theologiae histo¬ 
riae, aspectus magis concretos et directius inservientes vitae spirituali et 
pastorali, magis quam hucusque factum est vindicandi. 

Non multi sunt hodie qui utrumque aspectum vere coniugant. 

h) Apud non paucos iniustus adhuc habetur despectus theologiae 
scholasticae. 

c) Item iniusta diffidentia erga apologeticam conceptualem. Rema¬ 
net adhuc hodie verum id quod Humani Genens iam dixerat: « alii 
denique rationali indoli credibilitatis fidei cristianae iniuriam inferunt » 
(p. 571). 

d) Laudanda et necessaria omnino cura ut theologus ipse et con- 

stanter incumbat in studio Scripturae et Patrum — etiam plus quam 
hucusque plures theologi traditionales fecerunt — detorquetur a non¬ 
nullis in sensum antiintellectualisticum et antispeculativum. In lectione 
Scripturae facile fundamentum spernunt sanae philologiae et criticae, 
ex falsa specie quod theologo onus incumbit (et hoc verum omnino 
est) cum omni cura aspectus spirituales et pastorales textu sacro in debi¬ 
tam lucem ponendi. Patres facile (quod et sanae historiae prorsus con¬ 
tradicit) in sensu irrationalistico philosophiae recentioris interpretantur; 
et necessitatem « redeundi ad Patres » quandoque ita intelligere vi¬ 
dentur ac si theologus, in quadam quaestione tractanda, sistens in Pa¬ 
tribus, posset non curare de eo quod in eadem materia, post ipsos, 
alii theologi, in specie scholastici, dixerunt. 

e ) Habetur non raro tendentia ad quemdam radicalem relativismum 
theologicum, non quidem quoad ipsa dogmata, sed quoad systemata et 
speculationes explicativas dogmatis a magisterio non uti de fide imposi¬ 
tas. Et hoc ita fit ac si, praeter id quod a magisterio de fide imponitur, 
circa res divinas, humana ratio nihil certi dicere posset et huiusmodi 
explicationes ulteriores dependerent unice a quadam « optione » caeci 
affectus aut a necessitatibus practicis vitae. In hoc sensu hodie non 
raro intelligitur id quod passim — non, utique, sine recta ratione — 
dicitur: quod nempe theologia non debeat circa quaestiones inter ipsos 
catholicos disputatas et « inutiles » plus aequo versari. 

/) In ipsa expositione quaestionum theologicarum, ex intentu theo¬ 
logiae « vivae » (quae quidem in aliquo sensu omnino necessaria est), 
derelicta methodo sobria et stricte scientifica, facile deflectunt ad mo¬ 
dum loquendi rethoricum et plus minus lyricum — ad instar philosopho¬ 
rum qui phaenomenologismo aut existentialismo, aut intuitionismo ad¬ 
dicuntur — et qui, si non fundatur in sano realismo conceptuali, affectum 
potest aliquomodo hic et nunc excitare, sed, intellectum non nutriens, 
animum revera vacuum relinquit. 

7. Circa theologiam moralem et ethicam-, cum « persona » non raro 
concipiatur constare essentialiter in elementis « conscientiae » vel « vo¬ 
luntatis », vel « affectus », in sensu antiintellectualistico conceptis, quasi 
ageretur de elementis caecis quibus nulla norma obiectiva veritatis ex- 
trinsecae praeluceat, ipsa facile reputatur unica sibimetipsi agendi nor¬ 
ma. Exinde facile devenitur ad negationem libertatis ex psychologia 
subconscii et ad doctrinam de morali sine peccato et de morali situa- 
tionis. Ipsa « ethica communismi » apud plures, praesertim iuvenes, tan¬ 
tum valet propter quandam praesuppositam « mysticam actionis », vel 
« mysticam heroismi » in sensu irrationalistico intellectam. 

8. Circa methodum philosophicam, adhuc ex toto vera manent ea 

quae hac in re dixerat Encyclica Humani Generis (p. 571-75): non raro 
derelinquuntur ipsa essentialia fundamenta thomismi ac philosophiae 
perennis ac si, uti saepe dicitur, exinde necessario philosophia in ari¬ 
dum rationalismum detorqueretur; — incapax esset, praeter essentias 
immutabiles, spectare et explicare « existentiam » et vitam semper fluen¬ 
tem; — omnia vera et bona quae in aliis systematibus forte adsunt 
sibi adsumere non valeret; — in genere iustis exigentiis et postulatis 
mentis hodiernioris satisfacere non posset; — et in specie, incapax es¬ 
set, ex sua nimis exclusiva cura intellectus, iustam rationem habendi 
affectuum et voluntatis in tota reali humana vita et praesertim in ipso 
processu cognoscitivo totali. 

9. Circa practicam oboedientiam magisterio et hierarchiae debi¬ 
tam : ea quae passim hodie « crisis auctoritatis » dicitur, non raro theo- 
ricum fundamentum in eodem irrationalismo habet. In quasdam nam¬ 
que regiones, etiam inter catholicos, inconscie doctrina A. Ritchl pe¬ 
netravit, secundum quam, videlicet, maximi inimici veri spiritus reli¬ 
giosi sunt « philosophia » et « auctoritas hominum ». Philosophia quia 
ratio non valet verum sensum religionis attingere et auctoritas quia, 
suis normis extrinsecis, spontaneum impetum huius spiritus extinguit. 
Quare qui in societate vitam religiosam vere nutriunt et perficiunt non 
sunt necessario auctoritatem habentes, sed solum ii qui huiusmodi impe¬ 
tum magis experiuntur et exprimunt. Ipsi debent proprium sensum 
sequi; auctoritas quidem in initio obstabit, sed, deinde, velit, nolit, 
necessario cedere debebit. Practicae consequentiae huiusmodi mentis 
facile intelliguntur. 


IV 

Quid Concilium facere deberet 

Principia. 

Hodie in re doctrinali, simul cum periculo materialismi, periculum 
irrationalismi culturae recentioris maxima fons videtur ex qua maiora 
mala pro Ecclesia sunt timenda. 

Ecclesia debet simul: 1) obstare erroribus et invigilare ne sensim 
sine sensu, animos, praesertim clericorum et religiosorum, inficiant; 
2) ostendere ea vera et bona quae, per accidens, a fautoribus falsorum 
systematum recte notantur et defenduntur, in doctrina catholica, et so¬ 
lum in ea, vere vindicari posse et debere; exinde philosophos et theolo¬ 
gos catholicos monere et incitare ut ea, pro suo munere, et prae oculis 
semper habitis omnibus aspectibus integralis veritatis, in ipso syste¬ 
mate catholico evolvant et cum zelo vindicent. 

In subiecta materia concedendum est hodiernos legitime praeoccu¬ 
pari de accuratiore investigatione et vindicatione considerationis inte- 
gralis et concretae — uti distinguitur a consideratione abstracta — 
rerum singularium et existentium et de momento quod huiusmodi con¬ 
sideratio, in vita practica, in universa philosophia et theologia, habere 
potest. 

Item concedendum est hodiernos legitime sollicitos esse de accu¬ 
ratiore investigatione eorum aspectuum humanae psychologiae qui ad 
cognitionem conceptualem non possunt simpliciter reduci; in specie 
aspectuum physico-biologicorum, affectivorum et simplicis intuitionis; 
item legitime vindicare eorum momentum in vita individuorum et 
societatis, quoad actiones practicas, quoad vitam religiosam in specie, 
quoad ipsam cognitionem veritatis speculativae et praesertim quoad 
ipsius practicam in vita concreta receptionem, de qua ultimo tandem 
interest pro aeterna salute. 

Pradice a Concilio gerenda. 

Haec duo praecipua videntur: 

1. Philosophos et theologos catholicos monere et incitare ut prin¬ 
cipia illa, quae in philosophia et theologia S. Thomae certe adsunt et ex 
quibus praedictae curae hodiernorum concretismi et intuitionismi in eo 
quod recti habent satis superque fiat (in specie doctrinam S. Thomae 
de cognitione quam intellectus habet de seipso, de proprio subiecto, de 
propria anima; ipsius doctrinam de cognitione singulariorum et de 
cognitione per connaturalitatem) altius eruant, in eadem linea per¬ 
ficiant et vindicent quam hucusque factum est, et ope eorumdem, 
obiectionibus et instantiis irrationalismi obvient. Item monere lectores 
philosophiae et theologiae ut ad cognitionem et crisim ■— ex funda¬ 
mentis thomisticis — irrationalismi hodiernorum alumnos manuducant, 
ne ipsi, sine sufficiente praeparatione hos auctores legentes, aut eorum 
doctrinas, nunc ubique, quasi per auram, sparsas, audientes, nesciant, 
cum magno eorum detrimento, bonum assumere et malum reicere. 

2. Limites clare stabilire quos nemini catholicorum transgredi liceat 
in praesenti quaestione de relationibus inter realismum et conceptua- 
lismum moderatum traditionis catholicae et hodiernorum tendentias con- 
cretisticas, vitalisticas, intuitionisticas. Formula, magis negative quam 
positive rem considerans, posset esse sequens, aut similis quaedam: 

— Consideratio rerum, praeterquam in suo aspectu magis abstracto, 
universali et obiectivo, etiam in suo aspectu magis concreto, personali 
et subiectivo; 

— aut vindicatio existentiae et momenti in humana psychologia, 

praeter cognitionem conceptualem, etiam elementorum ad eam non sim¬ 
pliciter reducibilium: in specie physico-biologicorum, affectivorum, voli- 
tivorum et cognitionis per simplicem intuitionem: 

— numquam possunt ita intelligi ut negetur valor obiectivus ad 
attingendas res in se, cognitionis conceptualis et discursivae, eiusque 
proprium momentum in rebus ad fidem pertinentibus; 

— in specie: in cognitione existentiae et quodammodo naturae 
Dei, naturali lumine rationis, per visibilia creationis opera tamquam 
causae per effectum; in conceptu religionis et fidei; in modo intelli- 
gendi dogmata eorumque evolutionem; in cognoscenda cum certitu¬ 
dine animae humanae spiritualitatem et libertatem; in stabiliendis evi¬ 
dentibus motivis, etiam externis, credibilitatis fidei; in cognoscenda 
et observanda lege morali naturali et revelata; in determinanda et in 
praxim deducenda generali methodo philosophica, apologetica, theo¬ 
logica. 

Damnatio irrationalismi sub anathemate posset ita fieri: Si quis le¬ 
gi timitatem considerationis rerum etiam in suo statu concreto, necnon 
existentiam et momentum in vita humana experientiae vitalis affectivae 
et cognitionis intuitivae, ita intelligit ut neget vim, ad cognoscendas 
res in se, cognitionis conceptualis et discursivae in rebus ad fidem eiusque 
scientiam pertinentibus A. S. 

DE SACRAMENTORUM CELEBRATIONE ET ADMINISTRATIONE 

(A. Gunthor) 

I. De sacramentis in genere 

Devota receptio sacrametornum et actuosa participatio fidelium in 
vita sacramentali-cultica Ecclesiae promoveantur renovatione signorum 
quoad ritus accidentales (non ipsum ritum essentialem ) et permissione 
usus linguae■ vernaculae in quibusdam partibus rituum. 

a) Ritus aliqui accidentales in administratione sacramentorum et in 
sacrificio eucharistico a fidelibus non amplius intelliguntur, quia aliis in 
temporibus et in epochis culturae transactis orti sunt (v. gr. usus incensi 
in functionibus, casularum plicatarum pro Levitis in Adventu et in Qua¬ 
dragesima, usus salis in baptismo infantium etc.). Periculum existit, ne 
fideles propter ritus partiales illis inintelligibiles totam vitam sacramen- 
talem-culticam Ecclesiae uti rem antiquariam considerent illique terga 
vertant. 

b) Homines hodierni in aevo technico viventes et rationalismo fa- 

ventes ad magnam partem incapaces facti sunt ad percipiendam vim 
significativam signorum naturalium. Homo modernus vix cogitat in cate¬ 
goria signorum naturalium, sed in categoria technica, utilitaristica. 

c ) Homines moderni assuefacti sunt ex ludis cinematographicis, ex 
« televisione », quod eis omnia monstrentur et explicentur propria eorum 
lingua. 

Conclusio : « Ut fideles vim caeremoniarum, quibus singula sacra¬ 
menta conficiuntur, cognitam et perspectam habeant » ( Catechismus Con¬ 
cilii Tridentini, ed. Romae 1920 n. 158 p. 111) necessariae esse vi¬ 
dentur simplificatio rituum accidentalium, vel eorum adaptatio ad tem¬ 
pora moderna, usus linguae vernaculae praesertim in administratione sa¬ 
cramentorum et in quibusdam partibus sacrificii eucharistici. 

II. De sacramentis in specie 

1. Baptismus\ Omittendi esse videntur ritus, qui potius transumpti 
sunt ex baptismo adultorum, praesertim usus salis et exorcismi (non ex 
toto, sed tales quales nunc praescribuntur). 

2. Confirmatio-. Summi Pontifices clare mentem suam expresserunt, 
confirmationem ab infantibus recipiendam esse, ubi primum rationis usum 
attigerint, eamque debere per se praecedere primam communionem eucha- 
risticam (cf. praesertim ep. Abrogata Leonis XIII. de die 22. iun. 1897 
ad episcopum Marsiliensem; Gasparri, Codicis iuris canonici fontes, t. III 
515-6). Praxis, quae potius difformis est menti Summorum Pontificum, 
videtur revocanda ad normas a Summis Pontificibus datas. 

3. SS.ma Eucharistia-. 

a) uti sacrificium-. Actuosa participatio fidelium in sacrificio Eucha¬ 
ristico videtur valde impediri, nisi pro missa catechumenorum et pro 
aliis quibusdam verbis (v. gr. «Misereatur vestri... » usque «Domine 
non sum dignus... » communionem fidelium; benedictio sponsae in missa 
pro Sponsis) permittatur usus linguae vernaculae. 

Unitas ecclesiae orantis propter usum linguae vernaculae vix periculo 
exponitur, quia haec unitas magis profluit ex iisdem verbis intellectis, 
quam ex externa forma verborum prorsus eadem in toto orbe terrarum 
conservata. Unitas ecclesiae non dependere videtur ab usu eiusdem lin¬ 
guae quoad omnes partes cultus (quod est medium potius naturale, adhibi¬ 
tum quoque a rebus publicis ad nationes unificandas) sed ab operatione 
ipsius Spiritus Sancti. 

Praedicationi in missis dominicalibus omnibus, quibus fideles assi¬ 
stunt, speciale momentum attribuendum esse videtur. Ecclesia verbum 
Dei et sacramenta uti praecipua fulcimina vitae Christianae habet: 

« Postremo vero ostendunt, totum Christianum aedificium firmissimo qui¬ 
dem lapidis angularis fundamento inniti, verum, nisi verbi Dei praedica¬ 
tione, et sacramentorum usu undique fulciatur, magnopere verendum esse, 
ne magna ex parte labefactatum concidat » ( Catechismus Concilii Tridenti- 
ni, ed. cit. n. 165 p. 117). Hoc in textu praedicatio verbi Dei in primo loco 
poni videtur. Propter ignorantiam religiosam multorum fidelium nostris 
diebus praedicatio verbi Dei videtur esse adhuc magis necessaria. Locum 
suum habeat ex rationibus internis in ipsa celebratione eucharistica, cuius 
mysteria ipsa praedicatione explicantur. Codex luris Canonici c. 1344- 
1346 non sufficienter insistit in obligatione praedicandi verbi Dei in 
missis dominicalibus cum assistentia fidelium celebratis; Codex hac in 
materia perfici posset normis de sacris concionibus a Synodo Romana 
prudentissime datis. 

Celebratio eucharistica in die dominica promoveatur commendatione 
quietis dominicalis et apta definitione operum in die Dominica prohibito¬ 
rum. Terminus « opera servilia » proprius Veteri Testamento quoad hi¬ 
storicam applicationem ad quietem Christianorum in die dominico multa 
dubia excitat. Prima aeva christiana quietem in die Dominico non 
deduxerunt ex verbis Veteris Testamenti, sed ex essentia Dominicae, quae 
est memoria resurrectionis Dominicae. Quiete a labore christiani gaudeant 
libertate a maledictione (« in sudore vultus tui ») eis per Christum com¬ 
parata, anticipent requiem finalem in caelis, et tandem eis possibiles red¬ 
dantur assistentia celebrationis eucharisticae et vacatio pro Deo. Terminus 
« Opera servilia » deficiens esse videtur praesertim etiam respectu habito 
conditionum laboris in aevo industrializato. 

Finis quietis dominicalis inculcandus esse videtur. Opera prohibita 
definienda sunt v. gr. ad mentem Summi Pontificis Leonis XIII., qui dicit, 
quietem revocare hominem « a laboribus negotiisque vitae quotidianae, 
ut ad cogitanda revocet bona caelestia, tribuendumque cultum numini 
aeterno iustum ac debitum » ( Rerum Novarum, Acta Sanctae Sedis 23, 

p. 660). 

b) uti sacramentum-. Praescripta Decreti S. Congr. de Sacramentis 
sub S. Pio X. editi « Quam singulari » in multis regionibus Ecclesiae non 
observantur. Dilatio primae communionis est in damnum animarum, qui 
nostris temporibus magis adhuc indigent cibo eucharistico, et in damnum 
auctoritatis S. Congr. de Sacramentis et S. Sedis, quarum decreta in hoc 
casu negliguntur. 

4. Sacramentum Poenitentiae-. Valde desiderandum est, formam abso¬ 
lutionis sacramentalis pronuntiari posse lingua vernacula, ut fideles pro¬ 
pria lingua audire possint nuntium laetum misericordiae divinae et re¬ 
missionis peccatorum. 

Magna pars excommunicationum abrogetur, quia non producunt ef¬ 
fectum medicinalem. Maior omnino pars fidelium ignorat varias excommu¬ 
nicationes. Insuper excommunicationes fundantur super mentalitatem di¬ 
versam a mentalitate hodierna. Olim fideles timebant separationem ab 
ecclesia (quae non raro secum ferebat exclusionem a societate civili, quia 
ecclesia et societas civilis intime unitae erant). His diebus deest ille spi¬ 
ritus ecclesiasticus. Excommunicationes quaedam homines hodie potius 
irritant et obstinatos reddunt. 

5. Unctio infirmorum-. Diversae orationes componantur pro his in¬ 
firmis, quorum sanatio sperari potest, et pro his infirmis, qui sunt mori¬ 
bundi. Orationes pronuntiatae lingua vernacula magnae consolationi esse 
possunt ipsis infirmis et propinquis assistentibus. 


DE RESTAURANDO RITU BAPTISMI ADULTORUM 

(A. Mayer) 

I. Exponuntur breviter « rationes » ex quibus haec restauratio 

VIDETUR OPPORTUNA. 

1. In Encyclica Pii XII s. m. Mediator Dei et in tota hodierna renova¬ 
tione liturgica vere actuosa omnium fidelium participatio in actionibus 
liturgicis summopere exigitur. Ordo autem baptismi adultorum hodie 
vigens talem actuosam participationem minime reddit facilem: 

— ritus sunt nimis implicati; orti enim sunt ex contractione non 
organica multorum rituum qui olim distribuebantur diversa in tempora 
et loca. Sicut hodie prostant, illi ritus non facile psychologice approprian- 
tur a baptizando, ne bona quidem instructione praemissa. 

— caeremoniae hodiernae saepius non sunt clarae; verbi gratia, ritus 
tam gravis sicut traditio orationis dominicae et symboli apostolici in 
actuali forma contracta quasi non iam percipitur. 

—- caeremoniae non sunt sufficienter vitales, supponunt enim institu¬ 
tum catechumenatus non amplius existens. 

— caeremoniae non sunt proportionatae. Verissimum quidem est 
Ecclesiam in summis suis sacramentis praeparare essentialem actionem 
sacramentalem ampla orationum et rituum corona; sed in baptismo adul¬ 
torum moles anorganica rituum praeparationis quasi opprimit ipsam actio¬ 
nem baptismi. 

2. In terris missionum, in Europae quoque et utriusque Americae re¬ 
gionibus in dies frequentiores fiunt adultorum baptismi. Quorum prae¬ 
paratio hodie curatur mera quadam instructione catechetica. Desideratur 

ut introducantur in vitam Ecclesiae modo magis completo qui mutatis 
mutandis respondeat instituto veteris Catechumenatus. Deinde vero 
quaedam sacramentalia (orationes solemniores, exorcismi, signationes, 
« scrutinia ») iam adhibenda erunt una cum instructione; ex tali orga¬ 
nica anticipatione complicatio rituum hodiernorum ad partem saltem 
poterit solvi. 

3. In restauratione recentissima vigiliae paschalis peculiare mo¬ 
mentum datum est renovandis baptismi promissionibus. A non paucis 
etiam desideratur ut si adsint condidati baptismi, in ipsa paschali vigilia 
baptizentur. Sed in tali casu ritus baptismi deberet esse brevior. 

II. Proponuntur quaedam principia pro huius ritus restaura¬ 
tione. 

1. Separentur iterum ritus praeparatorii ab ipsa baptismi collatione. 
Ritus hodiernus posset in tres caeremonias distribui: 

a) Ad catechumenum faciendum: prima cum Ecclesia pactio, signatio, 
impositio manuum, traditio S. Scripturae. 

b) Caeremoniae circa « electos »: exorcismi, solemnis traditio ora¬ 
tionis dominicae et symboli, (scrutinia?), monitio. 

c) Ipsi ritus baptismales: renuntiatio (cum unctione), interrogatio¬ 
nes de fide, Baptismus et ritus explicativi. Sollemnis dimissio. 

2. Inquantum fieri potest, baptismo restituatur « indoles communi- 
taria »: Ecclesia (paroecialis) congregata recipiat neophytos. 

3. Lingua vernacula permittatur universim, excepta ipsa forma 
baptismi. 

(Quaestio peculiaris de proprio ritu baptismi parvulorum condendo, 
infantum conditioni vere respondente, hic non respicitur). 

III. Quaedam subsidia studiorum, de argumento huius voti. 

M. Righetti, Manuale di Storia Liturgica, vol. IV, Milano 1953. 

(imprimis de ortu, momento, decadentia catechumenatus antiqui). 
C. Vagaggini, II Semo Teologico della Liturgia, Roma 1957. 

(continet optimas considerationes e. g. de exorcismis qui non debe¬ 
rent aboleri: vide imprimis caput XIII quod inscribitur: « Le Due citta. 
La Liturgia e la lotta contro Satana »). 

B. Botte, Les textes baptismaux; in: La Maison-Dieu, fasc. 32 ( 1952 ) 
36 ss. 

L. Bouyer, Symbolisme des rites baptismaux; ibid. pp. 5 ss. 

(utilia de significatione rituum hodiernorum et de interpretatione ge¬ 
nuina textuum).. 

A. Stenzel S. I., Erivagungen zum Ritus der Envachsenentauje; in: 

Liturgisches ]ahrbuch 3 (1933) 310-321. 

A. Stenzel S. I., Die Taufe. Eine genetische Erkldrung der Tauflitur- 
gie, Innsbruck 1958. 

(Auctor acri subtilique ingenio et iudicio percenset ritum hodie exi- 

(Auctor bene illustrat momentum quod convenit catechumenatui re¬ 
staurando prout exigitur a conditionibus hodiernis). 

VOTUM DE INSTRUCTIONE AD APOSTOLATUM SOCIALEM 

(G. Bekes) 

Cum nemo nesciat tertiam iam partem generis humani sub ditione 
tyrannica Communismi atheistici vivere eiusque deceptionem utopisticam 
in mundo quoque libero ita propagari, ut influxus eius etiam inter po¬ 
pulos liberos magis in dies crescat, summae- videtur necessitatis, ut viri 
apostolici, sive clerici, sive laici, intensius praeparentur, qui capaces sint 
non tantum ad erroribus Communismi resistendum, verum etiam ad 
viam, qua progressus veri nominis obtineri potest, indicandum. 

An hunc finem votum nostrum id postulat ut ex una parte proble¬ 
mata hodierna societatis humanae futuris apostolis clare exponantur et 
fallaces solutiones Communismi detegantur; ex alia parte, ut principia 
philosophico-religiosa ac socialia doctrinae christianae, quae viam ad 
solvenda problemata parant, nitide explicentur et viri Ecclesiae, praeter 
instructionem theoreticam illo quoque sensu iustitiae socialis, humanae- 
que solidaritatis et zelo apostolico imbuantur, quibus dynamismo revolu- 
tionario Communismi resistere animasque ad iustitiam pacemque socialem 
dirigere valebunt. 

1. Inter problemata hodierna societatis in unaquaque communitate 
nationali centralem locum habet illa distributio bonorum, qua unicuique 
membro communitatis permittitur ut, pro suo ingenio, facultates suas 
libere exercere et activitatem suam pari iure in vita communitatis expli¬ 
care valeat (« democratisatio » societatis). 

Problema in campo internationali, mutatis mutandis, idem est, in- 

quantum aequalitas iutis non pro singulis personis, sed pro singulis com¬ 
munitatibus nationalibus postulatur, quae pro viribus ingeniisque pro¬ 
priis vitae internationalis pari iure participes esse cupiunt. 

2. Communismus atheisticus — sub fundamento doctrinali Materia- 
lismi dialectici ac historici — problema ita solvere intendit ut per dicta¬ 
turam proletariatus proprietatem privatam paulatim supprimens, pos¬ 
sessionem terrae et officinarum collectivam vel statalem reddat, sicque 
sublatis classibus privilegiatis illam societatem atheistico-humanisticam 
producat, quae ab auctoritate status et religionis emancipata in fruitione 
bonorum huius vitae beatitudinem suam obtinet. Quae cum omnino 
utopistica sint, in praxi Communismus populum fallit. Dictatura enim 
proletariatus ad regimen tyrannicum dirigentium Partis reducitur, pos¬ 
sessio autem atque productio bonorum problemata oeconomico-socialia 
non solvit, immo et aggravat, tandem operarii minore libertate gaudent 
et magis exspoliantur, quam in regimine capitalistico. 

In campo vero internationali emancipatio gentium ab imperialismo 
coloniali, quae a Communistis omnibus mediis sustentatur, non habet 
alium scopum, quam populos sic « liberatos » ditioni Partis subicere 
eosque in systema oeconomico-politicum Moscoviae inserere (imperia- 
lismus Communismi). 

3. Nostrum igitur esset ut rectam viam indicemus. Munus nostrum 
certe non est reducendum ad meram refutationem errorum, qui cum 
Materialismo dialectico ac historico congeniti sunt, uti evolutio vitali- 
stico-spontanea materiae monistice conceptae, evolutio deterministica 
historiae, despectio valoris ac iurium personae humanae, solutio mere 
extrinseca problematum socialium per suppressionem proprietatis pri¬ 
vatae, fallacia utopistica societatis atheistico-humanisticae, etc. Immo 
in lucem ponenda sunt a nobis magna principia doctrinae socialis Ec¬ 
clesiae, uti duplex aspectus aeque essentialis hominis, qui ex natura 
sua non tantum rationale animal sit, sed et sociale; persona ergo sui 
iuris simulque membrum communitatis; iura quidem habens persona¬ 
lia simul tamen obligationes sociales, ita ut perfectionem suae perso¬ 
nae non nisi in societate obtinere valeat. Ostendatur quoque bonum 
communitatis praecedere quidem bonum individui, necesse tamen esse, 
ut commune bonum progressui materiali ac spirituali personae et fami¬ 
liae inserviat, quae propriis iuribus libertatis gaudentes bonum com¬ 
mune non ex coactione externa, sed ex intima persuasione conscientiae 
promovebunt. 

Idem valet, mutatis mutandis, de singulis communitatibus natio¬ 
nalibus, quae propria quidem autonomia frui omnino ius habent, ita 

tamen ut fines particulares sibi invicem coaptent, et ex mutua coope¬ 
ratione bonum et pax totius generis humani resultet. 

4. Cum autem pro Communista veri nominis theoria non habeat 
sensum nisi inquantum in praxi verificatur, et non pauci eorum in servi¬ 
tio propriae causae mirabilem ardentemque ostendant zelum, ne viris 
quidem Ecclesiae sufficit instructio mere theoretica, si id expectatur ab 
illis ut de hostibus Christi victoriam reportarent. Unde praeter inten¬ 
sam vitam spiritualem praeprimis opus est ut nostri apostoli vivido 
sensu iustitiae socialis, humanaeque solidarietatis et amoris fraterni 
imbuantur, ita ut si casus fert (sicut v. gr. in Hungaria), consortes 
quoque fieri vitae laborisque operariorum valeant. Sine hoc zelo apo- 
stolico victoria sperare vix potest. 

« Caritas Christi urget nos... ut, et qui vivunt, iam non sibi vivant, 
sed ei, qui pro ipsis mortuus est et resurrexit » (2 Cor. 5, 14-15). 

I 

DE SPIRITUALIS B. V. MARIAE 
MATERNITATIS DEFINIBILITATE 


Preces ad Romanum Pontificem, mariani anni decursu centenarii, 
die 14 mensis septembris 1954, Mexicanae Ecclesiae miserunt Episcopi 
ut declarare ac dogmatice definire dignaretur « doctrinam quae Virgi¬ 
nem Dei Genitricem Mariam matrem hominum esse veram teneat, in 
supernaturali gratiae ordine, et a Deo revelatam ac proinde ab omni¬ 
bus fidelibus firmiter constanterque tenendam ». 

Quae vero supplices ad Sanctam Sedem preces prima vice tunc non 
pervenerant. Iam etenim Supremo Ecclesiae Pastori aliae ex omnibus 
orbis terrarum partibus pro dogmatica mediationis Virginis Mariae uni¬ 
versalis veritatis definitione delatae erant supplicationes. Quam Dei¬ 
parae praerogativam intime illi spiritualis maternitatis esse coniunctam 
clare patet. 

Pontificium igitur Athenaeum Antonianum traditionis suae gloriosae 
vestigia premens atque franciscalis theologiae marialis prae oculis habens 
normam qua Sanctae Dei Genitrici quidquid gloriosius sit, Ecclesiae nisi 
magisterio repugnet et sacrae non contradicat auctoritati Scripturae, tri¬ 
buendum putet declaretque, motui pro veritate tanti muneris socialis 
definienda libentissime adhaeret. 

Cuius autem rationes adhaesionis et argumenta minime desunt. 

Veritas enim spiritualis omnium hominum Virginis Mariae mater¬ 
nitatis, ex divinae maternitatis atque in opere Filii redemptivo partici¬ 
pationis cum oriatur doctrina, tutissimis ac validis nititur fundamentis. 
Eam Ecclesiae magisterium docet, sacrae testimonium revelationis ful¬ 
cit, Patrum traditio Doctorumque evulgat, ratio tandem theologica 
probat. 


1 

Testimonia Romanorum Pontificum 

Nomen quo Maria magis ac pluries consalutetur suavissimum est 
illud absque dubio maternum. 

Iam antiquorum memoria christianorum Novae Hevae viventium 
matris omnium immo genitricis titulis Maria est insignis. Cuius a 

doctrinae studio ac institutione, in dies amplioris, intermissionem num- 
quam Ecclesia fecit. 

Cum enim esset Salvatoris mater, servatorum quoque matrem esse 
Mariam Leo Magnus asseverabat; 1 «gratiae Matrem» ac «pietatis 
gratiae Matrem » eam Xystus IV 2 et Xystus V 3 appellant; eamque in 
omnes semper fuisse misericordem firmis Urbanus VIII, 4 Clemens XI 5 
et Benedictus XIV 6 probant argumentis. 

« Matrem amabilissimam » immo « dulcissimam misericordiae atque 
gratiae Matrem » cum saepe saepius Mariam Pius IX invocet, huius 
spiritualis fundamentum maternitatis ex plenissimo B. Virginis cum 
Christo contra satanam triumpho inferre videtur. 7 

Quo Leonis XIII profundiora ac assiduiora de maternitate Mariae 
spirituali fuerint praecepta eius monumenta produnt mariana. 

Ipse enim tantae spiritualis fundamenta maternitatis quot et qua¬ 
lia essent decrevit ac statuit. 

Divina in maternitate qua frater Christus noster factus fuerit prius 
constituit fundamentum: « Mariae — scribit Pontifex — non aliter, 
ex eo quod Christi Domini eiusdemque fratris nostri electa est mater, 
hoc supra matres omnes singulare inditum est, ut misericordiam nobis 
proderet effunderet suam ». 8 

Alterum in Mariae ad nostram redemptionem auxilio ponit: « Virgo 
sanctissima quemadmodum Iesu Christi Genitrix, ita omnium est Chri¬ 
stianorum mater, quippe quos ad Calvariae montem inter supremos Re¬ 
demptoris cruciatus generavit ». 9 

Quibus duobus spiritualis Mariae maternitatis cum nitatur fundamen¬ 
tis, omnium salutis nostrum Matrem Mariam renuntiare Filii morientis 

1 Leo Magnus, In Nativ. Domini sermo 26 (PL. 54, 213). 

2 Syxtus IV, bulla Cum praecelsa, ed. Sericoli, Immaculata B. M. Virginis 
Conceptio iuxta Xysti IV Constitutiones, Sibenici - Romae 1954, p. 153. 

3 Syxtus V, bulla Dum ineffabilia, 30, I, 1585, in J. Bourasse, Summa 
aurea, VII, Parisis 1866, coi. 107. 

4 Urbanus VIII, litt. Imperscrutabilis divinorum, 12, II, 1623, in Summa 
aurea, VII, coi. 223. 

5 Clemens XI, bulla Commissi nobis, 6, XII, 1708, in Summa aurea, VII, 
coi. 339. 

6 Benedictus XIV, bulla Gloriosae dominae, 27, IX, 1708, in Benedicti XIV 
opera omnia, XVI, Bullarium, II, Prato 1846, p. 428b. 

7 Pius IX, litt. apost. Ineffabilis Deus, in Tondini, Le Encicliche Mariane, 
Roma 1954, pp. 42-56. 

8 Leo XIII, litt. enc. Magnae Dei Matris, 8, IX, 1892, in Leonis XIII,.. 
acta, XII, Roma 1853, p. 225; Tondini, p. 159: 

9 Leo XIII, litt. enc. Quamquam pluries , 15, VIII, 1889, in Leonis XIII ... 
acia, Romae 1890, p. 179; Tondini, p. 116. 

notis iam verbis « Ecce Mater tua » « Ecce filius tuus » 10 Summus docet 
Pontifex. 

Quorum huiusmodi maternitatis fundamentorum Pontifices recen- 
tiores, S. Pius Papa X nempe et Benedictus XV, prioris alteriusque fi¬ 
deles comparate admonent. 

Apud S. Pium Papam decimum enim legimus: « An non Christi 
mater Maria? nostra igitur et mater est... Ita ut Salvatorem habens 
Maria in utero, illos etiam dici queat gessisse omnes, quorum vitam 
continebat vita Salvatoris... Unde spirituali quidem ratione ac mystica, 
et Mariae filii nos dicimur, et ipsa nostrum omnium mater est ».“ 

Istis cum verbis sententiam hac de re Benedictus XV dicit suam: 
«Liquet item, Virginem Perdolentem... a Iesu Christo universorum ho¬ 
minum mater constituta, eos tamquam infinitae caritatis testamento 
sibi relictos acceperit... ». 12 

Omnia insuper haec spiritualis Mariae maternitatis principia, quae 
iam Leonem XIII docentem audivimus sibi quoque Pii XI et XII 
Pontifices vindicant: in divinae igitur Maternitatis necnon et servatorum 
saluti cooperationis veritate, eo quod a Christo esset in Cruce hoc 
statutum et divinae Genitrici in haereditatem traditum, spiritualis Vir¬ 
ginis maternitatis firmamentum constitui. 

Quis est nunc quem matris nomen non emolliat et tanta cum Ge¬ 
nitrice audacter non. communicet, eique, dulci cum sit tanto nomine 
decorata, secreta sui pectoris non aperiat suasque non sententias de¬ 
claret? 

Fideles idcirco qui Virginis in tutelam semper confugerent saepis¬ 
sime instimulavere ac Eam orarent verbis « Monstra te esse matrem 
— sumat per te preces — qui pro nobis natus — tulit esse tuus » 
flagranter monuere. 13 

En verba infinita superfluentia spe, quibus mirae suae Encyclicae 
« Ad diem illum » finem ponit S. Pius Papa X: « Seviat licet procella et 
coelum atra nocte occupetur; nemo animi incertus esto. Mariae adspectu 
placabitur Deus et parcet ». 14 


10 Leo XIII, litt. enc. Octobri mense, 22, IX, 1891, in Leonis XIII... acta, 
XI, Romae 1892, pp. 304-305; Tondini p. 136; litt. enc. Adiutricem populi, in Leo¬ 
nis XIII... acta, XV, p. 302; Tondini, p. 222; litt. enc. Augustissimae Virginis, 
12, IX, 1897, in Leonis XIII... acta, XVIII, Romae 1898, n. 286; Tondini, p. 258. 

11 Pius X, litt. enc. Ad diem illum, in Pii X... acta, I, pp. 152-153; Ton¬ 
dini, p. 310. 

12 Benedictus XV, litt. apost. Inter sodalicia, in A.AS. 10 (1918), p. 182. 

13 Hymnus : Ave Maris Stella. 

14 Pius X, litt. enc. Ad diem illum, in Pii X... acta, I, p. 166; Tondini, p. 328. 

Viginti tandem saeculorum testimoniis erga filios amoris atque 
Mariae sollicitudinis in Ecclesiam maternae adductis, Pius XII laudibus 
Maternum cor Virginis, misericordiae Matris, quae magno animo sem- 
per Adami adfuerit filiis, celebrat summis. 15 

2 

De revelato materni muneris spiritualis fundamento 

Postquam ordinario Ecclesiae magisterio Mariam spiritualem esse 
vero aliquo sensu Matrem hominum probavimus, quaedam argumenta 
quibus, de fide quoque divina et catholica haec doctrina demonstretur, 
ex Sacra Scriptura et Traditione afferuntur. 

I. Sacrae Scripturae testimonia 

Protoevangelium. In prima Geneseos messianica prophetia (Gen. 
III, 15) nonnulla sunt valde perpendenda: auctores, factum, futuri 
eventus. 

Duplicis sunt gradus auctores: priores ruinae, alteri gratiae. Illi 
(diabolus-Heva) ad ruinam totum genus trahunt humanum; isti (mulier 
eiusque semen) vitam tradere hominibus dicuntur. 

Nunc si inter priores relatio adest, inter posteriores quoque inve¬ 
niatur oportet. Et revera inimicitiae satanam inter et mulierem, utrum¬ 
que inter semen, a Deo praedictae usque ad victoriam sese protrahunt: 
« inimicitias ponam inter te et mulierem, inter semen tuum et semen 
illius, ipsa (ipsum) conteret caput tuum » (Gen. III, 15). 

Victor certe fore ut semen fiat vaticinium affirmat; at, unione 
inter posteriores statuta auctores, etiam mulier, per semen et cum 
semine, victoriae huiusmodi participat eaque gaudet. 

Pater nunc cum sit spiritualis totius humani generis Semen-Iesus 
ob redemptionem omnibus allatam hominibus, mater esse quoque dici 
debet Maria propter inseparabilem cum Filio suo actionem in primi 
peccati auctorem. 

Calvariae testamentum. In crucis ara Aeterno Patri pro hominibus 
peccati labe foedatis sanguinem suum misericorditer offerebat Christus. 
Non tamen hoc in opere salvifico solus. 

Iuxta sacrificii altare Mater quoque Christi aderat, quae maternis 
renuntians iuribus, ardentissimo in Filium et in eiusque mortis aucto- 


15 Pius XII, sermo Questa viva corona, in Discorsi e Radiomessaggi , II, 
P- 85. 

res amore flagrans, Aeterno Deo immaculatam, pari pietatis ac oboe¬ 
dientiae ardore, salvificam hostiam exhibebat. Qua de re Dei Filii, sci¬ 
licet capitis, cum esset mater naturalis, diros inter cruciatos, ob Filii 
mortem maerens, membrorum quoque genitrix facta est spiritualis. 

Cui membrorum maternitati, quippe quam, sanctissima in Filii 
cruentis hora, Virgo meruerit, novam verba Christi, ex cruce prolata, 
afferunt lucem: « Ecce Filius tuus », « Ecce Mater tua ». 

Quid, supremo in illo vitae discrimine, voluit his verbis significare 
Christus, nisi spiritualem Virginis erga omnes homines maternitatem, 
eidem discipulum committendo quem vehementer diligebat? 

Cum Christi omnia in cruce verba sint efficacitate referta, iure merito¬ 
que concluditur veram, his quoque vocibus, etsi spiritualem, sanctae 
Deiparae erga genus humanum maternitatem ratam voluerit. 

Apocalypseos mulier. Duo Ioannea in visione consideranda sunt: 
triumphus et lucta; triumphus immo ex lucta; gloriae diadema coelestis 
post laboriosum in draconen certamen. 

Cum gloriae solium sx anteactae operibus vitae iam deportavisset 
mulier, stellarum visa est redimita fulgore. Et haec sufficeret visio! 

Mulierem hanc esse Filii Dei Matrem constans tenet exegetica tra¬ 
ditio; quapropter, quamvis beatitudine iam fruatur, nondum est tamen 
expers dolorum. Partu laborat sane mystico: omnium videlicet hominum, 
qui cum caelestem adhuc non sint patriam assecuti, eo quod virtutum 
supernaturalium igne languidi, continuo fore ut, materna Virginis cari¬ 
tate quae numquam illos deserere potest, ad Dei gloriam gignantur. 

Nunc si in protoevangelio Maria, tamquam seminis triumphantis 
genitrix cum eo est coniuncta certamine, et consequenter illius est de 
peccato ceterisque consectariis particeps victoriae; si, in suprema mortis 
hora, summo Calvariae loco, Christo est Virgo praesens, tamquam hu¬ 
mana divini F i l i i sacrificii tenerrima oblatrix, quapropter ob ultima 
Christi voce humanum ei — Ioannis persona designatum — est concre¬ 
ditum genus, ut illud in filium susciperet; si in caelis quoque gloriosa 
Virgo, quasi in utero adhuc gestans, caritate atque sedulitate, filios 
in lacrimarum deambulantes valle, ad aeterna gignere gaudia videtur, 
haec, procul dubio, spiritualis eius maternitatis indicia sunt. 

II. De traditionis testimoniis 

Auctoritate sacrae Scripturae innixi Patres, inde a priscis Ecclesiae 
temporibus, spiritualem divinae Genitricis maternitatem affirmant, fide- 
lesque erudiunt. 

Tot inter Patres scriptoresque ecclesiasticos eminent Ephraem, Epi- 
phanius, Ambrosius, Hieronymus, Augustinus, Cyrillus Alexandrinus, 

quibuscum spiritualis maternitatis doctrina, in scriptis saeculi II et 
III Patrum, Iustini nempe, Irenaei, Tertulliani, Origenis indirecte iam 
notata, quippe qui Novam Hevam vitae fontem spiritualis Mariam in¬ 
dicent, aliquatenus enunciatur. 

Verba sufficiant S. Ephraem qui Mariam omnium parentem salutat, 
per quem omnibus sanctitas, una cum honore et gloria, derivatur, sicut 
antea iam derivata est, et in posterum derivabitur; 16 sat sancti Ambrosii 
cogitatio sit, qui salutis Matrem vocat Virginem; immo omnium gratia¬ 
rum imbrem, qui, ipsa Filii Dei cum sit Genitrix, semper erit redun¬ 
dans; 17 satis Epiphanii cogitatum evadat, qui ipsius vitae fontem dicit 
Mariam, quam, cum Vitae Genitrix sit, eum in mundum introducendo, 
omnium Mater facta est viventium. 18 

Alia quoque non minoris momenti extant Patrum testimonia. 

Mariam omnium esse spirituum fidelium salvatricem S. Cyrillus 
Alexandrinus enuntiat. 19 Per eam genus servatum esse humanum ac 
bona adeptum esse sempiterna testatus est S. Modestus Hierosolymi¬ 
tanus. 20 

Testimoniis Patrum illa theologorum accedunt. Et innumeri, nostris 
quoque temporibus, inveniuntur doctores, scriptores sacrarumque scien¬ 
tiarum cultores qui beatissimam Virginem Matris omnium spiritualis 
titulo ornent atque sacrent. 

III. Theologica ratio 

Virgo sanctissima Christi, gratiae et vitae pro omnibus auctoris, 
Mater est, eo quod eum, salva virginitate utpote supernaturali foecun- 
data virtute, concepit ac genuit, aluit atque usque ad eius obitum ma¬ 
terna in eum iura servavit. 

Post autem vitae suae cursum, in qua meritorum fuit locupletata 
cumulo, cum ad caelum evecta esset gloriosa, materni quoque mune¬ 
ris erga Filii sanguine redemptos initium fecit. 

Caelestis igitur hominum constituta est advocata, quae beneficia 
obtineat, detque omnibus gratias. 

At cum Christi gratia homines sic vivant ac renascantur ut Filii Dei 
nominentur atque sint; has ob rationes Maria, cum huiusmodi sit gratiae 


16 S. Ephraem, Sermo de SS. Virginis laudibus, Assemmann, III, 532. 

17 S. Ambrosius, De Instit. Virg., c. 13, nn. 81-86 (PL. 16, 339-340). 

18 S. Epiphanius, Adv. Haer., c. 3, haer. 79 ( PG . 42, 727). 

19 S. Cyrillus, Homilia 11 (PG. 77, 1034). 

20 S. Modestus Hyeros., Encomium in B. Virginem (PG. 86, 3306). 

vitaeque Mater et impetratrix, vitae quoque nostrae spiritualis dicenda 
est Mater. 

Nunc quia veritates ad divinam relate gratiae auctoris maternitatem, 
necnon ad mirum relate harum gratiarum effectum sunt de fide, prout 
magisterio ordinario et universali Ecclesiae doctrina probatur; logice 
doctrinam, quae Mariam hominum matrem teneat spiritualem, esse 
implicite in supradictis revelatam praemissis dicamus oportet. 


II 

DOCTRINA QUAE TENEAT MARIOLOGIAM ET MARIALEM 
ECCLESIAE CATHOLICAE PIETATEM POTIUS ESSE IMPEDI¬ 
MENTUM QUAM AUXILIUM AD CHRISTIFIDELIUM UNITA¬ 
TEM OBTINENDAM FALSA ESSE DECLARATUR 

Ecclesiae Catholicae alacritas pro filiorum procul aberrantium reditu 
vehemens semper fuit ac continua, etsi doctrinalibus vel aliis ob causis 
illi maternum eius dereliquerunt sinum. Difficultatem tamen magnam, 
intrinsecis vel extrinsecis rationibus, semper reditus iter habuit. 

Intrinsecas inter difficultates fidelium erga Dei Genitricem eminet 
pietas, quam inde a superiore saeculo vividiorem esse omnes norunt. 

Etenim nedum et fratres extra Ecclesiam viventes, data occasione, 
concertativas movent accusationes, sed catholici quoque viri, in recenti 
oecumenico motu, praecipue tantae huius erga Dei Matrem pietatis cau¬ 
sa, haesitant ac dubia mente feruntur. 

Sancta ergo Dei Genitrix, miris ac divinis ornata privilegiis, et eo¬ 
rundem accurata investigatio, qua cultus in dies augetur, viam ad omnium 
Christi cultorum unionem expeditiorem an difficiliorem reddunt? 

Huiusmodi quaestioni quae, oecumenico imminente concilio, cum 
idonea ac necessaria iudicetur, sedulum feratur responsum oportet; ad 
quem laborem verba quibus Iesus Christus, ultimo vitae suae die, cre¬ 
dentium unitatem vehementer exoptavit, omnes impellunt. 

Terminis igitur claris atque dilucidis quaestio ponatur ut sub infal¬ 
libilis Ecclesiae luce doctrinae, qualis Mariae in Ecclesia sit locus, qua- 
leve opus exerceat maternum videatur, atque spes, difficultatibus bono 
animo compositis, ad placidum mutuumque propositum perveniendi, 
non irrita tandem affulgeat. 

1 

Utrum B. Virgo ad oecumenicum motum incitamentum sit 

Omnium unioni fidelium Virginem Matrem non obstare, sed huiusmo- 
di unionis efficacius potius suaviusque esse intrumentum Ecclesia catho¬ 
lica semper docuit. 

Quod ex recentium summorum doctrina Pontificum omnino elu¬ 
cebit. 

Materno Virginis Immaculatae interventu errantium ad sinum Ec¬ 
clesiae, in iustitia et sanctitate, Pius IX reditum cupit; 1 in omnipotenti 
eiusdem intercessione fore ut schismata inter christifideles finem habeant, 
omnesque ad fidei redeant unitatem, spem Leo XIII vivam alit; non 
paucas hoc de argumento encyclicas marianas sollicitudinibus huiusmodi 
apostolicis redundantes, 2 summum hunc Pastorem scripsisse constat; ad 
quam deinde cum Christo gentium unionem neminem esse Virgine aptio¬ 
rem, 3 Pium X sollemniter docuisse liquet; tamquam anulum insuper 
orientales inter et occidentales christianas gentes Dei Matrem sedulo in¬ 
dicavisse 4 * Pium XI ex litteris Ecclesiam Dei et Lux veritatis encyclicis 
apparet; mysticum tandem Christi corpus unum efficiendum « visceribus 
Virginis ope maternis erga omnia illius augusti Corporis membra » 0 
Pius XII apprime suadet. 

Pastor immo iste immortalis memoriae Virginem Matrem, sive nun¬ 
tiis radiophonice missis (Bendito seja o Senhor) sive encyclicis ad rem 
aptis, tamquam summum supernaturalis lucis verticem quo omnes con¬ 
fluant gentes, enixe ostendit. 6 

Quid vero de sedula erga tantam Dei Genitricem fiducia ac summi 
regnantis Pontificis pietate dicendum? 

Cum oecumenicum concilium Ioannes XXIII indixisset, illud sub 
Virginis Mariae posuit tutela, quod florens virtutum cuiuscumque speciei 


1 Pius IX, litt. apost. Ineffabilis Deus, 8 dec. 1854 in Pii IX Pontificis Ma¬ 
ximi Acta, 1-1, Romae (1854) 617. 

2 Leo XIII, litt. enc. Adiutricem populi, 5 sept. 1895 in Leonis XIII Ponti¬ 
ficis Maximi Acta, XV, Romae, 1896, 305-306. 

3 S. Pius X, litt. enc. Ad diem illum, 2 febr. 1904, in Pii X Pontificis Maximi 
Acta, I, Romae 1905, 151. 

4 Pius XI, litt. enc. Ecclesiam Dei, 12 nov. 1923, in A.A.S. 15 (1923) 581-582; 
litt. enc. Lux ventatis, 25 dec. 1931, in A.A.S. 23 (1931) 513, 515. 

3 Pius XII, const. apost. Munificentissimus Deus, 1 nov. 1950, in A.A.S. 42 
(1950) 769. 

6 Idem, litt. enc. Fulgens corona, 8 sept. 1953, in A.A.S. 45 (1953) 590-591, 

Christianarum abundantia pro nostris quoque fratribus — inquit ■— 
ac filiis qui huic Nostrae apostolicae Sedi non obtemperarent, invita¬ 
mentum atque incitamentum evaderet. 7 

Quam ob rem omnes iussi sunt totius orbis terrarum christifideles 
•— catholici, christiani dissidentes — misericordem coeli Reginam pre¬ 
cari ut tam mira unitas sanctae eveniat Ecclesiae: « Neque aliud quid¬ 
quam — Leo XIII scripsit — Mariae gratius acceptusque fuerit, utpote 
quae Christo maxime coniuncta, maximopere id cupiat et velit ut qui 
uno eodemque donati sunt eius baptismate, una omnes eademque fide 
perfectaque caritate cum ipso et inter se cohaereant ». 8 

Comunis igitur ac continua est Ecclesiae doctrina qua beata Virgo 
optimus consalutetur terminus quo praestans et spirituum ingens motus 
unum ovile sub unius Pastoris persequentium regimine concurrat. 

2 

Interponiturne Maria quominus oecumenica actio habeatur 

An constans hic atque florens mariologiae catholicae progressus est 
qui, una cum maiore erga sanctam Dei Genitricem pietate, insuperabile 
fere impedimentum constituat, in quod omnis oecumenici motus spes 
infringatur. 

Qua de re eandem fere habent opinionem, quamvis in nonnullis di¬ 
screpent, « orthodoxi » aeque ac protestantes. Priores enim omni unio¬ 
nis conatui progressus Ecclesiae catholicae obicere solent doctrinales; 
alteri vero ut aliqua admittatur possibilis inter partes compositio, posse 
fieri ullo modo vident: mariologiam quidem catholicam aliquo modo ido¬ 
lolatriam sapere dicunt. 

Quibus principiis saeculorum decursu conciliatrix experientia omni¬ 
mode viguit! 

Cum veritates mariales in Ecclesia catholica ab origine ignotae, dog¬ 
matico verbo essent definitae, quidquid ad concordiam spectet impos¬ 
sibile est. 

His vocibus Leo XIII Antimum Constantinopolitanum Patriarcham 
loquentem audivit cum, saeculo labente superiore, appulsum quem¬ 
dam ad orthodoxam efficere Ecclesiam voluit. 

Principio nixus iuxta quod veram dicendam esse Ecclesiam quae 

7 Ioannes XXIII, ep. enc. Grata recordatio, 26 sept. 1959, in A.A.S. 51 
(1959) 678. 

8 Leo XIII, litt. enc. Fidentem piumque, 20 sept. 1896, in Leonis XIII Acta, 
XVI, Romae 1897, 287. 

« septem Conciliis oecumenicis » fulciretur, Constantinopolitanus Pa¬ 
triarcha observabat « Ecclesiam papalem adhuc innovavisse, quadraginta 
vix ante annis, novum dogma Immaculatae Virginis Mariae cum definiret, 
quod antiquae esset ignotum Ecclesiae ». 8 

Cum idem nunc Protestantes catholicae Ecclesiae obicerent, ne hy¬ 
potheticum quidem compositionis tentamen admittunt. 

Apud Maury enim, in opera « Le protestantisme et la Vierge Marie » 
inscripto, legitur: « Constans doctrinae et marianae incrementum pieta¬ 
tis obstaculum esse videtur pro nostra christiana conscientia inexsupera¬ 
bile non solum relate ad unionem sed etiam ad verum ac grave eiusdem 
unionis tentamen cum Ecclesia romana sive quoad doctrinam sive quoad 
cultus pietatisque manifestationes ». 9 10 

Attamen istae ad Virginem spectantes dogmaticae duae veritates di¬ 
verticula contra unionem cum catholica Ecclesia sectatoribus Photii ac 
Lutheri tantum dant: altior causa est qua utrique verae Ecclesiae abso¬ 
lute dissentiant. 

Ad duo redeundum est, etiamsi diversa principia, quibus suum utra¬ 
que confessio theologicum elaborat systema. 

Etenim septem post oecumenica priora concilia, dogmaticae doctrinae 
arbitrari incrementum, iuxta orthodoxae Ecclesiae sententiam, non licet; 
opinione vero Protestantium admissa, praeter sacrae litteralem Scripturae 
interpretrationem aliam proferre revelatae doctrinae fontem omnino ne¬ 
fas est. 

Utroque in casu, uti liquet, de iisdem agitur ecclesiologiae dogma¬ 
ticae atque revelationis fontium principiis: ecclesiologicae ergo non ma- 
riologicae quaestiones hos illosque ab Ecclesia catholica dividunt. 

Quomodo nunc erroneum sit de doctrinae loqui novitate circa Im¬ 
maculatae Conceptionis atque Assumptionis dogmata, omnibus comper¬ 
tum est. Denuo illa dicere recenter revelata aut verba de illis sacram 
Scripturam numquam (implicite vel virtualiter) facere falsum est. 

Cum veritas quaedam a suprema Ecclesiae auctoritate tamquam 
fidei dogma definitur, illa, utpote revelata, ab omnibus credenda pro¬ 
ponitur. 

Huiusmodi vero revelationis declarationem historicis fulciri argu¬ 
mentis, universali Ecclesiae sustineri fide, implicitis sacrarum Litterarum 
firmari quoque testimoniis, quae tamen exegetarum Patrumque cum 


9 Cf. Le Bachelet X, ImmaculSe Conceptiori, in Dictionnaire de tbeologie 
catholique, VII-1, Paris 1927, 1211. 

10 Maury P., Le protestantisme et la Vierge Marie, Paris 1950, 27. 

interpretatione, ipsius Ecclesiae ordinarium et extraordinarium compro¬ 
baverit magisterium, omnibus notum est. 

Longum certe iter sed continuum ac, in dies, securius unius eiusdem- 
que veritatis quae, cum esset ab initio obscuris fortasse primordiis atque 
dubiis involuta, paulatim ad clariora ac gradatim firmiora pervenit ele¬ 
menta, quibus via ad certitudinem sternitur absolutam. 

Quod infallibili Spiritus Sancti effici gratia omnes norunt; immo idem 
veritatis Spiritus, cum ab ipso Fundatore esset Ecclesiae promissus, 
temporibus sibi soli notis, lucem, iuxta divinae Sapientiae placita, largi¬ 
tur necessariam ad veritatum intellegentiam implicite vel obscure fidei 
depositio commissarum. 

Qua de re ad illa tantummodo septem priorum oecumenicorum dog¬ 
mata Conciliorum restringere, ut « Orthodoxi » opinantur, hoc idem 
sonat ac ipsam comprimere revelationis oeconomiam. 11 

Ceterum hac in revelationis oeconomia scripturisticum utriusque su- 
pradictae veritatis constitutum est fundamentum. 

Si enim Protoevangelii mulier, semini suo coniuncta, tam peccati 
auctori semper infensa ac inimica fuit ut omnino de illo triumpharet; 12 
— explicita haec est, etsi obscura, gratiae ministerii revelatio —; si in 
virginali Iesu conceptione Maria « plena gratiae » ab Angelo salutatur; 18 
si a consobrina, cum eam salutaret, Virgo « benedicta inter mulieres » 
praedicatur, 14 omnia haec eiusdem veritatis tempore progredientis di¬ 
cenda sunt elementa. 

Ex istis dein scripturisticis primordiis Patrum exegesis, summorum¬ 
que doctrina Pontificum necnon et theologorum elucubrationes ipsaque 
fidelium pietas tantam deduxerunt Virginis sanctitatem, illasque gratia¬ 
rum collegerunt divitias, ita absolutum eiusdemque in mortem eruerunt 
dominium ut, infallibili atque sollemni Ecclesiae Pastorum auctoritate, 
fulgentibus excelsae Dei Genitricis caput coronis ornarent. 

Quae minime sunt veritates novae-, at, prout liquido perspicitur, 
expletiores eiusdem veritatis formae! 

Contra omne igitur cum Protestantibus reconciliationis tentamen me¬ 
diationis Virginis Mariae doctrina patenter stat. 

Sunt qui — Barth duce — eam praecipuam totius theologici syste¬ 
matis catholici elavem teneant; 15 non desunt autem qui Mariae media- 


11 Cf. Soloviev W., Les fondements spirituels de la vie, Bruxelles 1932, 189. 

12 Gen. 3, 15. 

13 Lc. 1, 28. 

14 Lc. 1, 42. 

15 Barth H., Dogmatique, vers. gall. F. Ryser, Genevae 1954, 132. 


5 (IV b) 

tionis opus Christi gloriam perfecti Mediatoris, validis sacrae Scripturae 
textibus comprobati, praestringere dicant; 16 et reperiuntur tandem qui, 
supradictis innixi rationibus, non solum omnem redemptionis operi parti¬ 
cipationem Virgini negent, sed illicitum etiam cuiuscumque speciei 
cultum declarent, idololatriam immo catholicae Ecclesiae clament. 17 

Sed in verborum controversia contentio posita est. Christum enim 
perfectum esse Mediatorem, cui soli omnis honor et gloria tribuenda sit, 
doctrinam esse non a Protestantibus inventam sed a sacra Scriptura sae¬ 
pissime repetitam, quam insuper fideles formaliter docuerit Ecclesia, 
necnon et quam omnes instruxerint theologi neminem latet. 

Attamen haec quidem Mediationis Christi perfectio catholicis theo¬ 
logis occasionem praebuit ad sanctissimae eiusdem Genitrici quidquid 
excellentius esset humanae creaturae, nisi cum revelata pugnaret veritate, 
tribuendum. 

Cum igitur eadem maneant salva principia, nemo negat catholicum 
systema magis logicum extare magisque amplitudine decoratum ap¬ 
parere. 

Ex ipsa immo Immaculatae Conceptionis defensione hoc principium, 
iuxta intuitivam Ioannis Duns Scoti sententiam, quam patefactum fuerit 
fere omnes experti sunt. Quo insuper principio summus quoque usus 
est Pontifex Pius XII cum ad caelos beatam Virginem anima et corpore 
ascendisse sollemniter sanciret. 

Verba dein de Mariae mediatione facientes, insufficientem, ut ita di¬ 
camus, mediationem Christi fuisse absolute negamus; superabundantiam 
potius meritorum atque elargitionis affirmamus: non iure — aliis ver¬ 
bis — sed gratia Christi in Almam factam esse sociam Mariam. " 

Tam profundam gratiarum abyssum cum Verbum Patris humanam 
assumpsisset ex mulierem carnem si quis investigare mavult, totius ca¬ 
tholicae mariologiae necnon et omnium pietatis marianae rituum queat 
habere rationes. 

Cuius obiectivae veritatis inquisitionis quam summum sit pro auspi¬ 
cata unione momentum, quoniam peritissimis coram doctoribus loquimur, 
docere verbis non debemus. 

Nec signa, quae tempora praesignificent feliciora minime desunt. 


16 1 Tim. 2, 5. 

17 Cf. Loevenich W.,, Der moderne Katholizismus Witten 1955, 77. 




B. M. V. ET MOTUS OECUMENICUS 


67 


3 

Oecumenici fermentum motus cur sit Maria 

Unionis denuntiatio non parvi facienda ex accuratiore ipsius Refor¬ 
matoris operum studio datur. Ex his enim Mariam peculiari luce, quae 
ipsi divina conveniant maternitate, circumdari infertur. 

Utrum aliquid maius quam illam Dei Genitricem praedicare quis 
dicere possit, ignoro. 18 Quae verba Lutherus, quamvis axiomati scriptu- 
ristico atque christologico — sola Scriptura, solus Deus! — firmissime 
adhaereret, de Virgine libris commisit. 

In scriptis quoque Zuinglii 19 vindices virginalis Mariae maternitatis 
adsint confirmationes neminem qui ignoret hominem esse, arbitror; idem 
sentire Calvinum ex eius scriptis colligere unicuique fas est. 20 

Originum studio suarum non solum dissiti incumbunt fratres, sed 
etiam catholicae indulgent scientiae veritatis; qua in re, laborem, ultimis 
vere temporibus, assiduiorem, magis praeiudiciorum expertem, quem con¬ 
scientiarum circumspexerint ductorem, eos posuisse constat. 

Quos inter labores, Virginis argumentum prius potiusque fuit; sed 
mariologiae catholicae cognitio, erroribus foedata, scopulus est quem 
communis doctrinae tentamen offendit. 

Hinc inde tamen animosi gestus modusque inveniuntur. 

Scriptores protestantes, Max Thurian enim et Hans Asmussen, nec- 
non et nonnullos anglicae Ecclesiae theologos tenuisse aliquando catho¬ 
licae theologiae vestigia asserere iustum est: immo non paucas esse doc¬ 
trinales quaestiones quas in lucem veritatis protulerint, multaque capita 
quae in rectum retulerint pariter aequum est affirmare. 

Unici Mediatoris doctrina non impedit quominus in Ecclesiam ali¬ 
quis redeat veram: nunc amplissimum mediationis gradum Maria adipi¬ 
scitur; nunc et Sanctorum quoque memoria non est obscurata; 21 eva¬ 
nuit nunc apud bonae voluntatis protestanticos viros idolatriae nota 
qua infamiam Ecclesiae inurere catholicae conati sint; et ipsi quidem 
mediationis Mariae necessitatem praedicant liceitatemque defendunt. 

Matrem inter et Filium, Christi inter opus et Virginem relationibus 

_______ ' i ! -” * -^SKJsj 

18 Cf. D. M. Luthers Werke, ed. Weimar 1883, VII, 572. 

19 Zuingli H., Opera omnia, VI, pars I, 204. 

20 Cf. Hamer J., Marie et le protestantisme a partir du dialogue oecumenique, 
in Maria (H. Du Manoir), V, Paris, 1958, 989. 

21 Thurian M., Mariology (d) Reformed, in Ways of Worship, The reported 
of a Theological Commission on Faith and Order, London 1951, 323. 

firmissimis nemo est qui obstet. 22 Doctrinae huic catholicae fides tandem 
tribuitur quae utinam ab omnibus citissime amplectatur! 

Asserit sine ulla dubitatione Thurian mediationis praeter illam Chri¬ 
sti negationem, illius quoque per ipsum et cum ipso habitae, ad ipsius 
Christi mediationis ducere negationem. 23 

Solitariis testimoniis collectivae assentiunt voces et magni sunt 
momenti quae edicto, cui nomen est « Uber alles die Wahrheit » Dresdae 
impresso, lutherani significanter evulgant. 

Quin minime haesitent cultum Mariae praestitum inde ab Ecclesiae 
origine et qui numquam, labentibus saeculis, exaruerit, cui insuper vi¬ 
gorem in dies firmiorem Lapurdi ac Fatimae habitae auxerint apparitio¬ 
nes, legitimum praedicant. 

Edicti immo compilatores ulterius progressi sunt. Prodigiis Appari¬ 
tionum notatis, curationibusque perpensis in apparitionum templis ef¬ 
fectis, ipsum ponunt mariologicum problema: « quae vis — in edicto 
scriptum est — his subiecta mirabilibus relate ad salvificam Dei oecono¬ 
miam videre oporteat ». 

Et mirum huic quaestioni datur responsum: istarum significatione su- 
pernaturalium vocum totum excutere Protestantium mentis habitum 
necesse esse, quo historiae cognoscatur momentum et Dei Mater in Evan- 
gelicam denuo intret Ecclesiam. 24 

Uberius tandem doctrinali luce inter Protestantes extat argumentum: 
animorum scilicet cruciatus. 

Maria indigere omnes, etsi latenter hoc advertant, Protestantes con¬ 
fessi sunt; et omnes agitari ut, diva favente Genitrice, efficiatur Ecclesiae 
unitas, agnoscunt. 

Quo facilius affectent propositum, plures non solum votis supplica¬ 
tionibusque ad Deum confugiunt, sed haec etiam ad Virginis instar, 
qualem Evangelium praebeat, sollicite fundunt. 

Quapropter de Protestantium gremio, cum Desolatam Virginem tam¬ 
quam vitae exemplar religiosae constituerent, quippe quae Filii morien- 
tis totius humani generis, sanguine eius redempti, supernaturalis hae- 
reditatem accepisset maternitatis, aliquot ante annis, nova familia, floruit. 

Quae beatae Virginis necessitas plurium animos Protestantium perva¬ 
dens, ad totam eiusdem pertinet vitam: quot ergo « sorores » in novam 
cum convenirent vitae disciplinam, oecumenicoque optent favere mo- 


22 Asmussen H., Maria, die Mutter Gottes, Stuttgart 1951, 49-51. 

23 Thurian, op. cit., 313. 

24 Cf. Uber alles die Wahrheit, in Una Sancta 11 (1956), 88-92. 

mento, quidquid Virgo in Annunciatione senserit et in Filii passione 
passa fuerit, ad hoc animos continuo intendunt. 

Cuius tanti spiritus valor ex sequenti sane intelligitur testimonio: 
« Ad Christum, suum Dominum accedat Christianus, divinam pectore 
aperto et animo soluto humiliterque sicut Virgo, vocem intendens. 

Illud verbum “ Ecce ancilla Domini, fiat mihi sicut verbum tuum ” 
quod, cum ex Virginis ore prolatum fuisset, unum constet creaturae esset 
proprium, fideliter repetet. 

Cum hominum sensus Virginis illis pares fuerint, cumque angelico 
nuntio Virginale responsum in fidelium cordibus tacite resonuerit, tam 
altum ac dictiosum silentium, quod tamen Virginis vox direxerit atque 
dominaverit, ad Aeterni supplex inclamabit thronum Unio tunc Spiritus 
Sancti gratia iterum efficietur ». 2S 

Reditum igitur quotquot viri in melius mutati Virginis ope ad sinum 
Ecclesiae peregerunt. 

Quod tam lene ac tacitum opus fuit, quod Frida Dierholf degustaret 
quae, germanica natione, celeber cum esset cantatrix, seraphicam divae 
Clarae vestem suscipiebat? Quid non sensit maternum Irma Bassi ex 
Pannoniae oriunda regione? Quid non Douglas Hyde in Statuum Foede¬ 
ratorum Americae terris natus? 26 Newman denique, omnibus superatis 
obstaculis, cum adhuc propter Virginis cultum in Ecclesiae catholicae in¬ 
gressu fluctuaret, eiusdem amore se victum fuisse Virginis affirmat. 27 

Protestantium igitur testibus Virginem adesse in itinere ad Christum 
dicentibus fidem adhibere consentaneum est. 

Quemadmodum illa fuit quae hominibus redimendis Filium Dei re¬ 
demptorem offerret, ita ipsa est quae cum, Deo sic volente, Redemptoris 
Socia et omnium gratiarum per Christum promeritarum Mediatrix facta 
esset, Christifideles omnes, etsi inter se dissentientes, ad primaevam Ec¬ 
clesiae a Christo fundatae unitatem reducat. 

Mater cum sit Capitis, membrorum quoque esse genitricem negare 
absurdum est. 

Pontificum igitur doctrina, veri catholicae theologiae progressus, 
constans fidelium pietas, qua credentes Virginem colant, et in quam 
fratres quoque separati propendant, ad omnium Christianorum unionem 


25 Cf. Villain M., Introduction a l’cecumenisme, Paris 1958, 147. 

26 Cf. Capanaga V., La Madonna nella storia delle conversioni, Roma 1953; 
Grasso D., La Vergine nelle conversioni contemporanee, in Virgo Immaculata 
(Acta Congressus Mariologici-Mariani, Romae anno mcmliv celebrati, XIII), Ro¬ 
mae 1957, 37-47. 

27 Cf. Newman j, H., Storia delle mie opinioni religiose - « Apologia pro vita 
sua », Placentiae 1909, 164. 



70 


PONT. ATHENAEUM ANTONIANUM 


— unus ac logicus et veritatis revelatae auspicatus epilogus — addu¬ 
cunt Virginem, Matrem unitatis, Ecclesiae Matrem quoniam Mater est 
Christi. 

Quod ut securius et tutius obtineatur et ne fratribus separatis occa¬ 
sio praebeatur universam Ecclesiam catholicam calumniandi: dum de¬ 
votio et cultus, scientia ac pietas marialis promoventur, quidam abusus 
et exaggerationes in nonnullis regionibus, qui potissimum nunc occasione 
sic dictae « peregrinationis » B. V. de Fatima, et interpretatione quarum¬ 
dam revelationum privatarum, manifestantur, omnino arcendi sunt. 


III 

DE DIEBUS B. VIRGINIS FESTIS 

Honores Virgini Matri aliisque fidei martyribus atque propugnatori¬ 
bus deferre inde ab Ecclesiae origine christifideles noverunt; sed Sancta 
Dei Genitrix ceteris cum praefulgeret, ingens habere incrementum sta- 
tim coepta est. 

1. Non paucos igitur dies festos mariales kalendarium Ecclesiae 
universale numerat, quorum septem, vitae Mariae cursum respiciunt, 
magnaque antiquitate pollent; sex voti gratia vel pietatis imperati sunt; 
tres aliquam Virginis complectuntur ideam. 

2. Quae Virginis vitae curriculum sequuntur, primum, in romana 
liturgia, festorum Virginis cyclum efformantes, hoc ordine inveniuntur: 
Nativitas, Annuntiatio, Purificatio, Assumptio. 

3. Tria insuper sacra, medii aevi tempore, huic sunt adiuncta cyclo; 
festum scilicet Immaculatae Conceptionis, Visitationis et B. Virginis 
Praesentationis. 

4. Recentioribus vero temporibus quaedam inditae sunt festivitates 
sive ob particularem unius alteriusque Ordinis Religiosi pietatem, sive 
in gratiarum actionem pro nonnullis a Virgine acceptis beneficiis. 

En series: Festum SS. Rosarii, Mariae Nominis, Septem B. V. Mariae 
Dolorum (feria VI hebdomadae Passionis et die 15 mensis septembris), 
B. V. Mariae de Mercede Redemptionis captivorum, B. V. de Monte 
Carmelo, B. Virginis ad Nives. 

Alia quattuor, nostro autem tempore, sacra statuta sunt, nempe: 
B. V. Mariae Lapurdensis, Maternitatis divinae, Immaculati Mariae Cor¬ 
dis, B. V. Mariae Regalitatis. 

5. Missale Romanum plus quam viginti Missas exhibet B. V. Ma¬ 
riae proprias pro nonnullis locis. Tales inter festivitates exstant: Auxilii 

Christianorum, omnium Mediatricis gratiarum, gratiae Matris, B. Virgi¬ 
nis de perpetuo succursu, misericordiae Matris, peccatorum Refugii, in¬ 
firmorum Salutis, Divini Matris Pastoris, Divinae Matris Providentiae, 
B. V. Mariae Patrocinii, Reginae pacis... 

6. At dies festi pro universali assignati Ecclesia generatim aut 
eventus vitae eius chronologicos celebrant (Nativitas...) aut personalia 
commemorant privilegia (Immaculata Conceptio...), et nullam habent 
directam Virginis socialis muneris denotationem. E contra, specialia uni 
alterive loco cum agantur sacra, evidentior illa Virginis socialis apparet 
missio. (Apparitio v. g. Lapurdensis, B. V. de Mercede, Rosarium, B. V. 
Cor, B. V. Regalitas, etc.). 

Nullum vero est Virginis sacrum quo eius spiritualis maternitas 
et consequenter sociale eiusdem munus celebretur; neque festivitates, 
prout nunc prostant, ullam exhibere adaequatam relationem fatendum 
est sive circa obiectivam sive circa subiectivam redemptionem, de qua 
praesertim Summi, memoria nostra, Pontifices diffuse locuti sint. 

7. In Missali dein Romano, ut ante diximus, inter dies festos pro Ec¬ 
clesia universali assignatos, bis septem Dolorum B. V. Mariae sacrum 
occurrit: et quidem feria VI post Dominicam Passionis et die 15 mensis 
Septembris. 

Ambarum Officium festivitatum revera dissimile est; at non missarum 
textus. Utriusque enim sollemnitatis Missarum partes, parvis variatio¬ 
nibus — et quidem nullius momenti pro prima oratione et graduali — 
exceptis, eaedem omnino sunt! 

Nemo nunc est qui utramque festivitatem saeculo xvn antiquiorem 
non esse, illamque immo mense tantum septembri anni 1814 statutam et 
ad universalem Ecclesiam extensam ignoret. 

8. Praesentationis B. V. Mariae festum romana liturgia, tempore 
medii aevi, de oriente assumpsit; eam Xystum IV, die 12 iulii 1442, ad 
universam extendit Ecclesiam; at festum, testimonio apocryphi Proto- 
evangelii Sancti Iacobi cum niteretur, a Pio V Pontifice Maximo, veti¬ 
tum est, paulo post a Xysto V iterum reassumendum: quod unus igitur 
figit, alter refigit! Et pro nonnullis hoc valet festis. 

9. Per liturgicum tandem cursum sacra, singulis mensibus, haud 
aequaliter dispertita sunt. Etenim, augusto mense, dies festi enume¬ 
rantur quattuor, diebus scilicet: 5, 15, 22, 31; mense septembri, sacra 
denuo percensentur quattuor, diebus nempe: 8, 12, 15, 24; sollemnia, 
octobri mense, numerantur duo, diebus videlicet: 7, 11. 

Adventus dein tempus, quamvis mariali cultui, hodierno vocis adhi¬ 
bito sensu, dicatum aperte non sit, tamen Beatam Virginem, cum Incar- 

nationis, id temporis, proponatur mysterium, in fidelium cogitationem 
saepissime revocat. 

Quae cum ita sint, aliquam festorum lationem ad hoc Patrum Col¬ 
legium referre liceat: 

a) Festum Septem Dolorum pro tota Ecclesia sufficiat unum; alte¬ 
rum cum festo permutetur quod relationem ad sociale Virginis munus 
dicat (Maternitas spiritualis, Mediatio omnium gratiarum, Alma Socia 
Christi Redemptoris). 

b) Utrum conveniat an non ut festum pietatis gratia vel peculiari 
alicuius Ordinis Religiosi voto, nostris inditum temporibus, ab Ecclesia 
universali celebretur? 

Item de Praesentationis festo, utpote apocryphis innixo testimoniis, 
dicendum videtur. 

c) Utrum iudicetur opportunum an non ut Maternitatis divinae fe¬ 
stum cum illo Annuntiationis in unum componatur, quod deinde, ad su¬ 
perioris ritum classis evectum, tamquam festum pro universali Ecclesia 
obligatorium ad eorum qui in communem caelestem Matrem glorientur, 
omnium unitatem obtinendam declaretur? 


IV 

DE CONTROVERSIA CIRCA B. V. MARIAE MORTIS EVENTUM 

De dormitione B. V. Mariae, saeculo IV, inquisitionem S. Epiphanius 
historicam instituens, mortis testimonia deesse affirmat. Sanctus vero Mo¬ 
destus, episcopus Hierosolymitanus, saeculo vn, de eadem agens quae¬ 
stione mirabatur valde quod « qui in Christi Dei nostri Ecclesia Spiritus 
Sancti gratia magistri ante nos constituti », vel potius eorum successores, 
hanc rem silentio omnino praetermisissent. « De veneranda eius dormi¬ 
tione — en Sancti Episcopi verba — nescio quia ab iis nihil est 
proditum nec eorum posteri de ea quidquam exposuerunt ».* 

Attamen saeculorum decursu nemo est inventus usque ad epocham 
modernam qui B. Virginis mortis factum explicitis negaret verbis. Quae 
negatio, saeculo xvn, omnino respuitur ac oblivione deletur. 

Verumtamen auctor quidam, natione hispanus, S. I. Alumnus, in 
opere usque ad paucos ante annos inedito, Virginis mortem negavit. 
Hoc, saeculo xix, Dominicus Arnaldi multis defendebat argumentis, 


1 Modestus Hierosolymitanus, Encomium in Dormitione S. D. N. Dei¬ 
parae (P. G. 86-11, 3279). 

cuius in sententiam plerique Italiae et Germaniae doctores acriter 
increpuere. Non defuerunt tamen qui eam secuti fuerint. 

Assumptionis autem veritate a Pio XII dogmatice definita, Dei Ge¬ 
nitricis immortalitatis defensores, hic inde vocem levaverunt, eo quod, 
argumentum cum deesset historicum, atque mortis traditio historica in 
apocryphorum niteretur assertis necnon et in pseudo-Dionysii fundaretur 
declaratione, omnino eius valor infirmus est. 

Quia insuper mors, revelatione testante, peccati est poena, immor¬ 
talitatis instant fautores. Cum igitur Virgo a peccati eiusdemque fuerit 
consectariis exempta — quod est de fide —, eam mortis quoque, quippe 
quae peccati sit punitio, esse expertem autumant. 

Hanc sententiam scandalum Ecclesiae sonare « orthodoxae », quae 
usque in praesens koimeseos festum agitet, cuique praebeat offendicu¬ 
lum ob innovationes catholicam impugnandi Ecclesiam saepe saepius 
audimus; eamque insuper solido carere fundamento, traditionali immo 
contradicere magisterio Ecclesiae quae conresurrectionem Mariae glorio¬ 
sam continuo docuerit, in similitudinem gloriosae Filii eius resurrectioni, 
omnibus patet. 

* * * 

Quo tam agitata lis clarior evadat, in accurata Traditionis dogmaticae 
notione figere cogitationem oportet. 

Primo veritatum complexum Traditio significat divinitus Ecclesiae 
transmissum ab origine oraliter, postea apostolorum scriptis, aliis verbis 
« traditio scripta et oralis ». 

Secundo « traditionis » nomine quidquid complectitur, praetermis¬ 
sis scriptis, primitiva Ecclesia orali via acceperit. 

Tertio hac sub designatione depositum ipsum intelligitur revelatum 
quatenus ab Ecclesia magistra, saeculis labentibus, transmissum et illu¬ 
stratum fuerit. 

Veritates insuper distinguantur oportet revelatae, sic et simpliciter 
tales, ab illis quae, licet non essentialiter, tamen cum veritate revelata 
connexae sint, et jacta constituant dogmatica. 

Quibus in dogmaticis factis Ecclesiam, quoniam cum aliquo dogmate 
quemdam habent nexum, si aliud custodiat, applicet, riteque proponat, 
pollere infallibilitate omnes sciunt ». 2 

Unum ex istis factis dogmaticis Mariae mors est. 

Cuius sane veritatis dum iure historicus argumentorum qua talium 
valor negatur, dogmatica nihilominus sperni traditio haud potest. 

2 Cf. Billot, Tractatus de Ecclesia Christi, Romae 1927, I, 419; Franzelin, 
Tractatus de divina traditione et Scriptura, thes. XII, dis. I, Romae 1875, 121-123. 

1. Praecipuum enim ac directum Koimeseos, Dormitionis vel As¬ 
sumptionis obiectum primitus mors constituebat. 

At liturgiae romanae verba adbibere animum iuvat. « Veneranda no¬ 
bis, Domine, huius est diei festivitas, in qua sancta Dei Genitrix mortem 
subiit temporalem ». 

Sacramentarium Gothicum in die Assumptionis haec habet verba: 
« Quae (Maria) nec de corruptione suscepit contagium, nec resolutionem 
pertulit in sepulchro », et infra: « Nec (Maria) per assumptionem de 
morte sensit inluviem ». 

Morte insuper Virginis indubia innixi nonnulli Patres Graeci, quorum 
mens in bulla Munificentissimus Deus a Pio XII digna ut patefieret ha¬ 
bita est, nonnulla ad eam explicandam dogmatica elaborarunt principia. 

Lex est in actuali oeconomia salutis mors, humanae nempe debi¬ 
tum naturae. Maria idcirco humanae cum sit membrum naturae, Adae 
interveniente peccato, quoniam a parentibus mortale obtinuerat corpus, 
mortis necessitate astringitur. Quam igitur contra naturae conditionem 
Mariae mors minime repugnet omnes vident. Etenim ipsemet Christus, 
nullo cum esset obnoxius peccato, teterrimam obiit mortem. 

2. Ullo dein Mariam crimine foedari certum est; at haec ab Adae 
peccato praeservatio, et quidem in primo instanti suae conceptionis, est 
Christi Redemptoris gratiae fructus, illi similis qua omnis homo ab 
originali culpa liberetur. De iure idcirco sive relate ad ipsam a peccato 
exemptionem sive ad omnium praeternaturalium donorum reintegratio- 
nem loqui nemini licet. Mori potuit ergo Dei Genitrix Immaculata quin 
aliquod eius violaretur ius, aut quaedam revelationis sententia pol¬ 
lueretur. 

3. Petitiones deinde quibus Assumptionis totius orbis terrarum Ec¬ 
clesia docens ac discens postularet definitionem ad Sanctam Sedem, suo 
tempore, fere innumerae missae sunt. Inter quas non paucae inveniuntur 
quae mortis definibilitatem quaerunt, atque Assumptionem inter et mor¬ 
tem intimam ponunt relationem. 

Sequens hac de re prae oculis habere sufficiat schema. 

Ad priores quod attinet petitiones, tertia fere pars (30%) Virginis 
pretiosae mortis definitionem expostulant; ad posteriores vero plus 
quam dimidia pars (60%) inter Virginis mortem et illam Filii intimam 
affirmant relationem. 3 

4. Apostolica dein Constitutio Munificentissimus Deus qua Pius 
Papa XII corpoream Dei Genitricis ad coelos assumptionem dogmatice 
definiret, quamvis a mortis facto ex professo abstrahere voluisset, multas 


3 Petitiones, II, pp. 716; 716-719. 

tamen ad rem allegationes protulit. Definitione autem sancita, et pro¬ 
mulgata Bulla Summi Pontificis, novum cum ordinetur Officium, sancti 
Ioannis Damasceni lectio, qua Virginis gloriosae affirmatur mors, denuo 
inseritur. 

5. Argumenta insuper quae Virginis mortis negatores afferre soleant, 
cum solido careant fundamento, illogicitate peccare videntur. 

Non « necessariam » imprimis relationem cum dogmate sed tantum¬ 
modo « aliquam » factum possideat dogmaticum necesse est. Huiusmodi 
vero connexionem solum Ecclesiae magisterium, cui Christus Redemptor 
docendi et revelationem Custodiendi commiserit munus, perpendere valet. 
Nunc ex constanti tot saeculorum fide ac doctrina inter Virginis mor¬ 
tem et Assumptionis veritatem connexio fulget, cuius certe nemo obli¬ 
visci potest, nisi omne de Ecclesiae ordinario magisterio eiusque momento 
ruat fundamentum velit. 

6. Nobis igitur mortis Virginis definitio nullo modo quaerenda; ne¬ 
que ipsum mortis factum, veluti certum, definiendi necessitate premimur. 

Quo tamen examini subiciantur attentius, sequentibus operam damus 
quaestionibus: 

a) utrum magis sit conveniens an non ut de ipsa controversia 
circa Virginis mortis factum ( — an sit) sileatur; 

b) quod factum tamen ( = quomodo sit) illustrando ampla polleant 
omnes libertate, potissimum vero de iuris natura et exsistentia ad Vir¬ 
ginis immortalitatem ad maiorem Dei eiusdemque matris gloriam ac 
magis doctores inquirere possunt. 

V 

DE DIACONATUS ORDINE 

TAMQUAM MUNERE STABILI IN ECCLESIA RESTAURANDO 

« Messis quidem multa, operarii autem pauci » veritas est quae ve¬ 
tustate non exaruerit. 

Si ita est ut Christi Ecclesia sive ob internas officii rationes, sive 
ob humanos ministrorum defectus, sacerdotum inopiam semper passa 
fuerit, id potissimum nostris valet temporibus. 

Rationarias sufficiat perlegere tabellas ut quam tristis praesens sit 
nonnullarum Ecclesiae regionum conditio et quam asperior futura eius¬ 
dem spes, unusquisque videat. 

In Guatemala v. g. pro 25.000 fidelibus unus adest sacerdos; absque 
pastore in Gallia 13.000 Ecclesiae exstant paroeciales (utique parvae!); 

in archidioecesi Em.mi D.ni Feltin, ex 4.000.000 baptizatis, tantum 
400.000 practice religioni serviunt. 

Unde praesentior in dies Diaconatum instaurandi necessitas, tam¬ 
quam munus in Ecclesia stabile, cum vel sine onere coelibatus. 

Nonnullas et quidem non parvas in difficultates delabi novam hanc 
legislationem certum est, attamen Ecclesia, praesentibus rerum adiunctis, 
fortasse, hac institutione, aptum repraesentat remedium quo salvificam 
exercere suam valeat efficaciter missionem. 

Qua de re, officiis et muneribus indicatis, in Ecclesia a Diaconibus 
iam antiquitus expletis, quaenam ipsi nunc ministeria efficere possint 
denotavisse iuvabit. 

1 

De officiis et diaconorum muneribus 

Inde ab Ecclesiae origine ministrandi mensis {Act. 6, 2-8), Dei ver¬ 
bum annuntiandi {Act. 7, 2-53), baptismum conferendi {Act. 8, 38), 
septem primis Diaconibus officium erat. Deinde sive Romae, sive aliis in 
locis Diaconorum numerus, prout postulabat necessitas, augetur, eisque 
et fidelium oblationes pro Ecclesiis colligendi, et SS. distribuendi Eucha¬ 
ristiam, eamque deferendi quoque absentibus catechumenis instructio¬ 
nem dandi ut baptismum reciperent, ipsumque administrandi baptismum, 
in mortis periculo infirmos, absente sacerdote, ad contritionem dispo¬ 
nendi perfectam, quamque postea reconciliationem publice declarandi, 
pauperum insuper, orphanorum et viduarum curam habendi, bona eccle¬ 
siastica dein, vigili Episcoporum sub mandato, administrandi ius et offi¬ 
cium erat. 

Quapropter numero fidelium crescente, cum hinc inde, in agris quo¬ 
que paroeciae fundarentur, una cum Episcopis Diaconi auxilium, opera 
et consilio, praestabant suum. 

Facile ergo intellectu est quae vis in Episcoporum immo et Pontifi¬ 
cum verbis insit cum eos ipsi os, cor, oculum, animam vocent Pastorum. 

Etiamsi igitur Diaconi et Sacerdotes inter se discrepent, tamen, in 
Concilii Tridentini schemate, priores Presbyteris proximi, tamquam Epi¬ 
scoporum oculi, et praecipui Ecclesiae ministri apparent. 1 

Quo Diaconi deinde officium melius obirent suum, novi Ordines 
— subdiaconatus nempe aliique minores — creati sunt. 

Potestate sua autem cum, saeculorum decursu, Diaconi fragilitate 


1 Cf. Ehses, S. Concilii Tridentini Actorum pars VI, Friburgi 1924, p. 601; 
Gasparri P., Tractatus de sacra Ordinatione, Romae 1894, pp. 302-304. 

humana abuterentur, sensim eorum munera ad Presbyteros translata 
fuere; sic, ut Ordo permanens, Diaconatus abiit, et tamquam a Presby¬ 
teratum transitus habitus est. 


2 

Quaenam nunc diaconi possint munera obire 

Si Diaconatus Ordinem Ecclesia denuo permanentem instaurare velit, 
sequentia fortasse essent munera a singulis exercenda: 1) ecclesiasticam 
peragere sepulturam; 2) infirmos et moribundos assistere; 3) sacram istis 
aliisque in necessitatibus constitutis Communionem deferre et ministrare; 
4) Nuptiarum conficere sacramentum; 5) sollemnia administrare bap¬ 
tismata; 6) communibus in Ecclesia praeesse precibus; 7) fidelibus inter 
Missarum sollemnia textus Epistulae et Evangelii, vernacula lingua 
legere et commentari; 8) sanctam fidelibus distribuere Communionem; 
9) sacramentalia et benedictiones impertiri; 10) catechesim catechumenis 
et instructionem infantibus in scholis tradere catholicis; 11) sacram per¬ 
legere Scripturam sacrasque habere conciones; 12) pauperum curam dili¬ 
genter suscipere; 13) Piarum procurationem Associationum Actionisque 
catholicae regere; etc. 

His positis examini subiciatur oportet: 1) utrum an non Ordinis 
Diaconatus permanentis institutio, cum onere caelibatus, sit opportuna. 

In novum cooptari possent hunc Ordinem nedum et fratres laici 
Religiosarum Familiarum sociique saecularium Institutorum, sed etiam 
seminariorum alumni qui, mentali laborantes incapacitate aut oeconomica 
gravati difficultate, impediuntur quominus sacerdotium ineant. 

Posterioribus istis deinde alicuius honestae artis exercendae licentia 
concedi potest, ut, hoc cum labore, quae ad vitae necessitates suppedi¬ 
tent, quin alio indigeant lucri fonte. 

2) Attentius dein consulere liceat, particularibus Ecclesiae Ame- 
ricae Latinae conditionibus prae oculis habitis, utrum an non opportunum 
sit Diaconos, sine caelibatus onere, mittere, aut ex indigena illos seligere 
gente qui — in tanta sacerdotum penuria — praecipuas liturgiae dierum 
festorum absolvere queant partes, nonnulla administrent sacramenta (bap¬ 
tismum, sacram Communionem, matrimonia) aliaque sacra peragant offi¬ 
cia; sicque Protestandum incursionem, ubi adest, contineant, aut aliorum 
veritatis irruptioni inimicorum audacter et tempestive obsistent. 2 


2 Cf. Winninger P., Vers un renouveau du Diaconat, Desclee-de Brouwer 
1958, ubi adest ampla bibliographia de hac quaestione (pp. 207-211). 

VI 

DE « MORALI NOVA » 
(Commemorantur et alii errores morales) 


Inter omnes errores, qui manifestant simul aspectus theoricos et 
practicos, maxime hodie habet nocumentum in Ecclesia ille, qui modo 
generico, ab ipso Summo Pontifice Pio XII ut « Moralis nova » deno¬ 
minatur. 

De isto errore schematice pro nunc agimus. Attamen innumera adest 
inter catholicos bibliographia; et etiam adsunt aliqua documenta clara 
Magisterii Ecclesiastici, quae in isto errore mensurando prae oculis ha¬ 
benda sunt; quaeque iuvat breviter considerare. 

1. Aliqua documenta ecclesiastica quae se referunt ad istum erro¬ 
rem, praedicata vel consimili denominatione: 

a) Pius XI, Enc. Ubi arcano Dei, n. 23-24, ubi sermo fit de moder- 
nismo morali, iuridico et sociali... « Se non che quelle stesse sociali vi- 
cende che crearono ed accrebbero la necessita della accennata coopera- 
zione dei clero e dei laicato, hanno pure creato pericoli nuovi e piu gravi. 
Sono idee non rette e non sani sentimenti... gli stessi alunni dei Santuario 
non vanno immuni... Molti sono, infatti, quelli che credono o dicono di 
tenere le dottrine cattoliche sulPautorita sociale, sui diritto di proprieta, 
sui rapporti tra capitale e lavoro, sui diritti degli operai, suile rela- 
zioni fra Chiesa e Stato, fra religione e patria, fra classe e classe, fra na- 
zione e nazione, sui diritti della Santa Sede e le prerogative dei Romano 
Pontefice e delPEpiscopato, sui diritti sociali di Gesu Cristo stesso, 
Creatore, Redentore, Signore degli individui e dei popoli. Ma poi par- 
lano, scrivono, e quel che e peggio, operano come non fossero piu da 
seguire, o non coi rigore di prima, le dottrine e le prescrizioni solenne- 
mente ed invariabilmente richiamate ed inculcate in tanti documenti 
pontifici, nominatamente di Leone XIII, Pio X e Benedetto XV. Contro 
questa specie di modernismo morale, giuridico, sociale, occorre richiamare 
quelle dottrine e quelle prescrizioni... » (Pius XI in Enc. Ubi arcano...). 
Hic habetur, ni fallimur, primum grave monitum de exsistentia etiam 
practica alicuius modernismi moralis, qui substantialiter connectitur cum 
« morali nova » de qua Pius XII. 

b) Pius XII, Sermo 23 martio 1952 et 18 aprili 1952: in A.A.S. 34 
(1952) 270-278, 413-419. 

Ibi expresse vocatur « moralis nova »; sed etiam aliis hominibus 

et erroribus consociatur. Etiam in aliis sermonibus vestigia inveniri 
possunt. 

c) S. Officium, Instructio 2 febr. 1956, ubi explicite sermo fit de 
« ethica situationis »; attamen etiam remittitur ad duos praedictos ser¬ 
mones Pii XII. 

2. Relatio inter modernismum dogmaticum et moralem. 

Talis relatio expresse fit in praedictis documentis S. Sedis. Nam 
Pius XI, l. c. scribit: « ...Questa specie di modernismo morale, giuri- 
dico, sociale, non meno condannevole dei noto modernismo dogma¬ 
tico... ». 

Pius XII (23 marzo 1952): 

« Come della dottrina dommatica, cosi anche dell’ordinamento mo¬ 
rale cattolico si vorrebbe istituire quasi una radicale revisione per de- 
durne una nuova valutazione ». Apparet etiam correlatio inter errorem 
sic dictae « theologiae novae », condemnatae ab Enc. Humani generis, 
et etiam Pius XII in Discorsi e radiomessaggi (t. VIII, 233) et Moralem 
Novam . Itidem in Instr. S. Officii, e. g. animadvertitur, quod « ethica 
situationis » vestigia « modernismi » profert. 

3. Nomina consociata deducuntur ab ipsis documentis citatis: conso¬ 
ciatur cum « ethica situationis »; « cum existentialismo ethico »; cum 
« subiectivismo ethico »; cum « actualismo ethico » etc. (cf. Pius XII, 
l. c.); cum « relativismo morali » (cf. Instructio S. Officii). Vel etiam sine 
ullo nomine praesentiari potest. 

4. Descriptio realis, si volumus potest desumi ex ipsis verbis Pii XII: 
« ;.. delTordinamento morale cattolico si vorrebbe istituire quasi una 
radicale revisione per dedurne una nuova valutazione. II passo primario, 
o per meglio dire il primo coipo alPedificio delle norme morali cristiane, 
dovrebbe essere quello di svincolarle — come si pretende — dalla sor- 
veglianza angusta ed opprimente della Chiesa, cosicche, liberata dalle sot- 
tigliezze sofistiche dei metodo casuistico, la morale sia ricondotta alia sua 
forma originaria e rimessa semplicemente alia intelligenza ed alia deter- 
minazione della coscienza individuale... 

La “ morale nuova ” afferma che la Chiesa anziche fomentare la legge 
della umana liberta e dell’amore, e di insistervi quale degna dinamica 
della vita morale, fa invece leva, quasi esclusivamente e con eccessiva 
rigidita, sulla fermezza e la intransigenza delle leggi morali cristiane, 
ricorrendo spesso a quel “ siete obbligati ”, “ non e lecito ”, che hanno 
troppo sapore di un’avvilente pedanteria » ( Sermo 23 marzo 1952). 

Si ad ista Summi Pontificis verba attendimus, possumus sequenti 
modo describere moralem novam: est tentamen innovandi moralem ca¬ 
tholicam sive sub aspectu scientifico (quoad aliqua principia) sive quoad 

aspectum casuisticum (quoad aliquos casus concretos) sive sub aspectu 
pastorali (quoad modum ipsam docendi et divulgandi fidelibus). 

5. Einalitates « Moralis novae ». — Ex ipsa supra relata descriptione 
aliqua possunt generice deduci. Sed breviter specifice sequenti modo pos¬ 
sumus describere eius finalitates falsas et perniciosas: 

a) Quoad principia : « Moralis nova » e. g. vult independentiam 
ordinis moralis subiectivi ab ordine morali obiectivo. In connexione 
praetendit, quod in concreto non dantur actiones intrinsece malae, scii, 
pro omnibus et semper; quod conscientia individualis est norma men¬ 
surans et non mensurata moralitatis; et quod non datur dependentia ne¬ 
cessaria ab auctoritate Ecclesiae in efformando iudicio de moralitate 
propriae actionis (cf. Pius XII, serm. cit.). 

b) Quoad casuisticam. Cum non dantur, pro ipsa, actiones intrin¬ 
sece malae in concreto, casus illi, qui in traditionali casuistica catholica 
semper et pro omnibus ut illiciti praedicantur, possunt aliquando evadere 
liciti et iustificati in aliquibus circumstantiis. Unde, ut dicit Pius XII, 
praedicatur in aliquo casu et circumstantia coram Deo, a propria con¬ 
scientia sincere considerata, liceitas moralis ipsius abortus, amissionis 
fidei catholicae, onanismi coniugalis, relationum carnalium inter nuptu¬ 
rientes, actus solitarii apud iuvenes etc. (Pius XII, l. c.). 

c) Quoad pastoralem volunt novas methodos, quasi ac Ecclesia 
per saecula erraverit quoad hoc. Opponunt moralem evangelicam, quae 
est moralis amoris, ad moralem hodiernam catholicam. Ideo e. g. prae¬ 
tendunt, quod non liceret ipsa praecepta, legis divinae in forma negativa 
exponere: sed solum in forma positiva (cf. Pius XII, sermo cit.). Immo 
aliqui praetendunt, quod sacerdos ineptus et inidoneus pro cura anima¬ 
rum sit retinendus, nisi sciat de scientiis modernis psychologiae profundi, 
psychanalyseos etc. 

6. Origines et fontes « Moralis novae ». 

Iam Abaelardus, suaque schola praetendebat antiquitus quod mo- 
ralitas dependeat unice ab intentione agentis et non ab obiecto. Perlon¬ 
gum esset hic adducere textus. Sed adsunt etiam aliqua studia quoad 
hoc thema. 

Recenter sequentes possumus aliquos indicare fontes remotos et 
proximos: 

a) Moderni philosophi (Kantistae-existentialistae etc. cf. Kant, Kier- 
kegaard, Unamuno, Sartre, etc. Griesebach; Husserl, Max Scheler etc.). 

b) Americanismus in campo theologico et modernismus... (cf. 
Leo XII, Epistula ad Card. Gibbons, S. Pii X Encyl. Pascendi). 

c) Relativismus dogmaticus (cf. Encyl. Humani Generis...). 

d) Alii connexi errores moderni: uti laicismus (praesertim sic dicta 

« theologia laica » et magisterium laicum) humanismus, psychologismus, 
biologismus et paedagogismus... 

e) Influxus theologorum protestantium (e. g. Barth, Brunner etc.). 

f) Quidam auctores catholici (nominamus tantum illos, quoad li¬ 
bros, publice damnatos a S. Officio: Ernest Michel, Dr. Hesnard; 
Mare Oraison...). 

g) Quidam critici qui minus prudentes contra moralem catholicam 
scribunt. Quae quidem criticae animadversiones, ita aliquando propo¬ 
sitae fuerunt ut vel falsitate historica pollerent, vel tali modo ut, id 
quod valeret pro aliquo moralista, applicaretur omnibus, immo ipsi Ec¬ 
clesiae docenti. Exinde, forsan contra voluntatem ipsius scriptoris, 
falsa persuasio creatur quod Ecclesia haberet methodologiam non suf¬ 
ficientem, immo nocivam pro salute animarum. 

h) Practica christianorum independentia ab auctoritate Ecclesiae, 
quae iudicatur illegitime intervenire in efformando iudicio propriae 
conscientiae in aliquibus casibus. 

7. Expressiones et manifestationes «Moralis novae» habentur: 

a) In vita sive individuali, sive familiari, sive sociali (uti quam cla¬ 
rissime dicit Pius XII, in sermone 23 martii et 18 aprilis 1952). 

Et revera quando fideles e. g. votum politicum dant pro communi¬ 
stis, maxima ex parte in Italia, non tali modo agunt eo quod non credant 
in Deum vel in religionem etc. E contra putant quod eorum miserrima 
situatio oeconomica postulet quod dent votum pro illa parte communista- 
rum, in quam sperant, nonobstantibus prohibitionibus magisterii. Ipsi 
putant sibi licere, sincere perpensa propria situatione, efformare pro¬ 
priam conscientiam coram Deo, independenter, pro illo casu, a voce 
magisterii; cui revera aliquando negatur etiam ipse interventus. Theorice 
ergo illi non negant Deum vel Ecclesiam; sed practice sequuntur dicta- 
mina « moralis novae » et sic dictae « ethicae situationis », quae docet 
non necessario conscientiam semper efformandam esse in dependentia 
ab auctoritate Ecclesiae et ab ordine obiectivo. Haec est vera crisis. Et 
hic latet funestissimus error. Incomprehensibilis igitur illis sonat in¬ 
crepatio quod non sint religiosi, cum e contra illi velint esse catholici. 

b) Expressiones connexae, nisi fallimur, cum ista morali nova, in- 
dependenti a vigilantia Ecclesiae, videntur connumerari illae associa¬ 
tiones, quae directe volunt mundum moraliter meliorem; at indepen¬ 
denter a magisterio Ecclesiae catholicae. Talis in primis est ille interna- 
tionalis consociatio, quae inscribitur « Riarmo morale », quem perlongum 
esset hic describere. Attamen etiam consociari possunt, licet minori modo, 
illae aliae associationes indifferentistae et independentes: uti Y.M.C.A., 
Rotary Club, etc. originis protestanticae. 


6 (IV b) 

8. Interventus Concilii Oecumenici contra « moralem novam ». 

Data gravitate et actualitate erroris, convenit quod concilium solemni- 
ter ipsum condemnet, attamen bene distinguendo id quod est omnino er¬ 
roneum ab eo quod ad hunc errorem ducit vel quod periculum pro morali 
catholica inducere potest. 

1) Quoad principia moralis novae, condemnatio, praesertim quan¬ 
tum attinet existentiam actionis intrinsece malae et dependentiam ordinis 
moralis subiectivi ab ordine morali obiectivo, fundari potest in sequen¬ 
tibus argumentis: 

a) Traditionalis doctrina theologica : sive patristica (praesertim apud 
S. Augustinum) sive scholastica, contra Abaelardum (incipiendo a Petro 
Lombardo usque nostra tempora) semper affirmat doctrinam alicuius mo- 
ralitatis intrinsecae et obiectivae, praeter moralitatem finis et aliarum cir¬ 
cumstantiarum... Doctrina S. Thomae et aliorum scholasticorum de virtu¬ 
te prudentiae in efformanda conscientia (cf. Pius XII, sermo 18 april. 
1952). 

b) Magisterium Ecclesiae, quod semper talem doctrinam tenuit usque 
ad ultima documenta Pii XII (sermones 18 aprilis et 23 martii 1952 et 
Instructio S. Officii 2 februarii 1956). Immo Pius XII categorice sic se 
exprimit: « Sans cette forme expresse Pethique nouvelle est tellement 
en dehors de la foi et des principes catholiques, que meme un enfant, 
s’il sait son catechisme, s’en rendra compte et le sentira » (Sermo 18 
aprile 1952). 

c) Indirecte ex reprobatione americanismi, subiectivismi, modernismi 
etiam moralis (cf. Pius XI Encyl. Ubi arcano) relativismi dogmatici 
(Encycl. Humani Generis etc.) et ex proscriptione aliquorum librorum 
a S. Officio... Pius XII, 1. c.: « II n’est pas difficile de reconnaitre, com- 
ment le nouveau systeme moral derive de Vexistentialisme, qui ou fait 
abstraction de Dieu, ou simplement le nie, et en tout cas remet Phomme 
a soi-meme ». 

d) Ex pessimis consequentiis, quae evenirent in theoria et in praxi, 
cum ipsa « moralis nova » duceret ad perversionem ipsius unitatis fidei, 
moralis catholicae et conscientiae christianae. 

2) Quoad casuisticam facilis est reprobatio. 

Multa enim adsunt documenta ecclesiastica et traditionis ubi univer¬ 
saliter considerantur ut intrinsece mala: onanismus (sive solitarius sive 
coniugalis) abortus, euthanasia, peccata contra iustitiam etc. quae e "con¬ 
tra admittuntur in aliquibus circumstantiis ut licita a « morali nova ». 

3) Quoad methodologiam didacticam ad quam attendit etiam Pius XII 
in suis sermonibus, ubi loquitur de « morali nova », aliqua sunt etiam 
declaranda contra aliquos auctores imprudentes. Nam praemitti potest, 

quod per se aliqua admelioratio methodologica, dummodo non attingat 
aliquid erroneum, est permissa ad mentem Encycl. Humani Generis. 
Attamen scriptores non debent tali modo conscribere, ut inducerent in 
falsam persuasionem, quod ecclesiae pastores erraverint per saecula quoad 
modum efficacem et sufficientem in docenda morali Christi fidelibus. Nam 
expresse Pius XII contra illos, qui putant moralem traditionalem er¬ 
rasse quia, e. g. inderogabilia praecepta et quidem in forma negativa do¬ 
cuerit, sequenti modo ratiocinatur: « AI giovane ricco, che lo interroga, 
Egli (il Signore) dice: “ Se vuoi entrare nella vita, osserva i comanda- 
menti ” e alia domanda: quali? risponde: “ Non uccidere, non commette- 
re adulterio! non rubare! non fare testimonianza falsa! Onora il padre e la 
madre! e ama il prossimo tuo come te stesso! ” » (Pius XII, Sermo 23 
martii 1952). Ergo, saltem implicite vult dicere Pius XII, forsan quod 
erravit Christus, eo quod illa praecepta inderogabilia docuerit, et in forma 
negativa et quidem alicui iuveni meminerit? Vel forsan quod erravit 
Christus eo quod ad suavem et salutarem timorem etiam inducit animas? 
Nam adiungit Pius XII, 1. c.: « Egli ha posto come condizione a chi 
vuole imitarlo di rinunziare a se stesso e di prendere la sua croce... Cosi 
parlava Gesu Cristo, il divino Pedagogo, che sa certamente piu degli 
uomini, penetrare nelle anime ed attrarle al suo amore con le infinite 
perfezioni dei suo Cuore, “ bonitate et amore plenum ” » (Pius XII, l. c.). 

Et sic Pius XII se remittit etiam ad S. Paulum, qui monet ut 
operemur cum timore et tremore nostram salutem (Pius XII, 1. c.). 
Ita isti moderni accusatores methodologiae moralis catholicae de facto non 
accusant homines vel Ecclesiam, sed ipsum Dominum Christum, ut ait 
Pontifex (1. c.). 

Similiter monendum videtur de errore in campo pastorali, ubi ab 
aliquibus praetenditur, quod omnes pastores in periculo et damno ani¬ 
marum sic et simpliciter sint, nisi sciant partes essentiales theoriae et 
praxeos psycho-analyticae et sine collaboratione cum psychanalystis (con¬ 
tra cf. A proposito di psicanalisi, in Osservatore Romano; 21 settembre 
1952). 

4) Quoad autem associationes morales independentes a magisterio 
Ecclesiae aliqua declaratio facienda iuvat, praesertim quantum attinet ad 
« Riarmo Morale », confirmari iuvat, vel forte adhuc magis determinare 
decreta iam a S. Sede data. 

8. Quaedam positiva remedia ad evincendam « moralem novam » sug¬ 
geruntur. 

Contra moralem novam ac contra modernismum moralem iuridicum et 
moralem, de quo locutus est Pius XI (Enc. Ubi arcano) non sufficit ne¬ 
gative agere, sed positive etiam iuvat aliquid construere, prout fecit ipse 

Summus Pontifex. Qui cum in prima Enc. illos errores denuntiavit, po¬ 
stea vero in aliis encyclicis doctrinam veram positive construxit. Ita e. g. 
in Quadragesimo anno expresse commemorat illum errorem (« negli scogli 
dei modernismo morale, giuridico e sociale, da Noi denunciati nella 
Nostra prima Encyclica »); at positive plura de re sociali exponit. 

a) Ita opportunum est ut Concilium aliquam constitutionem construat, 
in qua doctrina de ordine morali individuali, familiari, et oeconomico- 
sociali attentis actualibus problematibus, organice exponet (Prout in alia 
parte exponitur). 

b) Praesertim quantum attinet ad ordinem moralem-oeconomicum- 
socialem, quam lucidissima doctrina, missis dubiis et confusionibus vigen¬ 
tibus, enucleetur. Hoc maxime expectat universa Ecclesia. Iam hoc enim 
expectabatur inde a Concilio Vaticano. Nam aliqui Patres in illo Con¬ 
cilio non solum exprimebant desiderium de pertractandis principiis ordi¬ 
nis socialis, sed animadvertebant etiam: « Quum vero in indice schema¬ 
tum, quae a theologis et ecclesiasticis iuris consultis, praeparata fuerunt, 
'nullum reperiatur, quod de illis principiis, veritatibus, mutuisque officiis 
agat, hinc subscripti Patres humillime instanterque petunt, ut in hoc 
Sacro Oecumenico Concilio gravissima ista et necessaria res opportune 
proponatur » (cf. in C. Martin, Omnium Concilii vaticani quae ad doctri¬ 
nam'.et disciplinam pertinent documentorum collectio, Paderbonae, 1873, 
p. 95). Quod non potuit facere Concilium Vaticanum primum, faciat pro¬ 
missum Concilium! Posteriores Summi Pontifices multa dixerunt de his 
rebus; at non omnia adhuc sunt clara; et iuvat ut Concilium aliquam 
constitutionem organicam det, attentis omnibus documentis anterioribus. 
Nam, ut monet ipse Pius XII {Sermo 23 marzo 1952) ex influxu « mo¬ 
ralis novae »: « Anche piu che nella condotta privata, vi sono oggi molti 
che vorrebbero escludere il dominio della legge morale dalla vita pub- 
hlica, economica e sociale, dalPazione dei pubblici poteri nelPinterno e 
alPesterno, nella pace e nella guerra, come se qui Dio non avesse nulla 
da dire, almeno di definitivo » (in A.A.S. 1952, p. 276). 

c ) Sed particulariter iuvat positive hac occasione peropportune de¬ 
claretur momentum et valor auctoritatis Ecclesiae: Summi Pontificis 
(quoad eius actus: Encyclicae, sermones etc.), S. Congregationum, Epi¬ 
scoporum (Concilia, Synodi etc.) theologorum moralistarum (probati vel 
non probati), quoad efformationem iudicii practici propriae conscientiae. 
Non esset inutile de sic dicta probabilitate extrinseca aliqua principia 
enodare. 

d) Casuistice proclamentur solemniter, quaenam sint actiones intrin- 
sice malae (prout in prima parte exposuimus). 

e) Pastor aliter multo adlaborandum videtur contra moralem novam. 

Clerici in primis profundiorem et accurationem debent habere effor- 
mationem theologico-moralem sive ante sive post sacerdotium. Alioquin 
non possunt esse recti conscientiarum efformatores; sed sunt caeci, caecos 
ducentes. Ad habendos tamen pastores apte instructos in re morali, apti 
professores de re morali habendi siint. Ad habendos tales professores 
peropportunum videtur admeliorare efformationem moralem in scholis et 
in universitatibus. Immo utillimum videretur quod, dato momento et 
vastitate scientiae moralis, aliquod Institutum Theologico-morale ab Ec¬ 
clesiastica auctoritate fundaretur, quod adiri possit, post consecutam li¬ 
centiam in S. Theologia. Sicut habentur Instituta de re Biblica, de re 
historica, de re pastorali etc. Quam maxime utile erit instituta de re 
morali, per nova statuta, in Ecclesia efformare. Ita solum haberi pos¬ 
sunt aptiores professores et consequenter admeliorare efformationem 
moralem clericorum. 

Post sacerdotium in primis clerici contra insidias « moralis novae », 
prae oculis habere debent can. 129: « Clerici studia, praesertim sacra, 
recepto sacerdotio, ne intermittant et in sacris disciplinis solidam illam 
doctrinam a maioribus traditam et communiter ab Ecclesia praeceptam 
sectentur, devitantes profanas vocum novitates et falsi nominis scien¬ 
tiam ». 

Insuper clerici debent divulgare fidelibus doctrinam moralem attento 
praedicto canone, praesertim quantum attinet ad influxum insanorum prin¬ 
cipiorum. 

Laici: in primis parentes (cf. can. 1113) gravissime curare debent ut 
filii habeant educationem religiosam et moralem recte apprehensam; ut 
ita iam a iuventute christiani discantur agere non solum secundum con¬ 
scientiam, sed quantum possibile, secundum conscientiam veram et rectam. 

f) Aliqua alia media pastoraliter invenienda sunt ad hoc efficaciter 
obtinendum. Pro sacerdotibus iuvaret aliqua ephemerides theologiae mo¬ 
ralis, quae posset confici a praedictis institutis theologiae moralis. Hodie 
enim desideratur aliqua ephemerides, quae sit unice de rebus moralibus. 
Posset construi et dividi in tres partes; quarum prima problemata mora¬ 
lia scientifice agat; secunda pars agat de casuistica moderna; tertia 
pars de bibliographia cum aliquo brevi iudicio de valore operis, cum 
tot ac tanta sint opera de re morali non raro nullius valoris immo nociva. 
Ita sacerdotes possent habere securam formationem et informationem de 
de morali. Episcopi autem in diocesi procurare deberent, ut sacerdotes 
uno quoque anno cursus « di aggiornamento » in re morali haberent, 
peritis magistris vocatis. 

Quoad laicos autem problema urgens est, ut ipsi cognoscant principia 

moralia proprii status et professionis propriae, si volumus ut unusquis¬ 
que agat secundum conscientiam veram seu in consonantia cum lege 
christiana. Alioquin facile ipsi cadunt in subiectivismum moralem. Hac 
de causa peropportunum videretur ut etiam habeantur instituta moralis 
professionalis, in quibus, praeter fundamentalia principia, praelectiones 
habeantur de morali professionali secundum diversos status (iuristae, 
medici, iudices, advocati, mercatores, operarii, industriales etc.). Itidem 
conandum esset ut efformentur catechismi moralis professionalis breves 
et clari, qui cognosci debent ab unoquoque christiano, qui exerceat ali¬ 
quam specificam professionem. 

Alioquin fideles, qui ordinarie fere maximam partem propriae diei 
et vitae in propria professione occupantur, non cognoscunt principia 
moralia propriae professionis: et ideo non possunt agere attenta unius¬ 
cuiusque possibilitate secundum conscientiam veram et rectam. 

Ita practice forsan vinci potest moralis nova; et sperari potest unitas 
practica in christianis; et sic admeliorari potest vita Christianorum in 
mundo. 

Non sine ratione Summus Pontifex Pius XII loquens de ista « mo¬ 
rali nova » animadvertit: «... non abbiamo nascosto 1’ansia che ci strin¬ 
ge il cuore per questo formidabile problema, che tocca il presente e l’av- 
venire dei mondo e Veterno destino di tante anime » (Pius XII, Sermo 
23 marzo 1952, in A.AS. 1952, p. 277). 

10. Interventus Concilii quoad alios errores. 

Ni fallimur tamen praeter condemnationem « moralis novae » iuvat 
etiam alios errores theoricos et practicos, in campo morali, pariter per¬ 
pendere et condemnare. Multi enim errores, uti iam vidimus, vel sunt 
consociati cum errore « moralis novae » vel erronee influunt in campo 
morali, sive individuali sive familiari, sive sociali. Cum autem « moralis 
nova », de qua loquitur Pius XII, et modernismus moralis, de quo ser¬ 
monem facit Pius XI (Enc. Ubi arcano) ad omnes illos aspectus se exten¬ 
dunt, pretium operis erit, ni dicamus omnino necessarium, et alios per¬ 
pendere errores morales. Qui iam in documentis pontificiis pariter de¬ 
nuntiati fuerunt, prout volumus schematice enumerare, aliqua tantum 
documenta indicantes, unice ad demonstrandum, quod concilium, si velit, 
potest illos errores, iuxta ipsa documenta pontificia considerare, et in 
casu modo organico denuntiare. 

1) Humanismus sive atheus sive agnosticus (cf. e. g. Pius XI, 
Enc. Divini illius Magistri; Pius XII, Discor si e radiomessaggi, iuxta 
editionem vaticanam [N. B. in his paginis quando volumina citamus 
sine addito istam intelligimus collectionem] t. XIX, 682-683: nuntius 
radiophonicus natalitius 1957 etc.). 

2) Naturalismus (pro quo cf. e. g. Pius IX, Enc. Quanta cura; 
Syllabus; Leo XIII Enc. Libertas, Inimica vis, Immortale Dei, Arca¬ 
num etc.; Pius XI, Enc. Casti connubii; Divini illius Magistri; Pius XII, 
t. I, 381; V, 271; VI, 373; XIV, 538 etc.). 

3) Rationalismus (etiam in campo morali: cf. e. g. Pius XI, Enc. 
Quadragesimo anno; Leo XIII, Enc. Immortale Dei, Libertas, etc.; 
Pius XII, t. V, 8-9, 271; VI, 19; VII, 469; XI, 262, etc.). 

4) Indiferentismus (religiosus et moralis) (cf. e. g. Gregorius XVI, 
Enc. Mirari vos; Pius IX, Syllabus; Leo XIII, Enc. Immortale Dei; 
Pius XII, t. IV, 358 s.; V, 39, 311 s. etc.; Ioannes XXIII, Enc. Ad Petri 
Cathedram, etc.). 

5) Agnosticismus (religioso-moralis) (cf. e. g. Leo XIII, Immor¬ 
tale Dei; Pius XI, Enc. Quadragesimo anno; Pius XII, Enc. Summi Pon¬ 
tificatus; t. III, 445-454, etc.). 

6) Supernaturalismus (ad mentem Pii XII in aliquibus sermoni¬ 
bus e. g. Sermo 3 sept. 1952 etc.). 

7) Spiritualismus (pariter ad mentem Pii XII, e. g. in sermone 
11 sept. 1947, t. IX, 230; et in nuntio radiophonico in A.A.S. 1958 
p. 20 etc.). 

8) Americanismus (ad mentem Leonis XIII in Ep. ad Cardi¬ 
nalem Gibbons). 

9) Laicismus (pro quo cf. e. g. Pius XI, Enc. Quas primas; 
Pius XII, t. II, 241, 308; VIII, 34; X, 326; XIV, 538; Episcopi Italiae, 
Epistola collectiva... 1960). 

10) Existentialismus (cf. e. g. Pius XII, t. XII, 496, 506, 349; 
VIII, 315 s.; XIV 72, 75, etc. 

11) Actualismus ethicus, subiectivismus ethicus, modernismus 
ethicus etc. (cf. Pius XI et Pius XII, iuxta supra dicta et citata docu¬ 
menta...). 

12) Psichologismus (ad mentem praesertim Pii XII in aliquibus 
sermonibus de psychologia moderna et de systemate nervoso etc.). 

13 ) Paedagogismus (Quatenus est contra documenta pontificia 
praesertim Pii XI, Enc. Divini Illius Magistri...). 

14) Razzismus (cf. e. g. Pius XI, Mit Brennender Sorge sermo 
15 iulii 1938; 21 et 28 iulii 1938; S. C. De Seminariis et Univ. epistola 
ad Rectores Univ. ... 13 aprilis 1938; Pius XII, t. VII, 93 etc.). 

15) Eugenismus (cf. e. g. Pius XI, Enc. Casti connubii; Piis XII, 
Sermo 20 sept. 1949; Decreta S. Officii etc.). 

16) Feminismus (cf. e. g. Pius XII, t. VII, 28 etc.). 

17) Nudismus (contra societates nudisticas...). 

18) Communismus (Pius IX, Enc. Ouanta cura, Benedictus XV, 

Bonorum sane, 25 iulii 1920; Pius XI, Enc. Divini Redemptoris; Pius XII, 
Innumeris locis, cf. e. g. Quoad damnationem, t. X, 118 s.; t. XI, 334, 
174, 190, etc. cfr. etiam atheismus, materialismus, marxismus, collecti- 
vismus). 

19) Socialismus (cf. e. g. Pius IX, Enc. Noscitis et nobiscum; 
Leo XIII, Quod Apostolici muneris; ep. Conventui vestro ad episcopos 
Aemiliae; Benedictus XV, Libenter admodum ad episcopos Helvetiae 
(20 aug. 1920; Pius X, II fermo proposito; Pius XI, Bellum post, ad Ep. 
Austriae; Enc. Quadragesimo anno, Divini Redemptoris; Pius XII, t. IV, 
336; III, 109-110; IX, 333-334 etc.). 

20) Totalitarismus (Imperialismus - absolutismus) (pro quo cf. e. g. 
Leo XIII, Enc, Libertas; Pius XII, t. VII, 308-388; VIII, 105; X, 266; 

XI, 271 s.). 

21) Liberalismus (individualismus etc.) (cf. Pius XI, Quanta cura, 
Syllabus; Leo XIII, Immortale Dei, Libertas, Inimica Vis; Pius XI, 
Quadragesimo anno, Divini Redemptoris; epist. ad Univers. Washington 
(oct. 1938); Pius XII, t. III; 109 s.; VII, 89, 308; XI, 333, 61; X, 13 s.; 

XII, 102; XIV, 550 etc.). 

22) Spiritismus (cf. Pius IX, Enc. Supremae [1856] S. Officium 
24 aprili 1917; C.I.C., can. 1399). 

23) Theosophismus (cf. S. Officium Decr. 18 iulii 1919). 

24) Irenismus moralis (Ad mentem Pii XII, t. XII, 498-499, ubi 
datur ut error damnatus a Pio XI cum sermonem facit de modernismo 
morali, sociali et iuridico). 

25) Falsus mysticismus (cf. Pius XII, Enc. Mystici Corporis...). 

26) Interiorismus (ad mentem Pii XII, t. XIX, 680). 

Uti patet, isti errores invadunt campum religiosum et moralem sive 
individualem quam familiarem et socialem. Unde, uti diximus, inutile 
forsan erit condemnare tantum « moralem novam » et non etiam illos 
errores, qui eundem invadunt campum in quo nascitur et nutritur « mora¬ 
lis nova » et modernismus moralis, de quo loquuntur Pontifices. In ante¬ 
rioribus punctis tamen vidimus, quod ipsa « moralis nova » licet habeat 
connexiones cum aliis erroribus, proprios etiam habet aspectus specificos. 

Sed etiam quoad istos enumeratos errores, sicut pro « morali nova », 
valent sequentes animadversiones: 

a) Praedicti errores aliquando inter se intime connectuntur, ita ut ubi 
variatur nomen, coincidit non raro substantia doctrinae. Iuvat tamen et 
separatim enumerare, ne quis putet, ob variationem denominationis, dam¬ 
natum fuisse unum et non alium. 

b) Isti errores, praeter connexos errores dogmaticos, habent originem 
etiam a falsa vel incompleta ipsius ordinis moralis conceptione. Quae qui- 

dem incompletae « morales » tali modo describi possunt: a) aliqui putant 
nullum dare ligamen inter religionem et moralem (ordo moralis sine Deo, 
sine religione; b) alii putant quod dari potest verus et sufficiens ordo 
moralis ad salutem etiam extra christianismum (moralis sine Christo); 
c) alii putant quod habetur verus et sufficiens ordo moralis etiam extra 
Ecclesiam Catholicam eiusque magisterium (ordo moralis sine Ecclesia 
et unico magisterio); d) Alii concipiunt rectum et sufficientem ordinem 
moralem, non attento fine supernaturali neque revelatione neque mediis 
sanctificationis (ordo moralis sine Gratia); e) Alii denique reputant ut 
rectum et sufficientem ordinem moralem qui non attendit ad ipsam natu¬ 
ram hominis (ordo moralis sine ordine naturali); f) Alii construunt ali¬ 
quem ordinem moralem sine ulla attentione ad peccatum originale vel 
cum illegittima extenuatione ipsius sensus peccati actualis (ordo moralis 
sine peccato); g) Alii quaerunt efformare aliquem ordinem moralem 
rectum in luce conscientiae tantum non attenta dependentia a morali 
obiectiva (ordo moralis sine lege) alii denique quaerunt efformare aliquem 
ordinem moralem sine iuribus anterioribus personae humanae, vel sine 
libertate, vel sine socialitate, vel sine aliquo alio principio fundamentali 
quod e contra exigitur ab ordine morali catholico integraliter sumpto et 
prout proponitur in Ecclesia. 


VII 

DE UNITATE DISCIPLINAE IN ECCLESIA 
SUB ASPECTU HISTORICO-IURIDICO 

Inter proprietates et notas Ecclesiae invenitur et unitas. 

« Unus Dominus, una fides, unum baptisma » ( Eph 4, 5). Unitati 
fidei, regiminis et communionis 1 respondere non videtur existentia 
duorum Codicum luris Canonici in Ecclesia Catholica: unius pro parte 
occidentali (latina), alterius vero pro parte orientali (graeca). Ratione uni¬ 
tatis disciplinae desideratur unus tantum Codex Ecclesiae Catholicae 
futurus, in quo omnia illa quae pertinent ad ius divinum naturale, ius 
divinum positivum, ius apostolicum et ius canonicum antiquum com¬ 
mune necnon quaedam alia fundamentalia partem omnibus communem 
constituerent. Conservata tali modo unitate iuridica fundamentali lo¬ 
cus tunc daretur illis rebus quae menti, temporibus, conditionibus hi¬ 
storicis et regionalibus particularibus magis respondent. 

Leo XIII, Satis cognitum, enc. 29-VI-1896, in Denzinger n. 1960. 


1 

1 

De unitate sub aspectu historico-iuridico 

Unitas disciplinae in Ecclesia promovenda imprimis respicit statum 
rerum et problemata actualia urgentia; pro fine habet, ponderatis ratio¬ 
nibus, auferendi res superatas, minuendi differentias disgregativas, prae¬ 
bendi solutiones conditionibus et exigentiis temporum magis respon¬ 
dentes. 

Unitas disciplinaris hodie promovenda fundamentum habet in uni¬ 
tate decursu saeculorum, ex doctrina Christi, praesertim tempore aposto- 
lico et tempore unitatis iuridico-disciplinaris evoluta. Ex hac periodo uni¬ 
tatis iuridico-disciplinaris in Ecclesia, inter circa 4000 textus in Decretum 
Gratiani receptos, 1086, pertinent ad saec. iv-v, qui textus, per Decretum 
Gratiani, influxum exercuerunt in collectiones iuridicas authenticas, Con¬ 
cilium Tridentinum et Codicem luris Canonici. Pro fovenda unitate de 
qua S. Pontifex Ioannes XXIII tot vicibus in actis et sermonibus locutus 
est et loquitur, prae oculis habenda sunt praesertim tempora apostolica et 
immediate postapostolica, respectu semper habito evolutionis sequentis, 
non est tamen oblivioni insuper tradendum aliquas quaestiones uniuscu¬ 
iusque generationis christianae esse. Problema lapsorum a fide, verbi gra¬ 
tia, de quo tot concilia antiqua agunt (Eliberatanum severiter, Ancyranum 
magis humaniter, Nicaenum a. 325 moderate), non multum dissimile ap¬ 
paret problemati quod asseclae atheismi et marxismi suscitarunt. 

De cooperatione laicorum in apostolatu, de conditione mulierum in 
apostolatu in specie virginum Deo consecratarum agunt etiam documenta 
antiquissima. Ad elenchum quaestionum quae quasi ab omnibus legisla¬ 
toribus moderantur pertinent e. gr. administratio bonorum in Ecclesia, 
mercatura clericorum, sustentatio cleri, cohabitatio clericorum cum mu¬ 
lieribus, prohibitio ne episcopi transgrediantur limites potestatis et dioece¬ 
sis, ne clerici recursum faciant ad potestatem civilem pro favoribus obti¬ 
nendis (Antiochenum, Sardicense), ne clerici itinerantes nimis gravent ec¬ 
clesias alienas (Sardicense), ne monachi vagent etc. 

Codex non raro recurrit ad disciplinam antiquam, in calce tamen, loco 
fontium critice editorum refert Decretum Gratiani. Pro Codice repetitae 
praelectionis optandum est quod recurrat directe ad disciplinam anti¬ 
quam, referrendo in fontibus imprimis canones Conciliorum, decretales 
SS. Pontificum, SS. Patres ab omnibus receptos, deinde alios ratione aucto¬ 
ritatis et momenti. 

Quare necessarium sit recurrendi ad disciplinam antiquam? 

In manualibus collectionibus antiquis et modernis, constanter sermo 
fit de s. traditione, de traditione apostolica, de traditione ecclesiastica, de 
SS. Patribus, quod S. Pontifex Ioannes XXIII libenter refert. Ergo re¬ 
versio ad traditionem, ad disciplinam antiquam, ad SS. Patres, in quantum 
exigentiis modernis respondeat. Illa quae per viginti quasi saecula vel 
fere eadem manserunt, pertinere, dicendum est, ad traditionem Ecclesiae 
saltem disciplinarem, sed possunt esse et originis apostolicae etc. 

Omnes contra Ecclesiam aperte vel callide machinantes, v. gr. haere¬ 
tici, schismatici aliique, provocare solebant et solent ad tempora Christi, 
apostolos, antiquitatem, affirmantes Ecclesiam catholicam diversam esse 
ab Ecclesia primaeva, ab Ecclesia Christi. Ecclesia locum obiectionibus 
praecludere simulque fideles in fide roborare volendo antiquitatis docu¬ 
mentis monstrabat eius disciplinam a disciplina antiqua non diversam, 
sed tantum evolutam, et in aliquibus casibus omnino eandem esse. Con¬ 
fer v. gr. quoad hanc quaestionem opera Kurtscheid B., Historia luris 
Canonici. Historia institutorum ab Ecclesiae fundatione usque ad Gratia¬ 
num, Romae 1951; Gaudemet UEglise dans VEmpire romain (IV-V 
siecles), Paris 1958 etc. 

Insuper, quandoque difficile est reformationes necessarias in Ecclesia 
peragere et in vitam cito introducere, quare non probare, si possibile sit, 
quod reformatio proposita nil aliud est nisi, sub certo aspectu reversio, 
saltem partialis, ad modum vivendi primorum christianorum. 

Reformatio v. gr. S. Francisci in fine nil aliud est nisi reversio ad 
Evangelium. Concilia antiqua Hispaniae, Galliae, etc., loquuntur de sta¬ 
tutis patrum, de antiquis consuetudinibus, canonibus, Leo Magnus de 
auctoritate consuetudinis etc. Concilium Gangrense (a. c. 340) dat prin¬ 
cipium: « Omnia quae conveniunt traditionibus apostolicis et sacrarum 
scripturarum praeceptis in Ecclesia fieri exoptamus » et solutionem 
« secundum ecclesiasticas traditiones'» auspicat. Reformationes Galliae 
saec. ix, pseudoreformationes saec. xvi sub titulo ad doctrinam aposto- 
licam revertendi movebantur. 

Unitas disciplinaris, sub aspectu historico-iuridico, significat constan¬ 
tem et aequalem modum agendi, lineam generalem directam per saecula 
servatam. Problemata disciplinae ecclesiasticae, diversis in periodis, ra¬ 
tione diversarum circumstantiarum, sub variis aspectibus tractantur. Pro¬ 
sequendo ergo unum problema, unam quaestionem, sub variis aspectibus, 
decursu saeculorum solutam, pervenitur ad cognitionem complexus pro¬ 
blematis (quaestionis) cum solutione plus minusve completa. In solu¬ 
tione actuali, ratione novarum difficultatum et quaestionum danda, non 
sufficit problema actuale, sub eius aspectu hodierno tantum solvere, sed 
et quaestionibus ulterioribus vel antiquis resurgentibus, viam praeclu- 

dere secundum experientiam saeculorum, secundum traditionem ecclesia¬ 
sticam. Examinandae sunt etiam consequentiae alicuius solutionis, deinde 
ne solutione singulari unius quaestionis via aperiatur aliis questionibus. 

In unitate disciplinae promovenda media via sequenda, ne ex una 
parte nimia diversitas unitati noceret, ex alia vero rigida unitas evolutio¬ 
nem et activitatem impediret. 

Conclusio practica 

Primo, problemata actualia maioris momenti proposita examinare 
oportet etiam sub aspectu historico-iuridico, ut linea generalis (funda¬ 
mentalis et traditionalis) servetur intacta et ratione (principia) explicata 
(a SS. Pontificibus, Patribus conciliorum, SS. Patribus, doctoribus Eccle¬ 
siae etc.) pro solutionibus problematum modernorum adhiberi possint. 

Secundo, quantum ad decisiones futuri Concilii oecumenici et canones 
Codicis repetitate praelectionis, desideratur documentatio sequendo or¬ 
dinem: S. Scriptura, decretales SS. Pontificum, canones Conciliorum, 
Corpus iuris canonici, Concilium Tridentinum, Concilium Vaticanum, etc. 
adducendo primo loco antiqua et communia Ecclesiae universali, tunc 
tantum alia ut fundamentum atque evolutio ex fontibus relatis immediate 
innotescant. 

Tertio, effectus rationabiliter praevisi: clara perceptio disciplinam 
Ecclesiae fundamentalem non solum cum illa antiquae Ecclesiae essentia¬ 
liter identicam, sed saepius etiam quoad formam eandem manere; evolu¬ 
tionem disciplinae ex fundamento S. Scripturae et traditionis directe 
procedere; lineam generalem omnibus in casibus servatam esse, non re¬ 
currendo ad experientiam singulorum peritorum nostri temporis, quantum 
ad illam totius Ecclesiae per quasi XX saecula probatam. 

VIII 

DE OPPORTUNITATE CODICEM REPETITAE PRAELECTIONIS 
INCIPIENDI: IN NOMINE DOMINI N. I. CHRISTI, CUM TI¬ 
TULO PRIMO: DE FIDE ET ECCLESIA CATHOLICA 

S. Pontifex Ioannes XXIII, in allocutione sollemni, Questa festiva 
ricorrenza, d. 25-1-1959 [A.A.S. 51 [1959] 68) una cum celebratione sy¬ 
nodi Romanae et Concilii Oecumenici annuntiavit etiam « auspicato e 
atteso aggiornamento dei Codice di Diritto Canonico », qua de ratione 
inter quaestiones a Concilio proxime futuro tractandas, quaedam respi¬ 
cient etiam Codicem repetitae praelectionis, inter quas sequentes oppor¬ 
tunas et utiles censemus. 

1 

De initio Codicis 

Codex lustiniani imperatoris incipit: « in nomine Domini nostri 
Ihesu Christi Codicis Domini nostri lustiniani sacratissimi principis re¬ 
petitae praelectionis liber primus ». 

Institutiones finiunt: De propitio. 

Constitutiones quibus promulgatur Codex {Cordi nobis est, a. 534) et 
Digesta confirmantur {Tanta, 16 XII 533), incipiunt: « In nomine Do¬ 
mini nostri Iesu Christi Imperator C. F. Iustinianus... ». 

Tali vel simili modo etiam Codex repetitae praelectionis incipere 
posset, videlicet: « In nomine Domini nostri I. Christi, incipit Codex 
iuris canonici, repetitae praelectionis, iussu S. Pontificis Ioannis XXIII 
digestus et auctoritate N. N. promulgatus ». 

2 

De titulo primo (proemio) Codicis 

Praeter veritates fundamentales de SS. Trinitate et fide catholica opti¬ 
mum esset si Codex contineret etiam principia fundamentalia de Ec¬ 
clesia catholica et de habitudine inter Ecclesiam et Statum. Haec erant, 
ut probant collectiones canonicae antiquae, et sunt revera apta introduc¬ 
tio legis positivae, pro quarum rerum insertione sequentes rationes prin¬ 
cipales militare videntur: 

I. Traditio iuridico-historica 

Codex lustiniani incipit cum titulo: De Summa Trinitate et de fide 
catholica. 

Compilatio antiqua IV et tres collectiones authenticae Corporis iuris 
canonici, videlicet Decretales Gregorii IX, Liber Sextus Bonifatii VIII, 
Clementinae, eodem modo incipiunt, scilicet: De summa Trinitate et fide 
catholica. 

Secundum primum schema Codicis Iuris Canonici, in proemio recipi 
et poni debuisset titulus: « De Summa Trinitate et fide catholica, sicut 
constat ex litteris P. Gasparri, die 6-IV-1904 ad rectores Universitatum 
missas (cf. A.A.S. 37 [1904-1950] 130). 

II. Experientia Codicis luris Canonici 

Omisso titulo « De SS. Trinitate et fide catholica » Codex luris Ca¬ 
nonici debuit, variis in locis et casibus, recurrere ad inculcanda et repe¬ 
tenda principia iuris naturalis, iuris divini positivi etc. (v. gr. c. 27, 
c. 1495: « Ecclesia catholica et Apostolica Sedes nativum ius habent... »; 
c. 1499 § 1 c. 1509, 1 etc.). Si canones disciplinam spectantes quasi 
exclusive ferantur, necessarium evadit principia quae ad ipsam fidem, 
Ecclesiam eiusque iura pertinent saepius inculcare et repetere. 

III. Ratio inter ius et theologiam 

Lex vivendi pendet a lege credendi et lege orandi. Ultima in analysi 
longe maior pars canonum explicat veritates fidei et principia religionis 
christianae casibus practicis applicat. In fine unaquaeque lex nil aliud 
manet nisi explicatio alicuius principii eiusque applicatio vitae quoti¬ 
dianae. Solutiones quaestionum iuris possunt lacunis laborare proprie 
ob defectum auctoritativae et competentis expositionis principiorum. 
Revera haec omnia inveniuntur in actis SS. Pontificum et Sanctae Sedis, 
theologia dogmatica, operibus auctorum, attamen non esset superfluum, 
potius necessarium, haec initio Codicis, breviter, per modum proemii 
vel primi tituli iuridice praebere et exponere. 

Solutiones quaestionum singularum pendent et a singulis canonibus 
eorumque explicationibus et a principiis in quibus illi canones fundantur 
vel ex quibus effluunt. 

Subintelligere principaliter hic intendimus habitudinem Ecclesiae ad 
Statum, quaestiones sociales et quaestiones quae exoriturae rationabiliter 
praevidentur. 

IV. Ratio convenientiae 

Posito titulo De SS. Trinitate, fide et Ecclesia catholica, vel magis 
simpliciter De Fide et Ecclesia catholica, iurisperiti non catholici etiam- 
que catholici in rebus fidei et doctrinae christianae ex professo non for¬ 
mati, immediate perspicerent Ecclesiam catholicam eiusque legislationem 
diversi generis esse a Statu eiusque legislatione. Pro formatione studen¬ 
tium iuris utile esset initio breviter repetere principia fundamentalia 
de fide et Ecclesia catholica et tali modo studium Codicis initiare. 

Primo, opportunum censemus quod Codex repetitae praelectionis 

Conclusio practica 

incipiat: « In nomine Domini N. I. Christi incipit Codex repetitae 

praelectionis, iussu S. Pontificis N. N. digestus et auctoritate S. Ponti¬ 
ficis N. N. promulgatus ». 

Secundo, quod proemium vel primus titulus incipiant: « De SS. Tri¬ 
nitate , fide et Ecclesia catholica », vel brevius: « De Fide et Ecclesia 
catholica ». Principia fundamentalia de fide et Eclesia catholica, concisa 
et clara, forma iuridica exposita desiderantur. 


IX 

DE ORDINE MORALI CATHOLICO IN SUIS FUNDAMENTALI¬ 
BUS PRINCIPIIS POSITIVA PERTRACTACTIO ATQUE DE¬ 
CLARATIO 


Iuvat in primis quaedam praemittere et enucleare quoad ipsum ti¬ 
tulum. 

Agimus de ordine morali catholico. Nam si, ut speramus, decernitur 
in Concilio oecumenico agendum de rebus moralibus, melius videretur 
sub aliqua unitate principii ordinis illas illustrare ac determinare. Ex 
omnibus propositis novis idaeis centralibus pro exponenda catholica theo¬ 
logia morali (cf. Tillman, Mersch, Gilleman etc.) nihil videtur tam tra- 
ditionale, universale et aptius quam principium ordinis. Ipse Pius XII, 
cum frequenter de problematibus moralibus agebat, omnia in luce ordinis 
invisebat. Pulcherrimum et quoad hoc imperiturum documentum est 
ultimus sermo natalitius eiusdem Pii XII ( Nuntius Radiophonicus natali- 
tius 1957). In principio igitur universali ordinis omnia necessaria vel 
utilia principia moralis catholicae bene organisari possunt. Ipsa expositio 
quoad hoc haberet aliquam organicam unitatem. 

Dicimus: in suis fundamentalibus principiis, quia solum aliqua puncta 
Concilium de facto pertractat. Maxime interest, fundamentalia principia 
ad illustranda vel solvenda urgentiora problemata moralia exponere. 

Adiunximus in fine: positiva pertractatio atque declaratio, quia in 
primis forsan iuvat, ut homines mundi moderni sciant quid positive 
credat et retineat Ecclesia in rebus moralibus, antequam moneantur de 
erroribus. Haec pars Concilii etiam quam maxime utilis erit fidelibus et 
pastoribus catholicis, sed etiam iuvat ipsis acatholicis, qui possunt et 
debent etiam cognoscere, quid sentit Ecclesia positive in rebus mora¬ 
libus, si et quando, gratia Dei, cogitent redire ad unitatem. 

Hinc non possumus omnia puncta, quae enuntiamus, profunde et 
longe exponere, data finalitate « antepraeparatoria » huius voti. Voluimus 

tantum puncta praedicti ordinis moralis catholici potius schematice in¬ 
dicare. Non omittimus tamen aliqua indicare documenta magisterii 
ecclesiastici et argumenta ad comprobandam rationem pertractationis, 
si et quando opportunum fuerit. Ratione brevitatis omittimus tamen 
citationes quamplurimas fontium et litteraturae modernae, quae circa 
aliqua puncta vere copiosa est. 

Iam S. Augustinus docebat principium: « iustum est ut omnia sint 
ordinatissima ». Christus autem, ut ait Pius XII est « pegno di armo- 
nia e di ordine nel mondo » (Nuntius cit.) Unde necesse est, ut omnia 
in Christo, qui est Caput Corporis mystici, id est Ecclesiae, restaurentur 
(cf. Pius XI Enc. Ubi arcano, et alibi). Haec autem restauratio nihil 
aliud est, sub aspectu morali, nisi theorica et practica morum ordinatio, 
iuxta normam Christi, auctrice Eius Gratia. 

1 

De ipso ordine morali 

Post principium generale, quo Deus retinendus auctor et rector 
ordinis divini (cf. Pius XII, Une. Summi Pontificatus) sequentia puncta 
illustrare iuvat. 

In primis videtur utile agendum de ipsis conceptibus genericis quan¬ 
tum ad ordinem. Iam plura de hoc themate habentur in traditione 
theologica et in documentis Ecclesiae. Ita famosa illa definitio S. Augu¬ 
stini « parium dispariumque rerum sua cuique loca, tribuens dispo¬ 
sitio » (S. Aug. De civ. Dei, XIX, C. 13 in PL. 41, 640), sat cognita" 
etiam a scholasticis, potest bene attendi. 

a) De positione hominis in ordine sive naturali sive supernaturali 
multa habentur in ipsa traditione theologica. Homo dicitur « princeps 
terrae et omnium quae sunt in ea », « totius creaturae dominus ». Et 
S. Augustinus in Super Genesim, lib. VIII, ordinem declarat, quo Dei 
providentia atque administrans universam creaturam et naturam et vo¬ 
luntates... subdidit primum omnia sibi, deinde creaturam corporalem 
creaturae spirituali, irrationalem rationali, terrestrem caelesti, feminaeam 
masculinae, minus valentem valentiori, indigentiam copiosiori. Vi huius 
ordinis habetur homo positus in ordine verticali et in ordine horizon¬ 
tali. Vi ordinis verticalis homo habet finem ultimum ad Deum et aliae 
res mundanae ordinantur ad ipsum tanquam ad proprium dominum, 
qui illis tanquam mediis, non ut finibus uti debet. Per longum hic 
esset istam hominis positionem testibus traditionis comprobare et illu¬ 
strare. Attamen sat momentosa doctrina est. Hodie enim crescit desi¬ 
derium theologice quaerendi, quaenam sit positio hominis in relatione 

ad totum universum creatum (quaestio de habitatione astrorum vel de 
eorum dominio ex parte hominis). 

b ) Praeter istum ordinem hominis in macrocosmo, momentosum 
etiam est elucidare doctrinam de ordine in ipso homine seu in micro *•' 
cosmo. S. Augustinus, etiam quoad hoc, fons esse potest. Ita v. g. 
scribit: « ... ut oboedienti Deus homini, animus corpori, ratio autem 
vitiis, etiam repugnantibus imperet, vel subigendo vel resistendo ». 

c) Elucidatis speciebus ipsius ordinis: scii, de ordine naturali et de 
ordine supernaturali, inter utrumque ordinem relatio bene illustranda 
erit. Aliquae enim insunt confusiones quoad hoc. Enucleandum est, 
quod ordo naturalis, essentialiter vivit et non est destructus in ipso 
ordine supernaturali (cf. plura documenta pontificia...). In connexione 
agi potest de personalitate nova, quam homo acquirit in Ecclesia vi 
baptismatis (cf. can. 87) cui numquam renuntiare potest. Atque idem 
iuvat etiam hic referre varias notiones personarum in Ecclesia vi 
huius ordinis supernaturalis (Laici, clerici, religiosi). 

d) Quantum autem specifice attinent ad ipsum ordinem moralem 
eiusque ah ordine ontologico dependentiam, sat clara doctrina enucleanda 
videtur. Attendantur e. g. textus Pii XII: « L’ordine e 1’armonia di¬ 
vina nel mondo devono essere pertanto il principale caposaldo del- 
Vazione, non solo dei cristiani ma di tutti gli uomini ». Immo expres¬ 
se adiungit: « Se Tessenza stessa delFuomo e immagine di Dio, anche 
il suo operato deve essere a lui conforme, come insegna la Sapienza, 
che operari sequitur esse ». Et insuper: « ... Il Creatore mise Puomo, 
immagine dei suo Spirito, nel mondo affinche sia il suo signore con la 
cognizione, il volere, Vazione, facendo propria, in intensita e in pro- 
fondita, intensive et collective, la somiglianza della eterna verita e 
bonta; estensivamente diffusa nel mondo » (Pius XII, t. XIX, 683). 
Et si volumus adhuc magis clare, ait Pius XII: « La divina sinfonia 
dei cosmo, particolarmente sulla terra e tra gli uomini e confidata dal 
Sommo Autore alia stessa umanita, affinche questa, quale immensa 
orchestra, distanziata nel tempo e multiforme nei mezzi, ma unica sotto 
la guida di Cristo, la esegua fedelmente, interpretandone il piu per- 
fettamente possibile il tema unico e geniale. Dio, cioe ha consegnato agli 
uomini i suoi disegni affinche questi li pongano in atto personalmente 
e liberamente, impiegando la loro piena responsabilita morale ed esi- 
gendo, ove sia necessario, fatiche e sacrifici, dietro 1’esempio di Cristo... » 
(Pius XII, t. XIX, 680). 

Ex istis et aliis documentis, quae inveniri possunt, secura doctrina 
construi potest non solum de existentia ordinis ac de positione hominis 
et christiani in ipso; sed etiam de ipso ordine morali non solum quoad 

eius existentiam et elementa (personalitas, libertas, cognitio, volitio, etc.) 
sed etiam quoad dependentiam ab ordine ontico (pro quo cf, etiam 
Instructio S. Offici 2 februarii 1956), 

2 

De LIBERTATE, DE LEGE ET DE GRATIA UT ELEMENTIS ORDINIS MO¬ 
RALIS. 

Agendum est de singulis elementis, sine quibus ipse ordo moralis 
catholicus non exprimitur. Nam homo debet ordinem servare libere 
(scienter et volenter, seu secundum dignitatem personae humanae); at¬ 
tenta lege (quae mensurat et regulat ipsam humanam libertatem) et cum 
adiutorio gratiae (quae necessaria est ad ipsam legem moralem servan¬ 
dam). Hic modus agendi respondet fundamentaliter schemati scholasti¬ 
corum et ipsius S. Thomae. Qui e. g., ubi agit de fundamentalibus 
principiis actuum, quaerit in primis: de illo instrinseco in homine (quod 
est voluntarium) et post de extrinsecis principiis (sc. de lege et de gratia ): 
I III, quaestio Q. 90 prologus: « consequenter considerandum est de 
principiis exterioribus actuum. ... Principium autem movens ad bonum 
est Deus, qui nos instruit per legem et iuvat per gratiam »). 

a) Singulariter quoad libertatem aliqua enucleanda sunt, praesertim 
circa verum eius conceptum (cf. Pius XII, t. XII, 161; t. 14, 26-27). 
Eius existentia vindicanda est in omnibus; et eius defectus de casu in casu 
probandus est. Nam hodie, ex influxu modernarum scientiarum psy¬ 
chologicarum, existentia libertatis, sat diminuitur. Immo quasi tanquam 
ex principio tenetur contrarium, ac quod non sumus sufficienter liberi, 
quoadusque contrarium probetur. Adest in hoc quam clarissimus Pius XII, 
qui principia dat (t. XV, 79, 711). Aspectus positivus libertatis enuclean-i 
dus est. Praesertim hominibus modernis iuvat solemnis affirmatio et 
demonstratio, quomodo revera prosecutio erroris vel mali destruat liber¬ 
tatem, ut perfectionem conceptam (cf. Pius XII, t. V, 194-195; t. VII, 
507; t. XII, 34; t. XIV, 27; etc.); et praesertim moneatur, quod non 
datur ius ad eligendum malum (cf. Pius XII, sermo 11-7-1946). 

Quoad autem impedimenta libertatis in eius exercitio, bene enu¬ 
cleanda sunt principia quoad influxum vel minus, quae possunt habere 
in ipsam. Multa enim sparguntur vel insinuantur in ista materia in¬ 
sanae et falsae doctrinae. Ut unum citemus; etiam ex campo catholi¬ 
corum, legatur tota pagina illius catholici viri Pende, Un medico 
di fronte al Vangelo (Milano 1945), p. 141, ubi e. g. affirmatur: 
« ... Per tali leggi di genetica morbosa sono discesi dalla prima cop- 

pia uomini con 1’organismo fisiologico capace di cooperare con 1’anima 
donata da Dio e cooperare con Dio per salvarsi, mediante Paiuto gra¬ 
tuito della Grazia di Lui; ed altri uomini invece costituzionalmente 
incapaci di salvarsi per le gravi alterazioni ereditarie dei loro corpo, 
anche se Dio fa piover continuamente su di essi, come sui buoni, la 
stessa pioggia benefica, come il Vangelo ci insegna ». In conexione for¬ 
san hic etiam agi potest de libertate civili-religiosa et conscientiae 
secundum principia ordinis moralis; praesertim quantum se refert ad 
extensionem et limites publicitatis (cf. Pius XII, I, 376; VII, 75; 
VI, 239-240; VIII, 171-172; VI, 248-50; VII, 118; X 47; VIII, 
258-260; VIII, 261; IX, 312; XIV, 432; etc.). 

b) Quoad legem iuvaret pertractare aliqua puncta particularia. 
Praesertim agatur de existentia et valore legis aeternae in qua, ut re¬ 
petit ipse Pius XII (Enc. Caritate compulsi ) fundatur ipse ordo mora¬ 
lis in mundo. Quoad legem naturalem multa veniunt puncta sive pro 
debellando sic dicto positivismo iuridico; sive pro demonstrando eius 
valore in ipso ordine redemptionis. Insuper agatur de charactere et 
valore legis moralis; de eius relatione cum conscientia morali et quo¬ 
modo possit obligare, licet per se sit universalis, etiam in casibus sin¬ 
gularibus (cf. Pius XII, t. XIV, 75 et alibi; cf. Moralis nova). Expli¬ 
care iuvat sensum, extensionem et limites principii, quo lex non obli¬ 
garet cum gravi incommodo. Data ipsa confusione inter catholicos, cum 
connexis practicis consequentiis, opportunum esset declarare duo puncta: 
unum de relatione inter praeceptum et consilium (num sci. ipsa consi¬ 
lia aliquando saltem subiective obligent); et insuper, num et quo sensu 
possunt existere sic dictae leges mere-poenales. 

c) Quoad Gratiam aliqua puncta commemoranda opporteret prae¬ 
sertim quantum attinet eius necessitatem (Pius XII, t. X, 461; XIV, 
20; V, 10); et quantum ad possibilitatem servandi legem cooperando 
ad gratiam (repetis Pius XII, t. XIII, 346). Hodie enim non raro 
affirmatur, quod aliqua peccata sunt inevitabilia praesertim in campo 
sexuali in iuvenibus et in coniugatis (Pius XII, t. XIV, 72 ss.). In 
connexione agatur de relatione inter psychologiam et Gratiam in ordine 
morali, attentis praesertim praetentis innovationibus psychologiae pro¬ 
fundi. Et iuvat etiam agere de Gratia in relatione ad educationem, 
cum adsint de hoc aliqui errores (cf. Pius XII, t. XIII, 244-245; 
V, 25-26; X, 245; XV, 554). 

3 

De conservatione, violatione et reparatione ordinis moralis 

Plura iuvat declarare positive, quae se referunt ad ipsam moralita- 
tem actus humani. Qui prout est contra ordinem, praeter ordinem vel 
secundum ordinem, consideratur graviter malus, leviter malus, vel de¬ 
nique bonus. 

Sed, quoad hoc, multum interest determinare existentiam et na¬ 
turam moralitatis intrinsecae. Hoc est punctum maxime necessarium 
pro debellanda « morali nova » (cf. alteram partem). 

In connexione agendum videtur de moralitate sive materiali sive 
formali. Prima etiam attendenda est. Sunt aliqui qui dicunt e. g. 
licere inducere aliquem ad patrandam actionem solum materialiter 
malam, cum sit contra ordinem obiectivum; ideo licet aliquando per¬ 
mittere, numquam vero directe inducere (Pius II, t. XV, 76-76, 333). 
Aliqui e contra e. g. praetendunt, quod liceret infantes, qui formaliter 
peccare non possunt, inducere ad faciendam masturbationem vel ali¬ 
quid aliud. 

Quoad actum bonum et virtutes morales, forsan aliqua in particulari 
illustranda videntur: ita aliqua dicenda sunt de virtutibus moralibus 
Specifice evangelicis et christianis (uti sunt poenitentia, humilitas, pau¬ 
pertas...). Quoad relationem inter iustitiam et caritatem aliqua enu¬ 
cleanda, data magna confusione praesertim in re sociali (sicut in alio 
puncto dicimus). 

Quoad violationem ordinis moralis per peccata et vitia illustranda 
est ipsa notio peccati. Nam aliquando affirmatur, quod peccatum grave 
habeatur tantum, quando directe intendatur offensio Dei vel quando 
fiat ex malitia non autem si ex simplici debilitate (c. Pius XII, t. V, 
189-190). Immo non deest, qui affirmet quod per peccatum, quis 
magis ditatur (« si arricchisce ») in propria personalitate (cf. Pius XII, 
t. XH, 14). 

Quoad reparationem ordinis moralis violanti declaranda est re¬ 
latio inter culpam et poenam; necessitas virtutis poenitentiae (cf. 
Pius XXI, t. XII, 15-16, 289), uti virtutis restauratricis ordinis violati. 
Iuvat etiam forsan hic aliqua principia enuntiare de « iustitia poenali », 
de qua multum locutus est ipse Pius XII. 

4 

De ordine servando respectu Dei-Christi et Ecclesiae 

Praeter aliqua principia circa virtutes religionis, fidei, spei et cari¬ 
tatis sub aspectu morali, monere iuvat contra facilitatem seiungendi, in 
istis virtutibus exercendis, Deum a Christo et Christum ab eius Ec¬ 
clesia. Non raro enim fideles theoretice et practice dicunt amare 
Christum sed non Ecclesiam; quasi hoc sit possibile. Unde aliqua prin¬ 
cipia videntur solemniter declaranda sub aspectu morali. Per modum 
exemplorum sequentia principia videntur momentosa: 

a) Numquam potest seiungi Deus a Christo et Christus ab Ecclesia 
et Ecclesia a Petro. Itaque vere et practice credi et admitti debet, quod 
ubi Deus, ibi Christus, ubi Christus ibi Ecclesia, ubi Ecclesia ibi Petrus 
et viceversa. 

b) Nemo potest amare Christum, quin amet effective et affective etiam 
eius Ecclesiam (cf. Pius XII, t. III, 366-367; t. VII, 397). 

c) Nemo potest sperare in salutem propriam vel aliorum vel ipsius 
societatis per Iesum Christum, neglecta culpabiliter vel contra eius 
Ecclesiam (cf. Pius XII, t. VII, 476, 288; V, 355; VII, 402, 341; 
IX,-478, 487; XIII, 471; XIV, 360, etc.). 

d) Neque exspectandae sunt novae oeconomiae, cum ipsa Ecclesia 
catholica possideat « tutta la somma di verita e di grazia che nella mis¬ 
sione redentrice di Cristo e contenuta » (Pius XII, Sermo 2, VI, 1944). 

e) Pars essentialis revelationis et religionis catholicae sunt veritates 
morales, quae pariter concreditae sunt non singulis sed eius Ecclesiae 
(Pius XII, Sermo 23, III, 1952 in A.A.S. 1952, 273). 

/) Maioritas christiana (« cristiano adulto ») rite intellecta, acquiritur 
in Christo sed non independenter ab eius Ecclesia « en laquelle il continue 
d’agir » (Pius XII, Sermo 18, IV, 1952 in A.A.S. 1952, 418). 

g) Non licet favere inimicis Dei vel Christi vel Ecclesiae, etiam indi¬ 
recte scii, desidia, dissensu vel periculosis hybridismis (cf. e. g. Leo XIII, 
Acta t. III, 273: « Catholicorum... desidia vel dissensus, nihil potest ini¬ 
micis catholici nominis optatius contingere »; et Pius XII monet catho¬ 
licos ut servent fidei puritatem a periculosis commixtionibus. Immo etiam 
declarat, quod catholicis non licet « patteggiare con sistemi o tendenze, 
che contraddicono ai principi medesimi (scii, doctrinae socialis Ecclesiae) 
o dai quali la Chiesa ha ammonito i fedeli di guardarsi » t. VII, 90). 

h) Ecclesia non potest considerari ut foedum alicuius factionis poli¬ 
ticae vel unius tantum civilitatis; sed ipsa est omnium mater et magistra 

(cf. Leo XIII, Enc. Sapientiae christianae; Pius XII, t. XIII, 391; XIII, 
557; XV, 141; II, 348, etc.). 

Alia puncta specifica contra sic dictam « theologiam laicam » enu¬ 
cleanda videntur. Et proclametur, quod Ecclesia possidet magisterium in¬ 
fallibile rerum moralium (cf. Pius XIII, t. XIV, 22). 

Pertractandum est systematice et positive de iuribus Dei lesu Christi 
et Ecclesiae, ut dicit ipse Pius XI in Encyl. Ubi Arcano. Insuper mo¬ 
nendi sunt fideles, ut non retineant fabulam existentiam et praesentiam 
satanae in mundo, sed quotidie orent contra principem huius mundi, 
qui ut ait Pius XII (t. X, 414; XI, 400) « odia la giustizia ed avversa la 
pace ». Insuper practicae normae quaedam dandae videntur de modo 
se agendi quoad inimicos Dei-Jesu Christi et Ecclesiae (praesertim de 
secta massonica adhuc agatur et de aliis associationibus atheisticis vel 
antichristianis vel acatholicis). 

Item agendum videtur de obligatorietate manendi in Ecclesia et nun¬ 
quam renuntiandi proprio Baptismati. Habetur enim hodie apud laicos 
praesertim tendentia non admittendi Baptismum parvulorum vel sal¬ 
tem habendi possibilitatem iuridicam renuntiandi baptismati cum aliquis 
fit adultus. 


5 

De ordine morali oeconomico 

Est maximi momenti hodie, ut pertractetur cum omnibus suis con¬ 
nexis principiis et quaestionibus. Et praesertim affirmanda est depen¬ 
dentia ordinis oeconomici (sive sub aspectu scientifico sive sub aspectu 
practico) ab ordine morali. Nam ipse ordo positus a Deo exigit, ut ipse 
ordo oeconomicus ab ordine morali separari non possit. Nam, uti vidi¬ 
mus, homo est dominus rerum. Istud autem dominium explicari debet 
secundum normas, quas ipse Deus posuit. Vi talium legum constabilian¬ 
tur principia ordinis moralis-oeconomici. Quae sequentia haberi possunt, 
cum facile sit in tota Traditione et in documentis pontificiis invenire: 

a) Res datae sunt ad necessitates vel utilitates hominis. 

b) Ista intrinseca destinatio, a Deo posita, est universalis seu pro 
omnibus hominibus et non pro aliquibus tantum, cum omnes homines 
ius habeant, a natura datum, rebus materialibus utendi ad consequendas 
proprias legitimas finalitates. Unde ipsa bona « aequa ratione ad omnes 
affluere debere iustitia duce, caritate comite » (Pius XII, t. III, 492; 
Ioannes XXIII, Allocutio Consistorialis, in UOsservatore Romano, 14-15 
dicembre 1959). 

c) Cum autem ipsae res sint media et non finis hominis, illis 
cum limite utendum est. 

d) Insuper, cum ipsae res sint destinatae ad omnes, in ista deli- 
mitatione necessitates aliorum attendendae sunt. Quam maxime iuvat 
repetere verba Ioannis XXIII: « Efficiendum pro viribus est, ut omnes 
infimae quoque plebis homines possint labore suo suaeque frontis sudore 
necessaria vitae sibi comparare, ac tuto honestoque modo in posterum 
quoque sibi suisque consulere » (Enc. Ad Petri Cathedram ). 

Hic venit famosa illa quaestio de bonis superfluis. 

Quae ut tandem complete petractari possit deberet enucleari sub 
sequentibus aspectibus: Primo agendum est de determinatione superflui 
(quid sit, num existat et num possit determinari); secundum agendum 
est de acquisitione superflui (num possit aliquis desiderare vel de facto 
acquirere superflua et divitias); tertio de ipsa possessione superflui (num 
aliquis peccet possidendo res superfluas); quarto de ipsa superflui distri¬ 
butione (num sit praeceptum et ad qualem virtutem sit referendum). 
Hoc punctum est maximi momenti pro ipso ordine morali oeconomico 
et sociali. 

Non indiget ut dicamus, quod prius ipsum ius proprietatis quoad 
eius existentiam et naturam delucidandum iuvat. Nam etiam quoad 
illud inimici Ecclesiae volunt continuo demonstrare e. g., quod ipse 
communismus bonorum probari possit textibus Evangelii et sanctorum 
Patrum et Scholasticorum. Hoc tandem bene studendum est, demon¬ 
strando, quod textus traditionis catholicae si authentice inveniantur et 
recte intellegantur, nullo modo thesim illorum probant. Non sufficit 
obiicere ex parte nostra, quod textus illi sunt oratorii et iperbolici; cum 
plures ex illis inveniantur allati in collectionibus iuridicis et in ipsis 
Operibus theologicis scholasticorum, incluso S. Thoma. Unde falsitas 
aliunde probari potest et debet. 

6 

De ORDINE MORALI RESPECTU AD SEIPSUM 

Plura affirmanda esse videntur. Quoad proprium corpus declaretur, 
quod corpus humanum non est considerandum uti res vel ut corpus 
animale, cum e contra sit Dei templum, destinatum ad resurrectionem 
(Pius XII, t. XIV, 383 ss.; t. VII, 57 etc.). Corporis humani tamen 
cura non cultus idololatricus habeatur (Pius XII, t. XIV, 384). Enun¬ 
tiare iuvat principium traditionale existentiae, exstensionis et limitis 
iuris hominis in proprium corpus. In documentis etiam pontificiis sermo 

fit de dominio utili tantum (cf. Pius XII, Sermo 12 novembris 1944). 
(In connexione agi potest de mutilatione, de qua hodie apud ipsos ca¬ 
tholicos multo disputatur). Item clare enuntientur principia circa ludos 
sportivos, praesertim quantum attinet ad ludos periculosos et ad ludos 
(« sport ») mulierum pro quibus praedicetur principium semper vali¬ 
dum Pii XI, scilicet in certaminibus mulieres summopere dedecere se 
ante oculos omnium proponere (cf. Pius XI, Enc. Divini illius Magistri) 
et denuntientur sic dicti « concorsi di bellezza ». Similiter quoad propriam 
animam agatur de psychanalisi et de psychoterapia in luce documentorum 
pontificiorum (cf. Pius XII, Sermo 15 apr. 1953; t. XV, 67-76 et in aliis 
sermonibus). Expresse declaretur, quod non liceret indiscriminatim et 
inconditionate se submittere investigationibus et curis psychoanaliticis. 
Severe monentur fideles pro salute spirituali propriae animae, ut adhi¬ 
beant omnia media supernaturalia et fugiant omnes occasiones peccati, 
praesertim tempore moderno. Et in connexione declaretur intrinseca 
periculositas aliquorum spectaculorum et praesertim modernarum sal¬ 
tationum (« balli moderni »); quae omnia ideo neque licet promovere 
ex parte catholicorum (cf. varia documenta: Benedicti XV, Enc. Sacra 
propediem, et plurium Episcoporum; cf. etiam Pii XII, Sermones 24 iu- 
lii 1949 et 21 octobris 1945 et 22 maii 1941). 

Quantum attinet autem ad propriam vitam conservandam condem¬ 
netur sollemniter inter alia « euthanasia » (cf. Pius XII, t. IX, 226; 
XV, 420-421). 

Similiter agi potest in hac parte de « mutatione sexus », de trans¬ 
plantatione aliorum organorum (Pius XII, Sermo 14 maii 1956), de ste- 
rilisatione sive perpetua sive temporanea (Pius XI, Enc. Casti connu- 
bii etc.) de crematione, ( Decr. S. Officii 10 maii et 15 decembris 1886), 
de experimentis medicalibus, problematibus medico-moralibus. Iuvat 
etiam clara principia theorica et practica enuntiare circa « initiationem 
sexualem » (Pius XI, Enc. Casti connubii et Pius XII, t. XIII, 243-245; 
XV, 71). 

Insuper iuvat ordinis moralis principia proclamare circa electionem 
proprii status in vita humana, praesertim quantum attinet ad valorem 
vocationis sacerdotalis et religiosae et de valore sacrae virginitatis 
(Pius XII, Enc. Sacra Virginitas, et pluria alia documenta). 

7 

De ordine morali respectu ad alios homines 

SINGULARITER CONSIDERATOS 

Hic dicimus primo de principiis ordinis moralis respectu unius ho¬ 
minis ad alterum. Nam homo potest considerari vel singulariter vel ut 
membrum alicuius societatis. Duplex enim est respectus: individualis et 
socialis. Bonum enim individuale essentialiter differt a bono communi, 
ut docebatur etiam in scholastica. Unde etiam iuvat distinctim per¬ 
tractare. 

In ordine ad alios, sub aspectu individuali, sequentia puncta per¬ 
tractanda videntur: 1) De iustitia agatur deque cum caritate relatione. 
Et praesertim agatur de sic dicta « iustitia christiana » num et quo sensu 
de ipsa sermo fieri possit. Sat momentosa est quaestio de iustitia, cum 
non desit qui affirmet doctrinam veram de iustitia in campo theologico 
morali complete et unice ad Ethicam Aristotelicam esse referendam. 
Quod quidem, nostro iudicio, neque historice neque doctrinaliter est 
securum; immo apologetice et doctrinaliter periculosum. In connexione 
fiat aliqua enumeratio iurium personae humanae, etiam individualiter 
sumptae. Talia iura etiam tali modo dividi possunt: iura et officia quoad 
hominem qui est alterius generis vel coloris, alterius sexus, quoad vitam 
et corpus aliorum (quaestiones de occisione, de abortu etiam therapeu¬ 
tico, de narcoanalisi (cf. Pius XII, Sermo 3 oct. 1953) de crematione 
cadaverum ( Decreta S. Officii 19 maii et 15 dec. 1886). Principia aliqua 
circa bona aliorum melius in theoria et in praxi enodanda oporteret. 
E. g. quoad materiam absolute gravem in furto hodie etiam practice 
magna divergentia: in Italia sub aspectu morali alii dicunt quod suffi¬ 
ciant L. 15.000; alii quod sufficiant L. 30.000; alii requirunt L. 50.000; 
alii denique perveniunt adL. 100.000. Quomodo practice gerere se de¬ 
bent confessarii?! 

Sat momentosum est aliqua enuntiare de veritate et- de veracitate 
sub aspectu morali; necnon de scandalo, praesertim hodie, propter media 
moderna quibus innumerae personae et ubique locorum scandalizari 
possunt. 

8 

De ordine morali in societate coniugali et familiari 

Hic veniunt problemata vitae coniugalis et familiaris sub aspectu 
morali. 

Aliqua sunt confirmanda vel declaranda circa ipsum matrimonium 
christianum, sive uti contractum sive uti sacramentum, praesertim quan¬ 
tum attinet ad relationem cum sacra virginitate de qua etiam supra 
(cum ideae minus rectae de hoc habeantur) et de ipsis finibus matri¬ 
monii. (Pro ista parte multo iuvant iam edita documenta Pontificia, 
praesertim Pii XI, Casti connubii, Pii XII, Enc. Sacra Virginitas et 
Decreta S. Officii). 

Insuper iuvat declarare sollemniter principia christiana quoad ipsum 
matrimonium contrahendum sub aspectu possibilitatis; hic venit quaestio 
de impedimentis, praesertim illa de impotentia viri (notio « veri semi¬ 
nis ») et mulieris (quaestio de muliere excisa, cum vagina artificiali vel 
occlusa, etc.). Deinde enucleare iuvat principia moralia circa matrimo¬ 
nium prout est aliqua spes vel desiderium (problema de modis licitis vel 
illicitis inveniendi sponsum: hodie divulgatur usus sic dictae « agenzie 
matrimoniali »); deinde de matrimonio promisso (quaestiones practicae 
de sic dictis visitationibus amatoriis et de sic dicta « plastica imenali »); 
deinde de matrimonio in sua celebratione (videatur, num aliqua revisio 
circa formam canonicam celebrationis sit opportuna). 

' Agatur sub aspectu iuridico et morali de celebratione solius matri¬ 
monii civilis, quem non pauci fideles attentare audent. 

De iuribus autem et oficiis coniugum in usu matrimonii multa ad¬ 
sunt documenta S. Sedis ex quibus potest secure condemnari sive ona- 
nismus coniugalis, sive inseminatio artificialis. Pro continentia periodica 
dicatur, num si quis eam exerceat sine gravi causa peccet mortaliter; et 
similiter quoad sic dictum « amplexum reservatum » detur aliqua clarior 
Ecclesiae positio, quia Monitum S. Officii iunii 1952 dicit tantum non 
esse de eo loquendum: « quasi nihil ex parte moralis christianae esset 
obiiciendum ». In praxi enim ipsum ut licitum declaratur a non paucis. 
Videtur inter sententiam negantem intrinsecam malitiam et illam, quae 
tenet et quidem graviter intrinsece malum esse, cum S. Alphonso decla¬ 
rari forsan potest quod sit saltem semper sub levi prohibitus. De tali 
problemate multa adest bibliographia. Similiter aliqua dicenda videntur 
quoad problema, num licitum sit suspendere ovulationem et problemata 
connexa. 

Sollemniter autem declaretur, quod fides seu fidelitas est pariter 
moraliter ius et officium pro utroque coniuge, et non pro muliere tantum. 

lura autem et officia ordinis moralis parentum erga infantes et vice- 
versa claro modo enuntientur, praesertim quantum attinet educationem 
(cf. Pius XI, Enc. Divini illius Magistri, et Pius XII in duobus sermo¬ 
nibus praesertim 18 aprilis et 23 martii 1952). Declarari potuit quaestio 
de « coeducatione ». 

Praesertim sollemniter admonendi sunt fideles de procuranda posi¬ 
tive educatione christiana prolis; et etiam negative vitandi quidquid pe¬ 
riculosum sit pro fide et moribus filiorum sive in scholis sint, sive in ipso 
« ambiente » familiari, sive in societate. 

9 

De ordine morali in societate professionali 

NATIONALI ET INTERNATIONALI 

Hic veniunt problemata moralis socialis stricto sensu. Unde necessi¬ 
tas hic vel alio loco determinandi existentiam, naturam, extensionem, li¬ 
mites, fontes, methodos, praecepta et virtutes moralis socialis catholicae. 
Non deest inter Catholicos qui considerat moralem socialem uti aliquam 
scientiam distinctam; et ex alia parte sunt, qui unice loquuntur de so- 
ciologia christiana. Quae omnia bene intelligenda sunt. Nam valet prin¬ 
cipium quod doctrina socialis Ecclesiae pertinet ad moralem socialem; et 
quod ista est pars essentialis moralis catholicae. Hoc modo etiam melius 
intelligitur, quod, si Ecclesia intervenit in problematibus societatis 
sub aspectu religioso et morali, intervenire potest et debet. Consequen¬ 
ter etiam sollemniter affirmandum oporteret principium, quod ipsa quae¬ 
stio socialis est in primis quaestio moralis socialis; hac de causa eius solu¬ 
tio contra moralem socialem catholicam attendi non potest. 

Hac occasione bene determinanda est existentia et natura ipsius 
sic dictae « iustitiae socialis », de qua multa dicuntur et multo disputatur 
apud ipsos moralistas. Cum e contra aliqua notio univoca, saltem aucto- 
ritative, dari possit et conveniat, attenta traditione catholica et docu¬ 
mentis pontificiis, ad vitandas confusiones et aequivocationes. 

Similiter agendum est in connexione de bono communi quoad eius 
existentiam, naturam et relationem cum aliis bonis. 

Itidem iuvaret agi ex professo de sic dicta iustitia distributiva, 
quoad eius existentiam et naturam in campo sociali. 

In particulari sequentia problemata enucleanda iuvaret per clara 
principia: 

a) de iuribus et officiis in societate operaria (codex moralis prae¬ 
sertim in societate operaria: relationes inter datores laboris et operarios; 
de compartecipatione in lucro et de compartecipatione ad directionem 
industriae; quaestio de operistitiis et de sic dicta « serrata »; de iusto 
salario... et de praevidentiis et assecurationibus socialibus...). 

b) De iuribus et officiis in societate civili (obligatio tributorum, 
servitii militaris, voti politici). De partibus politicis (« i partiti ») deter¬ 
minentur principia et criteria, quibus aliqua pars politica possit consi¬ 
derari catholica; et quaenam sunt principia moralia servanda. Quaestio 
etiam de collaboratione cum partibus non catholicis... Itidem agatur 
de quaestione de classibus socialibus et de ipsarum collaboratione... de 
moralitate publica... de Ecclesia et de Statu... 

c) De iuribus et officiis in ordine morali internationali (quaestio 
de nationibus parvis... de nationibus pauperibus... de emigratione et de 
immigratione... de relationibus internationalibus et de tractatibus... de 
bello etc.). 

De istis problematibus multa adsunt in documentis pontificiis. Etiam 
iam in Concilio Vaticano aliqua pertractatio systematica ordinis moralis 
socialis desiderabatur; et iam aliquod schema de bello quidam Patres 
praesentaverant (cf. C. Martin, Omnium Conciili Vaticani, quae ad 
doctrinam et disciplinam pertinent documentorum collectio, Paderbor- 
nae 1873, p. 98 ss.). Scribebant insuper aliqui Patres in illo Concilio: 
« Omnes etiam bonae voluntatis homines ab oecumenica Synodo expec- 
tant, vehementerque desiderant, ut recta et sancta socialis ordinis prin¬ 
cipia praedicet ac tueatur, et religiosi praesertim operarii ad piam matrem 
Ecclesiam oculos manusque levant, ut christianae caritatis et iustitiae 
leges in omnium mentibus resuscitet, et in societate restituat » (in Mar¬ 
tin, o. c., p. 95). 

* * * 

Principalia puncta moralia, pro nunc schematice, quae magis iuvat 
hodie enucleare in unitate principii ordinis enuntiavimus. 

Ioannes XXIII, his ultimis diebus, dixit Concilium Oecumenicum 
paci in mundo contributurum. Pax autem est indivisibilis (cf. Pius XII, 
t. IX, 405-406) et in hominibus exurgit ex tranquillitate totius ordinis 
(cf. Pius XII, I, 36; 47; 376; IV, 329; VI, 273; IX, 325-326; 365; 
X, 319; XIII, 427 etc.). Qui ordo totalis in luce moralis catholicae inte- 
graliter cognoscendus et servandus, attentis tamen uniuscuiusque ordinis 
extensione et limite. 

Sine ordine morali non datur pax vera. Sine pace vera non datur 
salus et felicitas vera. 

Ob has rationes Concilium Oecumenicum agat synthetice de ipso 
ordine morali uti medio ad pacem consequendam cum Deo, cum seipso, 
cum aliis hominibus. 

Non sufficit dicere « si vis pacem para bellum »; sollemniter etiam 
declarare oportet: « si vis pacem serva ordinem ». 

PONTIFICIUM ATHENAEUM SALESIANUM 


Roma, 30 aprile 1960 


Eminenza Reverendissima, 

All’atto della consegna dei Voti dei giovane Pontificio Ateneo Sale- 
siano per il prossimo Concilio Ecumenico, non posso esimermi dal ma¬ 
nifestare a Vostra Eminenza la trepidazione mia e di quanti hanno colla¬ 
borato alia preparazione di questi voti, nel constatare quanto essi siano 
rimasti lontano dalla perfezione che avremmo voluto raggiungessero, 
per la fiducia riposta in noi dalla Sede Apostolica e per 1’importanza dei 
grande evento cui sono destinati. 

NelPelaborazione di detti Voti abbiamo cercato di attenerci fedel- 
mente alie direttive impartite dalPEminenza Vostra nella venerata lettera 
dei 18 luglio 1959. E cioe: 

1. I singoli voti sono preceduti da apposite « Premesse » nelle quali 
si espongono le ragioni che ci consigliarono 1’opportunita di proporre 
1’argomento all’attenzione dei Padri dei Concilio Vaticano II. Sono 
inoltre stati esposti, attraverso opportune considerazioni, gli argomenti 
principali che suggeriscono le pratiche realizzazioni proposte poi nei 
voti conclusivi. 

2. Ogni argomento e stato oggetto di discussione in seno alie singole 
Facolta, specialmente a quella di Diritto Canonico, ed e passato al vaglio 
dei Consiglio Accademico. 

3. I singoli voti furono redatti da vari insegnanti; si e pero cercato 
di portarii ad una certa uniformita di stesura, in quanto lo consentisse 
1’argomento dei medesimi. 

Chiedo umilmente a Vostra Eminenza, anche a nome dei redattori, 
di vedere nei voti, anche quelli in cui la saggezza delPAutorita Ecclesiastica 
potra riscontrare una formulazione troppo semplicistica, e fors’anche 
audace, l’espressione dei desiderio di vedere realizzato con le decisioni 
dei Concilio Ecumenico il maggior bene possibile a favore delle anime. 

Professando la piu assoluta obbedienza alia Santa Sede e il piu filiale 
affetto per il Vicario di Cristo, chino al bacio della Sacra Porpora, mi 
onoro di dichiararmi delPEminenza Vostra Reverendissima 


8 (IV b) 


umil.mo dev.mo obbl.mo 

Sac. Alfonso M. Stickler 
Ratiore dei Pontificio Ateneo Salesiano 




LIMINARIS PRAESENTATIO 

Pontificium Athenaeum Salesianum, operarius in vinea Domini no¬ 
vissimus, quamquam se probe novit illo rerum usu adhuc carere ex quo 
vota effluere deberent, tamen, impensiore in Ecclesiam amore permotum 
eiusque iussis obsequens, has propositiones et vota Commissioni ad Con¬ 
cilium parandum constitutae submittit. 

Haec autem vota ac propositiones a praevalenti indole disciplinari ac 
pastorali Concilii celebrandi quandam unitatem recipiunt, quippe quod 
tam disciplina renovanda quam vita actione pastorali christifidelibus com¬ 
municanda a Christo procedunt. Omnia sane in Christo restauranda sunt 
(cf. Eph. 1, 10), ut disciplina christifideles tandem ad sensum seu spiritum 
Christi (cf. 1 Cor. 2,16; Rom. 8, 9) perducat, et ut pastorales providentiae 
fideles eo adducant ut cum Paulo profiteantur: « Vivo autem ego, iam 
non ego; vivit vero in me Christus » (Gal. 2, 20). 

Ut vero Oecumenicum Concilium apte consulere valeat incrementis 
vitae Christi quae est in Ecclesia, tam in singulis fidelibus quam in Cor¬ 
pore Christi Mystico, consideranda videntur tum huius vitae hodiernae 
manifestationes, seu opera Dei providentia decursu saeculorum excitata 
ad subveniendum spiritualibus necessitatibus plebis christianae, scilicet 
omnia elementa positiva pro conservatione et incremento Sanctae Eccle¬ 
siae, tum omnia elementa negativa quae « inimicus » superseminavit in 
agro Dei (cf. Matth. 13, 25). 

Quae omnia, ut cum fine Concilii consonent, eo potissimum inten¬ 
dunt, ut Ecclesiae disciplina, qua pastores et fideles reguntur accuratius 
hodiernis animarum necessitatibus coaptentur, ita ut « investigabiles di¬ 
vitiae Christi », quovis remoto obice, abundantius Christifidelibus com¬ 
municentur. 

Ex his vero quae proposuimus, haec nobis maioris momenti esse 
videntur: 

de vita communi cleri saecularis; 

de iurisdictione; 

de coniuncta cleri saecularis et regularis actione per operam Nun¬ 
tiorum et Delegatorum apostolicorum ordinanda; 

de apostolatu laicorum; 

de tutanda libertate in ordine presbyteratus suscipiendo; 
de renovanda functione ordinum minorum; 
quaestiones variae de Magisterio ecclesiastico: studia ecclesiastica 
et paedagogica; scholae; instituta scientifica et tecnica; media diffusionis 
idearum; 

de reformatione systematis beneficialis in administrandis bonis Ec¬ 
clesiae temporalibus. 

Modicum hunc laborem, sapienti Ecclesiae iudicio et Spiritui Sancto, 
Oecumenicum Concilium inspiraturo, devota mente praebemus. 



GENERALIS PRAEMISSA THEOLOGICA 
VOTORUM 


I. Verba consideranti, quibus semel atque iterum Summus Pontifex 
Ioannes XXIII f. r., Concilii Oecumenici convocationem annuntiavit, 
illae duae res luculenter apparent: 

a) in Concilio de re potissimum pastorali agendum esse; 

b) Concilium eo respicere ut unitatis vincula in Ecclesia quam 
maxime corroborentur. 

II. Quam agendi rationem a Divina Providentia esse inspiratam ne¬ 
minem latebit, quippe cum aptissime respondeat: 

a) supernaturali fecunditati Ecclesiae, quae hominibus novas res 
molientibus nova ratione aeternas Evangelii veritates indesinenter pro¬ 
ponit, atque necessaria, utpote pro omnibus hominibus a Christo pro¬ 
merita, mystica gratiae iis dona in aevum praebet; 

b) illi nostri temporis conatui omnia disgregandi (aliquo modo ato- 
micis armis expresso), impulsu suasionique satanica excitato, ineffabilem 
Christi in ipsa viventis unitatem materna cura opponit. 

III. Ut autem secura ratione hi duo obtineantur conciliares fines ne- 
cesse videtur omnes pastorales providentias a Patribus decernendas sy- 
stematice profluere debere a quadam theoria generali pastoralis actionis in 
Ecclesia exercendae, quae sane actio quippe quae cum Christo perficienda 
sit, una esse, atque in « unum necessarium » tendere debet. 

Actio enim pastoralis nonnisi quaedam manifestatio est illius vitae 
divinae quam Christus suae Ecclesiae communicat, usque ad consumma¬ 
tionem saeculi. Quapropter, Theoria Generalis Actionis Pastoralis nihil 
aliud habenda est nisi quoddam caput ecclesiologiae. 

IV. Cum autem intimiorem naturam Ecclesiae Corpus Christi My¬ 
sticum constituat, patet pastorales normas a Concilio Oecumenico sta- 
teundas, tamquam a supremo principio eruendas esse a Christologia. 

V. Logica ergo methodus ad hanc maximam praemissam conciliaris 
activitatis statuendam Patres prius impellere debet ad definiendas quae¬ 
stiones de Christologia et de Ecclesiologia, adhuc tantum ordinario magi¬ 
sterio propositas, ut dein ex istis perpolitis notionibus solide deduci va¬ 
leant necessariae normae pastorales. 

•VI. Sed et quatenus consolidandae unitati Ecclesiae Oecumenicum 



118 


PONT. ATHENAEUM SALESIANUM 


Concilium prospicit, contra satanicos conatus inducendi in omnibus 
disgregationem, quasi viam ad aeternam a Deo separationem, confugien¬ 
dum est ad Christologiam. Omne nempe auxilium expectandum est a 
perfectissima unitate Verbi incarnati, qui cum pollicitus sit omnia 
trahere ad seipsum (cf. Io. 12, 32), ideo mortuus est « non tantum pro 
gente, sed ut filios Dei qui erant dispersi congregaret in unum » 
(Io. 12, 52). Omnibus autem hominibus, ne praevalerent portae in¬ 
feri, ad « unum ovile, (Io. 10, 16) vocatis, Christus, qui in sua Ecclesia 
mansurus est « omnibus diebus, usque ad consummationem saeculi » 
(.Matth. 28, 20), sicut suis directis auditoribus, et nunc quoque de se 
dicit: « Unus est Magister vester » {Matth. 23, 8); cuilibet vero homi¬ 
num atque civili societati, sicut Pilato legitime sciscitanti, respondet: 
« Tu dicis quia rex sum ego » (Io. 18, 37); tandem, « eo quod maneat 
in aeternum, sempiternum habet sacerdotium » ( Hebr. 7, 24). 

VII. Ad christologicas ergo veritates quod attinet, hucusque tantum 
magisterio ordinario propositas, ut obtineantur antedicti fines pastorales 
Concilii Oecumenici, videretur opportunum: 

1. Summum idemque unicum Christi magisterium vindicare: 

a) contra christifideles relativismo infectos, qui ideo indociles sunt 
contra praecepta ac monita pastorum; 

b) sed et ad excitandam in omnibus christifidelibus conscientiam 
gravissimae obligationis sese immunes conservandi atque defendendi con¬ 
tra religiosos errores in Ecclesia excitatos a diabolo, qui cum in veritate 
ipse non steterit, et homicida sit ab initio (cf. Io. 8, 44), a fidelibus 
auferre conatus summum bonum fidei, sine qua « impossibile est placere 
Deo » ( Hebr . 11, 6). 

2. Ex Litt. Encycl. Quas primas sollemnem conciliarem definitio¬ 
nem deducere universalis Regalitatis Christi, praesertim contra laicismum, 
« pestem aetatis nostrae » (A.A.S. XVII, p. 604), qui vitam publicam 
ita moderari studet ac si Christiana Revelatio facta non esset, immo 
docet in vita publica agendum ac si Deus ipse non existeret, vel saltem 
de publice actis nullae essent, divino iudicio reddendae rationes. 

3. Sollemniter proclamare salvificam Redemptionem unice a sacerdo¬ 
tali sacrificio Christi in cruce morientis humano generi derivatam, 
idque: 

a) contra hodiernum materialisticum hedonismum ubique gras- 
saritem; 

b) contra tendentiam tum eorum qui imaginem quandam crucis 
taetram atque sine Christo extollunt, tum inimicorum crucis qui prae 
oculis habere autumant unam imaginem Christi amabilem quidem et 
suavem, signis autem crucis destitutam. 

Ita ergo sollemni intimioreque inducto accessu ad Christum uni¬ 
versorum Regem, Unicum Magistrum ac Sacerdotem in aeternum et 
Victimam, fructuosior erit communicatio christifidelium cum Eo qui 
de se dixit: « Ego sum via, et veritas, et vita » {Io. 14, 6). 

VIII: Quod autem attinet ad veritates Ecclesiologicas conciliatibus 
definitionibus firmandas vel explanandas, videtur opportunum: ' 

1. Ut praelucentibus Litt. Enc. Mystici Corporis, Oecumenicum 
Concilium integram doctrinam de Corpore Christi Mystico auctoritative 
proponat, seu ex antedictis Litt. Enc. illa capita depromat, atque com¬ 
pleat quae solidum praebeant fundamentum: 

a) unitati ecclesiasticae restaurandae; 

b) iuribus Ecclesiae defendendis ac efficaciter exercendis; 

c) vitae sacramentali ac renovationi liturgicae inter fideles fo¬ 
vendis; 

' d) ordinato ac fecundo apostolatui laicorum systematice di¬ 
sponendo; 

e) incremento scientiae theologicae in scholis tradendae. 

Hoc sane modo Concilium Oecumenicum Vaticanum II votis obse- 
quetur praecedentis Synodi, quae, prout constat ex schemate Const. De 
Ecclesia Christi, primum omnium agere decreverat de natura Ecclesiae, 
enucleando propositionem: « Ea (Ecclesia) est Corpus Christi mysti¬ 
cum » (Coli. Lac. VII. coi. 505), quia — ut declarabatur in Adnotatio- 
nibus — « ad describendam Ecclesiae naturam secundum veram et ca¬ 
tholicam doctrinam, statuitur primo loco, illam esse Corpus Christi 
Mysticum, eo quod 1) in sacris Litteris Ecclesia Christi nullo alio sche¬ 
mate frequentius, accuratius et dissertius proponitur; 2) quod eodem 
schemate continetur ipsa intima Ecclesiae essentia, et praestantissima, id 
est divina eiusdem species ac vis, a qua veluti a parte potiori et nobiliori 
definitionis ducitur initium »... (O. c., coi. 578). 

2. Ut habita ratione relationis inter « Regnum Dei in terris » a 
Christo instaurandum eiusque concretam perfectamque instaurationem in 
ineffabili realitate Corporis Christi Mystici, atque inter ista entia et 
fundationem unius verae Ecclesiae, quippe quae illud societarium me¬ 
dium evadit quod, superata vitae mortalis limitatione, unicam possit 
Christo possibilitatem praebere ut eius incarnatio in aevum perma¬ 
neat, omnibusque hominibus extendatur. 

Concilium Oecumenicum munus atque ambitum definiat Ministerii 
Ecclesiastici, utpote perfectivi in saecula ipsius ministerii Verbi Incar¬ 
nati; i. e. dogmaticam definitionem potestatis Romani Pontificis, iam 
datam a Concilio Vaticano I., aliquo modo compleat: 

a) definitione muneris ac iurium Episcoporum, pro sua quisque 
dioecesi, atque in Ecclesia adunatorum sub primatu Summi Pontificis; 

b) aperte occurri potest sinceris conatibus Oecumenismi, claram 
scilicet doctrinam catholicam Ecclesiologiae fratribus separatis propo¬ 
nendo, iuxta quam redire possunt ad unam sanctam catholicam Ec¬ 
clesiam; 

c ) clariores tandem evadunt tenendae viae ad missionale problema 
solvendum, plantationis scilicet et conservationis plantatae Ecclesiae; 
idque spectatis hodiernis adiunctis, ut v. gr. succrescenti in dies incre¬ 
mento demographico, cui impares sunt novae « vocationes » sacerdo¬ 
tales, periculo ecclesiarum nationalium, etc.., ita ut, habita ratione su¬ 
premi divini mandati « praedicate evangelium omni creaturae » ( Mare . 
16, 15), sed et evangelizandi rationis a « duodecim » apostolis expres¬ 
sae: « non est aequum nos derelinquere verbum Dei, et ministrare men¬ 
sis » {Act. 6, 2), Concilium Oecumenicum: 

— congruas decernat pastorales providentias ut expeditiore ra¬ 
tione instituantur qui mittendi sunt vel ad opus missionale exercendum, 
vel ad conservandam iam plantatam Ecclesiam, ubi vel separati fratres, 
vel hostes nominis christiani, constitutae Ecclesiae adversantur; 

—- opportunas normas constituat ut adhibitis hodiernis mediis 
quibus apud omnes gentes notitiae rerum divulgantur, absolvatur di¬ 
vinum mandatum praedicandi evangelium omni creaturae; 

— practicos denique -decernat modos quibus laici — quorum est 
«consecrationem mundi» (Pius XII) perficere — sancte servata hie- 
rarchica constitutione Ecclesiae, suas tamen partes habeant in salute 
animarum, idque non tamquam favorem ab ipsis Clero praestitum 
habeant, sed propriam solidalem cum sacerdotibus responsabilitatem 
sentiant in Ecclesia. 

N.B.: Magis definitae ac practicae propositiones circa istas consi¬ 
derationes particularibus votis suis in locis exponuntur. 

3. Habita ratione perpetuae luctae ab Ecclesia sustinendae adver¬ 
sus «portas inferi », ita ut sicut « in hoc apparuit Filius Dei, ut 
(dissolveret) opera diaboli » (1 Io. 3, 8), Ecclesia quoque, pro tempo¬ 
ribus et locis, istiusmodi semper renovata « opera », indesinenter suo 
supernaturali ministerio dissolvat, Concilium Oecumenicum enixe hor¬ 
tetur christifdeles ut sese defendant ab insidiis diaboli eos allicientis 
ut se alienos faciant .a vita Dei, sicque desperantes, se tradant impudi¬ 
citiae (cf. Eph. 4, 19), vel illiid « non serviam » socialiter extendentes, 
quoddam cum ipso mysticum corpus efficiant, Christi Corpori Mystico 
oppositum (S. Th. 3, q. 8, 1, 3, c). 



GENERALIS PRAEMISSA THEOLOGICA 


121 


IX. Quoad quaestiones poimenologicas, videtur opportunum: 

1. Ut habita ratione supremae intimiorisque entitatis Ecclesiae, qua 
Christi Corpus Mysticum est, Concilium Oecumenicum declaret exer¬ 
cendae actionis pastoralis animam esse ac supernaturale fermentum ab 
ipsis pastoribus omnibusque fidelibus iugiter praestitum supernaturale 
auxilium — precibus alliisque christianae mortificationis operibus — 
quod, Christo mediante, directe perveniat ad internum animum fide¬ 
lium quos attingit actio pastoralis, illa nempe servata ratione a Christo 
electa in multiplicandis panibus in deserto, cum minimum ei oblatum ad 
infinitum valorem sua benedictione perduxit. 

2. Ut habita ratione supernaturalis praeeminendae actionis sacra- 

mentalis in salutem animarum, spectatisque hodiernis adiunctis ut ex¬ 
tremis malis per extrema remedia occurratur, Concilium Oecumenicum 
illas decernat providentias quibus celerius beneficio actionis sacramenta- 
lis omnes homines donentur. . 

3. Ut propter easdem nuper memoratas rationes, Concilium Oecu¬ 
menicum, pro bono Ecclesiae, auferat quod cum accidentale tantum 
sit, merito deciduum in iure Ecclesiae habendum est, quod, e contra, 
impedire potest quominus fratres separati redeant ad unam sanctam 
catholicamque Ecclesiam. 

4. Ut prae oculis habens vim principii « legem credendi lex statuat 
supplicandi », Concilium Oecumenicum illas liturgicas inducat innova¬ 
tiones, quibus fideles facilius sentiant cum Ecclesia, personalemque 
perfectionem secura ratione consequantur. 

N.B.: In particulari, cum in re liturgica multa hodie agitentur et 
renoventur, Concilium opportune poterit proponere integram et orga¬ 
nicam doctrinam catholicam de fundamentis dogmaticis et de praecipuis 
capitibus vitae liturgicae fidelium, maxime vero de indole ecclesiali 
omnium Sacramentorum, de Sacerdotio fidelium, de communitaria fide¬ 
lium parte in ritibus liturgicis, iuxta Litteras Encyl. Mediator Dei et alia 
recentiora documenta Sedis Apostolicae. Haec autem complenda vi¬ 
dentur recta proposita doctrina de Piis exercitiis et devotionibus, quae 
in vita christiana tanti utique sunt momenti, ut nec supprimi nec aegre 
tolerari debeant, at ita perficienda sunt quin liturgiae locum usurpent. 
Renovatio enim vitae liturgicae inter fideles vix possibilis erit, nisi 
principia quibus haec vita nititur et regitur, apte et cohaerenter illu¬ 
strentur et ad praxim applicentur; nisi fideles pleniorem conscientiam 
acquirant de parte actuosa quam ipsi habent in liturgia et vita Ecclesiae, 
vi characteris baptismo impressi. 

VOTUM 1 

I. Praemissae 

Quamvis ex factis declarationibus constet Concilium Oecumenicum 
non ordinari ad solvendas quaestiones dogmaticas, haud incongruum 
tamen videtur ut quaedam Doctrinae capita conciliari disceptatione, il¬ 
lustrentur et definiantur ita, ut fidelibus nitidius certiusque proponi 
possint. 

II. Vota 

1. Quaestiones de origine hominis. - Cum Concilium Vaticanum I 
amplam doctrinam proposuerit quoad creationem in genere contra erro¬ 
res modernos, tempus advenisse videtur, quo illa expositio compleri 
debeat per integram et organicam expositionem doctrinae catholicae de 
creatione hominis. Omissis omnibus quaestionibus adhuc disputatis vel 
nondum adeo maturis ut definiri possint, haec videntur praecipua capita 
doctrinae organice enucleanda, attentis hodiernis erroribus et doctrina 
proposita in Litteris Encyclicis Humani generis-. 

a) creatio singularum animarum humanarum ex nihilo; 

b) specialis interventus Dei ut Causae principalis in efformando 
corpore primi hominis et primae mulieris, facta praecisione a peculiari¬ 
bus modalitatibus huius interventus. Hinc damnatio cuiuslibet evolutio- 
nismi, qui hunc Dei interventum excludat. Nihil vero dicatur de veritate 
fixismi vel evolutionismi qui illum interventum agnoscat; 

c) origo totius generis humani, in terra post Adamum viventis, 
ex Adamo et Eva personis individuis, ita ut salvetur dogma catholicum 
de peccato originali ab uno commissi et in omnes per generationem 
transfusi; 

d ) elevatio protoparentum ad statum vere et absolute superna- 
turalem, scilicet indebitum sive viribus sive exigentiis naturae creatae, 
ita ut natura intellectualis creari posset, quin ad finem supernaturalem 
visionis beatificae vocaretur; 

e) complementum doctrinae tridentinae de peccato originali: prae¬ 
sertim quoad eius unitatem originis, quoad eius naturam (praescindendo 
tamen a determinationibus adhuc inter catholicos disputatis), quoad eius 

effectus sive in praesenti vita, sive in futura (scii, de sorte eorum qui 
cum solo peccato originali moriantur). 

Videtur enim perutile hisce in quaestionibus doctrinam catholicam 
in fontibus revelationis certo contentam distinguere ab iis quae non adeo 
certa sunt, vel etiam disputationibus subsunt. Illam Concilium opportune 
tuebitur; haec vero silentio praeteribit. 

2. Iuxta ea quae de renovatione actionis pastoralis in Generali Prae¬ 
missa Theologica proposita sunt, hic humiliter petitur ut ample expona¬ 
tur et extollatur Doctrina Christologica, de qua Concilium Tridentinum 
et Vaticanum non egerunt. 

Haec capita praesertim illustranda videntur: 

a) Doctrina de Redemptione Christi, de qua explicite loquuntur 
Vetus et Novum Testamentum; 

b) Doctrina de satisfactione Christi vicaria, de qua iam parata 
erant schemata in Concilio Vaticano I, quae poterunt usui venire; 

c) Doctrina de Regalitate Christi universali-, cf. Enc. Pii XI Quas 
primas ; 

d) Doctrina de sacrifcio Christi cruento, de qua plurima habentur 
in S. Scriptura Novi Testamenti, praesertim in Epistola ad Hebraeos. 

Iuvat etiam contra errores modernos iterum proclamare fidem Ec¬ 
clesiae in Personam Christi Theandricam, clare extollendo divinitatem 
Christi, eiusque missionem salvificam. 

Hoc modo fideles melius dirigentur ad unicum Mediatorem Chri¬ 
stum, et Protestantes allicientur, Deo adiuvante, ad Ecclesiam Catholicam, 
si Eius doctrinae Christologicae splendorem conspexerint. 

3. Quoad Doctrinam Mariologicam, conciliariter proponi possent ea 
quae iam continentur in magisterio ordinario Leonis XIII, S. Pii X, 
Benedicti XV, Pii XI, Pii XII circa marianam corredemptionem, media¬ 
tionem omnium gratiarum, regalitatem, ita ut tum in magisterio theolo¬ 
gico, tum in catechesi oriatur consensus saltem circa ea quae in magiste¬ 
rio ordinario Pontificum iam proposita sunt. 

Forsan utiliter mentio fiat de morte B. M. V., de qua adest constans 
tot saeculorum traditio et expressa affirmatio Pii XI (cf. Sermo diei 
15-8-1933) et etiam Pii XII, ut videtur (cf. Sermo diei 29-9-1957) nec- 
non communis persuasio fidelium, ita ut etiam circa hoc habeatur con¬ 
cordia in magisterio theologico et pastorali (cf. ibidem). 

4. Quoad Doctrinam Sacramentariam, compleri possent ea quae ha¬ 
bentur in Concilio Tridentino circa SS. Eucharistiam, conciliariter pro¬ 
ponendo ea quae Pius XII docuit tum circa praesentiam realem, contra 
modernos errores, tum circa naturam sacrificii Missae, quae essentialiter 
consistit in duplici consecratione et non in Communione, ex eo quod 

duplex consecratio sacramentaliter renovat immolationem Crucis (cf. 
Enc. Mediator Dei et alia documenta Pii XII). 

5. Quoad Doctrinam de novissimis conciliariter refelli possent er¬ 
rores qui circa infernum et aeternitatem poenarum vulgo grassantur. 

6. Quoad errores modernos, Concilium refelli posset ea quae in Enc. 
Pii XII Humani generis indicata sunt. 

VOTUM 2 

De renovando Catechismo ad Parochos 

I. Praemissae 

Aurei illius voluminis cui Catechismus ad Parochos titulus est, quo 
definitiones canonesque Tridentini compendiose traditi sunt, nova editio 
a Concilio Vaticano II publicanda desideratur, quae novissimis tum dog¬ 
matis tum disciplinae incrementis coaptetur, ita ut sacerdotibus prae¬ 
sertim, pro manuductu, inserviat. 

Hoc autem votum non tollit sed adiungitur aliis votis, infra expositis, 
de conficiendo quodam Digesto Magisteriali-Ecclesiastico quoad res 
theologicas morales, deque parando quodam Vade mecum moralitatis 
christiano-catholicae quod tradi possit occasione administrationis Sacra¬ 
menti Confirmationis. 

II. Votum 

Catechismi ad parochos nova editio desideratur. 

PRAEMISSAE GENERALES 

1. Oecumenicae Synodi consilio instaurandi omnia in Christo (cf. 
Eph. 1, 10), ad christifidelium moralem vitam quod attinet, respondere 
debet speciale propositum eosdem fideles alliciendi ut suis moribus se 
gerant quibus magis magisque evadere possint « conformes fieri ima¬ 
ginis Filii (Dei Crucifixi) » ( Rom . 8, 29). 

2. Cum vero, inde a temporibus apostolicis, non desint in ipsa Ec¬ 
clesia inimici crucis Christi (cf. Pbil. 3, 18), falso autumantes se posse 
« esse Christi », quin « carnem suam (crucifigant) cum vitiis et concupi¬ 
scentiis » (Gal. 5, 24), in primis proponenda videntur duo vota de reno¬ 
vando apud clerum et fideles sensu Crucis, ac de plenius definienda doc¬ 
trina circa habitudinem inter vitam christianam et naturales vires ho¬ 
minum. 

3. Habita vero consideratione necessitatis confugiendi, etiam in 
quaestionibus de moribus, ad Magisterium Ecclesiasticum, quippe quod, 
contra omnes errores atque humanos conatus enervandi genuinam doc¬ 
trinam Christi de moribus, depositum fidei infallibiliter custodiat, alia 
tria vota proponuntur, scilicet: 

a) de quodam digesto magisteriali-ecclesiastico quoad res mo¬ 
rales; 

b) (in particulari) de elaborandis definitis propositionibus circa 
theologicum conceptum peccati contra castitatem coniugalem deque ra¬ 
tione servanda a confessariis circa istiusmodi argumentum; 

c) de editione cuiusdam compendii seu Vade mecum christianae 
moralitatis, laicis sollemniter tradendi in administratione Sacramenti 
Confirmationis. 


VOTUM 3 

De renovando apud clerum et populum Christianum sensu 
Crucis. 

I. Praemissae 

1. Renovatio vitae et disciplinae apud clerum et populum christia- 
num tantummodo per stultitiam crucis (1 Cor. 1, 18-23) genuina et effi¬ 
cax redditur. Quae stultitia in omnibus iis virtutibus apparet, quae hodie 

a mundo aperte spernuntur; sed etiam apud fideles ipsosque religiosos 
et clericos nimis parvi habentur, immo indirecte vel inscie repudiantur. 
Reapse humilitas, mortificatio, abnegatio sui ipsius, i. e. proprii iudicii 
et voluntatis, tamquam passivae et negativae, immo naturam sanam 
destruentes et propriae personalitati adversae indicantur. 

Nimia exaltatione virtutum « activarum » vel « positivarum » et ma¬ 
gis naturalium (ut sunt plenus vigor et usus facultatum humanarum, in¬ 
venta et progressus intellectus humani, commoda et delectamenta vitae 
modernae, media perfectionis technicae) supernaturalibus virtutibus 
« passivis » . de facto, etsi non semper et aperte de iure, gravissimum 
praeiudicium affertur. 

2. Attamen sine illis virtutibus, quae « passivae » dicuntur, quas 
Christus Redemptor in sermone montano praedicavit (Mt. 5, 1-2; 7, 
13-14), quasque discipulis iterum atque iterum commendavit veluti fun¬ 
damenta vitae christianae et omnes apostoli inculcaverunt, actum est de 
vera caritate, fide et spe, de temperantia, fortitudine, iustitia, de oboe¬ 
dientia erga legitimam auctoritatem ecclesiasticam, familiarem, religio¬ 
sam, civilem, de castitate coniugali et extraconiugali deque aliis virtu¬ 
tibus fere omnibus: praecepta Dei et Ecclesiae observari, vitae vicissi¬ 
tudines sustineri non possunt et ad perfectionem christianam perveniri 
nequit. 

II. Votum 

Videtur ergo peropportunum, immo necessarium esse, ut Concilium 
Oecumenicum contra hedonismum patentem eiusque professionem et 
consectaria latentia ante omnia et omnibus in mentem revocet’ fundamenta 
necessariae asceseos et perfectionis vitae christianae, religiosae, sacerdo¬ 
talis, qua his virtutibus « passivis » irrefragabiliter constituuntur scili¬ 
cet humilitate, mortificatione, patientia, mansuetudine, abnegatione sui 
ipsius, ceterisque huiusmodi. Aliis verbis, enixe doceat horteturque stul¬ 
titiam crucis Christi viam imitationis Christi et redemptionis adipiscen¬ 
dae permanere. Sub hoc tantum fundamento omnes aliae virtutes « ac¬ 
tivae », naturales et supernaturales, atque omnes aliae activitates et apo- 
stolatus formae atque media fructus genuinos producere valent. 

VOTUM 4 

De plenius definienda doctrina circa habitudinem inter vitam 

CHRISTIANAM ET NATURALES VIRES HOMINUM. 

I. Praemissae 

Contra doctrinam traditionis quae ponit perfectionem spiritualem in 
liberatione hominis a vinculis naturae, seu in crucifixione hominis na¬ 
turalis ad imitationem et imaginem Christi Crucifixi, hodie magno cum 
animarum discrimine extolluntur vires naturae, mundi pulchritudo, civi¬ 
lis cultus, artium scientiarumque splendor. 

Christi Crucifixi imitatio consideratur tum in se absona, tum legiti¬ 
marum naturae virium, veramque imaginis Christi, Hominis perfecti, 
destructiva. 

Neminem latet, agi hic de quaestione illa, de qua tantopere dispu¬ 
tatur, quam « Humanismi christiani » vel « Incarnationismi » vocant vel 
« terrestrium rerum theologiam ». 

II. Votum 

Denuo clare proponatur ac plenius evolvatur doctrina catholica de 
relatione inter vitam christianam et naturales hominum vires. 


VOTUM 5 

De quodam digesto magisteriali-ecclesiastico quoad res theo¬ 
logi co-mor ales, VELUTI FUNDAMENTO FORTE SUSCIPIENDO PRO 
EXPLANATIONE THEOLOGIAE MORALIS. 

I. Praemissae 

1. Qui ad trutinam revocaverit explanationem praeceptorum chri- 
stianae moralitatis a consuetis Compendiis Institutionibusque Theologiae 
Moralis exhibitam, ipsamque consideraverit relate ad supremum morale 
mandatum: « docentes eos servare omnia quaecumque mandavi vobis » 
{Matth. 28, 20), facile perspiciet: 

a) paucas revera esse in ista theologica tractatione partes seu 
propositiones directe profluentes ab Ecclesiastico Magisterio, cui divi¬ 
nitus competit authentica interpretatio Legis, tum naturalis, tum divino- 
positivae; 

b) ecclesiastico-magistralem doctrinam, prout proponitur in scho- 

lasticis Compendiis, nonnumquam illa perspicuitate carere, quam, e 
contra, omnino exigit vis cogens istiusmodi normarum moralium. 

2. Ceterum, in compertis est aliquas ex propositionibus de re mo¬ 
rali agentibus, ab Ecclesiastico Magisterio nota theologica quovis gradu 
damnatoria signatis (quae nonnunquam acervatim in Compendiis theolo¬ 
giae moralis referuntur), proprium certumque sensum obtinere, tantum 
in contextu Operum e quibus excerptae sunt, vel clare illustrato respectu 
sub quo censuratae fuerunt. 

3. Ordinarii autem Magisterii Ecclesiastici plures variaeque sunt 
manifestationes seu formae interventus; aliud proinde momentum sor¬ 
tiuntur v. gr. SS. PP. Litterae Encyclicae, aliud eorundem PP. adlocutio- 
nes, si in Consistorio factae, vel si tantum occasionales sunt, aliud re¬ 
sponsa data a Suprema S. Congregatione S. Officii vel a Paenitentiaria 
Apostolica, etc. 

4. Videretur proinde magnopere conferre ad perspicuitatem doctri¬ 
nae magisterialis Ecclesiae atque reverentiam ei debitam, si ex omnibus 
propositionibus de re morali, iam aliquo modo consideratis a Magisterio 
Ecclesiastico, deducerentur omnino perpolita principia atque propositio¬ 
nes quae Magisterii Ecclesiastici Ordinarii doctrinam systematica ratio¬ 
ne exprimerent. 

5. Insuper considerandum est quod hac systematice digesta auctaque 
pro necessitatibus doctrina Magisterii Ecclesiastici Ordinarii, praeprimis 
a Sacra Scriptura derivata, apti apponerentur freni subtilibus illis tenui- 
busque speculationibus AA., ob quas in compendiis theologiae moralis 
notabiles quandoque exsurgunt discrepantiae in definiendis quibusdam 
fundamentalibus notionibus, quae integram provinciam humanae christia- 
naeque moralitatis regant (v. gr. considerentur discrepantiae AA. in defi¬ 
nienda intima ratione luxuriae). 

II. Votum 

Qua ergo par est reverentia, humiliter petitur ut opera detur cuidam 
Digesto magisteriali-ecclesiastico de rebus theologico-moralibus confi¬ 
ciendo, quod, praeter alia commoda, cardo evadere possit explanationis 
in Compendiis theologiae moralis perficiendae. 

VOTUM 6 

De conclusionibus Magisterii Ecclesiastici quoad theologi¬ 
cum CONCEPTUM PECCATI CONTRA CASTITATEM CONIUGALEM ET 
CONSEQUENTEM RATIONEM SERVANDAM A CONFESSARIIS. 

I. Praemissae 

Habita ratione speciali momenti quod obtinet in Sacramento poeni¬ 
tentiae recta agendi ratio confessarii in interrogationibus, monitioni¬ 
bus, etc. castitatem coniugalem respicientibus, ad huiusmodi rationem 
firmis principiis statuendam, videretur magnopere conferre: 

1. Competentem ecclesiasticam auctoritatem ex iam editis documentis 
magisterii ecclesiastici circa castitatem coniugalem, omnino perpolitas 
propositiones deducere, institutis relationibus cum locis Sacrae Scriptu¬ 
rae de hoc argumento agentibus, necnon cum theologica definitione 
peccati luxuriae. 

2. Ex responsis datis a Supr. S. Congr. S. Officii atque a Poeniten- 
tiaria Apostolica, pari modo deducere rationem servandam a confessa- 
riis, qua castitatis coniugalis argumentum prudenter atque efficaciter 
pertractare valeant cum poenitentibus, haud neglecta consideratione 
bonae fidei in qua iidem poenitentes forte versentur. 

II. Votum 

Conclusiones Magisterii Ecclesiastici de theologico conceptu peccati 
contra castitatem coniugalem ratioque consequens a confessariis ser¬ 
vanda desiderantur. 


VOTUM 7 

De EDITIONE CUIUSDAM COMPENDII SEU « VADE-MECUM » CHRISTIA¬ 
NAE MORALITATIS DEQUE EIUSDEM COMPENDII SOLLEMNI TRADI¬ 
TIONE OCCASIONE ADMINIS TR ATIONIS SACRAMENTI CONFIRMA¬ 
TIONIS. 

I. Praemissae 

1. Perdifficile sane est publicae ac privatae moralitatis vices in 
unaquaque historica epocha adamussim describere; neminem vero fu¬ 
git in hac nostra aetate non tantum apud plurimos homines periisse 
mores, sed ipsum moralitatis fundamentum labefactatum esse, quippe 
quod: 


9 (IV b) 

a) unusquisque sibi recte agendi normam esse autumat (cuius 
formae mentis particularis manifestatio habetur in sic dicta « morali- 
tate occasionis »); 

b) nomine « iurium artis », normas moralitatis, vitae publicae 
prorsus deleterias a scriptoribus praedicari; 

c) istis erroribus nonnunquam inficiantur etiam aliqui catholici 
qui eo deveniunt ut simul Sacramenta adire praesumant, rectas vero 
normas moralitatis a sacerdotibus propositas, aut audire recusent, aut 
ut doctrinam « coetus clericalis » propriam a se repellant. 

2. Alio vero ex capite novis in dies exsurgentibus moralibus offi¬ 
ciis (v. gr. circa necessarium moderamen in mechanicis curribus vehen¬ 
dis; cf. art. 219 Syn. Romanae), implexaque congeries negotiorum 
oeconomicorum, per quam novae morales relationes inducuntur (ut v. 
gr. vis in determinatione pretii rerum, quam de facto obtinent in 
vita publica aliquae societates, etc.), sed et immanes prorsus effectus 
ab extraordinariis tormentis bellicis, ut v. gr. ab armis atomicis pro¬ 
ducti, qui extra quamlibet moralem legem videntur, necessario omnino 
evadit ut et pro istis novis moralibus obligationibus expressa dentur ab 
Ecclesiastico Magisterio principia et normae e doctrina catholica de¬ 
rivata. 

II. Vota 

1. Hisce ergo de causis — quin excludatur, immo in votis sit, 
ut ad utilitatem sacerdotum, procedatur ad novam editionem Catechismi 
ad parochos, tum quoad dogmaticam, tum quoad moralem partem — 
perutile videretur edendum cura S. Sedis, perdurante vel absoluto Oecu- 
menico Concilio, quoddam — ut dicitur — Vade mecum christianae 
moralitatis, tum publicae, tum privatae. 

Hoc autem compendium, etsi quoad substantiam catechetica ratione 
digestum, videretur non appellandum esse « catechismus » christianae 
moralitatis, ne, propter nomen quod puerilia plurimis in mentem re¬ 
vocat, contemnatur et neglegatur. 

2. E contra, ad efficacem sinceramque acceptationem doctrinae hoc 
in compendio illustratae videretur magnopere conferre huiusmodi Vade 
mecum adolescentibus tradi in sacra caerimonia Sacramenti Confirma¬ 
tionis — cuius collatio videretur fructuosius ad aetatem pubertatis 
differenda — ita nempe ut confirmatus in hoc acceptando compendio, 
ut « bonus miles Christi », aperte declaret coram Episcopo adstanti- 
busque fidelibus se suam moralem vitam christianae legi sincere con¬ 
formaturum. 



PARS DISCIPLINARIS-PASTORALIS 
DE PERSONIS 

VOTUM 8 

De vita communi cleri saecularis 


I. Praemissae 

1. Inde a primaeva Ecclesia (cf. e. gr. St. August. Sermones de vita 
et moribus clericorum suorum-. 355, 356: PL. 39, 1568-1581) usque ad 
Codicem luris Can. (can. 134) clericis, etiam saecularibus, vita commu¬ 
nis enixe commendata est. 

Hodie non solum laudanda et suadenda sed, quibusdam in adiunctis 
his rationibus iubenda videtur: 

a) « Defensionis » causa-, quia ob solitudinem vel nimiam segre¬ 
gationem in hac hodierna paganismi colluvie honestas, pietas, spiritus et 
fervor pastoralis, abnegatio sui ipsius aliaeque virtutes sacerdotales, ip- 
siusque caelibatus observatio saepe nimis periclitantur. 

b) Adiutorii mutui causa-, singuli parochi cum uno alterove vica¬ 
rio cooperatore in magnis paroeciis, praesertim in civitatibus, nullo modo 
exigentiis hodiernis efficacis curae animarum satisfacere possunt. Nova 
organisatio curae pastoralis et paroeciarum (de quibus aliud votum pro¬ 
ponitur) vitam communem sacerdotum exigunt. 

c) Sanctificationis causa-, singuli vel nimis pauci sacerdotes sae¬ 
culares facile mundanae consuetudini a cultu virtutum supernaturalium 
alienae, succumbunt. Tantummodo vita communis, qua plurimi sibi in¬ 
vicem exemplum et adiutorium in pietatis et virtutum exercitiis fortiter 
et constanter praebent, velut turris fortitudinis apparet, in qua non modo 
contra mundi illecebras clerici in mundo operantes salvi sint sed etiam 
vitam plane supernaturalem degere valeant, tamquam sal terrae et lucer¬ 
nae in caliginoso loco. 

2. Hanc vitam communem instaurari minus fortasse convenit in re¬ 
gionibus ruralibus, ubi parochi veluti duces et moderatores adhuc ex¬ 
stant inter suos ruricolas, quibus assidua cum sacerdote consuetudo mu¬ 
nimen constituit et diuturnum adiutorium. In vicis tamen plures paroe¬ 
cias habentibus et praesertim in civitatibus, ubi ope vehiculorum paucis 
temporis momentis spatia vincuntur, vita communis omnium clericorum 
loci vel regionis civitatis absque difficultate institui potest. 

3. Multa sustentationis onera aliaeque id genus expensae hac vivendi 
forma facile minui possunt, cum necessitatibus et exigentiis singulorum 
in ipsa cohabitatione apte provideri queat. Ceterum, in Seminariis in 
quibus clerici ad futuram vitam educantur ratio haberi potest et debet 
huius vitae communis postea degendae. 

4. Quoad bona temporalia vitae communi necessaria cf. votum de 
bonis Ecclesiae temporalibus. 

II. Votum 

Instituatur vita communis cleri saecularis, iis locis tantum exceptis 
ubi cura animarum aliud exigat. 


VOTUM 9 

De novis formis in cura animarum paroeciali adhibendis 
I. Praemissae 

1. Novae vivendi consuetudines, novus status culturalis, socialis, 
oeconomicus hominum, novae conditiones in quibus christifideles ver¬ 
santur, novas omnino formas apostolatus pastoralis commendant, prae¬ 
sertim cum numerus sacerdotum, crescente numero hominum, continuo 
decrescat. Ideo defectus quantitatis qualitate ministrorum et apostola¬ 
tus exaequandus est. 

2. In civitatibus praesertim territorialitas paroeciae, propter insta¬ 
bilitatem et peregrinationem necnon propter latam conversationem ho¬ 
minum nostri temporis, iam de facto passim disrumpitur; propterea actio 
stricte paroecialis saepe inefficax manet. Insuper parochus, quantumvis 
doctus et in multis rebus versatus, numquam omnibus paroeciae incola¬ 
rum, advenarum, peregrinorum coetibus convenienter et adaequate pro¬ 
spicere valet. 

Quamobrem peropportunum esse videtur sacerdotes, specialiter ap¬ 
tos et formatos, apostolatui cuidam specifico addici, e. gr. iuventutis 
utriusque sexus, patrum et matrum familias, ludorum gymnicorum et 
artium cultorum, senescentium et infirmorum, militum, operariorum, 
studentium, magistrorum et professorum, medicorum, scriptorum, etc. 
necnon apostolatui certae alicuius rei, e. gr. quaestionum socialium, 
paedagogiae, rei politicae, oblectationum, apologeticae, exercitiorum spi¬ 
ritualium aliorumque id genus. 

3. Qui omnes sacerdotes, in communi domo cohabitantes, sive per 
civitatem sive etiam per paroecias rurales per ordinem vel singulis in 

casibus vocati, proprio apostolatui incumbunt pro omnibus civitatis 
vel regionis tum christifidelibus tum pro « iis qui foris sunt ». 

4. Quinimmo non inepte perpendendum esse videtur an ipsa territo- 
rialitatis paroecialis vincula in civitatibus relaxanda sint ita scilicet ut 
omnes ecclesiae aequali modo, iuribus ecclesiarum paroecialium in aliis 
rebus servatis, ad Missarum celebrationem, ad Sacramentorum admini- 
strationem, ad alia exercitia pietatis peragenda omnibus eodem modo 
pateant. Ecclesiae autem quaedam qualificatae, paroeciales vel non pa- 
roeciales, una vel plures, iuxta loci amplitudinem, iis apostolatus operi¬ 
bus praecipue inserviant, quae determinatas res, coetus, institutiones 
pro obiecto habent. His in locis, iura et obligationes quae inter parochos 
et huiusmodi opera apostolatus specialis eorumque ministros intercedunt 
accurate definiri et statui opus erit. 

Qua nova ordinatio sane multiplicitatem ministrorum et dissipa¬ 
tionem virium qualificatarum aufert ideoque defectui quantitatis mini¬ 
strorum et simul exigentiis modernis optime consulit. 

5. A sacerdotibus, qui in statutis domibus opportune distributi, vi¬ 
tam communem gerant, omnia huiusmodi ministeria maiora et minora 
persolvi possunt si aptis vehiculis instructi sint. 

6. Cura apostolatuum specialium etiam Institutis religiosis vel aliis 
Institutis ad statum perfectionis pertinentibus, in ambitu vel totius civi¬ 
tatis vel eius partis, pro viribus concredi possunt. Id vero opportunum 
esse videtur, si Institutum ad huiusmodi specifica opera tendat, e. gr. 
curam iuventutis vel operariorum, apostolatum praeli, etc. 

7. Haec apostolatus specialis organizatio reformationem disciplinae 
circa bona ecclesiastica eorumque administrationem secumfert, de qui¬ 
bus in alio voto sermo erit. 

8. Tota haec apostolica operositas procul dubio sub regimine Ordi¬ 
narii loci peragi debet, qui eam, per unum vel pluria organa centralia, 
haud difficile ordinare potest. Videtur hoc modo non solum exemptio in¬ 
terna et externa religiosorum sarta tectaque servari, sed etiam omnes 
religiosorum vires curae animarum acquiri et fructificare posse. 

II. Votum 

Propter inopiam sacerdotum et exigentias vitae modernae, curae 
animarum etiam per opera apostolatus specialis et per ministros ad spe¬ 
cialia munera formatos provideatur, quibus operibus fines et vincula 
paroecialia ulterius relaxanda videntur. 

VOTUM 10 

De aliquibus innovationibus inducendis in iurisdictionem ad 

AUDIENDAS CONFESSIONES A IURE CONCESSAM. 

I. JPraemissae 

Materna sollicitudo Ecclesiae congrua christifidelibus praebendi com¬ 
moda ut facile adire possint Sacramentum poenitentiae (de qua prae¬ 
clarum testimonium praebent, prae aliis cann. 882, 883 § 1, 2254 § 1, 
sed et nuperrime art. 60-62 Synodi Romanae) clare pandit in conce¬ 
denda iurisdictione ad audiendas confessiones Ecclesiam eo duci studio 
ut, qua spectatis concretis adiunctis, spiritualibus fidelium necessita¬ 
tibus satisfacere possit. 

Nunc vero, consideratis hodiernarum rerum adiunctis, ut v. gr.: 

1. Facilitate qua iter curro ferreo vel semoventi (pullman), susci¬ 
pitur atque occasione quam nonnumquam longa itinera praebent sacer¬ 
dotibus fructuosam instituendi spiritualem conversationem cum fideli¬ 
bus secum itinerantibus (praesertim cum instituuntur piae peregrina¬ 
tiones). 

2. Defectu congruae religiosae culturae in fidelibus circa consue¬ 
tam iurisdictionem sacerdotum ad audiendas confessiones, ita ut non¬ 
numquam ad adminirationem, immo et in scandalum adducantur si 
sacerdos ab ipsis rogatus declaret se non posse eorum confessiones 
audire. 

3. Opportunitate arripiendi aliquas extraordinarias occasiones rite 
subveniendi bono spirituali fidelium cum prudenter timendum sit ipsos 
haud facile induci posse ut absoluto colloquio cum sacerdote iurisdi¬ 
ctione in loco exercenda experti, cui fortuito internum animum aperue¬ 
runt, alium postea adeant sacerdotem iurisdictione praeditum. 

4. Opportunitate vitandi ut in aliquibus circumstantiis ob haud 
adaequatum numerum confessariorum fideles nimis morari debeant, 
cum, e contra, alii adsunt sacerdotes iurisdictione in loco exercenda 
expertes, etc. videretur nuper memoratae rationi consulendi necessi¬ 
tatibus spiritualibus fidelium conforme, aliquas quae infra proponuntur 
providentias considerare. 

5. Novae autem normae circa iurisdictionem ad audiendas confes¬ 
siones a iure concessam videntur duobus systematicis principiis ap¬ 
tandae: 

a) nonnumquam evenit ut aliqui sacerdotes institutum canonicum 
erroris communis ita arbitrarie extendant ut revera non modo liceitas 

sed * validitas eius usus in discrimen vertatur; videtur ergo opportunum 
tollere — quantum fas est — indeterminationes circa hoc canonicum in¬ 
stitutum, quod quamvis per novas forte edendas normas circa iurisdi- 
ctionem a iure concessam ad rariores casus reducatur, tamen suum mo¬ 
mentum in disciplina canonica semper servabit; 

b) sollicitudo subveniendi necessitatibus spiritualibus fidelium, 
quod attinet ad Sacramentum poenitentiae, nequit impellere ut sic et 
simpliciter — ut aliqui ominantur— principium contrarium inducatur 
praescripto de quo in can. 879 § 1, ita ut adhuc teneat principium 
quo iurisdictio numquam praesumi possit. 

II. Vota 

Hisce praemissis, humiliter exponendum videtur: 

A) Quoad novas facultates forte concedendas-. 

1. Facultas audiendi confessiones de qua in can. 883, iam Motu 
Proprio Animarum studio, 16 dec. 1947 (A. AS. XL [1948] p. 17) a 
Pio XII f. r. extensa « consentaneis quidem clausulis » ad sacerdotes 
iter aereum facientes, ultro extendatur ad sacerdotes itinera fluvialia 
vel lacualia facientes. 

2. Considerandum est an facultas ad audiendas confessiones de 
qua in can. 883 § 1 extendi possit ad sacerdotem iter curro ferreo arri¬ 
pientem. Haec autem facultas videretur distincta paragrapho expri¬ 
menda, v. gr.: 

can. 883 § 2 bis: Eandem facultatem obtinent, perdurante itinere, 
vel donec ad terminum itineris pervenerint, sacerdotes curro ferreo iter 
arripientes, prudenter spectatis conditionibus spiritualibus itinerandum, 
sancteque servatis servandis circa sacramentale secretum, atque ma¬ 
xima adhibita prudentia cum mulieribus. 

3. Habita ratione maternae sollicitudinis Ecclesiae qua in can. 2254 
§ 1 consulitur bono spirituali fidelis cui « durum sit in statu gravis pec¬ 
cati permanere », videretur ecclesiasticam auctoritatem analoga ratio¬ 
ne hodiernis spiritualibus necessitatibus satisfacere decernendo ut sa¬ 
cerdos rite approbatus a suo Ordinario loci ad audiendas confessiones, 
cum prudenter existimaverit aliquem fidelem ob omnino specialem fi¬ 
duciam cum ipso (praesertim si idem fidelis ignoret nec facile addiscere 
valeat systema normarum canonicarum de ecclesiastica iurisdictione), 
fore impossibile aut valde difficile ut postea alium adeat confessarium nec 
tempus suppetit ut possit obtineri iurisdictio ab Ordinario locali, possit 
audire confessionem huiusmodi fidelis. 

Quod si timeatur aliquos sacerdotes inconsiderate usuros hac extraor- 

dinaria facultate, posset statui ut sacerdotes sub exitu anni vel semestris 
proprio Ordinario loci quoties hac potestate usi sint manifestent, cui 
ius et officium sit, pro variis casibus, sacerdotem quem iudicaverit 
haud recte agere, hanc facultatem auferre, vel aptis limitibus circum¬ 
scribere. 

Haec ergo propositio locum dare posset § 3 can. 883, v. gr. hoc 
modo exprimendo: 

can. 883 § 3: Sacerdos rite approbatus a suo Ordinario loci ad 
audiendas sacramentales confessiones, quoties extra territorium dele¬ 
gantis prudenter iudicaverit aliquem fidelem ob specialem fiduciam qua 
cum ipso devincitur atque simul ob defectum adaequatae culturae reli¬ 
giosae difficulter induci posse ut exomologesim postea instituat apud 
alios confessarios, poterit eius confessionem audire. 

(Clausula finalis)... audire; in exitu vero cuiusque semestris (anni) 
proprio Ordinario loci, quot vices hac extraordinaria facultate usus sit, 
diligenter manifestet. 

4. Habita ratione facilis admirationis vel etiam scandali fidelium 
impraesentiarum, qui instante Missae celebratione, non possent exomo¬ 
logesim instituere apud sacerdotem celebraturum, atque eo magis cum 
aliis sacerdotibus illic praesentibus, quia expertes iurisdictione ad au¬ 
diendas confessiones, haud incongruum videretur ut introduceretur nova 
concessio a iure ad modum normae de qua in art. 61 § 1 Synodi Romanae, 
v. gr. hoc modo expressa: 

can. 883 § 4: Cum instante Missae celebratione coram populo, quis 
ex fidelibus exomologesim instituere petat, nec adsint sacerdotes prae¬ 
diti iurisdictione ad audiendas confessiones in loco, ad vitandam admi¬ 
rationem vel forte scandalum in fidelibus, fas erit sacerdoti celebraturo vel 
aliis sacerdotibus confessiones ad actum audire. 

N.B.: Si, ut in votis est, studiorum theologicorum curriculum a 
competente ecclesiastica auctoritate ita disponatur ut candidati ad sa¬ 
cerdotium (cleri tum saecularis tum religiosi) sacrum presbyteratus ordi¬ 
nem recipiant tantum post congruum experimentum in operibus apo- 
stolatus atque absoluto curriculo pastorali (cum nempe iam approbari 
possunt ad audiendas sacramentales confessiones) in supradicta con¬ 
cessione haud necessaria videretur haec clausula restrictiva: ...vel aliis 
sacerdotibus, dummodo iam approbati a proprio Ordinario loci ad audien¬ 
das confessiones, fas erit eas ad actum audire. 

5. Cum praesertim perdurante generali bello a. 1939-45 cives ali¬ 
cuius civitatis vel regionis, aliquando una cum sacerdotibus, inopinate 
vi armata in dissitas regiones adducti sint, ibique adunati in castris sub 
hostili vigilantia (campi di concentramento), et — proh dolor! — hoc 

etiam impraesentiarum nonnumquam eveniat, nec excludi possit etiam 
in posterum eventurum esse, videretur opportunum consulere spiri¬ 
tualibus necessitatibus huiusmodi civium, ita ut quilibet sacerdos, quam¬ 
vis iurisdictione ad audiendas confessiones in loco expers, possit eorum 
confessiones audire. 

Sed misera quoque conditio consideranda est eorum qui in carceri- 
bus ordinariis detinentur, qui si, ut supra iam adnotatum est pro aliis 
casibus, non possunt exomologesim instituere apud sacerdotem qui eos 
forte visitaverit, facile in admirationem vel etiam in scandalum adduci 
possent. 

Proinde videretur utrique conditioni succurrendum communi nor¬ 
ma, v. gr. hoc modo exprimenda: 

can. 883 § 5: Omnes detenti in carceribus vel in castris sub hostili 
potestate, possunt sacramentalem confessionem instituere apud quem¬ 
libet sacerdotem, quamvis iurisdictione ad sacramentales confessiones in 
loco expertem. 

B) Quoad determinationem sensus locutionis-, error communis. 

Seposita discussione circa errorem iuris « de facto » et errorem iuris 
« virtualiter », quae agitatur a canonistis et a moralistis, consideranda 
videtur quaestio cuius solutio non dependet ab opinionibus, illa nempe 
quae respicit sensum verbi communitas implicite expressum ab adiectivo 
communis in locutione error communis. Siquidem, in omnibus definitio¬ 
nibus de errore communi quae passim traduntur ab AA. constanter ser¬ 
mo fit de errore fidelium alicuius loci vel alicuius communitatis. Ideo 
omnino necessaria est quaedam stabilitas ad efformandam communitatem 
quae capax sit inducendi errorem communem; quae sane communitas est 
vel «canonica» vel saltem « communitas de facto », exclusa semper 
fortuita adunatione quamvis ingentis multitudinis (quae non fiat, ut 
patet, in aliquo « loco » sacro), vel etiam protracta ad tempus, cum 
haec adunatio fiat tantum praecario, ut v. gr. fit in coloniis alpinis vel 
maritimis, quamvis rectis a Religiosis. 

Haec autem definitio communitatis quae valeat inducere errorem 
communem haud incongrue collocari posset post can. 215-217, qui agunt 
de divisionibus territorialibus Ecclesiae, quae sane eo ipso sunt communi¬ 
tates canonicae capaces inducendi errorem communem. 

Videretur haec definitio hoc modo posse exprimi: 

can. 217 bis: In iure canonico, nomine communitatis quae valeat 
inducere errorem communem, praeter communitates territoriali divisione 
inductas, veniunt communitates canonice erectae aut tales a competenti 
auctoritate declaratae, necnon quae dicuntur communitates de facto, ita 

tamen ut ratione loci, relativa saltem stabilitate fruantur, exclusa aduna- 
tione tantum occasionali alicuius multitudinis. 


VOTUM 11 

De extendenda facultate delegandi iurisdictionem ad audien¬ 
das CONFESSIONES, DE QUA IN CAN. 875 § 1. 

I. Praemissae 

1. Quod iam adnotatum est in praecedenti voto circa opportunitatem 
vitandi ut christifideles in aliquibus circumstantiis, ob defectum sacer¬ 
dotum approbatorum ad audiendas confessiones in loco, nimis morari de¬ 
beant ut possint instituere exomologesim, aut pauci sacerdotes approbati 
nimis festinanter procedere debeant cum paenitentibus, multo magis va¬ 
let relate ad pueros scholarum externarum vel oratoriorum, etc. Religio¬ 
num Clericalium Exemptarum, qui non comprehenduntur inter personas 
de quibus in can. 514 § 1, ideoque ad eos non extenditur facultas dele¬ 
gandi Superiorum Religiosorum, de qua in can. 875 § 1. 

2. Nonnumquam autem defectus sacerdotum approbatorum ad au¬ 
diendas confessiones in loco deprehenditur cum iam deest tempus neces¬ 
sarium recurrendi ad Ordinarium loci ad obtinendam facultatem audiendi 
confessiones pro aliis sacerdotibus. 

II. Votum 

Qua ergo par est reverentia humiliter petitur ut ab ecclesiastica auc¬ 
toritate potestas delegandi iurisdictionem ad audiendas confessiones de 
qua in can. 875 § 1 extendatur ad utilitatem alumnorum qui frequen¬ 
tant externas scholas rectas a Religione Clericali Exempta, vel etiam ad 
utilitatem iuvenum, qui intersunt operibus ad iuventutem christiane 
instituendam (cf. art. 349-370 Syn. Romanae), pariter rectis ab iisdem 
Religionibus Clericalibus exemptis. Haec autem facultas posset concedi 
vel simpliciter vel sub conditione: « cum tempus non suppetat obtinendi 
iurisdictionem ab Ordinario loci ». 

Nova ergo concessio hoc similive modo posset induci in can. 875: 

can. 875 § 1 bis: Eandem potestatem obtinet Superior, ad normam 
constitutionum, quoad alumnos qui frequentant scholas externas aliave 
opera ad iuventutem christiane instituendam, rectas a religione clericali 
exempta, 

(cum vel sine clausula): cum tempus non suppetat obtinendi iuris¬ 
dictionem ab Ordinario loci. 

VOTUM 12 

De auferendo speciali iure Ordinariorum sibi reservandi ab¬ 
solutionem a quibusdam peccatis (cann. 893-900). 

I. Praemissae 

1. Duplex finis reservationis peccatorum apud canonistas comme¬ 
moratur: finis primarius seu disciplinaris quae in recta Ecclesiae guber¬ 
natione consistit, et quae postulat ut graviora peccata, utpote universo 
coetui fidelium perniciosa, Superioribus reserventur, quippe qui ob suam 
peculiarem doctrinam, prudentiam atque experientiam melius quam ceteri 
iudicare valent, qua ratione tanto malo obviandum sit; finis secundarius 
seu medicinalis in eo est, ut fideles a culpis absterreantur, quarum abso¬ 
lutionem difficiliorem esse dignoscunt. 

2. At, de facto, assecutio finis primarii iam talibus limitibus circum' 
scribitur a iure vigenti (can. 899-900, necnon can. 518 § 1 et 519, quoad 
religiosos), ut revera reservatio peccatorum fere nominalis (praesertim 
quoad religiosos) evadat. 

Finis vero secundarius seu medicinalis, impraesentiarum, videtur con¬ 
traria ratione obtinendus, omnes scilicet difficultates auferendo, ut quam¬ 
primum fideles ad statum gratiae redeant. 

3. Videtur ergo uterque finis melius obtineri per aptas instructiones 
sacerdotibus confessariis datas ab Ordinariis circa rationem adhibendam 
cum fidelibus qui graviora peccata commiserint. 

II. Votum 

Qua ergo par est reverentia, humiliter quaeritur num melius sit inte¬ 
grum abolere institutum iuridicum de reservatione peccatorum. 


VOTUM 13 

De concedenda confessariis delegatione habituali circa ali¬ 
quas DISPENSATIONES. 

I. Praemissae 

1. Canon 1245 nullam tribuit facultatem confessariis dispensandi a 
lege communi de observantia festorum, abstinentiae et ieiunii. Haec 
facultas tantum agnoscitur Ordinariis locorum, parochis, necnon Supe¬ 
rioribus in religione clericali exempta. 

2. Ad normam can. 1402 § 1, solus Ordinarius licentiam concedere 
potest libros prohibitos legendi « in casibus tantum urgentibus ». 

3. E contra expedire videtur, ut etiam confessarii his facultatibus 
ditentur, ita ut singulos in singulis casibus, etiam non urgentibus, di¬ 
spensare possint, ex sequentibus rationibus: 

a) Christifideles leges festorum, abstinentiae et ieiunii admodum 
imperfecte observant, atque ipsis a Confessario datum consilium petendi 
ab eis quibus competit dispensationem aegre sustinent nec ad praxim 
deducunt. Praestat ergo ut facilior ipsis reddatur possibilitas obti- 
nefidi iustas dispensationes; 

b) etiam libri indiscrinatim leguntur qui, pro multis christifide- 
libus saltem, verum periculum revera constituant, sive ex consuetudine 
sive ex ignorantia. De licentia impetranda neque cogitant, neque si ea 
careant a libro legendo abstinent. Peccata proinde multiplicantur cum 
animarum nocumento. Confessarius haud difficile circumstantias per¬ 
pendere posset, et licentiam indulgere vel minus, absque interventu 
Ordinarii, prout bonum animarum hic et nunc relaxationem legis prae¬ 
cipiat; 

c) illis tantum confessariis has dispensandi facultates deferret 
Ordinarius qui, matura doctrina ac virtute, cautionem bonam iis pru¬ 
denter utendi ad christifidelium profectum dederint; non neglecta obli¬ 
gatione rationem reddendi Ordinario de usu huius facultatis ut abusus 
arceantur. 

II. Votum 

Hisce consideratis opportunum videtur ut decernatur confessarios 
quoque facultates habitualiter recipere posse a propriis Ordinariis dispen¬ 
sandi in foro interno sacramentali singulos fideles in singulis casibus a le¬ 
gibus de observantia festorum, itemque abstinentiae et ieiunii atque de 
librorum prohibitione. 


VOTUM 14 

De modo fructuose complendi canonicas visitationes 
I. Praemissae 

1. Nemo ignorat tunc canonicam visitationem optatos fines conse¬ 
qui, cum Visitator perceperit Instituti seu Entis visitati ordinariam re¬ 
rum conditionem, quae sane saepe valde differt ab artificioso apparatu 
qui sollemnem vel saltem publicam receptionem Visitatoris comitari 
solet. 

2. Realis illa rerum conditio, in genere, non manifestatur nisi post 
sat protractam visitationem, et quidem eo perspicuior patebit animus 
personarum, quo minor adhibita sollemnitas (1’ufficialita) in investigante. 

3. In specie, videtur visitatos facilius disponi ad occultiora negotia 
manifestanda, cum haec manifestatio fiat non Visitatori iam in aliquo 
gradu superioritatis constituto, sed Delegato quidem a Superiore cuius 
est perficiendi visitationem, at qui ad modum fratris seu sodalis, cum 
visitatis communem eorum vitam non obiter tantum ducat, commu- 
nesque labores ipse aliquandiu sustineat. V. gr. fingatur casus sacer¬ 
dotis visitatoris qui saltem per duas tresve hebdomadas in aliqua paroecia 
sacerdotalia munia fungatur, communibus exercitiis pietatis cleri pa- 
roecialis intersit, communem eorum mensam participet, etc.; absque 
dubio, ampliorem notitiam de statu illius paroeciae ipse obtinebit quam 
Episcopus eandem paroeciam sollemniter visitans. Ita pariter conside¬ 
retur casus alicuius religiosi visitatoris qui per mensem communem vi¬ 
tam ducat in domo studiorum, omnibus actibus communitatis intersit, 
tempore examinum iisdem praesit, etc. 

II. Votum 

Hisce consideratis, videtur proponendum votum ut, firmo iure com¬ 
petentis Superioris perficiendi canonicam visitationem ipsi a iure com¬ 
missam, alii quoque instituantur visitatores qui, non ut Superiores 
sed more fraterno visitationem perficientes, congrua commoratione cum 
visitatis, huiusmodi negotia plenius percipere valeant, aptaque reme¬ 
dia — haud exclusa modificatione aliquarum normarum quas visitatio 
nimis onerosas esse demonstrat, — competentibus Superioribus pro¬ 
ponere possint. 


VOTUM 15 

De quibusdam mutationibus in Curiae Romanae Dicasteriis 
I. Praemissae 

Cum Sedis Apostolicae regimen de succrescente mole negotiorum, 
quae saepe prorsus nova sunt, agere debeat, quaedam Curiae Romanae 
Dicasteria immutare vel novi ter erigere opportunum esse videtur: 

1. Congregatio, quae appellari possit e. gr. Doctrinae Christianae, 
omnia ea curare deberet, quae ad negotium gravissimum institutionis 
religiosae spectant, quae hodie variis de causis nimis neglecta est, ita 
ut instructio systematica fere unice pueris et puellis, neque ubique, 
tradatur. Haec doctrinae christianae ignorantia radix est multorum alio- 

rum malorum. Itaque Congregatio ista apte disponere deberet de modis 
et for mis , quibus omnes christifideles et etiam acatholici, secundum con¬ 
diciones coetus, culturae, aetatis in fide et vita christiana melius erudiri 
possint: in scholis, in ecclesia, extra ecclesias, mediantibus scriptis, 
radiophonia, televisione, apta methodo et indoli populorum; aetatum, 
statuum consona. Quapropter ad eius competentiam spectaret etiam 
regimen Institutorum diffusionis, publicationis, divulgationis atque Insti¬ 
tutorum inquisitionis technicae intellectualis (quae in proprio voto eri¬ 
genda proponuntur) necnon disciplina omnium illarum novarum forma¬ 
rum et methodorum, apostolatus, quae nova adiuncta, recentesque vitae 
conditiones flagitant. 

2. Congregatio Concilii, cui hucusque « ea pars negotiorum est com¬ 
missa, quae ad universam disciplinam cleri saecularis populique chri- 
stiani refertur (can. 250 § 1) in duas Congregationes dividi posset: 

a) Congregatio cleri saecularis cuiusque gradus cum omnibus, 
quae ad eius formationem et activitatem spectant. Ideoque seminaria 
ad eius competentiam transmittenda; 

b) Congregatio populi christiani cum omnibus quae vitam christia- 
nam laicorum spectant. Ei concredenda quoque essent quae ad aposto- 
latum laicorum pertinent, qui maximi momenti in posterum erit; hoc 
modo non solum laicorum momentum magis elucescet, verum etiam 
eorum curae at activitati melius et ex professo consuli poterit; 

c) Congregatio de Seminariis et studiorum Universitatibus, remissa 
cura seminariorum ad Congregationem cleri saecularis, studia cuiusque 
gradus et generis ab Ecclesia imponenda et promovenda una cum re- 
spectivis scholis curare debere. Quia vero studia superiora et Universi¬ 
tates, in quibus coluntur, praecipui sunt momenti, praecipua quoque 
cura his impendenda erit. Ad hanc Congregationem (« Studiorum » for¬ 
san appellandam) spectaret etiam regimen Institutorum ecclesiasticorum 
inquisitionis et publicationis scientificae. 

4. Cum quaevis activitas apostolica hodie plus quam praeteritis tem¬ 
poribus fines aliarum activitatum ingrediatur (quoad rem et quoad ter¬ 
ritorium) cumque efficacitas maximam virium coniunctionem et aposto¬ 
lorum cooperationem exigit, necessarium videretur Officium S. Sedis, 
in quo competentiae et activitates Dicasteriorum externae ipsius Curiae 
Romanae et activitas apostolica in toto orbe, ubi et quando expedit et 
necesse est, coordinentur. Propter maximam auctoritatem, qua illud pol¬ 
lere oportet et quia inter ipsa Dicasteria Pontificia arbiter et iudex 
esse deberet immediate a Summo Pontifice necessario dependere debet. 
Ergo novam Sectionem Secretariae Status (si competentibus ita videatur) 
constituere posset. 

II. Votum 

Ergo, qua par est reverentia, petimus ut immutentur et erigantur 
quaedam dicasteria curiae romanae: S. Congregatio doctrinae Christia¬ 
nae, S. Congregatio cleri saecularis, S. Congregatio populi christiani, 
S. Congregatio Studiorum, Officium coordinationis competentiarum et 
activitatum dicasteriorum et apostolatus. 


APPENDIX I 

De necessariis providentiis ad auferendam nimiam anxietatem 
Ordinariorum atque Superiorum Religiosorum in iuste de¬ 
fendendis SUBDITIS POST INTERVENTUS SUPREMAE S. CONGREGA¬ 
TIONIS S. Officii. 

Salutaris timor quem gignunt in clericali et religioso coetu interven¬ 
tus S. Congr. S. Officii, nonnumquam occasio evadit ut Superiores im¬ 
mediati clericorum vel religiosorum suis subditis omnino denegent 
quemlibet concursum ad sese defendendos contra possibiles calumniosas 
accusationes, sed illud « Superioribus quibuslibet districte prohibetur 
quominus in causis ad S. Officium spectantibus se intromittant » (can. 
501 § 2) ita interpretantur ut ne audire quidem velint subditos sese 
innocentes declarare. 

Ita aliquando factum est ut tantummodo post plures annos mendaces 
calumniatores suum scelus detestati sint, cum ii qui calumnia perculsi 
fuerant vel iam demortui, vel tali moerore affecti essent, ut propria 
munia denuo suscipere non possent. 

Qua ergo par est reverentia, humiliter petitur ut illae providentiae 
statuantur seu normae dentur, quae ad antedicta damna vitanda aptae 
videantur. 


APPENDIX II 

De constituenda speciali Commissione cui scripta inedita de 

RE BIBLICA AGENTIA VEL QUAESTIONES BIBLICAS QUOMODOLIBET 
ATTINGENTIA SUBIICI POSSINT, AD PRAEVIUM PRIVATUM IUDICIUM 
DE RECTITUDINE DOCTRINAE. 

1. Studia biblica fere semper fundamento aliquo scientifico inni¬ 
tuntur, ex quo traditionalis scientia atque doctrina catholica exsurgit. 

2. Haud facile interdum in progressu scientifico id quod stabile et 
duraturum sit statim discerni potest. 

3. Nonnunquam etiam accidit, ut scientificus progressus cum tradi- 
tionali catholicorum doctrina pugnare videatur. 

4. Hinc evenit ut opera scientifica, quamvis sincero erga Ecclesiae 
auctoritatem obsequio conscripta sint, vel forma vel rebus, ab ipsa 
doctrina discrepare videantur. 

Unde proponitur, ut praeter Commissionem Biblicam, cuius est iudi- 
care opera vel systemata, ad normam catholicae doctrinae quaeque ideo 
nonnisi opera iam publici iuris facta pertractat, instituatur Commissio 
doctorum virorum, qui de progressu scientifico iudicare eiusque conso¬ 
nantia cum deposito fidei possint quibusque scripta (libri, commentaria, 
dissertationes, etc.) nondum edita subiici liceat ut de eis privatum 
iudicium proferant. 

Hinc praeclare fiet, ut supremi magisterii organorum libertas nullo 
modo vinculetur, et errores, si qui sint, vel inaccurata verba praevio 
corrigantur. 

Hac cautione tristissimum illud vitabitur, ut libri et opera quae 
interdum iubente Sacra Hierarchia inchoata, et legitima in publicum 
exeundi licentia instructa, postquam prodierunt, condemnatione affi¬ 
ciantur, cum haud parvo infirmorum et inimicorum scandalo, neque 
minore auctoritatis hierarchicae et rei catholicae praeiudicio, ut ingentes, 
quae nonnumquam consequuntur, pecuniae iacturas, silentio praetereamus. 


VOTUM 16 

De harmonica actione saecularis atque religiosi cleri in 
Ecclesia systematice ordinanda. 

I. Praemissae 

1. Summa Patrum Concilii Oecumenici sollicitudo, quaeque ceteras 
quodammodo complectitur, ad illam determinandam rationem tendere 
debet, qua novis in dies mutatis vel exsurgentibus spiritualibus necessi¬ 
tatibus bene perspectis, implexisque nostri temporis valide superatis dif¬ 
ficultatibus, divinum a Christo Domino acceptum mandatum Ecclesia, 
maxima qua potest efficacia, absolvat, tam in communis, ut dicitur, quam 
in missionalis iuris regionibus. 

2. Ad personas autem quod attinet laicis apostolatui consecratis mi¬ 
nime neglectis fundamentalis tamen dicenda videtur virium utriusque 
cleri harmonica coniunctio, quae cum decursu saeculorum Ecclesiae haud- 
quaquam defuerit, hodiernis tamen necessitatibus non modo vehementius 
exigitur sed etiam ut systematice ordinetur oportet. Quid enim viribus 

unitis perfici possit, iam obtentae vel pertimescendae in orbe terrarum, 
tum doctrinae, tum actionis communistarum, victoriae ostendunt, atque 
praeclare illustrat illa a Carolo Marx proposita parabola de trabe quae 
si 12 hominum vires exigit ut sublevetur a terra, nullo modo movebitur 
nisi 12 illi homines una simul couniti incipiant. Idem sane valet de ho¬ 
dierno « problemate » conservationis et plantationis Ecclesiae. 

3. In primis ergo memoranda sunt principia theologico-iuridica utrius- 
que cleri conditionem in Ecclesia spectantia, atque considerandae sunt 
exigentiae status religiosi structuraque Institutorum Pluridioecesanorum 
ut clerus religiosus validum auxilium praebere possit spiritualibus neces¬ 
sitatibus, tum in natione, tum praesertim in unaquaque dioecesi. 

II. Principia theologico-iuridica circa conditionem utriusque cleri in 

Ecclesia atque exigentiae Religionum Clericalium Pluridioecesanarum. 

1. Ipse can. 107, implicite quidem et clare omnino, praeter distinc¬ 
tionem inter Clericos et Laicos divino iure inductam, alteram dein, pro¬ 
videntia disponente, ab Ecclesia inductam esse docet, pariter fundamenta¬ 
lem inter Saecularem et Regularem seu Religiosum Clerum. Huius di¬ 
stinctionis historico-iuridica consolidatio patet tum recepta locutione 
uterque clerus (can. 282 § 3; 286 § 4; 309 § 1; 881 § 1, etc.) tum ipsa 
locutione clerus saecularis (can. 250 § 1,367,457,491 §2, etc.), quippe 
quae alterum terminum clerus regularis seu religiosus, necessario evocat. 

2. Nec dignitatis sacerdotalis coniunctio cum Statu Religioso Dei 
Providentia in Ecclesiam inducta, ab eadem Ecclesia explicite approbata 
fuit eum tantum in finem ut clerus religiosus auxilio sit clero saeculari 
(quasi per se, seu ex regula, eidem tantum saeculari clero competat cura 
animarum in Ecclesia exercenda) vel, ut pro temporum ac locorum neces¬ 
sitatibus, huius cleri vices agat. Equidem, monente S. P. Pio XII f. r. 
« deerrat (igitur) in aestimandis fundamentis, quae Christus constituen¬ 
dae iecit Ecclesiae, qui secum reputat peculiarem saecularis cleri for¬ 
mam, utpote saecularis, a divino Redemptore statutam sancitamque es¬ 
se, peculiarem autem regularis cleri formam, licet ipsa bona et rata ha¬ 
benda sit, quippe quae ex altera manet, secundariam et auxiliariam esse ». 
« Quocirca — docet idem S. P. — ordine a Christo statuto ob oculos 
habito, neutra peculiaris gemini cleri forma divini iuris praerogativam 
tenet, cum idem ius neque alteri alteram praeponat neque alterutram 
emoveat » ( Allocutio habita die 8-12-1950 delegatis Conventui Gene¬ 
rali de Statibus Perfectionis, A.A.S., XLIII, 1951, p. 28). 

3 . Cum autem « Status religiosus secundum se et suam substantiam 
ab ipso Christo Domino immediate traditus et institutus (sit), atque ita 
dici (possit) esse de iure divino, non praecipiente sed consulente » (Sua- 

rez, De relig., tract. VII, lib. III, c. III, n. 3; Opera omnia, t. XV, 
p. 230, a), atque quae iuris divini sunt, etsi tantum consulentis, irrita 
manere non possint, patet Episcopos non posse ab hac iuris divini nor¬ 
ma adimplenda se avertere eoque minus obstare ne in suis dioecesibus 
constituantur domus religiosorum neve clerus religiosus, qui ut supra 
memoravimus, Dei providentia in Ecclesiam inductus est ut suam operam 
una cum saeculari praebeat. 

4. At ordinata colligatio utriusque cleri in supremum bonum ani¬ 
marum, non utique sistit in quadam systematica cooptatione cleri reli¬ 
giosi ad regendas paroecias perinde ac clerus saecularis, quod cum ali¬ 
quid omnino distinctum constituat, aptisque normis canonicis rectum 
sit, per se nulla cum clero saeculari difficultate laborat. 

N.B .: At silentio praetereunda non est difficultas quae nonnumquam 
exsurgit ob maius commodum pro spiritualibus auxiilis quod praebere po¬ 
test paroecia clero religioso concredita, relate ad propinquas paroecias 
cleri saecularis, quarum fideles religiosorum ecclesiam praeferre demon¬ 
strent; sed huic difficultati, supremo bono animarum subordinandae, oc¬ 
curri potest congruis providentiis (ut infra innuitur cum sermo est de 
auxilio quod clerus religiosus dioecesano praestare debet). 

5. E contra, vexata quaestio, pro viribus solvenda, consistit in de¬ 
terminatione rationis qua sacerdotes religiosi ordinatum ac fructuosum 
auxilium praebere possint ac debeant clero saeculari, tum in tota na¬ 
tione, tum in dioecesi, tum in singulis paroeciis, et hoc quidem sive mi¬ 
nisteriis stricte sacerdotalibus, sive aliis ministeriis in bonum spirituale 
ordinatis. 

Ad hanc solvendam quaestionem oportet praesertim considerare: 
a) In religiosis sodalibus vocatio sacerdotalis atque apostolica re¬ 
gitur unitaria ratione non minus quam vocatio religiosa ab eodem Supe¬ 
riore religioso, quippe quod religio necessaria media suppeditat suis so¬ 
dalibus ut ad sacerdotium pervenire possint, ac praesertim per legitimos 
Superiores coram Ecclesia fidem facit de ipsorum idoneitate ad sacros 
ordines recipiendos atque ad sacerdotalia munera exercenda; proinde, 
quamvis « ad iuris divini praescriptum sacerdos, sive saecularis sive reli¬ 
giosus (sit), munia exercere debet sua, ut Episcopo auxiliator adsit et 
subsit » (Allocutio Pii XII cit. A.A.S., XLIII, 1951, p. 28), tamen iuri- 
dica dependentia sodalium religiosorum a proprio Superiore efficit ut 
etiam quoad antedicta munia, nihil fiat « sine Superiore » (cf. v. gr. 
quomodo mutata sit praescriptio Synodi Romanae art. 41 § 2 edit, ita- 
licae « Schema di articoli preparato per la Commissione Generale » in 
correlato praescripto art. 42 editionis latinae [Primae Rom. Syn. Consti¬ 
tutiones]). 

b) Haud inferioris momenti sunt exigentiae promanantes ex struc¬ 
tura pluridioecesana quam habent omnes religiones luris Pontificii, in 
quibus intrinseca sane ratione necessaria omnino evadit etiam pro ipsis 
religionibus laicalibus, quaedam libertas ab Ordinario loci, cuius sollici¬ 
tudo iuridica limitibus suae dioecesibus circumscribitur. 

c ) Nunc autem, istiusmodi exigentiae, prioribus cumulatae, ef¬ 
ficiunt ut omnibus Religionibus Clericalibus luris Pontificii necessaria 
omnino evadat quaedam libertas relate ad Ordinarium loci, etiam quod 
attinet ad vitam clericalem et apostolicam suorum subditorum, i. e. ut si¬ 
cut Superiores Religiosi « publice » seu « nomine Ecclesiae » (can. 1308 
§ 1, coli, cum can. 488, 1°) recipiunt vota sodalium qui sacerdotio iam 
aucti vel augendi sunt (cf. can. 488, 4°), eosdem dein « publice » seu 
« nomine Ecclesiae » rogant etiam quoad vitam clericalem seu sacer¬ 
dotalem, habita ratione necessitatum spiritualium totius nationis atque 
imprimis dioecesis atque civitatis in qua sita est domus religiosa cui per¬ 
tinent religiosi sacerdotes.. 

d) Dum ergo Ordinarii locorum, ut singuli, tum in Conferentiis 
Episcoporum adunati, in caritate Christi directe agere possunt cum om¬ 
nibus Religionibus I. P., coniunctio vero iuridica inter iura Ordinariorum 
et iura Religionum I. P., ac praesertim cum Religionibus Clericalibus 
I. P. de quibus hic expresse agitur, quaerenda est in Nuntio vel Delegato 
Apostolico. 

e) Istiusmodi autem sive in Christo amicales, sive iuridicas postu¬ 
lationes seu pactiones, praecedere debent: * 

— in Ordinariis locorum consideratio validi auxilii praestiti ad 
bonum spirituale fidelium dioeceseos a Religiosis Sacerdotibus suis pe¬ 
culiaribus ministeriis seu piis operibus, quorum sollicita est Ecclesia 
(cf. can. 497 § 3); 

— in Religiosis Sacerdotibus, consideratio supremi valoris salutis 
animarum quaerendae in dioecesi etiam cum incommodo Communita¬ 
tum Religiosarum ibi commorantium. 

Unde fit ut, non modo religiosi sacerdotes praesto esse debeant oeco¬ 
nomicum quoque auxilium, prae viribus, spiritualibus necessitatibus 
dioeceseos praebere, idque tum directe, tum indirecte, spiritualibus nempe 
ministeriis obeundo, sed etiam ut Episcopi ne detrectent gravaminibus 
oeconomicis quae istis religionibus forte obveniunt (ex neglecto munere 
in domo religiosa ut pastoralibus vacent ministeriis) ex bono et aequo 
prospicere. V. gr. si in aliqua dioecesi sacerdotes cleri saecularis ad exer¬ 
cenda munia pastoralia omnino impares sunt, dum, e contra, in aliqua 
schola religionis clericalis I. P. profanae quoque disciplinae committun¬ 
tur religiosis sacerdotibus, Episcopus per Nuntium vel Delegatum Apo- 

stolicum, poterit utique petere ut in hoc magisterio nonnulli saltem reli¬ 
giosi sacerdotes substituantur per magistros laicos pretio conductos, at 
considerare pariter tenet expensas ex hac substitutione obvenientes, atque 
congruum oeconomicum auxilium huic religioni praebere. 

6. Tandem, ut principium fundamentale, sancte tenendum est Ordi¬ 
narii loci esse in tota dioecesi curam gerere omnium ministeriorum in 
bonum spirituale populi christiani sibi commissi, sive generice sumpti, 
sive in peculiaribus coetibus seu categoriis considerati, eaque auctorita- 
tive dirigere; quare, ea quoque spiritualia ministeria quae a religionibus 
clericalibus exemptis exercentur in bonum populi christiani, plenissime 
subduntur huic episcopali potestati. Aperte declarandum est, in iis mini¬ 
steriis etiam exemptos nulla frui exemptione a potestate Ordinarii loci. 

III. Prospectus mediorum quibus conciliari possunt necessitates spi¬ 
rituales locorum cum exigentiis Religionum clericalium I. P. 

1. In omnibus gradibus libertatis, quae religionibus erga Ordinarium 
loci in vigenti disciplina conceditur, veluti duae classes iurium agnoscen¬ 
dae sunt, quarum altera constat ex exemptionibus et privilegiis, quae 
titulis historicis fundantur; altera vero est illa libertas ab Ordinario loci 
ac consequens potestas Superioribus religiosis in subditos obveniens, 
quae religionibus illud conferunt quod necessarium vel saltem valde utile 
est ad proprium finem in Ecclesia obtinendum. 

Nunc autem, sepositis exemptionibus et privilegiis quae tantum hi¬ 
storice iustificantur (ut est v. gr. exemptio ecclesiarum regularium non 
paroecialium a visitatione Ordinarii loci, de qua in can. 512 § 2, 2), 
bene perpendenda est atque systematice extendenda illa libertas ac con¬ 
sequens potestas Superiorum religiosorum in proprios subditos, quae 
ad finem proprium uniuscuiusque speciei religionum intendunt. 

Quoad hanc libertatem et potestatem concedendam Superioribus reli¬ 
giosis in proprios subditos, hi gradus libertatis ab Ordinario loci agno¬ 
scendi videntur: 

a) Gradus libertatis religionum clericalium iuris Pontificii-, cha¬ 
racter clericalis harum religionum — ideo prae primis institutio ac for¬ 
matio clericalis atque apostolica sodalium qui sacerdotio augendi sunt, 
necnon munera sacerdotalia quae (seorsim aut coniuncta cum aliis ope¬ 
ribus) ab ipsis exercenda sunt — expostulant ut Superiores religiosi 
— ad normam iuris atque constitutionum — habeant adaequatam pote¬ 
statem seu praerogativas ad antedictos fines obtinendos, ut v. gr. facul¬ 
tatem concedendi propriis subditis litteras dimissorias (can. 964, 2), 
iurisdictionem ad audiendas confessiones professorum, no vitiorum alio¬ 
rumque de quibus in can. 514 § 1 (can. 875 § 1) (immo, ut in alio loco 

horum votorum proponitur, etiam quoad alumnos qui frequentant scho¬ 
las externas vel alia opera ad christiane instituendam iuventutem ordi¬ 
nata), facultatem dispensandi vota huiusmodi personarum (can. 1313, 
2°), privilegium concedendi facultatem concionandi ad antedictas perso¬ 
nas (can. 1338 § 1), facultatem quoad tempora sacra relate ad has per¬ 
sonas (can. 1245 § 3), etc. 

b ) Gradus libertatis monialium prout regularibus subiciuntur, 
necnon sororum prout alicui congregationi clericali specialiter forte ag¬ 
gregentur. 

c) Gradus religionum laicalium virorum I. P. 

d) Gradus congregationum sororum I. P. 

2. Necessaria libertas qua, iuxta nuper dicta, donandae essent omnes 
religiones clericales I. P. nequit exprimi locutione: « libertas quoad 
regimen internum »: 

a) quia adiectivum internum in locutione Regimen internum idem 
sonat ac libertatem quoad vitam religiosam, dum, e contra, in istis reli¬ 
gionibus, necessaria libertas (seu potius, correlata potestas Superiorum 
religiosorum) sese extendere debet etiam ad vitam sacerdotalem ac apo- 
stolicam sodalium; 

b) quia, habita ratione vetustae traditionis canonicae, non videtur 
loco verbi exemptio aliud verbum, ut v. gr. libertas vel autonomia esse 
inducendum, ac si verbum exemptio infensum habendum sit, quia, nullo 
modo contradicit iuri Episcoporum, nam « ad normam iuris canonici re¬ 
ligiosi exempti Episcopi loci potestati subsunt, prout episcopale munus 
perfungendum et animorum rite ordinanda curatio requirunt ». Insuper, 
exempti « ex praescripto iuris canonici semper et ubique Romani Ponti¬ 
ficis potestati, utpote supremo suo Moderatori (subiiciuntur), cui oboe¬ 
dire tenentur etiam vi voti oboedientiae. Iamvero Summus Pontifex, 
in universam Ecclesiam, in unamquamque dioecesim et in singulos chri- 
stifideles ordinariam et immediatam iurisdictionem habet » (S. P. Pii XII, 
f. r., Allocutio diei 8-12-1950, A.A.S., XLIII, 1951, pp. 28-29). 

3. Clare vero statuendum est ex personis, nullos praeter religiosos 
professos atque novitios, quamvis alii quoque fideles aliquo modo parti¬ 
cipent de commodis exemptionis (cf. can. 875 § 1; 1313, 2°; 1338 § 1; 
1245 § 3, etc.), exemptos esse, ut nempe firmetur principium de quo 
supra in n. II, 6. 

4. Valde vero incerta evaderet declaratio concessae exemptionis re¬ 
ligionibus clericalibus (ut iam fit pro regularibus in can. 615) si expresse 
vel tacite admittatur exemptos teneri legibus ab Ordinario loci forte 
latis ad consulendum ordini publico, ideo quoad has leges, transire in 



150 


PONT. ATHENAEUM SALESIANUM 


conditionem de qua in can. 619. Quoad hanc ergo quaestionem remit¬ 
timus ad ea quae exponuntur in appendici ad hoc votum. 

5. Ut ex ordine, concorditer atque efficaciter, a sacerdotibus utrius- 
que cleri consulatur necessitatibus spiritualibus populi christiani, videtur 
opportunum: 

a) in primis, bene perpendere quam necessarium sit impraesen¬ 
tiarum ut harmonice procedat cura spiritualis intra territoriales limites 
(singulas dioeceses, singulas paroecias) cum spirituali cura adhibita pecu¬ 
liaribus coetibus seu categoriis fidelium (laurea donatis, studentibus in 
universitatibus, operariis, etc.) quae haud semper antedictis territoria¬ 
libus limitibus contineri potest; 

b) considerare quod praesertim circa haec altera munera spiri¬ 
tualia possint facilius « partes » apostolatus determinari, sacerdotibus 
utriusque cleri, iuxta necessitates locales, concredendae. 

6. Tandem, ad statuendas « partes » cleri religiosi in apostolatu, 
valde congruum videretur: 

a) in singulis nationibus, efficere ut ea quae ad spirituale bonum 
populi christiani decernuntur in Conferentiis Episcopalibus, mediante 
Nuntio aut Delegato Apostolico, communicentur etiam Superioribus re¬ 
ligionum clericalium I. P. 

N.B. : 1. Neminem vero fugit quantum conferat ad mutuam consen¬ 
sionem utriusque cleri circa negotia spiritualia totam nationem respi¬ 
cientia, ut a Conferentia Episcopali (cum congruo interventu Nuntii vel 
Delegati Apostolici) sacerdotes quoque religiosi cooptentur inter consul¬ 
tores « subcommissionum » ad disceptandas quaestiones examini Con¬ 
ferendae Episcopali subiiciendas. Hoc enim similive modo (ut videtur, 
iuxta spiritum praescripti can. 286 § 4) facilius obtineri potest ut sublata 
differentia finium particularium utriusque cleri, vere solidali ratione ab 
utroque concorditer quaerantur non « quae sua sunt », quamvis spiri¬ 
tualia sed « quae Iesu Christi » viventis in Ecclesia. 

2. Quae hic dicuntur de Superioribus religionum clericalium I. P. 
congrua congruis referendo, valent etiam pro Superioribus aliarum reli¬ 
gionum, quandoquidem istarum quoque religionum opera requiritur ut 
ad actum deducantur quae statuta sunt in Conferentiis Episcopalibus. 

b) In singulis dioecesibus, videtur inducendum quoddam spe¬ 
ciale Consilium pro bono spirituali populi christiani, in quo, Praesidente 
Ordinario loci, delegati utriusque cleri quae aptiora sunt spiritualibus 
necessitatibus populi considerent, atque ut ad effectum deducantur, suam 
quisque partem concordi consilio acceptent. 

c ) Congrua congruis, istiusmodi concilium posset etiam ab Epi- 

scopo constitui in singulis civitatibus, praesertim ubi plures sunt paroe¬ 
ciae, ad valide consulendum ministeriis spiritualibus in favorem particu¬ 
larium coetuum fidelium. 


APPENDIX 

De habitudine exemptorum ad leges ecclesiasticas latas ab 

Ordinario loci ad consulendum ordini publico. 

Cum, ut supra dictum est (III, 4), canonicum institutum exemptio¬ 
nis religiosorum, quamvis forte in accidentalibus temperandum, funda¬ 
mentale sit ad systematice conciliandas exigentias religionum clericalium 
pluridioecesanarum I. P. cum bono spirituali uniuscuiusque dioeceseos, 
institutum autem exemptionis religiosorum magnopere laederetur si — ut 
ab aliquibus sic et simpliciter asseritur — praesumi posset, in omnibus 
legibus quae ab Ordinario loci feruntur ad consulendum ordini publico, 
religiosos exemptos eidem Ordinario eo ipso subiectos fieri (cum con¬ 
sectariis de quibus in can. 619) videtur opportunum relate ad can. 14 
§ 1, 2° has quae sequuntur instituere considerationes: 

1. Ipsa studia monographica de « ordine publico in Ecclesia » (Iose- 
phus Sirna, De notione « ordinis publici » in Ecclesia, Romae 1949; 
John H. Hackett, The concept of Public Order, Washington, 1959, etc.), 
seu instauratae discussiones circa sensum ac extensionem huius locutio¬ 
nis: « Ordo Publicus » in Iure Canonico, bene probant notionem iuridi- 
cam legum quae in unaquaque dioecesi ordini publico consulunt (de qui¬ 
bus in can. 14 § 1, 2°) « obscuritate non (carere) » (Van Hove, De Le¬ 
gibus Eccl., Mechliniae, 1930, n. 215, p. 220), ideoque quae sint istae 
leges « in specie determinari non (posse) » (o. c. n. 216, p. 221). 

Ideo videretur aliqualiter conferre ad claritatem praescripti can. 14 
§1,2° hoc vel simili modo formulam perficere: « iis exceptis quas ob 
exigentias ordinis publici Ordinarius loci declaraverit obligare etiam pe¬ 
regrinos, vel quae actuum sollemnia determinant ». 

2. Cum autem locutio: « Leges quae ordini publico consulunt » 
primo ictu ingenitum atque indubitandum sensum haud vitabilis obliga¬ 
tionis (Fogliasso, Introd. in vigentem disciplinam de iur. relationibus 
inter Religiones et Ordinarium loci, Aug. Taurinorum, 1948, p. 138) 
certo habeat, non defuerunt Ordinarii locorum qui, vel singillatim vel in 
conferentiis episcopalibus adunati, cum normas ederent quae viderentur 
ordini publico consulere, iisdem teneri etiam exemptos aperte edixerunt, 
vel de hac re quaestionem S. C. de Religiosis proposuerunt. 

3. Neminem vero latet hoc principio sic et simpliciter admisso, 

exemptos scilicet iurisdictioni Ordinarii loci subiici quoad leges quas 
ipse Ordinarius loci dederit ad consulendum ordini publico, ipsam cate- 
goricam structuram can. 615 labefactari, quia, si id verum esset, postre¬ 
ma propositio huius canonis esset hoc modo complenda: « praeterquam 
in casibus a iure expressis, vel merito praesumptis », quod, ut patet, 
claram inducit contradictionem in terminis. 

4. Altero vero ex capite dubitari non potest leges ab Ordinario loci 
datas quae revera consulant ordini publico, obligare etiam exemptos, 
quippe quod transgressio huiusmodi legum facile scandalum gignere po¬ 
test, ideo puniendum ad normam can. 2222 § 1. Hoc autem faciendum 
est a legitimo Superiore religioso, non ab ipso Ordinario loci, cum pro 
istis legibus (quae non comprehenduntur « in casibus a iure expressis », 
ne implicite quidem, non sit locus applicationi praescripti de quo in 
can. 619, ubi statuitur quod « in omnibus in quibus religiosi (etiam 
exempti) subsunt Ordinario loci, possunt ab eodem etiam poenis coer¬ 
ceri ». 

5. Nec contra hanc relationem religiosorum exemptorum ad leges 
ab Ordinario loci forte datas ad consulendum ordini publico invocari 
potest quod invenitur in decreto S. Congr. de Religiosis, 11-5-1953, 
« circa 1’apostolato cinematografico » (n. 7); « Si ricorda, che in base 
ai principi canonici, le norme emanate dagli Eccellentissimi Ordinari 
diocesani per il settore delPapostolato cinematografico, in quanto toc- 
chino la fede, la morale o 1’ordine pubblico, vincolano i religiosi, anche 
esenti, che gestiscono sale cinematografiche aperte al pubblico » (v. Com¬ 
mentarium pro Religiosis, 1953, pp. 256-257), nam: 

1) ipsa postrema verba articuli Decreti « aperte al pubblico » 
clare innuunt hic agi de normis quae tandem respiciunt personas nullo 
modo exemptas; 

2) etiam normae quae immediate tangunt modum agendi reli¬ 
giosorum, ob nuper declaratam rationem vitandi facile scandalum ob 
diversum modum agendi cleri saecularis et religiosorum exemptorum, 
isti quidem obligantur ad observandas has normas ratione scandali (cum 
iuridicis consequentiis in casu transgressionis coram propriis Superio¬ 
ribus), non autem fiunt subditi Ordinario loci ratione huiusmodi legum. 

6. Cum autem ratio vitandi scandali teneat quoque praelatos quoquo 
modo exemptos, non absonum videtur considerare una simul omnes 
exemptos, atque exemplum sumendo ex art. 9 $ 1 Constitutionum Ro¬ 
manae Synodi, haud incongruum videretur adiungere in can. 14 tertiam 
paragraphum: 

« Omnes qui fruuntur privilegio exemptionis a iurisdictione Ordina¬ 
rii loci, eiusdem Ordinarii legibus obsequantur ». 

7. Verum, alii respectus huius quaestionis considerandi sunt: 

a) Supra proposita adiunctio in can. 14 § 1, 2° introducenda: 
« iis exceptis quas ob exigentias ordinis publici Ordinarius loci declara¬ 
verit obligare etiam peregrinos » confert quidem ad tollendum — ut 
ita dicamus — dubium practicum quoad normas dioecesanas quae con¬ 
sulunt ordini publico, definiendo nempe in casu agi de lege quam Ordi¬ 
narius loci censet esse de ordine publico (quae sane declaratio et ipsa in¬ 
directe confert ad solvendam quaestionem theoricam, quippe quod ali¬ 
quo modo suadet Ordinario ut bene perpendat utrum lex ab ipso danda 
sit revera ordinis publici), non aufert vero difficultatem theoricam defi¬ 
niendi quaenam sint in Ecclesia leges quae consulunt ordini publico; 

b) Ita pariter proposita adiunctio 3 § in can. 14: 

« Omnes qui fruuntur ... eiusdem Ordinarii legibus obsequantur », 
implicite quidem exprimit exemptos quamvis teneantur huiusmodi legi¬ 
bus, non ideo tamen subiici iurisdictioni Ordinarii loci quoad obser¬ 
vantiam harum legum, sed eosdem morali obligatione devincit, quae in 
casu scandali ex inobservantia promanantis, eosdem exemptos iuridice 
submittit propriis Superioribus (religiosis nempe vel in superiore gradu 
hierarchiae collocatis). 

Nunc autem, haud desunt quaedam normae ab Ordinariis locorum 
datae « ad consulendum ordini publico » (ut ab iisdem dictum est), qua¬ 
rum observantia nullam sane parit difficultatem quoad clerum saecularem, 
quae, e contra, potest evadere valde onerosa aliquibus religiosis exemp¬ 
tis: v. gr. prohibitio facta omnibus sacerdotibus adeundi publica loca 
ludorum pilae, etc., cum id necessarium sit ad comitandos alumnos colle¬ 
giorum, nec facile ac tuto, pro moralitate, haec adsistentia committi 
possit praeceptoribus laicis pretio conductis. 

c ) Nec tandem desunt aliquando casus cuiusdam intemperantiae 
in condendis legibus, quas una convenientia uniformitatis transfert in 
categoriam legum quae « consulunt ordini publico », ut abhinc aliquos 
annos factum est in celebri dioecesi italica, cuius Ordinarius sic et sim¬ 
pliciter vetuit alumnos clericos seminarii dioecesani perspicilla nigri colo¬ 
ris gerere, ita ut omnes clerici, ratione uniformitatis tenerentur huius¬ 
modi normae. 

d) Proinde videretur haud superfluum adiungere in can. 615: 

§ 2: Normae autem quas Ordinarius loci dederit pro externa disci¬ 
plina clericorum tenent etiam religiosos exemptos, qui de earum obser¬ 
vantia propriis Superioribus respondent. 

In iis edendis normis Ordinarius loci speciales exigentias ministerio¬ 
rum quae a religiosis exercentur perpendat, auditis quoque, si opus fue¬ 
rit, ipsis Superioribus religiosis. 

VOTUM 17 

De apostolatu laicorum 

I. Praemissae 

1. Cum sacerdotum et religiosorum numerus muneri impar sit, cum 
orbis populatio in immensum excrescat, cumque civilis cultus ubique 
terrarum augeatur, necessitas omnino urget ut laici Ecclesiae in opere 
apostolico opem afferant (Pius XII, A.A.S. IL [1957] 926-7; 935-7). 
Etenim, hac numerica imparitate, quae in dies magis patet, difficilius fit 
tum munus docendi Ecclesiae, tum conservatio et incrementum operum 
misericordiae sive temporalis sive spiritualis. 

Ex causis ob quas haec paucitas graviores in dies iacturas producit, 
hae praesertim numerandae videntur: 

a) culturae incrementum, quo multo plures quam antea ad scholas 
elementares, technicas, universitarias accedunt; unde necesse est ut maior 
in dies laicorum numerus munus docendi suscipiat ( ibidem . p. 936); 

b) conscientia in dies gravius urgens responsabilitatis socialis et 
necessitas spiritu Christi animandi multifaria opera « praevidentiae », 
« cooperationis » et « assistentiae oeconomicae », tum in ambitu natio- 
nali tum in ambitu internationali; 

c) mirabile illud incrementum novissimorum « mediorum com¬ 
municationis (radiophoniae, cinematographiae, televisionis) multas spe¬ 
cificas quaestiones excitat et exigit ut christiani alacres et periti adsint 
(Pius XII, A.A.S. IL, 1957, pp. 933-4); 

d) ex nonnullis locis quae nuper libertatem consecuti sunt, clerus 
non indigena decedere conatus est, alibi e nationalismi fautoribus su¬ 
spectus habetur, unde gravius urget ut laici tum ad catechismum docen¬ 
dum ( ibidem, p. 937), tum ad defendendas atque extendendas christianae 
culturae divitias opem suam afferant. 

2. Praeter amplitudinem munerum quae obeunda sunt, insistendum 
est etiam in facto quod neque sacerdotes neque religiosi ad quaedam 
loca vel personas accedere possunt, V. gr.: 

— ad coetus operariorum in officinis et negotiatorum; 

— ad coetum eorum qui politicae operam dant; 

— ad nonnullos qui a praxi christiana alieni sunt; 

— ad opera quaedam socialia ubi elementum professionale vel 
oeconomicum praeponderat (cf. Pius XII,ibidem). 

3. Movemur etiam sollicitudine stimulandi laicorum apostolatum qui 
iam tam insignes fructus Ecclesiae attulit (Pius XII, A.A.S. XLIII, 
1951, p. 785), necnon desiderio ut recognoscatur et confirmetur cha- 

racter semper magis officialis quem his ultimis temporibus apostolatus 
organizatus fidelium iam recepit ( ibidem , p. 789). 

II. Propositiones 

1. Ad novum titulum inserendum (XX. Lib. II. Pars III C.I.C.), 
proponimus ut canon efformetur qui, dum can. 87 integrat, ex charactere 
baptismali, quo christiani membra fiunt Ecclesiae, deducat omnium fi¬ 
delium, pro sua cuiusque conditione, ad sacerdotium Christi participatio¬ 
nem. Hoc canone breviter definiatur modus huius participationis et 
efferatur eminens dignitas « universalis fidelium sacerdotii », specifice 
tamen diversi a « speciali sacerdotio » presbyterorum ( Mediator Dei, 
A.A.S. XXXIX, 1947, p. 554). 

Hoc modo fundamentum dogmaticum generale laicorum apostolatui 
ponetur atque in re tam gravi, aberrationes vitabuntur quae in quibus¬ 
dam tentaminibus « theologiae laicorum » irrepserunt (ibid., pp. 553-5; 
A.A.S. IL, 1957, p. 930). 

2. Praeterea proponimus ut in quodam canone statuatur ius et of¬ 
ficium merorum laicorum cooperandi cum Ecclesia in spiritu oboedien¬ 
tiae erga Ecclesiae magisterium; quod ius et officium' ex summo officio 
summaque dignitate, cuius vi fideles ad Eucharistiam sacrificium parti¬ 
cipant, idque « non quiescenti neglegentique animo... sed tam impense 
tamque actuose ut cum Summo Sacerdote arctissime coniungantur se¬ 
cundum illud Apostoli: « Hoc enim sentite in vobis quod et in Christo 
lesu » ( Phil. 2, 5) [Mediator Dei, A.A.S. XXXIX, 1947, p. 552). 

Ita accuratius stabilietur basis doctrinalis apostolatus laicorum, sive 
is organizatus sit sive minus. Hoc textu patebit etiam quanti Ecclesia 
laicorum apostolatum faciat, quippe cum omnes officialiter advocet, ut 
ad aedificandum et perficiendum Corpus Christi mysticum collaborent 
( Mystici Corporis Christi, A.A.S. XXXV, 1943, p. 241). 

3. Dependentia a hierarchia in apostolatu exercendo. 

Proponimus ut quodam canone principia generalia statuantur: 

a) in associationibus actionis catholicae, ob earum specialem col- 
laborationem cum apostolatu hierarchico, haec dependentia erit totalis 
(Pius XII, A.A.S. XXXII, 1940, p. 367; A.A.S. XLIII, 1951, p. 789). 

Idem valeat ubi adsit mandatum ab ipsa hierarchia collatum, ut 
catechismum docendi vel bona Ecclesiae administrandi. 

b) In aliis casibus, vinculum erit laxius. Hierarchia nonnisi nor¬ 
mas directivas generales vel particulares vel proferet, vel in memo¬ 
riam revocabit, meram adsistentiam vel vigilantiam moralem praestabit. 
Ita fiet, v. gr. si apostolatus exerceatur in associationibus professionali- 

bus vel politicis, in quo casu interest ut sub integro laicorum responsa- 
bilitate exerceatur (Pius XII, A.A.S. IL, 1957, p. 927); 

c ) In omnibus casibus meminerint laici necessitatis promptae fi- 
delisque oboedientiae, quotiescumque Ecclesia loquitur ad fidelium men¬ 
tes docendas vel actus dirigendo. Limites actionis laicorum semper erunt 
tum reverentia orthodoxiae tum observantia legitimarum praescriptio¬ 
num competentis auctoritatis ecclesiasticae (Pius XII, A.A.S. XLIII, 
1951, pp. 378, 789 ss; A.A.S. IL, 1957, p. 930). 

Ceterum studeant in omni casu Superiores ecclesiastici sic erga apo¬ 
stolos laicos se gerere ut Creator et Dominus creaturis rationabilibus 
utitur instrumentis et causis secundis, « magna suavitate et reverentia » 
(Sap. 12, 18) (Pius XII, A.A.S. XLIII, 1951, p. 789). 

4. Actualis quidem disciplina, can. 118 solos clericos sinit pote¬ 
statem iurisdictionis obtinere; insuper Pius XII monuit laicorum aposto- 
latum etiam cum hierarchiae mandato exercetur, numquam fieri aposto- 
latum hierarchicum (Pius XII, A.A.S. IL, 1957, p. 928). 

Nostris tamen temporibus — et fortasse etiam futuris — momen¬ 
tum et urgentia munerum quibus meri laici fungi possunt, ut gravibus 
necessitatibus Ecclesiae subveniatur, nos inducunt ut, si non praecitati 
canonis revisionem, saltem insertionem alicuius textus proponamus quo 
Ordinariis concedatur ut in casibus extraordinariis et pro determinata 
temporis duratione veram iurisdictionem laicis delegare possint. 

Rationes quibus id suadetur hae nobis esse videntur: 

a) utilitas statuendi basem iuridicam, qua Ecclesiae institutiones 
melius operari possint, vel gravioribus necessitatibus statim subvenire 
liceat; 

b) cum de his iurisdictionis delegationibus loquimur functiones 
praesertim iudiciarias intelligimus, quae particulari competentia egent 
et ad quas cum auctoritate exercendas in tribunalibus ecclesiasticis laici 
appellari possent. Intelligimus etiam graviores casus quibus sacerdotes 
vel alii clerici desint qui in circumscriptione, communitate aut collecti- 
vitate sive civili sive religiosa, plebem fidelium regere possint; 

c) ex Ecclesiae historia elucere videtur, medio praesertim aevo, 
sine magna difficultate in nonnullis casibus potestatem ecclesiasticam iu- 
diciariam et administrativam meris laicis fuisse delegatam. 

5. Item proponimus ut textu quodam agnoscatur dependentiam 
associationum apostolicarum laicalium non necessario sequi debere tra- 
ditionalem Ecclesiae structuram. Enitendum erit profecto ut, quoad 
fieri possit laicorum activitas in paroecia, dioecesi, provincia ecclesiastica 
inseratur, at opportunum videtur, ut harum associationum ab hierar- 

chia dependentia possit etiam tamquam « supraparoecialis » vel « su- 
pradioecesana » concipi (Pius XII, A.A.S. XLIII, 1951, p. 788). 

6. Cum Actio Catholica a ceteris formis apostolatus laicorum speci¬ 
fice distinguatur, optandum videtur ut Concilium eam definiat. Pii XII 
doctrina praelucente nomen Actionis Catholicae videtur applicandum 
ad summam associationum apostolicarum laicorum, quae organizatae sint 
atque ab Episcopis agnitae si de ambitu nationis agatur, vel a Sancta 
Sede si eae in ambitu internationali operentur (Pius XII, A.A.S. IL, 
1957, p. 930). Nam: 

a) ita, omnes hae associationes, dummodo conditiones adimpleant 
et ab hierarchia probatae sint ,tum ad actionem catholicam pertinerent tum 
suam autonomiam nomenque retinerent. Hinc maior efficacia et agilitas 
in labore apostolico; 

b) experientia docuit quam periculosum sit a dioecesi motiones 
apostolicas penitus excludere, quae nomen Actionis Catholicae prae se 
non ferant (Pius XII, A.A.S. XXXIX, 1947, p. 633; A.A.S. XL, 1948, 
p. 398). 

7. Item proponimus ut in ambitu singulorum locorum, dioecesium et 
nationum statuantur « uniones foederativae actionis catholicae », quae 
delegatos omnium associationum de quibus supra diximus, complectan¬ 
tur, ad harum labores coordinandos. Ab Ordinariis locorum, hae foe¬ 
derationes quibus hierarchia praesidebit, accipient tum statuta tum nor¬ 
mas, stimulos, monitiones. Ex hac organizatione haec consectaria expec- 
tari possunt: 

a) haec omnium virium coordinatio efficacitatem operis apostolici 
mirum in modum augebit; 

b) mutua communicatio rerum quas usus docuerit, felicium vel 
infelicium successuum, christianae fraternitatis vincula corroborabit; 

c) his foederationibus facilior erit collaboratio ad communes fines 
adipiscendos; 

d) foederationum conventus optimas praebebunt Ordinariis oc¬ 
casiones ut cum laicis suas pastorales sollicitudines communicent eosque 
ad novos apostolicos labores permoveant. 

8. Velimus praeterea proponere ut in Ecclesia, ad instar SS. Con¬ 
gregationum Concilii et Religiosorum, dicasterium speciale « laicorum » 
instituatur. Cf. Votum de quibusdam dicasteriis Curiae Romanae im¬ 
mutandis. 

9. Item proponimus ut textus quidam canonicus Ordinarios hortetur 
ad persuadendum sociis tertiorum ordinum saecularium, associationum 
piarum aliorumque sodalitiorum, ut inter pia opera ea potissimum su¬ 
scipiat quibus labore apostolico urgentibus Ecclesiae necessitatibus sub- 

veniatur atque ut inter apostolicos laicos de quibus supra in primo agmine 
se praebeant. 

10. Tum ad laicos apostolos tum ad sacerdotes efformandos qui 
eorum curam sint suscepturi summa sollicitudine opus est (Pius XII, 
A.A.S. IL, 1957, p. 931). 

De qua re duo haec nobis proponenda videntur: 

a) Ordinarii omni cura adlaborent ut apostoli laici adaequatam 
culturam, in ordine intellectuali, technico, religioso recipiant; 

b) Ordinarii praeterea curent ut quantum fieri potest, clericorum 
formatio etiam hunc scopum attingat ut saltem sufficiens eorum nume¬ 
rus technice accuratius praeparetur ut convenienter apostolicis laicorum 
operibus adesse valeant. 

III. Votum 

Ad C.I.C. Lib. II, partem III, De Laicis, novus qui sit XX., titulus 
« De apostolatu laicorum » adiungatur in quo: 

— ius et officium laicorum affirmentur ad collaborandum cum 
opere apostolico Ecclesiae; 

—- huius collaborationis momentum declaretur eiusque generalia 
principia statuantur, « ut omnia honeste et secundum ordinem fiant » 
(1 Cor. 14, 40). 



DE SACRAMENTIS 


DE NONNULLIS IN ADMINISTRATIONE SACRAMENTORUM 
ET SACRAMENTALIUM RENOVANDIS 

PRAEMISSAE GENERALES 

Frigescentis apud hodiernos homines christiani sensus perspicuum 
est iudicium, quod permulti sacramenta recipiunt vel eorumdem admi- 
nistrationi haud ea qua par est reverentia intersunt. Cuius rei causae 
hae, prae caeteris, agnoscendae sunt: 

a) rerum religiosarum ignoratio, quae paucis verbis a sacerdote 
forte prolatis sane dispelli nequit; 

b ) tenuis omnino, vel etiam nulla, intelligentia formularum sa¬ 
crarum quae a ministro proferuntur; 

c) praevalentia, quam nimia sollicitudo familiaris festi quod sacra¬ 
menti occasione celebratur, vel cupiditas munerum quae in istis casibus 
fiunt a consanguineis atque ab amicis, etc. 

2. Ceterum, administratio sacramentorum et sacramentalium, prae¬ 
ter proprium spiritualem effectum sibi proprium, extraordinaria sacer¬ 
doti opportunitas exstat adeundi aliquos, nomine tantum, christifideles, 
illosque instruendi in christianis veritatibus, et ad restaurandam vitam 
christianam alliciendi. 

3. Valde ergo ad spiritualem renovationem suscipiendam ab Oecu- 
menico Concilio, conferre potest renovata ratio in administratione sacra¬ 
mentorum et sacramentalium, spectatis necessitatibus populi christiani. 

4. Ad modum vero principii generalis hanc renovationem regentis, 
tenenda sane est necessitas conciliandi opportunas mutationes cum sensu 
traditionis, quippe quae custos sit venerationis rebus sacris debitae, 
praesentesque cum veteribus generationibus coniungat, sed et mysticum 
sensum directe corda attingentem inducit. 

VOTUM 18 

De renovanda ratione in administratione Baptismatis 
I. Praemissae 

1. Quoad locum collationis baptismatis 

Hucusque (in genere) servatum principium administrandi sollem¬ 
niter baptismum in ecclesia paroeciali, quippe quod sollemnis collatio 
baptismatis inter iura parochi prima recensetur (can. 642, 1°), iam 
labefactari cpepit propter frequentes casus administrationis baptisma¬ 
tis in nosocomiis, quo frequentius in dies se recipiunt parturientes, 
sed etiam in privatis domibus, non tantum hiemali tempore, sed et 
aliis anni temporibus, ac si collatio baptismatis domi facta, sollemnius 
initium det familiari festivitati. 

2. Quoad ritum et caeremonias 

Aliqui ritus, sed et ipsae orationes praescriptae in Rituali Romano, 
pro baptismo, tum parvulorum, tum adultorum plerisque nostrae aetatis 
hominibus, religionis ignaris, prorsus aliena evadunt; ita v. gr. usus 
salivae, repetiti exorcismi, etc. 

E contra, valde opportunum esset ut decursu ritus administratio¬ 
nis baptismatis minister aptis formulis in mentem adstantium revocaret 
atque breviter explanaret supernaturales effectus baptismatis, allatis locis 
S. Scripturae qui ad hoc faciunt, consequentiaque iura et officia bapti- 
zatorum exponeret. Spiritualis effectus in adstantibus complendus vi¬ 
deretur per promissiones de christiana conversatione observanda, deque 
propriis muniis fideliter adimplendis, quae tum a patre baptizati vel 
ab eo qui familiam eiusdem baptizati repraesentat, tum a patrinis pro¬ 
nuntiari debeant. 

3. Quoad patrinos 

Quamvis edocente Codice I. C. (can. 762-769), institutum patri- 
norum in baptismate non tantum sollemnitatis causa, sed ad veram 
spiritualem utilitatem baptizatorum inductum sit, saepe hodie regitur 
criterio prorsus humano, nempe vel utilitatis seu munerum quae in 
hac occasione fieri solent a patrinis, vel etiam cuiusdam familiaris tra¬ 
ditionis, quae ad munus patrinorum definitos consanguineos desi¬ 
gnat, etc.; cum, e contra, hoc modo delecti patrini, vel veritates fidei 

ignorant, vel vitam haud christianam ducunt, vel etiam vera indi¬ 
gnitate ad huiusmodi suscipiendum munus laborant. 

Saepe vero, vel melius, fere semper, cum facta a familia baptizandi 
designatio patrinorum parocho tantum momento administrandi bapti¬ 
smatis innotescat, moraliter impossibile evadit ut sacerdos possit pa¬ 
rentes baptizandi a facta designatione dissuadere. 

II. Vota 

Hisce prae oculis habitis, optandum videretur: 

1. Ad fovendum in fidelibus sensum adscriptionis definitae paroe¬ 
ciae ac consequentem amorem in hanc Spiritualem Matrem, videretur 
opportunum a Concilio Oecumenico decernendum, ubi locorum Ordi¬ 
narii, pro eorum prudentia concedunt ut in nosocomiis administretur 
parvulis ibi natis baptismus, caeremonias de quibus in can. 760, reservari 
semper propriae ecclesiae paroeciali; vel si Patribus opportunius vide¬ 
tur hisce in casibus integrum ritum administrandi baptismatis statim 
servandum esse, humiliter petitur ut nova inducatur sacra caerimonia pro 
sollemni adscriptione baptizati propriae paroeciae. 

2. Omittantur ritus quorum sensus mysticus difficulter intelligi valet 
ab ordinariis christifidelibus, adaequata cultura religiosa expertibus; e 
contra, ut dictum est in praemissis, illae didacticae formulae inducantur, 
quibus adstantes revocentur ad considerationem effectuum supernatu- 
ralium baptismatis, atque tum pater pueri baptizandi, tum patrini, invi¬ 
tentur ut clara formula propriam christiano-catholicam fidem profiteantur, 
seque christianarum obligationum erga baptizatum sponsores faciant. 

3, Quoad patrinos : 

a) Solida saepe fiat instructio catechetica circa naturam et finem 
muneris patrinorum, necnon circa conditiones requisitas ad munus 
patrini rite gerendum, spirituales obligationes, etc.; atque, ubi commode 
fieri possit, indicatur praevium examen, ut fit pro sponsis. 

b) Decernatur ut parentes, vel qui eorum vices tenent, quam citius 
parochum certiorem faciant de proximo baptismate deque electis patri- 
nis, ut ipse tempestive possit factam electionem approbare vel respuere. 

c) Patrini adigantur ad promittendum se fideliter obtemperaturos 
esse susceptis obligationibus in bonum spiritualem baptizati. 


ii (IV b) 



162 


PONT. ATHENAEUM SALESIANUM 


VOTUM 19 

De renovanda ratione in administratione Confirmationis 

I. Praemissae . 

1. Sacramentum confirmationis quo baptizatus fit «bonus miles 
Christi» obligationemque sollemniter assumit fidem profitendi ac, exi¬ 
gentibus circumstantiis, defendendi in societate, haud immerito consi¬ 
derari valet Sacramentum apostolatus laicorum, quod sane exigit adae¬ 
quatam christianae culturae atque disciplinae praeparationem. 

Minus ergo huic supernaturali realitati respondet hodierna praxis, 
nimis diffusa, coniungendi sic et simpliciter Primam Sacram Commu¬ 
nionem cum receptione Confirmationis, quod secumfert ut Sacramentum 
Confirmationis conferatur pueris cum adhuc ignorant quid proprie si¬ 
gnificet certare ut « Bonus Christi miles », etc. 

2. E contra, v. gr. sollemnis receptio iuvenum in synagogam cum 
ad 14 annos pervenerint, ut mos est apud Hebraeos, necnon illa spe¬ 
cialis «consecratio» iuvenum Atheismo (Iugendweihe), sacrilege ab 
atheis inducta in aliquas regiones Europae, psychologice magis respondent 
proposito fini introducendi iuvenes in activam vitam societariam. 

Hisce consideratis, qua par est reverentia, proponuntur: 

II. Vota 

1. Ut aetas ad recipiendum Sacramentum Confirmationis sit pro¬ 
vectior, ideoque aptior, sive ad suscipiendam specialem catecheticam in¬ 
structionem hoc Sacramentum respicientem, sive ad sincere promitten¬ 
dam fidei professionem defensionemque in societate a confirmato perfi¬ 
ciendam. V. gr. collatio Sacramenti Confirmationis fieri posset illa 
aetate cum iuvenis eligit proprium statum vitae, scilicet inter sacerdota¬ 
lem vel religiosam vocationem et saecularem activitatem; vel cum iuvenis 
accedit ad studia superiora, cum init sponsalia, etc. 

2. Receptioni Sacramenti Confirmationis specialis solidaque prae¬ 
paratio praemittenda est, quae indolem induat alicuius secundi catechu- 
menatus, atque per peritos catechistas (tum sacerdotes, tum laicos) saltem 
per 40 dies perfici deberet. 

3. Administratio Sacramenti Confirmationis formam sollemnitatem¬ 
que obtinere debet quae aptae sint ad excitandos animos Confirmando¬ 
rum, sed et eorum quoque qui adsunt sacro ritui, ut vere valeant « recta 
sapere » de hoc ineffabili sacramento, quod in singulis fidelibus mysticos 
effectus renovare debet diei Pentecostes. Ergo, si res postulaverit, sol- 




DE ADMINISTRATIONE SS. EUCHARISTIAE 


163 


lemnis caerimonia evadat interparoecialis. Curentur praesertim formulae 
dialogi inter Ministrum et confirmandos praecedentis sollemnem admi- 
nistrationem sacramenti. Caerimonia perfici posset collatione singulis con¬ 
firmatis illius compendii seu Vademecum, de quo sermo est in votis chri- 
stianam moralitatem spectantibus. Nec superfluum videretur speciale in¬ 
strumentum de recepto Sacramento atque de sollemniter factis promis¬ 
sionibus a Confirmatis una cum Ministro (qua Societatis Christianae Le¬ 
gato) subsignato. 

VOTUM 20 

De renovanda ratione in administratione SS. Eucharistiae 
I. Praemissae 

1. Inde saltem a Decreto « Tridentina Synodus» (a. 1905) quo 
exagitatis controversiis circa dispositiones accedendi ad S. Communio¬ 
nem silentium impositum est, atque a Decreto «Quam singulari » 
(a. 1910) de aetate admittendorum ad primam communionem, ad recentio- 
ra documenta circa ieiunium eucharisticum, scilicet ad Const. Ap. 
« Christus Dominus » (a. 1953), ad Motu Proprio « Sacram communio¬ 
nem » (a. 1957), atque ad novissimum Decretum S. C. S. O. diei 21 
martii 1960, Auctoritas Ecclesiastica aperte suum votum manifestavit 
ut christifideles, inde ab annis discretionis (can. 859 § 1), « frequenter, 
etiam quotidie, pane Eucharistico reficiantur » (can. 863). Saepe vero 
renovatis decretis circa possibilitatem accedendi ad S. Communionem, 
consulere voluit « ne animarum pastores frequentibus fidelium petitioni¬ 
bus praepediantur quominus hodierni apostolatus necessitatibus satisfa¬ 
cere valeant » (Decr. 21-3-1960). 

2. Istiusmodi autem materna sollicitudo Ecclesiae in animarum 
pastoribus caeterisque sacerdotibus haud minorem curam excitare debet 
ut omnibus prudentibus mediis efficiant quominus fideles saepe vel etiam 
quotidie accedentes ad S. Communionem, uberiores spirituales fructus 
adipiscantur, eorumque cogitata et acta magisque in dies christiana eva¬ 
dat, sed et ut abusus qui sanctiores res saepe comitari solent, pro viri¬ 
bus auferant. 

3. Maximus abusus qui in pluribus regionibus comitatur administra- 
tionem primae Communionis pueris puellisque statim ac pervenerint ad 
usum rationis, consistit in fere totali cessatione catecheticae instructio¬ 
nis; celebratione enim religioso-familiari Primae Communionis absol¬ 
vitur cura parentum ut pueri — qui nonnumquam alteram S. Communio¬ 
nem non recipiunt nisi occasione matrimonii — rite instruantur in chri¬ 
stiana religione. 

Ceterum, negligenda non est vis actionis sacramentalis in animos pue¬ 
rorum, nec praesertim permitti potest ut peccata quae quandoque in vitia 
confirmantur Divini Hospitis in corda puerorum visitationem prae¬ 
veniant. 

4. Quod autem attinet ad christifideles qui saepe vel etiam quoti¬ 
die se reficere cupiunt Pane Angelorum, quamvis pro oculis habenda sit 
hodierna conditio exercendorum munerum tot diversis horariis sub- 
iectorum, negligendum vero non videtur officium Pastorum tutandi, pro 
viribus, ut receptio S. Communionis, nisi ex necessitate, non separetur 
a Missa, vel saltem — ut nuper concessum est Decreto S. C. S. Officii, 
21 martii 1960 — a sacra functione vespertina quae aliquam notam com- 
munitariam, quamvis minimam retineat. Ideo, tantum ob aliquam vere 
rationabilem necessitatem permittenda est distributio S. Communionis 
christifidelibus extra antedictas occasiones (can. 867, § 4), ut v. gr. iti- 
nerantibus qui nec mane nec sero adesse possint antedictis sacris functio¬ 
nibus. 

II. Vota 

1. Quoad administrationem Primae Communionis. 

Videretur opportunum distinctionem inducere inter Primam Com¬ 
munionem « privatam » et Primam Communionem « publicam » seu 
« sollemnem », ut iam viget in aliquibus regionibus, v. gr. in Belgio; ita 
ut prior fiat cum pueri puellaeque ad usum rationis pervenerint; altera 
vero tantum post expletam adaequatam instructionem catecheticam, 
qualis decet pueros 10-12 annorum. 

N.B.: Caeterum, ne ista quidem Prima Communio Publica coniun- 
genda videtur cum receptione Sacramenti Confirmationis (ut supra adno- 
tatum est). 

2. Quoad ordinariam S. Communionem fidelium: 

a) Christifideles instituantur ad sensum communitarium, aptisque 
mediis in ipso exerceantur, ita ut conscientia effectuum supernaturalium 
S. Communionis in Corpus Mysticum Christi externe manifestetur in eo¬ 
rundem sollicitudine recipiendi S. Communionem in antedictis sacris 
functionibus in quibus fit distributio S. Communionis; 

b) habita autem consideratione hodiernorum adiunctorum, serve¬ 
tur praescriptum can. 867, ita ut exceptionaliter, seu de rationabili 
causa licitum sit distribuere S. Communionem etiam extra horas qui¬ 
bus Missae sacrificium offerri potest; 

c) occasione reformationum in re liturgica inducendarum a Con¬ 
cilio Oecumenico, videretur opportunum: 

— in formula quae dicitur a Ministro ante distributionem: « Ec- 

ce Agnus Dei, ecce qui tollit peccata mundi », etc., verbum « peccata » 
substituendum verbo « peccatum » (in sing.), prout habet Evangelium 
S. Ioannis, 1, 29. 

3. Sublata formula: « Corpus D. N. I. Ch. custodiat animam tuam 
in vitam aeternam » (nonnunquam propter multitudinem fidelium ni¬ 
mis prolixa), redire ad veterem formulam, ita ut Minister dicat tan¬ 
tum « Corpus Christi », communicandus autem dicat: « Arnen », atque 
hoc modo, immediate ante S. Communionem, actum fidei et fiduciae (ita 
est, ita sit) efficiat. 


VOTUM 21 

De CONCELEBRATIONE 

I. Praemissae 

In domibus sacerdotum studentium et in variis sacerdotum con¬ 
gressibus habitualiter vel occasionaliter difficultas magna adest cele¬ 
brandi Sacrificium Eucharisticum digne ac devote sicut decet tantum 
cultus publici actum. Tempus enim in horario, ceterum fixo et neces¬ 
sario, valde angustum: altaria numero et decore insufficientia (cum 
plerumque nulla detur facultas collocandi alia); perturbatio mutua 
sacerdotum celebrantium; difficultas inveniendi ministros servientes ma¬ 
gno numero pro eodem tempore aliaque huiusmodi, praeiudicium af¬ 
ferunt dignae celebrationi singulorum. 

Goncelebratione dignitas Sacrificii salva semper est, mysterium uni¬ 
tatis sacrificii et sacerdotii, character publicitatis actus, caritas communi¬ 
tatis sacerdotalis foventur et extolluntur. Ceterum in praecedentibus sae¬ 
culis etiam in Ecclesia Occidentali concelebratio habebatur hodie adhuc 
in consecratione episcopali et in ordinatione sacerdotali habetur necnon 
in Missa in Coena Domini Liturgiae Lugdunensis, ut praetereamus pra- 
xim ordinariam Rituum Orientalium. 

II. Votum 

Communitatibus sacerdotum (habitualiter vel occasionaliter cohabi¬ 
tantium) facultas concelebrandi concedatur, pro singulis communitatibus 
petenda et iis limitibus circumscripta, quas S. Sedes vel Ordinarius oppor¬ 
tunas vel necessarias iudicaverit. 

VOTUM 22 

De reformatione rubricarum Mis salis 

I. Praemissae 

Quae de hac re a Sancta Sede iam instaurata sunt maximo animi 
gaudio et obsequio excipiuntur. Viva adhaesione plausuque prosequimur, 
quae a viris electis, in Pontificiam Commissionem congregatis, adlabo- 
rantur, ut opus quam citissime faustoque exitu ad finem perducatur. 

Pauca tantum, quae in opere exequendo praeprimis attendantur, pro 
voto, qua per est reverentia, commendare nobis liceat: 

II. Vota 

1. Ut rubricae ad maiorem adhuc simplicitatem reducantur. 

2. Ut Missa, data benedictione finali, terminetur. 

3. Ut in epistolis et evangeliis plures legantur partes Novi Testa¬ 
menti, quae per cyclum duorum vel trium annorum occasionem catechesi 
fructuosae praebeant. 

VOTUM 23 

De renovanda ratione in celebratione matrimonii 

I. Praemissae 

1. Rationes pro renovandis formulis in hoc Sacramento adhibitis fere 
eaedem sunt a illae quae supra quoad administrationem baptismatis 
adnotatae sunt. Neminem sane effugit quot locutiones expungendae sint 
a sollemni benedictione nuptiali mulieris post recitationem Pater noster 
proferenda. 

2. Adnotandum quoque est illam adhortationem quae speciali ru¬ 
brica praescribitur in exitu Missae pro Sponso et Sponsa (moneat eos 
sacerdos sermone gravi, etc.) haud semper intentos fines assequi, quia 
vel necessariae (ob propinquitatem celebrantis, etc.) gratulationes omi¬ 
naque vim huius adhortationis valde minuunt; vel huic adhortationi 
utpote factae in exitu sacrae functionis, adversantur contrariae conditio¬ 
nes phychologicae, cum nempe mentes coniugatorum, iam facile distra¬ 
huntur ad subsequentem festivitatem familiarem; ideo videretur oppor¬ 
tunum ut pars huiusmodi adhortationis transiret ad bene perpensas for¬ 
mulas legendas a Sacerdote celebranti, vel melius, ad dialogum prae- 
statutum instituendum inter sacerdotem celebrantem et sponsos. 

II. Votum 

Apta revisio formularum quae criterio pastorali regatur. 

VOTUM 24 

De renovanda ratione in administratione extremae Unctionis 

I. Praemissae 

1. Notum est quam multi christifideles paveant sive pro se sive pro 
suis.« adducere presbyteros » ad Extremam Unctionem administrandam, 
cum id perinde ac certum mortis nuntium pertimescant. Quae fidei igno¬ 
rantia (et aliquando vera superstitio), quantum fieri potest, removenda 
est, ipsum Sacramentum aptius et rectius praesentando. 

2. Etenim, neque ex Scriptura neque ex Traditione usque ad perio¬ 
dum Carolingicam periculum mortis ut elementum essentiale, saltem ut 
unicum elementum essentiale, ad Sacramentum Unctionis administran¬ 
dum considerabatur, cum ad eam administrandam sufficeret ut quis 
vere graviterque infirmaretur. Quod in Ecclesia Orientali usque ad prae¬ 
sens servatum invenitur. Ab ipso Cone. Tridentino ( Denz . 910) fit ex¬ 
pressa mentio duplicis casus Sacramenti Unctionis administrandi, scilicet 
vel cum quis in exitu vitae constituatur vel etiam cum quis graviter 
infirmetur. 

Hinc opportunum videtur hodiernam de Unctione administranda 
doctrinam et disciplinam, ad antiquioris exemplum esse reformandam. 

3. Ex reformata doctrina et disciplina haec consectaria manatura 
videntur: multo plures, post Unctionem sacramentalem, ab infirmitate 
etiam gravi ipsa virtute Sacramenti ad salutem redibunt. Quo ulterius 
facile fiet ut — dum vocatis presbyteris pro iamiam morituris multi mori¬ 
bundi, ut planum est, revera moriuntur sicque illa falsa opinio magis ac 
magis confirmatur: « vocationem presbyteri afferre mortem aut accele¬ 
rare»,— vocatis, e contra, presbyteris pro graviter infirmis, at non 
moribundis, multi gratia Sacramenti revera sanentur, simulque opinio 
opposita ac desiderium magis ac magis inducetur presbyteros tempore 
utili vocandi — immo de facili et animo fidenti — « ut ungant infir¬ 
mum et orent super eum ». 

II. Vota 

1. Nomen Sacramenti « Unctio infirmorum » vel « Oleum infir¬ 
morum » quod ceteroquin biblicum est prae alia locutione « extrema 
unctio » omnino fovendum vulgandumque videtur. Quod etiam in 
ipso officiali Catechismo attendi debet. 

: 2. Instanti assiduaque catechetica instructione doceantur fideles de 
duplici huius Sacramenti effectu, spirituali scii, pro anima et mate- 

• riali pro corpore, id est Sacramentum ad corporis quoque sanitatem 
obtinendam conferri iuxta Dei beneplacitum. Advertant pastores doce- 
antque fideles: ad restaurationem iamiam moribundi miraculum re¬ 
quiri, mini me sufficere Sacramentum; Sacramentum vero ex propria 
virtute conferre ad sanitatem, semper iuxta Dei beneplacitum, tantum¬ 
modo si tempestive administretur. 

3. Hoc sensu immutetur can. 940 § 1, qui rigidiorem sensum tra¬ 
dit. Consequens ad hanc doctrinam et praxim in administrando Sacra¬ 
mento inducatur. 

VOTUM 25 
De indulgentiis 

I. Praemissae 

1. Iam saepe renovata disciplina de indulgentiis revera nondum ad 
perfectionem pervenit. Siquidem: 

a) adhuc supersunt quaedam dubia circa requisita ad lucrandas 
aliquas indulgentias; 

b ) supersunt pariter quaedam formulae obscurae, ut v. gr. locutio 
« indulgentia plenaria quotidiana perpetua » qua plures ecclesiae ornantur; 

c) nec desunt quaedam requisita quae nonnumquam admirationem 
excitant vel parum conferunt ad devotionem, ut v. gr. praescriptus exitus 
ab ecclesia ut pluries indulgentiae plenariae « toties quoties » acquiri 
possint, vel ut acquiri valeant variae indulgentiae plenariae, quarum sin¬ 
gulae exigunt visitationem ecclesiae, etc. 

2. Nec silentio praetereundum est nimias revera videri preces quae 
numerosiores in dies ingenti indulgentia donantur; ne dicamus de nonnul¬ 
lis crucifixis quorum osculatio dicitur esse indulgentia plenaria ditata. 

3. E contra, ad inducendum in fideles sensum Christianae temperan¬ 
tiae magnopere conferret congrua indulgentia ditare etiam quaedam opera 
mortificationis, ut v. gr. sacrificium lecturae alicuius libri spirituale peri¬ 
culum forte inducentis, visionis alicuius pelliculae ob easdem causas, absti¬ 
nentia tabaci, ultronea abstinentia a carnibus diebus ab Ecclesia non 
praescriptis, etc. 

II. Vota 

Hinc qua par est reverentia, ominari audemus revisionem totius disci¬ 
plinae de indulgentiis; in particulari, ut ob exigentias internae disciplinae, 
fideles de quibus in can. 929 indulgentias quae exigunt visitationem ali¬ 
cuius ecclesiae lucrari possint — servatis servandis — etiam in sacellis 
seu oratoriis in quibus obligationi audiendi Sacrum satisfacere possunt. 

VOTUM 26 

De providentiis quae omnino liberam reddant susceptionem 

ORDINUM ATQUE PRAESERTIM DE SPECIALI EXPERIMENTO VOCATIO¬ 
NIS ECCLESIASTICAE ANTE COLLATIONEM SACRI DIACONATUS OR¬ 
DINIS. 

I. Praemissae 

Lugenda sane spiritualis conditio presbyterorum qui numerosiores 
hac nostra aetate, deficientes a sacerdotali vocatione, ad laicalem statum 
— iuridice vel de facto — transeunt, cum gravi spirituali discrimine fide¬ 
lium, magnopere suadet omnia media adhibenda esse quae prorsus liberam 
atque mature perpensam reddant receptionem sacrorum ordinum. 

II. Vota 

Hunc in finem videretur opportunum: 

1. Absolute prohibere quominus ante studia philosophica adspiran- 
tes ad sacerdotium, tam saecularis quam regularis cleri, specialem eccle¬ 
siasticum vel religiosum habitum deferant. 

2. Omnino vetari susceptionem habitus ecclesiastici vel religiosi in 
loco originis aut commorationis familiae adspirantis ad sacerdotium ne 
isti « clerici » timeant, si opus fuerit, dimittere habitum ecclesiasticum 
vel religiosum, atque ad suos reverti. 

3. Statuere ut « clerici » in curriculo philosophico ecclesiasticum 
vel religiosum habitum deferant tantummodo in seminario aut in domo 
religiosa, continuo vel tantummodo statutis diebus festis, prout Ordinarii 
aut Superiores religiosi, pro locorum atque temporum circumstantiis, 
melius iudicaverint in Domino. 

4. Statuere ut tantum in curriculo theologico, clerici — nisi Ordi¬ 
narii locorum vel Superiores religiosi, ob specialia locorum adiuncta, 
aliter in Domino iudicaverint — possint ecclesiasticum vel religiosum 
habitum deferre extra saepta seminarii vel domus religiosae. 

5. Decernere ut ordinario curriculo theologico absoluto clerici sae¬ 
culares vel religiosi tantum subdiaconatus ordinem recipiant, ac dein per 
biennium, ad modum vicariorum cooperatorum, degant apud aliquem pa¬ 
rochum, vel mittantur ad exercenda opera externa religionis, ibique suum 
auxilium praebeant sive in rebus oeconomicis, sive in illis ministeriis 
quae sacerdotalem ordinem non exigunt, ut v. gr. qua adsistentes adsocia- 
tionum Actionis Catholicae, in asceteriis seu oratoriis pro iuventute, etc., 
vel etiam si Summus Pontifex id concesserit, qua ministri SS. Euchari- 

stiae, etc., ita ut bene perspectis variis respectibus vitae sacerdotalis, post 
biennium redeant ad seminarium vel ad domum religiosam, ibique per 
aliquos menses disciplinis pastoralibus vacent, atque ad suscipiendos 
sacros ordines diaconatus et presbyteratus congrua ratione se disponant, 
nisi iam tempore experimenti diaconatum receperint. 

Adnotationes quoad hoc postremum votum-. 

1. Neminem fugit aliam et aliam esse experientiam sacerdotalis 
conversationis quam clerici sibi comparare possunt tempore vacationum 
perdurante curriculo philosophico et theologico, et illam quam: 

a) spatio duorum annorum; 

b ) degentes non in familia, sed una cum parocho vel, si sunt 
religiosi, extra domum formationis; 

c ) variis ministeriis dediti quae secumferunt quoddam commer¬ 
cium cum omni genere fidelium, clerici systematice acquirunt. 

2. Illis vero qui nihilominus a sacerdotali vocatione defecerint, nullo 
modo licitum erit in medium proferre — quod saepe allatum est ab iis 
qui sacerdotali dignitati valedixerunt — se in illa vitae conditione (in 
seminario vel in domo religiosa formationis) collocatos fuisse, in qua non 
potuerunt solide agnoscere momentum ac consequentias suscipiendae 
obligationis sacri caelibatus. 

3. Haec commoratio extra seminarium, aut religiosam domum forma¬ 
tionis, videtur opportune perficienda post absoluta studia theologica, 
quia haec cultura candidatos ad ordines tutius defendere potest contra 
insidias mundi quam sola cultura philosophico-litteraria; insuper, ipsa 
aetas clericorum iam firmiores reddit contra difficultates sensuum. 

4. Hoc autem experimentum vocationis sacerdotalis nullimode mu¬ 
tat rationem servandam a confessariis vel a Superioribus quoad aptitu- 
dinem candidatorum ad servandam castitatem; id est, cum clericus ante- 
dicto experimento subicitur, per se iam posset licite suscipere sacros ordi¬ 
nes diaconatus et presbyteratus. 

5. E contra, videretur valde opportunum ut cum experimentum vo¬ 
cationis sacerdotalis feliciter superatum candidatusque admissus fuerit 
ad diaconatum et presbyteratum, istae ordinationes, ad novas excitandas 
vocationes sacerdotales conferantur etiam in paroecialibus aliisque publi¬ 
cis civitatum et pagorum ecclesiis. 

VOTUM 27 

De renovanda functione ordinum minorum 
I. Praemissae 

1. Undique vox personat: « Messis quidem multa, operarii autem 
pauci ». In terris missionum potissimum defectu ministrorum conversio 
fidelium et cura animarum impeditur, alibi vero fides catholica a prote- 
stantibus impugnata graviter periclitatur; neque ulla spes arridet fore 
ut, numero hominum in immensum crescente etiam sacerdotum copia 
augeri possit. 

2. A multis invocatur institutio « diaconatus laicorum »; qui si pro¬ 
prio verborum sensu accipitur contradictio est in terminis, quia ex iure 
divino (cfr. etiam can. 107) clerici a laicis sunt distincti et ideo nulla 
umquam auctoritate, ii qui laici sunt simul proprio sensu diaconi esse 
possunt, cum ordine sacro muneribusque ei inhaerentibus. Si vero vox 
« laici » eo sensu accipiatur quod coniugati propriam familiam habentes 
ad diaconatum ordinem promoveantur, tunc caelibatus sacris ordinibus 
adnexus in discrimen vocatur ipsumque officium diaconatus; quia qui 
curam propriae familiae habere debet, Deo et curae animarum vacare 
nequit. Insuper quaestio gravissima exsurgit, quibusnam mediis familiae 
diaconorum, praesertim si numerosa prole sint auctae, sustententur, quan¬ 
doquidem ministerium efficax una cum onere laboris civilis lucrativi vix 
conciliari potest. 

Ceterum diaconatus et subdiaconatus coniugatorum iam a primis Ec¬ 
clesiae latinae saeculis repudiati sunt et per saecula acerrime oppugnati 
et tandem devicti, quamvis tunc saepe eadem, immo graviore quam 
hodie penuria clericorum Ecclesia laboraret. 

3. Si ergo praeter apostolos laicos (de quibus in alio loco) alii ministri, 
clerici proprie dicti desiderantur, per quos urgentibus animarum neces¬ 
sitatibus opportunius consuli possit, ordines minores in pristinum vigo¬ 
rem restituantur et ministris ita in clerum adlectis speciales facultates, 
ordini adnexae vel singulis delegandae tradantur. 

4. His ordinibus minoribus augeri possunt viri laici, sive socii ordi¬ 
num et congregationum, sive sodales societatum in communi viventium 
et institutorum saecularium; sed insuper viri coniugati qui optimi chri- 
stiani et patresfamilias sint. Utrique, si opus sit, ad statum laicalem reduci 
possunt absque vinculis quibus omnes alii, semel in ordine sacro consti¬ 
tuti, ligantur. 

5. Munera haec prae aliis eis concredi possunt: 

a) ubi adest sacerdos, eum in omnibus negotiis ita adiuvent, ut 
ipse sacro tantum ministerio reservetur. Quae negotia praesertim sunt: 
cura rerum temporalium et oeconomicarum, cura administrationis et orga- 
nizationis externorum operum apostolatus, cura quorumdam coetuum uti 
iuvenum, pauperum, etc., cura quarumdam rerum apostolatus ordinarii 
et extraordinarii, quae specialem peritiam vel indolem requirunt; 

b ) ubi sacerdos habitualiter deest, eius vicem quoque gerere debent 
e. gr. catecheticam institutionem sibi adsumere, sacramentalia administra¬ 
re, cultus publici actionibus praeesse (mortuos sepelire, publicis commu¬ 
nitatis precibus praeesse, processiones ducere, etc.); quinimmo, ex spe¬ 
ciali concessione S. Pontificis, quaedam Sacramenta administrare queant 
ut baptismum conferre, matrimonio adsistere, sacram communionem 
distribuere. Quaedam alia vero sacerdotes singulis minoristis in singulis 
casibus delegare possint, iuxta leges ecclesiasticas in materia condendas. 

6. In magnis civitatibus, huiusmodi et alia maiora munera etiam 
subdiaconi et diaconi exerceant, qui, post absolutum theologiae curri¬ 
culum, practicum experimentum explent, antequam diaconatus vel pres¬ 
byteratus ordinem recipiant, ut in alio voto proponitur. 

7. Plaec in statum clericalem per ordines minores assumptio videtur 
commendanda, quia illi qui ita initiati sunt veluti proprii nominis clerici, 
hierarchiae et superioribus propriis strictiore vinculo coniunguntur quam 
meri laici et quia apud alios christifideles auctoritatem et obsequium, in 
explendo eorum munere necessarium, nanciscuntur. 

8. Altera ex parte neque opportunum neque necessarium esse vide¬ 
tur, ut conferatur presbyteratus coniugatis viris, quamvis honestis et 
optimi testimonii, ut in primaeva Ecclesia fiebat. Nam sacerdotes semper 
tales esse debent, sc. ita eruditi atque instituti, ut omnia sacramenta eis 
concredita recte administrare et populo non solum vitae honestae exem¬ 
plum praebere sed doctores, arbitri, spirituales duces in hodiernis ad- 
iunctis esse valent. Modernis vehiculis sacerdotes certis diebus et statutis 
temporibus omnia loca invisere possunt, praesertim si quae in voto de 
novis formis curae animarum adhibendis proposuimus, in praxim dedu¬ 
cantur. 

Insuper sacerdotes perpetuo et totaliter Deo vacare debent Ecclesiae¬ 
que et ministerio vi indelebilis characteris devinciuntur. His tamen offi¬ 
ciis tum ob curam propriae familiae tum ob defectum institutionis et 
doctrinae, coniugati non raro defecturi esse videntur. Neque spernendum 
est illud quod si sacerdotibus coniugatis in matrimonio vivere liceret, 
reliquorum sacerdotum coelibatui haud leve discrimen immineret. 

II. Votum 

Deficienti numero sacerdotum per ministros in ordinibus minoribus 
constituendis consulatur, qui sive religiosi laici sive etiam laici coniugati 
esse possunt. 

VOTUM 28 

De moderandis differentiis quoad externum apparatum in cele¬ 
bratione MATRIMONII ET IN FUNERIBUS. 

I. Praemissae 

1. Neminem fugit quam aegre impraesentiarum a plurimis homi¬ 
nibus feratur quod tanta vigeat differentia in externo apparatu celebra¬ 
tionis nuptiarum vel in persolvendis funeribus, ita ut persaepe audiatur 
in apparatum huiusmodi caeremoniarum omnimodam aequalitatem esse 
inducendam. 

2. Ceterum nemo ex viris ecclesiasticis ignorat emolumenta hisce 
de causis obvenientia nonnumquam constituere praecipuos (fere neces¬ 
sarios) reditus aliquarum paroeciarum. 

3. Nec videtur cur aliqua distinctio in externo apparatu pro ante- 
dictis caeremoniis neganda sit fidelibus pro variis gradibus potestatis 
quam obtinent in civitate, vel qui publice bene meriti sunt de Ecclesia. 

II. Vota 

Hisce breviter consideratis, haec quae sequuntur, potius quam vota, 
criteria pro solvenda quaestione humiliter exponuntur: 

1. Quantum fas est, tollantur differentiae quae magis odium parere 
possunt, ut sunt illae in quibus clerus directam partem habet: v. gr. 
ni m is sacerdotum numerus, qui sacris vestimentis induti incedunt, in 
funeribus; nisi adsint causae extraordinariae, matrimonia semper cele¬ 
brentur ad idem altare; sacerdos semper verba habeat ad sponsos, et, 
si possibile est, Missam non omittat, etc., ita ut quae supersunt diffe¬ 
rentiae, respiciant tantum quod non dependet a parocho, ut sunt v. gr. 
luminaria accensa, sellae pretiosiores, copia florum, etc. 

2. Congrua ratione distinguantur matrimonia et iusta funebria eorum 
qui publice bene meriti sunt de Ecclesia, ut sunt v. gr. Praesidentes 
Actionis Catholicae, etc. 

3. Occasionem arripientes harum animadversionum, habita ratione 
invalescentis ignorantiae religiosae, praesertim liturgicae, necnon extraor¬ 
dinarii adventus in templum nonnullorum fidelium qui aliis in casibus 
ab eo absunt, sed et heterodoxorum, etc., petere audemus ut, in fune- 

ribus cantus prohibeatur cum tantum a celebranti vel e duobus aliis illum 
comitantibus esset sustinendus, quippe quod verba a maiore adstantium 
parte non intelliguntur, atque cantus hisce in conditionibus certo caret 
quolibet mystico afflatu, immo in nonnullos adstantium aversionem gi¬ 
gnit adversus sacerdotes, dum a pluribus lacrimae profunduntur, canen¬ 
tes. Uberiores sane spirituales fructus promanere hisce in casibus vide¬ 
rentur a devota recitatione precum vel a lectura S. Scripturae. 

Istiusmodi autem effectus augerentur si huiusmodi preces lectionesque 
S. Scripturae cum adaequatis adnotationibus typis impressae distribue¬ 
rentur in introitu ad Ecclesiam. 

VOTUM 29 

De lingua in liturgicis actionibus adhibenda 

I. Praemissae 

Sacra Liturgia « integrum * constituit publicum cultum mystici Iesu 
Christi Corporis, Capitis nempe membrorumque eius » (cf. Litt. Encycl. 
Mediator Dei). Universus autem, quem Ecclesia Deo adhibet, cultus non 
solum externus sed et internus esse debet; quapropter sacra liturgia 
« postulat ut intime duo eiusmodi elementa inter se coniungantur ... 
Quodsi secus aliterque agitur, tum religio procul dubio inanis ritus ac 
vacua formae ratio evadit » ( ibid .). « Christiana enim religio postulat, 
si debito colatur modo, ut voluntas potissimum Deo consecretur, in cete- 
rasque sua vi influat animi facultates. Atque omnis voluntatis actus intel¬ 
legentiae praeponit exercitium; et antequam desiderium ac propositum 
edatur se aeterno Numini per sacrificium consecrandi, cognitio necessaria 
omnino est earum rerum ac rationum, quae religionem praecipiunt... » 
{ibid.). « Pro rerum adiunctis christianorumque necessitatibus cultus 
instruitur, evolvitur, novisque ritibus, caeremoniis ac formulis ditatur » 
{ibid.). 

His principiis ad usum linguae applicatis dicendum videtur quod 
norma concussa esse debet conservatio linguae latinae utpote signi uni¬ 
tatis et traditionis catholicae. Ubi tamen propter rationes pastorales usus 
linguae vernaculae commendandus videtur, illi principio, ad salutem 
animarum fovendam, sobrie derogetur. 

II. Vota 

1. In Sacrificio Eucharistico: 

Cum agatur de Missis, in quibus communitas christifidelium, linguam 
latinam ignorantium, vivam partem habet, permittatur usus linguae vul- 

garis in partibus didascalicis atque in iis omnibus, in quibus celebrans 
dialogum cum populo adstante instituit vel quae a ministro una cum 
fidelibus proferuntur; vel, ut confusio linguarum vitetur, usque ad cano- 
nem et iterum a « Pater noster ». 

2. In Sacramentorum administratione: 

Forma sacramentalis, praesertim ratione validitatis tutandae, semper 
latine proferatur. In aliis autem precibus lingua vernacula uti liceat i. e. 
in administratione baptismi, confirmationis, s. communionis, extremae 
unctionis, matrimonii. 

3. Idem proponendum videtur quoad Sacramentalia et benedictiones 
varias^ praesertim quoad funerarias preces. 

VOTUM 30 

De nova formulatione « praeceptorum Ecclesiae » 

— de abstinentia a labore diebus festis; 

— de ieiunio et abstinentia; 

— de tempore utili ad satisfaciendum praecepto de Sacro audiendo 
diebus festis. 

I. Praemissae 

Sacerdotem attente considerantem — praesertim in exercitio sacra¬ 
menti poenitentiae — christifidelium moralitatem, minime fugit in multis 
deesse vel valde imminutum esse sensum Christi (I Cor. 2, 16), ita ut 
haud desint fideles qui nonnulla quoque praecepta Legis naturalis am¬ 
plius non percipiant (saltem ut obligantia sub gravi), plures autem sint 
qui minime intelligunt fundamentum « praeceptorum Ecclesiae » quoad 
abstinentiam ac ieiunium, quoad obligationem abstinendi ab operibus 
servilibus diebus festis, quoad obligationem sanctificandi dies festos 
(praeter adsistentiam Missae), etc. 

Ceteroquin in compertis est: 

1. Hodierna difficultas habitualis nonnullorum coetuum observandi 
legem ieinunii et abstinentiae. 

2. Quam mutatae sint conditiones activitatis humanae, ita ut quasi 
offensa iustitiae distributivae appareat praeceptum abstinendi diebus 
festis ab operibus servilibus, instituta relatione cum labore mentali nullis 
limitibus circumscripto, unde venit ut qui absque causa excusante sese 
exerceat laboribus servilibus spatio a theologis moralistis communiter 
admisso ad inducendam culpam gravem, revera peccet graviter, dum ille 
qui per integrum diem festum vacat intellectuali labori, per se, nulli- 
mode peccet. 

3. Hodierna ratio seu « rhythmus » activitatis humanae in magnis 
civitatibus, ut, pro aliquibus coetibus civium, non modo conveniens sed 
veluti moraliter necessaria aliquando evadat recreatio (vero sensu etymo¬ 
logico intellecta) quam ipsis comparare possunt ascensiones ad montes, 
itinera culturae gratia instituta, etc. 

Hisce ergo vitae hodiernae spectatis conditionibus, sacerdos quippe 
qui vi suae electionis ac muneris « condolere (debet) iis qui ignorant et 

errant » ( Hebr. 5, 2), nec ignarus esse potest difficultatum in quibus 
aliquando versantur fideles, naturalem impulsum cohibere nequit auspi¬ 
candi ut competens auctoritas ecclesiastica — quin sane ullo modo re¬ 
mittat sacrum officium praedicandi Christum crucifixum (1 Cor. 1, 23), 
atque omnibus nostrae aetati congruioribus modis efficiat ut denuo « for¬ 
metur Christus » (Gal. 4, 19) in fidelibus — sua « praecepta » ita pro¬ 
ponat ut, quantum fas est, vitentur peccata atque horum « praecepto¬ 
rum » observantia pleniore ratione moralis atque christiana evadat, quia 
ipsi christifideles, audito laudabiliter consilio alicuius confessarii, pru¬ 
denter decernunt quid, praeter iussum ab Ecclesia, facere debent ad ple¬ 
nius obtinendum finem qui iussa Ecclesiae determinat, ut iam fit pro 
praecibus matutinis atque vespertinis, quarum moderamen fidelibus relin¬ 
quitur. 

II. Propositiones 

A) Proinde, quod attinet ad « praeceptum » abstinendi diebus festis 

ab operibus servilibus (can. 1248), videretur opportunum: 

1. Ut iuxta hodierna adiuncta novus conceptus definiatur locutionis 
« opera servilia », atque ipso prohibeantur quidem, at non sub gravi, 
nisi — ut patet — quis eisdem vacet in contemptum Ecclesiae. 

2. Ut fidelibus enixe suadeatur ut, praehabito laudabiliter consilio 
alicuius probati confessarii, prudenter decernant quomodo se abstinere 
debeant etiam a labore intellectuali ut, praeter adsistentiam Missae 
personalem sanctificationem dierum festorum operentur atque augendae 
culturae christianae curam sincere dent. 

Haec autem innovatio posset hoc modo introduci in can. 1248: 
« Festis de praecepto diebus Missa audienda est; et abstinendum ab 
operibus servilibus, quae grave peccatum sunt si fiant in contemptum 
Ecclesiae; a labore quoque intellectuali abstinendum est in quantum 
obstet sanctificationi dierum festorum aut necessariae christianae culturae 
comparandae; item abstinendum est ab actibus forensibus et, nisi aliud 
ferat... ». 

N.B.: Occasione Concilii Oecumenici haud incongrue considerari 
posset utrum universae Ecclesiae extendenda sit reductio dierum festo¬ 
rum quae concessa fuit in Concordato cum Gallia a. 1801, atque adhuc 
viget pro illa Natione. 

B) Quoad praeceptum de abstinentia et ieiunio (can. 1252). 

Cum agatur de sacra obligatione quae christianos tenet non modo 
singillatim, sed socialiter quoque, nec ullo modo cogitari possit Eccle- 

siam, quippe quae adimpleat « ea quae desunt passionum Christi » 
{Coi. 1, 24), nullis diebus exigere a populo Dei exercitium christianae 
mortificationis, habita tamen consideratione hodiernarum circumstan¬ 
tiarum, congruum videretur: 

1. Legem sive ieiunii sive abstinentiae in universa Ecclesia, pro 
omnibus christifidelibus vigere tantummodo: 

a) die cinerum; 

b) feria VI in Parasceve; 

c ) in pervigilio Immaculatae Conceptionis; 

d) in pervigilio Nativitatis D. N. I. C. (vel die 23 dec.). 

2. Pro religiosis vero atque clericis, praeter antedictos dies, legem 
ieiunii et abstinentiae vigere omnibus feriis VI Quadragesimae atque 
Adventus. 

N.B.: Valde opportunum autem videretur suadere fidelibus ut aliis 
quoque feriis sextis abstinentiam a carnibus ultro observent, congruis 
indulgentiis iisdem concessis pro hac ultronea observantia abstinentiae 
vel ieiunii. 

C) Quoad tempus utile ad satisfaciendum praecepto de Sacro audiendo 

diebus festis. 

Praeter rationes revocatas in praemissis, videtur opportunum con¬ 
siderare : 

1. Quam multi fideles diebus festis, praesertim hiemali vel aestivo 
tempore, ratione instituendi itineris curro ferreo aliove medio publico, 
horario subiecto, omittant adsistere Sacro. 

2. Quam multi si Missae celebrationi quidem intersunt, hoc faciant 
habitu domui Dei haud congruo, praesertim si ad S. Communionem 
accedunt, atque quam pauci hisce diebus aliquam religiosam instructio¬ 
nem audiant. 

3. Liturgicis normis conforme esse diem festum quoad omnes ef¬ 
fectus incipere a primis vesperis (cf. can. 923). 

4. Iam Motu Proprio Cum bellica (A.A.S. XXXII [1940] p. 530) 
concessum fuisse ut « omnes, qui Eucharistico Sacrificio, in pervigilio 
Nativitatis Domini celebrato, pie (interfuissent) praecepto die Natali 
audiendi sacra (satisfacerent) ». 

Proinde opportunum videretur decernere ut Ordinarii locorum, habi- 
tualiter, vel tempore quo instituuntur itinera recreationis causa, conce¬ 
dere possint ut in pervigilio dominicarum aliorumque dierum festorum, 
una vel plures Missae celebrentur, cum adaequata instructione religiosa, 
atque ut fideles qui hisce Missis adsistunt praecepto audiendi sacrum 
diebus festis satisfacere valeant. 

VOTUM 31 

De reformatione rubricarum Breviarii 

I. Praemissae 

Quae de hac re a Sancta Sede iam instaurata sunt maximo animi 
obsequio excipiuntur. Viva adhaesione plaususque prosequimur, quae 
a viris electis, in Pontificiam Commissionem congregatis, adlaborantur, 
ut opus quam citissime faustoque exitu ad finem perducatur. Pauca 
tantum, quae in opere exequendo praeprimis attendantur, pro voto, 
qua par est reverentia, commendare nobis liceat: 

II. Vota 

1. Ut maior simplicitas in recitatione privata procuretur. 

2. Ut lectiones historicae emendentur. 

3. Ut lectiones S. Scripturae maiore varietate inducantur maioreque 
pro parte ex N. T. haustae. 

4. Ut commentaria homiletica in omnibus apta menti necessitatique 
modernae consona seligantur. 

5. Ut hymni ita modificentur ut breviores ac clariores efficiantur. 

6. Ut sacerdotes qui curam habent animarum ab obligatione reci¬ 
tationis Divini Officii diebus festis dispensentur (saltem partialiter, et 
praesertim pro iis partibus, quibus alia pietatis exercitia publica re¬ 
spondent). 

7. Ut in recitatione privata Breviarii ratio potius habeatur tempo¬ 
ris spatii orationi dedicandi quam quantitatis orationis. 


VOTUM 32 

De sacris processionibus 

I. Praemissae 

Nomine sacrarum processionum significantur « sollemnes supplica¬ 
tiones, quae a populo fideli, duce clero, fiunt eundo ordinatim de loco 
sacro ad locum sacrum ad excitandam fidelium pietatem... ad divinum 
auxilium implorandum » (can. 1290 § 1), hodie tamen non semel proces¬ 
siones particulares, praesertim traditione longaeva servatae, neque « sup¬ 
plicationes » sunt, neque a populo « fideli », neque « eundo ordinatim » 
fiunt, neque « fidelium pietatem » excitant, neque « ad divinum auxilium 
implorandum » aptae sunt, sed saepe scandala pariunt, quippe cum nihil 
aliud quam usus inveteratos repraesentent, quos aliquando ipsi catholici, 

magis adhuc acatholici et infideles, apparationes mere profanas, quas 
« folklore » vocant, habent. Quandoque ipsae occasiones praebent pec¬ 
candi. 

II. Votum 

Ad genuinum sensum « sacrae processionis » omnes huiusmodi tra¬ 
ditae apparationes reducantur, ita ut omne indecorum, profanum, su¬ 
perstitiosum, scandalosum omnino vitetur. 

VOTUM 33 

De operationibus photographicis vel cinematographicis in lo¬ 
cis SACRIS ET IN CULTUS SACRI ACTIBUS MODERANDIS. 

I. Praemissae 

Actus eventusque maioris momenti, quae in peregrinatione terrena 
occurrunt, homines nostrae aetatis imaginibus fixis vel mobilibus per¬ 
petuae memoriae tradere cupiunt. Quia inter huiusmodi eventus actus 
religiosi quoque locum eminentem tenent, uti prima communio, con¬ 
firmatio, matrimonium, sacrae ordinationes, Missae quaedam sollemnio¬ 
res aliaque id genus, fieri non potest, quin operatores his imaginibus 
figendis praeoccupati magnam partem in his functionibus sacris sibi 
assumant. Quod numquam non sine magna irreverentia erga loca sacra 
sacrosque actus fit, uti cotidiana experientia docemur, quodque saepis¬ 
sime scandalum inter christifideles adstantes parit. 

II. Votum 

Legislatione universali usus operationum imaginibus figendis in 
locis et actibus cultus sacri ita moderetur, ut omne indecorum, pro¬ 
fanum, sensui reverentiae, sacris debitae, alienum, certis et firmis nor¬ 
mis arceatur. 

VOTUM 34 

De elemento supernaturali in clericis instituendis summa sol- 

LECITUDINE CURANDO. 

I. Praemissae 

1. Verbis illis sapientissimis quibus Pius V. P. M. monuit quantum 
ad sanandos Christianorum mores idonei confessarii contribuant (« Ha¬ 
beantur idonei confessarii: ecce omnium Christianorum omnimoda re¬ 
formatio ») praeclare ostenditur uberrimos pastorales fructus tantum¬ 
modo ex supernaturali clericorum formatione esse expectandos. Quod 
perspicue ex illa laude elucet, qua Mater Ecclesia alacerrimum illum in 
salvandis animis Apostolum, S. Ioannem M. Vianney concelebrat: « pa¬ 
storali studio et iugi orationis et paenitentiae ardorem mirabilem ». 

2. Etenim, nullum pastorale studium potest genuinum esse, nisi 
ex orationis et poenitentiae ardore dimanaverit. 

Quomodo vero vita illa « abscondita cum Christo in Deo » {Coi. 3, 
3), quae oratione potissimum alitur, sit ordinanda, luculenter docent 
pontificiae adhortationes Haerenti animo S. Pii X (1908) et Pii XII 
Menti nostrae (1949). Necessitatem autem christianae mortificationis 
in clericis nuper S. P. Ioannes XXIII Litteris Encyclicis Sacerdotii nostri 
primordia commendavit, exemplum S. Ioannis Vianney extollendo 
[A.A.S. LI, p. 551 ss). 

3. Cur autem his sanctissimis Pontificum votis, non, qua par est 
alacritate obtemperetur, his de causis explicari posse videtur: 

a) sunt clerici et sacerdotes qui se per caelibatum iam omnibus 
christianae mortificationis officiis satis superque satisfecisse arbitrentur; 

b) qui, analoga ratione, per officium divinum, mariale rosarium, 
quotitianam meditationem censeant se praecepto orandi abundantius ob¬ 
temperavisse. 

Quae omnia sane falsa, immo iniusta, sunt iudicanda; nam, quod ad 
obligationem sacri caelibatus pertinet, permulta iam VI et IX Decalogi 
praecepto, omnibus christianis, imo omnibus hominibus, imperantur; ita 
ut, si cum ardua servandae coniugalis castitatis obligatione comparetur, 
sacer caelibatus non modo observatu facilior sit, sed ad tutandum legis 
naturalis praeceptum validissime iuvet. 

Iidem vero cum, mercenario quodam animo officium divinum persol¬ 
vere soleant, taedioso se onere premi sentiunt, atque fecundissimam ora¬ 
tionis efficacitatem negligunt. 

Hinc fit, ut in apostolatu exercendo suis praesertim viribus et indu¬ 
striae potius quam oratione et mortificatione innitantur. 

4. Proinde cum nostris votis saepe accidat ut media technica aposto- 
latus commendentur, aperte nobis optandum videbitur ne in clericis ef- 
formandis humanae vires nimis extollantur. 

Ideoque, cum iam pergrave periculum adsit, ne iuvenes fascinatione 
rerum novarum corripiantur, iis neglectis quae summi momenti sunt, 
liceat nobis summo prorsus animi studio, haec vota humiliter proponere. 

II. Vota 

1. Integra formatio supernaturalis clericorum, iuxta normas Sum¬ 
morum Pontificum perficienda, solidetur: 

a) supra praevium conceptum et exercitium « vocationis huma¬ 
nae », qua homines liberum arbitrium in moralem libertatem converten¬ 
tes, omnibus actibus deliberatis «bonum » perficere tenentur, etiam 
cum personali sacrificio; 

b) supra omnino clarum conceptum et exercitium « vocationis chri- 
stianae », qua baptizati, cum Christo viventes, omnibus mediis per divi¬ 
nam gratiam praestitis, « supernaturale bonum » non modo publice, in 
Ecclesia, sed etiam in Corpore Christi Mystico, indesinenter operari te¬ 
nentur. 

2. Suprema Concilii Oecumenici auctoritate, tum sacerdotes tum 
clerici in sacerdotum auxilium succrescentes, gravissime moneantur, vel 
tunc cum omnia aeque perfectissima media technica in usum apostolatus 
adhibeantur, nihil tamen sine Christo profici posse dicente: « Sine me 
nihil potestis facere » (Io. 15, 5). Ideoque orationi et mortificationi inde¬ 
sinenter insistendum ut divina gratia, quae una dat bonorum operum in¬ 
crementum, ex-Christo vinea in ministros traduces influat. 


VOTUM 35 

De renovatione rationis studiorum ecclesiasticorum 
I. Praemissae 

Inter praecipua media quibus Concilium Oecumenicum copiosiores 
uberioresque fructus obtinere potest a spiritualibus viribus quae sunt 
in Ecclesia, valde certo eminet renovatio rationis studiorum ecclesiasti- 

eorum, tum in Athenaeis, tum in Seminariis atque in Domibus Studio¬ 
rum Religionum. Quin systematice aggrediamur hanc extensam imple- 
xamque quaestionem, quae sane obiectum esse potest tantum peculiaris 
voti, quae nobis magis ad propositam renovationem studiorum curriculi 
seminaristici philosophici et theologici faciunt, breviter exponimus, 
adiectis nonnullis animadversionibus circa studia academica. 

1. Quoad praelectiones philosophiae duo subsequenda vota illico 
proponimus: 

a) explicentur praecipue principia sanae philosophiae christianae 
et deinde solummodo, apologetica ratione, quae in modernis philosophis 
scitu sunt necessaria, ut studentes ad ministeria rite obeunda disponan¬ 
tur, « cum huius aetatis errores, qui homines ab Ecclesiae doctrina aver¬ 
tunt, plerumque a philosophica ratione repetantur (Statuta Generalia, 
art. 44, § 2, 1). Quoad alia cf. Sedes Sapientiae; 

b) restauretur in Seminariis Domibusque studiorum Religionum 
cultus linguae latinae ne insigne illud ecclesiasticae unitatis vinculum 
pereat. 

2. Quoad rationem studiorum theologicorum in Seminariis atque 
in Domibus studiorum Religionum: 

a) in compertis est curricula studiorum a Statibus constituta ma¬ 
gis magisque ad specificam adulescentium formationem (« specializza- 
zione ») dirigi, ut qui publico diplomate periti fuerunt declarati, ii quam 
optime suis muneribus fungi valeant. 

Quod si haec studia cum ecclesiasticis comparentur, magna statim 
apparet differentia. Neminem sane fugit nimiam omnino esse uniformi¬ 
tatem qua clerici parantur ad obeunda munera sacerdotalia, quae tam 
multa et diversa sunt, quam inter se diversi sunt homines eorumque inge¬ 
nia et mores. 

Aliud sane exigitur a sacerdote qui inter infideles omnino rudes, aliud 
ab eo qui in natione ethnica egregiae culturae; aliud item a sacerdote qui 
inter opifices vel ruricolas, aliud ab eo qui inter adulescentulos ministe¬ 
rium exerceat, etc. 

b) neminem eorum qui absolverunt studia theologica latet haud 
perspicua esse in istis disciplinis principia seu fundamentales veritates 
quae omnia reducant ad quamdam culturalem unitatem, sed, e contra, 
haec quoque studia illa dispersione laborare quae vulgo « frammenta- 
rismo » appellatur; 

c) haud adaequata disciplinarum delimitatio — ut maxime conspici 
potest in theologia morali, quae post plusquam quadraginta annos a pro¬ 
mulgato Codice luris Canonici, adhuc integros fundamentales tractatus 

retinet iuridicam disciplinam explanantes — perperam servat facile eli- 
minabiles difficultates, tum quoad institutionem, tum quoad solidam 
nitidamque intellectualem formationem sacerdotum. 

3. Quoad studia academica, atque -praesertim circa studium academi- 
cum S. Theologiae: 

a) Studia institutionalia hodie nullo modo componi possunt cum 
studiis specialibus, quibus gradus academici et specialis scientia ac for¬ 
matio scientificae inquisitionis acquiruntur. Ratio est: quia tam amplae et 
profundae sunt singulae provinciae cognitionis et scientiae, ut vix in una 
quis versatus esse possit veluti vere competens et ad scientiam promoven¬ 
dum aptus; insuper quia etiam activitas apostolica hodie viros speciali 
cognitione et scientia praeditos exigit, qui saltem vias sternant et media 
aliis inferioribus ministris subministrent, qui immediatae executioni et 
labori addicti sunt. 

II. Vota 

Hisce ergo, prae aliis (quamvis forsan maioris momenti) consideratis, 
videretur opportunum: 

1. Ut a Concilio Oecumenico quaeaam typica conficiatur ratio studio¬ 
rum theologicorum, in qua eluceant fundamentalia principia, ex Sacra 
Scriptura haurienda, quae integram regant theologicam culturam futuri 
sacerdotis, illamque, « christocentricam » reddant, ita ut — sit venia 
verbo — vere consanguineus fiat veritati euangelicae. 

Haec autem veritas veluti in duobus capitibus distribuenda est; prius 
sane ipsum Christum, alterum Christum viventem in Ecclesia respicere 
debet. Unde videretur magis systematice adstruenda in curriculo theo¬ 
logico scientia religionis, cuius capita hucusque, ex parte tantum, hic 
atque illic in variis disciplinis theologicis, potius tanguntur quam data 
opera illustrantur. 

2. Antedictae finium delimitationes inter sacras disciplinas inducen¬ 
dae sunt, ut expeditior firmiorque procedat tam institutio quam formatio 
futuri sacerdotis; disciplinae autem « omnes in unum dumtaxat systema 
idque solidum et apte temperatum conspirent », sicque quamdam for¬ 
mam alumnis imprimant « quae numquam elabatur, et ex qua, cum 
usus postulabit, lumen atque robur pro suis aliorumque necessitatibus 
semper hauriant » (Const. Apost. Sedes Sapientiae, 31 maii 1956, A.A.S. 
XLVIII, p. 363). 

3. Quoad disciplinas curriculi theologici’. 

— quaedam eliminandae videntur (lingua hebraica; disciplinae pasto¬ 
rales omnes, quae in curriculo pastorali docentur); 

— quaedam addendae (historia religionum; elementa historiae dog¬ 
matum, etc.); 

— quaedam mutandae (theologia moralis et ius canonicum quoad 
fines: omnia argumenta iuridica a canonistis tractanda sunt; inter theo¬ 
logiam dogmaticam et S. Scripturam; inter historiam eccl. et theol. 
dogmaticam atque patrologiam fines accurate delimitandi). 

4. Quoad adhibendam methodum adnotatur: 

Quae merae sunt quaestiones historicae nullamque relationem ad prae¬ 
sentes conditiones habentes innuantur tantum; aliae autem, quae hodierna 
problemata pro obiecto habent ea qua oportet amplitudine tractentur. 

In docendo recentis artis didacticae regulae applicentur et praeser¬ 
tim alumni alacrem operam dent seminariis et exercitationibus huiusmodi 
studio institutionali accomodatis. Non tam memoriae quam intellectus 
et rationis activitas excitetur et foveatur. 

5. Circa studia academica in genere-. 

a) omnes alumni studia institutionalia theologiae perficiant, quibus 
universa formatio scientifica sacerdotalis traditur, quae talis sit, ut ad 
curam animarum ordinariam unumquemque aptum reddat; 

b) his peractis demum studia specialia inchoentur, quibus specialis 
scientia et formatio scientifica acquiritur in specialibus scientiarum sacra¬ 
rum regionibus: in theologia dogmatica, in theol. morali, in theol. orien¬ 
tali, in S. Scriptura, in iure canonico, in historia ecclesiastica, in archaeo- 
logia christiana, in missionologia, in philosophia, in paedagogia, in socio- 
logia, etc. 

Quod curriculum duobus saltem annis constet usque ad licentiam et 
tertio insuper anno usque ad lauream. Studio vere academico non amplius 
omnia ab omnibus profundius et altius investigari debent sed per selecta 
capita selectosve tractatus sive in docendo sive in inquirendo veram et 
completam formationem scientificam et capacitatem inquisitionis ideoque 
specialem competentiam in propria provincia acquirant. 

Quamobrem, iuxta praelectiones, exercitationes cuiusque gradus, sub 
ductu reali et assiduo professorum vere peritorum, multo magis quam 
hodie fit, excolantur, quia his exercitiis praesertim illa aptitudo et capa¬ 
citas et consuetudo inquisitionis scientificae et laboris proprii acquiritur, 
quibus imbuti esse debent, qui gradibus academicis, haud mere honori¬ 
ficis, ornari volunt, ut postea in vinea Domini operarii apostolatus spe¬ 
cialis et veri magistri fidelium et fratrum esse possint. 

6. Circa studium academicum S. Theologiae in specie-. 

Cultura academica in facultatibus theologicis videtur non esse redu¬ 
cenda ad praelectiones de argumentis monographicis scientificasque exer¬ 
citationes alumnorum ad haec ipsa argumenta pertractanda, sed utique 

extendi deberet etiam ad « revisionem » praecipuorum tractatuum theo¬ 
logiae tum dogmaticae tum moralis speculativae, in quorum vero expla¬ 
natione procedendum esset non ut in curriculo institutionali, ubi de una 
re unus magister integram tractationem tradit, sed, e contra, ad explana¬ 
tionem unius eiusdemque argumenti, adscitis, pro sua quisque parte, ma¬ 
gistro theologiae biblicae V. T., magistro theologiae neotestamentariae, 
magistro patristicae orientalis, magistro patristicae occidentalis, magistro 
theologiae scholasticae, ac tandem magistro theologiae speculativae. 


VOTUM 36 

De educatione et scholis catholicis in mundo 
I. Praemissae 

1. Quantum intersit ut Ecclesiae summa sollicitudine de scholis 
curam habeat. 

Maiores in dies puerorum et adolescentium multitudines ad scholas 
accedunt, quippe cum ad id, publicis legibus in toto fere orbe usque ad 
ix, xii, xv, xvi, xviii, aetatis annum cogantur, neque longe abest tempus 
cum omnes omnino, qui ad id lege tenentur, scholas impleant. 

In cultioribus nationibus quarta vel quinta pars totius populationis, 
inde a tertio usque ad vigesimum quartum aetatis annum scholis cuius¬ 
libet ordinis et gradus adscripta est. 

Elucet hinc quantopere christianae religionis intersit ut, saltem pro 
catholicis, serventur et quam citissime numero augeantur scholae quae 
ex professo catholicae sint: quod potissimum pro missionum locis valet. 

2. Quibus Ecclesiae coeptis opus sit ad educationem et scholas catho¬ 
licas promovendas. 

Nihil hic agitur, cum sole clarior sit, de necessitate scholarum in 
normali Ecclesiae opere pastorali. 

Id unum efferre volumus, necessarium omnino esse ut vera scientia 
et ars, tum educandi tum docendi, in Ecclesia colatur. 

Hinc opus est: 

— ut apud catholicas universitates paedagogicis studiis impensior 
opera detur; 

— ut in Seminariis paedagogia scientifice tradatur; 

— ut in catholicis nationibus catholicae associationes professorum 
sive universitatum sive scholarum mediarum atque magistrorum elemen¬ 
tarium promoveantur. Illae enim associationes valida instrumenta sunt 
ut profectus paedagogicus et didacticus in docendo obtineatur, ut perspi- 

cue demonstrant eae quae iam in nationibus tum catholicis tum acatho- 
licis florent; 

— praeterea curandum est ut apud sedes internationales quae de 
re paedagogica et scholastica agunt (praesertim UNESCO, le Bureau 
International de TEducation, le Conseil de PEurope a Strasbourg etc.) 
etiam Catholicae Associationes efficaci repraesentatione adsint. 

Ad hunc finem iuvabunt Internationales Catholicae Associationes de 
educatione et scholis, quae hae sunt: 

— Mouvement International des Intellectuels Catholiques (Pax Ro¬ 
mana); 

— Mouvement International des Etudiants Catholiques (Pax Ro¬ 
mana); 

— Union Mondiale Enseignants Catholiques; 

—- Bureau International de PEnfance; 

— aliae Associationes quae n. 4 enumerantur. 

Generatim, illae Catholicae Associationes quae apud UNESCO statuto 
consultivo gaudent, operantur in gremio Societatis cui nomen Conference 
of Gonsultative Non-gouvernmental Organizations, quae ad UNESCO 
adnexa est, et colligatae sunt intra « La Conference des Organisations 
Internationales Catholiques » (sedes: Friburgi Helvetiorum). 

Praeterea, Catholicae Associationes quas memoravimus possunt etiam 
agere apud OMEP (Organisation mondiale education prescolaire). 

Ad quasdam quaestiones agitandas, quae maioris sint momenti et 
opinionem publicam, praesertim catholicorum, vehementius commoveant, 
iuverit etiam ut interveniant Internationales catholicae, quae variis 
partibus Actionis Catholicae respondent: scii, Virorum, Mulierum, Iuve- 
num utriusque sexus; quae per sua organa apud sedes nationales civiles 
agere possunt. 

3. Summopere Ecclesiae interest ut in educationem scholarum pu¬ 
blicarum influxum exerceat, quandoquidem etiam in nationibus catho¬ 
licis 70-90% alumnorum illas scholas frequentant, et percentualis pro¬ 
portio alumnorum qui in toto mundo publicis scholis adscripti sunt in 
dies augetur. 

Unde oportet: 

— ut in omnibus nationibus Commissiones Episcopales summam 
curam habeant de statu alumnorum catholicorum publicas scholas fre¬ 
quentantium, sive eae ad Rempublicam pertinent sive ad Instituta publica 
cuiusvis generis; 

— ut modus statuatur doctrinae religiosae his alumnis efficaciter 
tradendi vel intra scholas, ubi licet, vel extra; 

— ut summo studio curetur praeparatio paedagogica et didactica 

magistrorum qui doctrinam catholicam in publicis scholis tradere debent; 
ad id vero exigatur regulare studiorum curriculum praeparatorium et 
congruum practicum tirocinium, in quo futuri magistri a peritis viris 
scientifice dirigantur; 

— ut adiuventur et sustineantur illi catholici qui titulis praediti sunt 
ad munia obeunda in Organis politicis gubernativis, administrativis quae 
scholas publicas regunt. 

Quarum rerum nonnulla etiam ibi fieri possunt ubi scholae prorsus 
laice regantur, dummodo in re publica regenda principia democratica 
vigeant. 

4. Quid ad scholas privatas quod attinet, sit agendum: 

a) Id primum considerandum est, in toto mundo celerrime eo 
tendi, ut scholis gerendis publicum aerarium provideat. Hinc schola libera 
— vel potius illae familiae quae illuc filios mittunt — hac alternativa in 
dies gravius stringitur: 

— aut publicum aerarium etiam scholis liberis providet, ita ut 
familiis pares expensae ferendae sint, sive filios ad publicas, sive ad 
privatas scholas mittunt; 

— aut schola privata, gradatim quidem, sed rapide, ad exstinctio¬ 
nem vergit (ut accidit in Belgio vel in Gallia, ubi tamen haud parum 
obtentum est ad expensas adaequandas; in Italia, etc.). 

Ergo potius quam ad libertatem puro sensu iuridico vindicandam, eo 
connitendum esse videtur ut paritas expensarum obtineatur. Ad hunc 
finem, tum in singulis nationibus, tum in opportunis sedibus interna- 
tionalibus enixe est agendum, omnibus mediis quibus Ecclesia uti potest, 
utpote cum de quaestione prorsus capitali agatur. 

b) Praeterea schola libera eniti debet ut eam consequatur excellen¬ 
tiam (qualificazione qualitativa) in educando et docendo, ut etiam hac de 
re iustam apud peritos aestimationem nanciscatur. 

c ) Scholae liberae magnopere refert, ut quamplurimum illae Asso¬ 
ciationes promoveantur quae eius bonae aestimationi apud publicum et 
apud politicos et gubernantes favere possint, ut e. gr.: 

— associationes docentium 

parentum 
alumnorum 
ex alumnorum 

eorum qui ad populum in summis reipublicae 
consiliis repraesentandum delegantur (deputati); 

eorum qui auctoritate academica praediti sunt 
qui scholae liberae faveant (quoad « deputatos », cf. associationem quae 
in Gallia constituta est). 

d ) In ordine vero internationali quam maximum incrementum 
dandum his associationibus: 

— 1’Office International de rEnseignement Catholique (AIA); 
— TUnion Internationale Liberte de PEnseignement (Paris). 

Quae omnia addenda sunt ad id quod per societates n. 2 enumeratas 
ad adiuvandam scholam liberam fieri potest. 

(?) Imprimis curare debet schola libera ut optimos ipsa sibi ma¬ 
gistros efformet, sive apud Universitates Catholicas, quae curriculum pae- 
dagogiae et didacticae constituere possunt pro omnibus magistris, quam- 
cumque disciplinam in posterum docturi sunt; vel apud illas Superiores 
Scholas secundarias, quae magistros ad scholas maternas et primarias 
parant. 

Hac ratione schola privata non solum sibi magistros certe idoneos, 
sed etiam publicis scholis docentes catholice formatos providebit. 

5. A Commissionibus Episcopalibus quid agendum esse videatur: 

— in ambitu nationali, omnes catholicae vires arctius unificandae; 

— consilio et ope utendum virorum qui paedagogiam calleant, qui¬ 
que in actione politica et republica administratione versentur; 

— accurate ordinem rerum agendarum stabiliendum ut Ecclesiae 
et catholicorum actio singulos fines gradatim consequi valeat (ut e. gr. in 
Belgio et Gallia factum est). 

6. Quid erga Gubernia agendum sit : 

Quidquid in numeris 1-5 dictum est, id indicat quod apud Gubernia 
geri conveniat tum per Concordata vel diplomaticas S. Sedis actiones, tum 
per competentes auctoritates Ecclesiasticas nationales. 

II. Votum 

Ex iis quae diximus necessitas elucet ut Concilium Oecumenicum: 

— praesto habeat pro toto orbe documentationem de statu Eccle¬ 
siae, ad rem scholarem quod attinet; 

— de hac materia, ut supra saepe diximus, generales normas direc- 
tivas edere valeat. 

VOTUM 37 

De re paedagogica in actione Ecclesiae et in efformandis tum 

Ecclesiasticis tum Laicis. 

I Praemissae 

1. Tria consideranda praeponuntur: 
d) ad salutem quam Christus Dominus sua Redemptione attulit 
nemo nisi ad id educetur pervenire potest; nemo enim plene christianus 

fit nisi ope processus cuiusdam evolutionis, correctionis, directionis, qui 
actibus responsabilibus fiat; 

b) hinc apparet quanti sit opera Ecclesiae educativa quae in con¬ 
vertendis ad fidem gentibus, in fidelium cura pastorali exercetur, ut 
patet ex Ecclesiae historia, ex plurimis documentis, inter quos eminet 
Divini illius magistri; 

c) si vero educationis natura consideretur, quae intime nectitur 
cum dispositionibus psychologicis subiectorum, necnon cum conditione 
vitae et animorum in maximis minoribus et minimis societatibus omnium 
temporum et locorum, nonnulla problemata exsurgunt ex quibus vota 
proponenda enascuntur. 

2. Problemata: 

a) opus paedagogicum partim est perenne atque immutabile, par- 
tim mutabile. Perennia atque immutabilia sunt principia quae ad ipsam 
hominis naturam pertinent, ad eius finem, eiusque conditiones in ordine 
peccati et gratiae; perennitate quadam gaudent etiam illae agendi nor¬ 
mae quas saeculorum usus comprobavit. 

Variabiles sunt methodi et formae particulares, quae se tempori¬ 
bus et hominibus iugiter accomodare debent, quaeque progressu scientiae 
et experientiae permutantur. 

At munus Ecclesiae paedagogicum graviter periclitaretur ne ad nihi¬ 
lum reducatur, si quaedam methodi teneantur longius quam, principia 
et normae generales, longo traditionis christianae usu probatae requi¬ 
runt. Vel optima christiana educationis principia, si ore tantum concla¬ 
mentur neque actu ad cuiusque temporis animique necessitates aptentur, 
timendum est ne gravem iacturam patiantur (cf. Pius XII, Disc., 13-9- 
1951; 5-5-1952; 6-5-1951); 

b) Magnum incrementum scientiarum ad psychologiam et socio- 
logiam pertinentium, commodissima hominibus media paravit, quibus 
tum singulos tum multitudines, eo quo vellent, deducerent atque dirige¬ 
rent. Nequit ergo Ecclesia ea quae scientiae psychologicae circa leges 
docent secundum quas evolvuntur animus humani aspernari. 

Haud dissimiliter « sociologia » detexit formas atque conditiones pe¬ 
rennes tum naturae tum vitae socialis hominum; quarum rerum omnium, 
ii qui rei culturali, politicae, oeconomicae incumbunt, plurimi faciunt. 

Transformatio societatis, quae hominum labore innititur, in semper 
maiorem technicam organizationem; hominum transmigrationes et ad- 
glomerationes; crescens ubique mentium cultura; facilis transitus ex alio 
in alium societatis ordinem; novae relationes inter varios societatis ordi¬ 
nes; populorum regimen quod democratia appellatur; motus ille quo 
inferiores coetus et populi altiora petunt; facillimi commeatus; frequen- 

tes tum intra tum extra fines transmigrationes; mulierum plenior ad officia 
et iura civilia accessus; nova mentium cultura qua totus populus afficitur, 
haec omnia aliaque huiusmodi plura, totam hominum vitam transfor¬ 
mare videntur. Hinc nimirum fit, ut apostolorum ad hominum accessus, 
alloquium, educandi modus, ad temporum requisita aptari debeant. Quae 
necessitas christianae educationis ad tempora aptandae saepe et lucu¬ 
lenter a Pio XII illustrata est ( Disc. 6-10-1948; 27-7-1939; 4-9-1949; 
6-10-1948); 

c ) praetextu « operis operati » quo Sacramenta suum fructum 
ferunt minime debet sollicitudo methodologica in usu liturgiae, cate- 
cheseos atque praedicationis, in spirituali moderatione, in ipsa Sacramen¬ 
torum (praesertim Confirmationis, Paenitentiae, S. Eucharistiae) ad- 
ministratione negligi. 

Constat quidem in his rebus totam efficaciam e Sacramentis, ex divino 
cultu et ritibus, ex plenitudine veritatis effluere: at illa efficacia num- 
quam tota vigebit nisi, educationis ope, quae omnes singulorum neces¬ 
sitates perpendat, actus recipientis perfecti fiant. Iam dudum enim in 
rebus profanis solent leges paedagogicae sapienter adhiberi ut homines 
ad id quod propositum est animadvertant, adhaereant, attrahantur (cf. 
Pio XII, Disc., 30-12-1953; 6-10-1948; 5-1-1954; 24-10-1955; 30-12- 
1953). 

II. Vota 
A) Generalia 

His praemissis, proponitur: 

1. In genere: 

a) ut educativum Matris Ecclesiae munus tanti existimetur, ut ad 
illud exercendum homines, instituta, studia adhibeantur. Quod post Lit¬ 
teras Divini illius magistri editas atque Pii XII doctrinam, maxime exigi 
videtur, praesertim in tutanda Traditione de fide et moribus, in munere 
theologicae scientiae evolvendae et tradendae, in disciplinae observatione 
inculcanda; 

b) in hoc vero educationis munere fungendo sapienter adhibean¬ 
tur ea omnia quae psychologia, sociologia, methodologia educativa docent, 
ita ut opera educatoris quam maxime singulis personis aptetur atque gra- 
datim procedat (cf. Pio XII, Disc., 4-11-1955). 

Scientia et actio pastoralis, praeter illud munus quo instituta erigit 
atque normas et iussa impertitur ut vitam christianam moderetur, alterum 
etiam munus suscipiat quo normas et iussa sub ratione educationis per¬ 
pendat, hominesque ad ea adimplenda disponat. « Haud satis est ut 

catechismus doceatur, nisi modus docendi (paedagogia catechistica) iugi- 
ter perficiatur » (Litt. S. Congr. Concilii, 14-12-1935); 

c) Quamobrem, ut genuino Ecclesiae spiritui obsequium fiat, at¬ 
que utrumque periculum vitetur, ne aut caece ea quae sunt obsoleta pa¬ 
rumque utilia serventur aut novis quibuslibet rebus imprudenter inhie¬ 
tur, duo haec proponuntur: 

— ut sedes (centri) constituantur ubi paedagogiae scientificae 
investigandae opera navetur; 

— ut constituantur organa officialia quae rem paedagogicam, ad 
vitam christianam et operam pastoralem quod attinet, promoveant, mo¬ 
derentur, et consultantibus respondendo illustrent. 

2. Pro ecclesiasticis et religiosis: 

In eorum formatione aequa pars rei paedagogicae tribuatur, ita ut: 

a ) methodi perficiantur quibus, ii qui ad divinum servitium vocati 
sint, discernantur et efformentur. In his educandis adolescentulis ad nor¬ 
mas et usus qui ex traditione christiana effluunt, accedant etiam ea quae 
hodierna psycbologia et sociologia docent, cum prudenti usu eorum me¬ 
diorum (technicae) quae adaequata et valida sint ut, litteris Menti No¬ 
strae et Constitutioni Sedes Sapientiae obsequendo, seminaristarum studia 
non tantum generico quodam modo finem pastoralem persequantur sed 
expressum paedagoglcum characterem induant; 

b) Locorum imprimis ratione habita, ad hunc finem aptentur tum 
libri, quibus Doctrina et Moralis traduntur tum totum studiorum curri¬ 
culum. Actuali ter vigens ordinatio (curriculi cursus; electio docentium; 
praeparatio et usus textuum) videtur potius ad colendam intelligentiam 
quam ad rem pastoralem inservire. 

Praeterea ille error expellendus est, quo qui optime scientiam quan- 
dam noverint, ii etiam optime eam docere censeantur; quamquam prae¬ 
clara rei scientia optima sit ad docendum praeparatio; 

c) cursus scholastici quibus theoria psychologica, sociologica, pae- 
dagogica adaequate tradantur; 

d) practicum tirocinium, quod natura ipsa et fine paedagogiae 
exigitur (cf. Lettera della S. Congregazione dei Seminari e Universita 
degli Studi agli Ecc.mi Ordinari sulPimportanza dello studio della peda- 
gogia nei Seminari. A.A.S., XXXVII [1944], pp. 173-176; cf. vol. Uor- 
dinamento dei Seminari da S. Pio X a Pio XII, 1958; ad religiosos quod 
attinet, eorumque « integram institutionem religiosam, clericalem et apos- 
tolicam », cf. Const. Sedes Sapientiae eique adnexa Statuta Generalia, 

' 1957). 

3. Pro laicis: 

a) parentes, magistri, ii omnes qui apostolatui operam dant, ani- 

madvertant ad quam grave educativum munus vocentur, in ordine ad 
Caritatem, ad Confirmationis et Matrimonii Sacramenta, ad sensum 
« missionarium » S. Missae et totius paroecialis vitae; 

b) ii qui christianae educationi operam ex professo navant (cate- 
chistae, catholicarum associationum moderatores, magistri, etc.), chris¬ 
tianae paedagogiae studiis incumbant, de quibus, etiam, si opus fuerit, 
examina subeant. 

B) Specialia 

1. Matrimonii et Ordinis Sacramenta-. 

a) his Sacramentis Christiani ad munus in Ecclesia essentialiter 
educativum consecrantur (cf. Pio XII, Enc. Mystici Corporis, et Disc., 
15-1-1941); altero ad munus educativum sacerdotale, altero ad speci¬ 
ficam missionem educativam familiarem. Ut christiani ad ea suscipienda 
parati accedant, necesse est ut accurata paedagogica praeparatio prae¬ 
ponatur; 

b ) proponitur ut qui ad Matrimonium contrahendum se parant, 
ita de re educativa instruantur ut apti fiant gravissimo muneri liberorum 
educationis suscipiendo (cf. Enc. Casti connubii, Divini illius magistri, 
et Disc. Pio XII, 26 oct. 1941). 

2. Scholae catholicae : 

a) cum scholae catholicae plerumque curriculum a Rei Publicae 
moderatoribus impositum recipere debeant, simul cum libris et spiritu 
agnostico et laicali, vanum nomen praetenderent, nisi penitus catholicae 
esse satagerent. 

Hoc igitur sit summum earum studium: ut alumnos efficaciter et 
plene ad vitam praeparent, ut efformandae personalitati impense incum¬ 
bant, ut adolescentibus omnibus omnia praestent. 

Praeterea omnium existimationem sibi acquirere studeant ob egre¬ 
giam didacticam praeparationem. 

Medicos, psychologos, sociologos, sociales adiutores (assistenti) in 
auxilium sibi advocent; quam maximum incrementum omnibus iis insti¬ 
tutis quae ad opus educativum inserviunt (attivita parascolastiche); 
officia statuant quae inquirentibus consulant (consulenza); cum familiis 
sedulo agant, etc. 

Haec omnia praesertim religiosorum scholae praestent, quibus, cum 
toti muneri suo incumbant, nec tempus nec media ad excellentiam in re 
paedagogica adipiscendam deesse possunt; 

b ) in re paedagogica impensius igitur instituantur oportet qui¬ 
cumque muneri educandi incumbunt (religiosi, religiosae, ecclesiastici, 

laici) ne, ob deficientem paedadogicam praeparationem, ipsa christiana 
formatio detrimentum patiatur; 

c ) collegia catholica potissimum ad excellentiam paedagogicam 
et didacticam adipiscendam totis viribus studeant. Aliquae saltem domus, 
seieetissimis magistris instructae, ad id incumbant ut praestantissimos, 
ad scientiam et actionem quod attinent, adolescentes parent. 

Item optandum est plures in dies adolescentes, qui egregia indole 
praediti ad studia et apostolatum se dedunt, adiuventur ut in studiis per¬ 
severare possint, ita ut ad docendum in altioris ordinis scholis et ad 
publica munera capessenda idonei fiant; 

d) in collegiis praesertim et seminariis viderint Moderatores qua 
proportione reverentia traditionum, quae uniuscuiusque Instituti propriae 
sunt, cum observantia tum iustitiae tum iurium alumnorum componenda 
sint. 

Instituta enim religiosa alumnis efficaciter efformandis intendere 
debent potius quam traditioni, quae quidem venerationi esse debet, cu¬ 
stodiendae (De schola catholica, cf. Pio XI, Divini illius magistri; Pio XII, 
Disc. 22-11-1948; 4-11-1949; 5-1-1954; 12-1-1954; 4-11-1955; De 
collegiis reflorescentibus: Pio XII, Disc. 20-4-1956; De observantia tra¬ 
ditionum et adaptatione ad res novas: Pio XII, Disc. 13-9-1951; 
5-4-1952). 

3. De Paroeciis: 

a) cum Parochi et Episcopi sit christianum gregem pascere, eo 
ipso educationis munus eis competit. Hinc Pastorum paedagogica prae¬ 
paratio, non minus quam doctrinalis et homiletica, in concursibus appa¬ 
rere deberet; 

b) praeter generalem paedagogicam formationem quae in Semina¬ 
riis tradita est, specialis quaedam addatur ut sacerdotes ad particularia 
munera confessionum recipiendarum, divini verbi praedicandi, associa¬ 
tiones paroeciales moderandi, praeparentur; 

c) cum superiores praecipiunt de operibus tum paroecialibus tum 
dioecesanis, de Sacramentis administrandis, de ritibus perficiendis, praeter 
normas disciplinares, addant etiam « normas paedagogicas » quarum vi 
liceat singulas res singulis temporibus et locis accomodare. Ad ortho- 
doxiam et agendi prudentiam tutandam, iuverit, praeter docilitatem erga 
praelatos, matura hominum formatio. Quo enim propius ad casus parti¬ 
culares acceditur, eo magis normae paedagogicae ad circumstantias aptan¬ 
dae sunt. Educatio vero est processus psychologico-moralis quo homines, 
concrete,- ex eo quod fieri potest, ad meliora adducuntur, potius quam 
ad optima quaque ratione repente compellantur. 

4. Associationes-. 

a) si apostolatus tamquam actio educativa concipitur, omnes no¬ 
strae institutiones alacrius solidiusque operabuntur; 

b) praesertim associationes catholicae professionales (magistro¬ 
rum aliorumque .,.) curent ut socii ad munera sua tamquam educatores 
accedant. Vita spiritualis associationum, doctrinae expositio ad id potis¬ 
simum tendant. Hinc necessitas studiorum de re psychologica et pae- 
dagogica; 

c ) praesertim magistri catholici in scholis Rei Publicae docentes 
ad educandi munus spiritualiter et professionaliter praeparandi sunt; 

d) ex hoc educandi fervore in associationibus catholicis, iure ex- 
pectari potest ut magna vocationum copia, tum religiosorum et sacer¬ 
dotum, tum catechistarum et magistrorum sponte exsurgat; 

e) ipse apostolatus, si educativo sensu intelligatur, multo propius 
ad praxim et vitam concretam accedet. Ope scientiae paedagogicae pos¬ 
sibilitates agendi in ipso apostolatu exercendo clarius perspicientur, qui 
alioquin perplexitate laboraret. 

VOTUM 38 

De scientiis psychologicis et sociologicis in usum Ecclesiae 

COLENDIS. 

I. Praemissae 

1. Ut Ecclesiae apostolatus efficaci modo exerceri possit, omnino ne- 
cesse est ut status et conditiones tum psychologicae tum sociales subiecto- 
rum perspicue cognoscantur. 

.2. Ad hanc notitiam obtinendam potest nunc etiam auxilium scien¬ 
tiarum socialium adhiberi (« I progressi della sociologia sono fruttuosa- 
mente utilizzati nei campi in cui questi dati sono validi: si cerca di vedere 
chiaro per agire ejficacemente », Pio XII, UOsserv. Romano, 17-1-953). 

3. Ex applicatione psychologiae et sociologiae religiosae statim elucet 
vitam religiosam a conditionibus socialibus et psychologicis magnopere 
dependere. Hinc fit ut, quamvis conspiratio divinae gratiae cum humana 
libertate summum omnino momentum retineant, tum singuli homines tum 
societates a praesenti humani consortii statu valde afficiantur; humanum 
vero consortium celerrime et penitus immutetur sub omnimoda novarum 
rerum pressione. Ne pigeat has saltem perpendere: 

— hominum, agris relictis, ad urbes affluxum; 

— industriae et machinarum dominium; technologicum profectum; 

— tum singulorum tum societatum instabilitatem; ipsius familiae 
transformationem; 

— multitudinum accessum ad rem politicam et ad syndacales orga- 
nizationes; 

— validissima media, quibus ideae ad totum humanum genus quam 
celerrime convehuntur; 

— altiorem mentis culturam, ad quam iam omnes fere homines 
accedunt. 

Cum ob haec omnia hominum mores et opiniones mutentur, patet 
etiam catechesim et pastoralem novis adiunctis esse coaptandas (« il ge¬ 
nere umano si trova ora ad una svolta decisiva della sua storia, dinanzi 
alia, quale il clero non puo rimanere spettatore inerte, perche si tratta 
della sorte stessa delle anime », Pio XII, 29-4-49). 

His omnibus perpensis opportunum videtur: 

1. Ut Concilium Oecumenicum necessitatem agnoscat ut perspicua ac 
certa notitia acquiratur tum de praesenti societatis statu tum de modo quo 
homines praedicationi Evangelii respondent. Quapropter ea quae de hac 
re sapientissime cum Summi Pontifices ( Menti nostrae ) tum S. Congrega¬ 
tiones ( Sedes Sapientiae ) statuerunt, denuo sanciantur, ut Sacerdotes, Re¬ 
ligiosi et Laici qui christianae doctrinae tradendae et apostolatui exer¬ 
cendo operam dant, de re paedagogica, sociologica, psychologica accurate 
erudiantur. 

2. Ut Concilium Oecumenicum, auxilio fruatur — quo nunc primum 
Ecclesia in Conciliorum historia uti potest — scientiarum psycho-socia- 
lium, quae ad investiganda problemata socialia perutiles esse videntur; 
ideoque ut, sociologi et psychologi catholici advocentur qui syntheses, 
tum de generalibus tum de specificis quaestionibus parent: hae vi¬ 
dentur tum materiam de qua Concilii Patres agant, praebere posse, tum 
scientifico-positivam iustificationem praestare de iis quae Patres in re 
disciplinari, organizativa, canonica, et etiam doctrinali statuerint. 

II. Vota 

1. Ut in Concilio praeparando, specialis Commissio constituantur, in 
qua una cum theologis et canonistis etiam psychologi et sociologi, tum 
sacerdotes tum laici, ex diversis nationibus operam praestent. Horum 
munus erit problemata communis competentiae discutere, syntheses ap¬ 
parare, principia directiva, criteria methodologica determinare, documenta 
varia colligere, quae Patribus Concilii usui venire poterunt, cum de iis 
quaestionibus agent in quibus res socialis et psychologica magni vel 
prorsus summi sit momenti. 

2. Ut Concilium ad efformandos Ecclesiasticos et Religiosos vitae acti¬ 
vae, eruditionem de re psychologica, sociologica et paedagogica necessariam 
esse statuat, eandemque satis accuratam; ideo constituat has disciplinas 

obligatorie docendas esse in Seminariis et domibus religiosorum studen¬ 
tium per annum pastorali addiscendae destinatum et per quinquennium 
sacerdotali consecrationi subsequens; iique cursus cum curriculo de re 
catechetica et pastorali arcte nectantur. 

3. Ut Concilium coeptis faveat quibus conditiones religiosae rigore 
scientifico investigantur, tum in ambitu dioecesano et nationali, tum in 
ambitu Ecclesiae universalis. 

Statuantur in singulis dioecesibus officia statistica, in singulis natio¬ 
nibus sedes ad documenta colligenda, quae in usum Commissionis Episco¬ 
palis cedant; in usum vero Ecclesiae universalis, centrum quoddam stati- 
sticae et documentationis religiosae (cuius Centri institutio iam anno 
1936 ab egregiis viris proposita est (cf. A. Canaletti-Gaudenti, De sta- 
tistico officio in Ecclesiae usum constituendo, in Apollinaris IX, 1936). 
Quod Centrum, collectis et elaboratis documentis, quae officia dioecesana 
et nationalia suppeditabunt, praeclare inservire poterit ut Ecclesia certa 
documenta, quae nunc fere omnino desunt, de statu rei catholicae in 
mundo praesto sint. 

4. Item faveat Concilium ut Universitates catholicae et cetera Insti¬ 
tuta superiora, Sedes et Instituta ad rem religiosam sociologice et psycho¬ 
logice pervestigandam instaurent, quae non modo colligendis et elabo¬ 
randis datis statisticis operam dent, sed profundiores scientificae inve¬ 
stigationes de re religiosa et vita morali peragant, ita ut viris doctis, qui 
impensius in dies ad has quaestiones tractandas trahuntur, haud raro 
ad religionem et Ecclesiam impugnandam, praebeantur tum theoriae tum 
scientificae conclusiones, quae prorsus omni exceptione superiores sint. 

VOTUM 39 

De Istitutis scientificae inquisitionis ATQUE TECHNICAE prae¬ 
parationis QUA MEDIIS EFFICACITATIS APOSTOLATUS HODIERNI. 

I. Praemissae 

1. Agnosticismus laicus et communismus atheus in mentibus animi¬ 
sque hominum alliciendis, in religione Ecclesiaque impugnanda, magno¬ 
pere scientia et technica intellectuali adiuvantur: 

a) agnosticismus cultu scientiarum et inquisitionibus altioribus 
dominium intellectus scholarumque eripuit et praetextu scientiae fidem 
passim destruit et impedit. Ecclesia quae per multa saecula magistra 
populorum laudata est, a viris doctis nunc saepe spernitur, eo quod 
viri ecclesiastici armis scientificis obsoletis cum laicorum armis multo 

debellare neque populos a captivitate erroris liberare ac veritati devin¬ 
cere valent; 

c ) communismus autem atheus accuratissimo examini subiicit ho¬ 
minum indolem et mentem; conditiones oeconomicas, intellectuales, 
culturales; passiones, propensiones, studia; defectus et virtutes; ad¬ 
versariorum animos, ingenia, media artesque et alia huiusmodi. Qui¬ 
bus omnibus scientifica ratione perpensis, propriam actionem aptis¬ 
sime praeparatam in eos dirigit, quos capere decrevit. Errores suos et 
frustrata conamina intente scrutatur, ut causas detegat actionesque cor¬ 
rigat. Quae omnia modernis inventis et subsidiis statisticae et psycholo- 
giae, didacticae et technicae aliisque nituntur. Perfecta deinde organiza- 
tione, uti dicunt, et virium cooperatione quae proposita sunt in praxim 
deducuntur. His artibus plerumque debetur inopinata efficacia, qua com¬ 
munismus quadraginta annorum spatio in toto fere orbe terrarum sin¬ 
gulos homines et coetus pessimis ideis et periculosissima actione per¬ 
meavit. 

2. Quamvis Ecclesia Christi superna gratia ducatur eiusque opero¬ 
sitas apostolica divino afflatu fructificet, nihilominus methodi et ra¬ 
tiones, media subsidiaque humana sperni non debent, quia etsi « Deus 
incrementum dat », Paulus tamen « plantavit » et « Apollo rigavit » et 
ut « Dei adiutores » ( 1 Cor. 3, 6-9) humanis mediis usi, quam maxime 
et optime poterant, apostolico labori insudabant. 

3. Quapropter, ut Ecclesiastici apostolatus opera non minus quam 
adversariorum incepta humanis mediis adiuventur opportunum esse vi¬ 
detur: 

a) ut Ecclesia scientias, praesertim humaniores et litterarias philo- 
sophicasque, aliis non exclusis, magis ac magis excolat per ecclesiasticos 
viros et fideles laicos; ut non solum scholas cuiusque gradus maiore 
numero et qualitate conquirat et condat, sed etiam et praesertim « Insti¬ 
tuta inquisitionis et publicationis scientificae » magis in dies promoveat, 
in quibus arma veritatis parentur, milites ad pacifice recuperandam scien¬ 
tiam formentur, dignitas et aestimatio ecclesiasticae scientiae uberrime 
restaurentur. Quo fiet, ut religionis catholicae vox ab omnibus maiore 
reverentia accipiatur et ita errores efficacius debellentur et fides ac 
mores christiani latius propagentur. Si doctissimi quique viri, qui pro¬ 
priis ideis aliorum ideas et opiniones efformant et determinant, reli¬ 
gionem catholicam plurimi facient, actum erit de praepotentia inimicorum 
catholicae veritatis et nominis. Instituta vero^de quibus supra verbum fe¬ 
cimus, nationalia, internationalia, centralia pro toto orbe esse poterunt; 

b) ut Ecclesia Instituta Technica, ut dici solent, ad praeparandam 
actionem apostolicam erigat, sive nationalia sive internationalia sive ali- 

quod centrale, in quibus conditiones, causae, media efficacitatis ipsius 
actionis examini subiiciantur ipsaque actio non solum empirica sed ra¬ 
tionalis, reflexa, efficax praeparetur absque virium dissipatione et inani¬ 
tate. His Institutis etiam apostolorum specialis institutio et coopera¬ 
tio curari possunt. Quia huiusmodi Instituta viros particularibus dotibus 
praeditos exigunt, praestat ut Internationalia sint. 

II. Votum 

Efficacitas actionis apostolicae impensiore cultu scientiae et institu¬ 
torum tum scientfficae inquisitionis tum technicae praeparationis ipsius 
actionis et apostolorum promoveatur. 

VOTUM 40 

De mediis MODERNIS DIFFUSIONIS DOCTRINAE ET MENTIS CHRI¬ 
STIANAE. 

I. Praemissae 

1. Christi Redemptoris praeceptum: « euntes docete » olim reapse 
« adeundo » et « alloquendo » homines actu presentes, deinde per scripta 
verba adimpleri poterat. Paulatim vero, praesertim inde ab inventione 
praeli, scripta typis impressa Ecclesiae instrumenta propagandae et de-, 
fendendae fidei fuerunt; sed etiam inimicus homo, zizaniam inter granum 
seminans, scriptis impressis utebatur, veluti praecipuis armis erroris et 
mali propagandi. 

2. Hodie autem verbum Dei coram actu praesentibus prolatum gutta 
tantum est in immensa scriptorum colluvie, in fluvio fere numquam inter¬ 
misso cinematographiae, radiophoniae ac televisionis, quibus, proh dolor, 
praesertim a catholici nominis et fidei hostibus doctrinae pessimae ubi¬ 
que et sine intermissione diffunduntur. 

3. Propter hunc immanem modernorum usum ad impugnandas et 
destruendas catholicae fidei veritates et christianae vitae normas et ra¬ 
tiones, et insuper propter defectum sacrorum ministrorum, qui numero 
hominum in immensum concrescente, numquam in posterum sufficientes 
erunt ad multiplicatas obligationes apostolatus efficaciter adimplendas; 
et praesertim quia vincula inter modernos homines et Ecclesiam ac 
sacerdotes valde relaxata sunt, ita ut personalis societas et vitae consue¬ 
tudo vix haberi possit, nisi ipse fidelis eam quaerat, traditi modi insti¬ 
tutionis religiosae et curae animarum semper insufficientes erunt ad 
defendendam veritatem et bonitatem in fidelibus atque ad conversionem 
infidelium et acatholicorum. 

4. Quamobrem Ecclesia ipsa non solum principia circa rectum usum 

mediorum et methodorum novarum diffusionis, prohibendo et iubendo, 
statuere, explicare, firmare, verum etiam systematica et constanti actione 
et ipsa urgenter omnibus his mediis methodisque, hodie omnino necessa¬ 
riis, in cura animarum ordinaria, in fidei defensione et propagatione, in 
apostolatus pastoralis multiplici operositate uti debet. 

5. Hunc in finem per viros ecclesiasticos, speciali doctrina et forma¬ 
tione instructos et praesertim per apostolatum laicorum, ecclesiasticae 
auctoritates studeant, ut omnia media methodique excolantur, ut con¬ 
ventionibus aptis usum ordinarium rerum, apparatuum, institutorum 
publicorum catholici acquirant et firment in finem christianae institu¬ 
tionis atque fidei ac morum defensionis et propagationis; proprias insti¬ 
tutiones huiusmodi pro viribus creent, instruant, augeant. 

6. Ad praxim quod spectat optandum est, ut officia centralia, sive 
dioecesana sive regionalia sive nationalia opportune constituantur, quibus 
non solum apostolatus omnium mediorum diffusionis moderetur verum 
etiam ipsa media praeparentur et suppeditentur et divulgentur, praeser¬ 
tim libri et scripta varia quibus hodie homines delectantur et instruantur, 
prava scripta confutentur et oppugnentur. 

Idem, congrua congruis referendo, quoad alia media dicendum; 
optime e. gr. ignorantia religiosa auferri et vita christiana et publica 
efformari, uno verbo omnia quae iam neque in ecclesiis neque in scholis 
fieri possunt, medio radiophonico et televisivo, ordinario quadam pro¬ 
grammate Ecclesiae attributo, fiant. 

7. Optandum etiam, ut « Centra diffusionis » internationalia vel 
mundialia erigantur pro iis rebus, quae omnibus communiter necessariae 
vel utiles sunt. 

Praeprimis desideratur Officium catholicum generale diffusionis noti¬ 
tiarum (Agenzia di informazioni), quippe cum nemo ignoret quam ma¬ 
xime hodie hac notitiarum diffusione res, facta, dicta, eventus divul¬ 
gentur, occultentur, colorentur; quae diffusio eodem tempore fons prin¬ 
cipalis est diariorum totius mundi et inde etiam aliorum scriptorum, 
sive quae informationes praestent, sive quae ad formandam opinionem 
publicam et privatam tendant. . 

II. Votum 

Usu systematico et ordinario omnium mediorum diffusionis idearum 
et doctrinarum, per officia centralia varii gradus et generis, suppleatur 
deficienti sacrorum ministrorum numero, provideatur institutioni et for¬ 
mationi religiosae fidelium, occurratur diffusioni errorum, defendantur 
veritates et bona fidei et morum, propagetur religio catholica inter 
acatholicos et infideles. 



DE CENSURA QUOAD MEDIA DIFFUSIONIS IDEARUM 


201 


VOTUM 41 

De praevia censura et prohibitione mediorum quibus moderni 

AD DIFFUSIONEM IDEARUM (TYPIS, CINEMATOGRAPHIA, TELEVI- 

SIONE, ETC.) UTUNTUR. 

I. Praemissae 

1. Actualis disciplina de praevia censura et de prohibitione librorum 
de facto parum omnino fidelibus nota est. Praeterea sacerdotes haud 
pauci de earum applicatione dubii aut ignari sunt, non sine gravi ani¬ 
marum periculo. 

His rebus fit ut si legislatio ad simpliciorem, quam nunc est, formam 
redigatur, finis legislatoris certius attingi posse videatur. 

2. Causae vero, ob quas ipsi sacerdotes et fideles nonnunquam dubii 
aut ignari haereant, hae nobis videntur: 

a) Formulae nonnullae, quae nimia extensione laborant (v. gr. 
can. 1385 § 1, 2 in fine, de quo infra B 2); excessiva copia terminorum 
technicorum, quibus nimium interpretationibus auctorum relinquitur, 
nimisque numerosae categoriae creantur: v. gr. data opera, ex professo, 
propugnant, impugnant, impetunt, docent (cf. can. 1399). 

b) Ingentior in dies multitudo rerum quae typis eduntur, quae 
vix perpendi possunt ut de eorum valore morali iudicium tradatur. Hinc 
fit ut in dies magis iudicio personali singulorum fidelium concedendum 
sit, non tamen sine gravi animarum periculo. 

c ) Ipsi catholici scriptores clarum iudicium evitare videntur, an 
libri de quibus agunt etiam in catholicis periodicis, sub categorias 
canonis 1399 recidant. Perraro iudicium explicitum hac de re pronun¬ 
tiatur. 

3. Ad virorum etiam doctorum incertitudines, et ad practicam dif¬ 
ficultatem statim efformandi iudicia fundata, accedit quod desunt ana¬ 
logae normae quibus prohibeantur et puniantur opera quae aliis mediis 
technicis diffunduntur, quae tamen haud raro perniciosiora sunt quam 
libri qui legibus generalibus prohibentur. Quod non parvum argumen¬ 
tum affert eis qui irreverenter audent loqui, de charactere aliqualiter 
obsoleto aliquarum interdictionum huius legislationis. 

Ad incommoda vitanda, haec proponuntur: 

II. Propositiones 
A) In genere 

1. Ut sub ampliore titulo (ex. gr. « De mediis diffusionis idearum ») 
tota colligatur materia de qua agitur in Lib. II, parte IV, tit. XXIII, 

eique addantur novae normae, quae ad alia media communicationis per¬ 
tingant, praesertim ad radiophoniam, televisionem, cinematographa, thea¬ 
tra, inclusis iis mediis quibus vox humana et musica fixantur et repro- 
ducuntur. 

Hinc fieret ut de tota hac materia quaedam uniformitas obtineretur, 
tum ad iudicia proferenda, tum ad consilia aut praecepta impertienda. 

Hac ratione legislatio de hac re non modo simplicior sed etiam 
efficacior esset, quae facile fidelibus praedicari et imponi posset. 

2. Statim post titulum supra propositum, videntur fideles monendi 
ut, tum quoad scripta quae legere intendant, tum quoad programmata 
spectaculorum quae audire vel spectare velint, praeviam notitiam de 
valore morali acquirere studeant. Praeterea, in altera paragrapho instan¬ 
ter moneantur ut nullo modo diffusioni faveant earum rerum quae fidei 
et bonis moribus contrariae sint. 

Ita textu quodam canonico sanciretur obligatio moralis, de qua 
magnopere ad bonum commune Ecclesiae interest ut fideles clariorem 
sibi conscientiam efforment, ut validius repellant quidquid insidiose fidei 
vel bonis moribus detrimentum afferre possit; praeterea fideles sollici¬ 
tarentur et canonica sanctione confirmarentur ad oppugnandam crescen¬ 
tem in dies corruptelam. 

B) Quoad censuram praeviam 

1. Textus inseratur quo ad cetera communicationis media extenda¬ 
tur obligatio censurae praeviae, etiam pro laicis si vel totum vel pars 
notabilis argumenti, principia fundamentalia fidei et morum tangat. Qua 
praevia censura minime impediretur quominus opus perfectum atque 
editum iterum trutinae subiiciatur. Praevia tamen censura multis incom¬ 
modis obviaretur; cui si quis subiici nolet, circumstantiam aggravantem 
adderet, ubi opus reprobatione dignum publicasset. 

2. Can. 1385 § 1, 2 ita mutandum censemus, ut sub fine loco for¬ 
mulae « ac generaliter scripta in quibus aliquid sit quod religionis ac 
morum honestatis peculiariter intersit » alia paulo minus extensiva pona¬ 
tur, vel formula urgentis cuiusdam consilii. 

Ita enim levaretur grave incommodum observandi legem quae ob 
ampliorem extensionem: 

a) si stricte applicaretur, officium censorum nimis onerosum red¬ 
deret. Satius esse videtur ne onera excessiva imponantur, et fortasse 
scriptoribus christianis importuna, qui « de rebus actualibus » in diariis 
vel periodicis non christianis conscribunt; 

b) ad Hia communicationis media nondum applicata est, quaeque, 
si applicaretur, graves exsecutionis difficultates offenderet. Integra rema- 

neret Ecclesiasticae auctoritati facultas interveniendi post editionem, 
erroris gravitatem accusando atque auctorem ob imprudentiam puniendo. 

C) Quoad prohibitionem 

1. Statuatur pro ceteris communicationis mediis aliqua prohibito 
ipso iure, quae analoga sit ei quae pro libris iam viget, quaeque quantum 
fieri potest eisdem criteriis moralibus regatur. 

Talis prohibitio ipso iure, idem significare, nostro iudicio, deberet ac 
formula illa « films esclusi » qua utuntur Commissiones catholicae de re 
cinematographica. 

Munus praedicatorum erit fideles instanter monere ut a quibuslibet 
prohibitis spectaculis vel auditionibus abstineant atque adversus has 
impugnationes fidei et morum positive resistant. 

2. Ut prohibitiones « ipso iure » edictae simpliciores et efficaciores 
sint, itemque, quantum fieri potest, uniformes sint cum normis quae 
ad cetera communicationis media pertineant, nobis optandum fortasse 
videtur ut categoriae quae in can. 1399 enumerantur, ad pressiorem 
formam reduci possint: si enim condemnatio « ipso iure » in pauciores 
categorias easdem clare determinatas caderet, gravior profecto appareret. 

3. Ut generalis legislatio de mediis communicationis vere efficax 
evadat, oportet ut sacerdotibus, animarum moderatoribus, fidelibusque 
ipsis, jpraevia et necessaria documentatio facilius praesto sit. Hinc pro¬ 
ponere velimus ut in singulis nationibus christianis Commissio formetur, 
quae valorem moralem omnium productionum quibuslibet mediis diffu¬ 
sionis in publicum editarum, diiudicet, criteriis utens quae quam maxime 
uniformia sint. 

Organum centrale in Ecclesia universali totam hanc activitatem coor- 
dinet, documenta et notitias colligat, et, ubi opus fuerit, fortius agat 
apud « productores ». 

Sic haec organa tum malis quae supra describuntur obviare, tum 
integram catholicorum activitatem circa hanc rem moderari poterunt. 

4. De Indice librorum prohibitorum. 

Nova I.L.P. editione, non modo pastores animarum et fideles hac 
de re certiores fierent, sed etiam poenae can. 2318 § 2 contentae effica¬ 
ciores evaderent. 

In hac editione, saltem quoad scripta quae in ea enumerantur, valde 
utiliter adderetur explicita indicatio librorum, qui vigenti disciplina, 
lectores eorum in excommunicationem inducunt. 

Audemus etiam proponere ut formula « opera omnia » ita determi¬ 
netur ut extensionem uniformem habeat, quocumque tempore condem¬ 
natio scriptoris facta est. 

III. Votum 

Ad omnia media diffusionis idearum, praesertim ad radiophoniam, 
cinematographiam, televisionem, theatra, principia legislationis cano¬ 
nicae de praevia censura et de prohibitione librorum, mutatis mutandis, 
extendantur. Quantum fieri potest, regulae identicae, vel saltem analogae, 
pro hac tota materia promulgentur. Formulae legislativae de hac re, ut 
efficaciores sint, simpliciores reddantur. 

VOTUM 42 

De opportunitate definiendi more disciplinari praecipuas 

DOCTRINAS SOCIALES CATHOLICAS. 

1. Duae praecipue recensentur habitudines considerandi officia Ec¬ 
clesiae in re sociali: opinio Protestandum qui dictitant non posse « chri¬ 
stianitatem » ordinem socialem inter nationes et in singulis civitatibus 
constituere atque urgere; his enim « christianisatio » mundi aeque sonat 
ac contaminatio « christianitatis ». 

2. Doctrina vero catholica tenet Ecclesiam: 1) constitutione sociali 
consistere, 2) mandatum sanctificationis et salutis animarum complecti 
ius et officium nuntiandi et interpretandi veritates sociales iuridicas atque 
politicas praesertim illas quae ex lege naturali profluunt: leges enim socia¬ 
les catholicae vitam socialem et individualem regunt et ab ipsis theoriis 
socialibus cuiusvis ordinis (etiam quae a viris catholicis excogitantur) 
ratione originis, ratione extensionis, ratione vinculi distinguuntur. 

3. Plurium protestandum et nonnullorum catholicorum difficultates 
confusionem idearum plane manifestant. Alii enim Ecclesiam catholicam 
vituperant quasi ipsa in ordine practico astutiam politicam amplectatur; 
in ordine autem theoretico doctrinas abstractas et frigidas atque dogma¬ 
ticas profiteatur. E contrario doctrinam socialem alii veluti schema so- 
ciologicum, eclectismum confusum, inutilem syncretismum considerant. 

Alii autem inter catholicos vel quandam falsi nominis expectationem 
et miraculosi speciminis spem colunt, quasi Ecclesia in promptu et in 
procinctu doctrinam socialem ad omnem usum pro singulis quibusque 
temporibus validam habeat atque expeditissimam; oppositam autem 
ingrediuntur viam illi qui, cum probe sciant encyclicas sociales hucu¬ 
sque nota infallibilitatis carere, suam in re sociali libertatem procla¬ 
mant. Nec desunt qui ex alio capite suum arbitrium in doctrinis 
socialibus vallent: vel quia in quibusdam materiis doctrina catholica 
sileat, vel quia disparatas solutiones ab Ecclesia vel a Romanis Ponti¬ 
ficibus variis temporibus inter se pugnantes datas esse effutiant. 

5. Varia conamina determinandi principia socialia recensenda sunt: 
« codices sociales » qui quamvis sint utiles, privata fere auctoritate editi 
sunt; dein alii proprio marte ex dignitate personae humanae principia 
quaedam socialia, excusserunt; nec desunt qui ex iuribus fundamenta¬ 
libus humanitatis (praesertim post promulgationem ab Organizatione 
Nationum Unitarum effectam) postulata socialia deducant. Nemo tamen 
non videt quam aequivoce haec iura invocentur, nam specie « persona- 
lismi » fucati nominis doctrinas catholicas quidam se docere autu¬ 
mant. 

Ut igitur tantae confusionis remedium praebeatur optandum est: 
II. Vota 

1. Ut iam in manus puerorum, brevia principia catholica et doctri¬ 
nae socialis atque formationis specimina, in catechismo contenta, ad¬ 
discenda ponantur. 

2. Adultis uberiores explanationes in opportunis et probatis opellis 
addiscendae imprimantur. Quo facilius autem intelligant quanti Ec¬ 
clesia aestimet iura et humanum convictum, optandum est ut sic dictae 
«leges mere poenales » iis in rebus in quibus tot abusus irrepserunt in 
re civili (evasiones fiscales, illegitimae et clandestinae exportationes 
mercium extra fines civitatis, etc.) respuantur vel reformentur. 

3. Ut Concilium aliquam syllogen principiorum socialium ab omni¬ 
bus catholicis amplectendam, etsi more et vi disciplinari statutam, sta¬ 
biliat (codicem socialem). 

4. Ut praecipuas quaestiones de re sociali, quae urgentem postulant 
solutionem, dirimat. E. gr.: 

a) de automatione gradatim introducenda ne ordo socialis et bo¬ 
num religionis perturbetur; 

b) de planificatione quae conditiones oeconomicas Civitatis re- 
spiciat; 

c) de functione sociali proprietatis privatae solemniter procla¬ 
manda; 

d) de operistiis, ne sci. privata neve politica ratione sed certis 
tantum circumscriptis conditionibus suscipiantur; 

e) de participatione opificum in fructibus negotionum, quae et 
quatenus iustitiae socialis norma sauciatur. 

VOTUM 43 

I. Praemissae 

1. Primis septem vel octo saeculis Ecclesiae omnia bona temporalia 
in administratione episcopi erant, qui, non arbitrarie sed iuxta normas 
fixas (cum consilio et adiutorio presbyterorum et diaconorum et sub vigi¬ 
lantia synodi provincialis) ea generatim in quatuor partes distribuebat: 
sibi, clericis, pauperibus et peregrinis, cultui et ecclesiae fabricae. Paulatim 
vero per « ecclesias proprias » ruri constitutas et per ius germanicum- 
feudale, singulae illae partes autonomae factae sunt et episcopi admini- 
strationi subductae, ita ut vix eius vigilantiae subicerentur. Haec vero 
divisio in partes autonomas non solum vitam communem clericorum 
delevit, sed nova munera ab episcopo in multis independentia efforma- 
vit, ita ut administratio dioecesis (quoad temporalia et postea etiam 
quoad spiritualia) « decentralizata » sit. Quinimmo spirituales rationes 
ecclesiastici muneris passim rationibus materialibus beneficii subiectae 
sunt: « officium sequitur beneficium ». 

2. Quamvis graviores huius systematis abusus ab Ecclesia sensim 
expurgati sint, nihilominus systema beneficiale, a canonistis classicis 
saec. xii-xiii etiam scientifice constructum et temperatum, totam Ec¬ 
clesiae Occidentalis disciplinam permeavit. Tridentina quidem refor¬ 
matio praeeminentiam muneris spiritualis omnino ursit, sed systema 
beneficiale ipsum toleravit. Neque compilatores Codicis luris Canonici 
id repudiare ausi sunt, ne forte ad totam disciplinam in multis capitibus 
reformandam cogerentur. Et sane, in C.I.C., magis etiam quam tem¬ 
pore Concilii Tridentini (quo vera et propria beneficia in tota fere Ec¬ 
clesia vigebant), systema beneficiale a Statu Ecclesiae absonum apparet, 
utpote cum, iam ineunte saec. xx, in paucis tantum ecclesiis tum de iure 
tum de facto superesset. 

Nihilominus in Codice longe lateque de beneficiis agitur, quibus 
officia connexa manent, quamvis ista in Codice ipso incongruenter 
distinctis in Libris (II, cann. 145 ss. - III, cann. 1049 ss.) tractentur, et 
ad speciem beneficii reducantur etiam bona stabilia quae beneficia sensu 
proprio non sunt (can. 1410). 

3. Hodie vero in Europa reliquiae bonorum beneficialium proprie 
dictorum passim ab hostibus Ecclesiae direptae sunt et quae remanent 
sunt fortasse scandala iniustitiae et haud raro detrimenta decoris et 
vitae sacerdotalis potius quam adiumenta operositatis spiritualis. 

4. Ideoque occasione Concilii Oecumenici arrepta, quo iura quaesita 
minus odiose abrogari possunt et disciplina profundius reformari, sum¬ 
mopere optandum videtur, ut Ecclesia systemati beneficiali valedicat et 
antiquam bona Ecclesiae administrandi rationem denuo instauret. 

5. « Systemati » dicimus quia, una cum beneficiis ipsis, multae for¬ 
mae disciplinae ecclesiasticae Ecclesiae latinae, ab illis introductae et adhuc 
vigentes (v. gr. inamovibilitas beneficiariorum, quae saepe in damnum 
animarum vertitur) facilius aboleri et aliis formis hodiernae vitae ec¬ 
clesiasticae aptis, substitui possunt, quae partim in quibusdam Ecclesiae 
regionibus iam in praxim deducuntur: 

a) Omnia bona dioecesis unam massam constituant ex variis fonti¬ 
bus confluentem: ex antiquis bonis beneficialibus, tum immobilibus tum 
mobilibus (ubi adhuc extant); ex solutionibus potestatis civilis (si quae 
sunt ex titulo remunerationis, restitutionis, adiutorii); ex oblationibus 
fidelium, ex iuribus stolae, ubi tamquam iura perseverant (quia ipsa, 
magnam partem, reliquiae sunt ecclesiarum propriarum); ex praestatio¬ 
nibus proprii officii et operae pastoralis; ex fundationibus, ex taxis 
certis, ex aliis bonis mobilibus et immobilibus, quae Ecclesiae forte ex 
titulo donationis, haereditatis, venditionis alioque obveniunt; ex certis 
praestationibus publicis et privatis, etc. A singulis cleri membris omnia 
huiusmodi bona ecclesiastica, exceptis Missae stipendiis, Ordinario pro¬ 
prio reddenda sunt ex iustitia. 

Ordinarius autem, per consilia administrationis omnia bona admini¬ 
stret eaque distribuat consulendo, secundum aequam proportionem, ante 
omnia necessitatibus ordinariis sustentationis clericorum eorumque adiu- 
torum, cultus, fabricarum, curae pauperum suae dioecesis. Deinde etiam 
pro expensis et necessitatibus extraordinariis certas summas suis sacer¬ 
dotibus assignabit. Postremo, quae supersunt, aliis operibus, non exceptis 
extradioecesanis vel aliis dioecesibus inopibus elargietur; 

b). hac bonorum ecclesiasticorum administratione et distributione, 
iustitiae, aequitati, sanctitati officii providebitur. Nam disparitas bene¬ 
ficiorum saepe iniustistiae sociali inter sacerdotes ansam praebet; pau¬ 
pertas sacerdotum curae pastorali praeiudicat non minus quam pinguedo 
beneficii: etenim bona superflua non solum sacerdotis perfectioni laqueos 
parant sed etiam fideles saepe scandalo afficiunt, inter beneficiarium et 
usufructuarios controversias fovent, quae saepe sanctitatem officii lae¬ 
dunt. Si vero beneficiarius rebus oeconomicis minus peritus sit, ipsum 
beneficium iacturam patietur. Insuper cura temporalium, pro variis neces¬ 
sitatibus ordinariis et extraordinariis paroeciae et ecclesiae, a munere 
spirituali vires detrahit et non raro cupiditati favet, quippe cum ad maiora 
emolumenta acquirenda semper maior cura incendatur. Pecuniae ob ad- 

ministrationem Sacramentorum solvendae (praesertim iura stolae), classes 
et categoriae funerum et matrimoniorum pro diversae conditionis fideli- 
libus, quae sensum aequalitatis socialis hodiernae ipsamque aequalitatem 
christifidelium valde offendunt, excussio pecuniae etc. non amplius tam¬ 
quam oblationes altari factae apparent, diversae pro diversa facultate, 
sed, quia et quatenus sacerdoti in eius commodum cedunt, saepe speciem 
lucri et turpis mercimonii praeseferunt. Quibus omnibus oblatis, munera 
et officia ecclesiastica, ab omni iniquitate et obscuritate materiali pur¬ 
gata, iterum suo spirituali et sacro decore fulgebunt; 

c ) insuper bono communi et rationibus pastoralibus-apostolicis 
multo melius consulitur si episcopus, qui omnes totius dioecesis necessi¬ 
tates probe novit, ex bonis communibus, recta proportione servata, om¬ 
nibus et singulis personis et operibus, quae hic et nunc necessaria sunt 
adplicare potest, praesertim cum hodie multa opera pastoralia maximi mo¬ 
menti, magis in dies dioecesana et non tantummodo paroecialia sint et 
esse debeant. Peculiari modo vita communis totius cleri facile in pra- 
xim deducitur et insuper in eius sustentione magnis pecuniae summis 
parci potest; 

d) perfectioni et sanctitati sacerdotum curam animarum habentium 
hac bonorum ecclesiasticorum administratione valde favetur, quia non 
solum ab invidia mammonae coram populo fideli liberantur (qui verus 
daemon et gravissimus obex curae spiritualis haberi debet), sed cultus 
omnium virtutum fovetur: clerici inopes a miseria, damnis et periculis 
spiritualibus plena, sublevantur; a ceteris commoditates et delectationes 
mundanae multaque alia pericula et occasiones peccandi arcentur; media 
vitae et apostolatus aequa proportione adiudicantur et amor fraternus, 
qui aequalitatem inter aequales expostulat, augetur; paupertas et oboe¬ 
dientia, abnegatio sui ipsius et mundi spiritus ad sacrificia promptus, fer¬ 
vor apostolatus promoventur, caritati erga proximum via panditur, uno 
verbo: sacerdotes hoc modo vere Deo vacare possunt et sanctificationi sui 
ipsius et christifidelium operam navare; 

e) damna, quae ex imminutione pecuniae non amplius de indu¬ 
stria sacerdotum ad lucrum quaesitae, imminere possint, utilitatibus spi¬ 
ritualibus largius compensantur et vicissim voluntas, necessitatibus vere 
ecclesiasticis abundantius subveniendi, magis excitabitur. 

Ceterum damno imminenti ex iniqua distributione aut ex rudi et 
prava administratione episcopali variis vigilantiae et examinis modis me¬ 
deri potest: consilio administrationis, conferentia Episcoporum (loco sy¬ 
nodi regionalis), per Nuntios vel Delegatos Apostolicos, Visitatores Apo- 
stolicos aliisque id genus, quae pro conditione locorum, temporum, 
hominum et circumstantiarum opportuna Videantur; 



DE ACQUIRENDIS BONIS TEMPORALIBUS 


209 


/) hac centrali bonorum administratione et distributione, potestas 
Episcopi (qui iure divino populum et clerum, ecclesiam suam regit: 
cf. can. 329 § 1) efEcacior evadit et munera ac officia ecclesiastica etiam 
quoad operositatem pastoralem et sacram eius auctoritati efficacius de¬ 
vinciuntur, ita ut denuo plene, immediate, vere pastor et rector suae 
dioecesis exsistat. 

6. Circa bona ecclesiastica, quae ad religiosos pertinent ipsisque a 
populo dioecesis redduntur vel in cura animarum ordinaria vel extraordi¬ 
naria obveniunt, per dispositiones generales vel per speciales conventiones 
providendum erit. 

II. Votum 

Systemate beneficiali relicto, omnia bona ecclesiastica dioecesana 
ab ordinario loci administrentur et, aequa proportione servata, clero, 
ecclesiis, populo et operibus curae animarum, ordinariis et extraordi¬ 
nariis, pro rata distribuantur. 


VOTUM 44 

De ACQUIRENDIS BONIS TEMPORALIBUS ECCLESIAE NECESSARIIS 

I. Praemissae 

1. In hodernis vitae adiunctis opera pastoralia, ad efficacem curam 
animarum multa indigent pecunia. Systemate insuper beneficiali, cum 
omnibus adnexis, ablato, ut in voto praecedenti proposuimus, varii 
redditus hucusque exacti, non amplius afferentur. Quaestio ergo de 
bonis temporalibus acquirendis, quae necessitatibus ordinariis et extraor¬ 
dinariis provideant, cum quaestionibus non paucis ipsius efficacis opero¬ 
sitatis apostolicae intime connectuntur. 

2. Obligatio subveniendi necessitatibus Ecclesiae fidelibus ipsis in¬ 
cumbit. Tota Ecclesiae historia hanc obligationem eiusque praxim iuxta 
conditiones temporum demonstrat (decimas, oblationes, donationes, 
taxas, tributa, etc.). Sed ad implementum huius legis ecclesiasticae (quod 
fundamento divinae voluntatis innititur), ipsa lex in hodiernis condi¬ 
tionibus magis et melius quoad substantiam et formam pro tota Ecclesia 
determinari debet. 

3. Ubi iam christifideles per certas et voluntarias oblationes omnia 
quae propriae ecclesiae necessaria sunt conferunt, quaestio soluta est et 
praxis non videtur innovanda. 

4. Ubi autem ipsi fideles hucusque nihil certi vel parum offerunt, 
variis modis ad obligationem adimplendam induci possunt: 


14 (IV b) 

a) per oblationes certas et voluntarias fidelium, quae sufficiant 
omnibus ecclesiae necessitatibus ordinariis et extraordinariis. Ad has 
sane oblationes ipsi fideles facilius inducuntur, si singulis clericis nulla 
bona ecclesiastica propria sunt attributa ideoque vere indigentes et a 
proprio Ordinario dependentes apparent neque aliae determinatae solu¬ 
tiones, occasione exercitii muneris sacri, ipsis sacerdotibus obvenientes, 
excutiuntur. Si de his obligationibus lex ecclesiastica pressius circum¬ 
scribitur et generaliter urgetur, mentes fidelium circa hanc rem educari 
possunt. 

Quoad quantitatem harum oblationum « certarum » statisticae ra¬ 
tiones conficiantur paroeciales vel dioecesanae, quibus singulis singula 
tributa assignentur. — Quoad excussionem autem, laici, viri et mulieres, 
singulis a quibus tributa expostulant ipsi noti, rite instituantur, ut 
humano modo et religiosa persuasione omnia obtineant, quae ex lege 
Ecclesiae debentur. — Ipsum officium dioecesanum centrale, mediante 
quodam periodico, cum omnibus fidelibus oblatoribus rem oeconomicam 
dioeceseos communicet, rationem quoque reddendo accepti et expensi 
de massa pecuniae ab ipsis oblatae. Ita enim amor et studium populi 
fidelis circa res et opera religiosa, sensus communis Christianorum vivi¬ 
ficatur et omnia «mysteria» circa bona ecclesiastica opportune dissi¬ 
pantur. Immo hoc modo vigilantia ipsius administrationis et distribu¬ 
tionis exercetur; 

b) per solutionem certae taxae « religionis » (ubi haec iam viget 
provisio), quae, iuxta uniuscuiusque lucra vel mercedes, pro aequa rata 
ab ipsa auctoritate civili excutitur, sicut aliae taxae, et Ecclesiae traditur. 
Hoc systema odium ipsis viris ecclesiasticis non parit sed quandam depen¬ 
dentiam a Statu sapit et liberam offerentium voluntatem atque studium 
erga religionem parum fovet; 

c) per administrationem centralem et per negotiorum gestionem, 
a viris vere peritis et prudentibus factam, necnon per distributionem 
rationalem, praesertim ob vitam communem cleri, multa pecunia opesque, 
in bonum commune convertendae, comparci possunt. 

II. Votum 

Bona temporalia, Ecclesiae necessaria, acquirantur certis oblationibus 
fidelium vi urgentis praecepti ecclesiastici generalis, quo obligatio pres¬ 
sius circumscribatur eiusque observatio practica melius determinetur 
iuxta hodiernas conditiones. 

VOTUM 45 

De TAXIS PRO EXERCITIO MUNERIS SACRI SOLVENDIS 

I. Praemissae 

Sunt qui exoptent abolitionem totalem omnium pecuniae solutionum, 
quae occasione exercitii muneris sacri fieri solent vel tamquam taxae 
expostulantur. Ratio est dignitas sacerdotis spiritualia administrantis et 
dignitas rei sacrae administratae. Alii autem solutiones huiusmodi defen¬ 
dunt, quia media sustentationis ipsius sacerdotis et ecclesiae evaserunt, 
quia hodie unicus fere modus exstat cuiusdam contributionis ex parte 
populi christiani. in non paucis regionibus, quia nullum exoritur scan¬ 
dalum, si omnia absque aviditate accipiuntur et cum caritate postulantur. 
Revera si cum classibus sollemnitatum etiam classes taxarum abolentur, 
cum aequalitate caritas salva esse videtur. 

II. Votum 

Si forte taxae, quae systema beneficiale non tangunt, sustineantur, 
legislatione et generali et determinata, abusus in hac materia vigentes 
sive ex parte ministrorum sacrorum sive ex parte christifidelium, elimi¬ 
nentur. 

VOTUM 46 

De systematico moderamine facultatis stipem vel eleemo¬ 
synas SCRIPTO AUT OSTIATIM PETENDI A QUOCUMQUE PIO INSTI¬ 
TUTO in Ecclesia. 

I. Praemissae 

Auctis, admodum in dies religiosis Institutis in finem caritativum 
excitatis (pro orphanis, pro senibus, pro adspirantibus ad vitam religio¬ 
sam, ad apostolatum in terris missionum, exercendum, etc.) quae statutis 
temporibus, auxilii pecuniarii speciales petitiones typis impressas, in 
propria vel aliquando etiam ad alias nationes, mittunt, facile evenit ut 
praesertim in magnis civitatibus, cives — sive catholici sive hetero- 
doxi — uno eodemque die plures huiusmodi petitiones recipiant; nec 
desunt Instituta quae suas petitiones, facta promissione precum, etc. 
mittere soleant etiam ad familias quibus prorsus ignota sunt, statim ac 
per ephemerides notitias habuerint mortis alicuius propinqui harum 
familiarum. 

Regularibus autem qui « mendicantes vocantur et sunt » (can. 621 

§ 2) in petenda ostiatim stipe quamplures congregationes sororum adiun- 
ctae sunt, nec raro in magnis civitatibus inveniuntur qui religiosum 
habitum falso deferentes, stipem ostiatim pqtant, parvasque eleemosynas 
despicientes, haud sine arrogantia maiora auxilia, veluti ex iustitia, 
nomine religionis, exigant. 

Nunc vero neminem fugit hisce rerum adiunctis: 

1. Facile oriri scandalum apud cives qui tam intemperanter invi¬ 
tantur ad subveniendum — ut ab iisdem saepe dicitur — necessitatibus 
Ecclesiae. 

2. Aliquo modo offendi iustitiam distributivam; etenim maiora 
auxilia capiunt illa Instituta quae magis technicis mediis ad « petendam 
pluviam » utuntur. 

3. Hoc agendi modo nonnumquam affici Instituta localia, quippe 
quae superantur a longinquis Institutis. 

4. Legitima auctoritas ecclesiastica haud semper receptae atque ex¬ 
pensae pecuniae ab istis Institutis congruam rationem exigere potest. 

II. Vota 

Videretur proinde iustitiae bonoque nomini christiano conforme: 

1. Ut vitae hodiernae conditionibus congrua ratione aptentur nor¬ 
mae canonicae pro mendicantibus aliisque religionis stipem quaeritantibus. 

2. Ut in singulis nationibus, Conferentia Episcopalis, cum speciali 
interventu Nuntii vel Delegati Apostolici, quippe qui vi sui muneris 
est protector natus Institutorum Pluridioecesanorum, decernat qua ra¬ 
tione et mensura a supradictis piis Institutis mitti possint petitiones 
typis impressae ad colligendam pecuniam. 

3. Ab eadem Episcopali Conferentia, cum interventu Nuntii aut 
Delegati Apostolici, analoga ratione normae statuantur pro adlocutio- 
nibus seu « conferentiis » quae a religiosis aliisque entibus ecclesiasticis 
fieri solent ad colligendam pecuniam pro missionibus aliisque piis operibus. 


VOTUM 47 

De praevidentiis socialibus pro clero et pro religiosis 

I. Praemissae 
A) De clero saeculari. 

1. De factis. 

Plures sunt sacerdotes qui degunt in paroeciis quarum beneficium 
pauperrimum est. Saepe sacerdos qui est in cura animarum exiguos suos 

proventus erogare debet ad urgentiores necessitates aliquorum fidelium 
sublevandas. 

Ex hoc evenit ut in casu infirmitatis vel alicuius infortunii sacerdos 
ne necessarium quidem habeat, ut sibi ipsi provideat. 

Ex his rerum adiunctis duae proveniunt consequentiae: 

a) maxima paupertas et deficientia rerum necessarium in qua 
versantur plures sacerdotes cum ad senectutem proveniunt. Ipsi sunt 
revera digni omni commiseratione; 

b) ut saltem ea quae magis necessaria sunt obtinere possint, munus 
parochi dimittere nolunt, quamquam omnino inhabiles sint ad illud 
totaliter adimplendum. Quidam ex illis sacerdotem coadiutorem accep¬ 
tant vel etiam petunt, cui postea plenam agendi libertatem conferunt. 
Alii e contra coadiutorem nolunt et soli manere malunt, uti per plures 
annos fuerunt; vel, si coadiutorem acceptant, illius operam obstruunt. 

2. De remediis. 

Huiusmodi rerum adiunctis remedium apponi posse videtur legisla¬ 
tione generali, qua: 

a) constituatur pro sacerdotibus saecularibus « securitas socialis » 
quae dicitur, contra infirmitates et infortunia, ita ut illis digne et conve¬ 
nienter provideri possit; 

b) constituatur pensio pro senectute, qua gaudeant sacerdotes 
saeculares qui propter aetatem vel infirmitatem munus ipsis commissum 
iam perficere nequeant. 

B) De religiosis. 

1. De factis. 

Notum est frequentiores in dies esse casus religiosorum qui, post 
quosdam annos in Religione transactos vel dimitti debent, vel sua 
sponte Religionem deserunt, quin cum Superioribus de re oeconomica 
quidquam clare statuatur. 

Hoc evenit cum religiosis professionis temporaneae, quamquam non 
desint casus religiosorum qui perpetuam professionem emiserunt. 

Saepe, ad saeculum reversi, nullo modo lucrum, ad vitam necessarium 
obtinere possunt, quia carent titulo studiorum vel arte. 

Tunc, necessitate compulsi, a Superioribus Religionis aliquid exigunt, 
titulo reparationis damni vel compensationis pro labore et pro operibus 
in favorem Religionis praestitis, sed non ea tantum, quae Superiores eis 
constituunt, sed quae ipsi expostulant et insuper ius quod putant habere 
etiam in foro civili defendere conantur, in damnum Religionis. 

2. De remediis. 

In Societatibus securitatis socialis, plures dantur species securitatis 

quibus uti poterit in huiusmodi casibus, uti essent e. gr. securitas contra 
deficientiam laboris (pro deficientia occupationis). 

Alia media etiam excogitari poterunt, uti contractus Religionem inter 
et sodales, in foro civili recogniti, saltem donec vota temporanea durant, 
quibus iura et onera determinentur pro casu dimissionis vel defectionis 
a vita religiosa. 

C) Considerationes genericae pro utriusque. 

1. Forsitan, ubi numerus sacerdotum et religiosorum vere notabilis 
est, institui poterunt societates securitatis pro ecclesiasticis et religiosis, 
pro dioecesi, vel pro regione, vel pro natione, vel etiam foederativae. 

2. Videtur tamen facilius, saltem in exordiis et in praesentibus con¬ 
dicionibus, recurrere ab societates securitatis civiles iam existentes, per 
speciales contractus, vel obtinendo ut specialis modus securitatis insti¬ 
tuatur pro clero saeculari et pro religiosis. 

II. Votum 

Desideratur legislatio ecclesiastica generalis de « adsicuratione » cleri 
saecularis contra infirmitates diuturnas et infortunia atque pro senectute; 
necnon pro religiosis in casibus dimissionis. 




DE DELICTIS ET POENIS 
VOTUM 48 

De systemate poenali codicis hodiernis exigentiis accommo¬ 
dando. 

I. Praemissae 

1. Salvator et Dominus noster, Ecclesiam suam in terris, ut socie¬ 
tatem perfectam instituens, omnibus mediis eam ditavit, ut finem suum 
supernaturalem consequeretur, inter alia enim ei tribuit illud « nativum 
et proprium ius coercendi delinquentes sibi subditos » (can. 2214, § 1). 

Cuius potestatis exercitium prorsus postulat ipsa fragilitas et malitia 
humana, per quas frequenter leges violantur, disciplina conculcatur, 
ordo socialis evertitur: etenim quotidiano usu comprobatur quam inutile 
sit leges condere nisi earum observantia fideliter urgeatur. 

Sub hac luce inspectum, systema poenale Ecclesiae apparet, et revera 
debet esse, instrumentum ad servandum et diffundendum Regnum Dei, 
et hoc quidem sub triplici aspectu: legum observantiam comminatione 
poenarum promovendo, ordinem iuridicum laesum inflictione earum 
restaurando, et denique, medelam salutarem delinquenti praebendo. 

2. Ut tamen universum systema poenale ecclesiasticum sit revera 
aptum et efficax instrumentum ad consecutionem finis societarii Eccle¬ 
siae, duobus fundamentalibus exigentiis respondere debet: 

a) praeprimis debet temporum rationi, vitae conditionibus, exi¬ 
gentiis, necessitudinibus nostrae aetatis, quae haud parum a praeteritis 
in multis differt, congruere: essentialis enim est iuris conditio, ut una 
cum historia sese evolvat atque progrediatur; 

b) debet insuper esse instrumentum ductile, quod scii, sine con¬ 
tradictione cum intrinsecis exigentiis totius systematis iuridici, cuius 
pars est, conferat sua practicitate et simplicitate, ad promptam tutam et 
iustam applicationem et moderationem coercitionum. 

Sunt tamen quaedam puncta in nostra legislatione poenali quae his 
duabus memoratis exigentiis minime cohaerere videntur, quorum ratio¬ 
nem proinde inquiri oportet, ut opportunae reformationi subiiciantur: 
hac de causa illa sapienti iudicio Commissionis Ante-Praeparatoriae expo¬ 
nemus. (Ea vero omnia praetermittimus quae indolis mere technicae sunt, 
quaeque propterea magis ad reformandum Codicis quam ad parandum 
Concilium pertinent). 

3. Quod ergo ad exigentiam sub a) recensitam attinet, scii, ad 
congruam accomodationem poenarum novis conditionibus vitae, duo 
opposita sunt notanda: 

A) In parte III libri V, quae inscribitur: « De poenis in singula 
delicta » haud paucae hypotheses recensentur quae respiciunt circum¬ 
stantias historicas aut conditiones iuridicas iam prorsus aut fere omnino 
obsoletas, aut saltem delicta respiciunt quae nostra aetate non ita fre¬ 
quenter committuntur, ut tempore quo lex poenalis respectiva lata fuit: 
ideoque non immerito possunt dici poenae fere obsoletae. Aliis in casibus 
poena ob mutatas conditiones aestimaretur nimis dura et rigida, non 
proportionata entitati delicti, prout esse deberet iuxta fundamentalia 
principia Codicis (can. 2218, § 1). 

Liceat paucos casus adducere ad modum exempli, quin omnia enume¬ 
rare conemur: 

a) consideratis novis S. Sedis dispositionibus circa ieiunium eucha- 
risticum et facilitate concessa ad iterationem Missae pro bono animarum, 
non iam videretur necessaria poena can. 2321, maxime cum, requisito 
dolo perfecto ad integrationem factispeciei poenalis (habet verba « prae¬ 
sumpserint») in praxi « quaedam imminutio imputabilitatis » (can. 2229 
§ 2), aufert delictum (cf. Liuzzi, De vi verborum « praesumpserit », 
« ausus fuerit » aliorumque similium in systemate poenali canonico, in 
Ephemerides luris Canonici 1 [1945] p. 87 ss.); 

b) item, cum hodie, iuxta leges civiles fere ubique vigentes et 
ab Ecclesia plerumque in Concordatis admissas, Statui reservetur regi¬ 
men et cura coemeteriorum. Hinc fortasse non iam usuveniunt poenae 
can. 2329 adversus violatores coemeteriorum; 

c) factispecies can. 2352 hodie rarissime dabitur, cum leges civiles 
sufficienter consulant libertati individuali his in rebus; 

d) pariter delictum simoniae de quo in can. 2371 (simoniaca 
promotio ad ordines, vel administratio aut receptio simoniaca sacra¬ 
mentorum) perraro committitur in moderna societate; 

e) excommunicatio latae sententiae S. Sedi speciali modo reser¬ 
vata, statuta per Decretum S. Congr. Concilii, die 22 martii 1950, 
adversus clericos et religiosos ritus latini mercaturam exercentes, nimis 
rigida videtur et nullo modo proportionata delicto. Satius esset ad 
poenas ferendae sententiae per Ordinarium infligendas redire. Hoc sua¬ 
det sive extrema gravitas poenae, sive modus applicationis («ipso 
facto »), sive natura delicti. Agitur in casu de delicto sic dicto habituali, 
quod non integratur uno actu, sed exercitio, i. e. habitu violandi legem 
(cf. Roberti, De delictis et poenis, Romae, s. d., p. 228, n. 199). Huius- 
modi delicta difficilius admittunt ipsam concretam delimitationem neces- 

sariam ut poena latae sententiae plecti possint. Etenim, « exercitium » 
seu « habitum » in casu, ut palam est, tot admittit innumeras variationes 
quoad frequentiam, summam pecuniae, entitatem negotiationis, gravi¬ 
tatem, etc., ut impossibile sit eas iuste dimetiri a priori. Si ergo puniuntur 
poena latae sententiae, sequitur practica iniustitia, nam eadem poena 
punit uniformiter omnes transgressiones, minus gravia perinde usque ad 
gravissimas. In Codice nullum invenitur delictum habituale poena latae 
sententiae puniri. 

B) Ex alia parte, ut supra innuimus, novae vitae, conditiones, ratio 
temporum, aucta sensibilitas socialis circa quasdam quaestiones, frequens 
iteratio quarumdam transgressionum, vel maius periculum scandali ipsis 
inhaerens, postulant un novae poenae — paucae sane! — statuantur. 
• Haud inopportune praemittendum videtur, ob suam peculiarem in¬ 
dolem, Ecclesiam, cum finem sibi proprium salutem animarum habeat, 
debere novas poenas decernendo, hoc principio generali duci: ut, quoad 
fieri potest illa praesertim facta poenis mulctentur quae maius scandalum 
gignant aut maiorem deterioremque « proiectionem » socialem habeant. 
Nam in damno spirituali toti communitati fidelium illato, maxime propter 
scandalum quod membra societatis patiuntur ex delicto, consistit illa 
deordinatio seu violatio ordinis socialis, quam Ecclesia per poenae appli¬ 
cationem restaurare 'studet. 

Ad casus concretos quod attinet: 

a) imprimis fortasse oporteret quasdam poenas ferendae senten¬ 
tiae statui ad compescendas graviores violationes iustitiae socialis , ma¬ 
xime si a clericis perpetrentur; 

b) alia pars vitae socialis in qua saepe dolendum est graves tran¬ 
sgressiones fieri, cum magno fidelium scandalo et coetus clericalis dede¬ 
core, sunt « fraudes administrativae ». Illo delicto haud raro coinquinan¬ 
tur clerici vel religiosi qui administrationem gerunt, sive ad intra sive 
ad extra; cum v. gr. administratores subalterni, praesertim religiosi, qui 
in annua redditione rationum tenerentur ad denunciandam pecuniam 
excedentem, crebro ab inspectione Superioris fraudulenter ingentes sum¬ 
mas abstrudunt. Grave scandalum et notabile famae detrimentum, cum 
res in notitia populi venit, generant fraudes erga Publicam Administra¬ 
tionem: cum v. gr. ad carpendam maiorem pecuniae quantitatem fingun¬ 
tur conditiones inexistentes, aut, falsis motivis adductis, impetratur sub¬ 
sidium a Statu, aut, subsidium ad beneficum tantummodo finem obten¬ 
tum, fini non charitativo destinatur, etc. 

Has et similes << fraudes » — bene definita factispecie — poenis 
ferendae sententiae compesci oportet; 

c) dolenter quoque lamentatur inter clericos et religiosos adule- 

scentulorum educationi addictos haud infrequenter committi delicta con¬ 
tra sextum cum minoribus infra XVI annos. 

Huiusmodi, delicta totis viribus sunt persequenda: gravissimum enim 
animarum damnum et scandalum secumferunt, multoties in irreparabile 
discrimen adducendo actionem educativam totius communitatis, tum 
quoad ipsas victimas, tum quoad ceteros alumnos. Et si ipsa detestabilia 
facinora divulgantur, opprobriis et infamia maculatur nitor status cleri¬ 
calis vel religiosi. 

Cum vero poenae can 2359 § 2 sint omnes ferendae sententiae, in¬ 
sufficientes merito reputantur : in pluribus enim casibus illa delicta ma¬ 
nent occulta, ideoque poenam effugiunt, vel tum demum deteguntur cum 
damnum gravissimum iam illatum omnino est irreparabile. 

Efficacius forte provideretur per aliquam gravem poenam latae sen¬ 
tentiae (quae potest esse excommunicatio, ut religiosi laici vel clerici mi¬ 
nores illam non effugiant). In casibus gravioribus aut repetitis pro clericis 
in sacris reductio ad statum laicalem statuatur; 

d ) oporteret insuper dimissione ipso facto a statu religioso punire 
apostasiam a religione (can. 644 § 1) et fugam (can. 644 § 3), si ipsi reli¬ 
giosi delinquentes, frustra a Superiore iuxta normas can. 645 § 2 moniti, 
pertinaciter per annum extra domum religiosam manent; 

e) cum media sic dicta « audiovisiva » perniciosiora videantur quam 
libri, si ideas contra religionem, fidem aut mores diffundunt, oporteret 
— servatis servandis — sanctiones adversus lecturam quorundam libro¬ 
rum prohibitorum etiam ad illa extendere. 

4. Quod attinet ad exigentiam sub b) recensitam: 

Efficaciam et practicitatem nostri systematis poenalis haud parum 
praepediunt multiplicitas et implexitas normarum, quibus applicatio et 
cessatio poenarum regitur. 

In votis omnium est ut, quantum fas est, ipsi efficaciae consulatur 
adaequata simplificatione, ita ut iam perdifficile sit, confessariis et ipsis 
Superioribus intra huiusmodi labyrinthum normarum sese movere. 

Quaedam revera sunt quae ex ipsa natura quorundam institutorum 
adeo profluunt ut nequeant resecari quin institutum ipsum iuridicum 
deformetur: ita v. gr. ob intimam et necessariam connexionem delicti 
cum peccato (actio debet esse moraliter imputabilis, can. 2195 § 1) fas 
non est abstrahere ab omnibus causis in imputabilitatem influentibus, 
etsi frequenter in praxi multis dubitationibus ansam praebeant. 

Alia tamen possunt, quibusdam mutationibus adductis, simpliciora 
reddi; quoad tria sequentia capita simplificationem exoptamus: 

a) Quoad excusationem a poenis latae sententiae'. 

Cum istae poenae, ex sua natura, incurrantur ipso facto, sine mini- 

sterio iudicis aut Superioris, oportet ut pressius determinetur influxus 
causarum imputabilitatem attingentium. Quod facit can. 2229. Canon 
tamen rem aliquatenus implexam facit, et ob excusationem ex ignorantia 
ab illo admissam, sequitur in praxi ut poenae inutiles sint, cum rarissime 
incurrantur. 

Fortasse sequenti, etsi rigidiore forma, potest canon reformari: 

Praemissa dispositione paragraphi primae quoad ignorantiam affecta¬ 
tam, et distinctione inter leges quae plenum dolum requirunt (illae de 
quibus in § 2, quando nempe habent verba « praesumpserit », etc.) et 
illas quae perfectum dolum non requirunt (scii, quae verba illa non 
habent), ita potest statui: 

— quoad leges quae perfectum dolum requirunt, manet dispo¬ 
sitio actualis in § 2 enunciata, scii, quaelibet imputabilitatis imminutio 
sive ex parte intellectus, sive ex parte voluntatis eximit a poenis latae 
sententiae. 

— § 3: si lex verba illa non habeat, et actio, non obstante im¬ 
putabilitatis deminutione quacumque de causa proveniente, sic adhuc gra¬ 
viter culpabilis, poena latae sententiae incurritur sive medicinalis fuerit 
sive vindicativa. 

b) Quoad reservationem censurarum-. 

Multiplicatio reservationum nimis implexam reddit absolutionem 
censurarum in foro interno, praesertim cum in hac re plura adsint pri¬ 
vilegia. Optatur quaedam simplificatio, potest e. gr. ad duas tantum 
reduci reservatas S. Sedi: specialissimo et speciali modo. Ex iis quae 
simpliciter tantum sunt reservatae, graviora reserventur S. Sedi speciali 
modo; reliqua Ordinario. 

c) Quoad rationem procedendi-. 

Etiam hic nonnulla reformanda videntur. In Codice duplex modus 
procedendi in irrogatione poenarum ferendae sententiae aut in declara¬ 
tione poenarum latae sententiae indigitatur: per processum iudiciale et 
per praeceptum Superioris (« via administrativa »). Prima esset via ordi¬ 
naria, quia magis consona exigentiis fundamentalibus iuris naturalis, sive 
in ordine ad certitudinem iuridicam facti delictuosi adquirendam, sive 
quia per illam magis consulitur iuri delinquentis ad propriam defensio¬ 
nem. Cum tamen ob sollemnitates processuales nimis implexa sit, hodie 
fere prorsus ablata est, aut in perpaucis tantummodo casibus applicetur. 
Altera esse deberet extraordinaria, quia etsi magis prompta ad crimina 
compescenda (nam moris et sollemnitatibus processualibus non praepe¬ 
ditur) et ad scandalum reparandum, nimis tamen tribuit arbitrio Supe¬ 
rioris, cum nulla, vel minima, forma necessario servanda praescribatur 
in Codice, ideoque non semper sufficienter provideatur iuri naturali rei 

ad propriam defensionem. Haud infrequenter aditum pandit iniustitiis 
vel arbitriis a spiritu legislationis canonicae quam maxime alienis. 

His defectibus occurri potest: 

— authentice et taxative determinando casus in quibus Superior 
sequi potest « viam administrativam ». Can. 1933 § 4 qui de hac re agit, 
insufficiens est quia aliquatenus confuse et incongruenter hanc mate¬ 
riam regulat, ut patet ex magna controversia apud auctores existente; 
nec spes adest fore ut sine authentica determinatione res pacifice solvatur. 

— pressius statuendo conditiones et formam applicationis, cum 
adhibetur via administrativa, requisitis aliqualibus, etsi minimis, sol¬ 
lemnitatibus, quibus opportune provideatur sive iuri accusati ad pro¬ 
priam defensionem, sive rectae administrationi iustitiae, necnon exces- 
sivum arbitrium Superiorum temperetur. 

— urgendo denique pro ceteris casibus applicationem processus 
iudicialis, utpote aptior ad implendas omnes exigentias iustitiae. 

Omnia superius dicta quibus modernis conditionibus aptari intendi¬ 
tur venerandum systema poenale, quod tot perdurantibus saeculis, tam 
validum et efficax adiumentum ad fidei praeservationem, disciplinae con¬ 
servationem, morumque restaurationem Ecclesiae Dei praebuit, plane 
erunt inutilia nisi accedat adaequata populi christiani instructio, qua ius, 
exercitium, sensus, iustificatio huiusmodi potestatis punitivae Ecclesiae, 
debito modo illustretur. 

Excessivus igitur sensus individualisticus nostrae aetatis, qui pro¬ 
funde coinquinat etiam relationes hominis ad Deum, necnon exacerbatus 
amor propriae libertatis, qui hominem ab ipsa nativitate, omni auctori¬ 
tati etiam religiosae infensum faciunt, omnem manifestationem coerci¬ 
tionis in rebus religiosis invisam, immo et fere odiosam, ipsis quoque 
clericis, reddunt, adeo ut quamplurimi, quod dolenter dicitur, etiam per¬ 
tinentes ad statum clericalem, huic iuri Ecclesiae libenter valedicerent. 

Quam maxime ergo necessarium est, ut oportunis instructionibus, 
cognitio, reverentia, et sanus timor erga leges Ecclesias eiusque potesta¬ 
tem coactivam mentibus cordibusque fidelium imprimatur. 

II. Votum 

Instaurata revisione libri V. C.I.C. aboleantur poenae iam obsoletae, 
statuantur quaedam novae, praesertim adversus violationes iustitiae so¬ 
cialis, fraudes administrativas, quaedam delicta contra sextum, aposta¬ 
siam a religione, etc. Denique semplificentur normae quoad excusationem 
a poenis latae sententiae, quoad reservationem censurarum et quoad ra¬ 
tionem procedendi in inflictione poenarum, melius definiendo obiectum, 
formam et conditiones quibus « via administrativa » adhibenda sit. 

PONTIFICIO ISTITUTO DI MUSICA SACRA 


Roma, 10 martii 1960 

De diversis quaestionibus, musicam sacram respicientibus, 

IN PROGRAMMATE COMMISSIONIS AnTEPRAEPARATORIAE CONCI- 

lii Oecumenici Vaticani II, inserendis.' 

Epistolae Circulari diei 18 iulii 1959 Secretariae Status Suae Sancti¬ 
tatis respondens, uti Praeses Pont. Instituti Musicae Sacrae, consilio ini¬ 
to cum diversis entibus et scholis Musicae Sacrae orbis universi, et cum 
Senatu Academico eiusdem Pont. Instituti de Musica Sacra, honori et 
officio mihi duco exponere per summa capita quae sequuntur. 

Higinus Angles 
Praeses 




I. DE MUSICA SACRA IN GENERE 


1. Opus liturgico-musicale Concilii Tridentini maneat exemplum 
et exemplar novi Concilii. 

2. In Concilio non sunt nova principia stabilienda nec nova cu¬ 
denda decreta, cum satis superque sint quae novissimis annis a Sancta 
Sede emanata sunt; urget ut in praxim ipsa deducantur. 

3. Nostris temporibus musicalis cultura est pars necessaria educa¬ 
tionis civilis cuiusque Nationis; haud est privilegium ecclesiasticorum. 
Proinde Commissio liturgica ac diversae Commissiones praeparatoriae 
Concilii oblivisci non debent problemata musicae et artis sacrae nostro 
tempore agitata. 

4. Inde ab anno 1945 inter liturgistas et artifices musicos discri¬ 
men magnum firmatum est ob vexatam quaestionem linguae vulgaris 
in liturgia solemni. Musici artifices adnituntur ut servetur patrimo¬ 
nium artisticum Ecclesiae eiusque lingua latina, ac vehementer exop¬ 
tant ut ars musicalis digna sit gloriosa traditione Romanae Ecclesiae. 
Pernecesse est ut istud discrimen de medio tollatur, ut liturgica recens 
instauratio in tota sua pulchritudine eniteat. 

5. Existit hodie vera anarchia sive in campo liturgico sive in re¬ 
gione musicali. Sub specie Pastoralis liturgicae servandae, liturgia ro- 
mana deprimitur una cum lingua latina et musica sacra vera arte prae¬ 
dita. 

6. Fere omnes fautores linguae vulgaris in liturgia solemni sunt 
contrarii Missae romanae, cum haec non sit « ideata » directe ad bo¬ 
num populi, nec ab ipso intelligatur: videtur parari verus motus ho¬ 
rum novatorum, qui in Patres Concilii influxum habeant. 

7. Realis instauratio liturgico-musicalis haberi nequit quousque sa¬ 
cerdotes et religiosi non efformentur in musica sacra a magistris in hac 
arte bene peritis inde a primis annis educationis in seminariis et in 
scholasticatibus religiosis. 

8. Ecclesia usque ad saec. xvm creatrix et maecenas exstitit musi¬ 
cae sacrae; proh dolor! scientia huius artis nunc transiit in manibus 
acatholicorum. 

9. Indices conficiendi sunt compositionum musicarum in archivis et 
bibliothecis ecclesiasticis asservatarum; eorum studium fovendum, ea¬ 
rum publicatio procuranda. 

10. Necesse est servare musicam sacram liturgiae orientalis, quae 


is (IV b) 



226 


PONT*’. INSTITUTUM MUSICAE SACRAE 


generaliter solummodo oretenus transmittitur; fovendum studium can¬ 
tus byzantini, in codicibus orientalibus asservati. 

11. Musica sacra in Missionibus. Nil prodest concessio cantandi 
Missam lingua materna in regionibus missionalibus, ubi missionarii et 
clerus nativus nesciant quomodo illam canere debeant nec cognoscunt 
thesaurum musicale traditionale cuiusque regionis. 

12. Cantus religiosus popularis, cum optime eligatur et ad artis 
peritiam canatur, fons efficacis vitae spiritualis semper erit, sive in tem¬ 
plo sive in manifestationibus religiosis associationum, iuventutis catho¬ 
licae, scholarum catholicarum, etc. 

13. Ex iis quae dicta sunt clare apparet Musicam sacram, utpote 
partem necessariam cultus catholici et vitae christianae, locum suum 
obtinere debere in futuro Concilio. Sacrae Congregationes Rituum, Se¬ 
minariorum, Religiosorum, Concilii, Orientalis et de Propaganda Fide, 
valde adiuvare possunt ad problemata de arte sacra nostris tempori¬ 
bus recte investiganda et solvenda. 

II. DE CANTU GREGORIANO 

1. Lingua latina in liturgia solemni et cantus gregorianus intime 
inter se connectuntur. Compositores Cantus gregoriani saeculis v-ix 
semper solliciti fuerunt de « cursu » et de accento tonico linguae latinae 
aetatis patristicae. Ut integre gregorianus cantus servetur in primitiva 
puritate, sacrum esto principium: « Quilibet textus liturgicus latinus 
propriam habens melodiam, numquam mutabitur ». 

2. Ut cantus psalmorum servetur in sua puritate necessarium est 
quamlibet novam versionem latinam sive psalterii sive totius S. Scriptu¬ 
rae fundari super latino ecclesiastico aetatis Patristicae. 

3. Complenda est editio officialis librorum cantus liturgici (Liber 
responsorialis, Matutinarii, Processionarii, etc.). 

4. Immo paranda editio magis critica et scientifica Gradualis Ro¬ 
mani, cum musica medioevalis et studium notationis cantus gregoriani 
valde profecerit inde ab anno 1903 ad nostra usque tempora. 

5. Omnino vetari debet cantus melodiarum gregorianarum Pro¬ 
prii et Ordinarii Missae et Officii cum textu vulgari. 

6. Patrimonium musicum monodicum traditionale Ecclesiae suffi¬ 
cit pro omnibus necessitatibus cultus divini etiam nostris temporibus. 
Novi liturgici textus canantur super melodias veteres. Impossibile est 
novas invenire melodias typi diatonici et rythmi liberi, praeexistentes 
melodias egregie imitantes. At ubi aliquando Sancta Sedes concesserit 
novos textos canere cum melodia plus minusve chromatica, rythmo 

mensurato, etc. uti sunt populares cantus, forsan artifices musici Ec¬ 
clesiae propria libertate donandi sunt, absque necessitate obtinendi Ni¬ 
hil obstat a Sacra Congregatione Rituum. 

III. DE INSTITUTIONE MUSICAE SACRAE IN SEMINARIIS 
ET IN SCHOLIS THEOLOGICIS RELIGIOSORUM 

1. Musicae sacrae institutio in seminariis et in scholis theologicis re¬ 
ligiosorum, iuxta recentiora S. Sedis decreta [Instructio, diei 15 aug. 1949, 
Litt. Enc. Musicae sacrae disciplina 25 dec. 1955, Instr. S.R.C. de musica 
sacra et liturgica, diei 3 sept. 1958) a perito magistro musico tradatur. 

2. Institutio musicalis intime uniatur cum studio liturgiae et sacrae 
Scripturae. 

3. Minime admittatur cantus melodiarum gregorianarum cum textu 
vulgari in liturgia sollemni, quae celebratur in ecclesiis Seminariorum, 
Scholasticatuum religiosorum, Collegiorum eccles. et Universitatum. 

4. Chorum moderetur magister in re musica vere peritus et partici¬ 
patio actionibus liturgicis ab omnibus alumnis, minime a paucis scholam 
cfiormantibus, peragatur. 

5. In omnibus Universitatibus catholicis, in quantum possibile, insti¬ 
tuatur Facultas, seu Institutum, musicae sacrae provehendae et investi¬ 
gandae. 

IV. DE ORGANISMIS AD MUSICAM SACRAM 
TUENDAM PONENDIS 

1. In singulis Nationibus Adsociatio S. Caeciliae vel S. Gregorii 
fovenda vel instituenda est. 

2. Plures adsociationes, quae in singulis Nationibus musicam sa¬ 
cram foveant, uniendae in unicum organismum nationalem, qui sub 
regimine Conferendae Episcopalis musicam sacram promoveat in se¬ 
minariis, scholasticatibus religiosis, collegiis, ac de necessitatibus com¬ 
munibus apud competentes Auctoritates sive ecclesiasticas sive civiles, 
sollicitus sit. 

3. Apud sacram Congregationem Rituum instituatur peculiare Of¬ 
ficium centrale, quod sic dictum motum liturgicum moderetur. Hoc 
officium organismos nationales ad liturgiam propagandam dirigat, su¬ 
per publicationes liturgicas invigilet, Congressus nationales et interna- 
tionales de re liturgica vel musica sacra praesideat, decretorum sacrae 
C. Rituum observantiam urgeat, abusus, si qui irrepserint, de medio 
tempestive tollat. 

ARCHAEOLOGIAE CHRISTIANAE 




PONTIFICIO ISTITUTO 
DI ARCHEOLOGIA CRISTIANA 


28 aprilis 1960 


Em.me ac Rev.me Domine, 

Epistulam Pontificiae Commissionis Antepraeparatoriae pro Con¬ 
cilio Oecumenico celebrando, quam ex Civitate Vaticana die 18 iulii 
1959, sub Prot. 2 C/59-13, ad nos mittere benigne dignatus es, exa¬ 
mini et studio Magistrorum huius Instituti libenter subiecimus. Quo¬ 
rum sententias et vota breviter in adnexis libellis collata ad Te, 
Em.me Domine, mittere infrascripto honorificum est. 

Interim rogo ut summae venerationis sensus accipere velis, dum, 
Sacram Purpuram osculatus, me profiteor 


Eminentiae Tuae Rev.mae 
observantissimum 
et dev.mum in Christo 

Lucianus De Bruyne 

VOTA 

Constat nobis in studio et in conservatione monumentorum primi 
aevi christiani (quorum scientia, nostris potissimum temporibus, tantum 
valet ut investigationes critico-bistoricae ab omni aberratione immunes 
evadant) ecclesiasticos viros paulatim gradu suo laicis et acatholicis ce¬ 
dere. 

Videmus enim pedententim in publicis studiorum Universitatibus 
novas cathedras et nova Instituta de christiana archaeologia condi, nec- 
Pon maximas et sumptuosissimas publicationes et studia de priscis mo¬ 
numentis christianis ab iis edi, cum in singulis dioecesibus fere nullus 
vir ecclesiasticus inveniatur qui in horum exploratione, illustratione vel 
conservatione cum laude versari possit, neque satis ipsi locorum Ordinarii 
curare videantur ut tales viri efformentur eorumque studia floreant. Quin 
immo non raro fit ut ipsum patrimonium ecclesiasticum graviora detri¬ 
menta capiat sive alienatione sive dispersione sive pessumdatione mo¬ 
numentorum quae maximi pretii liturgici, historici vel artis censeri de¬ 
beant. 

Vovemus igitur : 

1) ut in iuvenibus ad sacerdotium instituendis studium monumen¬ 
torum priscae christianae aetatis impensius foveatur; 

2) ut qui eorum doctrinam tradere debeant vel eorum conserva¬ 
tioni praeficiendi sint vel huiusmodi scientiarum pervestigationi aptiores 
se praebeant solide et vere scientifice efformentur; 

3) ut urgeatur observatio eorum quae cann. 1497 § 2 et 1532 
§ 1, 1 (coli. S. C. Cone. 14-15 ian. 1922, ad 1) de rerum pretiosarum 
alienatione statuta sunt et severioribus sanctionibus muniantur; 

4) ut ad eundem finem munus inculcetur et vigilantia excitetur Com¬ 
missionum dioecesanarum quae sunt de arte sacra. 



PONTIFICIA FACULTAS THEOLOGICA 
S. BONA VENTURAE 




ARGUMENTA SEU PUNCTA 
PRO CONCILIO OECUMENICO VATICANO II 


Ad normam Litterarum diei 18 iulii 1959, Prot. 2 C/59-8, Commis¬ 
sionis Antepraeparatoriae pro Concilio Oecumenico celebrando, ab Emi- 
nentissimo Praeside Cardinali Dominico Tardini nobis transmissarum, 
breviter hic exponuntur et illustrantur Puncta, seu Series quaedam Ar¬ 
gumentorum quae, ex variis materiis dogmaticis, biblicis, moralibus ac 
iuridicis, disciplinaribus etc., ex parte consilii Professorum huius Pont. 
Facultatis Theologicae S. Bonaventurae in Urbe digniora vel opportu¬ 
niora censentur proximi Concilii Oecumenici XXI, Vaticani II, Patribus 
proponenda pro congrua eorum, si videbitur, declaratione, solemniore 
affirmatione vel etiam definitione. 

Plura Argumenta seu puncta eatenus hic proponuntur, quatenus iam 
a variis RR. Pontificibus hucusque, post Concilium Vaticanum I (1869- 
1870), in ordinarii Magisterii actis, epistolis, encyclicis, sermonibus plus 
minusve solemniter exposita ac vindicata, digna censentur quae, capta 
occasione, in subsequenti Concilio Vaticano II solemnius repetantur, de¬ 
clarentur vel etiam definiantur, ratione habita tum progressus scientiae 
theologicae eiusque problematum, tum actualium exigentiarum et errorum 
in praesenti societate serpentium, tum tandem opportunae revisionis 
vel integrationis normarum in campo liturgiae et disciplinae ecclesiasticae. 

NB.: In sequenti Serie asterisco (*) notantur Argumenta, quae spe¬ 
ciali Voto seu fusiore expositione theologica seorsim a singulis Profes¬ 
soribus enucleata sunt et heic adnexa prostant. 

I - DOGMATICA 

Ecclesiologia 

1 . Auctoritas Magisterii ecclesiastici vindicanda-, in cognitione et 
authentica interpretatione veritatis revelatae, quae in duplici Revela¬ 
tionis fonte, S. Scriptura scii, et divina Traditione, continetur et quo- 
modolibet enuncietur. 

Opportuna videtur solemnior proclamatio iuris Magisterii Ecclesiae, 
sive extraordinarii sive etiam ordinarii, in hac conservatione, et authen¬ 
tica interpretatione ac propositione veritatum revelatarum, et simul 
clarificatio relationis ipsius Magisterii eiusque supremi interpretis R. Pon- 

tificis ad fontes ipsos Revelationis-, ubi iuge scandali et aequivocationum 
scholium, etiam modernis Protestantibus, occurrit. 

Pro catholicis, etiam theologis, bene declarari potest transcendentia 
Magisterii praefati in Revelationis interpretatione relate ad quaslibet 
Exegetarum, quandoque tantum ad litteram seu corticem Scripturae ad¬ 
dictorum, exigentias, anxietates vel repagula ex una parte, et ad faciles 
quandoque « dogmaticorum » theologorum interpretationes et dictata, 
ex altera parte. Haec quidem statuenda, quin eorundem Exegetarum et 
Theologorum labor et merita in propria sua provincia minuantur vel 
addubitentur; quinimmo suadendo ut utrique studiosi completiorem 
semper prosequantur verbi Dei revelati sensum, iuxta exegeticas et dog¬ 
maticas simul interpretationis vias, sub luce et ductu Ecclesiastici Ma¬ 
gisterii. 

*2. Nova assertio identitatis conceptus verae Ecclesiae Christi, seu 
Catholicae, et Corporis Christi mystici, etsi cum variis gradibus pertinen¬ 
dae hominum ad eandem Ecclesiam. 

Veritas haec, relate ad doctrinam Corporis Christi mystici, iam in 
schemate Patribus Concilii Vaticani I proposita (cf. Coli. Lacensis, VII, 
567 ss.), solemniter declarabatur a Pio Pp. XII in sua Enc. Mystici Cor¬ 
poris (29 iun. 1943). Eadem doctrina supra enunciata semper actualis est: 
tum intuitu auspicatae unionis Ecclesiarum cum Romana, ubi unius Ec¬ 
clesiae veluti unius Corporis Christi institutio et necessitas proclamanda 
est, tum ob momentum suum apologeticum respectu Protestantismi, qui 
unice invisibilem aspectum Ecclesiae effert. Cf .Votum n. 1. 

*3. De Episcopi persona, potestate et functione ecclesiastica, plenius 
et clarius definiendis. 

Quaestio ecclesiologica in Cone. Vaticano I inexpleta et semper actua¬ 
lis, ob suam quoque obscuritatem et defectus vel lacunas in manualibus 
scholasticis, quoad varia puncta opportune declarari possit, praesertim 
de successione et haereditate apostolica Episcopi, de eodem Episcopo sub 
aspectu sacramentali et iurisdictionali atque de eiusdem duplicis aspectus 
connexione, item de efficientia seu functione ecclesiastica Episcopatus, 
in se et relate ad Romanum Pontificatum. Cf. Votum n. 2. 

4. De relationibus interconfessionalibus, seu de communicatione in 
sacris cum Orthodoxis. 

Cum desiderium et studium unitatis iam generale evaserit inter ipsos 
catholicos, viae aperiendae sunt ad hoc desiderium erga Ecclesiam catho¬ 
licam inter ipsos Orthodoxos promovendum. Quaedam cautiones disci¬ 
plinares, hucusque vigentes, iam superfluae videntur et effectum con¬ 
trarium producunt, ac proinde abolendae. Hinc liceitas et limites alicuius 
participationis in sacris cum illis utiliter statuendi. 

De Deo creante et elevante 

*5. Absoluta transcendentia, supernaturalitas et gratuitas gratiae, 
seu totius ordinis supernaturalis respectu cuiuslibet exigentiae naturae 
creatae et credibilis. 

Auspicanda solemnis confirmatio doctrinae, exacti conceptus et tran¬ 
scendendae rov supernaturalis, prout in pluribus documentis Magisterii 
ecclesiastici (Enc. Pascendi, Humani generis, etc.), idque contra recen- 
tiorem quoque tendentiam aliquorum theologorum considerandi ordinem 
supernaturalem veluti evolutionem et complementum logicum, necessa¬ 
rium, naturalem, et quidem entitative, operative, exigitive (physice vel 
moraliter), ipsius naturae creatae, praevertendo distinctionem entitativam 
et absolutam inter duos eosdem ordines (cf. H. de Lubac, Surnaturel, 
1946). 

Supernaturale absolute transcendit naturam, licet non excludat huius 
capacitatem elevationis (potentia oboedientiali) atque naturam ipsam, 
cui inseritur, elevando perficiat. Est doctrina fundamentalis totius oeco¬ 
nomiae divinae in mundo et ipsius theologiae, firma sartaque proclaman¬ 
da. Qua etiam opportune in praxi ascetica provocatur fidelium attentio 
et nova consideratio ad summam Dei liberalitatem, ad pretium et valo- 
rem rectius aestimanda elevationis suae ad divinae naturae consortium 
filiationemque Dei adoptivam atque ad supernae haereditatis adeptionem. 
Doctrina haec, saepius in divina Revelatione et in documentis ecclesia¬ 
sticis, etiam contra praeteritos errores, inculcata, clarius ac solemniter 
asseratur vel ex proposito definiatur. Cf. Vota nn. 3 et 4. 

*6. Assertio vel definitio dogmatica Monogenismi, seu « de com¬ 
muni totius humani generis origine ab uno Adam », prout in praeparato 
schemate ipsius Concilii Vaticani I habebatur. 

Veritas haec, fundamentalis in primis S. Scripturae narrationibus et 
factis de origine et historia humani generis, item in communi divina 
Traditione et in universo dogmate christiano, relate ad doctrinam et con¬ 
sequentias tum peccati originalis tum divinae Redemptionis, est exacte 
Monogenismus, ubique in Ecclesia praesuppositus et a Pio XII iterum 
revocatus (. Humani generis, 1950, Ench. Bibi. 617). 

Opportuna videtur solemnior huius veritatis assertio vel definitio, 
contra erroneas theorias etiam in hodiernis virorum scientiae inquisitio¬ 
nibus latentes vel explicitas: quo facto cordatis viris eorumque inqui¬ 
sitionibus, magis quam obstacula, lux potius et securae directivae ex 
authentica interpretatione divinae Revelationis afferri possunt. 

Declaratio doctrinae potest fieri, vel reprobatione Polygenismi per 
interpretationem authenticam Conciliarem, et quidem « directam », tex- 

tuum S. Scripturae [Gen. 1-2; Rom. 5, 12-19, etc.; cf. Cone. Trid., 
Sess. V, can. 1-4), vel etiam ipsam doctrinam catholicam directe propo¬ 
nendo ac definiendo, et inserendo in expositione doctrinali Concilii prae¬ 
cipua verba et textum Encyclicae Humani generis, satis determinata et 
perpensata. Cf. Votum n. 5. 

7. Singulorum hominum anima, a Deo creata, natura sua spirituali, 
immortalis est et ad aeternam destinationem a Deo praeordinata. 

Animae humanae creatio immediata a Deo eiusque in corpus infusio, 
quae tamquam doctrina fidei revocatur in Enc. Humani generis, iterum 
asseri vel definiri potest una cum suo spiritualitatis et immortalitatis 
complemento seu destinatione: quae coniuncta veritas ad nobilitatem 
originis et ad nobilissimam eius naturam et destinationem, seu perenni¬ 
tatem beatam vel infelicem homines hodiernos revocabit, firmo ita sta¬ 
tuto fundamento dogmatico contra quamlibet conceptionem materialisti- 
cam quae hominem brutis, machinae vel materiae in seipso et in sua 
vita, actibus, usu et termino assimilare nititur. 

*8. De recta unione et unitate hominis cum Deo in actuali Corpore 
mystico vel in futura gloria vindicanda (contra quendam « Mysticismum » 
pantheisticum). 

In quorundam loquendi modo circa animae gratia elevatae cum Deo 
consortium, in praesenti vita vel in futura gloria, vel circa unitatem 
actuandam in Corpore Christi mystico, expressiones deprehenduntur 
quae, influxum directum vel indirectum philosophiae recentioris, vel 
falsi mysticismi redolentes, ad pantheisticam rerum conceptionem acce¬ 
dunt: quasi scilicet possibile esset creaturis ad quid unum essentiale 
cum natura vel operatione divina, vel cum divinis Personis, seu pecu¬ 
liariter cum Verbo in Christo constituendum — sive in vita praesenti 
sive in futura — devenire, vel quasi de facto ad talis rationis unionem 
deveniretur (cf. Pii XII, Enc. Mystici Corporis). 

Optandum igitur videtur, ut supremo Ecclesiae Magisterio recta 
doctrina, saltem in forma negativa, et essentialia respiciendo, una vel 
altera forma proponatur. Cf. Votum n. 6. 

Mariologia et Iosephologia 

9. Maternitas spiritualis et universalis Mediatio B. V. Mariae. 

Etsi minime necessaria videtur definitio novorum dogmatum ma- 
rialium, ex progressu tamen Mariologiae et conscientiae Christifidelium 
circa momentum primariumque locum B. Virginis Deiparae in vita spi¬ 
rituali, quod etiam generali Consecratione mundi Cordi eius immacu¬ 
lato comprobatur, utile videtur ex pluribus et frequentioribus ordinarii 

Magisterii ac praesertim RR. Pontificum documentis doctrinalibus prae¬ 
cipua solemniter revocare et conciliariter inculcare. 

Inter haec vero primariae veritates videntur esse, quae factum uni¬ 
versalis Mediationis gratiarum et spiritualis Maternitatis marialis asse¬ 
runt. Fundamentalis propterea est B. Virginis Deiparae consociatio, a 
Deo statuta, in universa oeconomia et opere salutis humanae, Eiusque 
primarius locus et officium in Corpore Christi mystico: quo facto, una 
cum Verbo Incarnato, privilegiata ac pura Creatura a Deo assumitur 
socia, qua Mater et Salvatrix filiorum suorum ac fratrum adoptivorum 
ipsius Christi Capitis ac Redemptoris. 

Quae assertio Conciliaris de munere mediativo ac materno Dei¬ 
parae vix displicere potest ipsis Dissidentibus christianis, cum clare 
affirmetur in antiqua utriusque Ecclesiae, orientalis scii, et occidentalis, 
traditione; quinimmo, auspice ipsa Deipara ita agnita universae Eccle¬ 
siae Matre ac Mediatrice, facilius impetrari ac promoveri potest auspi¬ 
cata Ecclesiarum unio. 

10. De praecipua S. Iosephi dignitate ac missione post B. V. Mariam 
in Ecclesia. 

S. Iosephi, Christi patris putativi ac Deiparae Sponsi virginalis, uni¬ 
versalis Ecclesiae Patroni, singularis dignitas, missio et ratio praecipui 
cultus, qui bene «proto-duliae » audit, opportune hodie proclamari 
potest, progressu praesertim considerato scientiae sacrae (Iosepholo- 
giae) de tanti Ecclesiae Patroni sanctitate et meritis ac transcendenti 
fere dignitate inter Sanctos. 

Dogmatica ipsa assertio huius dignitatis, praeparare seu et iustifi- 
care quodammodo valeat ampliorem cultum qui, ut ex alia sectione 
scii, liturgica, ab eodem Concilio decerni possit ipsi augustissimo Sancto 
(cf. infra, n. *39). 

De Matrimonio 

11. Indissolubilitas Matrimonii rati et consummati. 

Etsi doctrina ab omnibus in Ecclesia admissa, propter hodiernas 
tamen tendentias et studia quocumque modo minuendi vel dissolvendi 
stabilitatem sacri instituti matrimonialis, etiam sic dicto « parvo di¬ 
vortio », opportuna censeri potest nova Ecclesiae proclamatio et con¬ 
firmatio, a recentioribus RR. Pontificibus item inculcatae doctrinae, scii, 
absolutae indissolubili tatis Matrimonii: idque valide contra serpentes 
errores apertamque divulgationem materialisticam et naturalisticam neo- 
paganismi. 

12. Nova affirmatio principiorum generalium fidei et moralis catho- 

licae de finibus et usu Matrimonii, pro moralitate et sanctitate coniu- 
gali ubique tuenda. 

Opportuna videtur huius doctrinae catholicae inculcatio, respectu 
habito gravium abusuum itemque serpentium errorum in hodierna com¬ 
muni societate atque inter ipsos catholicos, praesertim per sic dictum 
« birth control ». 

Quo ausu, progreditur error et praxis. peccaminosa, eodem intuitu 
ac necessitate iuverit inculcare sanae doctrinae principia: hinc inculca¬ 
tio moralitatis et sanctitatis Matrimonii plurimos retrahere poterit a 
malo, malitia vel humana fragilitate et ignorantia delinquentes. 


II - BIBLICA 

13. Declaratio Inspirationis et Inerrantiae biblicae in contextu ho¬ 
diernorum studiorum et problematum. 

Licet tamquam dogma fidei sit communiter admissa utraque veritas 
(praesertim Inspiratio, ex Cone. Vatie. I, Sess. III, can. 2, EB 79), 
eadem tamen doctrina, etiam coniuncte, comprobari et inculcari potest 
ampliore formula respectu praesertim habito ad hodierna studia et nova 
quoque problemata critica, specialiter de progressiva quadam ac multi¬ 
plici redactione et completione idearum eiusque Libri sacri. 

Breviter scii, hic respicitur quaestio de pluralitate Auctorum et 
scriptorum, qui (v. g. pro Pent., Is., Ez .), distincto ac successivo tem¬ 
pore, redegissent aliquos libros sacros, reordinando, addendo etc., an¬ 
tequam Libri ipsi consignarentur et canonice agnoscerentur tamquam 
sacri; item, quaestio de sic dictis « relecturis biblicis » seu additamentis 
posterioribus, quae compleverint textum vel etiam sensum evolverint 
praesertim visione rerum messianica (v. g. Ps. 21 [22], vv. 1-27 et 
28-32). Hinc quaestio de multiplici subiecto Inspirationis relate ad 
confectionem eiusdem libri sacri et ad progressum Revelationis in 
eodem. 

Item agi potest de clarius proponenda Inspiratione et Inerrantia 
biblica in usu ex parte Hagiographi Generum litterariorum, praesertim 
historicorum, didascalicorum et poeticorum, et relate ad sic dictam histo¬ 
riam formarum. 

14. Exsistentia et valor sensus litteralis plenioris in S. Scriptura. 

Post plura recentiora studia, opportuna foret quaedam dilucidatio 

orientativa quoad sic dictum sensum pleniorem, in ipso sensu litterali 
implicitum et veluti eius progressivam penetrationem ex parte Eccle¬ 
siae sub luce et ductu tum Traditionis Patrum, tum Magisterii. Sensus 

quidem a Deo bene intentus et provisus, etsi subobscure, antiquioribus 
Revelationis temporibus, atque bene connexus, non autem excedens mu¬ 
nus Ecclesiae interpretandi S. Scripturam, 

15. De immutato volor e criteriorum dogmaticorum interpretationis 
biblicae, respectu criteriorum historico-criticorum. 

Traditioni consentanea videbitur confirmatio integri valoris Magi¬ 
sterii Ecclesiae, quo S. Scriptura in rebus fidei et morum interpretanda 
est iuxta sensum ipsius Ecclesiae. Idem valere potest de unanimi con¬ 
sensu Patrum, ubi tamen utiliter et clare Concilium distingueret tradi¬ 
tionem vere exegeticam Patrum, potioris momenti, ab exegesi dogma¬ 
tica in ipsis textibus biblicis ab eis interpretatis vel adhibitis (cf. Leo¬ 
nis XIII documenta in EB. 111,141, Pii XI, ib. 501, et Pii XII, ib., 565). 

Fundamentalis et primarius usus criteriorum litterariorum et histo¬ 
ricorum, ad exactum sensum litteralem documentorum biblicorum at¬ 
tingendum inculcetur, subordinatus tamen, quoad integram sacram- 
que verbi divini perceptionem, ad Ecclesiae sensum. 

Amplissimus S. Scripturae usus, etiam extra ambitum sensus stricte 
litteralis, in Ecclesiae liturgia et praedicatione, vel in apologetica et dog¬ 
maticis Patrum expositionibus factus, non opponitur rectae verbi Dei 
expositioni, sed confirmat potius perpetuam ipsius S. Scripturae utilita¬ 
tem ad omnia et multiplicem fructum Christifidelibus iugiter percipien¬ 
dum; etsi vitanda est ac reprobanda inconsiderata quaedam exegesis spi¬ 
ritualior vel symbolica (cfr. Humant generis, EB. 613). 

16. Magis practica quaedam, relate ad S. Scripturae studia, quae a 
Concilio attingi, declarari, permitti poterunt: 

a) de valore decretorum Pont. Commissionis Biblicae; 

b) generalis permissio S. Scripturae Professoribus vel studiosis 
legendi plurimas commentationes et studia auctorum acatholicorum de 
re biblica (derogando CIC., can. 1399-1402); 

c) item, permissio alicuius collaborationis in campo biblico pro 
studiosis S. Scripturae cum exegetis acatholicis ad eliminanda praeiudi- 
cia scientifica, et pro scopo recti oecumenismi; 

d) programma studii biblici, seu continuatae lecturae et exposi¬ 
tionis integralis Bibliae pro alumnis Theologiae; et ordinatio specialis 
Cursus synthetici Theologiae Biblicae pro integrali eius cognitione (post 
studia fragmentaria praecedentia) in se ipsa, in usu dogmatico, pasto¬ 
rali et apologetico: Cursus quidem copiosus in V anno Pastorali omni¬ 
bus seminariorum alumnis providendus ac praescribendus. Cf. infra, 
n. 62. 


16 (IV b) 

III - MORALIA-IURIDICA 

*17. De morali obligatione simul cum humana libertate sancte ser¬ 
vanda. 

Contra erroneum praesuppositum quorundam modernorum, aca- 
tholicis et atheisticis faventium, quod plenior promoveatur spontanei- 
tas, libertas et meritum actionis humanae si a Dei praeceptis et a qua¬ 
cumque obligatione morali praescindatur in urgenda boni consecutione. 

Quod utiliter etiam declaretur, perennis scii, valor obligationis mo¬ 
ralis, contra falsam quandam mysticismi conceptionem, inter catholicos, 
de puriore amore caritatis in Deum tuendo ac promovendo, si praescin¬ 
datur ab illa morali obligatione praeceptorum cum connexa sua poena¬ 
rum vel praemiorum sanctione. Cf. Votum n. 7. 

18. De Ethica situationis reprobanda. 

Inculcato perenni valore praeceptorum Moralis christianae, et nor¬ 
marum essentialium de conscientia et de moralitate actuum humanorum, 
reprobentur errata principia et conclusiones sic dictae « Ethicae situa¬ 
tionis ». — Cf. A. Poppi, O. F. M. Conv., La “ Morale di situazione ”. 
Esposizione e critica (Roma 1957, ex ephem. Miscell. Erane. ; 8° gr., 
pp. 130). 

19. De Educatione sexuali iuventutis. 

Item, ex pluribus documentis pontificiis revocare praestat praeci¬ 
puas moralitatis normas consequentesque errores circa sexualem educa¬ 
tionem iuvenum sub variis formis. 

Certis pariter normis praecavenda iuvenum corruptio per moderna 
inventa et atheistica vel naturalistica principia. De nudismo reprobando. 

20. Plura alia moralia applicata modernis usibus et inventis incul¬ 
cari et declarari possunt: 

praesertim circa moralem professionalem, in quaestionibus me- 
dico-pastoralibus etc. Quae doctrinae catholicae capita in recentioribus 
documentis pontificiis saepius tacta vel inculcata sunt, atque ex eisdem 
praecipua a Concilio enucleari poterunt. 

*21. Desiderata revisio ac reductio gravioris obligationis moralis 
variis legibus mere positivis ecclesiasticis adnexae. 

Non agitur quidem de legibus divinis, ordinis naturalis vel posi¬ 
tivi, sed de variis legibus mere Ecclesiasticis, quibus gravior obligatio 
moralis inest, quae vel in seipsis quoad numerum vel saltem quoad gra¬ 
vitatem obligationis, sub peccati mortalis poena, reduci possunt. Plura 
sunt haec praecepta Ecclesiae, vel ecclesiasticae legum divinarum deter¬ 
minationes, tum quoad omnes fideles tum quoad ecclesiasticos viros seu 

Sacerdotes: v. gr. gravis obligatio adsistentiae Missae festivae, de non 
legendis libris ab Ecclesia prohibitis, prohibitio adscriptionis quibus¬ 
dam Sectis politicis (Partiti), ieiunium et abstinentia praescriptis die¬ 
bus; item obligatio sub gravi (pro ecclesiasticis viris) quoad recitationem 
Breviarii seu vel unius minoris Horae canonicae, pro Chori recitatione, 
pro habitus et tonsurae delatione, pro assistentia certis spectaculis, etc. 

Disciplina Ieiunii naturalis stricte servandi pro Missae celebratione 
vel S. Communionis receptione a dimidia nocte, quae prius sub gravi 
urgebat, hodie omnino mutata est. Ita quoque plures praescriptiones 
Constitutionum generalium Ordinum religiosorum, praeter vota eisque 
adnexa, hodie praesertim ex iurisprudentia ecclesiastica et praxi S. C. 
Religiosorm ad poenam tantum obligant. Idem ergo fieri possit in plu¬ 
ribus casibus ex revisione quadam generalis legislationis ecclesiasticae: 
hoc utique principia moralia et iuridico-moralia praeservando, ac prae¬ 
sertim finem socialem legis. Cf. Votum n. 8. 

*22. Simplijicatio ac reductio instituti poenalis Ecclesiae , in Codice 
ipso luris Canonici. 

Proponitur scii, revisio quaedam integralis Libri V Codicis I. Can., 
ita ut ibidem disposita ac praescripta ad pauciora et essentialia omnino 
reducantur quoad rem, et ad breviorem, simpliciorem ac clariorem for¬ 
mam quoad denominationes et conditiones appositas. 

Omnibus enim notum est plurimam esse et maxime variam iurispru- 
dentiam illius Libri V Codicis, quae confusiones et errores saepe indu¬ 
cit, et praecipue in Confessionibus audiendis incertitudines et plura 
obstacula secumfert ex parte poenitentium et ipsius Confessarii, qui, 
etiamsi expertissimus, difficile etiam ea omnia mente retinere valet. 
Plura quoque videntur obsoleta, v. g. quae de Interdictis personalibus 
vel et localibus statuuntur. 

Reduci possunt poenae medicinales soli Excommunicationi; reser¬ 
vatae, soli Apostolicae Sedi reserventur, pro paucioribus casibus; sim- 
plificetur, nisi et aboleatur, reservatio peccatorum; facilius absolvantur 
fideles, bene dispositi, a quolibet peccato et censura in prima eorum 
accessione ad confessionem, etc. Cf. Votum n. 9. 

23. An opportuna censeatur revisio quaedam usus et extensionis 
Indulgentiarum ? 

Etsi Ecclesia largior iugiter fuit, post antiqua et medii aevi tempo¬ 
ra, in concessione Indulgentiarum, reductio quaedam et clarior deter¬ 
minatio etiam conditionum pro eisdem lucrandis maiorem forsan exi¬ 
stimationem apud fideles et Clerum conciliare videbitur. 

24. Libera facultas cuilibet Sacerdoti recipiendi confessiones alio¬ 
rum Sacerdotum et Clericorum ubique locorum. 

Utique servato can. 884 (absolutio complicis), haec facultas oppor¬ 
tune concedatur in bonum ipsorum Sacerdotum, generaliter, pro sanc¬ 
tiore Missae et Sacramentorum administratione, atque praesertim ubi 
solus sit poenitens Sacerdos vel desit facilis accessio vel copia confessa- 
riorum. — Recens Synodus Romana (a. 1960) iam provide quaedam in 
hac re disposuit. 

25. Integratio can. 883, § 1: «Sacerdotes omnes maritimum aut 
aerium iter arripientes... », confessiones audire queant, iuxta Pii XII 
decr. Animarum studio, 16 dec. 1947 (in A.A.S. 40, 1948, 17). 

26. Simplificatio legum leiunii et Abstinentiae, earumque unifor- 
matio ubique locorum. 

Clarior et communis ubique fiat quaedam norma de propria natura 
leiunii et Abstinentiae. Ieiunium scii, respiciat tantum quantitatem, 
Abstinentia vero qualitatem ciborum. Quod valeat in qualibet natione 
et ubique in Ecclesia, plane uniformata eorum observantia. Hinc ad du¬ 
bia praecavenda serventur in can. 1251, § 1, verba: « ciborum quanti¬ 
tatem »', sed auferantur « et qualitatem »; vel, si fieri potest, melius 
quoque determinetur ipsa quantitas et modus concretus et obiectivus 
servandi Ieiunium ecclesiasticum. 

Cetera, quoad determinationem Vigiliarum, iuxta recentiora pon¬ 
tificia decreta, aptentur. 

*27. Uniformitas iuris et disciplinae quoad puncta quaedam essen¬ 
tialia in Ecclesia Latina et Orientali inducenda. 

Opportuna videtur, praesertim si Patres Conciliares Ecclesiarum 
Orientis Apostolicae Sedi uniti facile consenserint, uniformitas iuris et 
disciplinae circa quaedam puncta maioris momenti: veluti quoad Impe¬ 
dimenta matrimonialia, quoad leiunii dies et normas, quoad Festa ec¬ 
clesiastica, etc. Quae si communi studio et consensu libenter fiant, bene 
favere possunt intimiori unioni et conciliationi utriusque Ecclesiae, in- 
congrua quoque vitando in locis ubi simul exsistant fideles utriusque 
Ecclesiae et ritus. Cf. infra, n. 42. Cf. Votum n. 10. 

*28. De Ecclesiis Orientalibus unitis in sua nativa indole servandis. 

Etsi, ut praefertur, uniformior iuris et disciplinae communio desi¬ 
derari potest inter utrasque Ecclesias, Latinam et Orientales unitas, 
sancte tamen videntur servandae esse et tuendae, in ambitu communio¬ 
nis catholicae, legitimae Orientalium traditiones et characteres litur- 
gici, canonici, immo theologici et culturales proprii: idque ex peculiari 
suo momento ecclesiologico, apologetico et psychologico, iuxta egre¬ 
gia ipsius Leonis XIII dictata (Litt. Orientalium dignitas). 

Porro, si quaedam in eisdem Ecclesiis Orientalibus introducenda 
vel suadenda sunt, ut communis progressus bonum et patrimonium ca- 

tholicitatis, suo ipsi genio aptentur et in suam compaginem ecclesia¬ 
sticam ab eisdem assimilari sinantur. Cf. infra, n. 42 et 43. Cf. Votum 
n. 11. 

29. De dignitate Cardinalitia cum Episcopali consecratione coniun- 
genda. 

Perpensa perinsigni S. R. E. Cardinalium dignitate, iugiter magis¬ 
que in Ecclesia refulgente, necnon pluribus eorundem privilegiis supra 
ipsam dignitatem Episcopalem (cf. can. 239, § 1), quaeri vel proponi 
potest an, etsi considerata remota et primaeva Cardinalatus origine 
atque item servatis tribus historicis ac liturgicis ordinibus in Sacro Col¬ 
legio, opportune omnes Em.mi Patres generali lege evehantur ad Epi¬ 
scopalem consecrationem et dignitatem (cf. can. 232, § 1). 

30. De bonis immobilibus Ordinum religiosorum suppressis. 

Circa bona immobilia, veluti domus, ecclesias et oratoria, aedificia 

scholastica et similia, iniuste suppressa seu ab auctoritate civili Ordi¬ 
nibus et Congregationibus religiosis aliisque Entibus ecclesiasticis usur¬ 
pata in variis nationibus, etiam recentioribus temporibus sub Com- 
munistarum ditione, proponitur quod eorundem bonorum proprietas 
ipsis Institutis ab Ecclesia vindicetur, eisque suo tempore integre resti¬ 
tuantur, nisi praefata Instituta libere et explicite iuri suo renuntient. 


IV - LITURGICA 

31. Celebratio Missae vespertinae libere ubique concedenda. 

Revocatis recentibus concessionibus Ecclesiae in re, perspectaque 

experientia de faciliore et frequentiore populi assistentia Missis vesper¬ 
tinis etiam diebus ferialibus, legislatio canonica iam aptanda factis vide¬ 
tur: ita ut libere concedatur facultas omnibus Ecclesiarum et Oratorio¬ 
rum rectoribus unam celebrandi quotidie, si velint, Missam vespertinam. 

Cui Missae sacrificio, si sacra Benedictio seu « Functio », quae dici¬ 
tur, addatur et congruis caeremoniis, precibus et sacra praedicatione 
condecoretur, non diu equidem protrahendis, optima quoque frequentia 
sacris hisce actibus, hucusque saepe desiderata, obtinebit. 

32. Sacra Communio fidelibus vespere distribuenda. 

Cum praefata liberiore celebratione Missae vespertinae, novissima 
concessio largioris distributionis S. Communionis fidelibus aptetur. 

33. Iusta facultas Sacerdotibus celebrandi horis vespertinis. 

Satis quoque videtur commodum et conveniens, ut cuilibet Sacer¬ 
doti, qui nequiverit iusta de causa mane celebrare, facultas libera conce¬ 
datur id vespere seu qualibet hora pomeridiana agendi; hoc vero etiam 

in ecclesia vel Oratorio ubi alter Sacerdos consuetam Missam vesperti¬ 
nam est celebraturus. 

34. Celebratio Missae sine ministro inserviente. 

Opportune auferenda videtur generalis prohibitio pro Sacerdotibus 
vigens Missam celebrandi « sine ministro qui ei(s)dem inserviat et re¬ 
spondeat » (cf. can. 813, §§ 1-2). Melius ac generaliter idem permit¬ 
tendum, cum sufficiens adsit causa: in defectu scii, ministri vel fidelium 
assistentium, certis praecipue in locis et horis. 

Qua concessione non difficile servari videtur conceptus et ratio sacri¬ 
ficii publici, semper eidem Missae celebrationi inhaerentis. 

35. Reformatio et correctio Breviarii Romani. 

Omnibus bene accepta recenti simplificatione Piana Breviarii, bene 
adhuc desideratur integralis eiusdem revisio, correctio et reformatio, 
quae iamdiu apparari noscitur vel dicitur. Ad hanc rem, quod spectat, 
sequentia adnotare placet: 

a) Reformatio. Bene servato traditionali schemate vel ordine Ho¬ 
rarum canonicarum, earum textus satis breviari queunt, conglobatis quo¬ 
que quibusdam Horis: veluti unico Nocturno unicoque diurnali officio 
seu Horis a Prima ad Nonam, ita ut fere tres maiores Horae vel partes 
in Breviario habeantur: Matutina vel diurna; Vespertina (Vesperis cum 
brevi Completorii conclusione unitis); et Nocturna (Matutinum cum 
brevi appendice vel conclusione Laudum); 

b) Correctio. Nova praefata forma vel reductione acta, revisio seu 
historica correctio textuum praecipue Lectionum Matutini perfici potest, 
pluribus superfluis vel dubiis omissis, ceterisque ad quoddam breve et 
aptum schema redactis. In Lectione Sancti exacta data vitae et effigies 
veluti spiritualis eius que momentum enuncientur; 

c) Ad Psalterium quod attinet, iuxta Gallicanam veterem vel no¬ 
vissimam Pianam recensionem sequendam, non inopportuna videbitur 
libera Patrum Concilii optatio secreto voto exposcenda et universae im¬ 
ponenda Ecclesiae, ad incommoda plura libertatis, etiam editorialis, 
hucusque habita, vitanda. 

Qua generali statuta Breviarii Romani reformatione, generalis aptatio 
et revisio Proprii cuiuscumque Ordinis religiosi imponenda, iuxta easdem 
normas. 

36. Aliorum Librorum liturgicorum et « Martyrologii » revisio. 

Una cum Breviarii reformatione, aliorum quoque librorum liturgico¬ 
rum revisio suscipienda, et praesertim « Martyrologii Romani » correctio 
et vera saepius textuum breviatio (omissis superfluis notis historicis et 
etiam frequentibus duplicatis), iuxta plurium Liturgistarum studia et 
desiderata hac in re. 

37. De Calendario Perpetuo in Liturgia ecclesiastica. 

Bene perpensis historicis rationibus Calendarii festorum mobilium 
hucusque vigentis, et simul commodis Calendarii Perpetui, si introdu¬ 
catur in ipsa Ecclesia et in qualibet civili societate, satis opportuna vide¬ 
tur exploratio quaedam praevia mentis Patrum Concilii hac de re. Ex 
quo studio et exploratione quid inde agendum videatur ex parte Eccle¬ 
siae melius forsan patebit, etiam in relatione ad quaestionem ab aliis 
iam motam et forte continuandam in congrua sede consilii Nationum. 

Simplicior quoque quaestio fieri potest, ceteris nunc omissis, de 
fixatione Pascbatis ex parte Ecclesiae certis diebus ineuntis Aprilis, ut 
plures autumant. Cf. quaedam in Voto n. 10. 

*38. De sacrarum Reliquiarum recensione. 

Notum est post plurima studia non paucas Martyrum reliquias, quae 
praesertim in particularibus ecclesiis coluntur, minime esse authenticas, 
sed potius communium defunctorum exuvias. Error in eisdem reliquiis 
discernendis saepius saec. xvn et deinceps irrepsit ob imperitiam inter¬ 
pretandi certas quasdam epigraphes aliaque signa antiqua, vel ob abusi¬ 
vas interpolationes factas in praefatis inscriptionibus studio comparandi 
antiquas reliquias pluribus ecclesiis. 

Constat pariter plures passim in ecclesiis adhuc retineri miras reli¬ 
quias ipsius Christi, B. Virginis aliorumque Sanctorum veteris vel novi 
ineuntis Testamenti. 

Si Concilii Patribus res opportuna videbitur, specialibus institutis 
Commissionibus peritorum pro variis regionibus episcopalibus, recensio 
quaedam generalis statui possit Ss. Reliquiarum, deque earum statu, 
authenticitate et gravitate prudenter provideri. Cf. Votum n. 12. 

*39. De S. I os ephi cultu in Ecclesia amplificando. 

Melius hodie considerata agnitaque singulari dignitate S. Iosephi, 
patris Christi putativi et virginalis B. Mariae Sponsi, pretii meritum re¬ 
putatur dignior eidem assignatio cultus in sacra Liturgia. Laudabilis 
videtur declaratio et affirmatio cultus proto-duliae, tamquam primo Sanc¬ 
torum, pro arctiore eius communione vitae, mentis et dilectionis cum 
Verbo Incarnato et cum sanctissima Virgine Deipara; item congrua in¬ 
sertio Eiusdem nominis in Canone Missae, et prior locus, post Deipa¬ 
ram, in aliis actibus et textibus liturgicis. Cf. Votum n. 13. 

40. De intimiore participatione fidelium sacrae Liturgiae. 

Attentis recentioribus documentis Magisterii Ecclesiae de re litur- 
gica quoad Sacerdotes et fideles, opportuna videtur quaedam Conciliaris 
confirmatio essentialium principiorum, ex eisdem documentis hausta et 
compendiata, hac in re, relate ad Sacerdotis munus et actus ex una parte, 

et ad intimiorem et activam, quae dicitur, fidelium participationem 
eisdem sacris, ex altera parte. 

41. Quaestio de usu linguae vernaculae in Missa celebranda, partim 
vel integre concedendo. 

Nota quaestio inter Patres Conciliares agitari saltem potest et eorum 
sensus exquiri. Usus linguae vernaculae, saltem partialis pro certis pre¬ 
cibus et sacris lectionibus, in variis nationibus fore videtur optimum 
argumentum contra sic dictas « ecclesias nationales »; item, in aliis 
ditionibus, ubi simul versantur ritus latini et orientalis fideles, maior 
habitura censetur uniformitas cultus, cuius actualis defectus vix a latinis 
Christifidelibus intelligitur. 

Qua in re certius meliores iudices erunt cuiusque nationis Pastores 
Oecumenico Concilio adstantes. 

42. De frequentiore Liturgiae celebratione et S. Synaxis usu in Eccle¬ 
siis Orientalibus Unitis. 

Bene perpensa historia frequentioris usus S. Communionis et evo¬ 
lutionis cultus divini in Ecclesia occidentali, praesertim quoad peculiares 
devotiones in Christum eiusque Cor sacratissimum, in B. Virginem alios- 
que Sanctos, per institutas sic dictas « Functiones » aliosque actus litur- 
gicos vel paraliturgicos: res divinae apprime voluntati consentanea, item 
ad spiritualiorem vitae Sacerdotum et fidelium progressum, aptissima 
atque foecunda florum sanctitatis videtur, si etiam inter Catholicos Orien¬ 
tales frequentior promoveatur divinorum celebratio. 

Quod quidem obtineri potest frequentiore vel etiam quotidiana Mis¬ 
sae celebratione ex parte Cleri; frequentiore S. Communionis receptione 
ex parte fidelium, ac praesertim Clericorum, rituum orientalium (quo 
facto veluti inter ipsos Orientales provida S. Pii X reformatio pro fre¬ 
quenti ac quotidiana Communione introducatur, cum omnibus ab eodem 
Pontifice praenuntiatis expertisque sanctitatis beneficiis); introductione 
tandem Benedictionis vespertinae cum SS.mo, saltem diebus festis, et 
peculiarium quarundam Devotionum in Christum et B. Virginem. 

Haec tamen omnia (quae maiorem vitae et cultus unitatem promo¬ 
vere valent inter utramque catholicam Ecclesiam, orientalem scii, et occi¬ 
dentalem, et quae optimo hoc eodem exemplo ferventioris vitae litur- 
gicae et moralis allicere potest vel ipsos Dissidentes fideles catholicitati: 
cf. supra, n. *27) fraterne prudenterque cum libera discussione, consen¬ 
sione et acceptatione Patrum Orientalium disceptari et statui debent. 

43. Conciliare exsistimationis et venerationis obsequium erga Eccle¬ 
sias Orientales. 

De relationibus inter utramque Ecclesiam, Latinam nempe et Orien¬ 
talem agendo, vel occasione quaestionis Oecumenicae vel etiam rei litur- 

gicae, valde congruum videtur ut Concilium, ipsam unionem cum Dis¬ 
sidentibus modo perficere non valens sed volens tamen eam praevenire 
et parare intendens, opportunam declarationem et libentissimam obse¬ 
quium publice tribuat aestimationis, reverentiae ac peculiaris dilectionis 
seu fraternitatis erga omnes Orientales Ecclesias eorumque Antistites 
sacerdotio et eorundem Sacramentorum participatione, communi ple¬ 
rumque fide, insignibus meritis, venerandis ritibus et traditionibus vere 
Latinorum germanos. 

Concilium ipsum praevios quosdam gressus considerare possit prae- 
missasque quasdam ponere pro intensiore ineundo « colloquio » vel et 
cooperatione cum Orientalibus pro communi hodiernae societatis bono 
et contra communes christiani nominis adversarios materialistas. 

Idem forsan effici potest erga plures Protestandum ecclesias, eas 
praesertim quae viciniores catholicitati censentur. Cf. supra, n. *28. 


V - DISCIPLINARIA, ASCETICA, IURIDICA, SOCIALIA 

44. De Vocationibus ecclesiasticis libere perquirendis fovendis que. 

Grave videtur problema ubique fere notum et urgens, certis normis 
et providentiis a Concilio perspiciendum: 

a) una cum Opere Vocationum generali, specialis cura habenda est 
de vocationibus quoque sic dictis tardivis, intensificata opera et fructuosa 
experientia in variis nationibus ac dioecesibus, praesertim extra Italiam, 
hucusque facta. Non abs re foret erectio unius vel plurium Seminariorum 
et Collegiorum religiosorum in qualibet natione, speciali cura et vigilantia 
ipsius S. Congr. de Seminariis (respective S. Congr. Religiosorum) pro¬ 
sequenda; 

b) cum satis constet interdum vel saepe in aliquibus Dioecesibus 
certos limites vel etiam prohibitionem ab Episcopis hodie fieri Religiosis 
Ordinibus in perquirendis colligendisque sacris Vocationibus propriis In¬ 
stitutis, idque evidenter recta intentione crebriores vocationes suis com¬ 
parandi Seminariis dioecesanis; cum tamen satis quoque patet, experientia 
teste, tali inconsulta methodo potius adimi vocationes tum religiosis 
Ordinibus tum Clero dioecesano: Conciliaris norma satis opportuna desi¬ 
deratur de liberrima facultate cunctis tribuenda, nemine obstante, dioe¬ 
cesano pariter ac regulari Clero ad vocationes ecclesiasticas enixius et 
ubique perquirendas, colligendas, seligendas quibuslibet Institutis sacris, 
religiosis vel dioecesanis. 

Nemo enim non videt, aliter procedendo vel limites permittendo, prae¬ 
ter fidelium scandalum, deperdi Ecclesiaeque auferri etiam exsistentes 

vocationes. Omnibus quoque satis liquet, libero libentique promoto a 
quacumque persona et instituto (religioso vel dioecesano) opere collectio¬ 
nis vocationum, una simul promoveri cognitionem, interesse, attractio¬ 
nem plurium fidelium, puerorum vel iuvenum eorumque cognatorum, ad 
Ecclesiae vitam et necessitates, ad Sacerdotii catholici et religiosae vitae 
idealia; quae omnia bona impediuntur limitato iure vel obstaculis positis, 
ut supra. Ac certo, tandem, parum videtur timendum tali libertate con¬ 
cessa, vel ampliore opera collectiva Religiosorum, defuturas vocationes 
Seminariis dioecesanis. 

45. De vita communi inter Clerum dioecesanum fovenda. 

Bene perspectis vitae communis, instar fere Religiosorum, commo¬ 
dis imprimis spiritualibus et ministerialibus, sed pluribus in casibus etiam 
oeconomicis: studium aliquod Conciliare suscipiendum foret vel nor¬ 
ma decernenda de praefata communi vita, in quantum possibile, sta¬ 
tuenda vel fovenda inter dioecesanos Sacerdotes tum Ecclesiae latinae, 
tum quoque orientalis (si res spectat) relate ad Clericos caelibes. 

46. De pari dignitate et missione sacerdotali utriusque Cleri, dioece- 
sani atque regularis. 

Opportuna videtur Conciliaris quaedam confirmatio et aequiparatio 
iuridica communis originis divinae, dignitatis ac missionis utriusque 
Cleri, dioecesani ac regularis, etiam quod spectat, servatis servandis, ad 
officiorum, graduum munerumque sacrorum in Ecclesia distributionem 
seu assignationem, iuxta praecipua documenta pontificia et recentiora 
doctrinalia Pii XII (enc. De Sacerdotio cath.). 

Quod quidem opportune fiat, ad praecavendas aequivocationes et 
errores, immo saepe et indignas luctas et practicas difficultates vitae et 
ministerii sacri inter eosdem vere germanos fratres in sacerdotio. 

*47. Conciliaris confirmatio Exemptionis Religiosorum. 

Plena quidem confirmatio vigentis temperatae Exemptionis Religio¬ 
sorum, ex iustis rationibus spiritualibus, historicis ac iuridicis, quibus 
eadem Exemptio, iam inde a pluribus ac, praesertim septem saeculis, 
compluribus disceptatis et optimo iure sancita est atque a Summis Ec¬ 
clesiae Pontificibus strenue iugiter vindicata. Cuius rationem et legiti- 
mitatem ipse Pius XII Religiosos alloquens d. 8 dec. 1950 praeoccu¬ 
pavit. 

Omnibus notus est serpens quidem indignusque spiritus anti-regularis, 
seu contra iura, libertatem, exemptiones, quandoque contra vel optima 
Religiosorum Ordinum opera et intentiones, qui in coetibus et interdum 
Institutis ac Seminariis Cleri dioecesani viget ac fovetur. 

E contra, omnibus quoque patet multiplex Religiosorum opera et 
collaboratio, immo vera servitii ratio, quae ab ipsis praestatur Episcopis 

ac Clero dioecesano,praeter et extra laboriosum amplumque ministerium 
ab eisdem Religiosis exercitum, item officia divina celebrata, sacram li- 
beramque praedicationem susceptam in propriis ecclesiis, et praeter sin¬ 
gularem Ecclesiaeque universae providam curam et saecularia merita in 
amplissimo campo Missionum catholicarum. Quae quidem opera nonnisi 
Exemptionis gratia et iure fieri potuerunt ac bene possunt. 

Insuper, perpensis religiosae vitae in communi normis arctioribusque 
suis vinculis formationis, pietatis ac studii, ipsa Religiosorum forma 
vitae — ab Ecclesia iugiter agnita, laudata et concupita tamquam per¬ 
fectionis status, in ipsa Ecclesia singularis — praefatam authonomiam 
exigere videtur, non tantum circa internam suae vitae rationem sartam 
servandam, sed etiam relate ad ipsum apostolatum iuxta regularis disci¬ 
plinae normas, sub immediata suorum Superiorum dependentia recte et 
fructuose gerendum. 

Historice tandem liquet Religiosorum Exemptionem fuisse per sae¬ 
cula verum institutum Papale et supremi ipsius Pontificatus in Ecclesiae 
robur. Qua scii, opera et promptissima voluntate et praestatione Reli¬ 
giosorum, utpote dioecesanis seu localibus curis minus adstrictorum, 
RR. Pontifices (quibus Regulares vi oboedientiae voti obligantur, can. 
499, § 1) universalem suam iurisdictionem facilius exercuerunt, errores 
profligaverunt, documenta sua diffuderunt populis, specifica opera et mis¬ 
siones prosequuti sunt, cum variis coetibus et civilibus potestatibus ec¬ 
clesiastica negotia tractarunt: bene iugiter fidentibus ipsis RR. Pontifi¬ 
cibus, nec spe deceptis, eorundem Religiosorum animo et gestis, fidelibus 
ac sinceris, gratuitis, expeditissimis, nulli terreno commodo vel spei 
servientibus. 

Quibus consideratis, ad quaelibet incommoda et concertationes inter 
fratres vitanda, atque ad plura potius saecularis huius Religiosorum insti¬ 
tuti seu iuris emolumenta in Ecclesia prosequenda — pro continuato scii, 
servitio et auxilio Cleri dioecesani et pro inderogabili eorundem Religio¬ 
sorum complemento additis suis propriis apostolatus catholici et praecipue 
missionarii operibus; pro sarta tectaque servanda propriae eorum regu¬ 
laris vitae et disciplinae ratione; et pro experto tandem continuandoque 
servitio directo ipsi Romano Pontificatui: provida Religiosorum Exemptio 
conciliari decreto salubriter confirmetur ac vindicetur , addita mutuae 
utriusque Cleri et statuti eorum ordinis vitae et apostolatus existima¬ 
tionis et reverentiae agnitione. Cf. Vota nn. 14 et 15. 

48. De recta iustitiae administratione. 

Nonobstante, quinimmo plane agnita generali prudentia et sanctitate 
vitae superiorum Antistitum in Ecclesia relate ad gubernium eorumque 
in subditum sibi Clerum caritatem, non raro ex parte Sacerdotum sive 

dioecesium sive Ordinum religiosorum recriminationes audiuntur ob iniu- 
stas quasdam provisiones, decisiones et respectus eorundem Antistitum seu 
Superiorum Maiorum qui, vel ex incautis informationibus vel acri animo 
naturali, in subditos procedunt. 

Quandoque simul, hisce in adiunctis, nulla datur subditis efficax via 
vel exponendi suas rationes vel communis iustitiae normas sibi vindi¬ 
candi: quod saepe uno praetextu servandi ordinem seu contegendi ius 
faciemque externam Auctoritatis contingit ex parte sacrarum Congre¬ 
gationum; idque fit etiamsi ipsa Romana Curia verum ius subditorum 
recurrentium perspiciat, quod nec facile accidit ob privilegiatam Anti¬ 
stitum conditionem et credibilitatem. Hinc procedunt interdum vel inti¬ 
mae animorum luctae et dolores, vel etiam inoboedientiae et apertae re¬ 
belliones (quae in sacramento Poenitentiae saepe innotescunt). Idem, vel 
facilius, accidere videtur inter religiosas Moniales. 

Interdum quoque apertae legum vel religiosarum Constitutionum vio¬ 
lationes, in littera et in spiritu, a Superioribus ecclesiasticis fiunt, audaci 
quadam legum interpretatione vel ementita seu astuta agendi ratione, 
quam subditi ex pluribus factis et indiciis bene cognoscunt: quae omnia 
vix subditi denuntiare audent, vel etiam exactis probationibus in foro 
externo comprobare possunt, cum ampla parentur Superioribus media ad 
suos actus iustificandos seu ementiendos. 

Ad haec praecavenda, quae saepe innotescunt ex dioecesani Cleri et 
religiosorum Ordinum experientia, in quibus forma regiminis democra- 
tica saepe altiore protectionismo vel malis artibus obnubilatur seu eva¬ 
cuatur, satis opportuna videbitur quaedam Conciliaris consideratio et 
provisio, vel supremi cuiusdam instituti iuridici constitutio, quo, salva 
quidem qualibet iusta hierarchiae ecclesiasticae dignitate et auctoritate et 
servato quolibet merito oboedientiae et spiritus sacrificii subditorum in 
bonum commune, rectior tamen et vigilantior simul verae iustitiae eccle¬ 
siasticae administratio vel vindicatio, ubi obtinet, vigeat ac firmetur. 

Quae, iterum, cum omnimoda sacraque reverentia erga optimos 
quosque Ecclesiae Antistites et sancta Romanae Curiae instituta sint dicta. 

49. De honesta et aequa Cleri dioecesani sustentatione. 

Omnibus liquet honestam Cleri, praesertim dioecesani, sustentatio¬ 
nem singulis quibusque temporibus considerandam, dimetiendam et 
aequandam esse. Ipsi hodiernae societatis viri, adversariique im pr imi s 
Ecclesiae, distinctionem quandam invexerunt inter Clerum ditiorem et 
Clerum pauperiorem, inqualibet fere natione. 

Pretium igitur operis foret Conciliaris quaedam rei consideratio de 
honestiore et communi hodierni Cleri sustentatione, de nova Benefi¬ 
ciorum ecclesiasticorum mensura, forsan de iusta quoque rectaque di- 

stributione superflui beneficialis inter Sacerdotes pauperes et infirmos, 
de accuratius cavenda beneficiorum vel officiorum cumulatione, de 
instituto quodam Praevidentiae ecclesiasticae pro variis nationibus vel 
regionibus constituendo, etc. 

50. De clausula « cum iure successionis » in quibusdam nomina¬ 
tionibus abolenda, vel temperanda. 

In nominatione apostolica plurium Episcoporum saepe adhibetur 
benevola clausula et formula concessionis: « cum iure successionis »; 
qui favor interdum vel saepe datur etiam iunioribus Cooperatoribus in 
prima eorum nominatione. Hi quidem Cooperatores interdum, ut tales, 
assignantur ipsis Episcopis aetate et viribus bene adhuc valentibus in 
sui regiminis exercitio. 

Haec sane privilegiata nominatio Coadiutorum, dum his ipsis bene 
accepta et grata, Superioribus suis, quorum auxilio deputantur, saepe 
ingrata est et quandoque obiective incommoda, in seipsa et ob festi¬ 
nam liberamque consociati Coadiutoris agendi rationem. Apostolica Se¬ 
des, equidem, prudentes persequitur fines et causas in hac traditionali 
via sequenda. At simul non levia incommoda suis in locis saepe audiuntur 
ac sequuntur. Ex natura quoque sua formula illa « iubilationem » quan- 
dam sonat pro senioribus Episcopis. 

Quaeritur: an talis formula nominationis sit adeo benefica, utilis vel 
necessaria, quae connexa incommoda superet? An forsan aeque bene 
possit rarius adhiberi, et perpensa vel statuta certa quadam aetate se¬ 
niorum Episcoporum? An melius eadem clausula vitetur pro Coadiutori- 
bus in prima eorum nominatione, et serius tantum, post expertam eius 
indolem et regiminis merita, attribuatur? An vere utilis videatur illa 
privilegiata nominatio, cum econtra opportuno tempore, etiamsi non 
ita ab initio provisus vel praevisus, benemeritus Cooperator suo adiuto 
Antistiti bene succedere queat et valeat novo actu et promotione 
S. Sedis? 

51. De possibili reductione Capituli Canonicorum et speciali Con¬ 
silio Episcoporum. 

Certis in locis, pro imminuto eorum momento, videtur opportuna 
reductio numeri membrorum Capituli Canonicalis et eorum bonorum 
applicatio utilioribus usibus vel necessitatibus dioecesium. 

Considerata quoque frequenti et iniustificata adversione Capituli 
suo Episcopo dioecesano, et simul convenientia ex parte ipsius Episcopi 
saepe cum aliis consiliariis opportunioribus agendi in variis negotiis: 
congrua forsan perpendi potest utilitas vel possibilitas aliter constitu¬ 
endi, quam hucusque, Consilium Episcopi. Testes rei et iudices in Con¬ 
cilio ipsi expertissimi Patres Conciliares! 

52. De libera erectione Dornorum religiosarum in qualibet Dioecesi. 

Considerata indole internationali Ordinum et Congregationum reli¬ 
giosarum, perspectoque simul bono spirituali et sociali quod Eccle¬ 
siae provenit ex eorundem activitate, satis congrua videbitur liberior 
facultas concedenda ipsis Religiosis vel commendatio Ordinaris lo¬ 
corum facienda de non impedienda, ut saepe obtinet, erectione Domo- 
rum religiosarum in sua propria dioecesi, sed potius de promovenda et 
fere opponenda domo quadam Regularium cuilibet Communistarum 
vel aliorum haereticorum cellulae seu centro. 

53. De externa veste quorundam Regularium vel Sororum religio¬ 
sarum quadamtenus reformanda. 

Bene nota est quaestio de habitu religioso seu veste externa quo¬ 
rundam Religiosorum vel maxime Sororum regularium, satis hodie 
mira etiam ecclesiasticis viris apparente vel utcumque in hodiernae 
vitae formis, cursibus et occursibus, itinerandi usibus et locomotio- 
nis curribus satis ceteris onerosa et quodammodo ingurgitante (ingom- 
brante). 

Opportuna saltem videtur, nisi generalius quaestio de habitu ec¬ 
clesiastico agatur, reformatio ac reductio quaedam talis vestis externae 
Religiosorum ad graviorem, breviorem et usitatiorem hodierni tempo¬ 
ris formam (foggia), examinato quoque eiusdem vestis colore. 

54. De Sacerdotibus apostatis eorumque conditione. 

Pernota ac dolorosa est quaestio de Sacerdotibus apostatis utriusque 
Cleri, regularis ac dioecesani, deque eorum numero et conditione in 
qualibet regione et natione. Quare provisio quaedam Conciliaris pro 
eorum tranquillitate conscientiae, item et pro materiali seu oeconomica 
sustentatione, satis foret opportuna et pia. Hinc proponitur: 

a) faciliorem omnino providere reditum in sinum Ecclesiae eo¬ 
rum Apostatarum, qui ratione inoboedientiae defecerunt, at honeste et 
pie vixerunt; 

b) item, faciliorem parare viam, post congruam sane poenitentiam, 
eis qui attemptaverunt matrimonium sic dictum civile, sed bene tandem 
contriti apparent; 

c) pariter, mitiorem instaurare disciplinam circa Apostatas qui, 
matrimonio inito et familia procreata, post plures annos reconciliari 
cupiunt Ecclesiae. Volentibus enim tunc fraterno more vivere, ut pro¬ 
videant filiorum educationi, facilius concedenda foret plena absolutio; 
pro simplicibus enim fidelibus in analogis casibus confessarius ipse 
facile providet. 

Pluribus his Apostatis, ad praecavenda peiora eorumque maxime 
adhaesionem acatholicis sectis, potius quam impedire, oportet faciliores 

reddere quaslibet occupationes professionales in saeculo et interdum 
etiam certas provisiones oeconomicas pro honesta eorum sustentatione 
prospicere. 

* 55. « Indicis Librorum Prohibitorum » revisio. 

Fit interdum unius alteriusve libri ex noto « Indice » expunctio, dum 
plura adhuc in eodem retinentur opera, satis hodie obsoleta et minoris 
ponderis. 

Inter haec, non pauca sunt catholicorum quoque theologorum, non 
spernendi nominis, opera, quae vel absolute vel saepe tantum « donec 
corrigantur » (quae nemo amplius corriget) condemnata sunt ob causas 
plerumque hodie minus notas vel validas (agitur interdum etiam de spi¬ 
ritu eorum polemico, ut quidam autumant studiosi, suo tempore minus 
opportuno. Cf. v. g. opera eximi theologi piissimique viri Angeli Vulpes, 
m. 1647). 

Nonne opportuna censeatur generalis quaedam revisio et expurgatio 
huius « Indicis », praesertim quoad theologica opera catholicorum (evi¬ 
denti maxime haeresis nota non inusta), praevio quoque invecto exa¬ 
mine, si placeat vel si opus sit, votorum Censorum qui condemnatio¬ 
nem suo tempore iustificarunt? Haec quidem provisio ita proponitur, quin 
sacrosancta illius Ecclesiae iuris et libri « Indicis » existentia et opportu¬ 
nitas hodiernis quoque temporibus ambigatur. Cf. Votum n. 16. 

56. De apostolatu Cleri inter operarios. 

Etsi iuste reprobata institutione Sacerdotum-Operariorum sanctisque 
repetitis normis de propria Sacerdotum vocatione et missione in Ecclesia, 
iuverit forsan accuratius instituere studium et edere normas de recta 
et intensiore opera apostolatus inter varias operariorum classes, pro effi- 
caciore eorum cura, evangelizatione et recuperatione Christo. Conciliaris 
provisio etiam sub forma renovatae commendationis huius sancti aposto¬ 
latus opportuna foret, methodis mediisque relictis prudenti Ordinariorum 
locorum zelo. 

In nationibus communisticae ditionis Clerus ipse regularis et saecula¬ 
ris de facto labori manuali addicitur, ceteris operariis plane aequatus. An 
congruae normae pro eorum actuali vita et relationibus cum operariis, 
in casu habeantur, vel utiliores parari possint? 

57. De conditione iuridica et apostolatu Laicorum in Ecclesia. 

Congrua videtur quaedam Conciliaris consideratio et confirmatio prin¬ 
cipiorum catholicorum, a Magisterio ordinario iam saepe edictorum, de 
hoc argumento, ac praesertim: 

a) de propria conditione iuridica Laicorum in Ecclesia, et de eorum 
participatione ad regale sacerdotium christianum; 

b ) de pretiosa et urgenti eorum activitate et cooperatione apostolatui 
hierarchico Ecclesiae, etsi ipsius Hierarchiae semper subordinata et coor- 
dinata; 

c) de intensiore eorum participatione ad apostolatum in Missio¬ 
nibus catholicis, munere Catechistarum, cooperatorum, medicorum, scrip¬ 
torum et pervulgatorum catholicae doctrinae (pubblicisti), etc.; 

d) de possibili quorundam Laicorum cooptatione in inferioribus 
saltem Ordinibus clericalibus, ad meliorem etiam directionem aposto- 
latus ceterorum Laicorum seu fidelium; 

e) peculiaria de Actione Catholica principia et normae: in re reli¬ 
giosa et sociali, et in re politica; 

/) de ampliore promovenda ephemeridum catholicorum, scriptoriae 
editorialisque artis ( Stampa Cattolica) diffusione in omni natione et acti¬ 
vitatis campo, ad sanctam veritatis evulgationem, ad errores convellendos, 
ad publicam christiane efformandam ducendamque opinionem. 

58. De participatione Catholicorum ad vitam et actuositatem publi¬ 
cam, seu politicam, oeconomicam et socialem. 

Desideratur confirmatio Conciliaris optimorum principiorum de hoc 
argumento: de conscientiosa nempe obligatione catholicorum ad univer¬ 
sam christianam rei publicae administrationem; de Sectarum politicarum 
(Partiti) discriminatione et recta eisdem participatione; de christiani Syn- 
dacalismi constitutione, iuribus et officiis; de ampliore quorumlibet Catho¬ 
licorum interventu et influxu publico, oeconomico, sociali; deque eorum 
spiritu unionis et publicae solidaritatis, quae dicitur, in vita et actione 
sua politica ac sociali. 

59. De Laicismo, Materialismo et Atheismo communistico condem¬ 
nandis. 

Post plurima facta et experta capitalium horum errorum, ad uno 
integro saeculo christianam vel civilem simul vitam universamque chri¬ 
stiane agendi rationem ubique pervertentium, item post plura op¬ 
posita Magisterii ecclesiastici documenta: satis foret opportuna et con¬ 
grua, nisi et necessaria, aperta Conciliaris condemnatio triplicis praefati 
erroris. 

Qua condemnatione opportune vindicentur: ampla iura Ecclesiae 
eiusque universalis missionis supernaturalis in omni civili societate, pro 
aperta praedicatione Evangelicae veritatis in universo mundo, quolibet 
aevo; item spiritualis et supernaturalis dignitatis hominum praeeminentia 
essentialis in quolibet praesenti ac futuro progressu materiali vel scienti- 
fico humanitatis; Dei tandem, Religionis et conscientiarum iurium exi- 
stentia, providentia et primatus in omnibus, universali regi iudicique ven¬ 
turo Christo, super omnes homines et nationes. 



DISCIPLINARIA, ASCETICA, IURIDICA, SOCIALIA 


257 


60. De apostolatu Missionario eiusque hodiernis methodis et 
mediis. 

Congrua foret Conciliaris quoque confirmatio perpetui iuris exten¬ 
sionisque Ecclesiae in apostolatu missionario, atque iugis eius momenti 
et necessitatis; item declaratio et commendatio optimarum methodo¬ 
rum et mediorum, quae hodie perspiciantur ac vigent, in eodem aposto¬ 
latu prosequendo fovendoque, enixius exquisita conscientiae missiona- 
riae omnium catholicorum eorumque subsidiorum cooperatione. 

Quae omnia, principia doctrinalia et normae practicae, ex frequenti¬ 
bus recentioribusque Magisterii ordinarii documentis comparari pos¬ 
sunt. 

61. Modernismi, sub qualibet sua veter e vel renascente forma, con¬ 
demnatio, et maiorum Doctorum Ecclesiae studia commendanda. 

Etsi superata acriore Modernismi historici crisi, ineunte hoc saeculo 
vigente, at perspecta simul doctrina erroribusque vel tendentiis in 
Piana Enc. Humani Genens d. 12 aug. 1950 denuntiatis ac reprobatis, 
congrua videri potest Conciliaris recapitulatio immutabilis essentialisque 
dogmatis cathoHci in suo tenore, iuribus veritatis et conceptuali ex¬ 
pressione: reprobatis quidem erroneis « novae theologiae » conatibus 
vel assertis, bene vero concessis indicatisque salutaris scientifici in 
Theologia progressus viis sanctisque normis et maiorum Doctorum 
Ecclesiae et Scholasticorum virorum exemplis. 

Qua in re, confirmatis meritis et valore magnae Scholasticae ac 
praesertim Communis scholarum Doctoris S. Thomae de Aquino, cla¬ 
rius quoque documentum efferri possit, quod plures desiderant, de 
integro merito ac valore, fructuosoque iugiter studio complurium alio¬ 
rum Ecclesiae Doctorum et Scholasticorum principum, veluti imprimis 
SS. Augustini et Bonaventurae, item b. Ioannis Scoti, S. Bellarmini, 
Suarez et consimilium, Philosophiae et Theologiae catholicae eminen- 
tiorum cultorum, quolibet saeculo florentium, qui, etsi paulo minoris 
nominis, in peculiaribus tamen disciplinis vel in diversis scientiae sacrae 
provinciis quandoque eximio genio ac meritis excelluerunt. 

62. Clericorum institutio scientifica, et Studiorum sacrorum pro¬ 
motio. 

Non abs re reputatur Conciliaris quaedam inculcatio et provisio pro 
studiis sacris: 

a) id imprimis pro intensiore et plane adaequata ad nostra tempora 
humanistica et culturali Clericorum institutione, studiis praesertim in¬ 
ferioribus ubique ordinatis congruisque titulis habilitationis auctis, si 
obtinet; 

b) in studiis item superioribus Philosophiae et Theologiae, melior 

quaedam singularum ac plurium hodiernarum disciplinarum coordinatio 
desideratur ad essentialia capita dogmatis, moralis et pastoralis melius 
et utiliore synthesi percipienda, et pro vitae usibus ab alumnis iugiter 
retinenda. 

Passim in manualibus scholasticis et in exercitio magisterii docentium 
necessitas quaedam apparet melius coordinandi tractationes, repetitiones 
vitandi (v. g. in tractatibus Theodiceae et de Deo Uno; in Apologetica ac 
Dogmatica Fundamentali et Introductione Biblica; in Patrologia, Hi¬ 
storia ecclesiastica et Dogmatica speciali [ubi v. g. de antiquis haeresibus, 
de Conciliis eorumque decretis, etc. ]; in re Morali et luridica: de 
Sacramentis, etc.), integram tandem institutionem theologicam aptius or¬ 
dinandi ad necessitates hodiernas pastorales ex una parte, pro maiore prae¬ 
sertim alumnorum numero, et ad scientifici studii et inquisitionis pro¬ 
gressum ex altera parte. 

Qua in re, generalis ac recens institutio quinti Cursus Theologici 
seu Pastoralis, pro utriusque Cleri dioecesani et regularis alumnis, plura 
providere potest; sed non superflua forsan censeatur institutio quaedam 
Commissionis studiorum ad integrum problema considerandum conclusio¬ 
nesque suas in re proferendas. (Cf. supra, n. 16, d); 

c ) ad studiorum tandem sacrorum cultum progressumque vere 
scientificum enixius ubique promovendum ex parte utriusque Cleri in 
qualibet Ecclesiae provincia, cum saepe hodie ex apostolatus necessita¬ 
tibus non rara nec levia suadeantur vel imponantur onera ipsis Professo¬ 
ribus et studiosis Facultatum ecclesiasticarum, ut nempe onerosa sua 
studia temporisque otia simul cum pastorali ministerio dividant: 

valde videtur conveniens vel necessarium, ut Concilium integram 
praefatorum studiosorum facultatem, libertatem et operam (quorum stu¬ 
dia per se totum vere occupant hominem) commendet aperteque tuea¬ 
tur in commune honorificumque totius Ecclesiae decus, quod multiplicatis 
eorum laboris scientifici fructibus publice et ubique valde elucebit, cum 
praegrandi ipsius scientiae sacrae progressu et emolumento. Alios enim 
Deus providit Ecclesiae suae pastores, alios praedicatores, alios doctores 
et scriptores. In quorum numero non minores sunt ipsi Archivistae, Bi- 
bliothecarii aliique solitarii studiosi, scientiarum quoque profanarum et 
quarumlibet bonarum artium cultores. 

63. De generali Officio Statistico in Ecclesia instituendo. 

Licet profecto habeantur apud varias Curiae Romanae et peripheri¬ 
cas ditiones peculiaria officia documentaria et statistica, pro progressu 
rerum hodierno et utilitate centralis organizationis, videtur opportuna 
institutio alicuius Officii generalis Statisticae de vita et activitate uni- 

versae Ecclesiae: cuius constitutionis et munerum assignatio, documen- 
tationis media aliaque id genus, bene a peritioribus enucleari poterunt. 

64. De propriis institutis vel collegiis Catechistarum laicorum. 

Pro largiore instructione fidelium in ipsis regionibus catholicis, et 

ad devincendam et evacuandam divulgationem doctrinarum Protestan¬ 
dum aliorumque acatholicorum, opportuna videtur promotio vel consti¬ 
tutio nucleorum, seu etiam specialium « Institutorum Saecularium » for¬ 
mationi Catechistarum addictorum. Qui Catechistae, sive membra eorun¬ 
dem Institutorum sive alii generosi laici, propriam habeant missionem 
docendi instruendique fideles, specialibus collationibus vel visitatione 
domorum et familiarum sub Hierarchiae ductu. 

Uti res obtinet in Missionibus externis, cogitari quoque possit de 
vera permanentique assumptione Catechistarum laicorum in nationibus 
catholicis, qui, pro nobilissima hac sua professione et missione, Eccle¬ 
siae cura honeste sustententur. 

65. Pro publica tuenda moralitate. 

Pro efficaciore publicae moralitatis tuitione, contra plura hodiernae 
immoralitatis organa et media (artem editorialem, spectacula, Cinema, 
indecentes vestis formas et mores), opportuna videtur practica insti¬ 
tutio coetuum vel organizationum, qui, cito informare et efformare valeant 
opinionem publicam et congrua habeant media et vires ac civiles pote¬ 
states coadiuvandas et coegendas in honesta redintegratione morum. 
Subsidia pecuniaria ad rem inter catholicos ipsos colligenda et impen¬ 
denda. 

Romae, die 30 aprilis 1960. 

P. Laurentius di Fonzo, O. F. M. Conv. 



TRACTATIONES ET VOTA ADNEXA 1 


VOTUM N. 1 

NOVA ASSERTIO IDENTITATIS CONCEPTUS VERAE ECCLE¬ 
SIAE CHRISTI, SEU CATHOLICAE, ET CORPORIS CHRISTI 
MYSTICI, ETSI CUM VARIIS GRADIBUS PERTINENTIAE HO¬ 
MINUM AD EANDEM ECCLESIAM 
(A. Blasucci) 

Huius veritatis definitio dogmatica exposcitur. 

Ipsa coeterum doctrina de Corpore Christi Mystico iam in schemate 
Patribus Concilii Vaticani I proposita fuit (cf. Coli. Lacensis, VII, 
567 ss.), ac solemniter declarata a Pio XII in suis Litt. Enc. Mystici 
Corporis (29 iunii 1943). 

Quod vero theologos spectat veritas haec de identitate latitudinis 
Ecclesiae Catholicae et Corporis Mystici ante praefatas Litt. Enc. non 
ab omnibus admissa fuit, immo longe communior opinio aliter sentiebat. 
Sed postquam eaedem Litt. Encyclicae in lucem prodiere, fere omnes 
theologi mutavere propriam sententiam circa hanc quaestionem, paucis 
tantum exceptis, qui improbati sunt in Litt. Encyclicis Elumani Generis 
Pii XII (12 aug. 1950), eo quod adhuc censerent «se non devinciri 
doctrina paucis ante annis in Encyclicis nostris Litteris ( Mystici Corporis 
Christi) exposita, ac fontibus revelationis innixa, quae quidem docet 
Corpus Christi mysticum et Ecclesiam Catholicam Romanam unum idem- 
que esse» (A.A.S., 42, 1950, 571). 

Inter auctores qui identitatem inter Ecclesiam Catholicam et Corpus 
Christi Mysticum tenent, digni sunt qui recenseantur: S. Tromp, qui 
in opere Corpus Christi quod est Ecclesia, iam ante Litt. Enc. Mystici 
Corporis, asserebat: «Contendimus... Corpus illud [seu Corpus Mysti¬ 
cum] sensu stricto non esse nisi Ecclesiam Sanctam Catholicam Roma¬ 
nam » (Romae 1937, p. 155); T. Zappelena, firmissime retinens meta- 


1 Adnexa sunt etiam duo opuscula edita: A. Poppi, La « Morale di situazione », 
esposizione e critica, Roma 1957; G. Eldarov, La positione subordinata dei Ve- 
scovo nella gerarchia ecclesiastica cattolica, in Miscellanea Francescana, 1958, 
pp. 513-536. 

phoram « Corporis » in Epistolis S. Pauli pro Ecclesia visibili, hierar- 
chica, catholica stricte usurpari (cf. De Ecclesia, vol. II, Romae 1954, 
pp. 331-597); C. Journet eandem affirmans doctrinam clarissimis verbis 
(cf. UEglise du Verbe Incarne, vol. II, Paris 1951); E. Mura, qui 
aperte fatetur se mutavisse sententiam circa hanc quaestionem (cf. La 
Dottrina dei Corpo Mistico, in Problemi e Orientamenti di Teologia 
Dogmatica, vol. II, Milano 1957, pp. 373-405). 

Doctrina haec in pluribus locis Epistolarum S. Pauli continetur, 
immo expresse ab eodem Apostolo asseritur identitas inter Corpus 
Christi et Ecclesiam in Ep. ad Coi. 1 , 24: « Adimpleo ea quae desunt 
passionum Christi... pro Corpore eius quod est Ecclesia ». 

Conditiones enim a S. Paulo recensitae, ut quis membrum Corporis 
Christi dicatur, eaedem sunt quae ut quis membrum Ecclesiae fieri 
possit, requiruntur nempe: vera professio fidei, susceptio Baptismi et 
subiectio Hierarchiae Ecclesiasticae. 

Momentum doctrinale propositionis de identitate inter Ecclesiam 
Catholicam et Corpus Christi Mysticum liquido fluit ex ipsa tractatione 
veritatis, quae ampliori explanatione auctoritative hac occasione exhi¬ 
betur, dum via panditur ad profundiores investigationes theologicas 
circa totum mysterium Ecclesiae, praecipue sub aspectu interiori, necnon 
ad eiusdem maiorem eamque perutilem cognitionem apud fideles diffun¬ 
dendam. 

Momentum vero practicum et quam maxime actuale eiusdem veri¬ 
tatis definiendae summopere istis nostris temporibus extollitur, sive 
intuitu auspicatae unionis Ecclesiarum cum Romana, ubi unius Ecclesiae 
veluti unius Corporis Christi institutio et necessitas proclamanda est, 
sive sub aspectu apologetico respectu protestandum, qui unice aspectum 
invisibilem Ecclesiae effert. 1 


VOTUM N. 2 

DE EPISCOPI PERSONA, POTESTATE ET FUNCTIONE ECCLE¬ 
SIASTICA, PLENIUS ET CLARIUS PROPONENDA 

(G. Eldarov) 


Ratio tractationis huiusmodi capitis de Episcopo in proximo Con¬ 
cilio Oecumenico desumitur: 

a) ex necessitate complendi schema Concilii Vaticani de Ecclesia 


1 Pro bibliographia cf. E. Mura, La dottrina dei Corpo Mistico, in Problemi e 
Orientamenti di Teologia Dogmatica, vol. II, Milano 1957, pp. 396-405. 

Christi, quod uti notum est quoad hanc partem de Episcopo deficiens 
inventum est a nonnullis Patribus (cf. Mansi 51, cc. 738, 837, 868-9, 
916-18, ...); 

b) ex utilitate et spe unionistica, cum doctrina catholica de Epi¬ 
scopo bene intellecta et opportune proposita talis sit quae possit animos 
dissidentium orientalium et complurium anglicanorum ad Ecclesiam ca¬ 
tholicam facile trahere, ii enim sua systemata ecclesiastica uti episcopalia 
extollunt; 

c) ex ipso statu infirmo enucleationis et systemationis doctrinae in 
ambitu ecclesiologiae catholicae, est enim doctrina plerumque jragmen- 
taria (raro existit complexive proposita, de Ordine episcopali agitur 
inter sacramenta, de Iurisdictione episcopali hinc inde in tractatu apolo¬ 
getico de Ecclesia), fluida (praesertim si comparetur cum maiori firmitate 
dogmatica doctrinae de Romano Pontifice, ex. gr. quoad partes Episcopi 
in Magisterio infallibili), neglecta (momentum Episcopatus in Iurisdi¬ 
ctione universali), obscura (ambitus successionis apostolicae, ordo et 
connexio inter potestatem Ordinis et potestatem Iurisdictionis, relatio 
ad Romanum Pontificem in exercitio Iurisdictionis localis et universalis). 

Ad haec vel devitanda et corrigenda vel obtinenda proponitur se¬ 
quens Schema in quo et praecipua puncta tractanda notantur et conatus 
(saggio) systemationis universae doctrinae ecclesiologicae de Episcopatu 
describitur. Eadem haec problemata et data magna ex parte inveniuntur, 
alio utique ordine et contextu, in brevi studio adiecto subsignati Aucto¬ 
ris, La Posizione subordinata dei Vescovo nella Gerarchia ecclesiastica 
cattolica in: Miscellanea Francescana 58 (1958) 513-36. 

I. In genere, de successione et hereditate apostolica episcopi 

1. Perspicua definitio tradatur Apostolatus transmissibilis et Apo- 
stolatus non-transmissibilis, ita ut appareat quid revera apostolici habeat 
Episcopus. 

2. Collatio instituatur eorum quae ex Apostolatu transmissibili 
transeunt in Romanum Pontificem et eorum quae transeunt in Episco¬ 
pum, atque differentiae notentur et explicentur. 

II. De episcopo sub aspectu sacramentali 

1. Firmetur doctrina de plenitudine sacerdotali et sacramentali Epi¬ 
scopatus, ita ut praesertim appareat superioritas Episcopi respectu Pre¬ 
sbyteri, quae videtur iam in discrimen poni in (hypo)thesi hinc inde 
agitata de plenitudine sacerdotali ipsius etiam presbyteri. 

2. Extollatur momentum istius plenitudinis respectu potestatis Juris¬ 
dictionis eiusdem Episcopi, etsi per hoc deprimi videatur thesis media- 
tionistarum. 

III. De episcopo sub aspectu iurisdictionali 

1. De potestate Episcopi locali in subditos suae ecclesiae particu¬ 
laris, exstat problema eandem simul et salvandi et componendi cum 
potestate ipsius Romani Pontificis sic dicta episcopali in eosdem subditos. 
Nam, si in Ecclesia iam penitus devicti sunt qui negabant potestatem 
ordinariam et proprie episcopalem Romani Pontificis in universum gre¬ 
gem fidelium, iam incipiunt audiri qui talem in dubium revocant (saltem 
hypothetice et pro futura evolutione regiminis ecclesiastici) quoad Epi¬ 
scopos in suos cuiusque greges, eam totam uni Romano Pontifici tri¬ 
buentes. 

2. Enucleatione et sollemni confirmatione indiget quaestio de parte 
Episcopi in Iurisdictione universali, quae est utique propria Papae, sed 
ab eodem ex ipsa constitutione Ecclesiae necessario aliis successoribus 
Apostolorum seu Episcopis communicanda, et hoc quidem sive quoad 
gubernium Ecclesiae sive quoad Magisterium, et ordinarium (Episco¬ 
porum per orbem dispersorum: eorum consensus est infallibilis) et 
extraordinarium (Episcoporum in Concilio Oecumenico: sunt veri iudi- 
ces et doctores in rebus fidei et morum). 

IV. De connexione utriusque aspectus (sacramentalis et iuris- 

DICTIONALIS) IN EPISCOPO. 

1. Extollatur momentum consecrationis episcopalis uti radix et fons 
subsequentis potestatis Iurisdictionis in subiecto consecrato. 

2. Notetur vero e converso imm inutio Episcopatus in subiecto mero 
titulo episcopali ornato sine ambitu locali Iurisdictionis. 

3. Determinetur ordo harum potestatum, extollendo praesertim su- 
perioritatem officii sacramentalis Episcopi cui omnes aliae functiones 
ecclesiasticae ordinantur veluti ad finem, vel ad medium fini superna- 
turali Ecclesiae proximius (gratia in praesenti oeconomia tantum per 
sacramenta re vel voto habita obtinetur, dein salus, beatitudo). 

V. De FUNCTIONE ET EFFICIENTIA ECCLESIASTICA EPISCOPATUS 

1. Prae mente habeatur pars et momentum Episcopi in efficienda 
Ecclesia locali dioecesana, quae tandem exsurgit ex pleno exercitio pote¬ 
statis episcopalis in loco, plena et autosufficiens in ordine sacramentali 
(propter Episcopum in eadem praesentem et agentem), etsi incompleta 

et dependens in ordine iurisdictionali (cum Episcopus non habeat pleni¬ 
tudinem iurisdictionis). Quam pressius urgenda est etiam ad Episcopa¬ 
tum bene intelligendum et proponendum quaestio de Ecclesia locali, 
quae est naturalis contextus Episcopatus, at fere deest de ea tractatio 
in nostra ecclesiologia, ita ut haec potius appareat ecclesiologia Ecclesiae 
universalis tantum, at et Ecclesia localis habet solidas bases theologicas 
et specificas functiones ecclesiasticas. 

2. Notetur etiam pars Episcopi in efficiendam Ecclesiam universa¬ 
lem, quae determinatur ex ambitu pleni exercitii potestatis Iurisdictionis 
existentis in Romano Pontifice, sed a quo fratribus Episcopis necessario 
communicatur, unde praesentia et actio Episcopi in gubernio et in magi¬ 
sterio infallibili Ecclesiae. 


VOTUM N. 3 

TOTUS ORDO SUPERNATURALIS ABSOLUTE TRANSCENDIT 
EXIGENTIAS CUIUSLIBET NATURAE CREATAE ET CREABILIS 

(A. Blasucci) 

Haec propositio, quae est cardo doctrinae catholicae circa elevatio¬ 
nem hominis ad ordinem supernaturalem, hoc modo de fide definienda 
a Patribus Concilii Vaticani I proposita fuit: « Si quis dixerit, sancti¬ 
tatem et iustitiam, in qua homo ante lapsum constitutus erat, non fuisse 
supernaturalem, sed eiusmodi ad quam recte vivendo per insitas naturae 
facultates pertingere potuisset A. S. » (Collectio Lacensis, t. 7, coi. 566). 

Gratia sanctificans dici debet elementum formaliter constituens ordi¬ 
nem supernaturalem, siquidem per ipsam homo fit formaliter consors 
naturae divinae, filius et amicus Dei. 

Fieri consors naturae divinae idem est ac participare formaliter vitam 
ipsius Dei intimam seu illum cognoscere et diligere eodem modo, etsi 
non eodem gradu et intensitate, sicut ipse cognoscit et diligit seipsum. 

Iamvero desideratur definitio dogmatica absolutae transcendentiae 
et gratuitatis gratiae seu participationis formalis vitae divinae homini 
factae. 

Supernaturale dicitur per oppositionem et relationem ad naturale. 
Naturale venit a natura et tot modis dicitur quot modis ipsa natura 
dicitur. 

Dabimus tantum definitionem naturae et tou naturalis sensu me- 
taphysico. 

Natura idem est ac principium motus in quolibet ente insitum. 

Hoc modo non re sed ratione tantum ab essentia distinguitur: 
essentia quaelibet dicitur natura prout est primum seu remotum prin¬ 
cipium operationis. 1 Naturale dicitur id quod alicui naturae competit. 

Aliquid vero alicui potest competere constitutive seu entitative, 
consecutive et exigitive sive physice sive moraliter. 

Constitutive seu entitative aliquid competit alicui, si ad eius essen¬ 
tiam vel naturam pertinet, sicut anima et corpus in hominis constitutione 
concurrunt; consecutive vero pertinet ad naturam id quod necessario ex 
ipsa iam constituta consequitur, sicut sunt proprietates et facultates 
quae a natura dimanant, exigitive tandem si ad naturam pertinent illa 
omnia quae necessaria sunt ad finem ipsi proportionatum consequen¬ 
dum, sicut v. g. naturalis Dei concursus ad quamlibet operationem 
exercendam, influxus aliarum causarum sine quo ipsa agere non potest etc. 

In tota nostra quaestione sermo est de natura intellectuali, quae sola 
potest esse particeps ordinis supernaturalis sensu formali. 

Vires naturae intellectualis aliae sunt activae, aliae cognoscitivae, 
aliae exigitivae; quidquid natura intellectualis huiusmodi viribus potest 
agere, cognoscere vel exigere, supposito Dei generali concursu, non 
supernaturale sed naturale est dicendum. 

Si respicitur potentia passiva, illud exigitive ad ipsam pertinere 
dicendum est, quod ex ea vel in ea quaelibet natura creata vel creabilis 
suis viribus potest producere. 

Sunt autem quaedam quae in natura creata a solo Deo produci 
possunt; in hoc casu potentia passiva illius naturae dicitur oboedientialis. 

Haec in qualibet natura creata est ponenda sed praesertim in intel¬ 
lectuali natura cui Deus seipsum potest formaliter communicare. 

Fundamentum huius communicabilitatis divinae est reponendum in 
structura metaphysica naturae intellectualis cuius facultates — intellectus 
et voluntas — habent pro obiecto ens in tota sua latitudine infinita prout 
est universale verum et universale bonum. 

Universale verum et universale bonum identificantur cum ipso Ente 
infin ito ideoque homo, ratione suae constitutionis, habet immediatum 
ordinem ad Deum: « Natura autem rationalis, in quantum cognoscit 
universalem boni et entis rationem, habet immediatum ordinem ad 
universale essendi principium ». 

Natura intellectualis est aperta ipsi infinito cognoscendo et amando. 

Hoc vero non potest suis solis viribus attingere. Contemplari divinam 


1 « Tamen nomen naturae hoc modo sumptae videtur significare essentiam 
rei secundum quod habet ordinem ad propriam operationem, cum nulla res propria 
operatione destituatur » (S. Thomas, De Ente et Essentia, c. 1). 

essentiam est connaturale soli intellectui divino propter identitatem rea- 
lem inter utrumque. Ex quo consequitur non esse connaturale cuilibet 
alii intellectui divinam essentiam contemplari. 

Si hoc non est possibile, affirmandum est cognitionem (et conse¬ 
quentem amorem) Dei in sua ipsius essentia cogniti transcendere vires et 
exigentias cuiuslibet intellectus creati vel creabilis. 

Capacitas attingendi Deum intuitive est insita ipsi intellectuali natu¬ 
rae ratione eius structurae metaphysicae, sed absolute hoc non potest 
ab ipsa exigi cum desit proportio entitatiya inter ens finitum et ens 
infinitum. 

Cognitio igitur Dei intuitiva dicenda est simpliciter supernaturalis. 

Conceptus exactus tou esse supernaturalis est: negative: id quod 
est absolute indebitum naturae cum nec constitutive, nec consecutive, 
nec exigitive, nec meritorie ad illam pertineat; positive: est perfectio 
quaedam ordinis accidentalis, quae non ab intra ex natura evolvitur sed 
ad naturam accedit ab extrinseco ex parte Dei, qui per communicationem 
huiusmodi, extollit creaturam ad ordinem qui transcendit totum ambitum 
naturae creatae et creabilis illam elevando ad ordinem stricte divinum 
seu ad Deum secundum se spectatum prout intuitive videtur et amore 
beatifico correspondente diligitur. 

To supernaturale ergo praesupponit capacitatem ontologicam re¬ 
ceptionis seu elevationis in natura intellectuali, sed minime potest ab 
ea exigi cum ipsa etiam sine illo possit esse. 

Conceptus tou entis supernaturalis pessumdatus est a lutheranis, a 
baianis, a iansenistis, a Synodo Pistoriensi, a quibusdam Augustinen- 
sibus, a philosophis methodi immanentiae, a Modernistis et etiam a 
quibusdam viris catholicis (cf. De Lubac, Surnaturel). 

Lutherani tenebant dona iustitiae originalis homini esse debita titulo 
essentiae; baiani vero debito exigentiae, iansenistae debito decentiae; 
Quesnellus et Synodus Pistoriensis Iansenium secuti sunt. Augustinenses 
(Noris, Berti, Bellelli) tenebant hominem non potuisse creari sine desti¬ 
natione ad visionem Dei intuitivam. 

Philosophi methodi immanentiae tenent homini inesse desiderium 
innatum ad ordinem supernaturalem ideoque dari exigentiam strictam 
ad illum. Hic conceptus etiam apud Modernistas fuit communis. 

Hisce ultimis temporibus quidam theologi catholici (De Lubac) autu¬ 
mati sunt hominem creari non potuisse independenter ab elevatione ad 
ordinem supernaturalem et ad visionem Dei intuitivam. 

Momentum huius quaestionis. 

Contra hos omnes errores et depravationes conceptus entis superna¬ 
turalis desideratur definitio dogmatica absolutae transcendendae ordinis 

supernaturalis respectu exigentiae cuiuslibet naturae creatae vel creabilis. 

Fideles omnes, theologis non exceptis, ex hac definitione uberrimos 
fructus spirituales percipere poterunt meditantes infinitam Dei liberali- 
tatem quae in nostra ad ordinem supernaturalem elevatione manife¬ 
stata est. 

Haec definitio semper et pro semper plures errores et confusiones 
vitabit, quae inter ipsos theologos catholicos saepe oriuntur et quae 
sunt causa scandali, perversionis et defectionis a fide et ab obedientia 
infallibili Ecclesiae Magisterio debita. 

Praeterea haec definitio retundet impetus adversariorum Ecclesiae 
qui semper conantur vel negare ipsum ordinem supernaturalem vel illum 
reducere ad complementum logicum, necessarium et naturale ipsius na¬ 
turae creatae pervertentes essentialem distinctionem inter duos ordines 
(naturalem et supernaturalem) vigentem. 

Nostra aetate Laicismus vel negat omnino vel in dubium revocat 
exsistentiam ordinis supernaturalis eiusque influxum in vitam hominis 
privatam et publicam. 

Magisterium Ecclesiae. 

Saepe Magisterium Ecclesiae damnavit errores eorum qui conceptum 
ordinis supernaturalis pervertere conati sunt. 

Magisterium Ecclesiae damnavit plures Baii propositiones: 9, 23 sq., 
26 et 78; DB. 1009, 1021, 1023, sq., 1026. 

Praesertim vero damnavit prop. 21 iuxta quam « humanae naturae 
sublimatio et exaltatio in consortium divinae naturae debita fuit inte¬ 
gritati primae condicionis et proinde naturalis dicenda est et non super¬ 
naturalis » (DB. 1021). 

Error Quesnelli, prop. 35 damnata est in Const. dogmatica Unige¬ 
nitus; DB. 1385. 

Doctrina Synodi Pistoriensis damnata fuit uti erronea ideoque teneri 
debet uti theologice certum statum iustitiae originalis secundum omnia 
dona quae in se complectebatur, fuisse indebitum naturae humanae, 
etiam innocenti, ac proinde supernaturalem. 

Est insuper theologice certum gratiam sanctificantem esse indebitam 
naturae humanae ideoque simpliciter supernaturalem; est doctrina catho¬ 
lica eam indebitam esse naturae angelicae; doctrina vero longe communior 
esse indebitam cuilibet naturae creatae vel creabili. (Cf. DB. 1003 et 
1928 ubi respective Pius V damnavit 3 Baii propositionem et Leo XIII 
38 prop. rosminianam). 

Pius IX in ep. Gravissimas inter 11 dec. 1862 docet rationem huma¬ 
nam solis suis viribus innixam demonstrare non posse « dogmata... quae 
supernaturalem hominis elevationem ac supernaturale eius cum Deo 

commercium respiciunt... Et sane cum haec dogmata sint supra naturam, 
idcirco naturali ratione ac naturalibus principiis attingi non possunt... 
Quod si haec isti temere asseverare audeant, sciant se certe non a quorum¬ 
libet doctorum opinione, sed a communi et numquam immutata Eccle¬ 
siae doctrina recedere » (DD. 1671). 

In eadem ep. Summus Pontifex docet per fidem « revelari mysteria, 
quae non solam humanam philosophiam, verum etiam angelicam natu¬ 
ralem intelligentiam transcendunt » (DB. 1673). 

Ex quo documento consequitur absolutam ordinis supernaturalis 
transcendendam: verum sequitur ens: si realitas quaedam est supra 
intelligentiam sive humanam sive angelicam debet esse entitative supra 
naturam sive humanam sive angelicam. 

Pius X in Litt. Enc. Pascendi reprehendit illos catholicos qui me¬ 
thodum immanentiae pro apologesi utuntur; « idque adeo incauti faciunt, 
ut in natura humana non capacitatem solum et convenientiam videantur 
admittere ad ordinem supernaturalem, quod quidem apologetae catholici 
opportunis adhibitis temperationibus demonstrarunt semper, sed ger¬ 
manam verique nominis exigentiam » (DB. 2103). 

Litt. Enc. Pascendi damnant typum quemdam immanentiae scilicet 
absolutae vel exclusivae; sed problema de relatione inter naturam et 
supernaturam integrum manet. 

Pius XII tandem in Litt. Enc. Humani Generis 1950 claris verbis 
asserit distinctionem inter ordinem naturalem et supernaturalem et 
reprehendit illos theologos qui « veram gratuitatem ordinis superna¬ 
turalis corrumpunt, cum autument Deum entia intellectu praedita con¬ 
dere non posse quin eadem ad beatificam visionem ordinet et vocet ». 

Ex hoc documento consequitur quaestionem illam de possibilitate 
naturae purae non esse amplius libere disputatam. 

Ex quo ulterius infertur omnimodam transcendentiam et gratuitatem 
ordinis supernaturalis. 1 


1 Pro bibliographia: J. V. Bainvel, Piature et surnaturel, Parigi 1904; H. Lu- 
geard, La Theologie Scholastique et la transcendence du surnaturel, Parigi 1908; 
D. Palmieri, De Ordine supernaturali, Prato 1920; H. De Lubac, Surnaturel, 
Parigi 1948; G. De Broglie, De fine ultimo humanae vitae, Parigi 1948; A. Mi- 
chel, Surnaturel in DTC, XIV, coli. 2849-59; A. Verriele, II soprannaturale in 
noi e il peccato originale, Milano 1955 (ristampa). 

VOTUM N. 4 

DE RELATIONE INTER NATURALEM 
ET SUPERNATURALEM ORDINEM 
(A. Pompei) 

Non obstantibus acti temporis ecclesiasticis nonnullis documentis 
de distinctione inter naturalem et supernaturalem ordinem (cf. propo¬ 
sitiones damnatas 34, 36, 37, 38 Baii, et 39 atque 41 Quesnellii, necnon 
23 Pistoriensium), non desunt tamen nostris quoque temporibus qui 
recta utique intentione, taliter de supernaturali ordine loquuntur, quasi 
agatur de conditione sine qua humana anima in vero indigentiae statu 
reperiatur utpote cuius nonnullis exigentiis atque aspirationibus, ut aiunt, 
non satisfieret. 

I. Etsi, in optima hypothesi, huiusmodi locutiones secundum inten¬ 
tionem suorum auctorum intelligi habent neque pro stricta quadam 
exigentia, qua ordo supernaturalis ut quid ad modum proprie dicti debiti 
naturae sit, neque a fortiori ut effectus alicuius causae principalis creatae 
sive moralis (ad modum meriti) sive quomodocumque physicae, neque 
pro tali entis supernaturalis conceptu, secundum quem ens supernaturale 
non sit quaedam perfectio qua ipsum esse substantiale divinum animae 
analogice et accidentaliter per participationem insit; etsi tales modi di¬ 
cendi illorum auctorum non sint abstrahendi a suo contextu qui, semper 
in optima hypothesi, consistit in non spernendo problemate de modo seu 
vinculo quo supernaturalitas adveniat naturae, quin dicere cogantur illam 
supernaturalitatem quid pure et omnino ornamentale esse in ipsa struc¬ 
tura animae hominis iustificati, nullatenus vero ut quid tum ei gratis 
datum atque prorsus indebitum ex una parte, tum pariter aliquatenus 
intrans ipsam spheram entitativam animae ex altera parte: non obstan¬ 
tibus, dico, his bonis intentionibus, et quamquam huiusmodi doctrinae 
servant sive absolutum entis supernaturalis conceptum sive strictam eius¬ 
dem gratuitatem, tamen grave ibi latet periculum confundendi vel non 
bene distinguendi utrumque ordinem, et, per consequens, minueqdi enti¬ 
tativam intrinsecam magnitudinem entis supernaturalis, necnon nimis 
extollendi gratiae pro quolibet bono opere necessitatem. 

Ut liquido patet, auctores isti putant propositum problema non satis 
solvi per eas quae, post modernisticae doctrinae de immanentia damna¬ 
tionem (Enc. Pascendi , DB 2103), a theologis adducuntur explicationes 
circa relationes naturalis et supernaturalis ordinis: dicentibus istis theo¬ 
logis, etsi nullam dari relationem exigentiae, tamen hunc ordinem esse 



270 


PONT. FACULTAS THEOLOGICA S. BONAVENTURAE 


multiplici ex capite complementum et perfectionem illius; respondent illi 
hanc solutionem nihil probare, si bene perpendantur argumenta quibus 
probatur ista complementarietas ordinis supernaturalis respectu naturae. 

Quae cum ita sint, bene persentitur, ni fallor, necessitas alicuius 
interventus Magisterii, qui, dum ex una parte renovet doctrinam de clara 
distinctione inter utrumque ordinem, ex altera tamen parte non ignoret 
illas exigentias ob quas in hodierna problematica catholica modi illi 
loquendi, minus conformes traditionali doctrinae, orti sunt recenter. 

II. Si bene rem intellexi, inter eos qui de his tandem aliquando 
disputant, alii, ex una parte, dicunt se vitare velle modernae confusionis 
duorum ordinum periculum (et, per consequens, etiam m in im um peri¬ 
culum alicuius naturalismi, fideismi, immanentismi...), alii, ex altera 
parte, in conceptu naturae in se bene completae et plene intelligibilis 
independenter a gratia consideratae, vident periculum separandi duos 
ordines, ut deinde problema religiosum (de inveniendo scii, puncto inser¬ 
tionis alicuius realitatis supernaturalis in natura bene constituta et iam 
suis perfecte regulata legibus) insolubile evadat. Quare Concilii studium, 
salva meliori sententia, in hoc deberet intendere, ut: 

1) antiquas doctrinas et modos dicendi, qui in supra relatis dam¬ 
nationibus errorum continentur, renovet; 

2) his documentis formulas saltem duas negativas, et saltem 
reprobativas « possibilium » errorum, noviter adiungat: in quibus prae¬ 
beatur simpliciter (nulla addita ratione circa modum quo id explicari 
debeat) tamquam doctrina traditionalis illa quae opponitur tum tenden¬ 
dae quae ambos ordines ita inter se connectit ut inde ratio indebiti 
supernaturalitatis respectu naturae non satis servetur, tum pariter ten¬ 
dendae quae nimis urget separationem illorum ordinum, usque ad illud 
punctum criticum quod, proh dolor!, contemplamus in praxi sive indi- 
viduali sive sociali moderna (etiam quorundam Christianorum) tota lai- 
cismo imbuta, eo quod natura taliter ab istis concepta assignari difficiliter 
possit aliquod munus fidei, atque ea quae, saltem in abstracto, fere ut 
infinite distantia proponuntur iterum coniungere; 

3) ne autem falsae interpretationi obnoxia sit expositio doctrinae 
traditionalis, ut excludentis nimiam separationem inter naturalem et 
supernaturalem ordinem, explicite revocet Concilium absolutam praeviae 
supernaturalis Dei revelationis necessitatem, ad hoc ut quis possit de 
qualicumque necessitate aut exigentia aut convenientia, aut tendentia etc. 
naturae relate ad supernaturalem ordinem loqui. 

VOTUM N. 5 

ASSERTIO SEU DEFINITIO DOGMATICA MONOGENISMI 

(A. Blasucci) 

Haec quaestio, quae intime connectitur cum aliis veritatibus fun¬ 
damentalibus religionis christianae, a Patribus Concilii Vaticani I disertis 
verbis pertractata et tamquam veritas fidei definienda in praeparato 
schemate fuit proposita. 

Status Quaestionis 

Totum hominum genus potest considerari sub aspectu unitatis spe¬ 
cificae et sub aspectu unitatis originis. Primo modo quaeritur utrum 
omnes homines conveniant in notis essentialibus necne; secundo modo 
quaeritur utrum omnes homines procedant via naturali generationis ab 
uno parente Adamo. 

In praesenti agitur de unitate originis totius generis humani ab uno 
parente Adamo. 

Haec assertio appellatur Monogenismus. 

Monogenismo opponitur polygenismus, qui defendit totum genus 
humanum non ab uno sed a pluribus parentibus via naturali generationis 
procedere. 

Polygenismus defenditur a praeadamitis et a coadamitis. 

Ex praeadamitis quidam tenent alios homines et exstitisse et mortuos 
fuisse antequam Adam fieret; alii vero asserunt non omnes homines, qui 
ante Adamum creati sunt, mortuos fuisse ideoque totum genus humanum 
via naturali generationis procedere partim ab Adamo et partim ab illis 
hominibus qui ante ipsum fuerunt creati. 

Praeadamismus primo modo propositus non contradicit Revelationi 
Divinae nec Ecclesiae Magisterio. 

Quaestio enim agit de toto actuali genere humano, non autem de 
aliis hominibus qui forte ante Adamum exstiterint et morte consumpti 
fuerint. De istis nihil dicitur in Fontibus Divinae Revelationis. 

Praeadamismus reiciendus et condemnandus est ille qui secundo 
modo propositus est. 

Coadamitae tenent praeter Adamum alios homines plus minusve 
primordiales exstitisse ex quibus omnibus tamquam a pluribus stipitibus 
seu parentibus totum genus actuale humanum procedit. 

Polygenismus defenditur a pluribus scientiarum naturalium culto¬ 
ribus et a quibusdam viris catholicis sive scientiae theologicae sive alia¬ 
rum scientiarum peritis. 

Momentum quaestionis 

Momentum actuale definitionis Monogenismi pluribus rationibus 
illustrari potest sive ab ordine supernaturali sive ab ordine naturali 
petitis. 

a) Ab ordine supernaturali. Haec veritas intime connectitur: cum 
dogmate de universalitate peccati originalis quod in illa fundatur; cum 
dogmate de universali redemptione a Christo Domino nostro in sacrificio 
Crucis peracta et cum dogmate de hominum universali resurrectione. 

b) Ab ordine naturali. Haec veritas ipsam unitatem specificam 
generis humani corroborat, vi cuius omnes homines vere fratres dicendi 
sunt utpote eandem naturam habentes et ab uno eodemque principio 
procedentes; inter ipsos charitatem et fraternitatem alit quae in ordine 
supernaturali consummatur in illa mysteriosa sed reali unitate hominum 
cum Christo Deo et homine (Corpus Mysticum). 

Tandem haec veritas delet theoriam marxisticam illam quam luctam 
classium appellant, perniciosissimam ordini pacifico qui inter universas 
gentes regnare debet. 

Fundamenta definitionis dogmaticae monogenismi 

Quoniam veritas de fide definienda, contineri debet in Fontibus di¬ 
vinae Revelationis (S. Scriptura et Divina Traditione) afferendi sunt 
textus ex quibus veritas monogenismi demonstratur. Ut autem res 
clarius et tutius devincatur sunt etiam considerandae decisiones Ma¬ 
gisterii Ecclesiae sive extraordinarii sive ordinarii quae intime connec- 
tuntur cum veritate monogenismi. 

1. Decisiones Magisterii Ecclesiae extraordinarii. 

Concilium Tridentinum in decreto de peccato originali sess. V, c. 1-4 
veritatem monogenismi adeo continue supponit ut, hac reiecta, et aliae 
veritates dogmaticae negandae sint. 

In can. 1 Cone, loquitur de transgressione mandati Dei commissa 
ab Adam, quem primum hominem appellat. Si Adam dicitur primus homo, 
clare asseritur non exstitisse alios homines plus minusve ipsi coaevos 
ideoque insinuatur coeteros omnes ab ipso procedere. 

Quod in I can. insinuatur clare asseritur in secundo. Cone, enim 
definit Adae praevaricationem non sibi soli sed etiam eius propagini 
nocuisse; per peccatum inoboedientiae Adam transfundisse in omne 
genus humanum non tantum mortem et poenas corporis, sed etiam ipsum 
peccatum quod mors est animae. 

Ergo Adam est caput propaginis humanae et quidem totius cum in 
ipsam seu « in omne genus humanum » peccatum eiusque sequelas 

transfunderit. Hoc vero nullo modo explicari posset si omne genus huma¬ 
num non procederet ab Adam tanquam ab uno parente via naturali 
generationis. 

In can. 3 Cone, dicit peccatum Adae esse origine unum et propa¬ 
gatione, non imitatione transfusum omnibus inesse unicuique proprium. 
Ex hac assertione quaedam magni momenti consequuntur: a) peccatum 
originale non resultat ex pluribus peccatis a pluribus parentibus com¬ 
missis, sed est peccatum unius hominis, scilicet Adae, qui fuit ergo 
primus homo (can. 1). Si peccatum originale fuisset a pluribus commis¬ 
sum, falso diceretur esse origine unum, cum peccata a singulis homini- 
mus facta non sint unum sed plura (peccata) ideoque origine sunt multa; 
b) peccatum quod origine unum est non imitatione sed propagatione 
transfunditur. Quid vero propagatione intelligatur dicitur ab eodem 
Concilio in can. 4 ubi anathemate ferit eos qui parvulos recentes ab 
uteris matrum baptizandos negent ac si nihil ex Adam trahant originalis 
peccati. Ratio ob quam Cone, asserit etiam parvulos esse baptizandos est 
« ut in eis regeneratione mundetur, quod generatione contraxerunt » 
(D 791). 

Proinde peccatum transfundi propagatione idem est ac transfundi 
generatione. Si ergo hoc peccatum, quod ab uno homine seu Adam fuit 
commissum, in omne genus humanum generatione transfunditur, conse¬ 
quitur omnes homines ab uno parente Adam via naturali generationis 
procedere. 

Mens Concilii haec est: Adam est primus homo a Deo creatus et 
in paradiso constitutus ubi, praeceptum divinum transgressus, amisit 
iustitiam et sanctitatem et in mortem et alias poenas incurrit. Adam, ut- 
pote primus homo, est caput totius humanae propaginis in quam trans¬ 
fundit ipsum peccatum et omnes eius sequelas. Hoc peccatum habet 
tamquam auctorem solum Adam et transfunditur in omnes homines non 
imitatione sed propagatione seu generatione naturali. Ergo Adam est 
unicum principium et caput ex quo ceteri homines procedunt. Istae 
veritates sunt ita inter se connexae, ut si una negetur et aliae negandae 
sint. Monogenismus dici debet veritas ad fidem catholicam pertinens. 

Quae a Cone. Tridentino dicta sunt, iterum inculcata fuere a Pio XII 
in Litteris Encyclicis Humani generis. Nostra aetate etiam quidam viri 
catholici defendebant polygenismum quem uti opinionem coniecturalem 
probabiliorem habebant. Hanc vero SS. Pontifex his verbis reiecit: 
« Cum vero de alia coniecturali opinione agitur, videlicet de polygenismo, 
quem vocant, tum Ecclesiae filii eiusmodi libertate minime fruuntur. 
Non enim christifideles eam sententiam amplecti possunt, quam qui reti¬ 
nent, asseverant vel post Adam hisce in terris veros homines exstitisse, 


18 (IV b) 

qui non ab eodem prouti omnium protoparente, naturali generatione ori¬ 
ginem duxerint, vel Adam significare multitudinem quamdam proto- 
parentum; cum nequaquam appareat quomodo huius modi sententia com¬ 
poni queat cum iis quae fontes revelatae veritatis et acta Magisterii 
Ecclesiae proponunt de peccato originali, quod procedit ex peccato vere 
commisso ab uno Adamo, quodque generatione in omnes transfusum, 
inest unicuique proprium » 1 

2. Textus S. Scripturae. Adamum esse primum hominem et pro- 
toparentem ceterorum patet ex pluribus textibus S. Scripturae. In 
primis capitibus Geneseos sermo est de uno eodemque homine qui parens 
omnium ceterorum hominum dicitur. 

Gen. 2,5\ «Et homo non erat qui operaretur terram ». « Formavit 
igitur Dominus Deus hominem de limo terrae et inspiravit in faciem 
eius spiraculum vitae et factus est homo in animam viventem » (v. 7). 
« Non est bonum esse hominem solum; faciamus ei adiutorium simile 
sibi » (v. 18). In Gen. 1, 26 sq. sermo pariter est de creatione viri et 
mulieris. 

Si isti essent alii ac Adam et Eva de quibus est sermo in Gen. 2, 
iam antequam formaretur Adam, exstitissent homines qui operarentur 
terram; fuisset quoque adiutorium simile Adamo. 

Gen. 3, 20: «Et vocavit Adam nomen uxoris suae Eva, eo quod 
mater esset cunctorum viventium ». Iamvero in adversariorum hypothesi 
Eva non esset mater cunctorum viventium. 

Cf. Gen. 2, 19 cum Gen. 1, 26 sq. et clare apparet identitas inter 
unum eundemque hominem qui a Deo constitutus est tamquam dominus, 
et quidem unicus, animalium totiusque universi. 

Sap. 10, 1: « Haec (sapientia) illum qui primus formatus est a Deo 
pater orbis terrarum, cum solus esset creatus, custodivit ». 

Act. 17, 22 sqq.: « Stans autem Paulus in medio Areopagi, ait: 
Viri athenienses ... Deus qui fecit mundum et omnia quae in eo sunt. ... 
Fecitque ex uno omne genus hominum inhabitare super universum 
faciem terrae ». 

Ergo apertis verbis declaratur unitas originis totius generis humani 
eiusque propagatio super totam terram. 

At Apostolus clarissimis verbis eamdem doctrinam tradit in sua 
Epistola ad Romanos, 5 , 12 sqq. 

« Propterea sicut per unum hominem peccatum in hunc mundum 
intravit et per peccatum mors; et ita in omnes homines mors per transiit 
in quo omnes peccaverunt (v. 12). 


1 A.AS. 42 (1950). 

« Igitur sicut per unius delictum in omnes homines in condemna¬ 
tionem, sic et per unius (Christum) iustitiam in omnes homines in 
iustificationem vitae » (18). 

Habetur perfectus parallelismus inter Adam, caput totius humanae 
propaginis, quam suo inoboedientiae peccato foedavit et Christum qui 
illam sua oboedientia a peccato redemit. Nunc sicut Christus est singu¬ 
lariter unus homo qui totam humanam propaginem liberavit a servitute 
peccati, ita et Adam est singulariter unus homo qui totam suam propa¬ 
ginem peccato foedavit. 

Praeterea totus contextus huius loci paulini clare significat unum 
tantum peccavisse tamquam ceteros omnes repraesentantem. Non tan¬ 
tum unus peccavit sed omnes eius consequentias patiuntur. Unus homo 
opponitur ceteris omnibus ideoque omnes dependent ab illo uno. Si 
omnes dependent ab illo uno, nullus est qui ab eodem non dependeat. 
Si omnes peccaverunt et omnes moriuntur per peccatum Adae, eo ipso 
excluditur exsistentia hominum qui non peccaverunt in mundo et in 
genere humano. 

Non possunt consequenter exsistere alii homines anteriores, coevi 
vel posteriores generis humani actualis qui non sint peccato Adae 
connexi. 

Peccatum Adae quoniam fuit ianua per quam in mundum ingres¬ 
sum est, eo ipso excluduntur alia peccata quae ante illud in mundum sint 
ingressa. 

Ergo clarissime ex textu paulino eruitur Adam esse primus omnium 
hominum parens ex cuius peccato illi fuerunt maculati. 

Apostolus eamdem doctrinam docet in I Cor. 13,21 sqq. ubi loquitur 
de universali hominum morte et resurrectione: « Sicut omnes in Adam 
moriuntur, ita et in Christo omnes vivificabuntur » (v. 22). 

Ex Patribus 

Patres hanc veritatem uti evidentem habent cum clare doceatur in 
S. Scriptura. 

S. Irenaeus: Adv. haer. l. 3, c. 23, n. 2; MG 7, 961: « Hic est 
autem Adam, si oportet verum dicere, primiformis ille homo, de quo 
Scriptura ait dixisse Dominum: Faciamus hominem ad imaginem et simi¬ 
litudinem nostram; nos autem omnes ex ipso; et quoniam sumus ex ipso, 
propterea quoque ipsius hereditavimus appellationem ». 

S. Augustinus: in Ioh. tr. 9, n. 10; ML 35, 1463: « In ipso 
exordio Adam et Eva parentes omnium gentium erant, non tantummodo 
iudaeorum ». 

« Verum in re adeo clara opus non est ut plura testimonia Patrum 
commemoremus. Satis ergo sit notare, dogma de propagatione totius 
generis humani ab uno Adamo, assertum esse a Patribus etiam simul 
cum dogmate de propagatione peccati originalis; maxime in controversia 
cum pelagianis, qui illius peccati exsistentiam infitiati fuerunt » (B. Be- 
raza, De Deo Creante et Elevante, p. 453, n. 900). 

Ex Ratione Theologica 

Doctrina de peccato originali ad hoc reduci potest: quilibet homo 
ex hoc ipso quod ab Adamo donis supernaturalibus spoliato via naturali 
generationis procedit, nascitur et ipse cum eodem peccato quod trans¬ 
mitti potest quia est peccatum naturae. 

Si ita est, nullo modo videtur ea conciliari posse cum polygenismo. 
Iuxta hanc opinionem peccatum originale esset summa seu complexus 
peccatorum quae a diversis progenitoribus saeculorum decursu commissa 
fuere. Quia vero hi progenitores non simul sed successive in terra appa¬ 
ruerunt, dicendum est plura saecula transegisse donec peccatum originale 
ab illis committeretur. Iamvero his saeculis labentibus potuerunt nasci 
plures homines sine peccato originali. Hoc est directe contrarium doctrinae 
de universalitate eiusdem peccati prout a Concilio Tridentino fuit defini¬ 
tum in sess. V, can. 2. Ergo polygenismus mutat substantialiter dogma 
de universalitate peccati originalis. 

His consideratis hoc modo proponi posse videtur schema definitionis 
dogmaticae: « Si quis negaverit totum genus humanum ab uno proto- 
parente Adam procedere, A. S. ». 1 

VOTUM N. 6 

DE ERRORIBUS A FALSO MYSTIGISMO DERIVANTIBUS 

(P. Migliore) 

Doctrinam quae a creaturarum et finitorum quorumcumque essentia 
Dei naturam et personas absolutissime discernit, ad fundamentalia catho¬ 
lica dogmata spectare, nemo est qui ignoret. 

Ex qua absoluta discretione, ex omnimoda quoque necessaria per¬ 
fectione, et essentiali immutabilitate Dei; atque, alia ex parte, ex limi- 


1 Pro bibliographia cf. B. Beraza, De Deo Creante et Elevante, Bilbao 1924; 
F. Ceuppens, Quaestiones selectae ex historia primaeva, 2 ed., Roma 1948; 
B. Mariani, II Poligenismo e S. Paolo, in Euntes Docete 4 (1951), 121-46; P. De 
Ambroggi, La Storia Primordiale biblica, in Scuola Cattolica 79 (1951), 245-56 
(con bibi.). 

tatione essentiali, intrinseca potentialitate entis cuiuscumque creati ac 
finiti, nec Dei ad finita degradatio, nec creaturae ad essentiam divinam 
transformatio, imo nec ulla veri nominis in unitate, vel essentiali unius 
eiusdemque participatione naturae, communio, ullo pacto rationabiliter 
cogitari posse, omnibus compertum est. 

Ad haec doctrinae capita tutanda, quae vel ipsa revelatione expressa, 
vel cum revelatione intime connexa, indeficiens in veritate Ecclesiae sen¬ 
sus, Patrum testimonium, Doctorum consensio adamussim professa sunt, 
Magisterium quoque Ecclesiasticum contra cuiusque generis haereticorum 
attentatus per temporum adiuncta vigilare numquam destitit. 

Etenim ab antiquissimis temporibus non defuerunt, qui principia 
caeterum ipsi rationi apprime respondentia labefactare conarentur. In 
memoriam revocare sufficiat, quae Priscillianistae et Manichaei (Den- 
zinger 31 et 235) circa animae humanae atque angelorum originem; 
vel quae, licet de sola Christi persona, Monophysitae asseruerint. 

Nec putandum veterum ista fuisse exclusiva, vel imperitis philoso¬ 
phandi conaminibus abscribenda, cum ipso saeculo aureo Scholasticae 
Magistrum Eckardum (cf. Denz. 510), et successivis temporibus, sub 
influxu recentiorum philosophicorum systematum, non raro tendentiis 
pantheisticis sollicitari animos compertum sit, ut Romanos Pontifices ad 
noviter insurgentes errores compescendos intervenire oportuerit (cf. 
Pius IX, Syllab., prop. 1; Denz. 1701). 

Si nunc animum intendimus ad causas perquirendas, unde perni¬ 
ciosa haec tendentia suas radices desumat, dolendum sane erit non 
semper motiva mere philosophica in illam influere, cum quandoque, 
nec rarissime quidem, occasio ex rebus strictissime theologicis seu 
dogmaticis depromatur. 

Etenim ubi quis aestu speculandi immoderate allectus, atque pau¬ 
lisper transcendentiae mysteriorum oblitus in ipsam veritatis mysteriosae 
essentiam introspicere ratione naturali praesumit, facile ad errores dilabi- 
tur, et inutili conatu implicitus veritatem intra limites humanae intelli- 
gentiae coarctandi deprehenditur. 

Ergo praeter problema, necessarias naturales relationes Deum inter 
et creaturas, entium principiatorum et rerum omnium Principium, re¬ 
spiciens, ineffabilia quoque mysteria Divini consortii, ad quod anima rege¬ 
nerata et supernaturaliter elevata per gratiam Dei attollitur, et Corporis 
Christi mystici in campum trahuntur. 

Hac nimirum ratione, S. Pont. Pius XII, in Enc. Mystici Corporis 
de falso mysticismo conqueritur, « qui limites removere conatus inter 
creatas res earumque Creatorem, Sacras Litteras adulterat » (A.A.S., 35 
[1943] 197). 

Miranclilm quidem tot Magisterii supremi monita et actus non satis 
haberi a novitatum quibusdam amatoribus, nec eos a repugnantibus 
doctrinis adhuc inducendis omnino compesci, licet iidem dicta sua caute 
et astute contegere, nec generatim per scripta publici iuris vulgare, sed 
proponere inter discipulos et scrictioris ambitus asseclas consueverint, 
atque ita incautos in suas sententias attrahere, eorumque conscientiae 
obiectiones specie veritatis mysteriosae mulcere, ac tandem Patrum, 
Doctorum, S. Scripturae et ipsius supremi Magisterii documenta in suas 
sententias subtiliter detorquendo palliare. 

Doctrina itaque, quae iuxta expressionem II Pet., 1, 4, ex Divino 
consortio nominatur, hasce quandoque nacta est expositiones: 

1) quasi in vita praesenti, vel in futura, in unitatem divinae na¬ 
turae homines sint transformandi; 

2) ita quidem, ut naturae evadat perfectissima unitas, permanente 
sola personarum — Divinarum atque humanarum — reali distinctione; 

3) vel saltem ita, ut activitas humana, in vita beatifica, in Divi¬ 
nam sit absumenda ac praeterea Beati per actum et virtutem divinam 
formalissime, et intelligant et ament; 

4) alii vero huiusce animae elevatae cum Deo unionis exemplar 
in unione hypostatica humanitatem inter et personam Verbi invenire 
putant; 

5) unitas quoque cum Christo et in Christo per Corpus mysticum, 
quandoque ex Christi Divinitate ita repetitur, tamquam scilicet ex uni¬ 
tate in Divina essentia et operatione instauranda; 

6) alii denique hanc unionem mysticam ita intellexerunt, ut inde 
unum physicum — licet pneumaticum — Christi corpus resultaret, 
cuius scilicet homines incorporati physica membra essent habenda, ac 
propterea ut ipsa persona Christi physica adoranda (Cf. La Civilta Catto- 
lica, 91 [1940] IV, 391; UOsservatore Romano, 13 nov. 1940, circa 
opus damnatum a Congr. S. Off. 30-31 ott. 1940, A.A.S. 32 [1940], 
502). 

Addas praeterea formulas ambiguas in quibusdam personarum coeti¬ 
bus mysticismo imbutis vulgo adhibitas, quae aures quoque theologico 
sermoni et idiomati assuetas offendunt, quaeque theorias propositis affines 
facile produnt. 

Nunc autem ad damna praecavenda, quae ex horum vel similium er¬ 
rorum insinuatione et divulgatione timeri possunt; in ortodoxae fidei tu¬ 
telam; in omnium credentium utilitatem, ac praesertim theologorum in 
fidei dogmatibus enucleandis et illustrandis incumbentium, definitivam 
propositionem doctrinae ab infallibili Ecclesiae Magisterio, valde esse 
profuturam aestimandum est, quantumvis propositio in forma fiat nega- 

tiva, qua scilicet praecipua capita proscribantur, in quae inclinare aber¬ 
rantes experientia compertum est, vel quae certo certius a rectae doctrinae 
tramite deviare constat. 

Haec ergo, ex habitudine — licet indirecta vel negativa — cum prae¬ 
fatis dogmatibus Divini consortii, et Mystici Christi Corporis, sollemniter 
pronuntianda desiderantur: 

1) nullam omnino creaturam, nec in vita praesenti nec in futura, 
ad unam cum Deo essentiam constituendam ullo pacto devenire posse; 

2) nullius creaturae actum et operationem, nec in praesenti vita 
nec in futura, in divinam operationem vel actum esse absumenda, vel 
cum divinis identificanda; 

3) unionem hypostaticam divinam inter humanamque naturam, ad 
unam Iesu Christi personam spectare; 

4) unionem Corporis Christi Mystici non ita esse intelligendam, 
quasi per eam una physica substantia vel operatio quacumque ratione 
resultaret. 

Res tandem hac vel simili formula a Concilio proponi potest: 

praeter ea quae de unione hypostatica naturarum et operationum 
in Christo, tamquam mysterium singulare saeculis absconditum inviolabi¬ 
liter tenuit ac tenet S. Mater Ecclesia, neque in praesenti vita neque in 
futura, neque in naturali neque in supernaturali ordine, ullam attigisse vel 
umquam attingere creaturam ad unitatem per se et substantialem, in 
essendo vel in operando, cum Deo et Christo eius. 

Vel, in forma canonis: 

si quis dixerit creaturas unam cum divina esse substantiam; vel 
homines seu creaturas rationales, et irrationales quascumque, in vita 
praesenti vel futura, unam cum Deo essentiam, vel creatam operationem 
unam cum divina posse constituere; vel tandem, in Christo aut per Chri¬ 
stum ad unitatem substantialem cum ipso vel cum Divinis Personis posse 
deveniri, A. S. 


VOTUM N. 7 

DE HUMANA LIBERTATE ET DE MORALI OBLIGATIONE 

(A. Pompei) 

Sunt inter philosophos et moralistas catholicos qui, ne ignorare 
forsan novitates videantur, vel ob sinceram etiam suasionem, nimis 
doctrinis minus consonis, nisi et eversivis Moralis catholicae traditionalis 
de moralis obligationis fundamento, indulgent, in quibusdam non tantum 
de illius obligationis natura sed de ipsa eius exsistentia dubium movetur. 

Aiunt enim libertatem per obligationem minui vel destrui, ideoque 

actionis moralitatem tueri non posse nisi agens plena agat spontaneitate, 
a qualibet obligatione, libera. 

Etsi Christiani auctores satagunt ex una parte demonstrare hanc 
theoriam omnino christianam esse, quatenus ita moralis actio evaderet 
purus amoris caritativi actus ipsi Dei amori similis, et ex altera parte 
non acceptant, generaliter, necessaria praesupposita et extremas conse¬ 
quentias illius doctrinae (negationem scii, ipsius exsistentiae tum obliga¬ 
tionis tum ipsius Dei, utpote qui, si exsisteret, necessario fons obliga¬ 
tionis esset), videtur tamen Concilium silere non posse de hac doctrina 
quae tam intime cum atheismo connectitur, cum ab atheismo logice 
praescindere non possit. 

Catholici igitur, immo quicumque Dei personalis exsistentiam profi¬ 
tentur, ridiculi evadunt quando insudant in concilianda doctrina de Dei 
exsistentia cum huiusmodi moralibus conceptionibus essentialiter athei- 
sticis, idque, ut aiunt, non negando sed praescindendo ab exsistentia 
obligationis. Quo enim pacto ab obligatione praescindere possint, quin 
eo ipso a Dei exsistentia praescindant, intelligere vix aliquis potest. 

Quia autem tota haec doctrina moralis ex eo procedit apud non 
catholicos, quod voluntatem non concipiunt ut liberam nisi sit ipsa 
creatrix valorum moralium, idque non tantum per liberam electionem,' 
quatenus electio voluntaria esset ratio valoris moralis (quod aliquomodo 
verum est), sed etiam quia illa electio, necessaria ut adsit valor, non 
est tamen ratio ipsius actus voluntatis eligentis: aliis verbis, voluntas 
neque obligatur ad eligendum praecise ex eo quod electio necessaria est 
ut valor habeatur moralis, secus non esset libera et, per consequens, 
neque esset valor. Nihil igitur, sive in caelis sive in terris, dari potest 
quod sit ratio seu fundamentum actus libertatis sic conceptae, quia tale 
fundamentum negaret ipsam libertatem. 

Cum vero obligatio sit fundamentum electionis voluntariae, seu ratio 
ob quam voluntas statuit aliquid faciendum, ideo non potest aliquis 
praescindere ab obligatione quin eo ipso pariter ab eius tum remota 
tum proxima fonte praescindat: quo fit, ut ille qui in libera seu in 
morali activitate peragenda ab obligatione praescindit, praescindere etiam 
debeat ab ipso Deo, quatenus est finis ultimus respectu cuius actio 
dicitur bona vel mala morali ter (est scilicet valor), ideoque facienda vel 
non facienda, seu obligatoria vel non obligatoria. 

Non immerito igitur deberet Concilium Ecclesiae mentem declarare 
hac in re. Salvo semper meliore iudicio, mihi videtur sequenti declara¬ 
tioni, adhuc tamen ultro perficiendae et perfectius exprimendae, esse 
subscribendum: 

Errant qui moralem sine obligatione, eo praeciso sensu propugnant, 

quo acatholici nonnulli tenent obligatione morali tolli libertatem volun¬ 
tatis, utpote cuius activitati electivae praesupponi non possit ulla obiec- 
tiva ratio, qua et spontaneitas libertatis corrumperetur, et valor moralis, 
de cuius ratione est praecise illa absoluta spontaneitas liberae electionis, 
destrueretur: haec enim doctrina, prout a suis fautoribus proponitur, 
est tum ordinis moralis obiectivi, tum ipsius Dei exsistentiae eversiva. 

Caveant igitur catholici auctores, ne quando volunt, recta ducti inten¬ 
tione, ad spiritualem perfectionem christifideles inflammare, monentes 
eos ne propriam activitatem moralem restringant simpliciter ad id ad 
quod lege, sive supernaturali sive naturali quacumque, obligantur, id 
concipiant vel etiam exponant, vel quasi actionis moralitas obligationem 
excludere deberet, vel saltem quatenus eadem moralitas non servaretur 
nisi ab obligatione praescinderet tamquam a ratione quae determinaret 
voluntatem ad actum eligendi quid sit faciendum. 

VOTUM N. 8 

DESIDERATA REVISIO AC REDUCTIO GRAVIORIS OBLIGA¬ 
TIONIS MORALIS VARIIS LEGIBUS MERE POSITIVIS ECCLE¬ 
SIASTICIS INHAERENTIS 
(L. Simeone) 

Proponitur quod quaedam leges seu etiam praecepta quae sub mor¬ 
tali obligant ob solam positivam legislationem, non obligent sub peccato 
mortali sed exclusive ad subeundam poenam. 

Sermo hic venit de iis legibus quae ideo sub gravi obligant quia a 
sola voluntate legislatoris id statuitur. Praeterea, secundaria ratione, de 
iis etiam legibus quae, quamvis fundentur in lege naturae aut divino- 
positiva, ad grave peccatum obligant tantum in circumstantiis a solo 
legislatore positive determinatis. 

Exempla horum plura habentur in legibus ecclesiasticis, ut de aliis 
taceatur. Ita v. g.: ingressus et egressus e clausura papali stricte dicta; 
chori celebratio; editio librorum absque praevia censura vel absque 
imprimatur Ordinarii; observantia ieiunii naturalis pro Eucharistia con¬ 
ficienda aut recipienda; ieiunium et abstinentia feria sexta aliisque diebus 
statutis; delatio habitus et tonsurae pro clericis; confessio mulierum in 
confessionali peragenda; adhibitio patronorum in baptismate; inhibitio 
negotiandi clericis facta; celebratio Missae extinctis candelis; accensio 
lampadae coram Sanctissimo; tempus seu hora celebrationis missarum; 
absolutio ex parte sacerdotis incompetentis ab aliquibus peculiaribus 
reservatis; prohibitio venationis; et similia. 

Praeterea quaedam alia quae rationem suae gravis obligationis, ut 
praefertur, accipiunt a positiva tantum determinatione. Ita v. g.: quod 
Missa interdum aut etiam semel in hebdomada audiatur necessario die 
dominico seu festivo; quod confessio et communio semel in anno 
facienda, fieri necessario debeat tempore paschali; quod nullus prorsus 
liber prohibitus ex sola lege positiva legi debeat; quod Missa pro populo 
a curam animarum habentibus debeat celebrari; quod omittere vel unam 
parvam horam canonicam sit grave peccatum; et similia. 

In favorem praefatae propositionis plura habentur, inter quae se¬ 
quentia hic referuntur. 

1. Hodie generaliter hac dicta ratione in similibus agitur. Sic v. g. 
quae in Regulis seu Constitutionibus singularium Religionum habentur 
non obligant nisi ad poenam. Praxis ipsa Sacrarum Congregationum haec 
est in approbandis novis aut renovatis Constitutionibus diversarum Reli¬ 
gionum. Pleraeque harum vero id explicite habent, quod nempe ad 
solam poenam obligant. 

2. Tractu temporis, sola positiva dispositione quaedam ita mutantur 
quod quae antea etiam gravissima habebantur et ideo sub peccati mortalis 
poena obligabant, dein ad veniale tantum vel ad nullum omnino pec¬ 
catum obligaverunt. Habeatur ante oculos rigorosissimum exemplum 
de ieiunio naturali servando pro celebratione Missae vel sacrae Commu¬ 
nionis recipiendae ut hucusque statutum erat. Hodie tota haec disciplina 
levissima, relative, facta est. Iamvero fideles difficillime prorsus se sua¬ 
dent poena aeterna dignos fuisse qui illa tam rigida statuta violarunt, 
hodie vero illa abolita fuisse. 

3. Natura poenae aeternae seu inferni, prae omnibus horribilis, 
requirit ut illa potius reservetur iis gravibus praeceptis violatis quae ipso 
iure divino, naturali vel positivo, servanda sunt. Etenim, hac poena in 
sua intima natura considerata, fere inintelligibile apparet v. g. quod ad 
poenam inferni damnentur clerici qui vel unam horam canonicam, etiam 
voluntarie, omiserunt celebrare; vel fidelis qui, item etiam voluntarie, 
carnem die veneris manducavit; aut monialis quae ad breve tempus e 
clausura egrediatur seu fidelis qui in eamdem ingrediatur; item fidelis 
qui communionem etiam sua culpa recepit uno alterove die, vel etiam 
serius, post expletum tempus paschale; vel Superior religiosus qui chorum 
absque ulla causa celebrandum non curavit, etc. Non est nempe cur 
recordemur infernum esse rem tam seriam quod vix concipi potest tali 
facilitate a Deo dispensari. 

4. Confirmatur ex eo quod fideles, et forte quidam etiam ecclesia¬ 
stici, meditantes hanc facilitatem inducendi inferni poenam, ipsam fidem 

in ipsum sensim sine sensu amittant. Quod certe aliqua ratione vita¬ 
retur si leges praefatae abolerentur vel saltem minuerentur. 

VOTUM N. 9 

SIMPLIFICATIO AC REDUCTIO INST. POENALIS ECCLESIAE 

(L. Simeone) 

Proponitur revisio integralis libri V Codicis I. C., ita ut idem ad 
pauca tantum essentialiora reducatur et simpliciori forma redigatur. 

In favorem huius propositionis sequentia adducuntur. 

1. Nemo fere hodie habetur qui vere et bene callet iis omnibus 
quae in libro V Codicis continentur. Neque id tribui tantum potest 
defectui sufficientis studii iuris poenalis. Praeterea continua, atque hic 
inde opposita et extensissima iurisprudentia circa eundem librum et 
ea quae in eodem continentur, induxit et inducit maximas confusiones, 
incertitudines theoreticas et practicas, et etiam non raro graves errores. 

2. In confessionibus audiendis et explendis anxietates quam maximae 
saepe oriuntur tum pro poenitentibus tum pro ipsis confessariis. Haec 
obtinent v. g. in iis quae respiciunt necessarios recursus ad alias personas, 
ut Ordinarios locorum aut ipsam Apostolicam Sedem; quae odiosissimam 
pro fidelibus confessionem reddunt, praesertim si consideretur haec 
verificari generatim cum iis qui minus dispositi censeri debent aut gra¬ 
vioribus iam implexi. 

3. Non est demonstrandum multa hodie obsoleta dici debere, sive 
quod spectat fideles sive quod religiosos aut clericos saeculares. Quod 
v. g. spectat fideles, inutilia apparent ea omnia quae referuntur sive 
interdictis personalibus sive localibus, et in genere omnes reservationes 
de quibus non amplius curant et onus aliquod soli confessario addunt. 

Ideo proponitur quod v. g. 1) poenae medicinales reducantur soli 
excommunicationi; quod 2) excommunicatio ipsa reservetur, si id utile 
adhuc censebitur, unica ratione seu modo Apostolicae Sedi, atque, ut 
patet, pro paucissimis omnino casibus; quod 3) reservatio peccatorum, 
si adhuc urgenda videatur, ad maximum simplificetur, ita ut semper ac 
poenitens confessarium petit ab hoc statim seu prima ipsa vice et quidem 
definitive absolvi possit; quod 4) reservationes ratione censurae et ratione 
peccati, excommunicationes ferendae et latae sententiae, poenae ab ho¬ 
mine et a iure, similiave, iterum ad simpliciorem prorsus formam redu¬ 
cantur, et quaedam ex his institutis penitus aboleantur; quod 5) aliqua 
severitas reservetur, cum casus erit, clericis et religiosis qui gravitet 
delinquunt. 

VOTUM N. 10 

UNIFORMITAS IURIS ET DISCIPLINAE CIRCA PUNCTA QUAE¬ 
DAM MAIORIS MOMENTI (de diebus Festis et de Ieiuniis) IN 
ECCLESIA LATINA ET IN ECCLESIIS ORIENTALIBUS UNITIS 

INDUCENDA 
(D. Faltin) 


I. Status quaestionum 

Valde opportunum videtur, ut in universa Ecclesia catholica saltem 
circa praecipua iuris et disciplinae praecepta maioris momenti, quae nem¬ 
pe respiciunt ordinem publicum, veluti dies festos de praecepto, legem 
ieiunii et abstinentiae et impedimenta matrimonialia, maior uniformitas 
habeatur. 

Non raro enim accidit, prouti ex schematibus Codificationis Orienta¬ 
lis apparet, quod acatholici, ex diversitate disciplinae praesertim ordinis 
publici, quae viget inter Ecclesiam occidentalem et Ecclesiam orienta¬ 
lem, argumenta desumentes, contra unitatem et catholicitatem Ecclesiae 
pugnant. 

Hic autem non agitur de illis iam notis quaestionibus theologico-spe- 
culativis, quas acatholici contra Ecclesiam movent, sed de obiectionibus 
theologico-practicis seu iuris et disciplinae. 

II. Quoad dies festos de praecepto 

a) Festum ecclesiasticum in genere, quod nunc feriae sive diei 
communi opponitur, est dies qui speciali modo ab Ecclesia cultui di¬ 
vino est dedicatus. Festa Ecclesiae, sensu stricto dicuntur illi dies 
sanctae laetitiae et specialis cultus divini quibus ex praecepto ecclesia¬ 
stico universus populus fidelis iubetur vacare a laboribus servilibus et 
assistere saltem sacrificio Missae. 1 

b) Festa dicuntur. 

1) communia, quae in universa Ecclesia celebrantur, et particu¬ 
laria quae tantum in particulari territorio vel a certis personis servantur; 

2) mobilia et immobilia; haec celebrantur singulis annis die fixo, 


1 Cf. can. 1248; can. 16, 29 et 49 Cone. Laodicensis (a. 343-381, in Hefele, 
Historia Conciliorum, t. I, p. 762; Schmalzgrueber, Ius Ecclesiasticum uni¬ 
versum, lib. II, t. 9, n. 2). 

illa autem ciiem fixum celebrationis non habent, sed dependentem a festo 
paschatis; 2 

3) ordinaria, quae ex sacrorum canonum dispositione singulis annis 
statutis diebus sunt celebranda, et extraordinaria sive repentina, quae extra 
consuetum ordinem anni ecclesiastici sive a iure sive competente Supe¬ 
riore ecclesiastico sunt praescripta. 

c) Utrique Ecclesiae inde iam a temporibus Apostolorum communis 
fuit celebratio diei dominicae, sive diei solis. 3 

Cui Festo principali singulis hebdomadis celebrando paulatim alia 
accesserunt unoquoque anno statutis diebus sive mobilibus sive immo¬ 
bilibus peragenda, inter quae praesertim eminent festum nativitatis D. N., 
epiphania, pascha, pentecostes. 4 

Quorum festorum catalogi saltem inde a saec. vii ab Episcopis vel 
Conciliis particularibus concinnari coepti sunt. 5 Nam primis illis tempori¬ 
bus Romani Pontifices nondum sua potestate usi sunt ad instituenda et 
praescribenda festa in universa Ecclesia. Multo minus institutio alicuius 
festi etiam particularis fuit causa quaedam maior soli Romano Pontifi¬ 
ci reservata. Hinc potestas Episcoporum vel Conciliorum particularium 
ad festa instituenda vel approbanda, forte ex pia consuetudine in ipsorum 
territoriis de facto iam inducta, sine ulla dubitatione fuit admissa. 6 

Cum versus finem medii aevi numerus festorum sive ex iure com¬ 
muni 7 sive ex statutis particularibus 8 valde auctus esset etiam abusus in 
eorum celebratione orti sunt. 


2 Cf. Eusebius, Historia Eccl., 1. V, cap. 2, in Hefele, op. cit., t. I, p. 86. - 
N.B.: De varia disciplina celebrandi diem paschatis in antiqua Ecclesia controversiae 
ortae sunt. Nostra aetate auctores disputant de immutando die festi paschalis, ita 
ut incidat in dominicam mediam inter 4-11 aprilis unoquoque anno. 

3 Cf. Apocal. I, 10; Act. Apost., XX, 7; S. Tgnatius: Epist. ad episcopum 
Magnensem c. 9; c. 20 Cone. Nicaeni (a. 325) = c. 13 D. III De consecr. 

4 Cf. Kraus, Real Enziklopadie, v. Festa, ubi de origine historica singulorum 
festorum disserit; Benedictus XIV, Const. Nihil, d. 12 aug. 1742, Const. Ab eo, 
d. 5 nov. 1745, Const. Nullo modo, d. 14 nov. 1748; Pius VI, Const. Auctorem 
fidei, d. 28 aug. 1794. 

8 Cf. C. 1 Cone. Tolet. X (a. 656); Statuta synodalia S. Bonifacii cap. 36; 
Synod. Aquisgranen. (a. 809) Capitular. II, cap. 19; c. 1, D. III de consecr. 

6 Cf. c. 27 Cone. Aurei. I (a. 511) et c. 2, 3, Cone. Gerund. (a. 517) de rogatio¬ 
nibus; c. 3 Cone. Tarraconen. (a. 1239). 

7 Romani quoque Pontifices medio aevo usi sunt iure suo instituendi nova 
festa: v. g. Urbanus IV 1264 festum Corporis Christi instituit; cf, etiam cap. uni¬ 
cum de relig. II, 16 in Clem. 

8 Cf. c. 3 Cone. Tarraconen. (a. 1239) de festis S. Theclae, S. Francisci Assi- 
siensis, S. Dominici, S. Antonii Patavini; Cone. Magfeld. prov. Cantuar. (a. 1362). 



286 


PONT. FACULTAS THEOLOGICA S. BONAVENTURAE 


Concilium Tridentinum numerum festorum nec pro suprema sua - 
auctoritate definivit nec imminuit neque Episcopis antiquam potestatem 
instituendi nova festa subduxit. 5 

Tandem Urbanus VIII, Const. Universa d. 13 sept. 1642 catalo¬ 
gum reformatum festorum promulgavit, in quo enumerantur festa, quae 
de praecepto ex turis communis sanctionibus unice essent servanda. 10 Qui 
catalogus postea nonnisi leviter a Rom. Pontificibus immutatus fuit. 11 
Deinde S. Pius X morem gerens exigentiis nostri temporis et consulere 
volens unitati disciplinae quod ad numerum festorum in universa eccle¬ 
sia catholica attinet, disciplinam de diebus festis moderavit, 1 ' 2 praeter 
dies dominicos tantum octo dies festos retinendo, quibus in C.I.C . acces¬ 
serunt duo ex suppressis illa Constitutione. 

d) Dies festi in iure vigenti-. 

1) in C.I.C.: Quae dicta sunt de diebus dominicis pertinent etiam 
ad alios dies festos, quae in disciplina C.I.C. servati sunt, videlicet festa 
Nativitatis, Cricumcisionis, Epiphaniae, Ascensionis et Sanctissimi Cor¬ 
poris Christi (festa Domini); item Immaculatae Conceptionis et As¬ 
sumptionis Almae Genitricis Dei Mariae (in honorem B. V.); praeterea 
S. Ioseph Sponsi B. V.; beatorum Apostolorum Petri et Pauli et omnium 
Sanctorum. 13 

At, inter Ecclesiam latini ritus et Ecclesiam orientalium rituum, 
nulla habetur uniformitas nec quoad numerum festorum de praecepto 
neque quoad tempus celebrationis eorum festorum quae in utraque Ec¬ 
clesia celebrantur, prouti ex allato schemate codificationis orientalis ap¬ 
paret. 


9 Cf. Cone. Trident., Sess, XXV de regul. cap. 12 et decret. de invocatione 
Sanctorum et Sess. XXV de diebus festis. 

10 Cf. S.C.R., decret., d. 18 apr. 1643; Benedictus XIV, Doctrina de Serv. 
Dei beatificatione, 1. IV, part. 2, cap. 16; Pius VI, Const. Auctorem fidei, d. 
28 aug. 1794, prop. 74. 

11 Cf. Clementis XI, Const. Commissi, d. 6 dec. 1708, de restaurato festo 
Immaculatae Conceptionis B. M. V. in universa Ecclesia. 

12 Cf. S. Pii X, Const. Supremi disciplinae, d. 2 iul. 1911, in A.A.S., III, 305. 

13 Cf. can. 1247; item cf. Martinus V, Const. Ineffabile, d. 26 maii 1429, 
§ 1; Eugenius IV, Const. Excellentissimum, d. 26 maii 1433; S. Pius V, Const. 
Cum primum, d. 1 apr. 1566, § 7; Urbanus VIII, Const. Universa, d. 13 sept. 
1642, § 2; Clemens XI, Const. Commissi. Nobis, d. 6 dec. 1708; Leo XIII, litt. 
ap. Quod paucis, d. 28 ian. 1890; litt. ap. Etsi apud nobilissimam, d. 3 iun. 1890; 
litt. ap. Quod erat maxime, d. 3 mart. 1891; S. Pius X, motu prop. Supremi disci¬ 
plinae, A. 2 iul. 1911, n. 1; S.R.C., S. Ioseph, d. 8 maii 1621; decr. gen., d. 
13 sept. 1692; 

2) Schema de diebus festis de praecepto in Ecclesia orientali ser¬ 
vandis . 

§ 1. Dies festi de praecepto, in universa Ecclesia Orientali servandi 
sunt: omnes et singuli dies dominici, festa Nativitatis D. N. I. Christi, 
Epiphaniae, Ascensionis, Dormitionis Almae Genitricis Dei Mariae, ac 
Beatorum Petri et Pauli Apostolorum. 

§ 2. Sequentes vero dies festi ubi iure particulari vigent servandi 
sunt: festum Circumcisionis D. N. I. Christi, Ingressus Domini in tem¬ 
plum, feria VI in Parasceve, feria II post dominicam Resurrectionis, et 
feria II post dominicam Pentecostis, festum Sanctissimi Corporis Christi, 
Transfigurationis, Exaltationis SS.mae Crucis, Immaculatae Conceptionis, 
Nativitatis et Annunciationis SS.mae Dei Genitricis Mariae, Sancti Io- 
sephi eius Sponsi, Omnium denique Sanctorum. Item alii dies festi ser¬ 
vandi ex probati Concilii vel probatae consuetudinis praescripto. 

Igitur, festa Circumcisionis Domini, Sanctissimi Corporis Christi, Im¬ 
maculatae Conceptionis B. M. V., S. Ioseph Sponsi B. M. et Omnium 
Sanctorum non in tota Ecclesia orientali sunt de praecepto, sed. tantum ab 
aliquibus Communitatibus Orientalibus (v. g. Malabaresi) celebrantur. 
Praeterea festum Nativitatis Domini et dies Paschae in Ecclesia latina cele¬ 
brantur secundum Kalendarium Gregorianum, in Ecclesia orientali autem 
secundum Kalendarium Iulianum. 

At, plures Delegati Codificationis orientalis petierunt, prouti ex sche¬ 
matibus eiusdem Codificationis constat, ut omnia festa de praecepto in 
universa Ecclesia catholica sint communia. Revera, haec diversitas inter 
utramque Ecclesiam, latinam scilicet et orientalem, sive quoad numerum 
sive quoad tempus celebrationis festorum de praecepto, nocet unitati et 
catholicitati Ecclesiae, uti v. g. in America ubi permulti Protestantes ha¬ 
bentur, et perturbat ordinem publicum praesertim in illis territoriis et 
regionibus, in quibus catholici diversi ritus insimul commorantur. Qua¬ 
propter necesse est, ut in Concilio Oecumenico Vaticano II hac in re ad 
maiorem uniformitatem tandem aliquando deveniatur. 

e) Item, propter easdem rationes desideratur, ut dies festi paschalis in 
utraque Ecclesia immutetur, ita ut incidat inter 4-11 apr., ex quo fiat 
festum immobile, et die fixo unoquoque anno celebretur. 

Cetera omnia festa, quae non pertinent ad festa ordinaria seu ca¬ 
nonis, ubi iure particulari vigent, serventur. 

/) Ad maiorem uniformitatem obtinendam in universa Ecclesia ca¬ 
tholica, etiam experientia Commissionis Codificationis C.I.C.O. prae ocu¬ 
lis habenda est. In Congressu VI enim Commissionis orientalis pro Con¬ 
cilio Oecumenico Vaticano I nonnulli Hierarchae Orientales petierunt, ut 
data venia, locus et tempus adsignaretur, ut in eiusdem Concilii sche- 

matibus disciplinaribus ius novum includatur quod toti Ecclesiae orientali 
applicari posset. 

Tunc temporis vero, talis erat condicio legislationis canonisticae orien¬ 
talis, ut non sine magna difficultate atque incertitudine cognosci posset 
quaenam leges et quantum Ecclesias orientales obligarent. 

Revera Commissio pro codificatione iuris orientalis, quae a Pio 
Papa XI, anno 1929 14 constituta fuit, in condendo C.I.C.O. non paucas 
neque parvi momenti difficultates experta est. Etenim multiplicitas rituum 
in se ipsa praecipuam efformabat difficultatem. Ritus enim differunt inter 
se liturgicis praescriptis necnon disciplinaribus normis; imo inter diversas 
communitates ethnicas ad eundem ritum pertinentes, puta apud Melchitas 
et Ruthenos, 15 nonnulla disciplinaria discrimina conspiciebantur. 

Aliam difficultatem efficiebat principium a Commissione Codifica- 
tionis Orientalis statutum de servandis videlicet traditionibus et moribus 
Orientalium, qui utpote diversi, obstare poterant quominus disciplina in 
tota Ecclesia Orientali communis efformari posset. 

Attamen, his aliisque pluribus difficultatibus non obstantibus in¬ 
numera sunt beneficia Codificationis orientalis, pro singulis ecclesiis*orien¬ 
talium rituum: 

1) sive quod attinet ad disciplinam ipsam, quia in praecedenti le¬ 
gislatione orientali legum claritas et in his applicandis, puta quoad dies 
festos de praecepto, quoad dies et legem ieiunii et abstinentiae, quoad 
impedimenta matrimonialia, quoad S. Liturgiae celebrationem et S. Sy- 
naxis receptionem necnon quoad sacramentum Confessionis etc. certi¬ 
tudinis nota summopere desiderabatur; 

2) sive quod respicit ordinem publicum mutuasque Relationes in¬ 
ter Communitates orientales diversi ritus: ceciderunt enim sublimia moe¬ 
nia quae fideles ab invicem ob ritus diversitatem separabant. Hodie mu¬ 
tuus amor inter orientales regnat in bonum et gloriam catholici nominis. 

Hodie Ecclesia Catholica, praesertim in fideles plurium rituum in 
eodem territorio existunt, experitur necessitatem colligendi vires ad 
institutionem et educationem catholicae iuventutis, ad uniformem efficien¬ 
dam actionem Ecclesiae in societatem civilem ad praeservandos fideles ab 
errore et vitiis et ut fideles corroborentur in fide. Quae omnia, obti¬ 
neri possunt per maiorem uniformitatem praecipuorum punctorum iuris 
et disciplinae, praesertim si communi studio et consensu fiant, quod 
optime intimiori unioni utriusque Ecclesiae iuvabit. 


14 Cf. A.A.S., 21 (1929) 669. 

15 Cf. E. Herman, in Orientalia Christiana, t. 32 (1933) 103. 

III. Quoad legem ieiunii et abstinentiae 

1. Ecclesia quamadmodum dies festos specialiter cultui divino de¬ 
dicavit a populo christiano in sancta laetitia 16 transigendos, ita alios 
dies singulari modo deputavit ad orationem, cum poenitentia unitam, 
sive, ut dici solet in formulis ecclesiasticis, ieiunio consecravit. 17 

2. Ieiunium secundum generalem significationem est abstinentia a 
cibis sive quoad qualitatem sive quoad quantitatem. 

Ieiunium ecclesiasticum, quod instituitur secundum formam ab Ec¬ 
clesia praescriptam, sensu stricto acceptum, quod etiam appellatur ie¬ 
iunium plenum sive ex disciplina vigente simpliciter « ieiunium », con¬ 
sistebat essentialiter in unica comestione plena per diem, quae tamen 
collatiunculam vespertinam et matutinam non excluderet et citra di¬ 
spensationem per se coniungebatur cum abstinentia a carnibus, immo 
saltem in quibusdam ieiuniis etiam ab ovis et lacticiniis. 18 

A quo ieiunio pleno distinguebatur ieiunium semiplenum, quod 
erat mera abstinentia a carnibus et lacticiniis, sed sine onere unicae 
tantum comestionis plenae, atque ex usu loquendi vocabatur simpliciter 
« abstinentia ». 19 

3. Quae in disciplina ieiunii cum quamplurima potius consue¬ 
tudine quam expressa lege essent statuta, atque multa penderent a 
particularibus conditionibus temporum et locorum, potissimum inter 
particulares quoque regiones eiusdem ritus non levis introducta est 
diversitas, unde iam saec. ii graves controversiae ortae sunt v. g. de 
ieiunio ante festum paschale, 20 vel die sabbati praesertim tempore 
quadragesimae. 21 

Ieiunium antepaschale antiquitate et dignitate principem occupat 
locum. Eius enim vestigia iam saec. ii et m reperiuntur atque a Con¬ 
cilio Nicaeno (a. 325) 22 vel ipsa «quadragesima» expresse com¬ 
memoratur tanquam praxis in Ecclesia statuto tempore recepta. 23 Quae 


16 Cf. Deut. XVI, 15; Cone. Pragense (a. 1860), in Collect. Lac.; t. V, coi. 469. 

17 Cf. Matth. XVII, 20; Nationalis Synodus Albana (a. 1703), in Collect. Lac., 
t. I, coi. 294; Cone. Prov. Colecen. (a. 1863) in Collect. Lac., t. V, coi. 717. 

18 Cf. Cone. Trid., Sess. XXV, decr. de delectu ciborum et de ieiuniis; cap. 2, 
3, X, de observ. ieiunii. 

19 Ibidem. 

20 Cf. Eusebius, Hist. eccl., 1. V, cap. 23, 24, in Hefele, t. I, p. 94, nota 1, 
p. 99; Funk, in Acta theol. Tubing., t. 75, p. 179. 

21 Cf. can. 66 Apostolorum, in Hefele, loc. cit., p. 166, nota 3. 

22 Cf. Cone. Nicaenum (a. 325) c. 5 = c. 3, D. 18. 

28 Cf. Tertullianus, De oratione, cap. 18; De ieiunio, cap. 12, 13, 14; 
Origenes, in Homilia X in Levit.-, Hieronymus, in Epist. 41, ad Marcellam. 


19 (IV b) 

uniformitas in substantiali observatione antepaschalis ieiunii inde ab 
antiquissimo tempore usque ad nostram aetatem tum quoad initium et 
finem, tum quoad formam et continuationem ieiunii magnam adiunctam 
habuit varietatem disciplinae. 24 

Praeter ieiunium quadragesimale ante festum paschale, Ecclesia 
orientalis observat tres alias quadragesimas; Ecclesia Latina quoque 
antiquitus ex iuris praescripto ieiunavit per unam quadragesimam ante 
festum Nativitatis D. N. et per alteram ante festum S. Ioannis Baptistae. 20 

Antiquissimum quoque in Ecclesia Romana est ieiunium Quatuor 
temporum, cuius mentionem iam faciunt S. Hieronymus et S. Leo 
Papa 1. 26 

leiunia in vigiliis, ut ipsum nomen insinuat, pridie principalium 
festorum celebrabantur. Quibus ex ieiuniis complura certe iam antiquis¬ 
simis temporibus fuerunt recepta velut ieiunium ante Pascha, ante festum 
Pentecostes et Nativitatem D. N. I. Christi. 27 

Diebus veri ieiunii antiquitus adnumeratae fuerunt feria quarta et 
sexta uniuscuiusque hebdomadae. 28 Quam praxim usque ad nostram 
aetatem sequitur Ecclesia orientalis. 29 

In Ecclesia occidentali pro diversitate regionum ieiunium quoque 
ob sepulturam dominicam praescriptum fuit die sabbati, 30 a quo ieiunio 
observando Ecclesia orientalis generatim vel in ipsa quadragesima excepto 
sabbato sancto semper aliena fuit. 31 

Paulatim vero in Ecclesia latina ea introducta est disciplina, ut 
feria sexta nonnisi abstinentia a carnibus fuerit servanda, 32 quoad ean¬ 
dem abstinentiam in sabbatis per annum consuetudo uniuscuiusque re¬ 
gionis debuit observari. 33 Quae abstinentia sabbatina inde ex medio 
aevo non iam in solam memoriam dominicae sepulturae, sed po- 


24 Cf. Benedictus XIV, De Synodo dioecesana, 1. XI, cap. 3, n. 3; cap. 5, 
n. 1; cf. etiam Ferrares, in « Razon y Fe », t. 44, p. 518; t. 46, p. 240. 

25 Cf. c.. 7. 6. D. 76; Cap. 2 X. de observ. ieiunii. 

29 Cf. Ibidem. 

27 Cf. Eusebius, Histor. eccl., 1. V, cap. 23, 24; c. 89 Cone. Trull. (a. 691); 
Statuta synodalia S. Bonifacii, cap. 35. 

28 Cf. c. 69 Apostolorum; c. 11, 16 D. III de consecratione. 

29 Cf. Synod. Sciarfense Syrorum (a. 1888) p. 58, 60-61, et Synod. Provinciale 
Ruthenorum (a. 1891) p. 162 cum moderatione antiqui rigoris. 

30 Cf. Cone. Trullanum, De ieiunio, cap. 14; Benedictus XIV, De Synodo 
Dioecesana, 1. XI, cap. 5, n. 1, 2, 3. 

31 Cf. c. 66 Apostolorum; Benedictus XIV, l. c., n. 1, 2. 

32 Cf. Nicolaus M. in resp. ad consuit. Bulgarorum, c. 4, 5 (a. 866); cap. 3 
X de observ. III, 46. 

33 Cf. Ferreres, in « Razon y Fe », t. 46, p. 515. 

tissimutn a clericis propter reverentiam B. M. V. fuit recepta. Inde 
orta est illa differentia inter « ieiunium » et « abstinentiam », quae nunc 
iam diu in Ecclesia occidentali et orientali ex communi modo loquendi 
retinetur et legibus quoque fuit sancita. 34 

4. Disciplina vigens: : 

A) In C.I.C.: 

Can. 1250. Abstinentiae lex vetat carne iureque ex carne vesci, non 
autem ovis, lacticiniis et quibuslibet condimentis etiam ex adipe ani¬ 
malium. 

Can. 1251. § 1. Lex ieiunii praescribit ut nonnisi unica per diem 
comestio fiat; sed non vetat aliquid cibi mane et vespere sumere, ser¬ 
vata tamen circa ciborum quantitatem et qualitatem probata locorum 
consuetudine. 

§ 2. Nec vetitum est carnes ac pisces in eadem refectione permiscere, 
nec serotinam refectionem cum prandio permutare. 

Can. 1252. § 1. Lex solius abstinentiae servanda est singulis sextis 
feriis. 

§ 2. Lex abstinentiae simul et ieiunii servanda est feria quarta Ci¬ 
nerum, feriis sextis et sabbatis Quadragesimae et feriis Quatuor Tempo¬ 
rum, pervigiliis Pentecostes, Deiparae in caelum assumptae. Omnium 
Sanctorum et Nativitatis Domini. 33 

§ 3. Lex solius ieiunii servanda est reliquis omnibus Quadrage¬ 
simae diebus. 

§ 4. Diebus dominicis vel festis de praecepto lex abstinentiae, vel 
abstinentiae et ieiunii, vel ieiunii tantum cessat, excepto festo tempore 
Quadragesimae nec pervigilia anticipantur; item cessat Sabbato Sancto 
post meridiem. 

Quoad tempus-. 

a) Dies ieiunii et abstinentiae nunc sunt: feria IV Cinerum; 
feria VI Hebdomadae Sanctae; pervigilia Immaculatae Conceptionis 
B. M. V. et Nativitatis Domini. 

b) Dies solius ieiunii. Servandum est reliquis omnibus diebus 
Quadragesimae. 

c) Dies solius abstinentiae sunt singulae feriae sextae totius 

anni. . 


34 Cf. Synod. Sciarfense (a. 1888) p. 57; S. C. Inquisitionis, d. 28 febr. 1760. 

35 Cf. c. 1-6, D. LXXVI; c. 6-9, D. III, de cons,- c. 16, D. V, de cons. ■ c, 3; 

X,■ de observatione ieiuniorum, III, 46; S. Pius X, M. P., Supremi disciplinae, 
d. 2 iul. 1911, n. V, . 

d) Cessat lex (sub a, b, c) in diebus dominicis et in festis de 
praecepto, excepto festo tempore Quadragesimae (sc. in festo S. Io- 
seph 19 martii). 36 

Tempus quo simplex abstinentia a carnibus est servanda, sunt 
omnes feriae sextae per annum etiam ieiunio non consecratae et prae¬ 
terea diebus quibus simul cum ieiunio praescribitur abstinentia. In 
ecclesia vero orientali etiam in sabbatis solummodo permittitur xero¬ 
phagia sive « aridus cibus ». 37 

Austerior illa abstinentia vel xerophagia diebus dominicis (et sab¬ 
batis et festo Annunt. B. V. M. in Ecclesia orientali) quadragesimae 
praescripta et expressa lege universali nondum sublata, per indulta 
apostolica non solum permissis ovis et lacticiniis reducta est ad ordi¬ 
nariam abstinentiam a carnibus, sed etiam ipse esus carnium iisdem 
diebus nunc passim indulgetur. 38 

B) In C.I.C.O.: Ex schemate Codicis luris Canonici Orientalis. 

a) Abstinentiae lex vetat carne, ovis vel lacticiniis vesci, salvo iure 
particulari quod vetet esum piscium vel permittat usum ovorum et 
lacticiniorum. 

b) Lex ieiunii prohibet quominus ante meridiem ad modum cibi 
aliquid sumatur, servata, quod attinet ad reliquam partem diei, legi¬ 
tima cuiusque ritus et loci consuetudine circa ciborum quantitatem et 
qualitatem. 

c) § 1. Lex solius abstinentiae in universa Ecclesia Orientali ser¬ 
vanda est: 

1° Singulis feriis quartis et sextis, iis exceptis quas indicant le¬ 
ges liturgiae vel legitimae consuetudines; 

2° Singulis diebus sabbatis et dominicis Magnae Quadrage¬ 
simae; 

3° Singulis diebus sacri temporis praecedentis Nativitatem Do¬ 
mini, Dormitionem B. Mariae Virginis et festum Apostolorum Petri et 
Pauli. 

§ 2. Lex solius abstinentiae servanda est, ubi viget, festo Exalta- 

30 Cf. Commiss. Cod. interpr.; in A.A.S., XII, 573 et 24 nov. 1920, in A.A.S., 
XII, 573. 

37 Cf. Benedictus XIV, Const. In suprema, d. 22 aug. 1741 § 2; Synod. 
Sciarfensis (a. 1888), p. 59. 

38 Cf. Synod. provinc. Ruthen. (a. 1891), p. 163 sq., ubi relaxationem abstinen¬ 
tiae tempore quadragesimae extendit paucis exceptionibus factis ad carnes vel 
saltem ad ova et lacticinia, cum Synod. Sciarf. (a. 1888), p. 59 antiquae xeropha¬ 
giae addat solummodo pisces et vinum similesque potiones parce sumptas. 



DE UNIFORMITATE CIRCA IMPEDIMENTA MATRIMONIALIA 


293 


tionis SS.mae Crucis et Decollationis Sancti Ioannis Baptistae, aliisque 
diebus ex probati Concilii praescripto vel legitima consuetudine. 

d) § 1. Lex ieiunii et abstinentiae in universa Ecclesia Orientali ser¬ 
vanda est diebus Quadragesimae Magnae, exceptis sabbatis et dominicis, 
Sabbato autem Sancto, nisi aliud ferat ius particulare, eadem lex ser¬ 
vanda est. 

§ 2. Lex ieiunii et abstinentiae servanda est ubi viget: 

1° Pervigiliis Nativitatis D. N. I. Christi et Epiphaniae; 

2° Diebus Rogationis Ninivitarum; 

3° Diebus ex probati Concilii praescripto vel legitima consue¬ 
tudine. 

e) Diebus dominicis et festis de praescripto lex abstinentiae vel 
abstinentiae et ieiunii cessat, excepto festo Exaltationis SS.mae Crucis, 
nisi aliter ferat ius particulare, et excepto, ad abstinentiam quod atti¬ 
net, tempore Magnae Quadragesimae. 

/) In familiis mixti ritus facultas fit ut omnes unius eiusdemque 
ritus praescripta in ieiuniis et abstinentiis servent. 

5. Haec diversitas disciplinae ieiunii et abstinentiae inter utram¬ 
que Ecclesiam, sive quoad tempus et dies, sive quoad formam et modum 
tum in ordine publico, praesertim si in eodem territorio praeter catho¬ 
licos latinos et orientales etiam acatholici commorantur, tum in ordine 
privato seu in familiis mixti ritus dissociationem animorum inter fideles 
provocat atque auget. 

Quapropter, attentis rationibus et condicionibus vitae, facilitate et 
frequentia necessitudinum, quas totius orbis terrarum populi et na¬ 
tiones ob nostrae aetatis expeditissimum commeatum inter se nectunt, 
peropportunum videtur, ut tam complexa hodierna seu vigens disci¬ 
plina ieiunii et abstinentiae non solum ad simpliciorum formam redi¬ 
gatur, sed ut in hac materia in universa Ecclesia catholica etiam maior 
uniformitas habeatur. 

Haec tamen omnia, quae maiorem unitatem inter utramque Eccle¬ 
siam, orientalem scilicet et occidentalem, promovere valent, fraterne 
prudenterque cum libera discussione, consensione et acceptatione Pa¬ 
trum in futuro Concilio Oecumenico Vaticano II disceptari et statui 
debent. 

IV. Quoad impedimenta matrimonialia et proscriptionem 

ACTIONIS ACCUSANDI MATRIMONIUM OB VIM ET METUM. 

I) Quoad impedimenta-. Impedimentum matrimonii in genere est 
circumstantia, propter quam ex iure divino vel humano valida aut licita 
contractus matrimonialis celebratio prohibetur. Qua ex definitione ge- 

nerali rite explicata facile iam patet, quid sit impedimentum canonicum 
matrimonii. Quamvis enim omnes homines subiiciantur impedimentis 
iuris divini sive naturalis sive positivi, tamen soli fideles, non infideles, 
directe obstringuntur impedimentis iuris ecclesiastici. 

De his ultimis praecise seu ecclesiasticis impedimentis in praesenti 
propositione agitur. Idcirco, omittentes divisiones impedimentorum de 
quibus in cann. 1031, 1037, 1971 § 1 n. 2, aliisque locis C.I.C. sancitur, 
haec nostra animadversio respicit tantum impedimenta dirimentia gra¬ 
dus minoris, quae sunt: 

1 .luxta C.I.C.: a) consanguinitas in tertio gradu lineae collateralis; 
b) affinitas in secundo gradu lineae collateralis; c) publica honestas in 
secundo gradu; d) cognatio spiritualis; e) crimen ex adulterio cum pro¬ 
missione vel attentatione matrimonii etiam per civilem tantum actum 
(can. 1042 § 2). 

2. luxta C.I.C.O.: a) consanguinitas in sexto gradu lineae obli¬ 
quae; b) affinitas de qua in can. 67 § 1, n. 1, in quarto gradu lineae 
obliquae; et illa de qua in eodem canone § 1, nn. 2, 3, in quovis 
gradu; c) publica honestas in secundo gradu; d) cognatio spiritualis; 
e) tutela et cognatio legalis de quibus in can. 71; 'f) crimen ex adulterio 
cum promissione vel attentatione matrimonii etiam per civilem tantum 

,39 

actum. 

Gum enim ad solam supremam auctoritatem ecclesiasticam pertineat 
impedimenta ecclesiastica quaelibet pro baptizatis statuere per modum 
legis sive universalis sive particularis et consequenter iisdem iam sta¬ 
tutis derogare aut eadem abrogare vel immutare, desideratur, ut Pa¬ 
tres in futuro Concilio Oecumenico Vaticano II provideant: 

a) ut computatio impedimentorum quoad gradum affinitatis et 
consanguinitatis inter utramque ecclesiam imprimis facilior reddatur, ita 
ut causae matrimoniales sive S. C. pro Ecclesia orientali definiendae pro¬ 
positae sive S. R. Rotae demandatae expeditiori modo et via tractari 
possint; praeterea 

b) ut saltem aliqua impedimenta minoris gradus, veluti consan¬ 
guinitas, affinitas, publica honestas et cognatio spiritualis non inter 
impedimenta dirimentia, sed tantum inter impedimenta impedientia 
matrimonium computentur. Quia in vigenti disciplina Ecclesiae sive 
occidentalis sive orientalis permulta alia habentur impedimenta et recte 
quidem, quae matrimonium dirimunt, quo praescripta iuris communis 
de impedimentis in genere sat implexa esse videtur. 


a9 Cf. Pius XII, Motu Prop. Crebrae allatae sunt, d. 22 febr. 1949, in 
A.A.S., 1949, n. 3, can. 31. 

Delegati vero orientales pro Codificatione iuris orientalis, prouti ex 
pluribus schematibus eiusdem codificationis clare apparet, petierunt, 
ut disciplina matrimonii, ad impedimenta matrimonialia quod attinet, in 
universa Ecclesia catholica omnino uniformis reddatur. Et iam initio, 
cum ad Codicem conficiendum prima conferrentur studia, Petrus S. R. E. 
Presbyter Cardinalis Gasparri, Consilii Praeses Codici canonico Orien¬ 
talis Ecclesiae praeparando, ob oculos habitis facilitate et frequentia 
necessitudinum, quas orbis terrarum populi et nationes ob nostrae ae¬ 
tatis expeditissimum commeatum inter se nectunt, litteris die 25 Septem¬ 
bris 1930 datis, sacros Orientalis Ecclesiae Pastores consulebat, ab 
iisdem petens an in expletionem optatorum multis e locis Apostolicae 
Sedi explicatorum expedire videretur, ut, quoad fieri posset, ecclesia¬ 
stica disciplina ad matrimonialia impedimenta et ad formam ineundi 
nuptialis foederis pertinens unius tenoris redderetur; idque poscebatur, 
quia ob memoratam eundi et remeandi facilitatem crebriores habe¬ 
bantur inter homines mixti ritus nuptiae necnon eo proposito, ut incer- 
titudines de matrimoniorum validitate, eorum sanctitati nocentes, peni¬ 
tus auferrentur. 

II) Quoad proscriptionem actionis accusandi matrimonium ob vim 
et metum : Item ad matrimonium quod attinet, videndum est an ali¬ 
quando et in quibusnam casibus possibile sit proscribere actionem accu¬ 
sandi matrimonium quando nempe illud a coniugibus de nullitate, ob 
gravem vim et metum iniuste et ab extrinseco incussum, accusatur, ita 
ut exacto semestre vel anno a celebratione matrimonii non amplius accu¬ 
sari possit de nullitate. 

Non raro enim accidit, quod coniuges, exorta in ipsos aliqua lite vel 
dissensu animorum ob quamcumque causam, recurrunt ad accusationem 
sui matrimonii etiam post decem vel quindecim annos allegantes, eorum 
matrimonium ex vi et metu contractum fuisse. 

At, si coniuges per plures annos secum cohabitaverint, etsi eorum 
matrimonium forte ab una saltem parte ex vi et metu contractum fuerit, 
quae pars idem matrimonium ratum habuit, quomodo recurrere po¬ 
test ad accusationem sui matrimonii de nullitate ob vim et metum? 

Sane, in his casibus saepe agitur potius de vero dolo quam de vera 
causa matrimonii nullitatis. 

Haec omnia quae scripsi, salvo meliori iudicio, sapientissimo studio 
et examini eorum quibus interest, omni qua par est reverentia, humili 
animo submitto. 

VOTUM N. 11 

DE ECCLESIIS ORIENTALIBUS UNITIS IN SUA NATIVA 

INDOLE SERVANDIS 
(G. Eldarov) 

Ex peculiari momento ecclesiologico, apologetico et unionistico Eccle¬ 
siarum orientalium cum Sede Apostolica in commune existentium, con¬ 
sulenda videtur de ipsis specialis et adaequata consideratio in actionibus 
et documentis proximi Concilii Oecumenici. Ad hoc Auctor huius voti 
sequentia proponit, eadem desumens ex ampliori studio ecclesiastico- 
unionistico de Ecclesiis Ritus Orientalis a se exarato ( Chiese Cattoliche 
di Rito Orientale, Apud Pontificium Institutum Orientalium Studio¬ 
rum 1958, pp. XXXIV-278) et partim typis edito (in ephem. Miscellanea 
Franciscana, v. 58, 1958, pp. 155-194; 513-536). 

Ecclesiae catholicae ritus orientalis specialem formam existentiae 
ecclesiasticae praeseferunt in ambitu communionis catholicae, cum gau¬ 
deant characteribus liturgicis, canonicis, sed et theologicis et culturalibus 
propriis (saltem iure et potentialiter, ex intentione ipsius Sedis Aposto- 
licae in pluribus documentis expressa), easdem notabiliter ad invicem et 
respectu Ecclesiae occidentalis discriminantibus. Quo haud parum tri¬ 
buunt illi spendori catholicitatis Ecclesiae quem ipse Leo XIII extollebat 
(Litt. Apostol. Orientalium dignitas in: A.S.S., 27, 1894-5, p. 258), 
necnon et modum appetibilem unionis christianis dissidentibus praebent. 

Haec omnia tamen hodie (magis autem decenniis praeteritis) fere 
ubique ruere cernuntur in Ecclesiis orientalibus unitis, ope praesertim 
sic dicti « uniatismi » easdem afficientis, in eo consistentis, quod charac¬ 
teres et elementa liturgica, canonica, culturalia a genuina indole et tradi¬ 
tione orientali aliena in patrimonium orientale inconsulto immittuntur, 
dum nativa orientalitas comprimitur. Quod ita quandoque progressum 
est, ut formula unionistica in huiusmodi Ecclesiis orientalibus apparens 
iam pluribus unionistis catholicis minus apta videatur, dissidentibus 
autem prorsus odiosa. Et, utcumque, talis conditio ecclesiastica haud 
parum obnubilat illum praecitatum splendorem catholicitatis, atque ipsam 
peculiarem dignitatem ecclesiasticam communitatum orientalium deprimit. 

Froponitur proinde ut communi studio et consilio a Patribus et 
peritis tota res Ecclesiarum orientalium unitarum undequaque conside¬ 
retur, et quidem non tantum sub aspectu liturgico et canonico, sed et 
culturali, theologico, ecclesiologico (an detur et quae sit profundior 
ratio theologica specialis conditionis Ecclesiarum ritus orientalis in am- 

bitu Ecclesiae catholicae), atque viae et modi inveniantur et indicentur 
(si et quousque expediat) ad formas orientales genuinas servandas vel 
recuperandas. Quin tamen, e converso, naturalis fluxus bonorum ex 
una in aliam partem eiusdem Ecclesiae catholicae arte vel vi impediatur, 
cum eum ipsa communio ecclesiastica secumferat, bona singulorum 
— sive sint fideles, sive communitates — omnibus tradens. Ita potius 
aptentur Ecclesiae unitae ut possint elementa aliena modo sibi proprio 
in suam compaginem ecclesiasticam orientali ratione assimilata integrare. 


VOTUM N. 12 

DE CULTU MARTYRUM IGNOTORUM REVISENDO 

(I. Gagov) 

Neminem latet quantam cultus martyrum eorumque reliquiarum 
obtinuerit gratiam apud Ecclesiam antiquam. Hoc verum est pro Ecclesia 
universa, sed magis valet pro Roma, quae sive numero, sive praestantia 
suorum martyrum ceteras una excellit civitates in orbe. 

Ob hanc rationem, data pace Ecclesiae post Constantinum, ceterae 
Ecclesiae orbis christiani, quae martyres non habuerant, recursum fece¬ 
runt ad Romam exquirendi obtinendique causa reliquias martyrum, quas 
apud se deferrent et excolerent. 

Munifica Mater Roma, centena apophoreta ex suis ubique concessit 
et donavit. Reliqua autem corpora martyrum quae adhuc remanserant, 
curavit ut ex coemeteriis suburbanis intra moenia in ecclesias urbanas 
transferrentur ne eorum cultus minueretur. Quotquot enim remanserant 
corpora martyrum notorum, post varias translationes suorum praedeces¬ 
sorum, Paschalis Papa I, die 20 iulii anni 817 curavit ut in urbem 
collocarentur. Die illa Paschalis I, 2.300 corpora martyrum transtulit 
in urbem. 1 

Nullum corpus martyris noti remansisse post illam solemnem transla¬ 
tionem Paschalis I in coemeteriis suburbanis constat ex explicita declara¬ 
tione Gregorii Papae IV facta anno 827: « Quoniam cuncta sanctorum 
corpora praedecessores nostri nobiscum communiter detulerunt ». 2 

Post hoc et propter hoc coemeteria christiana neglecta fuere et fere 
oblita usque ad saec. xvi. 


1 A. Mai, Scriptorum veterum nova collectio, Romae, V, 1831, p. 348 sq. 

2 Cf. V. de Buick, De phialis rubricatis quibus martyrum, romanorum sepulcra 
dignosci dicuntur, Bruxelles 1855, p. 49. 

Tantum saeculis xvi et sequentibus, post novam explorationem coe¬ 
meteriorum factam praesertim ab Antonio Bosio (1576-1629) et succes¬ 
soribus eius, denuo reviviscit quaestio de martyribus « ignotis » qui in 
coemeteriis romanis adhuc requiescebant. 

Hic Bosius, quamquam generatim sat deligens in effossionibus quas 
fecerat in coemeteriis, novam et prorsus ignotam antiquis methodum 
instauravit in recognoscendis corporibus martyrum. Cum enim non habe¬ 
rentur corpora martyrum notorum, ipse reputavit -palmam, quae super 
plurima sepulcra aspiciebatur sculpta vel depicta, signum esse certum 
martyrii illius super cuius sepulcrum aderat. Ideo miram revera instau¬ 
ravit theoriam, iuxta quam omne sepulcrum palma signatum continebat 
reliquias « ignoti » alicuius martyris. Theoriam in praxim deducens, 
cepit illico pro reliquiis distribuere variis principibus et ecclesiis, corpora 
supra quorum loculos palmam invenisset. 3 4 

Successores Bosii non minus fecisse constat ex plurimis documentis. 
Anno enim 1644 missa fuerunt ad Coloniam Agrippinam 50 corpora « mar¬ 
tyrum ignotorum » quia eorum sepulcra inventa fuere signata palmis / 

Anno 1672 ex coemeteriis Calepodii, Priscillae et Praetextati effossa 
fuerunt et distributa per varias regiones orbis 136 corpora « martyrum 
ignotorum >>, quorum sepulcra obsignata erant palma. 5 

Ipse Boldetti (1663-1749) ex parte sua, qui fuit administrator et 
curator coemeteriorum romanorum per 30 annos, nil aliud fecit nisi 
imitari praedecessores suos et distribuere reliquias « ignotorum sancto¬ 
rum » omnibus quotquot eas expetebant. Hoc modo tanquam authen¬ 
ticas reliquias plura centena corpora in mundum universum transmisit. 
Boldetti enim existimans palmam uti signum certissimum, indubium 
specificumque martyrii 6 « attesoche la palma abbastanza suppliva alia 
mancaAza di tutti quei segni (iscrizione, ampolla di sangue, ecc...), come 
prova incontestabile da farsi conoscere per veri martiri », 7 evacuavit 
fere coemeteria corporibus suis et orbem christianum ditavit reliquiis 
« sanctorum ignotorum » hoc uno nisus signo quia eorum sepulcra inve¬ 
nerat palmis signata . 8 

Talis modus agendi Boldetti plures coevos in suspicionem induxit 


3 Aringhi P., Roma subterranea novissima etc., I, Romae 1651, p. 583. 

4 Boldetti M. A., Osservazioni sopra i cimiteri de’ santi martiri ed antichi 
cristiani di Roma, aggiuntavi la serie di tutti quelli che in vare parti dei mondo si 
trovano, 2 in fol. Roma 1720, p. 246. 

5 Ib., p. 248. 

6 Ib., p. 283. 

7 Ib., pp. 235-7. 

* Ib., passim. 

ne falsae distribuerentur reliquiae pro authenticis. Et quoniam methodus 
sequebatur etiam extra Romam, in Sardinia v. gratia, 9 plures viri docti 
et pii insurrexerunt querendi causa ut finis poneretur modo agendi 
Boldetti vel asseclarum eius. 10 

Hi viri obiectiones suas, super quas suspicionem fundabant, ex 
quatuor praesertim sequentibus punctis et considerationibus trahebant: 

1) palmae inveniuntur depictae etiam super sepulcra paucorum 
mensium aetate infantium; 

2) palmae visuntur super sepulcra super quae sculpta erant etiam 
litterae DM (dis manibus). Mirum, ne scandalosum omnino fuisset, 
christianos super sepulcro veri martyris inscripsisse dedicationem dis 
manibus, cum scirent eum mortuum fuisse praecise quia noluerat induci 
falsos deos colere; 11 

3) palmae inveniuntur saepissime etiam super sepulcra certe post- 
constantiniana; 12 

4) palmae inveniuntur etiam aliquando super sepulcra quae fideles 
adhuc viventes sibi parabant ut post mortem ibi sepelirentur. 13 

His freti argumentis, indubie contrariis palmae uti signo speci¬ 
fico martyrii, = verbo et scriptis satagerunt ut cessaretur ab usu distri¬ 
buendi reliquias cultui destinatas, quae extrahebantur e sepulcris coeme¬ 
teriorum romanorum vel aliarum civitatum, palma obsignatis. 

Quaestio per longum tempus protracta alterna cum fortuna, definita 
fuit a Benedicto Papa XIV, qui in suo libro: De beatifcatione et cano- 
nizatione sanctorum, decrevit palmam nullum habere valorem ut signum 
certum martyrii. 

Ita quaestio iuridice definita fuit, sed practice nihil factum est postea 
ut amoverentur a cultu publico reliquiae « sanctorum ignotorum », quae 
sub variis denominationibus, puta Victoris, Victorini, Felicis, Liberati, 
Adeodati, etc... 14 in pluribus ecclesiis orbis christiani adhuc coluntur 


9 Ib., p. 246. 

10 Inter hos adnumerandi sunt praecipue: D. J. Mabillon, Eusebii Romani 
ad Theophilum Gallum epistola de cultu sanctorum ignotorum, in 12, Parisiis 
1698; Fabretti R., Inscriptionum antiquarum quae in aedibus paternis asservan¬ 
tur, explicatio et additamentum, in fol., Romae 1699; Muratori L. A., Novus 
thesaurus veterum inscriptionum in praecipuis earumdem collectionibus hactenus 
praetermissarum, collectore L. A. Muratorio, 6 in fol., Mediolani 1739-42; Papen- 
broeck, P. Lo Scacco, sacrista et praefectus cappellae Pontificiae etc. 

11 A. Lupi, Dissertatio ad nuper inventum Severae martyris epitaphium, in 4°, 
Panormi 1735, p. 105. 

12 Ib., p. 98 sq. 

13 Cf. Boldetti, o. c., p. 257. 

14 Ib., 242 sq. 

post dotationes habitas a variis curatoribus coemeteriorum praesertim 
romanorum inde a saec. xvi. 

Qualicumque alia consideratione praetermissa de ceteris reliquiis 
evidenter suspectis, quae visuntur in variis ecclesiis orbis christiani, puta 
lac, velum et cetera huiusmodi B. Virginis Mariae ceterorumque sancto¬ 
rum, praesertim antiquorum, petitio fit ut in proximo Concilio Oecu- 
menico quaestio profundius examinetur et sequens decretum promul¬ 
getur: In singulis provinciis ecclesiasticis vel in singulis Religionibus 
exemptis, commissiones instituantur virorum peritorum, cuius munus 
sit circa originem reliquiarum, quae in singulis ecclesiis asservantur 
inquirendi, certeque suspectas a veneratione fidelium abstrahendi. 


VOTUM N. 13 

DE AMPLIFICANDO CULTU S. IOSEPH, SPONSI B. M. V. 

(C. Stano) 

Cultus in honorem S. Ioseph, Sponsi B. M. V., inde praesertim a 
sec. xv, providenti Dei dispositione, mirum in modum ad nostros usque 
dies in Ecclesia universa succrevit. Item theologicae investigationes de 
eodem Sancto Patriarcha magnum habuerunt incrementum. 

Eius praecelsam dignitatem, eius arctissimas et singulares prorsus 
relationes tam cum Deipara Immaculata quam cum Filio Dei incarnato; 
item eius sanctitatis ac meritorum praerogativas, eius patrocinium tam 
in Ecclesiam universam quam in singulas christifidelium classes, eius 
salutifera exempla virtutum Doctores probatissimi ac theologicae Aca¬ 
demiae, sacro praeeunte Ecclesiae Magisterio, praesertim post illustria 
documenta Summorum Pontificum Pii IX et Leonis XIII, copiose illustra¬ 
runt et pleniore demonstraverunt luce. 

Plurimae ac solidissimae prodierunt scientificae elucubrationes ac 
theologicae commentationes, quae doctrinae elementa, ex Revelationis 
fontibus necnon Ecclesiae Magisterio deprompta, funditus enucleare 
atque inter christifideles latius evulgare satagunt, ita ut quaedam Iose- 
phina Summa iam obtinetur, qua variae nobilesque quaestiones de ipso 
S. Patriarcha tuto ac perspicue iam expendi possint. Immo, de praeci¬ 
puis huiusmodi argumentis mira videtur obtinuisse Theologorum con¬ 
sensio. 

Hunc vero Iosephinae doctrinae progressum latior ac splendidior 
subsecuta est, in dies magis magisque succrescens, erga inclitum Patriar¬ 
cham veneratio tam in universali Ecclesia quam in singulis nationibus 

ac dioecesibus religiosisque familiis: quod quidem magnum attulit chri- 
stianae societati emolumentum. 

Haud pauca vota ac desideria de cultu S. Ioseph amplificando 
— quae tum a sacrorum Antistitibus tum a Theologis ceterisque christi- 
fidelibus ad Sedem Apostolicam delata sunt praesertim a medietate 
saec. xix — feliciter iam adimpleta cernimus. Cuius rei testimonium 
sunt, inter alia, ipsius S. Ioseph proclamatio in Patronum universalis 
Ecclesiae (Pius Pp. IX, 8 dec. 1870); institutio festi eiusdem Patro¬ 
cinii (a. 1847) eiusque subsequens extensio ad universam Ecclesiam; 
Litaniae in honorem S. Ioseph an. 1909 adprobatae; solemnitas tandem 
S. Ioseph Opificis a Pio Pp. XII recens instituta (a. 1955). 

Quaedam tamen vota et desideria manent adimplenda. 

Inter alia, enixe desideratur: 

1) ut locus in Canone Missae ipsi Sancto Patriarchae assignetur: 
quod commode, uti videtur, fieri poterit (ex. gr. in oratione Communi¬ 
cantes, aut, quod facilius fortasse erit, in oratione Libera nos, quaesumus, 
Domine), semper dumtaxat post B. Virginem Mariam; 

2) ut in honorem S. Ioseph cultus protoduliae decernatur: quia 
in re communis et concors iam adesse videtur Theologorum sententia, 
ambitu ac significatione huius cultus eiusque distinctione ab hyperdulia, 
quae unice Virgini Deiparae debetur, clare definitis; 

3) consequenter desideratur ut nomen S. Ioseph in omnibus acti¬ 
bus ac textibus S. Liturgiae primum obtineat locum post B. Virginem 
Mariam, atque praeponatur tum omnibus aliis Sanctis V. et N. T., tum 
etiam Angelis, cum ratione praedestinationis et officii dignitatis (quam 
quidem congrue consequuntur gratiae et gloriae praerogativae) S. Ioseph, 
ut Theologi communiter sentiunt, omnes tam Sanctos quam etiam Angelos 
longe antecellat. 


VOTUM N. 14 

CONCILIARIS CONFIRMATIO PRIVILEGII EXEMPTIONIS 

RELIGIOSORUM 

(I. Sirna) 

Notio 

Exemptio (ex-emere), est, iuridice, privilegium ab Ordinarii loci 
iurisdictione subtrahens praeterquam in casibus a iure expressis, easdem 
personas subiiciens tantum internis Superioribus et Romano Pontifici 
(cf. cc. 499; 500, 615; 616, etc.). 

Necessitas nativa exemptionis ' 

Constitutio divino-positiva Ecclesiae secumfert omnes fideles opor¬ 
tere esse subiectos non tantum Romano Pontifici, sed etiam Ordinario 
loci. Relate autem ad subiectionis extensionem Ordinario loci pro bapti¬ 
zatis surgit quaestio, quatenus Ordinarius loci agit intra limites suae 
dioecesis, dum Religiones (can. 488, 1°) iuxta universalitatem Ecclesiae 
impelluntur ad pluridioecesanitatem seu universalitatem in bonum Eccle¬ 
siae finis, statuti a Divino Fundatore. 

Haec pluridioecesanitas Religionum natura sua exigit talem a pote¬ 
state Ordinarii loci libertatem, sine qua impossibile vel saltem difficile 
aliquoties foret finem assequi Religionum. Difficile utique est determi¬ 
nare hoc proprium libertatis, quae difficultas duxit in praxi et doctrina 
ad tutandam subiectionem totalem, exclusa qualibet nativa libertate. 
Tunc auctoritates ecclesiasticae intervenere ad exemptiones concedendas 
a Superioribus sibimet inferioribus relate ad proprios subditos. 

Sublata auctoritate Ordinarii loci quoad Religiosos ratione exemp¬ 
tionis, semper integra mansit potestas Romani Pontificis, cui Religiosi 
tenentur utpote suo supremo Moderatori subiici atque obtemperare vi 
etiam voti obedientiae (can. 499 § 1). 

Notae-historicae de exemptione 

Initio etiam monasteria erant Ordinario loci subiecta, imo nonnulla 
monasteria ab Episcopo condita fuerunt. 

Primae exemptiones personales ab Ordinario loci concessae fuerunt 
a Romanis Pontificibus personae morali monasterii in occidente, intef 
quas memorantur dispositiones S. Gregorii Magni (590-604). Dein, sub 
influxu iuris germanici, etiam exemptiones locales, quamvis earum subiec- 
tum passivum essent semper personae. 

Primum tamen exemplum verae et propriae exemptionis, in genere, 
invenitur in charta libertatis a Papa Honorio I (625-638) monasterio 
Bobbiensi data anno 628, ubi ait: « Ideo omnem cuiuslibet Ecclesiae 
sacerdotem in praedicto monasterio ditionem qualibet auctoritate ne 
extendere omnino prohibemus » (Bull. taur., I, p. 178). Aliae exemp¬ 
tiones successere ut monasterii Luxoviensis {ib., I, p. 183), Sancti Mar- 
tini Turonensis {ib., I, p. 208), etc. Anno 1090, omnia monasteria 
benedictina Vallis Umbrosae Congregationis exempta fuere. 

Saec. xiii, inter privilegia Ordinum Mendicantium, causa quoque 
eorum apostolatus extra conventus, eminet exemptio ab Ordinario loci, 
unde habita est exemptio mixta personarum et locorum. 

Nonnulla monasteria vel ecclesiae praeter exemptionem monachorum 

vel cleri illius ecclesiae ab Ordinarii loci iurisdictione, obtinuerunt exten¬ 
sionem propriae exemptionis quoque in populum sui territorii. Unde 
habita est exemptio localis passiva missus plena seu semiplena quando 
populus excludebatur ab exemptione; plena, si populus intra mona¬ 
sterium vel ecclesiam exemptam haud subiciebatur iurisdictioni Ordinarii 
loci, unde eiusdem poenis; activa si Abbas vel Praelatus plenam iurisdic- 
tionem in populum quoque, quod maximum gradum tetigit in abbatiis et 
praelaturis nullius, obtinuit. 

Tridentina Synodus exemptionem Regularium servavit post sale¬ 
brosas discussiones (cf. Sforza Pallavicini, Lib. VII, cap. 4), quamvis 
in nonnullis submisit exemptos religiosos Ordinariis locorum. Unde 
haec periodus vacata est exemptionis limitatae, quae in posterum plus 
minus servata est. 

In vigente disciplina canonica exstat aliquid speciale quoad privi¬ 
legium exemptionis relate ad personas diu noctuque degentes in domo 
exempta causa famulatus aut educationis aut hospitii aut infirmae vale¬ 
tudinis (can. 514 § 1). Hae personae dum inveniuntur domi religiosae 
exemptae relate ad confessiones, praedicationem verbi Dei, vota, etc. 
participant aliquo modo beneficio privilegii exemptionis, nam valent sese 
confiteri apud confessarios vel audire praedicatores dumtaxat approbatos 
a Superiore religioso. 

Contentio quoad religiosorum exemptionem 

Luctatio contra exemptionem Religiosorum ex parte cleri praesertim 
dioecesani non est nova in historia ecclesiastica et orta est fere cum 
origine exemptionis, maxime quando haec concessa est ex causa violenta 
ut simonia, schismate Occidentis ob difficultatem deponendi episcopum 
indignum (E. Fogliasso, s. v., in Enc. Catt. V, 568). 

Quaestio etsi acriter discussa et resoluta saec. xm (cf. S. Thomas, 
Contra impugnantes Dei cultum et religionem, in opusc. 19), minime 
cessavit et usque hodie minime desunt acerrimi adversarii, aliquoties 
agentes quoque in seminariis, coetibus, etc. contra mentem Ecclesiae 
pluries declaratam in bonum totius Ecclesiae, Religiosorum exemptorum 
atque fidelium. 

Necessitas igitur interveniendi auctoritative ex parte Ecclesiae ad 
privilegium tuendum in bonum omnium. 

Utilitas exemptionis regularium ab ordinariorum locorum 

IURISDICTIONE. 

Non tantum plures ecclesiastici, sed ipsimet Romani Pontifices non 
semel sollemniter huiusmodi utilitatem affirmarunt (A. Bondini, O. F. M. 
Conv., De privilegio exemptionis, Romae 1919, p. 10). 

Ita e. g. Gregorius XVI, scribens die 15 ianuarii 1836 ad Archiep. 
Mechliniensem, habet: «Utilitas ecclesiasticis sanctionibus, longaque 
saeculorum plurium experientia, et vel ipso haereticorum et incredulo¬ 
rum in illam odio comprobata est ». 

Similiter Leo XIII in Const. Romanos Pontifices: « Quo melius in 
religiosis ordinibus omnia essent inter se apta atque connexa, ac sodales 
singuli pacato et aequabili vitae cursu uterentur; denique ut esset incre¬ 
mento et perfectioni religiosae conversationis consultum », sustinet atque 
commendat hoc privilegium. 

At pretium est referre quae Pius XII, die festo Immaculatae Con¬ 
ceptionis 1950 in fine congressus pro Statibus Perfectionis delegationibus 
Religiosorum Ordinum, Congregationum et Institutorum adstantibus 
omnibus de S. C. Rei., etiam quoad exemptionis privilegium, dignatus 
est docere. En: «... sed et Religiosorum Ordinum exemptio neque prin¬ 
cipiis constitutionis divinitus Ecclesiae datae obsistit neque ullo modo 
repugnat legi, qua sacerdos Episcopo parere debet. Etenim ad normam 
iuris canonici religiosi, exempti Episcopi loci potestati subsunt, prout 
episcopale munus perfungendum et animorum rite ordinanda curatio 
requirunt. Quod etiamsi praetermittamus in disceptationibus per postre¬ 
ma decennia super exemptione habitis haud satis fortasse animadversum 
est religiosos exemptos, etiam ex praescripto iuris canonici semper et 
ubique Romani Pontificis potestati, utpote supremo suo Moderatori 
subici, cui oboedire tenentur etiam vi voti oboedientiae (can. 499 § 1). 
Iamvero Summus Pontifex, ut in universam Ecclesiam, ita in unam¬ 
quamque dioecesim et in singulos christifideles ordinariam et immedia¬ 
tam iurisdictionem habet. Ergo constat primariae a Deo latae legi qua 
clerici et laici Episcopi regimini subesse debent, etiam ad religiosos 
exemptos quod attinet satis superque obtemperatum esse ac denique 
Christi voluntati et statuto utriusque militiae pari respondere obsequio » 
(Pio XII, Esortazione ai Religiosi, in Discorsi e Radiomessaggi di Sua 
Santita Pio XII, vol. XII. Duodecimo anno di Pontificato 2 marzo 1950 - 
1 marzo 1951, Tip. Pol. Vat, 1951, pp. 343-353; pars relata habetur 
in p. 345). Privilegium igitur exemptionis est optimum exemplum ordi¬ 
nariae et immediatae iurisdictionis in unamquamque dioecesim et in 

singulos christifideles, eo magis quod religiosi vi voti obedientiae Romani 
Pontifici obedire tenentur utpote supremo suo Moderatori. 

A. Vermeersch (De Religiosis Institutis et Personis, n. 364) ita 
omnes exemptionis utilitates proponit: « Per exemptionem consulitur: 

1. Unitati et disciplinae Ordinis religiosi, cuius genuinum spiritum 
magis fovebunt proprii Superiores ad eius peculiarem indolem informati. 

2. Fini universaliori quam est unius dioecesis bonum, ad quem Reli¬ 
giones consueverunt dirigi. 

3. Dignitati et decori Sedis Apostolicae, cuius summum imperium 
et immediatam in omnes Christi fideles iurisdictionem religiosi exempti 
luculenter testantur, et, quod plurimum valet, in sua causa perpetuo 
confirmatam usu demonstrant. Et, si qua parte impugnetur, iidem sunt 
illius potestatis veluti nati assertores et defensores, per omnes sparsi 
regiones. 

4. Bono dioecesium. Nam praeterquam quod liberat Episcopos a 
molesta sollicitudine et cura, privilegium stimulat fervorem ac zelum 
utriusque cleri, inducta inter utrumque quadam sancta aemulatione; 
quod in uno fortasse desideratur, facile ab altero suppletur; impedit 
quominus contagium erroris atque vitiorum facile universum clerum 
et subinde populum inficiat, atque maiorem copiam suppeditat ministro¬ 
rum, qui sancte eorum animos excolant. Quod commodum opponit 

S. Thomas Guglielmo a S. Amore in opusc. 19, Contra impugnantes 
Dei cultum et religionem, c. 2. 

5. Bono communi totius Ecclesiae, ad quod plurimum refert ut 
floreat status religiosus, S. Sedis auctoritas sancte servetur, singulae 
dioeceses spiritualibus bonis abundent; et cui maxime prodest haberi, 
praeter militiam veluti provincialem, copias quae in necessitates totius 
reipublicae magis immediate intendant » (cf. A. Bondini, o. c., pp. 10-11). 

Conclusio 

Exemptio hodierna temperata igitur plene confirmetur ad finem 
universalem Ecclesiae, decus Sedis Apostolicae, bonum dioeceseon, bo¬ 
num commune, unitatem et disciplinam Ordinum Religiosorum. 1 


1 Bibliographia: A. Bondini, De privilegio exemptionis, Romae 1919; A. Gu- 
tierrez-Poxa , De gradibus libertatis et sublectionis Religiosorum respectu Ordi¬ 
narii loci, in Commentarium pro Religiosis, 22 (1941) et 23 (1942); J. 0’Brien, 
The exemption of Religious in Church Law, Milwaukee 1942; A. Scheuermann, 
Die Exemption nach geltendem kirchlichen Recht, mit einem Uberblick uber die 
geschichtliche Entwicklung, Paderborn 1938; E. Fogliasso, Esenzione, in Enci- 
clopedia Cattolica, vol. V, Romae 1950, pp. 567-572. 


20 (IV b) 

VOTUM N. 15 

DE RELATIONE IURIDICA RELIGIONUM 
AD ORDINARIUM LOCI 

(D. Faltin) 

Quoad exemptionem religiosorum nihil innovandum 

I. Status quaestionis 

Religiosi hodie saepe permultas et magnas difficultates experiuntur, 
praesertim quando agitur de erectione ecclesiae vel domus religiosae, de 
fovendis promovendisque vocationibus ad statum perfectionis, de insti¬ 
tutionibus atque apostolatu religiosorum, de functionibus sacris in eorum 
ecclesiis peragendis et non in ultimo loco quod attinet ad ipsam auto- 
nomiam Religionum. 

Hae difficultates saepe proveniunt ex erroneo conceptu circa exemp¬ 
tionem Religionum. 

De facto: a) sunt aliqui, qui tenent, exemptionem omnino abolendam 
seu supprimendam esse, ita ut religiosi in rebus tam externis quam 
etiam internis unice iurisdictioni Ordinarii loci subiicerentur; b) alii vero 
desiderant, ut exemptio ad nostrorum temporum exigentiam accomo- 
detur eo modo et sensu, ut in omnibus potestas cumulativa inter Ordi¬ 
narium loci et Superiorem internum religionis habeatur. 

II. Quoad primam opinionem 

Theoria seu opinio abolitionistica circa privilegium exemptionis Reli¬ 
gionum, tamquam repugnans sive traditioni Ecclesiae sive iuri vigenti 
constitutionali ecclesiastico, omnino reicienda est. 

Ratio: 

1. Ex historia constat, ipsos Romanos Pontifices decursu saeculo¬ 
rum religiosis privilegium exemptionis concedere voluisse atque elar- 
gisse. De cetero nemo est qui ignoret, quanti momenti privilegium exemp¬ 
tionis sit et quid significet pro unitate Ecclesiae in defendendo primatu 
Romani Pontificis, pro propagatione atque conservatione fidei in toto 
orbe terrarum, pro progressu in scientiis sacris, pro sanctificatione et 
salute animarum, etc... 

Exemptio a Summis Pontificibus etiam recentiore tempore pluries 
sollemniter affirmata est. Utilitas exemptionis, ait Gregorius XVI « eccle- 

siasticis sanctionibus, longaque saeculorum plurium experientia, et vel 
ipso haereticorum et incredulorum in illam odio comprobata est ». 1 

Leo Papa XIII, iustas eius causas, ex vitae religiosae rationibus 
depromptas, ita paucis complexus est: « Quo melius in religiosis Ordi¬ 
nibus omnia essent inter se apta atque connexa, ac sodales singuli pacato 
et aequabili vitae cursu uterentur; denique ut esset incremento et per¬ 
fectioni religiosae conversationis consultum ». 2 

Igitur, per exemptionem consulitur: 

a) Unitati et disciplinae religiosae familiae seu religiosi Ordinis, 
cuius genuinum spiritum magis percipiunt, compenetrant ipsumque fove¬ 
bunt proprii Superiores ad eius peculiarem indolem informati, quam 
Ordinarii locorum. 

b) Fini universaliori quam est unius dioecesis bonum, ad quem 
Religiones iam a momento suae fundationis solent dirigi. 

c) Dignitati ac decori Sedis Apostolicae, cuius summum imperium 
et immediatam in omnes Christi fideles iurisdictionem religiosi luculenter 
testantur atque usu demonstrant. Et, si illa universalis ac suprema iuris- 
dictio S. Sedis impugnetur, iidem sunt illius potestatis veluti nati asser¬ 
tores et defensores, per universi orbis regiones. 

d) Bono dioeceseon : Nam, praeterquam quod liberat Episcopos a 
molesta sollicitudine et cura, privilegium istud stimulat fervorem ac 
zelum utriusque cleri, inducta inter utrumque sancta quadam aemula¬ 
tione: quod in uno fortasse desideratur, facile ab altero suppletur; impedit 
quominus contagium erroris atque vitiorum facile universum clerum et 
subinde populum inficiat, atque maiorem copiam suppeditat ministrorum, 
quia sancta eorum animos excolunt. 3 

e) Bono universae Ecclesiae , ad quod plurimum refert ut floreat 
status religiosus, S. Sedis auctoritas sancte servetur, singulae dioeceses 
spiritualibus bonis abundent. 4 

2. Codex luris Canonici in libro II agit de clericis, de religiosis 
et de laicis. Quae divisio nititur can. 107: « Ex divina institutione sunt 
in Ecclesia clerici a laicis distincti, licet non omnes clerici sint divinae 


1 Ex litteris Archiep. Mechliniensis, d. 15 ian. 1836, in Statuta Mechliniensia, 
appendix 23. 

2 Cf. Leo XIII, Const. Romanos Pontifices d. 8 maii 1881, in Gasparri, 
Fontes C.I.C., vol. III, n. 582, p. 171; Benedictus XIV, Epist. Decret. Aposto¬ 
licae Servitutis, d. 25 febr. 1741, in Gasparri, Fontes C.I.C., vol. I, n. 306, p. 675. 

3 Cf. S. Thomas in opusculo ad Gulielmum a S. Amore, Contra impugnatores 
Dei cultum et religionem, 19, c. 2. 

4 Cf. Vermeersch, De Religiosis, vol. I, Romae, 1907, p. 235. 

institutionis; utrique autem possunt esse religiosi ». Codex ergo tripli¬ 
cem statum distinguit, scilicet: 1) statum clericorum; 2) statum religio¬ 
sorum (can. 487) et 3) statum laicorum. Omnes hi tres status sunt 
« divinae institutionis in Ecclesia » (can. 107). 

Quoad statum religiosorum, in can. 500 norma generalis de relatione 
iuridica religionum ad Ordinarium loci datur. Haec relatio, quae est 
diversa pro diversis religionibus (religiones exemptae et non exemptae, 
iuris pontificii vel iuris dioecesani) in aliis C.I.C. canonibus accuratius 
determinatur, de qua infra agetur. 

Ad normam can. 335 per se etiam religiosi iurisdictioni Ordinarii 
loci subiecti sunt, sed Romanus Pontifex eos, ex hac potestate eximere 
potest et revera eximit, non tamen omnes religiones in eodem gradu. 

In can. 500 distinguitur inter religiones quae exemptionis privilegio 
gaudent et alias religiones. 

Pro Religionibus exemptis valet haec norma: Non subsunt iurisdic¬ 
tioni Ordinarii loci, nisi in casibus a iure expresse determinatis. Exceptio 
a iurisdictione Ordinarii loci pro eis est regula et subiectio sub iurisdic- 
tione Ordinarii loci probari debet. 

Exemptio est subductio religionis a potestate Ordinarii loci et con¬ 
cessio similis auctoritatis Superiori interno religiosorum. Exemptio igitur 
duo essentialia elementa implicat, scilicet: 1) subductionem a potestate 
Ordinarii loci et 2) concessionem similis potestatis Superiori interno 
religiosorum. 

Huiusmodi privilegio gaudent: 

1. Ipso iure ad normam can. 615: 

a) Regulares viri, i. e. omnes virorum Ordines, sive clericales sive 
laicales, quamquam ex natura rerum exemptio Ordinum laicalium est 
restrictior exemptione Ordinum clericalium. 

b) Moniales, i. e. mulierum Ordines, non omnes autem, sed illi 
tantum, qui ex praescripto Constitutionum subsunt iurisdictioni Supe¬ 
riorum regularium. 5 

2. Congregationes, quibus hoc privilegium speciali induito a Sede 
Apostolica concessum est. Dum ergo omnes virorum Ordines et supra- 
dictae mulieres sunt in possessione exemptionis et contrarium probari 
debet, aliae moniales et omnes Congregationes, etiam clericales, exemp¬ 
tionem probare debent. Si autem veram exemptionem a Sede Apostolica 


5 Cf. A. Larraona, in CpR., 1925, p. 185, nota 89 et 91; 1927, p. 444, 
nota 485; 1937, p, 321, nota 444 et p. 325, nota 470; A. Gutierrez, in CpR., 1942, 
p. 138. 

obtinuerunt, ea fruuntur, quae in Codice determinata est, nisi aliud in 
concessione expresse statutum sit. Exemptio Congregationum generatim 
est eadem ac exemptio Ordinum, nisi aliud expresse pro Congregatio¬ 
nibus in Codice determinatur (cf. v. g. can. 512 § 2). 6 

Religiones non exemptae subsunt iurisdictioni Ordinarii loci. Atta¬ 
men etiam religiones non exemptae ratione ipsius status religiosi quadam 
exemptione a potestate Ordinarii loci ex ipso iuris praescripto gaudent, 
et quidem maiore exemptione religiones iuris pontificii quam religiones 
iuris dioecesani, ut praesertim in can. 618 aliisque locis Codicis deter¬ 
minatur. 

Differentia vera et realis inter religiones exemptas et non exemptas, 
quod attinet ad earumdem iuridicam relationem cum Ordinario loci, 
consistere videretur in liberatione a potestate Ordinarii et concessione 
similis potestatis Superiori' interno religionis exemptae et in subiectione 
iurisdictioni Episcopi religionis non exemptae. Sed revera illa differentia 
existit in maiore vel minore potestate quae conceditur Superioribus 
internis. Ratio, quia in praxi fere easdem essentiales obligationes habent 
religiones exemptae et non exemptae. Exemptas enim multoties canones 
limitant, ita ut accedant magis minusve ad non exemptas. Et non exem¬ 
ptae, ratione ipsius status religiosi, talia habent privilegia, ut accedant 
ad exemptas. Sunt revera multa negotia quae pertinent unice ad organi- 
zationem internam religionis, v. g. fere tota vita clericalis accedit ad 
negotia interna religionis. 

Ergo, uti patet, omnes religiones, sint exemptae vel minus, aliquo 
modo gaudent quadam exemptione ab Ordinariis locorum: 1) religio¬ 
nibus exemptis Superior gaudet plenitudine potestatis quasi-episcopalis; 
2) in non exemptis non habetur potestas nisi dominativa. 

In utroque casu autem Ordinarius loci pro casibus in iure expresse 
determinatis (can. 500 et 615) est Superior externus tantum Religionum, 
in quas gaudet potestate iurisdictionis et non dominativa. 7 

Ratio huiusmodi subductionis religionum a potestate Ordinarii loci 
et concessionis similis potestatis provenit: 

1. Ex charactere iuridico condicionis vitae seu stabilitatis et vinculo 
morali, quo religiosi suis Superioribus, vi votorum, ligantur. 

Stabilitas ad essentiam cuiuslibet status vitae pertinent, ergo etiam 
ad essentiam status religiosi. Stabilitas status ita Religioni inhaeret, ut 
haec propria auctoritate ei renuntiare generatim non possit. 


6 Cf. A. Larraona, in CpR., 1925, p. 184, nota 79. 

7 Cf. F. Maroto, in CpR., 1921, p. 326; A. Larraona, in CpR., 1923, p. 42; 
A. Gutierrez, in CpR., 1942, p. 1144 et 1948, p. 156, nota 5. 

Ista stabilitas provenit ex vinculo morali-iuridico, quod sua vice 
promanat ex legitima et valida professione votorum in religione seu 
societate publica, quae sine auctoritate publica propria existere nequit. 

2. Ex charactere universali religio indiget aliqua potestate unica, 
nam si subditur Ordinariis locorum habentur « tot sententiae quot ca¬ 
pita », quo in casu actum esset de vita religiosa. 

Porro, Christus Dominus, fundans suam Ecclesiam, dedit ei non solum 
praecepta, sed etiam consilia. Quapropter consilia evangelica, ad qua ob¬ 
servanda religiosi vi sui specialis status in conscientia obligatione te¬ 
nentur, 8 sunt partes integrantes religionis christianae et tamquam ele¬ 
menta essentialia in statu religioso perfectionis consequendae. 0 Conse¬ 
quenter status religiosus « ex divina institutione in Ecclesia » (can. 107) 
ad essentiam ipsius pertinet. 

Etenim: 

a) paupertas ordinat usum omnium rerum istius mundi et fovet 
iustitiam; 

b) ad oboedientiam reducuntur omnes virtutes quae regulant pro¬ 
priam vitam et fovet prudentiam et exigit fidem; 

c) ad castitatem reducuntur omnes virtutes quae spectant profun¬ 
dam pietatem. 

His tribus consiliis optime imitatur vita Christi, qui factus oboediens 
usque ad mortem, pauper cum esset omnia habens et dives, et sanctus cum 
sit homo. 10 

Cum status religiosus sit status iuridicus publicus in Ecclesia et 
medium perfectionis evangelicae, acquirendae tamquam proprii finis, di¬ 
cendum est, eumdem statum esse de essentia iuris, ut ita dicam, consti¬ 
tutionalis (can. 500 et 107) Ecclesiae. 

Sed, si privilegium exemptionis omnino aboletur et religiosi qua 
tales subiicientur exclusivae potestati Ordinarii loci, destruetur ipse sta¬ 
tus religiosus, qui autem est « divinae institutionis in Ecclesia ». 11 

3. Ex charactere territoriali-. Cum enim iurisdictio Ordinarii loci sit 
territorialis, non potest omnes religiosos neque omnia negotia totius re¬ 
ligionis, per diversas universi orbis regiones divulgatae, afficere. Secus 
haberetur incompatibilitas iurisdictionis inter Ordinarios locorum. ' 

Sed in omni societate recte ordinata requiritur unitas regiminis. 


8 Cf. A. Larraona, in CpR., 1921, p. 169 dicit: « obligatione tam morali 
quam iuridica »; A. Gutierrez, in CpR., 1950, p. 68. 

9 Cf. S. Thomas, II, II qu. 186, art. 6 et 7. 

10 Cf. S. Thomas, II, II, qu. 186, art. 7. 

11 Cf. can. 107. 

Insuper, auctoritas, qua regitur societas publica, ex sua natura indiget 
ut sit publica atque unica. At, si exemptio supprimeretur, necesse est, 
ad unitatem regiminis quod attinet, ut Episcopi, Ordinarii locorum, 
agerent vel collegialiter vel delegarent unum ex istis Ordinariis, in 
cuius territorio religio invenitur vel fundata est. Sed etiam hoc in casu 
oriuntur maxime difficultates atque incongruentiae permultae quae re¬ 
spiciunt praesertim ipsam unitatem et disciplinam Ordinis religiosi, quia 
nemo alius, neque Ordinarius loci, et melius potest percipere, compe- 
netrare necnon fovere genuinum spiritum Ordinis, quam Superiores 
interni ad eius peculiarem indolem informati. 

III. Quoad secundam opinionem 

Propter easdem supra recensitas rationes neque opinio de potestate 
cumulativa sustineri potest, quia practice hoc idem significaret ac 
impedire liberum exercitium potestatis Superioris interni, quatenus 
nempe locus daretur duri praeventionis inter Ordinarium loci et Supe¬ 
riorem religionis, quod ius in societate publica magnam, in genere, gene¬ 
rat confusionem, lites in casu competentiae dubiae provocat, dissensio¬ 
nes atque dissociationem animorum causat. Quae omnia in societate recte 
riteque ordinata admitti nequeunt. Sane, societas biceps non solum re¬ 
gimini non prodest, sed in Ecclesia, societate hierarchice ordinata, ne¬ 
que desiderari potest. 

De cetero, in iure vigenti Ordinariis locorum, amplissimae conce¬ 
duntur facultates etiam in religiosos exemptos. Hoc luculenter probatur 
libro II Codicis ceterisque canonibus, in quibus de religiosis loquitur. 

Sic v. g. vi can. 500 et 615 regulares viri Ordinario loci subiecti 
sunt in casibus in iure expresse determinatis. 

Casus in iure expressi, quibus exemptio Ordinum virorum et Con¬ 
gregationum clericalium exemptarum potestate Ordinarii loci limitatur, 
nititur iuridice partim iurisdictione territoriali Ordinarii eiusque vigi¬ 
lantia super cultum divinum et curam animarum, quam religiosi in suo 
territorio exerceant, partim potestate ordinis Episcopi, partim pote¬ 
state ordinaria vicaria Ordinarii loci vi concessionis a iure. 12 

In concreto hi casus, in quibus exemptio religiosorum potestate 
Ordinarii limitatur, respiciunt: 


12 Cf. Schenerman, Die Exemptio nach geltenden Recht, Paderborn 1938, 
p. 11; A. Larraona, in CpR 1927, p. 442, nota 478; P. Tocanel, De facultate 
Ordinarii loci prohibendi divina officia in ecclesiis et oratoriis religiosorum, Ro¬ 
mae 1956. 

1. Erectionem dornorum religiosorum et ecclesiarum. Ad erigen¬ 
dam enim domum religiosam et convertendam in alios usus, ad aedifica¬ 
tionem ecclesiae vel oratorii publici in determinato loco, ad aedifican¬ 
das et aperiendas scholas, hospitia et similes aedes a domo religiosa se¬ 
paratas, necessaria est Ordinarii loci licentia (cf. can. 497, can. 1162 
§ 4). Et si agitur de Ordine laicali (vel de Monialibus) hi etiam ad 
habendam ecclesiam vel oratorium publicum indigent licentia Ordinarii 
loci (can. 497 § 2). 

2. Cultum divinum-. Si Ordinarius loci peculiares leges de cultu 
divino pro suo territorio tulerit, etiam religiosi omnes, exempti quoque, 
obligatione tenentur eas servandi, et Ordinarius loci potest eorum ec¬ 
clesias in hunc finem visitare, exceptis oratoriis semipublicis (can. 1261 
§ 2 ). 

Si autem agitur de Congregationibus clericalibus, etiam exemptis, 
Ordinarius loci vi can. 512 § 2, n. 2 earum ecclesias non tantum potest, 
sed etiam debet quinto quoque anno visitare, et quidem ecclesias, sa¬ 
crarium, oratorium publicum, sedem ad Sacramentum poenitentiae de¬ 
signatam. 

Vi can. 1265 § 1 ss. Eucharistia in ecclesia adnexa domui religioso¬ 
rum exemptorum non solum potest sed etiam debet sub vigilantia Ordi¬ 
narii loci custodiri. Hoc valet etiam pro oratorio publico, si domus reli¬ 
giosa ecclesiam non habet. 

Insuper, necessaria est licentia Ordinarii loci ad expositionem pu¬ 
blicam SS. Eucharistiae seu cum ostensorio extra octavam festi Corpo¬ 
ris Christi (can. 1274 § 1); tempore supplicationis Quadraginta Ho¬ 
rarum (can. 1275); SS. Eucharistiae asservatio tempore nocturno extra 
altare ab Ordinario loci probanda est (can. 1269 § 3). 

Celebratio divinorum officiorum in ecclesiis religiosorum non de¬ 
bet catechisticae instructioni in ecclesia paroeciali nocumentum af¬ 
ferre, de quo iudicium ferre ad Ordinarium loci pertinent (can. 609 § 3; 
can. 1171). 

Ad normam can. 1291 processioni die festo Corporis Christi etiam 
religiosae virorum familiae, etsi exemptae, interesse debent. Itemque 
aliis processionibus tum ordinariis seu consuetis tum extraordinariis 
(can. 1292), nisi pro omnibus his processionibus aliter ferat consuetudo, 
vel locorum circumstantiae, prudenti Episcopi iudicio, aliter exigant. 

Religiosi etiam exempti nequeunt extra suas ecclesias et claustra 
processiones ducere sine Ordinarii loci licentia (can. 1293). 

3. Missae Sacrificium-. Etiam regulares debent orationes imperatas 

in Missa recitare 13 et Episcopum in Canone nominare. 14 Item, ordina¬ 
tiones peculiares Ordinarii loci de admissione sacerdotum ecclesiae 
extraneorum ad Missam celebrandam etiam religiosi exempti servare 
debent (can. 804). 

Ad Missam extra loca sacra celebrandam etiam religiosi exempti 
indigent licentia Ordinarii loci (can. 822 § 4). 

Etiam religiosi exempti circa stipem manualem Missarum stare de¬ 
bent decreto Ordinarii loci aut dioecesis consuetudini (can. 831 § 3). 15 

Episcopi residentiales possunt intra suam dioecesim in ecclesiis 
religiosorum etiam exemptorum, pontificalia peragere (can. 337 § 1) et 
confirmationem administrare (can. 729). 

Itemque Ordinarius loci ius habet concionandi in qualibet ecclesia in 
suo territorio, quamvis exempta (can. 1343 § 1) et indulgentias conce¬ 
dere (can. 349 § 2). 

4. Praedicatio et doctrina christiana: Praedicatio-. Clericis etiam 
exemptis facultatem dare concionandi populo in suo territorio spectat ad 
Ordinarium loci, etsi concio fit in ecclesia propria religiosorum (can. 
1339 et can. 1340). 

Ex alia parte Ordinarius loci religiosos etiam exemptos ad tradendam 
catecheticam populi institutionem et ad Evangelii aut alicuius partis 
doctrinae christianae explanationem faciendam obligare potest, praeser¬ 
tim in propriis ecclesiis, sine tamen regularis disciplinae detrimento 
(can. 1334 et 1345). 16 

Doctrina: Religiosi omnes etiam exempti, ad libros edendos et ad 
scribendum in diariis, foliis vel libellis periodicis non solum licentia 
Superioris sed etiam Ordinarii loci competentis indigent (can. 1385; 
can. 1386; cf. etiam can. 1390 et 1391). 

Ordinarii locorum possunt scholas quaslibet, oratoria, recreatoria, 
patronatus, instituta ecclesiastica non collegialia cum religione coniuncta 
etc. in eis, quae ad religiosam et moralem institutionem spectant, visi¬ 
tare (can. 1382; can. 1491). 

Conferentiis sic dictis pastoralibus religiosi sacerdotes licet exempti 


13 Cf. 5.R.C., Decretum, d. 31 iul. 1821, in Gasparri, Fontes C.I.C., vol. 
VIII, n. 5841, Decr. auth., n. 2613. 

14 Cf. Decr. S.C.R., d. 12 nov. 1605, in Gasparri, Fontes C.I.C., vol. VII, 
n. 5215. 

18 Cf. Commissionis Pont. Cod. interpr., d. 6 mart. 1927, in A.A.S., 1927, 

p. 161. 

16 Cf. S. Goyeneche, in CpR., 1953, p. 400. 

assistere debent, si curam animarum habent (can. 476 § 6) 17 et illi 
religiosi, qui facultatem audiendi confessiones ab Ordinario loci obtinue¬ 
runt, si collatio in eorum domibus ad normam can. 591 non habeatur 
(can. 131 § 3). 

5. Sacramentum poenitentiae : Etiam religiosi exempti ad exci¬ 
piendas confessiones saecularium indigent iurisdictione Ordinarii loci 
(can. 874 ss.). 

6. Munus parochi et rectoris ecclesiae: Ad Ordinarium loci spectat, 
servato praescripto can. 459, ius concedendi institutionem religioso a 
Superiore praesentato, sive qua parocho sive qua vicario paroeciali, vel 
ius eum approbandi (can. 456; 471 § 2; can. 1425 § 2; can. 476 
§ 4). Amoveri potest tum a Superiore monito Ordinario loci, vel ab 
Ordinario loci monito Superiore (can. 454 § 5; can. 471 § 3; can. 477 
§ 1} . 

Rector ecclesiae in sensu can. 479 § 1, i. e. ecclesiae, quae non est 
vere religiosa, licet ecclesia pertineat ad religionem exemptam, nomi¬ 
natur quidem a Superiore, sed indiget approbatione Ordinarii loci 
(can. 480 § 2). 

Religiosus ut parochus vel vicarius paroecialis subest immediatae 
iurisdictioni, visitationi et correctioni Ordinarii loci, eo modo ac parochi 
saeculares, regulari observantia unice excepta (can. 631; 465 § 4, coli, 
cum can. 471 § 4, can. 1349 § 2). ' 

7. Associatio fidelium : Si erectio associationis vi privilegii apostolici 
religionem spectat, Superiores ad validitatem erectionis indigent consensu 
Ordinarii loci ad normam cann. 686 § 3 et 703 § 2, nisi aliud in ipso 
privilegio cautum sit. 

8. Potestas Ordinis : Religiosi exempti a nullo Episcopo ordinari 
licite possunt sine litteris dimissorialibus proprii Superioris maioris. 
Quas litteras Superior religiosus autem mittere debet ad Episcopum dioe¬ 
cesis in qua sita est domus religiosa ad cuius familiam pertinet ordinan¬ 
dus (can. 965, exceptis quibusdam casibus in can. 966 expressis). 

Quilibet ordinandus sive saecularis sive religiosus debet praevium 
examen subire in can. 996 determinatum. Pro recipiendo examine com¬ 
petens est Ordinarius loci (can. 996 § 1). 

9. Tributa : Tributo pro Seminario dioecesano obnoxia est quaelibet 
domus religiosa, etsi exempta, nisi solis eleemosynis vivat aut in ea 
collegium discentium vel docentium ad communem bonum Ecclesiae 


17 Cf. Comm. Pont. Cod. interpr., d. 12 febr. 1935, in A.A.S., 1935, p. 92; 
Maroto, in CpR., 1935, p. 215. 

promovendum actu habeatur (can. 1356 § 1); itemque omnia bene¬ 
ficia, etiam regularia et paroeciae aut quasi-paroeciae (can. 1356 § 1). 

Cathedraticum solvere debent omnes ecclesiae vel beneficia iuris- 
dictioni Ordinarii loci subiecta (can. 1504) ergo etiam ecclesiae et 
beneficia saecularia, quibus religiosi, etsi exempti praesunt. Etiam ec¬ 
clesiae religiosae Congregationum clericalium exemptarum ratione can. 512 
§ 3, n. 2 huic tributo subiectae esse videntur. 

Ad subsidium caritativum extraordinarium de quo in can. 1504, 
obligati sunt omnes beneficiarii, sive saeculares sive religiosi, etiam 
exempti, si habent beneficia saecularia. 

10. Iudicia: Ordinarius loci est iudex primae instantiae, si agatur de 
controversiis inter religiosas personas physicas vel morales diversae re¬ 
ligionis, aut inter religiosos eiusdem religionis laicalis, etiam exemptae, 
aut inter religiosum et clericum saecularem vel laicum (can. 1579 
§3). 

Ordinarius loci religiosos in omnibus, in quibus ei subsunt, punire 
potest (can. 619). 

Praeterea interdictum locale Ordinarii loci in loco interdicto omnes 
etiam exempti, excluso speciali privilegio, servare debent ad normam 
can. 2269 § 3. 

Religiosi cum in territorio dioecesis versantur, legibus quae ordini 
publico consulant vel actuum sollemnia determinant ad analogiam pere¬ 
grinorum teneri videntur (can. 14 § 1, n. 2). 

Quapropter, omnibus hisce relatis, rite perpensis, censemus, de prae¬ 
senti, relate ad privilegium exemptionis religiosorum, nihil prorsus inno¬ 
vandum esse. 

VOTUM N. 16 

« INDICIS LIBRORUM PROHIBITORUM » REVISIO 

(A. Macali) 

Perantiquus et undequaque laudabilis usus S. R. Ecclesiae est ille, 
quo, suo iure et officio fruens, libros prohibet qui discrimen et praeiudi- 
cium integritati Fidei et morum adducunt, dispositiones servans quae 
hac de re praesertim canonibus 1395-1405 continentur. Sine dubio ra¬ 
tiones inter omnes gravissimae, ob quas aliquis liber ut perniciosus et 
nocivus prohibetur sive ipso iure sive aliquo interventu positivo com¬ 
petentis Auctoritatis, sunt quae can. 1399 recensentur. 

At praeter et infra rationes illas gravissimas, aliae exstant, quae 
certe minoris et longe tenuioris videntur esse momenti, vel eo ipso quod 

rationes illas gravissimas omnino non attingunt, vel quia cum essent 
propriae alicuius transacti temporis aut momenti vel loci, illis particula¬ 
ribus adiunctis nunc obsoletis vel alicuius domesticae polemicae ardori¬ 
bus sopitis vel omnino extinctis, vel etiam aliqua alia interveniente 
immutatione rerum, omne pondus pro tempore boc nostro amisisse 
videntur. 

Constat tamen quod decursu temporis, ob infirmiores istas rationes, 
magni et non spernendi nominis theologi necnon piissimi viri, peraman¬ 
tes Ecclesiae filii, mentionem et locum nacti sunt in « Indice » illo 
Librorum Prohibitorum, una cum Ecclesiae persecutoribus eiusque in¬ 
fensissimis inimicis ac detractoribus. 

Censent quoque theologi, quod prohibitio alicuius libri non est per 
se censura theologica et decreta huiusmodi sunt mere disciplinaria, si 
prohibitio pure et per se consideratur et attenditur; quapropter fit inter¬ 
dum unius alteriusve libri seu operis ex « Indice » expunctio. 

Rebus sic stantibus, nonne opportuna videtur generalis quaedam 
revisio et expurgatio huius « Indicis Librorum Prohibitorum », qua qui¬ 
dem revisione (salvo semper meliori iudicio, salvo praesertim integro- 
que et inviolato manente fine principali et substantiali huius providi 
instituti) ab hoc ipso « Indice » nomina omnia praecipue catholicorum 
Theologorum, quae sine ullo praeiudicio fidei et morum praevioque, si 
placet, novo examine Votorum quae condemnationem suo tempore 
decreverunt, expungi tuto possunt? 1 


1 Aliqua adiungimus scripta, quae de praefato « Indice » pertractant: 

A. De Iorio, Indice dei libri proibiti, in Enciclopedia Cattolica, VI, Citta 
dei Vaticano (1951), 1825-9. 

P. Hayoit, La justification des lois de Vindex, in Rev. Dioc. de Tournai 6 
(1951), 232-5. 

R. Burke, What is the Index? (Milwaukee, Bruce, 1952). 

H. Wagnon-R. Naz, Index, in Dict. Droit Can., VI (Paris 1953), 1318-30. 

S. Alonso Moran, O. P., De la previa censura de los libros y de su prohibicion, 
in Rev. Esp. Der. Can. 11 (1957) 67-102. 

FACULTAS THEOLOGICA 
COLLEGII INTERNATIONALIS 
SS. TERESIAE A IESU ET IOANNIS A CRUCE 
CARMELITARUM DISCALCEATORUM 


Excellentissime Domine, 


Romae, 28 aprilis 1960 


Laetum nuntium Sanctissimi Domini nostri Ioannis Papae XXIII, 
feliciter regnantis, coadunandi Concilii Oecumenici Vaticani II, magna 
laetitia nos affecit, probe scientes Concilia Oecumenica maxime Eccle¬ 
siae Sanctae semper profuisse. 

Accepta deinde epistola ex benevolentia Excellentissimae Pontifi¬ 
ciae Commissionis Antepraeparatoriae, die 18 iulii 1959, grato animo 
et alacri corde, pro modulo nostro, iuxta placita inibi significata, vota 
quaedam, brevia sed validis argumentis fulcita, parare studuimus. 

Haec autem fuit nostra agendi ratio, ut licet vota singuli professo¬ 
res praeparaverint, a commissionibus tamen revisa atque approbata 
fuerunt; idcirco eadem nomine commissionum nostrae Facultatis prae¬ 
sentamus. 

In separatio folio adiecto elenchus votorum exhibetur. 

Magnopere gaudebimus si hoc qualecumque munusculum, impar 
huius nostrae Facultatis devotionis in Ecclesiam argumentum, Tibi, 
Excellentissime Domine, ac Pontificiae Commissioni Antepraeparatoriae 
gratum erit neque prorsus inutile. 

Interim, gratiis actis pro benevolentia erga nos exhibita, fervida vota 
precesque Deo fundimus, ut Spiritus Sancti gratia Excellentissimae Com¬ 
missionis Antepraeparatoriae pergraves labores abunde foecundet. 


Tibi, Excellentissime Domine, addictissimus, humillimus, 
in Christo servus 

Fr. Philippus a Trinitate, O. C. D. 

Praeses 




DE ERRORIBUS HENRICI DUMERY DAMNANDIS 


I - QUIDAM ERRORES HUIUS AUCTORIS INDICANTUR 

Henricus Dumery magno gaudet influxu hodie in Gallia. En specimina 
quaedam sive errorum sive propositionum quae saltem ambiguitate non 
carent, e duobus operibus eius excerpta. 

A) H. Dumery, Le probleme de Dieu en philosophie de la religion 

(Desclee de Brouwer, Paris 1957, pp. 143). 

Cela n’a plus de sens et n’est pas recevable de faire « de la philo¬ 
sophie au Service de la theologie, selon la mentalite du Moyen-Age » 
(p. 27). II faut refuser « tout dualisme, ou risque de dualisme, entre foi 
et raison», et «preconiser le retour a d’autres problematiques» 
{ibidem). 

On ne peut pas dedoubler Dieu « en Dieu de la foi et Dieu de la 
raison ». Dieu ne peut pas etre « simultanement ou tour a tour lieu 
de mystere et objet de demonstration » (p. 28). 

La raison ne peut pas « etablir Pexistence d’un etre dont elle 
ignorer ait les conditions auxquelles il peut etre, s’il est » {ibidem). 

« Sous pretexte de promotion rationnelle, d’epreuve demonstra¬ 
tive, on aboutit a une veritable decheance chosiste » (p. 35). 

Le Dieu des philosophes mene au pantheisme ou a une sorte de 
panlogisme (pp. 63-64). 

La notion « d’un createur qui fait advenir a Pacte les possibles 
qu’il recele dans son essence » releve d’une metaphore anthropomorphi- 
que » (p. 45). 

II n’y a pas d’intelligibilite commune entre nous et Dieu. II n’y a 
pas dflntelligibilite commune entre 1’Un (Dieu) et Pordre constitue au 
contact de PUn, qui est Pintelligible. « L’intelligible est un ordre qui 
se constitue au contact de PUn, mais a un niveau inferieur » (p. 105). 

Qualifier Dieu quoad se, cela n’a aucun sens (p. 110). 

II faut « renoncer a toute theodicee de type explicatif » (p. 141). 


2i (IV b) 

B) H. Dumery, Philosophie de la religion (Paris 1957, 2 vol., p. 305 
et p. 299 [Abreviation: PR. I ou II]). 

i. De mytho et conscientia christiana 

« Le mythe n’est pas pour nous une fiction, une allegorie, un recit 
quelconque par Iequel un pedagogue habile adapte a des enfants un 
enseignement spirituel. Non, le mythe est veridique, serieux, concret; 
il est plus qu’une adaptation et il n’est pas une transposition; il est 
1’expression de la conscience totale aux prises avec le monde, avec soi, 
dans son premier et definitif elan vers les valeurs, y compris les plus 
hautes. Ainsi defini, le mythe est evidemment « depuerilise ». Ne serait- 
ce pas le signe qu’il est enfin respecte, non altere ni meprise? L’un des 
merites de la sociologie contemporaine (je songe surtout a Do Kamo 
de Leenhardt, a Structures elementaires de la parente, de Cl. Levi- 
Strauss, Paris, P.U.F., 1949, sans oublier les travaux de C. Dumezil 
ou les fameux carnets posthumes de Levy-Bruhl.) aura ete de nous 
rapprendre le respect des enfances de 1’esprit, non seulement en cher- 
chant a faire eclore l’homme dans 1’enfant, mais en montrat que l’en- 
fant lui-meme se comporte en homme des l’age de raison pratique, sans 
attendre 1’age de raison pure. Au reste, on ne peut celer que certains 
niveaux conscientiels n’atteindront jamais la dignite critique. Iis existent 
pourtant, et ne peuvent etre expulses; ce serait attenter a 1’integrite de la 
conscience » [PR. II, pp. 163-164). 

« On accorde, ou on n’accorde pas, que la conscience est de structure 
projective. Si elle l’est, nui ne pourra faire qu’elle ne le soit pas; le 
premier devoir du philosophe est de le reconnaitre. Certes, il est inde- 
niable que la reflexion philosophique ajoute quelque chose a 1’attitude 
spontanee: elle discerne le projectif comme projectif, et elle sait les raisons 
de son discernement. Des lors, le philosophe, tout en subissant la condi- 
tion projective de la conscience, la domine et la connait. Il surmonte la 
mentalite projective; il s’etablit au plan d’une mentalite proprement 
reflexive. Au contraire, l’homme religieux spontane, meme si son attitude 
religieuse est authentique, non superstitieuse, continue a appartenir a la 
mentalite projective (...) Bien entendu, le secours d’une reflexion sur la foi, 
du point de vue de la foi, lui est precieux. Mais elle demeure, a 1’interieur 
de son engagement effectif, comme une confirmation de son attitude. Elle 
ne peut £tre assimilee a une demarche reflexive, au sens philosophique. La 
preuve en est qu’on peut faire, et qu’on fait, une theologie saine, puis- 
samment syntetique, stimulante, sans operer une discrimination technique 

des niveaux de conscience, sans remettre en question le point de depart 
positif de toute theologie: Ecriture et tradition. On doit ainsi conceder 
que la religion spontanee reste liee a la mentalite projective. Ce n’est 
pas une disgrace. Ou, si Pon y voit un statut pejoratif, c’est qu’on tient 
en mediocre estime la spiritualite vivante » (PR. II, p. 225). 

« La religion, qui prend 1’homme tel qu’il est et qui n’a pas pour 
le sauver, k se changer en metaphysique ou en critique, draine tant 
d’elemens, repond a tant de besoins differ en ts. L’illusion serait de 
croire que la religion est tout d’une piece, comme si Phomme etait un 
etre homogene, une chose. Parce que chacun de nous est, au contraire, 
etre complexe et tourmente, la religion sera elle-meme, a 1’image de 
1’humanite, une evolution orientee, mais disparate (...) La liberte de 
Phomme est creativite; elle n’est pas ratification; autrement, la subjec- 
tivite ne se choisit pas radicalement, elle ne se pose pas, soi par soi. 
Toutefois, il faut a un etre dedouble une source d’unite pure; a une 
existence qui se constitue en constituant son essence, il faut un principe 
de spontaneite absolue. C’est pourquoi, faisant droit tout erisemble a 
la dignite de Pesprit et a celle de PUn, nous pensons avoir etabli le veri- 
table rapport de Dieu et de Phomme: Dieu est aseite; Phomme n’est 
qu’auto-position, mais est auto-position » (PR. I, p. 136). 

« Le christianisme serait donc un mythe? Formule de scandale, for- 
mule polemique. Non, le christianisme n’est pas un mythe parmi 
d’autres. Il y a du mythique dans certaines couches de son schematisme, 
et ce n’est pas du tout la meffle chose. Le mythique, il ne peut 1’exclure, 
parce qu’on n’exclut pas Pimaginatif sans mutiler Phomme. (Personne 
ne niera que Jesus lui-meme a ete “ archetype ” a partir d’un certain 
moment. La typification et 1’imitation de Jesus-Christ sont meme les 
deux demarches essentielles de la foi chretienne. Cf. notre etude, La foi 
n’est pas un eri). Il le conserve donc, il 1’integre, mais il s’en sert pour 
viser autre chose, ce qui est une maniere de le juger en le depassant. Le 
propre du mythe est d’ailleurs d’etre un relais, un relais qui est a franchir, 
bien qu’il puisse se changer en occasion de regresser. Son but est de 
conduire aux valeurs; de celles-ci il projette 1’expression sur 1’objet, a 
seule fin de permettre au sujet de se reconquerir par ce detour. Rien 
de plus errone que d’identifier la conscience mythique a la conscience 
prisonniere des mythes, c’est-a-dire a la conscience mythique qui trahit 
ses propres intentions. L’infidelite a soi n’est pas le triste privilege de la 
conscience mythique; elle est le risque couru par toute forme de cons¬ 
cience, qui refuse d’aller jusqu’au bout de son exigence. Des lors, on ne 
voue pas le christianisme a 1’inconsistance, a la confusion, par le fait 
qu’on signale, a 1’entour de son minerai, une certaine gangue mythique. 

On reconnait seulement qu’il s’enracine dans 1’ambiguite humaine et 
qu’il s’efforce, a ses risques et perils, de la reduire » (PR. I, pp. 166-167). 

2. De indole et munere theologiae 

On peut faire et on fait « une theologie saine, puissamment synthe- 
tique, stimulante, sans operer une discrimination technique des niveaux 
de conscience, sans remettre en question le point de depart positif de 
toute theologie: Ecriture et tradition. On doit ainsi conceder que la 
religion spontanee reste liee a la mentalite projective. Ce n’est pas une 
disgrace. Ou, si l’on y voit un statut pejoratif, c’est qu’on tient en me¬ 
diocre estime la spiritualite vivante » (PR. II, p. 2 25). 

« (...) La reflexion du theologien (qui) recoit la positivite religieuse 
sans la remettre en question » (PR. II, p. 227, n. 1). 

« Parce que la conscience religieuse ne procede pas selon la methode 
reflexive, elle reste solidaire de la mentalite projective. Elie sait se servir 
des projections de la conscience; elle ne les “ sait ” pas tout court. Elle 
n’en est pas dupe, puisqu’elle connait le moyen de depasser 1’apparence 
et de fletrir la superstition. Mais elle ignore comment, pourquoi, 1’appa¬ 
rence joue un role dans la conscience. Cela, seul le philosophe peut le 
dire et le justifier. Le theologien, lui, se borne a codifier la pratique et 
ses normes. II ne fait pas, en tant que tel, la critique des categories ou 
des schemes, l’analyse radicale et independante de la positivite religieuse » 
(PR. II, p. 241). 

« La religion qui se situe a tous les niveaux de la conscience, aux 
plus hauts comme aux plus bas, n’assume pas pour son compte la fonc- 
tion critique (celle du philosophe de la religion). Elle coincide avec le 
mouvement de la conscience spontanee, qui s’exerce par et dans ses ope- 
rations, et donc emploie 1’intelligence a un role de creation directe, non 
de retour sur soi methodique. II est vrai que toute religion mele a son 
experience des elements theologiques; ceux-ci introduisent au coeur du 
comportement religieux des produits rationnels ou reflexifs. Mais cela 
meme ne se fait pas dans un esprit systematique rigoureux, dans 1’esprit 
precisement ou le philosophe entend juger la religion. La preuve en est 
que le theologien passe un compromis entre la raison et la foi; le philo¬ 
sophe, lui, n’a pas a le faire; sa critique est toujours tout d’un c6te, non 
des deux ensemble. Le philosophe de la religion se borne a analyser d’un 
point de vue rationnel les structures de 1’experience religieuse; il est auto- 
rise a traiter la religion comme le resultat d’une activite humaine deter- 
minee; mais il se garde de confondre la transcendance de la spiritualite 

profonde et le plan des determinations ou elle s’exprime » (PR. I, 

pp .121-122). 

« De toute fagon, 1’illusion serait de vouloir rejoindre le sujet a son 
niveau, sans condescendre a la schematisation; il y aura toujours deni- 
vellement ou, comme nous disions, retombee. 

« Appliquee au christianisme, la loi de retombee joue a plein. La 
majori te des fideles reste evidemment incapable de critiquer les schemes 
dogmatiques. Bien plus, nous repetons que la religion, voire la theologie 
comme telle, n’ont pas a le faire, si ce n’est dans les limites du sens 
commun et pour pallier des exces imaginatifs trop criants» (PR. I, 
P- 128) ; 

«Meme s’il est theoricien du dogme, (le theologien) cherche a 
montrer comment les enonces dogmatiques mediatisent l’intentionnalite 
de foi dans la conduite du fidele; il ne s’interroge pas, sauf competence 
supplementaire, sur les degres de valeur noetique que possedent les 
diverses notions qu’il examine. Et jamais il ne sort de la sphere hiero- 
logique, ou Ecriture et Tradition donnent, de fait, toutes les significa- 
tions religieuses que comporte 1’acte de foi » (PR. II, p. 271, n. 1). 

« Si 1’ame simple se maintient dans son etat d’esprit spontane, le 
discernement pratique lui suffira. Si, au contraire, elle se divise d’avec 
soi pour rechercher, de maniere ou d’autre, une solution au probleme 
de la connaissance religieuse, elle s’engage dans 1’aventure reflexive. De 
celle-ci nui ne peut sortir autrement qu’en allant jusqu’au bout de la 
rectitude critique. La, il n’est pas de voie moyenne: ou bien on vit sa 
religion religieusement, spontanement, simplement, ou bien il faut con- 
sentir a ratifier toutes les exigences de la methode reflexive. Le theolo¬ 
gien, lui, semble prendre place dans l’entre-deux. En realite, comme 
theologien, il reste du cote de la foi spontanee, de celle qui s’exprime 
dans les Livres saints et les temoignages de la Tradition. S’il vient a 
soulever le probleme critique, il ne peut eviter de Paborder avec les 
memes regles, la meme radicalite, que tout autre critique » (ibidem, n. 2). 

« (Le) theologien lui-meme a-t-il, en tant que theologien, a se de¬ 
mander si sa specialite requiert au prealable une critique du langage? 
Nous ne le pensons pas. Son but n’est pas de s’adonner a une specula- 
tion purement rationnelle; il est de codifier une experience sui generis, 
ou interferent selon des modes specifiques pensee et action. Bref, ni la 
foi du charbonnier ni celle du theologien n’ont a chercher quelle valeur 
critique revient aux categories ou aux schemes religieux » (PR. I, p. 125). 

3. De fide , historia et philosophia 

« II y a un abime entre le voir et le croire (...) Par differentes voies, 
on se trouve ramene a cette affirmation elementaire: la foi ne derive pas 
d’une evidence sensible. A quoi il convient d’ajouter qu’elle ne nait pas 
davantage d’une demonstration rationnelle, appuyee sur de pretendues 
evidences historiques. Bref, a se placer d’un point de vue religieux, on n’a 
pas a regretter que notre heuristique positive soit genee et limitee; plus 
a 1’aise, plus favorisee, elle ne nous conduirait pas d’elle-meme a la foi; 
du constat a la croyance, il y a un intervalle infini; seule une initiative, 
d’un genre tres particulier, peut la franchir » (PR. II, p. 42-43). 

« L’illusion (...) de liberer un residu factuel qui serait de 1’historique 
pur, authentique et irrecusable, est non seulement naive, elle est anti- 
scientifique (...) Vouloir decanter le fait et le survoler pour Papprecier, 
sont deux tentatives impossibles » {PR. I, p. 174, n. 8). 

Le but du theologien « n’est pas de s’adonner a une speculation 
purement rationnelle; il est de codifier une experience sui generis, ou 
interferent selon des modes specifiques pensee et action. Bref, ni la foi 
du charbonnier ni celle du theologien n’ont a chercher quelle valeur cri- 
tique revient aux categories ou aux schemes religieux. De fait, les croyants 
ont dans la tete des schemes bien different, voire opposes, selon leur 
culture. L’Ascension est pour les uns levitation materielle, pour les 
au tres simple retour au Pere. De meme, la Resurrection est pour la 
masse reanimation du cadavre; pour le savant, philosophe ou biolo- 
giste, elle devient Passurance que le Christ est victorieux de la mort. 
De meme enfin, PEucharistie est, pour le vulgaire, contact physique, 
presque assimilation digestive, tandis que le theologien traite un tel 
physicisme de stercoraire. Nous reviendrons sur ces exemples a propos 
du contenu factuel des dogmes. 

« Ainsi ce qui differende les schematismes, ce n’est pas la croyance, 
c’est la culture. Pourtant, meme le croyant naif, dont les schemes restent 
mal degrossis, peut faire passer a travers eux une intentionalite exi- 
geante et desinteressee. Car 1’intentionalite religieuse, a la difference 
de 1’analyse critique, se definit par la valeur ou elle tend, non par le 
choix de ses expressions ni par sa rigueur reflexive; ce n’est pas la meme 
essence; ce ne sont pas les memes criteres » {PR. I, pp. 125-126). 

«L’exigence spirituelle rejette (...) 1’idolatrie du psychologisme, 
1’orgueil de la finitude, le culte excessif des creations intellectuelles; cel- 
les-ci, nous le savons, n’ont de valeur et deportee que par la liberte 
qui les soutient et qui, pour son compte, reste perpetuellement en ques- 
tion. Si notre point de vue etait verifie, on serait assure a la fois de pre- 

server la transcendance divine et de respecter les droits fondamentaux 
de la subjectivite. La grace et 1’esprit seraient venges ensemble » ( PR. I, 
pp. 140-141). 

L’ experience constituante du christianisme et de 1’Eglise, c’est la 
Pentecote, en dehors de toute date-evenement (PR. II, p. 75, n. 3). La 
croyance a la messianite et bientot a la divinite de Jesus reflue sur le 
passe et le transfigure. « Ce mecanisme est bien connu des specialistes » 
(PR. II, p. 76). 

« Ainsi, de remontee en remontee, de report en report, a partir de 
la resurrection — supreme consecration messianique on penetre la 
vie entiere de Jesus d’une signification transcendante » (ibidem). 

En ce qui concerne la resurrection, il faut eviter un double ecueil, 
celui du physicisme (PR. II, pp. 78-84) et celui du symbolisme et de 
1’allegorisme (ibidem, pp. 84-87). 

« II semble donc que nous soyons autorise a dire que croire au res- 
suscite, c’est depasser la resurrection-evenement dans le sens de la resur- 
rection-glorification; c’est subsumer la manifestation sensible sous sa 
signification ideale et normative; d’un mot, c’est croire que Dieu ne 
meurt pas et que ceux auxquels il communique sa vie ne meurent pas 
davantage. Croyance qui semble de nature chimerique. En realite elle ne 
Pest pas: car elle reste consciente que ce pouvoir de franchir le trepas 
n’appartient pas a 1’homme, mais a Dieu seul. En revanche, elle afiirme 
que Dieu est reellement le maitre de 1’existence et de la mort; il a la 
puissance d’agir sur les elements; son efficacite mord sur le sensible, 
meme si elle echappe a la perception; d’ou 1’empressement de la cons- 
cience religieuse a figurer dans un scheme ce qu’elle sait effectif » (PR. 
II, P- 83). 

« Nui n’est fonde a dire que le choix des elements concrets du recit 
pascal fut delibere, comme si quelque esprit ingenieux s’etait employe 
a monter de toutes pieces un morceau d’edification. Il s’agit, au contraire, 
d’une “ projection ” spontanee, du recours immediat a un scheme qui, 
en fonction d’une situation et d’une culture donnees, s’offre a porter une 
visee de foi, a structurer une experience religieuse. De plus, ce scheme 
a une portee realiste, parce qu’il rejoint la presence reelle de Dieu au 
monde et dans 1’histoire, specialement dans 1’histoire de Jesus » (PR. 
II, p. 85). 

« On reconnait la un procede propre au Semite. Celui-ci ignorait 
toute anthropologie dualiste. Il ne pouvait concevoir qu’un homme put 
etre dit vivant ou survivant dans l’au-dela, si son ame etait separee de 
son corps. L’entree dans 1’eternite devenait donc synonyme de resur¬ 
rection » (PR. II, p. 89). 

4. De quibusdam veritatibus dogmaticis 

L’objet affirme quand nous pensons la Trinite n’est pas valable d’un 
point de vue rationnel, car il n’est pas homogene (le factuel y compose 
avec 1’ideal), mais seulement du point de vue du comportement reli- 
gieux. « Nommer la Trinite revient a diriger 1’intentionnalite vers Dieu, 
en lui donnant comme hausse de visee le donne judeo-chretien, lui-meme 
ressaisi selon un canon emprunte a la logique grecque. En posant, en 
interpretant ce donne, en ne cherchant pas a objectiver dans l’Absolu 
une structure logique qui reste une determination humaine, on ne fait 
que resumer et utiliser la conception de Dieu qui s’est fait jour en Occi¬ 
dent grace au christianisme. Toutefois on atteint reellement Dieu, parce 
qu’on prend cette conception comme mediatrice d’une visee religieuse, 
non comme une construction reflexive porte a 1’absolu » ( PR., I, p. 202). 

Misericorde et justice sont en Dieu des attributs anthropomorphi- 
ques. On ne peut distinguer en Dieu les niveaux du vouloir et du permet- 
tre, si ce n’est par artifice (PR. I, p. 243, 246). 

« A tout prendre, liberte et grace ne sont-elles pas meme chose, la 
premiere etant 1’autonomie spirituelle considee du point de vue de 
1’homme, la seconde cette meme autonomie, consideree, en quelque sorte, 
a partir de Dieu » (PR. I, p. 298, n. 1. 


II - CONCLUSIO 

Summatim: naturalismus historico-psychologicus qui transcendentiam 
fidei catholicae non servat, reiiciendus est. 

1) Theologia naturalis scolastica, traditionalis pleno valore gaudet. 

2) Theologia veri nominis, apologetica et dogmatica, de valore pro¬ 
prio critice diiudicat, sub luce Magisterii Ecclesiae cui concreditum est 
depositum Fidei. 

3) Fides obiectiva Apostolorum non fuit tantum fides quam sincere 
historice habuerunt Apostoli sed fides fuit quae obiectivitati historicae 
ipsius vitae lesu Christi respondebat. Christus physice resurrexit. 

4) Conceptus intellectuales humani obiectivo valore gaudent, vi analo¬ 
giae propriae, ad veritates supernaturales transcendentes exprimendas. 

Optatur ut emanetur decretum condemnationis ad modum decre¬ 
ti Lamentabili, vel aliter prout melius visum fuerit. 

DE ERRORIBUS P. TEILHARD DE CHARDIN DAMNANDIS 

I - QUIDAM ERRORES HUIUS AUCTORIS INDICANTUR 

P. Teilhard de Chardin magno gaudet influxu hodie in Gallia. En 
quaedam specimina errorum qui opportune damnarentur. (Ex eo quod 
opera P. Teilhard de Chardin sunt sat numerosa et quod non agitur 
hic et nunc de bibliographia sat complexa scientifice iustificanda, indi¬ 
cationes dantur solummodo ad paginas periodici Divinitas, Pontificiae 
Universitatis Lateranensis, 1959, vol. 2). 

1. De creatione 

« Conception d’une sorte de Neant positif, sujet de la creation (...) ». 
« A 1’origine, donc, il y avait, aut deux poles de Tetre, Dieu et la Mul- 
titude (...). Infinement vaste et infinement rarefie, le Multiple, aneanti 
par essence, dormait aux Antipodes de 1’Etre un et concentre (...). C’est 
alors que 1’Unite debordant de Vie entra en lutte, par la Creation, contre 
le Multiple inexistant qui s’opposait a elle comme un contraste et un 
defi. Creer, suivant nos apparences, c’est condenser, concentrer, orga- 
niser, unifier » (p. 320). 

« Non point du tout par impuissance... mais en vertu de la strueture- 
meme du Neant sur lequel il se penche, Dieu, pour creer, ne peut pro- 
ceder que d’une seule fagon: arranger, unifier petit a petit, sous son 
influence attractrice, en utilisant le jeu tatonnant des grands nombres, 
une multitude immense d’elements, d’abord infiniment nombreux, extre- 
mement simples, et a peine conscients, puis graduellement plus rares, 
plus complexes, et finalement doues de reflexion. Or quelle est la contre- 
partie inevitable de tout succes obtenu suivant un processus de ce genre, 
sinon d’avoir a se payer par une certaine proportion de dechets? Dishar- 
monies ou decompositions physiques dans le Pre-vivant, souffrance chez 
le Vivant, peche dans le domaine de la Liberte: pas d’ordre en formation 
qui, a tout les degres, nfimplique du desordre. Rien, dans cette condition 
ontologique (ou plus exactement ontogenique) du Participe qui porte 
atteinte a la dignite ou limite la toute-puissance du Createur. Rien non 
plus qui “ sente ” en quoi que ce soit le manicheisme » (p. 321). 

« Le multiple (c’est-a-dire le non etre s’il est pris a Tetat pur) etant 
la seule forme rationnelle d’un Neant creable (“ creabile ”) Tacte createur 
n’est intelligible que comme un processus d’arrangement et d’unification » 

(p. 228). 

2. De christologia 

« Centre universel christique, fixe par la theologie, et Centre universel 
cosmique, postule par l’anthropogenese: les deux foyers, en fin de compte, 
coincident (ou du moins iis se recouvrent) necessairement dans le milieu 
historique ou nous nous trouvons places. Le Christ ne serait pas le seul 
Moteur, la seule Issue de l’Univers, si 1’Univers pouvait, d’une facon 
quelconque, se grouper, meme a un degre inferieur, en dehors de lui. 
Le Christ, bien plus, se serait trouve apparemment dans 1’incapacite 
physique de centrer sur lui-meme, surnaturellement, l’Univers, si celui-ci 
n’avait offert a 1’Incarnation un point privilegie ou toutes les fibres cos- 
miques, par structure naturelle, tendent a se rejoindre. C’est donc vers 
le Christ, en fait, que se tournent nos yeux lorsque, a n’importe quel 
degre d’approximation, nous regardons en avant vers un Pole superieur 
d’humanisation et de personnalisation » (p. 309). 

« Ainsi se definit, en avant de nous, un Centre cosmique universel 
ou tout aboutit, ou tout s’explique, ou tout se sent, ou tout se commande. 
Eh bien, c’est en ce pole physique de 1’universelle evolution qu’il est neces- 
saire, a mon avis, de se placer et de reconnaitre la plenitude du Christ. 
Car dans nulle autre espece de Cosmos et a nulle autre place, aucun etre, 
si divin soit-il, ne saurait exercer la fonction d’universelle consolidation 
et d’universelle animation que le dogme chretien reconnait a Jesus. 
Autrement dit, le Christ a besoin de trouver un Sommet au Monde 
pour sa consommation comme il a eu besoin de trouver une Femme 
pour sa conception » (pp. 309-310). 

« Toutes les invraisemblances s’evanouissent, et les expressions les 
plus audacieuses de St Paul prennent sans difficulte un sens litteral des 
1’instant ou le Monde se decouvre suspendu, par sa face consciente, a un 
point de convergence Omega ou le Christ apparait, en vertu de son Incar- 
nation, precisement revetu des fonctions d’Omega » (p. 311). 

« Le Cceur du Christ universalise coincide avec un coeur de la 
Matiere amorisee » (p. 229). 

« Identifions en effet (au moins par sa face “ naturelle ”) le Christ 
cosmique de la Foi avec le Point Omega de la Science, tout se clarifie, se 
simplifie, s’harmonise dans nos perceptions » (p. 229). 

« Le Christ de la Revelation n’est pas autre chose que 1’Omega de 
1’Evolution » (p. 229). 

3. De soteriologia 

« Creation, Incarnation, Redemption, tout en marquant chacune un 
degre de plus dans la gratuite de 1’operation divine, ne sont-elles pas 

trois actes indissolublement lies dans 1’apparition de 1’etre participe? » 
(p. 323). 

« Pas de creation sans immersion incarnatrice. Pas d’Incarnation 
sans compensation redemptrice. Dans une metaphysique de PUnion, 
les trois “ mysteres ” fondamentaux du Christianisme n’apparaissent 
plus que comme trois faces d’un meme coup, c’est une Christologie 
renouvelee qui se decouvre comme axe, non plus seulement historique 
ou juridique, mais structurel, de toute la Theologie » (p. 324). 

« Creation, Incarnation, Redemption. Jusqu’ici ce trois mysteres 
fondamentaux de la foi chretienne, indissolublement lies en fait dans 
Phistoire du Monde, restaient en clroit independants l’un de l’autre pour 
la raison. Dieu pouvait, semble-t-il, sans restriction aucune, se passer de 
rUnivers. II pouvait creer sans s’incarner. L’Incarnation a son tour 
pouvait n’etre pas laborieuse ni souffrante. Transposee du Cosmos ancien 
(statique, limite, a chaque instant rearrangeable) dans 1’Univers moderne 
(organiquement lie par son Espace-temps en un seul bloc evolutif) les 
trois memes mysteres tendent a ne former plus qu’un. Sans creation 
d’abord, quelque chose, semble-t-il, manquerait absolument a Dieu con¬ 
sidere dans la plenitude, non pas de son etre, mais de son acte d’Union. 
Creer donc, pour Dieu, c’est par definition s’unir a son ceuvre, c’est-a- 
dire s’engager d’une fagon ou de Pautre dans le Monde par Plncarna- 
tion. Or “ s’incarner ”, n’est-ce pas ipso-facto participer aux souffrances 
et aux maux inherents au Multiple en voie de penible rassemblement? 
Creation, Incarnation, Redemption: vus a cette lumiere les trois mysteres 
ne deviennent plus en verite, dans la Christologie moderne, que les trois 
faces d’un meme processus de fond d’un quatrieme mystere (lui seul 
absolument justifiable et valable en soi, en fin de compte, au regard de 
la pensee) auquel il conviendrait pour le distinguer explicitement des 
trois autres, de donner un nom: le Mystere de PUnion Creatrice du 
Monde en Dieu, ou Pleromisation... Simple et merveilleux effet d’hyper- 
orthodoxie » (p. 246, note et texte). 

4. Spiritualitas 

« Un desinteressement quelconque de tout ce qui fait le charme et 
Pinteret les plus nobles de notre vie naturelle n’est par la base de nos 
accroissements surnaturels » (p. 313). 

« En vertu de la creation encore en cours, continue e, le Regne de 
Dieu apparait comme directement interesse au Progres naturel du 
monde (...) » (p. 316). 

« Le Monde ne s’agenouillera plus desormais que devant le centre 
organique de son Evolution » (p. 240). 

« Aimer Dieu dans et par 1’Univers en evolution... neo mystique 
actuellement vivante ou tendent irresistiblement a se combiner, dans 
toute conscience moderne sous le signe chretien, les deux attractions 
fondamentales qui jusqu’ici ecartelaient si douloureusement entre le Ciel 
et la Terre, entre le Theo et anthropo-centrisme, la puissance d’adorer 
humaine » (p. 240). 

« Mon Dieu, je vous adore si Vous etes ou si Vous etes en train 
de devenir ce que Vous me faites devenir moi-meme » (pp. 240-241). 

II - CONCLUSIO 

Summatim: naturalismus cosmologicus qui creationem ex nihilo sui 
et subiecti, transcendentiam ontologicam dogmatum Incarnationis et 
Redemptionis non servat reiiciendus est. 

Optatur ut emanetur decretum condemnationis ad modum decreti 
Lamentabili, vel aliter prout melius visum fuerit. 


« EXTRA ECCLESIAM NULLA SALUS » - DE ATHEIS 

INTRODUCTIO 

Indubium est atheismum ubique magis magisque grassari, proinde 
peropportuna esset condemnatio solemnis et formalis pestiferi huius 
erroris, plerumque tirranica violentia morali et phychologica in mentes 
inditi. Nec pretermittantur gravissimae atheismi (praesertim commu¬ 
nis tici) consequentiae in ordine religioso, morali, intellectuali et sociali; 
est enim error funditus evertens omnes « valores » divinos et vere 
humanos. 

Contra atheismum, eradicatis falsis eius fundamentis ex progressu 
scientifico et sociali haustis, conclametur existentia Dei Creatoris atque 
Gubernatoris totius universi, necnon necessitas fundamentalis religionis 
et cultus Dei. 

His omnibus firmiter stabilitis atque solemniter definitis, mentio 
fiat etiam atheorum illorum, qui in ignorantia invincibili versari possunt 
et de quorum proinde salute aeterna non est desperandum. 

Non est ergo nostra intentio ut possibilitas huiusmodi ignorantiae 
in primo loco definiatur, cum potius directe contra errorem atheismi 
sit agendum. Ne tamen ex huius condemnatione christiani ad malam 

fidem et ad damnationem aeternam omnium atheorum concludant, uti¬ 
le nobis videtur ut secundo loco possibilitas bonae fidei apud aliquos 
atheos declaretur. Quam possibilitatem nunc paucis verbis examinare 
volumus. 

I - EXPOSITIO . 

Locus non est hic et nunc dandi bibliographiam quaestionis de salute 
atheorum. Inter alios auctores consuli potest optimum compendium 
argumenti apud Maquart, Elementa Philosophiae, Blot, Paris, 1938, 
Tomus III, vol. II, pp. 344-352, a quo multa deprompsi. 

A marxismi athei necnon sic dicti existentialismi sive agnostici sive 
athei per totum orbem hodierna diffusione, acutiori modo coram con¬ 
scientia totius populi christiani fundamentale problema ponitur, olim 
plus minusve theoreticum, quid nempe de salute aeterna atheorum. 

An dari possit de facto ignorantia invincibilis, non culpanda, ipsius 
existentiae Dei personalis remuneratoris? 

Quatenus affirmative: an athei de proprio atheismo non culpandi 
conscientia morali simpliciter careant necne? 

Quatenus affirmative: an omnes intrent limbum puerorum cum solo 
originali decedentes? 

Quatenus negative: an salvari possunt, visione beatifica gaudentes, 
vel infernum adire in quem tamen non credunt? 

A) An dari possit de facto ignorantia invincibilis, non culpanda, 

IPSIUS EXISTENTIAE Dei PERSONALIS REMUNERATORIS ? 

Sermo non est de ignorantia cognitionis distinctae quae facilius ab 
omnibus auctoribus admittitur, sed de ignorantia cognitionis etiam con¬ 
fusae Dei personalis et remuneratoris. Iuxta Maquart, op. cit., pp. 346- 
348 opiniones schematice sic praesentari possunt: 

1. Elegant absolute talem ignorantiam possibilem esse nisi per acci¬ 
dens ad tempus-. 

Gonet, Valentia, Lyranus, Vasquez, Granado, Coninck, Chossat, 
Garrigou-Lagrange, Vacant, Lennerz, Lercher, Maquart. 

2. Affirmant talem ignorantiam possibilem esse, per se ad tempus 
tantum, per accidens ad totam vitam-. 

Caietanus, Vittoria, Vega, Barthelemy de Medina, Suarezius, de Lugo, 
Molina. 

3. Affirmat talem ignorantiam possibilem esse per se ad totam vitam-. 

Billot. 

B) An athei de atheismo non culpandi, qua tales, sic et simpli¬ 
citer CONSCIENTIA CAREANT MORALI NECNE? 

Auctores bifariam dividuntur. En quaedam nomina iuxta Boyer, 
Cursus Philosophiae, vol. II, pp. 337-338, 476: 

Affir mant eos atheos conscientia carere morali: Billot, Mercier, Ri- 
chard, Gredt, Nivard, Cathrein, (Le Rohellec). 

Affir mant eos atheos conscientia non carere primorum principiorum 
ordinis moralis (bonum faciendum, malum vitandum, sub aspectu boni ho¬ 
nesti, etc.): Caietanus, Ioannes a S. Thoma, Viva, Wiceburgenses, Bonys- 
sonie, Ferreti, Gillet, Romeyer, Olle-Laprune, Schiffini, Descoqs, Garri- 
gou-Lagrange, Claeys-Bouuaert. 

1. Logice, iuxta primam opinionem athei, utpote invincibiliter con¬ 
scientia morali carentes, intrare debent limbum puerorum, cum solo 
originali decedentes. 

Iuxta nonullos auctores, « ubi non agnoscitur superior qui obli¬ 
gationem imponat, obligatio rationaliter agnosci nequit; eousque pro¬ 
cedunt ut graviter peccare posse negent quicumque inculpabiliter Deum 
explicite non cognoscunt » (Boyer, op. cit., vol. II, p. 431). 

« Nonnulli, ut Billot, S. I., Nivard, S. I., ita docent: ut obligatio 
moralis a nobis agnoscatur ut obiectiva seu vere existens ut fundata, 
oportet ut sciamus Deum esse, qui hanc obligationem imponat; nam 
obligatio non est nisi quia a voluntate divina imponitur. Quaproter iu- 
dicia nostra moralia virtutem obligandi non habent antequam cogno¬ 
scamus ea ex ordinatione et voluntate divina procedere » (Boyer, ibidem, 
p. 476). 

2. Logice, iuxta alteram opinionem, athei vel invincibiliter tales non 
carent eo ipso conscientia morali, hinc capaces sunt voti baptismi impliciti, 
et finalitet aut salvabuntur aut damnabuntur. 

Nam qui conscientia morali gaudet peccare potest. Atqui nullum 
datur peccatum mere philosophicum quod non sit offensa Dei (Den- 
zinger 1290). 

C) De auctoritate S. Thomae et Salmanticensium 

Iuxta relatorem S. Thomas docet evidenter conscientiam moralem, 
qua talem, non pendere, quoad nos, ab ipsa cognitione Dei. Haec est 
auctoritas gravis ponderis in favorem huius sententiae. Ita scribit Sanctus 
Doctor: 

« Impossibile est quod peccatum veniale sit in aliquo cum originali 
peccato absque mortali. Cuius ratio est, quia antequam ad annos discretio¬ 
nis perveniat, defectus aetatis prohibens usum rationis, excusat eum a 

peccato mortali: unde multo magis excusat eum a peccato veniali, si com¬ 
mittat aliquod quod sit ex genere suo tale, cum vero usum rationis habere 
inceperit, non omnino excusatur a culpa venialis et mortalis peccati; sed 
primum, quod tunc homini cogitandum occurit, est deliberare de seipso. 
Et si quidem seipsum ordinaverit ad debitum finem, per gratiam conse- 
quetur remissionem originalis peccati; si vero non ordinet seipsum ad de¬ 
bitum finem, secundum quod in illa aetate est capax discretionis, peccabit 
mortaliter non faciens quod in se est. Et ex tunc non erit in eo peccatum 
veniale sine mortali, nisi postquam totum fuerit ei per gratiam re¬ 
missum (I-II, q. 89, a. 6). 

Vide clarissime in eodem sensu de Veritate, q. 24, a. 12, ad 2 m ; 
de Malo, q. 7, a. 10, ad 8 m ; in Rom., II, lect. 3, ed. Marietti, n. 215 
et n. 222; in Rom., VII, lect. 2, n. 536 et n. 539. 

Accedit testimonium Salmanticensium: 

« Dicendum credimus praeceptum dilectionis Dei quod per se obli¬ 
gat omnes ad rationis usum pervenientes, non solum praecipere, quan¬ 
tum est ex se, amorem illius ut finis et auctoris naturae, sed etiam (sup¬ 
posita praesenti hominum elevatione ad supernaturalem ordinem) ut 
finis et auctoris supernaturalis. Excusantur tamen multi propter ignoran¬ 
tiam invincibilem ab omissione praedicti praecepti, quantum ad amorem 
Dei explicitum etiam ut finis naturalis; et plures adhuc quantum ad 
amorem finis supernaturalis: quae quidem excusatio admittenda non est 
quantum ad amorem implicitum respectu Deo ut finis naturalis » (De 
vitiis et peccatis, disp. XX, nn. 16 et 17, ed. Palme, 1877, t. 8, 
p. 498). 

« (...) Multi sunt qui in illa aetate nondum cognoverunt Deum 
explicite, neque eius nomen aut rationem audierunt, sed laborant (saltem 
brevi aliquo tempore) ignorantia eius invincibili: et plures adhuc sunt, 
qui nihil audierunt aut cognoverunt de illo ut auctore et fine superna- 
turali: nemo autem potest explicite amare quod explicite non cognoscit, 
cum nihil volitum quin praecognitum: unde ipsa ignorantia invincibilis 
qua laborant, excusat illos ad adimpletione talis praecepti quoad praedic¬ 
tum amorem, redditque eius omissionem non voluntariam. Non tamen 
o mn es ita excusantur (...) Puer in praedicto instante tenetur Deum dili¬ 
gere prout in illa aetate fuerit capax: quia solum tenetur iuxta notitiam 
quae tunc sibi communicatur » (n. 19, p. 499). 

«(...) Quisquis expresse et efficaciter diligit bonum honestum, et 
hoc quod est vivere secundum rectam rationem, ibi iam implicite et 
virtualiter diligit ipsum Deum » (n. 20, p. 499). 

D) De opportunitate doctrinam declarandi 

1. Clare dicatur humanam rationem, nisi praepediatur aut violenter 
detorqueatur, hominem ducere ad cognitionem Dei. Dicatur etiam atheos 
dari posse bonae fidei inter homines qui ob falsam educationem quam a 
familia, a schola vel a statu receperunt, vel etiam ob perniciosas ut 
aiunt «ambientis sociologici» condiciones, Deum aut ignorant aut 
negant. Clare hoc dicatur ne tales a catholicis, veluti a priori, insinceri- 
tatis accusari credantur. 

2. Doctrina iuxta quam athei Deum invincibiliter ignorantes con¬ 
scientia morali simpliciter carerent, obiective falsa est, ut liquet ex his 
quae habet S. Thomas. Haec doctrina laxismo favet dum atheos huius- 
modi ab inferno, necnon logice a purgatorio, simpliciter salvat, quid¬ 
quid sit de eorum criminibus. 

Doctrina opposita, quam ut veram propugnamus, honestatem morum 
subiectivam apud atheos, quantum fieri potest, tuetur et atheos huiusmo- 
di exortatur ut fideliter magis in dies conscientiam suam moralem, 
amore Veri, Boni et Iusti ducti, semper sequantur cogitantes insuper 
quod si Deus qui non credunt existit, et ipsi ab Eo, — uti est, — 
iudicabuntur. 


II - CONCLUSIO 

Damnato atheismo a Concilio Oecumenico prout in nostra intro¬ 
ductione indicavimus, fideles etiam clare edoceantur statum gratiae 
dari posse his qui voto tantum membra Ecclesiae sunt, et quidem 
non exclusis hodie a priori illis qui ignorantia invincibili quemdam 
atheismum speculativum profitentur, cui atheismo non contradicit a 
priori subiectiva quaedam perceptio obligationis moralis veri nominis. 
Omnis adultus usu rationis fruens aut visione beatifica gaudebit, aut 
damnationem in inferno patietur. 

Ratio voti 

Doctrina de Ecclesia Corpore Mystico Christi nostris diebus tum a 
theologis tum a fidelibus maxime excolitur. 

Eius momentum theologicum, morale, pastorale, asceticum et sociale 
maximum est, sicut et nobilitas praestantissima. Haec doctrina, clare 
aperteque proposita atque profundius investigata, arcanam et miram 
actionem Christi et Spiritus Paracliti in Ecclesiam et in fideles; unionem 
socialem ac iuridicam, sed imprimis supernaturalem ex gratia virtutibus¬ 
que theologicis, omnium membrorum cum Christo Capite et ad invicem; 
divinam pulchritudinem Ecclesiae sanctae Dei eiusque salutarem et neces¬ 
sariam missionem erga omnes gentes; necessitatem atque foecunditatem 
conspirationis et collaborationis omnium fidelium ad incrementum totius 
Corporis socialis aeque ac in propriam cuiusque spiritualem perfectionem: 
haec omnia, inquam, praedicta doctrina revelationis mirifice pandit. 

Cum tamen tanti momenti sit apprimeque nostri temporis condicio¬ 
nibus respondeat, adhuc de ea desideratur solemne documentum Magi¬ 
sterii Ecclesiae; etsi, equidem, pluries in documentis Magisterii mentio 
occurrat de eaque profunde atque pulcherrime tractet Encyclica Mystici 
Corporis, Pii XII, die 29 iunii 1943. 

Cum itaque et cultus studiumque excreverint, et ex alia parte Conci¬ 
lium Vaticanum II praeprimis ipsius Ecclesiae vitae disciplinaeque incre¬ 
mentum sibi finem, ex verbis Sanctissimi Domini Ioannis XXIII, feliciter 
regnantis, praestituerit, peropportunum videtur ut praecipua quaedam 
capita de Ecclesia Corpore Christi Mystico solemniter ab eodem Concilio, 
Deo favente, definiantur. 

Hanc vero doctrinam esse clarissime in Sacra Scriptura ac in univer¬ 
sali Traditione contentam luce clarius patet, non solum ex libris a theo¬ 
logis catholicis hac de re editis (sufficiat hic meminisse clarissimi E. 
Mersch, Le Corps Mystique du Christ: Etude de theologie historique, 
2 v., 1936), sed praecipue ex praelaudata Encyclica Pii XII. 

Nostra heic procedendi ratio 

Expeditior procedendi ratio nobis visa est, prius memorata doctrina 
prout proposita fuerat in Concilio Vaticano I, in primo Schemate De 
Ecclesia Christi, quaedam praecipua capita velut schematice colligantur 


22 (IV b) 

ab Encyclica Mystici Corporis, plerumque ipsis Encyclicae verbis (erunt- 
que omnes textus inter parvos uncinos « ... » positi), quibusdam additis 
canonibus doctrinam resumentibus aut errores improbantibus. 

NB. Encyclica Mystici Corporis citabitur in editione S. Tromp, 
Pontificia Universitas Gregoriana, Textus et Documenta, Series theolo¬ 
gica, n. 26, Romae, 1948. 

Ratio autem est quod in tali editione adhibetur divisio numeralis, 
insuper afferuntur innumera documenta Scripturae, Patrum, Theologo¬ 
rum et ipsius Magisterii Ecclesiae. 

Numeri in voto adducendi inter uncinos (...) respiciunt praedictam 
editionem. 


I 

DOCTRINA DE ECCLESIA CORPORE CHRISTI MYSTICO 
IN PRIMO SCHEMATE «DE ECCLESIA CHRISTI» 

IN CONCILIO VATICANO I 

In primo Schemate « De Ecclesia Christi » Patribus Concilii Vati¬ 
cani I exhibito plura continebantur: de Ecclesia in se spectata; de pro¬ 
prietatibus eius ut est societas; de dotibus ut perennis est; de potestate; 
de visibili Ecclesiae Capite; de Ecclesia spectata in suis ad societatem 
civilem relationibus. 

In primo schemate constitutionis dogmaticae tota materia capitibus 15 
et canonibus 21 absolvebatur. 

Ad Ecclesiae naturam describendam caput I agebat de Corpore Mys¬ 
tico. En textus: 

« Unigenitus Dei Filius, qui illuminat omnem hominem venientem 
in hunc mundum, quique nulla unquam aetate miseris Adae filiis ope 
sua defuit, in ea plenitudine temporis, quae sempiterno consilio fuerat 
praestituta, in similitudinem hominum factus visibilis apparuit in as¬ 
sumpta nostri corporis forma, ut terreni homines atque carnales novum 
hominem induentes, qui secundum Deum creatus est in iustitia et sanc¬ 
titate veritatis, corpus efformarent mysticum, cuius ipse exsisteret caput. 
Ad hanc vero mystici corporis unionem efficiendam, Christus Dominus 
sacrum regenerationis et renovationis instituit lavacrum, quo filii homi¬ 
num tot nominibus inter se divisi, maxime vero peccati dilapsi, ab o mn i 
culparum sorde mundati membra essent ad invicem, suoque divino 
capiti fide, spe et caritate coniuncti, uno eius spiritu omnes vivificarentur, 
ac coelestium gratiarum et charismatum dona cumulate reciperent. Atque 
haec est, quae, ut fidelium mentibus obiiciatur alteque defixa haereat, 



DE ECCLESIA CORPORE MYSTICO CHRISTI 


339 


satis numquam commendari potest, praecellens Ecclesiae species, cuius 
caput est Christus, ex quo totum corpus compactum, et connexum per 
omnem iuncturam subministrationis, secundum mensuram uniuscuiusque 
membri, augmentum corporis facit in aedificationem sui in caritate ». 

Nullus habetur canon unice relativus ad hoc caput; veruntamen 
canon IV ipsum simul ac caput V, quod erat de visibili Ecclesiae unitate, 
complectitur. En textus can. IV: 

« Si quis dixerit, veram Ecclesiam non esse unum in se corpus, sed 
ex variis dissitisque christiani nominis societatibus constare, per easque 
diffusam esse; aut varias societates ab invicem fidei professione dissi¬ 
dentes atque communione seiunctas, tamquam membra vel partes unam 
et universalem constituere Ecclesiam; a. s. ». 

Integrum schema apud Coli. Lacensem, VII, 567 ss. 

Adnotationes adnexae rationes praebebant huius doctrinae. Sum- 
matim rationes sunt: 

a) expressio « corpus mysticum » magis usitata in S. Scriptura; 

b ) continet intimam et praestantissimam essentiam Ecclesiae; 

c ) solvit obreptationes adversariorum, affirmantium nos solam 
Ecclesiam iuridicam agnoscere; 

d) ea intellecta, cetera externa melius aestimantur; 

e) maxime apta est ad revocandos homines carnales ad rectam 
conceptionem Ecclesiae. 

Tria etiam contineri asseverant adnotationes: 

a) indicatur auctor: Filius Dei factus homo ut homines in ipso 
deificarentur; 

b) indicatur medium: lavacrum baptismatis, iuxta doctrinam Flo¬ 
rentini et Tridentini; 

c) indicantur natura et vita: unio arctissima inter nos et Christum 
fide, spe, caritate. 

Adnotationes in caput V (8) enucleant doctrinam contra pessun- 
dantes conceptum unitatis Ecclesiae {Coli. Lacensis, VII, 586-588. 
Cf. etiam ibidem, 631 ss., adnotationes in can. IV [53]). 

Omnes norunt Concilium Vaticanum I non examinasse neque defini¬ 
visse integram doctrinam schematis, sed iam a primis sessionibus, mutato 
ordine discussionis, transiisse ad examinandam et definiendam doctrinam 
de Primatu Petri et Romani Pontificis. (Integra Constitutio dogmatica 
prima de Ecclesia Christi apud Coli. Lacensem, VII, 482-487). 

Una cum aliis capitibus etiam caput I de Corpore Mystico decidit, 
interrupto Concilio. 

De mente Patrum hac in re constat ex observationibus ab ipsis paratis, 
discutiendis in prima sessione, relate ad decem priora capita schematis; 

quae quidem observationes, mutato ordine materiae, non fuerunt pro¬ 
positae nec examinatae. 

Observationes praedictae videri possunt apud Mansi, LI, 571 ss. 
Observationes in caput I (De Ecclesia Corpore Mystico) continentur 
nn. 95-140. 

Pauci non favebant, vel quia formula minus sapit theologiam, vel 
quia obscura, vel quia ingenerare posset aequivocationes (cf. nn. 112, 
113,125,128,131,132,133,134). 

Schemata a quibusdam Patribus parata, loco schematis praesentati, 
fere omnia retinent doctrinam de Corpore Mystico, licet alio ordine aut 
formula aut contextu proponatur. (Praedicta schemata apud Mansi, 
ib., 863 ss.). 

En, v. g. quomodo exhibetur doctrina in schemate parato ab Archie- 
piscopo Bononiensi: 

Canon II: « Si quis dixerit, societatem a Christo fundatam, et 
baptismate regeneratam non esse ei ut capiti fide, et caritate intime 
coniunctam, adeoque in tali intima caritatis coniunctione, quae per 
Spiritum Sanctum diffusa est in cordibus nostris, principaliter non consi¬ 
stere naturam et essentiam societatis Christi; a. s. ». 

Canon III: « Si quis dixerit, Ecclesiam non esse corpus Christi 
mysticum, cuius ipse est caput invisibile, visibile autem Romanus pon¬ 
tifex eius vicarius; a. s. ». 

Ex praedictis mihi videtur concludi posse generatim Patres Vati¬ 
cani I favorabiles fuisse definitioni huius doctrinae, proindeque eam 
definitam fore nisi Concilium interruptum fuisset. 


II 

CAPITA PRAECIPUA DESUMPTA EX LITTERIS ENCYCLICIS 
« MYSTICI CORPORIS » 

Generalia V 

I. Momentum doctrinae 

« insignis huius doctrinae granditas... » (1) 

« ex qua magnum in sua luce ponitur beneficium, satis numquam 
elatum laudibus, arctissimae coniunctionis nostrae cum tam excelso 
Capite... » (1) 

« ... hac de excelsa doctrina... » (8) 

« Iamvero ad definiendam describendamque hanc veracem Christi 
Ecclesiam — quae sancta, catholica, apostolica, Romana Ecclesia est — 

nihil nobilius, nihil praestantius, nihil denique divinius invenitur sen¬ 
tentia illa, qua eadem nuncupatur « mysticum Iesu Christi Corpus »; 
quae quidem sententia ex iis effluit ac veluti efflorescit, quae in Sacris 
Litteris et in sanctorum Patrum scriptis crebro proponuntur » (13). 

II. Motiva 

Inter alia: 

1) vindicare Ecclesiae pulchritudinem, laudes, gloriam (3); 

2) allicere ad Ecclesiam eos qui extra eam versantur; 

3) sollicitudo pastoralis: 

a) est doctrina quae hodie multum excolitur atque pietatem alit; 

b) necessitas profligandi sive graves errores, ab his qui extra 
Ecclesiam sunt, disseminatos, sive minus accuratas vel omnino falsas 
sententias inter christifideles serpentes (8). 

Errores commemorati: 

— << commenticius rationalismus »; 

— « naturalismus vulgaris », qui nihil aliud cernere vult in Ec¬ 
clesia nisi vincula iuridica et socialia; 

— « falsus mysticismus », qui conatur removere immobiles limi¬ 
tes inter Creatorem et res creatas (9). 

« Quibus omnibus coram Deo mature perpensis: ut summa Ecclesiae 
pulchritudo nova gloria affulgeat; ut fidelium qui in Christi Corpore 
suo coniunguntur, nobilitas eximia supraque naturam elata luculentius 
innotescat; ut denique multiplicibus erroribus in hanc rem penitus 
claudatur aditus, Nos pastoralis Nostri officii partes duximus universo 
christiano gregi per Encyclicas has Litteras doctrinam proponere de 
mystico Iesu Christi Corpore deque fidelium in eodem Corpore cum 
divino Redemptore coniunctione; simulque ex suavissima eadem doc¬ 
trina documenta quaedam proferre, quibus altior mysterii huius investi¬ 
gatio uberiores usque edat perfectionis sanctitatisque fructus » (11). 

III. Indoles Encyclicae 

Est imprimis dogmatica, ut apparet praesertim ex textu nuper allato. 
Item ex his verbis « ... ut universalis Ecclesiae Magister, mentes veritatis 
lumine collustravimus...» (90). 

Capita determinata 

Finis generalis institutionis Ecclesiae uti mystici Corporis 

Filius Dei assumpsit naturam humanam « ut ex novo Ada Spiritus 
Sancti gratia in omnes protoparentis filios deflueret; qui quidem cum 
fuissent per peccatum primi hominis divinae subolis adoptione privati, 
per Incarnatum Verbum, fratres secundum carnem effecti Filii Dei Uni¬ 
geniti, potestatem acciperent, qua filii Dei fierent » (12). 

Copiam gratiarum nobis promeritam Christus « directo per se ipse 
universo humano generi dilargiri potuerat; voluit tamen per adspecta- 
bilem, in quam homines coalescerent Ecclesiam, ut per eam omnes in 
divinis impertiendis Redemptionis fructibus sociam quodammodo sibi 
operam praestarent. Sicut enim Dei Verbum, ut doloribus cruciatibusque 
suis homines redimeret, nostra voluit natura uti, eodem fere modo per 
saeculorum decursum utitur Ecclesia sua, ut inceptum opus peren¬ 
net » (12). 

Ecclesia « Corpus » 

1. a) Ecclesia est corpus; ergo b) unum quiddam; c) et indivisibile; 
d) concretum et perspicibile. 

Inde damnatur conceptio « penumatica », qua « multae Christiano¬ 
rum communitates, licet fide ab se invicem seiunctae, inter se tamen haud 
adspectabili nexu coniungantur » (14). 

Ecclesia ut « corpus » habet plura membra, organice et hierarchice 
coniuncta: « Ecclesia ea maxime de causa Corpus dicenda est, quod 
recta consentaneaque coalescit partium temperatione coagmentationeque, 
ac diversis est sibique invicem congruentibus membris instructa » (16). 

2. Structura organica Corporis Ecclesiae: 

d) non absolvitur solis hierarchiae gradibus; 

b) neque unice « charismaticis » constat; 

c) « Omnino utique retinendum est, qui sacra potestate in eius- 
modi Corpore fruantur, primaria eos ac principalia membra exsistere, 
cum per eosdem, ex ipso Divini Redemptoris mandato, munera Christi 
doctoris, regis, sacerdotis perennis fiant » (17); 

d) sive religiosi, sive qui, in saeculo exsistentes, operibus miseri¬ 
cordiae sese dant, sive patres matresque familias, sive laici, ecclesiasticae 
hierarchiae adiutricem operam navantes, honorificum in societate chri- 
stiana obtinent locum. 

3. Ecclesiae Corpus sacramentis ut vitalibus sanctificationis mediis, 

sive singulorum membrorum sive socialibus totius Corporis necessita¬ 
tibus, divini Servatoris voluntate et bonitate uberrime ditatum est (cf. 18). 

4. Ecclesiae Corpus constat determinatis membris: 

« In Ecclesiae autem membris reapse ii soli annumerandi sunt, qui 
regenerationis lavacrum receperunt veramque fidem profitentur, neque 
a Corporis compage semetipsos misere separarunt vel ob gravissima 
admissa a legitima auctoritate seiuncti sunt » (21). 

« Sicut igitur in vero christifidelium coetu unum tantummodo habe¬ 
tur Corpus, una fides... Quamobrem qui fide vel regimine invicem divi¬ 
duntur, in uno eiusmodi Corpore, atque uno eius divino Spiritu vivere 
nequeunt » (21). 

Ecclesiae Corpus non constat a) solis sanctis; b) neque solis prae¬ 
destinatis; c) sed etiam peccatoribus, exceptis qui schisma, haeresim vel 
apostasiam in seipsos admittunt. 


CANONES DE ECCLESIA UTI « CORPORE » (MYSTICO CHRISTI) 

1. Si quis affirmaverit mysticum Christi Corpus (quod est sancta, 
apostolica, catholica atque Romana Ecclesia) non esse unum atque 
indivisum; a. s. 

2. Si quis dixerit varios christianorum coetus, etsi fide et regimine 
inter se dissidentes, mystici Corporis Christi membris adnumerandos 
esse; a. s. 

3. Si quis dixerit mysticum Christi Corpus regimine, fidei profes¬ 
sione atque sacramentorum susceptione non esse visibile, affirmaveritque 
ipsum esse quid «pneumaticum », nullo adspectabili nexu coniunc- 
tum; a. s. 

4. Si quis dixerit in mystico Corpore Christi, mira atque organica 
varietate distincto, omnia membra paris esse gradus eademque munera 
et officia habere, et non potius eos qui sacra potestate in eiusmodi 
Corpore fruantur, primaria ac principalia membra existere; a. s. 

5. Si quis affirmaverit mysticum Christi Corpus non habere, et 
quidem ex directa voluntate et institutione sui Fundatoris, sacramenta 
ceteraque media omnia ad singulorum membrorum et ad socialem eiusdem 
Corporis perfectionem necessaria; a. s. 

6. Si quis affirmaverit in Ecclesiae membris reapse non eos solos 
adnumerandos esse qui lavacrum regenerationis receperunt atque veram 
fidem profitentur eidemque regimini subduntur; a. s. 

7. Si quis affirmaverit Ecclesiae Corpus, etiam hoc peregrinationis 
tempore, solis iustis aut praedestinatis constare; aut negaverit pecca- 

tores, exceptis qui peccatum schismatis, haereseos, vel apostasiae admi¬ 
serint, ad idem Corpus pertinere; a. s. 

Ecclesia Corpus « Christi » 

Multiplex ratio: 

I. Quia Christus est « Conditor » Ecclesiae 

1. Christus opus suum in Crucis patibulo consummavit: 

a) morte Redemptoris: « Lex Christi cum suis mysteriis, legibus, 
institutis, ac sacris ritibus pro universo terrarum orbe sancita est Iesu 
Christi sanguine » (28); 

h) acquisivit gratias quas in caelo sine intermissione largitur; 

c ) acquisivit Ecclesiam, hoc est omnia mystici sui Corporis mem¬ 
bra conferendo baptismati vim coagmentandi homines Corpori my¬ 
stico (29). 

2. Sicut Christus morte sua plena significatione factus est Caput 
Ecclesiae, ita Ecclesia omnia munera ad- suam missionem necessaria 
usque ad finem saeculorum morte Christi accepit. «... praetiosae suae 
mortis hora Ecclesiam suam uberioribus Paracliti muneribus ditatam 
voluit, ut in divinis Redemptionis fructibus impertiendis validum eva¬ 
deret Incarnati Verbi instrumentum, nunquam utique defuturum. Iuti- 
dica enim, quam vocant, Ecclesiae missio, ac docendi, gubernandi sacra¬ 
mentaque administrandi potestas, idcirco ad aedificandum Christi Corpus 
supernam vim habent atque vigorem, quod Christus Iesus e Cruce 
pendens Ecclesiae suae divinorum munerum fontem aperuit, quibus et 
fallentem numquam doctrinam homines docere posset, et eos per divi¬ 
nitus illuminatos Pastores salutariter regere, ac caelestium gratiarum 
imbre perfundere » (30). 

II. Quia Christus est Ecclesiae «Caput ». 

1. Sive ratione excellentiae; 

2. sive ratione conformitatis: 

— qua Christus assumpsit corpus patibile ut nos consortes faceret 
divinae naturae per gratiam et gloriam, assimilans sibi tum singula 
membra tum totius Ecclesiae Corpus (45-46); 

3. sive ratione plenitudinis: 

— ex cuius plenitudine munerum, gratiae et veritatis indesinenter 
totum mysticum Corpus haurit (47); 

4. sive ratione influxus: 

— « Ex eo profluit in Ecclesia Corpus omnis lux, qua credentes 



345 : 


DE ECCLESIA CORPORE MYSTICO CHRISTI 

divinitus illustrantur, omnisque gratia, qua sancti fiunt sicut ipse sanctus 
est» (48). 

-— Sicut illuminatio ab ipso in fideles, Pastores, Doctores, in suum 
Vicarium, in Concilia (48); ita « Nullus... salutaris actus haberi potest, 
qui ex eo, tamquam e superno fonte, non profluat ». Ipse enim singulis 
membris gratias singulas « elegit, determinat, distribuit » (50); 

5. sive ratione gubernationis: 

a) vel modo arcano et extraordinario (38); 

b) vel modo visibili et ordinario, per Romanum Pontificem et 
per Episcopos. 

« Non est tamen reputandum eius regimen modo non conspicuo 
vel extraordinario tantum absolvi; cum contra, adspectabili quoque ordi- 
nariaque ratione, Divinus Redemptor per suum in terris Vicarium Corpus 
suum mysticum gubernet ». 

« Neque ad rem eiusmodi infitiandam asseverari potest per statutum 
in Ecclesia iurisdictionis primatum, mysticum eiusmodi Corpus gemino 
instructum fuisse capite. Est enim Petrus, vi primatus, nonnisi Christi 
vicarius, atque adeo unum tantum primarium habetur huius Corporis 
Caput, nempe Christus: qui quidem arcana ratione Ecclesiam per sese 
gubernare non desinens, adspectabili tamen modo per eum, qui suam 
in terris personam gerit, eandem regit Ecclesiam... » (39). 

Gubernat visibiliter etiam per Episcopos, qui « ad propriam cuius¬ 
que Dioecesim quod spectat, utpote veri Pastores assignatos sibi greges 
singuli singulos Christi nomine pascunt ac regunt; id tamen dum faciunt, 
non plane sui iuris sunt, sed sub debita Romani Pontificis auctoritate po¬ 
siti, quamvis ordinaria iurisdictionis potestate fruantur, immediate sibi 
ab eodem Pontifice Summo impertita» (41). 

III. Quia Christus est Ecclesiae « Sustentator ». 

Christus enim « ita Ecclesiam sustinet, et ita in Ecclesia quodam¬ 
modo vivit, ut ipsa quasi altera Christi persona exsistat » (52). 

1. Natura huius appellationis : 

« Nobilissima tamen eiusmodi appellatio non ita accipienda est, ac 
si ineffabile illud vinculum, quo Dei Filius concretam assumpsit huma¬ 
nam naturam, ad universam pertineat Ecclesiam; sed in eo posita est, 
quod Servator Noster bona maxime sibi propria ita cum Ecclesia sua 
communicat, ut haec secundum totam suae vitae rationem, tam adspecta- 
bilem quam arcanam, Christi imaginem quam perfectissime exprimat. 
Nam per iuridicam, ut aiunt, missionem qua Divinus Redemptor Aposto¬ 
los in mundum misit, sicut ipse missus erat a Patre, ipse est, qui per 
Ecclesiam baptizat, docet, regit, solvit, ligat, offert, sacrificat » (53). 

2. Principium huius vitae: 

« Quodsi divinum hoc, a Christo datum, vitae virtutisque princi¬ 
pium attente consideramus, prout ipsum fontem constituit cuiusvis doni 
gratiaeque creatae, facile intellegimus illud nihil aliud esse nisi Para- 
clitum Spiritum, qui a Patre Filioque procedit, quique peculiari modo 
“ Spiritus Christi ” seu “ Spiritus Filii ” dicitur » (54). 

Descripta multiformi actione Spiritus Sancti in Christo et in Ecclesia, 
addit: 

« Huic autem Christi Spiritui tamquam non adspectabili principio id 
quoque attribuendum est, ut omnes Corporis partes tam inter sese, quam 
cum excelso Capite suo coniungantur, totus in Capite cum sit, totus in 
Corpore, totus in singulis membris... » (55). 

Ideoque Spiritus Sanctus vocatur « anima » Ecclesiae (ib.). 

IV. Quia Christus est Ecclesiae « Salvator » (57) 

CANONES DE ECCLESIA CORPORE MYSTICO « CHRISTI » 

1. Si quis dixerit constitutionem Ecclesiae non esse a Christo directe 
institutam, sed eam naturali evolutione historica vel hominum voluntate 
creatam, aut eandem esse decursu temporum mutatam aut mutabilem, 
non vero indefectibilem; a. s. 

2. Si quis dixerit non omnes actus salutares, tam singulorum mem¬ 
brorum quam totius Ecclesiae, esse ex actione et communicatione Christi 
Capitis Corporis mystici, atque per virtutem eius sanctissimae Passionis 
et Mortis; a. s. 

3. Si quis dixerit Christum non gubernare, visibili et ordinaria ra¬ 
tione, Corpus suum mysticum per suum in terris Vicarium Romanum 
Pontificem; aut vicaria hac primatus potestate detrahi Christo, unico pri¬ 
mario Capiti eiusdem Corporis; a. s. 

4. Si quis dixerit legitimos Episcopos ut veros Pastores non regere, 
nomine Christi, singulos singulas sibi commissas Dioeceses; aut eos 
legitime hoc facere nisi sub debita Romani Pontificis auctoritate positos, 
ab eoque sibi immediate impertita, ordinaria quidem, iurisdictionis po¬ 
testate; a. s. 

5. Si quis dixerit ea ratione vocari Christum « Sustentatorem » Ec¬ 
clesiae, quasi illud vinculum quo Dei Filius concretam assumpsit natu¬ 
ram humanam, ad universam pertineat Ecclesiam; a. s. 

6. Si quis dixerit per iuridicam missionem qua misit Apostolos in 
mundum non ipsum Christum per Ecclesiam sanctificare, regere, of¬ 
ferre; a. s. 

Ecclesia Corpus Christi « Mysticum » 

Ex hoc Ecclesia distinguitur: 

a) a corpore physico Christi; 

b) a quocumque corpore physico, in quo partes non habent pro¬ 
priam subsistentiam et personalitatem, secus ac accidit in Corpore Mystico 
(59); 

c) a corpore unice iuridico et morali. 

« Recta igitur vocis huius significatio in mentem revocat, Ecclesiam, 
quae perfecta genere suo societas haberi debet, non ex socialibus solum¬ 
modo ac iuridicis elementis rationibusque constare » (61). 

« Quamvis enim iuridicae rationes, quibus Ecclesia etiam innititur 
atque componitur, ex divina oriantur a Christo data constitutione, ad 
supernumque finem assequendum conferant, id tamen, quo christiana 
societas ad gradum evehitur, qui omnem naturae ordinem prorsus evin¬ 
cit, Redemptoris nostri Spiritus est, qui ceu fons gratiarum, donorum 
ac charismatum omnium, perpetuo et intime Ecclesiam replet et in ea 
operatur » (61). 

Perperam tamen fingitur repugnantia aut oppositio inter Ecclesiam 
iuridicam et Ecclesiam « caritatis »; quia eadem de causa Christus Ec¬ 
clesiam voluit societatem iuridice perfectam et caelestibus muneribus di¬ 
tatam, scilicet ut opus Redemptionis perenne redderet (cf. 63). 

Canon 

Si quis dixerit Ecclesiam nihil aliud esse nisi corpus morale aut iuri- 
dicum; aut duas finxerit Ecclesias, aliam iuris, aliam « caritatis »; a. s. 

De fidelium cum Christo in Ecclesiae Corpore coniunctione. 

Haec coniunctio fit: 

I. Vinculis iuridicis et socialibus 

- 

1. Ratione altioris finis et altioris principii conspirationis membro¬ 
rum, haec coniunctio longe superat cuiusvis alius, etsi supremae, huma¬ 
nae societatis nexus (cf. 68, 70). 

2. Praedicta coniunctio socialis et iuridica extrinsecus sese manife¬ 
stet opus est, eiusdem fidei professione, eorumdem sacrorum communione, 
eiusdem sacrificii participatione, earundem legum observantia, eiusdem 
visibilis Christi in terris Vicarii gubernatione (cf. 69). 

II. Eide, spe et caritate 

His tribus virtutibus, et potissimum caritate Dei et proximi, arctis¬ 
sime membra Ecclesiae uniuntur ad invicem et cum Christo et Deo (cf. 
70-74.). 

Aeterna cognitione et amore, amantissima etiam cognitione per vi¬ 
sionem beatificam iam a primo conceptionis momento, Unigenitus Dei 
Filius omnia sui mystici Corporis membra « continenter perpetuoque 
sibi praesentia habet, suoque complectitur salutifero amore » (76). 

II. Communicatione Spiritus Sancti 

« Est enim Christus in nobis... per Spiritum suum, quem nobiscum 
communicat, et per quem ita in nobis operatur, ut quaecumque divina 
a Spiritu Sancto in animis peraguntur, etiam a Christo ibi peracta di¬ 
cantur oporteat » (77). 

« Ex eadem autem Spiritus Christi communicatione efficitur, ut, cum 
omnia dona, virtutes et charismata, quae in Capite excellenter, uberrime 
efficienterque insunt, in omnia Ecclesiae membra deriventur, et in iis 
secundum locum quem in mystico lesu Christi Corpore occupant, in dies 
perficiantur, Ecclesia veluti plenitudo constituatur et complementum Re¬ 
demptoris; Christus vero quoad omnia in Ecclesia quodammodo adim¬ 
pleatur » (78). 

Inde effatum: Christus Caput et Corpus: Christus totus (cf. ib.). 

IV. Inhabitatio Spiritus Sancti 

Praecipua capita contenta in Encyclica: 

1. Quaelibet forma pantheismi vitanda. 

« Verumtamen id omnibus commune atque inconcussum esto, si a 
germana velint doctrina, a rectoque Ecclesiae magisterio non aberrare: om¬ 
nem nempe reiciendum esse mysticae huius coagmentationis modum, quo 
christifideles, quavis ratione ita creaturarum rerum ordinem praetergre¬ 
diantur, atque in divina perperam invadant, ut vel una sempiterni Nu¬ 
minis attributio de iisdem tamquam propria praedicari queat » (79). 

2. Qua ratione communis toti Trinitati. 

« Ac praeterea certissimum illud firma mente retineant, hisce in 
rebus omnia esse habenda Sanctissimae Trinitati communia, quatenus 
eadem Deum ut supremam efficientem causam respiciant » (79). 

3. Descriptio inhabitationis. 

« Inhabitare quidem Divinae Personae dicuntur, quatenus in creatis 
animantibus intellectu praeditis imperscrutabili modo praesentes, ab 
iisdem per cognitionem et amorem attingantur, quadam tamen ratione 
omnem naturam transcendente, ac penitus intima et singulari ». 

Haec mira coniunctio conditione tantum seu statu ab ea discrepat, 
qua caelites Deus beando complectitur (cf. ib.). « Qua quidem visione, 
modo prorsus ineffabili fas erit Patrem, Filium Divinumque Spiritum 
mentis oculis superno lumine auctis contemplari, divinarum Personarum 

processionibus aeternum per aevum proxime adsistere, ac simillimo illi 
gaudio beari, quo beata est sanctissima et indivisa Trinitas » (80). 


CANONES DE FIDELIUM CUM CHRISTO IN ECCLESIAE CORPORE 

CONIUNCTIONE 

1. Si quis dixerit membra corporis mystici solis vinculis socialibus 
et iuridicis inter se et cum Christo in eodem Corpore uniri, seclusa 
coniunctione, profundiori ac nobiliori, fidei, spei et caritatis ex operatione 
Spiritus Sancti; a. s. 

2. Si quis affirmaverit hominem iustificatum, propter coniunctio- 
nem, penitus arcanam et singularem, inhabitationis Sanctissimae Trini¬ 
tatis, praetergredi ordinem entis creati et finiti; aut eandem inhabitatio¬ 
nem, quatenus Deum ut supremam causam efficientem respiciat, non 
esse indivisae Trinitati communiter tribuendam; a. s. 

3. Si quis dixerit unione membrorum Corporis mystici cum suo Ca¬ 
pite Christo Salvatorem nostrum habitare in iustificatis secundum suam 
naturam clarificatam; aut gratiam numerice eandem esse in Christo et in 
membris Corporis mystici; a. s. 


SCHEMA PRAEPARATUM A THEOLOGIS «DE ECCLESIA CHRISTI» 

(Apud Eugenio Cecconi, Storia dei Concilio Ecumenico Vaticano, 
Roma, 1872-1878,1, [187]). 

Pars I. De Ecclesia in se spectata 

A. De natura Ecclesiae. 

1. Ea est corpus Christi mysticum. 

2. In ea extat concreta religio christiana unice vera, quae ab Ecclesia 
seiuncta consistere nequit. 

B. De proprietatibus Ecclesiae, ut est societas. 

1. Ecclesia est societas vera, perfecta, spiritualis et supernaturalis. 

2. Est societas visibilis. 

3. Ecclesia visibilis est una, in se penitus cohaerens. 

4. Ecclesia est societas necessaria ad aeternam hominum salutem, ne¬ 
cessitate tum praecepti tum medii. 

5. Extra Ecclesiam nemo salvatur: hinc sicut rationi ita fidei chri- 
stianae repugnat doctrina de religionum indifferentia. 

D. De dotibus Ecclesiae, ut ea perennis est. 

1. De Ecclesiae indefectibilitate. 

2. De Ecclesiae infallibilitate. 

C. De Ecclesiae potestate. 

Est in Ecclesia vera potestas non solum ordinis sed etiam iurisdictio- 
nis; legifera, iudiciaria, coercitiva, eaque independens. 

Pars II. De visibili Ecclesiae capite 

A. De primatu Romani Pontificis. 

1. De institutione primatus in beato Petro. 

2. De primatus perpetuitate in beati Petri successoribus, Romanis 
Pontificibus. 

3. De huius primatus divinitus instituti natura. 

B. De temporali Sanctae Sedis dominio. 

Pars III. De Ecclesia spectata in suis ad societatem civilem 
relationibus. 

1. De utriusque societatis concordia. 

2. De civilis potestatis iuribus et officiis secundum doctrinam Eccle¬ 
siae catholicae. 

3. De specialibus Ecclesiae iuribus: 

— circa christianam institutionem et educationem iuventutis; 

— circa publicam professionem consiliorum evangelicorum; 

— circa ecclesiastica bona temporalia. 


DE LAICATU EIUSQUE APOSTOLATU 

Propositum habet duplicem aspectum, theoreticum unum, sc. « de 
clarificando conceptu laicatus catholici eiusque apostolatus »; practicum 
alterum « de organizanda et efficaciore reddenda cooperatione laicorum 
in opere missionario ». 

I - NOTIO LAICATUS EIUSQUE APOSTOLATUS 
A) Notio Laicatus 

Terminus «laicus » in primitiva Ecclesia usurpatus ad christifi- 
deles denominandos significatum habebat sanctitatis et electionis ut clare 
apparet ex S. Scriptura (cf. Act. XV, 14; I Petr. II, 9, 10). Decursu 
vero temporis, ex necessitate distinguendi fideles communes a clero, 
terminus « laicus » sensim sine sensu perdidit suum contentum positi¬ 
vum et assumpsit sensum mere negativum, sc. « non-clerus ». Et mun¬ 
dus modernus ita abutitur hoc termino ut intelligat per eum non solum 
« non-clericum » sed et « areligiosum » vel etiam « anti-religiosum ». 

Pars theologiae catholicae, Ecclesiologia dicta, ortum habuit ex ne¬ 
cessitate confutandi doctrinam Reformatorum qui dignitatem et pote¬ 
statem hierarchiae negabant; unde naturale fuit quod in tractatu illo 
laicatus parum attentionis obtinuerit. Imo in ipso Codice luris Canonici 
ubi clare definitur clericus et religiosus, laicus non satis plene vel posi¬ 
tive definitur. 

Tempora vero moderna, cum sua emphasi in democratia et valore 
individui, exigunt meliorem determinationem laici eiusque positionis et 
functionis in Ecclesia, tum ad animandos christifideles ad magis activam 
et frugiferam vitam christianam ducendam, tum ad impediendas calum¬ 
nias inimicorum Ecclesiae qui eam de nimio clericalismo accusant. 

VOTUM 

Optatur ut conceptus « laici » plene enuncietur ita ut appareat non 
solum eius aspectus negativus, sc. distinctio a clero, sed etiam aspectus 
positivus tum constitutivus tum functionalis. Quo sensu laicus est: 
« Homo viator, baptizatus et Ecclesiae Catholicae aggregatus, qui ex una 
parte non est ordinatus vel saltem per tonsuram segregatus ad ministe¬ 
rium sacrum nec obligatus votis publicis ad omnimodam renunciationem 
mundi, et ex altera parte tenetur suam consequi salutem aeternam vitam 
christianam in medio mundi ducendo et sic mundum materialem et ordi¬ 
nem temporalem Christo lucrifaciendo ». 

(Nota. - In definitione insistitur in activitatem apostolicam laici, 
quia laicorum est non mere salvare animam suam, ut plerumque creditur, 
sed active laborare pro dilatatione Regni Dei, quae veritas hac praesenti 
aetate in clariori luce poni oportet). 

B) Ambitus Activitatis Laicorum 

Ad activitatem laicorum quod attinet, hoc imprimis notandum quod 
activitas hierarchiae non exhaurit totam activitatem Ecclesiae. Est in 
Ecclesia duplex activitas: actio Christi Capitis, quam actionem hierar- 
chia exercet in persona Christi; et actio membrorum Christi quam chri¬ 
stifideles, sub directione hierarchiae et adiuvante gratia Christi, exercent 
nomine proprio. 

Obiectum directum et primarium Redemptionis sunt animae huma¬ 
nae, in quarum salutem Christus instituit suam Ecclesiam et dedit ei 
omnem potestatem necessariam. Potestas ergo Ecclesiae se extendit ad 
omnem rem spiritualem et etiam temporalem et materialem in quantum 
media sunt ad finem spiritualem vel in eis implicantur principia reli¬ 
giosa et moralia. Tota haec potestas est reposita in hierarchia quae agit 

in persona ipsius Christi. Sed adest etiam secundarium quoddam obiec- 
tum Redemptionis de quo loquitur Apostolus (Rom . VIII, 19-23), se. 
mundus materialis et ordo temporalis Deo reconciliandi. Christus Homo 
habuit omnem potestatem non solum spiritualem sed etiam temporalem; 
sed dum in terris degeret noluit hac secunda uti, neque eam suae Ecclesiae 
concessit. Commisit tamen Ecclesiae hunc finem secundarium attingen¬ 
dum, sc. reconciliationem mundi materialis et ordinis temporalis Deo. 
Ecclesia ergo hunc finem attingit non directe et auctoritative per suam 
hierarchiam, sed indirecte per suos fideles via pacificae penetrationis. 
Ergo haec pars apostolatus Ecclesiae potest efficaciter exerceri ab iis 
solum fidelibus qui plene in medio mundi vivunt et non sunt ab eo ullo 
modo segregati, i. e. a laicis. 

VOTUM 

Optatur ut ambitus apostolatus laicorum clare definiatur tenore se¬ 
quenti: 

a) Christifideles omnes habent ius et officium non solum labo¬ 
randi pro sua uniuscuiusque salute, sed- etiam pro salute aliorum et 
dilatatione Regni Christi. Cuius iuris fundamentum est Baptismus quo 
membra Christi fiunt, eiusque efficacia et dignitas derivantur principa¬ 
liter ex S. Confirmatione quod est sacramentum apostolatus per excel¬ 
lentiam (cf. S. Th., III, q. 72, a. 1, 2, 5) et ex illo sacerdotio spirituali 
de qucPS. Petrus (II, V, 9; cf. S. Th., III, q. 63, a. 3). 

b) Christifideles laici non habent ius agendi auctoritative et pu¬ 
blice in Ecclesia, sed agunt nomine proprio et tamquam privata membra 
Ecclesiae; possunt tamen agere publice et nomine Ecclesiae si accedat 
mandatum vel delegatio hierarchiae. 

c) Ambitus activitatis eorum in campo spirituali est coexten- 
sivus cum ambitu apostolatus hierarchiae, iis exceptis quae exigunt po¬ 
testatem sive ordinis sive iurisdictionis (cf. S. Pius X, II fermo proposito, 
A.A.S. 37 [1904/5] 744; Pius XII, Allocutio ad Delegatos A. C. I., 
A.A.S. 43 [1951] 375). 

d) In campo vero materiali et ordine temporali, activitas aposto- 
lica laicorum ad omnia se extendit quae activitas humana legitime attin¬ 
gere valet, etiam quo activitas hierarchica non potest pervenire. Hic 
proinde invenitur aliquis campus apostolatus exclusive laicorum (cf. de¬ 
clarationem Episcopatus Galliae, Documentation Catholique, 43 [1946] 
742). 

II - DE ORGANIZANDA COOPERATIONE LAICORUM 

Laici cooperatores quantum ad diffusionem fidei in primitiva Eccle¬ 
sia fecerint elucet praesertim ex Actibus Apostolorum et Epistolis 
S. Pauli (cf. etiam Pius XII, Evangelii Praecones, A.A.S., 43 [1953] 
511). Tempora moderna hanc necessitatem cooperationis laicorum adhuc 
urgentiorem reddunt, tum propter penuriam vocationum sacerdotalium, 
tum propter illam dolendam alienationem mundi moderni ab Ecclesia 
qua plerumque impeditur omnis accessus ministrorum Christi ad eum 
(cf. Pius XI, ad Card. Seguram, A.A.S. 21 [1929] 668; Pius XII, Sum¬ 
mi Pontificatus, A.A.S. 31 [1939] 443). In missionibus insuper, etiamsi 
adessent sacerdotes missionarii in numero sufficienti non esset satis effi¬ 
cax ministerium eorum sine cooperatione laicorum. Unde, ut ait Pius XII 
in sua ultima allocutione ad Congressum Internationalem Apostolatus 
Laicorum, in missionibus unus sacerdos sex catechistis adiutus plus 
valere censetur quam septem sacerdotes missionarii (A.A.S. 49 [1957] 
937). Iam anno 1950, fere idem scribebat Exc.mus D.nus Jose da Costas 
Nunes, tunc Patriarcha Indiarum Orientalium (India, April-May, 1950; 
cf. Indian Missionary Bulletin, vol. 1, n. 2, p. 86). 

Hi laici cooperatores sunt duplicis categoriae: 1) missionarii qui ve¬ 
niunt ex Europa et aliis nationibus catholicis et ceteri cooperatores ut 
magistri, medici, machinistae etc. qui ad missiones adiuvandas accedunt. 
2) Catechistae qui debent assumi ex ipsis indigenis et formari in ipsa 
missione. Utrique huic categoriae necesse est providere a) formationem 
religiosam et scientificam, b) missionem canonicam et c) media susten¬ 
tationis. 

Pro formatione eorum, sive in Europa sive in missionibus, necesse 
est habere scholas specialiter ad hoc fundatas. Scribebat idem ex-Pa- 
triarcha Nunes: « In terris missionum tam necessariae sunt scholae ca- 
techistarum quam Seminaria. ... Habes Dioecesim cum Seminario clericis 
pleno, sed absque schola catechistarum? Dico quod praeferrem Semina¬ 
rium cum minori numero clericorum si ei adiungatur schola catechi¬ 
starum cum magno numero alumnorum » (/. c.). De scholis catechista¬ 
rum multum se occuparunt Concilia et synodi in Asia et Africa habita. 
Experimentum scholae catechistarum in variis missionibus iam est incoep¬ 
tum et bonos fructus producit (cf. Indian Missionary Bulletin, March, 
1953). Instituta ad formationem laicorum cooperatorum qui ex terris 
catholicis ad missiones proficiscuntur rariores sunt et recentioris ori¬ 
ginis. Praeclarum exemplum est illud sub directione Mgr. Brouwers in 
Archidioecesi Los Angeles in Statibus Unitis (vide Catholic Digest, May 

1959, p. 12 sq.). Restat ut Sancta Sedes hos conatus individuos et spo- 
radicos coordinet et compleat institutum hoc in sua legislatione generali 
includendo. 

VOTUM 

Hunc in finem desideratur ut: 

1. Scholae ad formationem laicorum missionariorum et catechi- 
starum locum proprium obtineant in legislatione ecclesiastica sicut et 
seminaria clericorum. 

2. Huiusmodi scholae instituantur tum in terris catholicis unde 
missionarii cooperatores exeunt, tum in terris missionum ubi catechistae 
sunt educandi. 

3. Candidati in his scholis educati et approbati insigniantur mis¬ 
sione canonica non solum ad doctrinam catholicam publice tradendam, 
sed ad assistendum missionario et eum supplendum in omnibus mune¬ 
ribus curae animarum connexis quae potestatem ordinis vel iurisdic- 
tionis non exigunt. 

(Nota. - De facto in missionibus, quas sacerdos raro visitare valet, 
catechista curam animarum quodammodo gerit, catechizando, baptizan¬ 
do, assistendo matrimoniis, assistendo moribundis, funeralia ducen¬ 
do, etc.). 

4. Instituatur aliquod Pium Opus ad stipes colligendas unde 
provideatur educationi et sustentationi praedictorum missionariorum et 
catechistarum. 

SOTERI OLOGIA 

DE CONCEPTU SATISFACTIONIS VICARIAE 
I - EXPOSITIO QUAESTIONIS 

Resumantur ea quae habet Concilium Vaticanum I de soteriolo- 
gia. Vide Schema secundae Constitutionis dogmaticae de fide catholica, 
caput IV, De mysterio Verbi Incarnati, Mansi, 53 (17), coi. 233-234; 
237, IV, can. 5 et 6; 294, can. 5; 304, n. 6. Haec omnia compleantur 
ad ipsum satisfactionis vicariae conceptum quod attinet, ita ut clare 
appareat doctrinam catholicam mediam et auream prosequi viam duos 
inter errores oppositos qui statim indicantur. 

A) Errores oppositi sub respectu iustitiae et misericordiae 

EXPONUNTUR ET CRISI SUBIICIUNTUR. 

1. Primus error: iustitia veri nominis detorquetur non sine detri¬ 
mento sapientiae necnon misericordiae: Christus Redemptor ohiectum 
et victima fuit iustitiae vindicativae Patris erga nos peccatores. 

Nota. - Nisi aliud notetur, indicationes bibliographicae textuum hic 
et infra citandorum invenies apud Philippe de la Trinite, La re- 
demption par le sang, A. Fayard, Paris, 1959, pp. 121. 

a) Christus fuit obiectum iustitiae vindicativae Patris. 

« Ipse quidem innocens est, quia est immaculatus et incontamina¬ 
tus Dei Agnus, sed quia portat peccata mundi, premitur eius innocentia 
peccatis et reatu totius mundi. Quaecumque peccata Ego, Tu, et nos 
omnes fecimus et in futurum faciemus, tam propria sunt Christi, quam 
si ea ipse fecisset. In summa, oportet peccatum nostrum fieri Christi 
proprium peccatum, aut in aeternum peribimus. Hanc veram cognitio¬ 
nem Christi quam tradiderunt Paulus et Prophetae, obscurarunt impii 
Sophistae » (Lutherus, In Epistulam Sancti Pauli ad Galatas Com¬ 
mentarium, vol. XL inter Opera Luthei editionis Weimar, p. 435). 

« (...) Nam Christus, quod ad suam personam attinet, est innocens. 
Ergo non debebat suspendi in ligno. Quia omnis latro secundum legem 
suspendi debuit. Ergo Christus ipse etiam secundum legem Moysis su¬ 
spendi debuit, Quia gessit personam peccatoris et latronis, non unius, 
sed omnium peccatorum et latronum » ( ibidem, p. 433. Vide Grech, 
Theoriae ad explicandam redemptionem apud protestantes recentiores 
in Anglia cum doctrina catholica comparatae, in Doctor Communis, Ro¬ 
mae, 1955 [II-III], p. 86). 

* * * 

« Vous avez voulu etre caution, vous avez pris sur vous nos iniquites; 
vous en porterez tout le poids; vous payerez tout du long la dette sans 
remise, sans misericorde ». « Son Pere 1’a livre par un sentiment de 
justice ». « (Jesus) s’etant charge volontairement des iniquites du monde, 
la justice de son Pere a voulu les venger sur sa personne » (Bousset, 
op. cit., pp. 16-17). 

Telle est la « vengeance (de Dieu) contre son propre Fils qu’il 
voit charge de nos crimes » (Massillon, op. cit., p. 17). 

« C’est la justice qu’il fallait contenter d’abord. Tant qu’elle recla- 
mait son du, la misericorde etait liee et comme impuissante » (d’HuLST, 
op. cit., p. 18). 

II y a « vengeance divine », « droit divin de haute iustice » contre 
le Christ. Dieu « est decide a exiger jusqu’au bout sa vengeance » 
(Parra, op. cit., p. 18). 

b) Pater irascitur Filio suo. 

« Haec nostra absolutio est quod in caput filii Dei translatus est 
reatus qui nos tenebat poenae obnoxios. Nam haec compensatio in primis 
tenenda est, ne trepidemus atque ansii simus tota vita, ac si nobis 
instaret iusta Dei ultio, quam in se transtulit Dei Filius » (Calvinus, 
Institutio christianae Religionis, cap. XVI, Opera Calvini, Braunschweig, 
1864, coi. 372). 

« Nihil actum erat si corporea tantum morte defunctus fuisset Chri¬ 
stus: sed operae simul pretium erat ut divinae ultionis severitatem sen¬ 
tiret: quo et irae ipsius intercederet, et satisfaceret iusto iudicio. Unde 
etiam eum opportuit cum inferorum copiis aeternaeque mortis horrore, 
quasi consertis manibus, luctari... Ergo si ad inferos descendisse dicitur, 
nihil mirum est, quum eam mortem pertulerit, quae sceleratis ab 
irato Deo infligitur » (Calvinus, ibidem, coi. 376. Vide Grech, art. 
cit., p. 88). 

* it it 

La colere de Dieu contre son Fils « se passait en se dechargeant ». 
Dieu « frappait son Fils innocent luttant contre la colere de Dieu ». 
C’est « un Dieu qui se venge sur un Dieu ». Le Pere « marche contre 
son Fils », « arme de son foudre, je veux dire de cette terrible maledi- 
ction qu’il lance sur les tetes criminelles » avec un « visage terrible et 
epouvantable, le visage de la justice irritee, dont Dieu etonne les 
reprouves ». « Dieu persecute un Dieu » (Bousset, op. cit., pp. 19-20). 

Jesus « n’avait pas 1’ombre d’un droit a Pombre d’une misericorde », 

« tout n’a ete que juste, mais d’une justice sans mitigation et absolu- 
ment rigoureuse » (Gay, op. cit., p. 22). 

Jesus a peur « de la justice, de la colere de Dieu; il en sent sur 
lui tout le poids et il en fremit dans tout son etre » (Longhaye, op. cit., 
pp. 22-23). 

c) Filius passus est poenas infernales. 

« In explicando articulo symboli Fidei “ descendit ad inferos ”, Cal¬ 
vinus examini subiicit duas explicationes suo tempore communiores, 
sc., vel Christus sepultus est, vel Ipse in “ limbum » descendit ut Re¬ 
demptionem Patriarcharum annuntiaret spiritibus. Primam explicatio¬ 
nem ut tautologicam reiicit, secundam ut fabulosam. Sua ipsius inter¬ 
pretatio est, quod quia impossibile erat Christum tantum morte corporali 
mortuum fuisse, secus tantum corpora nostra redempta essent, ut redi¬ 
merentur et animae, necesse erat Illum expiasse etiam illam poenam quae 
propter peccatum super illas impendebat, sc., poenam mortis aeternae. 
“ Descendit ad inferos ”, ergo, significat pro Calvino Christum passum 
esse pro nobis horrores mortis aeternae » (Grech, art. cit., p. 88). 

:k "k •k 

« Ce n’est point dans le iugement dernier que notre Dieu irrite et of¬ 
fense se satisfera en Dieu; ce n’est point dans 1’enfer qu’il se declare 
authentiquement le Dieu des vengeances; c’est au Calvaire: Deus ultionum 
Dominus. C’est la que sa justice vindicative agit librement et sans 
contrainte, n’etant point resserree, comme elle l’est ailleurs, par la peti- 
tesse du sujet a qui elle se fait sentir. Deus ultionum libere egit. Tout ce 
que les damnes souffriront n’est qu’une demi-vengeance pour lui; ces 
grincements de dents, ces gemissements et ces pleurs, ces feux qui ne 
doivent jamais s’eteindre: tout cela n’est rien ou presque rien en compa- 
raison du sacrifice de Jesus-Christ mourant » (Bourdaloue, op. cit., 
p. 24). 

Jesus souffrit « une espece de peine du dam, c’est-a-dire de peine 
causee par la perte de Dieu; peine propre de l’ame et qui est sans 
comparaison la plus terrible de 1’enfer » (Grou, op. cit., p. 24). 

« Le Fils de l’homme a supporte pour tous la peine du dam » 
(Gratry, op. cit., p. 25). 

« On a dit que le Sauveur souffrit alors toutes les peines de 1’enfer, 
sauf le desespoir » (Le Camus, op. cit., p. 26). 

2. Fraecedens error refellitur. 

Error de quo sermo factus est refellitur a S. Thoma Aquinate, hoc 
quidem modo (op. cit., pp. 55-58). 

Contra iustitiam crudeliter operaretur qui pro reo damnaret inno¬ 
centem. 

« Si (...) loquamur de poena pro peccato inflicta, in quantum habet 
rationem poenae, sic solum unusquisque pro peccato suo punitur, quia 
actus peccati aliquid personale est » (I-II, q. 87, a. 8). 

« (...) Cum nocens patitur, dolet non solum de poena, sed etiam 
de culpa, innocens autem solum de poena. Qui tamen dolor in eo augetur 
ex innocentia, in quantum apprehendit nocumentum illatum, ut magis 
indebitum. Unde etiam et alii magis sunt reprehensibiles si ei non com¬ 
patiuntur » (III, q. 46, a. 6, ad 5 m ). 

« (...) Ille qui occidit hominem (innocentem), iniuriam facit, non 
solum homini occiso, sed etiam Deo et reipublicae; sicut etiam et ille qui 
occidit seipsum » (III, q. 47, a. 6, ad 3 m ). 

Atqui Christus erat innocens, immo innocentia. 

« Christus autem, simpliciter loquendo, peccatum non habuit » (III, 
q. 22, a. 4, ad 1”\ 

« (...) Quanto virtus in aliquo fuerit magis perfecta, tanto magis in 
eo debilitatur vis fomitis. Cum igitur in Christo fuerit virtus secundum 
perfectissimum gradum, consequens est quod in eo fomes peccati non 
fuerit » (III, q. 15, a. 2, c). « (...) Fortitudo spiritus aliqualis ostenditur, 
ex hoc quod resistit concupiscentiae carnis sibi contrariantis; sed maior 
fortitudo spiritus ostenditur, si per eius virtutem totaliter caro compri¬ 
matur, ne contra spiritum concupiscere possit. Et ideo hoc competebat 
Christo, cuius spiritus summum fortitudinis gradum attigerat » ( ibidem, 
ad 3 m ). 

Ergo Christus non potuit mori titulo iustitiae vindicativae Patris. 

« Christus (...) mortem suscepit, spontanea voluntate, ut pro nobis 
satisfaceret, non quasi ex necessitate illius sententiae, quia ipse mortis 
debitor non erat » (III, q. 36, a. 6, ad l m ). 

« (...) Occisores Christi ab iniustitia non excusantur » (III, q. 47, a. 
6, ad 3“). 

« (Christus) qui non habebat meritum mortis, cum esset absque pec¬ 
cato » (III, q. 49, a. 2). 

« Christus autem in sua passione seipsum humiliavit infra suam digni¬ 
tatem (...) quantum ad passionem et mortem, cuius debitor non erat » 
(III, q. 49, a. 6). 

« (...) Christus cum non esset subiectus peccato, neque mortis erat 
obnoxius, neque incinerationi; voluntarie tamen mortem sustinuit propter 
nostram salutem (...) » (III, q. 51, a. 3, ad l m ). 

« Mors autem eius (...) non fuit ex peccato proveniens » (III, q. 51, 
a. 4, c.). 

« (...) Decuit Christum in infernum descendere, non tanquam ipse 
esset debitor poenae, sed ut eos qui erant poenae obnoxii liberaret » (III, 
q. 52, a. 1, ad l m ). 

3. Error oppositus: iustitia evacuatur : Christus Redemptor stricte 
loquendo pro nobis non satisfecit, ita ut redemptio in seipsa tanquam opus 
amoris miserentis, at nullo prorsus modo tanquam opus iustitiae ha¬ 
benda sit. 

« In oppositum extremum migrant theologi liberaliores uti Rashdall, 
Franks, Myall Edwards, C. I. Cadoux, Stevens et Tymms, qui actum 
redemptivum Christi reducunt ad simplicem mortem Martyris. Chri¬ 
stus mortuus est ut revelaret Dei amorem pro hominibus et ut exem¬ 
plo suo illos traheret ad conversionem et consequentem cum Patre re¬ 
conciliationem. Haec est essentia theoriae sic dictae Redemptionis su- 
biectivae » (Grech, art. cit., p. 93). 

* "k * 

Ita etiam, analogice, apud recentiores quosdam catholicos: 

« Singuliere justice assurement que celle qui se paie sur 1’innocent 
des mefaits du coupable! (...) Qu’il y a loin du Dieu qui est offense 
par sa creature au point de ne pouvoir exercer que sur lui-meme la 
vengeance requise par sa justice, au Dieu de bonte par lequel s’explique 
notre existence! Cette theorie procede d’analogies tirees des coutumes 
et du droit barbares. Ceux qui l’ont formulee sous 1’influence des 
circonstances et du milieu, en ont corrige, la plupart du temps, au 
moins, le simplisme et la durete, en retrouvant dans le Christ la bonte 
essentielle qu’ils meconnaissaient en Dieu. Mais il serait desastreux 
de s’y tenir ou de vouloir y revenir» (Sanson, op. cit., p. 30 , 
note 8). 

« Le Christ est le missionnaire, Pagent universel et perpetuel de 
la bonte divine pour nous susciter a cette tache (celle de devenir 
bons), nous diriger, nous soutenir dans cette tache, nous aider a la 
reprendre quand nous y succombons ». « Non seulement le Christ nous 
donne une legon de generosite: son role est bien autrement profond et 
essentiel», «il cree en nous Pobligation d’etre genereux». «(Le 
Christ) ne se substitue pas a nous pour fournir une rangon, pour re¬ 
parer un dommage, pour payer une dette a qui que ce soit, ce ne serait 
toujours la qu’un salut exterieur. Il fait infiniment mieux, il nous oblige 
a la vie de charite qui est la vie divine elle-meme » (Sanson, op. cit., 
ibidem). 



360 


FACULTAS THEOLOGICA CARMELITARUM DISC. 


Modo mitiori legebatur apud P. de Montcheuil: 

« Nous pouvons comprendre le sense de la passion et de la mort 
du Christ. Le Christ, Verbe incarne, agit comme chef de 1’humanite. 
II fait le premier, Lui innocent, ce que doit faire 1’homme coupable 
pour retourner a Dieu. Premices de 1’humanite renouvelee, II nous 
trace la voie par laquelle il nous faudra passer apres Lui. Bien plus, II 
nous fait accomplir en Lui notre retour, et nous n’avons plus dans no- 
tre existence qu’a nous unir a Lui, ou plutot a nous laisser unir a Lui, 
pour etre entraines avec Lui dans son passage et nous trouver avec 
Lui, purifies, devant Dieu » (Lecons sur le Christ, ed. de l’Epi, l tee ed., 
Paris, 1949, chap. IX, La Redemption mystere d’amour, p. 131). 

« La satisfaction, ou la reparation est un besoin qui nait spontane- 
ment de-1’amour penitent. Puisqu’elle n’est qu’une expression de 1’amour, 
Dieu ne peut pas ne pas desirer que nous 1’eprouvions, puisque nous 
pardonner n’est pas autre cbose de sa part que vouloir nous remettre 
dans la voie de Pamour. Mais cette satisfaction, en son germe comme en 
son accomplissement, nous la puisons dans le Christ, dans son acte re- 
dempteur d’ou tout nous vient. Le Christ, evidemment, n’a pas eu a 
“ satisfaire ” pour Lui-meme, mais c’est son acte redempteur qui est 
la source de notre satisfaction a nous. De nous-memes nous ne pourrions 
la donner » ( ibidem, p. 134). 

4. Praecedens error refellitur-, satisfactio vicana est etiam opus 
iustitiae. 

Videri possunt inter alia Concilium Ephesinum, Denzinger (D.) 
122; Concilium Tridentinum, D. 790, 799; Catechismus Romanus, pars 
I, cap. 5, nn. 1, 5, 7, 11, 14, 15, passim ; Encyclica Haurietis Aquas, 
A.A.S. XLVIII (1956), pp. 322, 337-388 (de iustitia et misericordia 
in mysterio satisfactionis Christi). 

Legitur apud Vaticanum I: « Si quis negaverit, ipsum Dei Verbum, 
in assumpta carne patiendo et moriendo, pro peccatis nostris Deo vere 
et proprie satisfecisse, nobisque gratiam et gloriam meruisse; aut affir¬ 
mare praesumpserit, satisfactionem vicariam, unius scilicet Mediatoris 
pro cunctis hominibus, iustitiae divinae repugnare, anathema sit » (loc. 
supra cit., coi. 294, IV, can. 5). 

B) Via media et aurea exponitur 

1, Doctrina S. Thornae. 

a) Conceptus satisfactionis vicariae apud S. Thomam quoad verba 
non invenitur, bene vero quoad rem. 

« Si loquamur de poena pro peccato inflicta, in quantum habet ratio¬ 
nem poenae, sic solum unusquisque pro peccato suo punitur ». « Si 

loquamur de poena satisfactoria, quae voluntarie assumitur, contingit 
quod unus portet poenam alterius » (I-II, q. 87, a. 8). 

« Unus pro peccato alterius satisfacit, dum poena pro peccato alte¬ 
rius debitam in se suscipit » (III, q. 14, a. 1, c.). 

« Satisfactio pro peccatis alterius habet quidem quasi materiam 
poenas quas aliquis pro peccato alterius sustinet; sed pro principio 
habet habitum animae, ex quo inclinatur ad volendum satisfacere pro 
alio, et ex quo satisfactio efficaciam habet. Non enim esset efficax sati¬ 
sfactio, nisi ex charitate procederet » (III, q. 14, a. 1, ad 1). 

b) Iustitia quae conceptum satisfactionis vicariae ingreditur non est 
iustitia vindicativa, ut supra diximus; ea est iustitia quae misericordiae 
seu amoris miserentis vocari potest, ad hoc ut paucis verbis ipsis Sanctae 
Theresiae a Iesu-Infante mens S. Thomae exprimitur. En inter alios duo 
textus fundamentales omnino: 

« Quod hominem liberari per passionem Christi, conveniens fuit et 
misericordiae et iustitiae eius; iustitiae quidem, quia per passionem suam 
Christus satisfecit pro peccato humani generis, et ita homo per iustitiam 
Christi liberatus est; misericordiae vero, quia cum homo per se satisfa¬ 
cere non posset pro peccato totius humanae naturae (...) Deus ei satisfac¬ 
torem dedit Filium suum, secundum illud Rom., II, 24 (...) Et hoc fuit 
abundantioris misericordiae, quam si peccata absque satisfactione dimi¬ 
sisset; unde dicitur Ephes., II, 4-5: “ Deus qui dives est in misericordia, 
propter nimiam charitatem qua dilexit nos, cum essemus mortui pec¬ 
catis, convivificavit nos in Christo ” » (III, q. 46, a. 1, ad 3). 

« Innocentem hominem passioni et morti tradere contra eius volun¬ 
tatem est impium et crudele. Sic autem Deus Pater Christum non tradidit, 
sed inspirando ei voluntatem patiendi pro nobis. In quo ostenditur et 
Dei severitas, qui peccatum sine poena dimittere noluit; quod signat 
Apostolus dicens: “ Proprio Filio suo non pepercit ” (Rom., VIII, 32); 
et bonitas eius, in eo quod, cum homo sufficienter satisfacere non posset 
per aliquam poenam quam pateretur, ei satisfactorem dedit; quod signa¬ 
vit Apostolus dicens: “Pro nobis omnibus tradidit illum”; et Rom., 
III, 25 dicit: “ Quem (scilicet Christum) proposuit Deus propitiatio¬ 
nem per fidem in sanguine ipsius ” » (III, q. 47, a. 3, ad 1). 

c) Haec doctrina ut fundamentum habet metaphysico-dogmaticum 
doctrinam ipsam S. Thomae de iustitia et misericordia Dei prout a 
S. Doctore in I, qq. 20-21 exponitur. 

d ) Mentem suam de iustitia et misericordia in Redemptione iterum 
atque iterum clare aperit S. Thomas in commentariis quos ipse conscripsit 
in Sacram Scripturam. Sic videri possunt: in Isaiam LIII; in Psalm., 
XXI; in Psalm., XL; in Mat., XVII, ed. Marietti n. 2383; in Rom., III, 

lect. 3, nn. 310-312; in Rom., VIII, lect. 1, n. 608; in Heb., II, lect. 4, 
n. 139; in Coi., II, lect. 3, n. 105; in Coi., II, lect. 3, n. 115; in 
II Cor., V, lect. 5, n. 201; in Gal., III, lect. 5, nn. 148-149, 150; 
in Rom., VIII, lect. 6, nn. 713-714. 

2. De positione theologorum. 

Licet hodie non omnes theologi, ut liquet, eodem uniformi modo 
de iustitia divina in satisfactione vicaria loquantur, attamen iure meri¬ 
toque, ut nobis videtur, haec habet Riviere de auctoribus antiquioribus 
ad errores supra memoratos quod attinet: 

« Que cette sorte de theologie oratoire passe parfois, dans 1’esprit 
de quelques uns de ses porte-paroles, pour la theologie tout court, il 
est possible, mais quoi qu’il en soit de 1’inspiration fondamentale et 
surtout des intentions, elle n’en est pas moins par 1’exageration de son 
langage, en dehors de toute la tradition cotholique. Ici nous avons la 
tache facile; car ce fait est incontestable et n’a jamais ete serieusement 
conteste » (Le dogme de la Redemption, Gabalda, 4 6me ed., Paris 1931, 
p. 241). 

Haec habet etiam Richard: 

« Cette theologie oratoire a sans doute pour fin de faire percevoir 
toute l’horreur que le Christ ressent pour le peche, verite incontestable 
qu’il importe de faire mediter. Mais en exploitant de la sorte l’idee scrip- 
turaire et traditionnelle de 1’expiation du Christ, on en deforme le seps 
evangelique (...). Les textes pauliniens invoques ne signifient pas, en 
effet, que le Christ ressent l’effet de la “ colere ” de Dieu qui s’exerce 
sur tout homme qui fait le mal; ce serait la, disait Corneille Lapierre 
(xvnT siecle) en faisant appel aux commentaires patristiques, “ un blas- 
pheme intolerable, inconnu des siecles passes. Le Christ n’a pu concevoir 
Dieu comme irrite contre lui. In savait, en effet, qu’il aimait Dieu son 
Pere et qu’il etait tres cher au Pere (...). 

« L’idee d’une dereliction ou Jesus eprouverait en son ame l’effet 
de la colere de Dieu est completement etrangere a la tradition patristique, 
comme a celle des grands docteurs du xin° siecle. 

« Les meilleurs theologiens du xvi e siecle, aussi bien Dominicains, 
avec Cajetan, que Jesuites, avec saint Robert Bellarmin et Suarez restent 
fideles a la doctrine des grands docteurs du xm e siecle et quand iis 
rencontrent cette expression nouvelle de la dereliction, iis la reprouvent » 
(Le mystere de la Redemption, Collection Bibliotheque de Theologie, 
Desclee & Cie, Tournai, 1959, pp. 181-182). 

3. De Ratribus Ecclesiae. 

Ut omnes norunt, opera omnia celeberrimi patrologi Riviere nos cer- 

tiores faciunt de valore traditionali doctrinae S. Thomae Aquinatis in 
materia redemptionis. Legi possunt huius auctoris: 

Le dogme de la Redeption. Essai d’etude historique, Gabalda, 1905. 
Le dogme de la Redemption. Etude theologique, Gabalda 1914; 3 e edi- 
tion 1931. 

Le dogme de la Redemption chez Saint Augustin, Gabalda, 1928; 3 e edi- 
tion 1933. 

Le dogme de la Redemption apres Saint Augustin, Gabalda 1930. 

Le dogme de la Redemption. Etudes critiques et documents, Biblio- 
theque de la Revue d’Hist. Eccl., Louvain, 1931. 

Le dogme de la Redemption au dehut du Moyen-Age, Bibliotheque 
Thomiste, Vrin, 1934. 

Article Redemption in D.T.C., 1937, coi. 1912-2004. 

Le dogme de la Redemption dans la theologie contemporaine, Albi, 1948. 

Quibus addendus est: Richard, Le mystere de la Redemption, 1959, 
cit. supra. 

II - CONCLUSIO 

Iis quae babet Vaticanum I, locis citatis, addatur quaedam expositio 
ad mentem eorum quae supra relata sunt et formulentur novi canonis 
sic sonantes, salvo quidem meliori iudicio: 

« Si quis negaverit Christum Redemptorem nostrum sua voluntaria 
oblatione cruenta, arcana Miserentis Amoris dispositione pro nobis Patri 
peracta, divinae iustitiae vere satisfecisse, a. s. ». 

« Si quis dixerit Christum Redemptorem pro nobis satisfaciendo 
poenam damni passum esse, a. s. ». 

DE SACRAMENTO BAPTISMI 

Plures scriptores, sive theologi sint sive non, necessitatem absolu¬ 
tam baptismi aquae pro infantibus impugnant et media salutis propo¬ 
nunt, sive antiquitus iam propugnata, sive recentissime excogitata, qui¬ 
bus baptismus aquae suppleri possit. Quae scripta aliquando non parum 
deprimunt aestimationem baptismi et ad nimiam dilationem huius sacra¬ 
menti ducunt. 

Doctrina traditionalis et a theologis communiter tamquam certa, a 
pluribus tamquam definita recepta, sic sonat: Infantes sine baptismo 
morientes excluduntur a visione beatifica. 

Ad rectam eius intelligentiam duo notanda veniunt: 

1. Plures auctores in medio relinquunt quaestionem utrum haec 
propositio valeat pro omnibus regionibus totius mundi vel pro illis tan¬ 
tum in quibus satis divulgatum est evangelium. Non enim statim ab 
initio lex evangelica omnes homines obligavit nec remedium naturae 
contra peccatum originale omnem efficaciam amisit. Licet in medio aevo 
theologi communiter divulgationem sufficienter esse factam affirmave¬ 
rint, posteriores non pauca habuerunt dubia, detectis regionibus immen¬ 
sis Americae. 

Salva fide admitti potest, etiam nunc temporis legem evangelicam 
non ubique terrarum urgere et proinde nec ipsam necessitatem baptismi, 
sed remanere remedium naturae pro infantibus. 

2. Affirmando necessitatem baptismi in re suscepti pro infantibus, 
theologi non intendunt excludere omnem possibilitatem salutis superna- 
turalis. Deus enim non alligatur sacramentis et effectum baptismi etiam 
sine baptismo conferre potest. 

Propositio superius data ab auctoribus his cum duobus moderami¬ 
nibus ordinario intelligitur. 

Nostrum non est singula tentamina, quae modum supplendi baptis¬ 
mum proponunt, ad trutinam vocare. Potius rationes fundamentales, 
quae illis subiaceant, exponere et pro posse diiudicare velimus. Quae 
rationes ad sequentes revocari possunt: 

1. voluntas Dei salvifica universalis; 

2. solidaritas cum Christo; 

3. perfectio Novae Oeconomiae salutis; 

4. sensus fidelium. 

PRIMA RATIO: VOLUNTAS DEI SALVIFICA UNIVERSALIS 

Quaerunt auctores quomodo sustineri possit Deum velle, volitione 
veri nominis, salutem infantium sine baptismo morientium, si exclusi 
manent a visione beatifica. 

Ad quam difficultatem theologi communius respondent Deum velle 
salutem omnium voluntate antecedente, non autem voluntate conse¬ 
quente, eamdem distinctionem applicando quae in solutione problematis 
praedestinationis in genere proponitur. 

Hac solutione non contenti quidam recentiores affirmant voluntatem 
Dei salvificam erga infantes semper esse consequentem; duplicem autem 
salutem distinguunt, aliam naturalem quae in limbo puerorum obtine¬ 
tur, aliam supernaturalem quae in visione beatifica consistit et solis 
baptizatis confertur. 

Quae ultima solutio non videtur firmo niti fundamento, prae oculis 
habitis animadversionibus sequentibus: 

1. Voluntas Dei salvifica, prout in Sacris Litteris exponitur, sem¬ 
per est supernaturalis, in quantum unicum finem, eumque supernatu¬ 
ralem respicit; consistit in « esse cum Christo » in statu glorioso resu¬ 
scitatorum. 

2. Salus infantium sine baptismo morientium non est proinde salus 
simpliciter dicta; privantur enim perfectione ad quam sunt ordinati. 

3. Retinenda est proinde distinctio inter voluntatem antecedentem 
et consequentem, etiam pro infantibus quibus voluntate divina antece¬ 
dente baptismus destinatur, sed voluntate consequente non applicatur. 


SECUNDA RATIO: SOLIDARITAS OMNIUM HOMINUM CUM CHRISTO 

Quae in S. Scriptura et Traditione affirmatur. Sicut omnes homines 
per peccatum Adae maculam contraxerunt et morti sunt damnati, ita 
per Christum omnes salvantur et ad vitam aeternam destinantur. Ergo 
influxus Christi se extendere debet eousque se extendit influxus Adae. 
Si autem infantes sine baptismo morientes a salute supernaturali exclu¬ 
duntur, etiam ab influxu Christi sunt remoti. 

A) Infantes non destituuntur omni influxu Christi; nam: 

1. Resurrectio eorum licet non in corpore glorificato fiat, debetur 
Christo. Quidquid enim sit de naturali possibilitate moriendi, constat 
mortem de facto esse poenam peccati originalis; ergo resurrectio im¬ 
portat victoriam de morte et peccato, quae victoria debetur Christo. 

Haec responsio tamen, per se solam sumpta, nimis probaret; nam 
etiam damnatos resurgere non est dubitandum. Eorum autem resurrectio 
non significare victoriam supra peccatum omnibus est evidens. 

Praeterea illa explicatio, per se solam sumpta, non habet fundamen¬ 
tum in S. Scriptura, quippe quae directe de sola resurrectione gloriosa, 
ad similitudinem Christi loquitur. 

2. Auferuntur vulnera, peccato originali inflicta, inter quae enume¬ 
randae sunt passibilitas et praesertim concupiscentia, ad peccatum indu¬ 
cens. Ad haec notamus: 

a) Certum est mortem esse terminum viae; proinde nec infantes 
post mortem peccare possunt. 

b) Secundum doctrinam nunc communem infantes in limbo exis- 
tentes, Deum cognoscunt et super omnia amant amore naturali. Utrum 
autem ad talem amorem requiratur gratia sanans, dependet a quaestione 
utrum post peccatum originale homo sine gratia possit amare Deum 
super omnia. Responsio negativa, licet nobis magis arrideat, non ab 
omnibus admittitur; exinde remanet etiam dubia necessitas influxus 
Christi in infantes, in limbo existentes, ut amorem talem eliciant. 

c) Ex praedictis tamen certo est concludendum concupiscentiam, 
si quae datur, non posse usque ad ipsum peccatum ducere. 

d) Nec negandum infantes, beatitudine naturali gaudentes, in 
meliori versari conditione naturali quam homines viatores. 

e) Hunc statum non esse totaliter ab influxu Christi alienum 
suaderi potest, prae oculis habita doctrina Patrum circa redemptionem 
obiectivam a Christo peractam, quam nunc paucis verbis exponemus. 

B) Distinguenda est redemptio obiectiva et subiectiva 

a) Redemptio obiectiva incepit incarnatione, perfecta est passione, 
resurrectione et ascensione, in quantum Christus ut homo: 

— in ipsa incarnatione naturam humanam Deo univit; 

— incarnatione, passione, resurrectione et ascensione humani¬ 
tas sua facta est instrumentum vitae divinae communicandae; 

— actibus suis terrestribus, praesertim passione, nobis vitam ae¬ 
ternam promeruit. 

Hoc modo constituta est quaedam solidaritas omnium Christo, in 
quo omnes virtualiter sunt salvati et cuius influxum omnes subeunt. Non 
apparet ratio cur infantes ab hoc influxu generali destituerentur; modus 
autem quo actionem Christi quodammodo frui possint, sub A expo¬ 
suimus. 

b) Redemptio subiectiva contingit quando singuli homines uniun¬ 
tur Ecclesiae « extra quam nulla est salus » et vitam divinam incipiunt. 

Infantes sine baptismo morientes, hac redemptione subiectiva, quae 
sola est redemptio ad vitam aeternam, remanent destituti. Licet enim 
quamdam participationem in ordine naturali percipiant, non attingunt 
finem, propter quem Christus mortuus est pro omnibus. Ita ad diffi¬ 
cultatem rationis primae redimus. 

TERTIA RATIO: PERFECTIO NOVAE LEGIS 

Difficultas in forma syllogismi sic proponi potest: 

— Facilior redditur salus hominum (seu redemptio subiectiva) 
post mortem Christi, quam antea. 

— Atqui asserta necessitate absoluta baptismi pro infantibus, 
non facilior sed difficilior redditur eorum salus. 

Qui difficultatem urgent minorem probare intendunt, maiore sup¬ 
posita tamquam universaliter admissa. Duas autem praecipuas adducunt 
rationes: 

a) Theologi communiter tenent ante Christi adventum fidem et 
orationem parentum salvare potuisse infantem; si autem post Eius 
adventum baptismus absolute requiritur, iam restringitur medium quo 
salvari possint; id quod ulteriori probatione non indiget. 

b) Plures theologi tenent in quibusdam regionibus nunc adhuc 
validum esse remedium naturae, sicut et nos supra notavimus. Quod 
si admittitur et simul necessitas absoluta baptismi sustinetur, videtur 
divulgationem evangelii potius in damnum quam in salutem infantium 
vertere. 

Ad hanc difficultatem solvendam quidam theologi respondent per 
redemptionem Christi salutem infantium non quidem reddi faciliorem 
sed securiorem: 

-— non faciliorem: quia semper praesto fuit quoddam remedium 
facile contra peccatum originale; 

— sed securiorem: quia baptismus, utpote signum gratiae infal- 
libiliter efficax, hanc modo certiori confert; est enim independens a fide 
ministri, id quod pro remedio naturae videtur communiter negari. 

Addi potest baptismum esse remedium salutis revelatum, dum exis- 
tentia alicuius remedii naturae est conclusio certa theologorum. 

Admisso membro secundo (salutem reddi securiorem) negamus pri¬ 
mum: videtur enim contradicere Sacris Litteris, quippe quae novam 
oeconomiam salutis praedicant in qua homines non tantum securius sed 
et facilius, sanguine Christi effuso, consequentur. 

Hac nostra responsione difficultas contra necessitatem baptismi 
obiecta magis urgetur. Etenim si admittitur remedium naturae adhuc 

nunc temporis validum manere, sequitur infantes in regionibus ubi 
evangelium est divulgatum, destitui aliquo remedio, non quidem secu¬ 
riori, tamen facilis, imo facilioris applicationis quam ipse baptismus, 
uti est ex. gr. oratio parentum. 

QUARTA RATIO: SENSUS FIDELIUM 

Qui difficulter admittere possunt Deum aliquem absque huius culpa 
propria ab aeterna beatitudine excludere. Quidam auctores in tali re¬ 
luctantia fidelium aliquod indicium videre cupiunt cuiusdam veritatis, 
quae quidem obiective iustificari adhuc non potest, quia in contrarium 
tam graves habentur difficultates theologicae, sed quae post tempus 
diuturnum clarior apparebit, quando nexus veritatum revelatarum altius 
est investigatum. 

Evolutio alicuius veritatis revelatae non a priori est neganda; utrum 
autem in nostro casu sit possibilis non ita evidenter apparet. Nam ille 
sensus fidelium facile ex quadam mente erronea provenire potest, sive 
circa gratuitatem divinae electionis, sive circa statum infantium sine 
baptismo mortuorum, sive circa omnipotentiam divinam acsi Ipse in¬ 
fantem sine sacramento salvare non posset. 

QUAERITUR SOLUTIO 

1. Exclusio infantium a visione beatifica habet rationem privationis 
veri nominis, nam tamquam membra generis humani ad finem superna- 
turalem destinantur. Tamen: 

a) Non habent ius ad finem supernaturalem reapse consequendum; 
si ergo salvantur, omnino gratis salvantur. 

b) Non condemnantur ad poenam subeundam nec inimicitiam 
divinam veri nominis subeunt. Ea quae vocatur poena damni nonnisi 
modo valde imperfecto illis applicatur. Quare nonnulli auctores incon¬ 
grue et ambigue arguunt dicendo: « Nemo absque propria culpa dam¬ 
natur » ut necessitatem baptismi negent. Infantes enim sine baptismo 
decedentes non positive damnantur, quasi peccatum personale fecissent, 
sed excluduntur a dono gratuito. 

2. Status peccati originalis non est status peccati simpliciter: non 
datur paritas cum statu peccati mortalis, quia: 

— non causatur actu humano proprio; 

— voluntas non est simpliciter aversa a Deo et conversa ad crea¬ 
turas, sed manet inclinata in Deum finem naturalem, licet non in Eum 
tendat tamquam finem supernaturalem. 

3. Deus vult, volitione veri nominis, salutem supernaturalem om¬ 
nium hominum, etiam infantium. Quomodo executio huius voluntatis 
sit intelligenda non est a priori stabiliendum sed inspecta revelatione. 
In S. Scriptura autem voluntas salvifica in V. T. unitur cum praedi- 
lectione gratuita populi electi et individuorum; gratuitas electionis ite¬ 
rum et iterum in N. T. inculcatur. Huic libertati praedilectionis ex parte 
Dei contradicunt auctores qui pro omnibus infantibus parem conditio¬ 
nem pro salute obtinenda exigunt. 

Quaestio de modo quo Deus simul vult salutem omnium et permit¬ 
tit exclusionem multorum ad mysterium praedestinationis reducitur. Tum 
pro infantibus, tum pro adultis praedestinatio non est demonstranda 
sed potius adoranda. Renuendum est omne argumentum quod transcen¬ 
dendam absolutam Dei atque gratuitatem omnino liberam Eius electio¬ 
nis minuit. 

Nec obiiciatur non esse parem conditionem infantium ac adultorum, 
quia hi libere tantum voluntate propria, damnantur; nam praeterquam 
quod hic latet quaedam ambiguitas in verbo « damnatur », sicut supra 
notavimus, respondendum est etiam liberam voluntatem humanam non 
ita posse affirmari ut aliquomodo transcendendae divinae opponatur et 
gratuitas electionis minuatur. 

4. Deus salutem supernaturalem omnium efficit per Christum et 
omnis gratia, cuicumque homini collata, a Christi influxu dependet; 
nullus homo proinde nisi per Redemptorem nostrum salvatur. Hoc satis 
patet ex doctrina revelata nec hic magis enucleari debet. 

5. Christus opus suum salvificum perficit per Ecclesiam: non datur 
unio cum Christo sine relatione cum corpore suo mystico quod est Ec¬ 
clesia. Unde dogma fidei: extra Ecclesiam nulla salus. Necessitas perti¬ 
nendi ad Ecclesiam non potest « ad vanam formulam » reduci (Pius XII, 
Humani generis)-, non tamen negatur possibilitas salutis pro adultis qui 
Ecclesiae non incorporantur per baptismum, dummodo voto ei adhae¬ 
reant. 

6. Infantes certo salvantur baptismo aquae, quo realiter Ecclesiae 
aggregantur. Si autem baptismus cum remedio naturae forte existente 
comparatur, haec affirmari debent: per baptismum datur gratia: 

— abundantior, in quantum unit cum societate salutis; 

— perfectior, in quantum simul tribuit fundamentum connaturale, 
quod est character; 

— infallibilius, quia est medium revelatum; 

— securius, quia a fide ministri independens. 

. 7. Infantes voto baptismi salvari posse non est revelatum, nec in 
documentis Ecclesiae affirmatum, immo potius negatur. Proinde non debe- 

mus ulterius examinare singula remedia quae a variis auctoribus pro¬ 
ponuntur ut in casu necessitatis baptismus suppleretur, sive esset votum 
ipsius infantis (quod esset quid miraculosum et a Pio XII explicite ex¬ 
cluditur), sive votum parentum prout tenuit Caietanus contra consensum 
fere unanimem Patrum Cone. Tridentini, sive votum Ecclesiae, quo in 
praxi necessitas baptismi ad necessitatem non medii seu praecepti tan¬ 
tum reduceretur. 

Iam demonstravimus non esse arguendum: 

— nec ex voluntate Dei salvifica universali, quippe quae non 
excludit praedilectionem, qua aliis baptismus confertur, aliis autem non; 

— nec ex solidaritate cum Christo, quae non necessario includit 
communicationem vitae divinae, singulis datae. 

Notamus praeterea parallelismum inter Christum et Adam non posse 
nimis urgeri; certum enim est Christum non tulisse peccatum originale: 
infantes post Christum nascentes sunt aeque peccato illo maculati ac 
illi qui ante Eum nati sunt. Omnis influxus nefas ipsius protoparentis 
non est proinde morte Christi ablatus. Dum unum peccatum fuit suffi¬ 
ciens ut omnes homines in peccato nascerentur, non fuit sufficiens mors 
Christi ut omnes sine tali peccato nascerentur sed requiritur actus spe¬ 
cialis quo merita Christi singulis applicantur. Ratio huius diversitatis 
nos latet; sed iam satis patet argumentum ex solidaritate cum Christo 
haustum, caute esse adhibendum. 

8. Gravior nobis videtur difficultas hausta ex perfectione novae 
oeconomiae salutis; cuius solutionem completam frustra apud varios 
auctores quaesivi. Haec tamen sunt notanda: 

— de remedio naturae nihil est revelatum; hoc remedium nunc 
adhuc valere, suadetur quidem, non autem cum certitudine affirmari 
potest; conferantur praeterea ea quae diximus sub 6, 

— necessitas baptismi est dogma fidei; illudque sacramentum in 
infantibus voto suppleri posse recentius negatum est a Pio XII: « Se 
cio che abbiamo detto finora riguarda la protezione e la cura della vita 
naturale, a ben piu forte ragione deve valere per la vita soprannaturale, 
che il neonato riceve coi battesimo. Nella presente economia non vi e 
altro mezzo per comunicare questa vita al bambino, che non ha ancora 
l’uso della ragione. E tuttavia lo stato di grazia nel momento della 
morte e assolutamente necessario per la salvezza; senza di esso non e 
possibile giungere alia felicita soprannaturale, alia visione beatifica di 
Dio. Un atto di amore puo bastare alPadulto per conseguire la grazia 
santificante e supplire al difetto dei battesimo: al non ancora nato o al 
neonato hamhino questa via non e aperta » {A.A.S., 43 [1951], p. 841). 
Licet haec verba in sermone coram obstetricibus habito prolata valorem 

non habeant definitivum, satis manifeste mentem Ecclesiae manifestant 
et levitatem plurimorum ad maiorem prudentiam monere deberent. 

VOTUM 

Rebus sic stantibus affirmari potest unicum remedium salutis pro 
infantibus, praeter martyrium, nobis certo revelatum esse baptismum 
aquae. Hoc deficiente non negatur Deo possibilitas salvandi infantem, 
quia Ipse non alligatur sacramentis, nec auderemus affirmare orationem 
parentum christianorum nullum influxum habere; immo difficultas ultima 
superius indicata quamdam probabilitatem huic influxui praebent. Sed 
de hoc modo extraordinario nihil nobis est revelatum, nec explicite nec 
implicite; immo necessitas baptismi aquae pro infantibus ita extollitur 
in documentis ecclesiasticis ut nullum aliud remedium salutis, saltem 
ordinarium, sustineri possit. 

Ne proinde auctores necessitatem baptismi aquae deprimant et fidem 
fidelium hypothesibus infundatis perturbent et ut audacia plurimorum, 
modo superficiali in re tam gravi scribentium, refrenetur, sequens pro¬ 
ponitur votum a Concilio emittendum: 

Necessitas baptismi pro infantibus nec theoretice negetur, variis 
rationibus in contrarium adductis, nec practice in discrimen ducatur, 
nimis hoc sacramentum differendo. Non ideo tamen prohibendi sunt 
parentes christiani quominus pr© suis infantibus orent qui illud sacra¬ 
mentum tam necessarium recipere nequeunt, ut Deus qui sacramentis 
non alligatur modo nobis ignoto eos in vitam aeternam perducat. 

DE SACRAMENTO EXTREMAE UNCTIONIS 

Relate ad receptionem sacramenti Extremae Unctionis apud fideles 
Ecclesiae latinae notatur quaedam anxietas universalis, qua obsessi quam 
tardius sit possibile sacerdotem invitant, non sine damno gravi pro bono 
spirituali infirmi. Huius status animi duae indicari possunt causae, 
historice intime connexae: 

Prima causa-, nomen ipsum: Extrema Unctio; quod nomen theologice 
recte explicari potest utpote indicans ultimam unctionem quae post 
illam baptismalem et chrismalem vel etiam presbyteralem confertur; 
ordinarie tamen non relate ad unctiones praecedentes susceptas, sed relate 
ad extremitatem vitae instantem intelligitur. Etiam in nationibus in 
quibus conservata est terminus antiquitus universaliter usitatus, « sacra 
unctio » nempe (jta in nationibus lingua neerlandica utentibus), sacra¬ 
mentum nostrum inter « ultima sacramenta » quae moribundis confe¬ 
runtur, enumeratur. 

Haec aestimatio universalis, corroboratur praescripto liturgico, nunc 
vigente, quo Viaticum ante extremam unctionem est conferendum (cf. 
Rit. rom., tit. VI, cap. I, n. 14). Viaticum autem periculum mortis 
certo supponere extra dubium est et licet periculum probabilitatem sana¬ 
tionis de se non excludat, in praxi tum fidelium tum ipsorum sacerdotum 
hoc modo interpretatur. 

Secunda causa: historica. Ad mentem nunc vigentem intelligendam, 
inspicienda est evolutio doctrinae et praxis in decursu saeculorum; in 
qua evolutione duo pro nostro fine veniunt notanda: periculum mortis 
tamquam conditio administrationis et initerabilitas sacramenti. 

A) Periculum mortis tamquam conditio administrationis sa¬ 
cramenti. 

Iam saec. ix quaedam documenta ecclesiastica illud periculum sup¬ 
ponunt, licet periculum sensu latiori intelligant; nam aegrotus ipse ad 
ecclesiam venit ad sacramentum sollemni ritu suscipiendum. Magis ma¬ 
gisque tamen significatio periculi ita restringitur ut fere ipse mortis 
articulus intelligatur. S. Thomas dicit illud sacramentum destinari illis 
qui sunt in « statu exeuntium » tamquam « ultimum remedium quod 
Ecclesia potest conferre, quasi immediate disponens ad gloriam » [in 
IV Sent., d. 23, q. 2, qla 4, sol. 2). S. Bonaventura ulterius affirmat: 
« quantumcumque quis infirmetur, non datur ei hoc sacramentum, nisi 
praesumatur, quod moriatur, vel sit in articulo mortis. Et si constaret 



DE SACRAMENTO EXTREMAE UNCTIONIS 


373 


nobis de aliquo quod liberaretur sive liberandus sit, non debet dari ei 
hoc sacramentum » (in IV Sent., d. 23, a. 1, q. 1). Quae doctrina ad 
logicam conclusionem ducitur a Scoto, dicente hoc sacramentum non esse 
administrandum « nisi infirmis qui non possunt amplius peccare... et 
talibus, qui possunt amplius peccare, non debet dari »; ideo admini¬ 
stretur tantum « imminente periculo mortis... et quasi in transitu ad 
alium statum » (in IV Sent., d. 23, q. unica; Report. Paris.). 

Documenta ecclesiastica sive his doctoribus contemporanea, sive 
posteriora eis, licet non de ipso articulo mortis in sensu Scoti loquantur, 
periculum tamquam conditionem ponunt. Pauciora in ecclesiis particu¬ 
laribus de infirmitate sermonem faciunt, quin periculum mortis incident. 
A. 1351 Clemens VI a Patriarcha Armenorum quaerit: « Utrum credis 
quod homo mortalis in solo casu qui graviter est infirmus et in mortali 
periculo constitutus, debet devote et fideliter semel dumtaxat in eadem 
infirmitate sacramentum extremae unctionis requirere et suscipere ». 

Idem repetitum invenitur in decreto pro Armenis in Cone. Flor.: 
« hoc sacramentum nisi infirmis, de cuius morte timetur, dari non 
debet » (D. 700). 

Cone. Tridentinum primum recusavit schema cap. III in quo dictum 
erat: « Quare merito et extrema unctio et exeuntium sacramentum nun¬ 
cupatur, quod nonnisi extreme laborantibus et cum morte congredien- 
tibus, atque hic ad Dominum migrantibus, salubriter adhibetur », et 
ubi affirmatum erat unctionem infirmi esse adhibendam « illis dumtaxat 
qui tam periculose decumbunt ut in exitu vitae constituti videantur », 
loco vocis « dumtaxat » positum est praesertim; nomen autem « sacra¬ 
mentum exeuntium », licet sensu mitigato, et periculum mortis tamquam 
conditionem retinuit, sicuti ex verbis immediate sequentibus evidenter 
apparet. Non consideramus quaestionem utrum periculum mortis fuerit 
posita tamquam conditio pro validitate (quod inspectis actibus Concilii 
negandum videtur), vel pro liceitate tantum. 

Doctrina Tridentini in praesenti C.I.C. repetitur. 

Animadversiones. Licet historia sacramenti extremae unctionis tum 
in Occidente tum in Oriente, non ex omni parte appareat bene delineata, 
saltem pro tempore saec. ix praecedenti, sequentia retineri possunt. 

a) In textu S. Iacobi non indicatur periculum mortis, sed tantum 
gravitas morbi, in quo aliquis eget sublevamine tum corporali, tum 
spirituali. 

b) In Occidente: ante saec. ix 

— uncti sunt etiam infirmi quibus nullum mortis periculum immi¬ 
nuit, uti fuerunt energumeni; 

— benedictio olei infirmorum hoc periculum non indicat; 

— nomen « extrema unctio » factum est universale inde a saec. xn 
tantum et in ipso Cone. Trid. occasionem praebuit dissensionibus inter 
Patres. Usus generalis bene intelligitur inspecta doctrinae et praxis evolu¬ 
tione, supra exposita. 

c ) In Oriente: 

— in ecclesiis separatis unguntur aegroti, morbo non tantum gravi 
sed etiam levi laborantibus. Aliquando et ipsi sani uncti sunt; non tamen 
clare apparet utrum in hoc casu de sacramento vel de sacramentali agatur; 
licet ab aliquibus tamquam sacramentum habeatur; 

— in ecclesiis unitis requiritur morbus, cuius gravitas ulterius non 
determinatur. 

B) Initerabilitas extremae unctionis 

Quaestio initerabilitatis posita est postquam attentio magis in pe¬ 
riculum mortis quam in sublevamen animae et corpori procurandum 
versa est. Sed nec posita conditione periculi iterabilitas statim est exclusa. 
Ita in ritualibus pluribus, saltem usque ad saec. xii praescribitur unctio 
« per septem continuos dies ». Quo magis autem periculum mortis tam¬ 
quam conditio urgetur eo magis initerabilitas affirmatur eodem periculo 
manente. S. Albertus Magnus adhuc defendit iterabilitatem post annum. 
S. Thomas autem et S. Bonaventura omnesque auctores posteriores 
iterabilitatem eodem periculo manente negant. Rationes valore apodictico 
carentes ad praxim universaliter iam vigentem defendendam potius quam 
fundandam adducuntur. Plura concilia provincialia eorum sententiam 
sequentia initerabilitatem affirmant. Item Clemens VI in textu supra 
citato pro patriarcha Armenorum. Decretum pro Armenis Cone. Flor, 
autem nullam de ea mentionem facit; Cone. Trid. « aliud vitae discri¬ 
men » exigit; quae lex in C.I.C., can. 940, §2 repetitur. Inde patet 
iterationem extremae unctionis eodem periculo mortis manente nunc 
saltem esse illicitam; utrum sit valida controvertitur inter auctores. 

Conclusio 

Quae cum ita sint concludendum esse videtur invaliditatem sive 
ipsius extremae unctionis extra periculum mortis, sive iterationis eius 
eodem periculo manente non esse originis divinae. Quod si originis est 
ecclesiasticae « omnes norunt Ecclesiam quod statuit etiam mutare et 
abrogare valere » (Piu XII, Const. Apost. Sacramentum Ordinis). 

VOTUM 

Ad auferenda damna quae ex praxi praesenti fidelium oriuntur et 
ad maiorem uniformitatem inter Ecclesias Occidentales et Orientales 
fovendam, haec remedia proponuntur. 

A) Quoad nomen 

Loco nominis extremae unctionis reassumatur usus antiquior quo 
indicatur « sacramentum unctionis infirmorum », sicuti iam partim fac¬ 
tum est in Directoire pour la Pastorale des Sacrements a Vusage du 
Clerge, ab episcopis Galliae a. 1951 approbato. 

Nec oblivioni dandum est nomen extremae unctionis deficere in ora¬ 
tionibus liturgicis. Ipse S. P. Pius XII nostrum sacramentum nomine 
unctionis infirmorum vocavit in Enc. Mystici Corporis. 

Nomine « euchelaion » vel simili Graeci utuntur ad nostrum sacra¬ 
mentum indicandum, numquam autem occurrit nomen « extrema unctio ». 

Iam notavimus nomen extremae unctionis theologice iustificari posse; 
non est tamen negandum illud invaluisse quando sacramentum « in 
extremis laborantibus » est collatum atque ita a scholasticis esse intel¬ 
lectum. 

B) Canones C.I.C. reformentur 

Can. 938 

§ 2. Ius et officium sacramenti infirmorum conferendi pertinet ad 
parochum, salvo praescripto can. 397, n. 3, et can. 514, 1-3. 

In periculo mortis quilibet sacerdos valide et licite infirmos ungit; 
extra periculum quilibet confessarius de licentia saltem praesumpta pa¬ 
rochi vel Ordinarii loci. 

Can. 940 

§ 1. Unctio infirmorum praeberi non potest nisi fideli qui post 
adeptum usum rationis graviter infirmetur. In periculo mortis, sive ex 
infirmitate sive ex senio procedat, fideles moneantur de sacramento 
infirmorum tempestive suscipiendo. 

§ 2. In eadem infirmitate gravi hoc sacramentum iterari potest 
secundum prudens confessarii consilium. 

(Notandum: hic assumitur praescriptum can. 864, § 3 pro itera¬ 
tione Viatici). 

Can. 941 

Quando dubitatur num infirmus usum rationis attigerit vel num 
graviter aegrotus sit vel mortem iam subierit, hoc sacramentum mini¬ 
stratur sub condicione. 

Can. 944 

Quamvis hoc sacramentum per se non sit de necessitate medii ad 
salutem, nemini licet illud negligere; et omni studio et diligentia curan¬ 
dum ut aegroti illud saltem suscipiant quando infirmitas aliquod mortis 
periculum secum ferat. 

C) In rituali romano, tit. VI, cap. I, n. 14 ordo administrationis 

ita mutetur ut unctio infirmis viaticum praecedat. 1 

DE MORTE TERMINO VIAE 

Mors, quae naturae humanae qua tali miseria est summa atque po¬ 
strema, in supernaturali oeconomia salutis sensum novum acquisivit, 
tum quatenus est effectus et socia peccati, tum quatenus victa a Christo 
moriente perficit in nobis configurationem morti eius, tum denique qua¬ 
tenus speciali munere fungitur in exsecutione oeconomiae salutis. Quo 
pacto loqui fas est non modo de theologia mortis, sed potissimum de 
valore et sensu christiano mortis, quem tueri evolvere ac defendere 
summi momenti est tum in doctrinalibus credendis, cum in praxi ac 
moribus. 

Et tamen, hac nostra aetate errores grassantur, non tam apud extra¬ 
neos quam apud catholicos ipsos, theologos praesertim, qui hunc sen¬ 
sum christianum offendunt et verum periculum inducunt illum amittendi. 

Theologia communiter duos adspectus distinxit in morte prout affi¬ 
cit oeconomiam salutis: alterum aetiologicum, alterum eschatologicum. 
Sub priori, mors a revelatione proponitur ut pedisequa peccati, in mun¬ 
dum introducta per praevaricationem Adae; inde tamen a secundo Ada 
vincitur et reparatur, atque ad munus supernaturale sublimatur. Sub 
altero respectu, mors finem imponit stadio salutis operandae et acqui¬ 
rendae, et inducit stadium finale oeconomiae salutis assecutae et glo¬ 
riosae. Errores vero theologorum recentium hunc alterum adspectum 
respiciunt et offendunt; cumque eschatologia mortis plurimum conferat 
ad mores christianos instruendos, ibi periculum. 


1 Historia quae hic per summa capita exponitur, perfectius enucleatur in 
G. Davanzo, IJUnzione sacra degli infermi, Taurini, 1958. 

Inde opportunitas theologos illos monendi, ne assuescant rem istam 
leviter tractare, theorias more humano fingentes vel « hypotheses » la¬ 
bili fundamento innixas propalantes; et similiter fideles praemunire ne 
sensum christianum mortis amittant, aut parvi pendant. Quod facile 
praestare poterunt Patres Concilii ea ipsamet definientes quae, impli¬ 
cite in pluribus documentis Magisterii Ecclesiae per saecula edocta, 
nuper a Cone. Vaticano I parata iam erant ad definitionem, scilicet: 

a) mortem esse terminum viae; 

b) sortem post eam esse irrevocabilem. 

Breviter ergo exponam sequentia: 

A) Traditionalem doctrinam theologicam. 

B) Errorum recentium sucum. 

C) Doctrinam Magisterii Eccl. 

D) Votum. 

A) Doctrina traditionalis de sensu mortis eschatologico 

In oeconomia salutis mors hominis — consistens in disiunctione 
animae et corporis, non apparenti sed reali -— specialem momentum 
acquirit propter duo: a) tum ratione habitudinis eius ad salutem totam, 
b) tum ratione gratiarum morti ipsi adnexarum. Utrumque paucis ex¬ 
ponamus: 

a) Habitudo mortis ad oeconomiam salutis in eo sita est quod mors 
est instans dividens oeconomiam totam in duo stadia disparata: oecono¬ 
miam terrenam .temporalem salutis operandae, et oeconomiam ultrater- 
renam aeternam salutis operatae. Unde, sensus mortis desumendus est 
ex diverso respectu eius ad utrumque stadium. Relate ad primum, mors 
est terminus viae; est cessatio conditionis merendi ac demerendi; est 
momentum ultimae gratiae: ab ea provenit quod vita christiani sit es¬ 
sentialiter « probatio », quatenus Deus in ea et per eam experimentum 
sumit de unoquoque nostrum pro vita aeterna, quod simpliciter ac 
definitive et irrevocabiliter consummatur momento mortis. Hinc ratio 
« operandi salutem ... cum metu et tremore » ( Philipp 2, 12). Relate 
ad alterum stadium — vitam scilicet aeternam — mors est ingressus in 
eam, « transitus », primus gressus eschatologicus, resolutio a corpore 
ut incipiamus esse ad Dominum (17 Cor. 5, 1 s.), et conditio praevia 
et ineluctabilis ut et nos triumphare possimus de morte ipsa resurgendo 
ad imitationem Christi mortui et resurrecti, et sic devenire ad plenitu¬ 
dinem reparationis naturae et personae, per gloriosam resurrectionem 
finalem. 

■ b) Graetiae morti adnexae. - Dum primum stadium oeconomiae saluta¬ 
ris est « stadium gratiae », alterum est « stadium gloriae »; mors, media 

existens inter utrumque, haec duo importat: — quod sit momentum 
ultimae gratiae, — quot stabiliter coniungat gratiam cum gloria in iusto 
moriente. Hinc gratias in morte collatas possumus distinguere in duas 
species, gratias scilicet communes, atque gratias speciales. 

Gratiae communes illae sunt quas continuo Deus offert cuique non 
resistenti, sive actuales, sive habitualem iustificantem, quas proculdubio 
offert singulis morientibus non secus ac reliquis hominibus vi voluntatis 
salvificae universalis, immo vi infinitae misericordiae, eo vel magis quod 
momentum moriendi est sacrum, aptissimum ad gratias fundendas et 
ad misericordiam divinam ostendendam erga hominem tunc adiutorio 
divino indigentissimum. 

Gratiae speciales eae sunt quae proprie censentur morientium, quae¬ 
que recenseri possunt et solent: aa) gratiae quaedam sacramentales, deri¬ 
vantes e sacramento Unctionis Infirmorum, ex Viatico Corporis Domini 
nostri atque ex sacramento Poenitentiae; bb) gratia perseverantiae fina¬ 
lis pro electis; cc) suprema gratia « mortis amoris » pro animabus elec¬ 
tissimis; dd) gratiae denique singulares, quae aut aliquibus tantum offe¬ 
runtur, aut de quibus non sufficienter constat, ut sunt ex. gr. gratia 
martyrialis in moriente pro fide, gratia assistendae B. M. V., quae potest 
intellegi specialissima et quibusdam electis reservata, potest vero com¬ 
munis omni morienti censeri quatenus Beatissima Virgo, mediatrix om¬ 
nium gratiarum, omnibus in eo momento aliquid confert, cui ideo sine 
intermissione orat Ecclesia: « ora pro nobis pecc. nunc et in hora 
mortis ». 

Iam nunc, illis gratiis omissis de quibus aut minus certe constat, 
aut quae minorem praestantiam habent, liceat brevissime declarare gra¬ 
tias illas quae potissimae censentur: 

aa) Gratiae sacramentales (Unctionis Inf., Viatici corp. D.ni, sacra¬ 
menti poenitentiae), quae morienti proveniunt ex opere operato vi 
receptionis sacramentorum sine obice, eiusdem speciei sunt ac gratiae 
quas recipit sanus vel infirmus nondum moriens; cum vero gratia non 
detur naturae in abstracto, sed subiecto in definitis adiunctis constituto, 
« his ac talibus » necessitudinibus subveniendis, proculdubio moribundo 
illae eaedem gratiae sacramentales offeruntur et prosunt modo sibi pe¬ 
culiari, animam eius medendo (poenitentia), illam confortando ac ro- 
roborando contra impugnationes diaboli (s. Unctionis), eamdemque 
ultimo in terra uniendo cum Christo atque immediate parando ad 
unionem definitivam quod specialiter praestatur sacrosancto Eucharistiae 
sacramento. 

bb) Gratia perseverantiae finalis, electis solis concessa, est gratia 
specialissima tum ratione muneris (« decidit enim unionem gratiae cum 

gloria, seu conversionem illius in hanc »), tum ratione gratuitatis, utpo- 
te quae a nullo meretur de condigno, tum ratione excellentiae, quia non 
consistit in mera permanentia passiva ac negativa in statu gratiae iusti- 
ficantis praehabitae, sed importat aut gratiam actualem (diversam in 
diversis morientibus), aut cumulum gratiarum varii gradus, utputa con¬ 
versionem peccatoris obstinati, perseverantiam et heroicam fortitudinem 
iusti martyris, etc. 

cc ) Gratia « mortis de amore » est specialissima gratia emittendi 
spiritum vi actus caritatis ardentissimae, immo consummatae, quo fit ut 
caritas viae morte amoveat corpus ut continuo transeat in supernam 
caritatem patriae. En gratiam electissimam! De ea mystici. ... 

Haec a theologis proponuntur certa. Reliqua quamplura mysterio 
mortis obvoluta manent. 

Sub horum luce, facile erit iudicium ferre de sententiis modo refe¬ 
rendis, gratias speciales morti adnexas repetentibus ex natura ipsa mortis, 
non ex eiusdem sublimatione ad supernaturalem oeconomiam. 

B) Errores recentiorum de gratiis morti adnexis 

. Inter opinamenta theologorum recentium ea sola sub praesenti 
capite recenseo, quae viam latam sternere audent sive gratiis specialis 
« illuminationis », sive spei futurae gratiae reparationis post obitum. 
Radix horum errorum — ni fallor — aut est avidus amor novitatum, 
aut nimius, sed inanis, sensus compassionis et misericordiae. (In his re¬ 
censendis, ob rationes captu faciles, nomina auctorum adhuc viventium 
silentio premo; cum vero textus refero inter binas virgulas « .. », 
verba eorum immutata produco). 

Missis opinionibus theologorum quorumdam saeculi xix labentis 
vel xx ineuntis (v. gr., Hirscher, Schell, Raulica ...), utpote quae nostris 
diebus aut parvi penduntur, aut minus influunt in fideles, sola referam 
placita theologorum coaevorum. Cum vero hac de re saepissime novitates 
proferantur formulis vagis ambiguis haud categoricis, praecisionis gratia 
solas tres sententias referam, et quidem — ne incerta pro certis vendi¬ 
tare videar — ipsis auctorum verbis inquantum possibile erit. 

1. Atque imprimis en sententiam R. P. Ludo vici A. Getino (1877- 
1946) quae etsi hodiedum obliterata (edita enim fuit inter annos 1933- 
1935, prius in ephemeridibus evulgata, dein duplici editione operis 
« Del gran numero de los que se salvan y de la mitigacion de las penas 
dei infierno », Madrid 1934), de facto tamen doctrina seu theoria ibi 
exposita et propugnata, leviter mitigata ac in paucis reformata, a poste¬ 
rioribus auctoribus resumitur et palam proponitur, etiamsi supralauda- 

tus liber statim decreto S. Officii proscriptus fuerit (cf. A.A.S. 28, 
1936, 121). 

Mens auctoris compendio resumi potest in his quae argumentum 
nostrum respiciunt: 

— animae omnes in momento mortis a Deo recipiunt illumina¬ 
tionem quandam specialem (Verbum enim illuminat omnem hominem 
venientem in hunc mundum), vi cuius, momento illo unico ac indivisi¬ 
bili, resipiscere possunt et ad Deum se convertere, et consequenter ple¬ 
ne iustificari et ingredi viam salutis aeternam; 

haud intelligibile est aut admissibile hominem, aliunde rectum ac 
pium, a morte deprehensum in peccato uno — vel in duobus — etiamsi 
letalibus gratia spoliari pro aeternitate...; 

irrevocabilitas sortis aeternae — v. gr. damnati ob peccata leta¬ 
lia quibus oppressus erat in mortis momento — est norma quaedam 
divina « morali ter universalis » sed patiens exceptiones, de quarum ali¬ 
quibus fortasse constat, de pluribus vero certo constare non poterit. 

« ... a Dios le quedam (praeter sacramenta) los mil y mil recursos de 
aplicarlo (pretium redemptionis) por caminos ocultos a nuestras miradas. 
Del hecho no es posible dudar. EI modo nos debe importar poco... Baste- 
nos conocer el secreto de conquistar la gloria eterna. Como Dios la pro- 
porciona a muchos que no han tomado la ruta salvadora de incorpora- 
cion a la gracia de Dios (!), a la redencion y virtudes de Christo-, como 
librara a otros de la eternas penas, sin concederles la bienaventuranza 
de los elegidos (!), misterios son que en la doctrina revelada quedan 
como en la sombra para el dia dei juicio universal, donde veremos la 
razon de todos los premios y castigos » (op. cit., p. 58-59). 

« jCondenados por un solo pecado mortal! jPerdidos para siempre 
por un pensamiento consentido en el momento de la agonia! Se com- 
prende muy bien que, queriendo Dios que todos los hombres se salven, 
perdone en el postrer instante al que llevase mala vida. Lo que no so 
entiende es que, teniendo Dios esa sincera voluntad, consienta que une 
vida tejida de ohras huenas se malogre por un ultimo puhto desgraciado 
y pecaminoso » (ib., p. 44-45). 

Peccatum enim huiusmodi... « va seguido de una infalible cura, de 
un cambio de situacion espiritual... que pende solo de una mayor ilumi- 
nacion, de una postrera comunicacion con Dios, que no faltara en el 
repique de la muerte » (ib., p. 50). 

« La limosna, el ayuno, el temor de Dios, la fe, la justicia, el aposto- 
lado, la caridad cuando merecen esos nombres, llevan implicito el apar- 
tamiento dei pecado y el horror a las obras mal hechas, a los pecados 
cometidos. Lo llevan implicito aunque no lo advirtamos. Y muriendo 

asi en contradiccion con el pecado, se muere en gracia, o lo que tanto 
vale, con el billete de bienaventuranza » (ib., p. 24). 

2. Secunda quam enuntiavi theoria, minus audax sed magis subtilis, 
plura ex praecedentibus sibi mutuavit: serio tenet mortem ipsam, prout 
consistit in separatione animae a corpore, necessario ac semper impor¬ 
tare illuminationem quandam specialissimam, sub cuius luce fit ultima 
electio, et a qua proin dependet vita aeterna. En lineamenta maiora: 

pro certo habetur, utique, mortem claudere statum viae; mortem 
inquam non apparentem sed realem, quae in instanti indivisibili tota 
exsistit; 

huiusmodi vero instans non se habet intermedium inter status 
viae et termini, sed potius ut momentum utrique stadio commune quate¬ 
nus mors est « ipsum separari » animae a corpore, et simul « ipsum se¬ 
paratum esse » illius ab isto. 

Unde duo gravissima eruuntur, vel potius gratis asseruntur: 

in morte illud « separari » necessario inducit activitatem ani¬ 
mae intensissimam atque elevatissimam; 

cumque illud « separari » indistinctum sit a « separatum esse ». 
(scilicet mors in fieri terminetur et consistat in separatione de facto...), 
activitas illa intensissima ac nobilissima erit ad modum activitatis ani¬ 
mae separatae: consequenter « spiritualissima » (utpote libera ab influxu 
corporis et sensuum), « clarividentissima » ac liberrima (utpote non 
subiacens motibus passionum et a sola voluntate oriens), etc.; 

ideo, hoc uno actu potissimo, anima definitive fixatur ac liber¬ 
rime, sive in bono sive in malo pro tota aeternitate. Quo pacto; 

mors importat vi sui (quatenus est separatio animae a corpore) 
gratiam illuminationis (et pulsationis!) excellentissimam, a qua pendet 
tota aeternitas... potius quam a praecedenti vita anteacta. 

En textus aliquos: 

« Si separari et separatus esse se confondent (ut modo, auctor pro¬ 
basse putat ex textibus D. Thomae) il est certain qu’au moment de la 
separation 1’ame n’est plus comme auparavant affectee par le corps 
auquel elle cesse precisement d’etre unie. Son mode de connaissance ne 
peut plus etre comme auparavant conditionne par le sens et les donnees 
qu’il fournit... Ce mode de connaissance devient semblable a celui de 
Tange... II en faut dire autant pour ce qui est du domaine de Tappe- 
tition ». 

« Comme c’est egalement des ce principe qu’il y a lieu d’admettre 
Tinfusion dans Fame de tous les complements requis pour qu’elle puisse 
normalement agir de fa$on conforme a cette condition nouvelle qui 
devient la sienne ». 

« Le seul point en suspens est de savoir si la mort est encore sur 
le versant du merite ou de 1’autre cote, si elle appartient ou non au 
“ status viae Dans 1’affirmative, 1’acti vi te qui pourrait s’y deployer 
ressortit au temps d’epreuve et compte pour le salut ». (Et continuo re¬ 
spondet affirmative, etiamsi aliquae difficultates constent...): « En fa- 
veur de la premiere opinion (affirmativae)... un triple argument pourrait 
se voir invoquer: cette hypothese viendrait rendre compte, mieux que 
tout autre et de 1’obstination du damne dans le mal, et de la disparition 
du peche veniel a la mort, et de la destruction de la foi chez le damne; 
trois raisons qui plaideraient donc en sa faveur ». 

« II a (momentum mortis) une raison de totalite, parce qu’il boucle si 
l’on peut dire, toute la vie. Cette totalite deja existante en nous des le 
commencement... est infiniment virtuelle jusqu’a ce que la mort la ter¬ 
mine. II y a alors 1’acte profond entre tous, qui synthetise toute la vie, 
qui n’est pleinement libere que par l’acces a la spiritualite complete ». 

3. Eadem via procedit tertius auctor quem elegimus: sicut in prae¬ 
cedentibus, sucum extrahimus a scriptis eius: 

punctum profectionis sumit e doctrina D. Thomae de speciali 
conditione psychologica animae separatae, a qua petit S. Doctor expli¬ 
cationem theologicam obstinationis damnatorum in malo; 

inde, infernus non est aeternus nisi quatenus damnati aeterna¬ 
liter obstinantur in malo; 

obstinantur autem, quatenus fixantur immobiliter in prava vo¬ 
luntate; 

fixatio tamen huiusmodi, invertibilis, nequit fieri in praesenti 
vita (obstante conditione psychologica animae exsistentis in corpore); 

fiet ergo in primo instante separationis: in morte ipsa, prout 
haec importat to « separatum esse »; 

haec vero definitiva fixatio seu vinculatio est actus vere liber, 
et importat possibilitatem recedendi a peccato..., quae possibilitas eo 
maior vel minor existet iuxta naturam peccati letalis quo peccator in 
vita conversus fuit ad creaturas et aversus a Deo; 

pauca sunt peccata (gravissima quaedam) quae talem aversionem 
a Deo importent ut illo momento quasi morali ter impossibilem (summe 
improbabilem) reddant « reversionem ». Alia vero... 

Brevitatis gratia, duos solos textus hic produco: 

« De peccatoribus itaque saltem illis, qui dimidiata, ut sic dicam, 
voluntate peccant, quique fidem servantes sinceram, proni aut saltem 
non difficiles ad poenitentiam perfectam et salutarem inveniuntur... quae¬ 
rimus: admittendane pro ipsis est possibilitas, immo et probabilitas suf¬ 
ficientis cuiusdam conversionis in primo futurae vitae, seu quod idem 

chronologice habetur, in ultimo vitae mortalis stadio peragendae? Ad 
conversionem mentis et cordis ratio plane sufficiens ipsis non deest... ». 

« Peccata quae pro mortis tempore non retractantur, et ideo poenis 
damnantur aeternis: ... quaenam sint haec peccata? ... illa peccata, quae 
superbia contumaciore patrantur, spontaneo processu in obstinationem 
labi facile ostenditur; e contra, quae tumultui passionum praecipue de¬ 
bentur, cessante passionum pressura (en status seu conditio psychologica 
morientis, in supradescripta theoria), non admodum difficile videtur in 
poenitentiam resolvi, id est, in quamdam peccati veram detestationem ». 

Quibus omnibus summario expositis, fas sit indicare vulnus praeci¬ 
puum quod opinamenta huiuscemodi inferunt doctrinae catholicae circa 
mortem: 

sortem seu conditionem animae post mortem (licet minutissimo 
instanti) adhuc vertibilem esse, seu — quod in idem redit — mortem 
ipsam, non necessario, non absolute, non semper terminare statum viae; 

mortem ipsam importare, sive normaliter (semper), sive commu¬ 
niter (ut in pluribus) illuminationem specialissimam, cuius ope homi¬ 
nes in extremo vitae termino constituti eligunt tandem pro aeternitate 
« libertate plena ». 

Iamvero, quam aperte repugnent placita huiusmodi sensui christiano 
mortis, facile patebit consideranti monita dominica et apostolica, con¬ 
stantem praedicationem traditionis, potiora Ecclesiae documenta circa 
novissima hominis. Liceat brevissime innuere sola monita evangelica et 
apostolica, remissa consideratione Magisterii Eccl. pro capite sequenti. 

Equidem, si textus evangelici perpendantur, haec tria facile exinde 
eruentur: a) mortem inducere statum irrevocabilem, decisivum, pro 
aeternitate; b) mortem homini cuique occurrere nuntio non praemisso 
(utputa illuminatione quadam specialissima), occurrere nempe inexpec- 
tatam, fulmineam...; c) exinde vero totam hominis vitam acquirere con¬ 
ditionem seu valorem « probationis, seu examinis, seu experimenti » 
quod de unoquoque sumit Deus hic in tempore pro aeternitate. Huc per¬ 
gunt parabola Domini de virginibus fatuis, de patrefamilias dormiente 
dum latro irruit in domum, parabola divitis cui media nocte repetitur 
anima, parabola Epulonis, etc., quae etiamsi directe et per se respiciant 
secundum Domini adventum, a traditione intellecta fuerunt communissi¬ 
me et merito etiam de parousia Domini individua, occasione mortis 
uniuscuiusque nostrum. Huc similiter respiciunt monita Domini et apo¬ 
stolorum: « venit nox, quando nemo potest operari » (Io., 9, 4), « dum 
tempus habemus operemus bonum » (Gal., 6, 10), Dominum in iudicio 
redditurum unicuique « propria corporis prout gessit sive bonum sive 
malum » (2 Cor., 5, 10), « salutem operandam esse cum metu et tre- 

more » (Philip., 2, 12); ideoque oportere esse « fideles usque ad mor¬ 
tem » ut detur cuique corona vitae (Apoc., 2, 10. Cf. insuper I Thes., 5, 
2; II Petr., 3, 10; Apoc., 3, 3; 16, 15; Mt., 24, 42). 

C) Doctrina Magisterii Ecclesiae 

Verum est Ecclesiam usque modo nullam protulisse sententiam defi¬ 
nitivam de munere mortis in oeconomia salutis. 

Nihilominus, omnia et singula documenta quae magisterium edidit 
decursu saeculorum ad eschatologiam catholicam contra errores quos¬ 
libet tuendam, tam armonice, tam cohaerenter, tam perseveranter con¬ 
currunt in tacitam — saltem! —- affirmationem « de morte termino oeco¬ 
nomiae vialis, seu salutis operandae », ut iure merito ea omnia quasi con¬ 
fluere censeas in definitionem dogmaticam, explicitam atque solemnem, 
quam ultimo paratam et omnibus numeris perfectam, Concilium Vatie. I 
reliquit. 

Seriem horum documentorum texere et accuratam eorum analysim 
instituere exsulat ab hoc loco. Sufficiat ea compendio resumere: alia enim 
respiciunt errores orientalium tenentium sive protractionem aliqualem 
stadii vialis post mortem sive dilationem status termini post eandem; 
alii vero respiciunt errores occidentalium sustinentium consimilem quan- 
dam dilationem, aut errores novos. En indiculum brevissimum: 
a) contra errores orientalium habes: 

D 211: canonem 9 synodi endemousae, damnantem errores ori- 
genistarum de possibili quodam statu viali (meriti ac demeriti) post 
mortem. 

D 464: Professionem fidei a Cone. Lugd. II propositam Mi- 
chaeli Palaeologo, qua sic dictus « dilationismus » inferni et coeli post 
mortem excludebatur. 

D 493 a: Propositionem eiusdem fidei Armenis, in epistola « Ne¬ 
quaquam » Ioannis XXII, circa immediatam punitionem peccatorum 
post mortem. 

D 693: Decretum pro graecis a Cone. Florentino editum, defi¬ 
nitionem supra relatam Cone. Lugdunensis iterum proponens... 

Haec documenta (praesertim D 464 et D 693), occasione errorum 
orientalium lata, accurate describunt processum transitus de via ad ter¬ 
minum, per stadia: peccatum - poenitentiam - mortem - purgationem - 
infernum aut coelum, ita tamen ut mors simpliciter dividat inter viam 
et terminum seu inter meritum et praemium. Nuda asserta quae ibi 
perseveranter adstruuntur sunt: 

qui post peccatum decedunt in gratia antequam de commissis 
satisfecerint et omissis, statim post mortem purgari; 

qui post baptismum nullam peccati maculam contraxerunt, vel 
qui a maculis subinde contractis plene se purgaverunt (sive in terris 
sive in purgatorio) mox in coelum recipi; 

qui in mortali peccato vel cum solo originali decedunt, mox in 
infernum descendere. 

b) contra errores occidentalium: 

D 530-531: Constitutio Apostolica Benedictus Deus qua Bene¬ 
dictus XII subtilem formam dilationismi, seu partialis protractionis sta¬ 
tus semi-vialis post mortem solenniter proscripsit. 

D 778: Leo X in Bulla Exsurge Domine inter propositiones 
Lutheri similem errorem damnavit: animas Purgatorii posse in statu 
merendi et augendi caritatem versari. 

c ) At vero, nusquam Magisterium Ecclesiae documentum omni¬ 
bus numeris perfectum tam apte paraverat, quam in supralaudato Con¬ 
cilio Vaticano I, ubi ad finem schematis Constitutionis de Fide Catho¬ 
lica cum in capite tum in canone respectivo perfectissimam decreverat 
definitionem de morte termino viae, deque non protrahendo ultra eam 
statum meriti ac demeriti in ordine ad praemium vel poenas aeternas. 

Qua in re hoc unum efferre oportet: inde a prima redactione prae¬ 
dicti schematis, usque ad ultimam, correctam in pluribus, in pluribus 
auctam, castigatam, reformatam... continuo Patres omnes, mira quadam 
unanimitate, intactum retinuisse et proclamasse canonem illum, quo 
doctrina catholica de morte ut termino status vialis definiebatur et 
sanciebatur. 

Eo quod « definitio huius dogmatis — ut verba relatoris produ¬ 
cam — censebatur maxime necessaria, propter periculum grave erroris, 
qui etiam inter homines catholicos disseminatur... Pendere aiunt hanc 
futuram expiationem ab animi dispositione in qua homo obierit; pro 
his nimirum qui non animo obdurato, sed cum aliqua voluntate emen¬ 
dationis... decesserunt (in letali peccato) locum fore salutari poeniten¬ 
tiae et remissioni peccati in altera vita » {Coi. Lac. VII, coi. 50, adno- 
tatio 41). 

Quodsi sensum Patrum colligere quis desideret e schematis prae¬ 
dicti discussione et elaboratione, en stadia seu diversas formas quibus 
illa pericope Constitutionis, in capite successive passa est: 

In primo namque schemate, expositio doctrinae catholicae de morte 
in oeconomia salutis ita se habebat sub capite 17: 

« Sicut vero Ecclesia Cath. docet, nulla esse peccata quamvis gra¬ 
via quorum remissionem homines in hac vita per veram poenitentiam 
et virtutem sacramentorum... obtinere non possint: ita sacrarum Scrip¬ 
turarum et SS. Patrum doctrinae et ipsius Ecclesiae catholicae consensui 

inhaerent et docemus et definimus, post viam huius vitae, quando homi¬ 
nes iam ad terminum retributionis pervenerunt, ut referat unusquisque 
propria corporis prout gessit, sive bonum sive malum, pro nulla letali 
culpa relictum esse locum salutaris poenitentiae et expiationis, sed 
cuivis peccato mortali, quo maculata anima fuerit, mox post obitum 
coram sancto et iusto iudice Deo comparuerit, poenam constitutam esse 
perpetuam, sicut ipse aeternus iudex testatur: “ vermis eorum non 
moritur et ignis non extinguitur”. Unde tamquam haereticam damna¬ 
mus doctrinam tum eorum qui negaverint poenas damnatorum in ge¬ 
henna fore perpetuas, tum eorum qui dixerint quaedam esse peccata 
mortalia, quorum expiatio et remissio post mortem sperari possit, atque 
ita eos, qui cum huiusmodi culpae reatu ex hac vita recesserint, non 
in aeternum damnari » {Coi. Lac., VII, coi. 517). 

Deinde vero, novum schema paucis immutatum proponitur: 

« ...qui in hac gratia decedunt, vitam aeternam quae est iustitiae 
corona certo consequentur; ita qui ea privati moriuntur, ad illam num- 
quam perventuri sunt. Post mortem enim, quae est viae nostrae termi¬ 
nus, mox ad Dei tribunal sistimur, ut referat unusquisque propria cor¬ 
poris prout gessit, sive bonum sive malum (II Cor. 5, 10), neque 
ullus post hanc mortalem vitam relinquitur locus poenitentiae ad iusti- 
ficationem. Omnes igitur qui in actuali peccato mortali vita funguntur, 
a regno Dei exclusi, cruciatus gehennae, in qua nulla est redemptio, in 
aeternum sustinebunt. Etiam qui cum solo originali peccato mortem 
obeunt, beata Dei visione in aeternum carebunt. Qui vero in caritate 
Dei decesserint... purgantur... ». 

« Quare monemur ut “ dum tempus habemus operemur bonum ” 
( Gal. 6, 10), quia “ venit nox quando nemo potest operari ” {Io. 9, 4 » 
(Mansi, 17, coi. 235-236. Et Coi. Lac. VII, coi. 564-565). 

Iisdem fere verbis (particulis tantum mutatis quae sensum non af¬ 
ficiebant) refertur caput in tertio schemate correcto. Cf. Coi. Lac. VII, 
coi. 1636. 

In quarto denique specimine schematis ulterius castigati, paucis¬ 
simae quaedam et quidem minutulae inveniuntur immutationes, potius 
tenorem grammaticalem quam sensum ipsum afficientes. En textum: 

« Ut enimvero cuncti, qui divinitus excitati... (gratia) in finem usque 
conservata, caelestis gloriae certo potientur; itaque iustitia expoliati vita 
mortali excedunt, ad immortalem vitam, quae est iustitiae corona, num- 
quarn perventuri sunt. Post mortem enim, quae est vitae nostrae termi¬ 
nus, mox ad Dei tribunal sistimur, ut referat unusquisque propria cor¬ 
poris prout gessit, sive bonum sive malum, neque ullus post hanc vitam 
relinquitur locus poenitentiae ad iustificationem. Quare monemur ut 

dum tempus habemus operemur bonum, quia venit nox quando nemo 
potest operari » (Mansi, 17, coi. 293). 

Canon vero, quo arcte et compendiose exprimebatur definita veritas 
catholica, in successiva schematum variatione continuo immutatus per¬ 
mansit, sequentem servans tenorem: 

« Si quis dixerit etiam post mortem homines iustificari posse; aut 
poenas damnatorum in gehenna perpetuas futuras esse negaverit, anathe¬ 
ma sit » (Cf. Coi. Lac. VII, coi. 519, 567, 1638; et Mansi 17, coi. 
237, 295...). 

D) Votum 

His omnibus mature perpensis, opportunum ducerem dogma catho¬ 
licum definire « de morte termino status vialis, deque impossibili opera¬ 
tione salutis post eam », tum ad coercendam levitatem auctorum pro¬ 
palantium hypotheses inanes in re tam gravi, tum ad tuendam fidem et 
sensum catholicum in veritate summe momentosa pro vita christiana 
temporali et aeterna. Nam si relator Concilii Vaticani I iam suo tempore 
sentiebat quod « definitio huius dogmatis censebatur maxime necessaria 
propter periculum grave erroris, qui etiam inter homines catholicos dis¬ 
seminatur » (cf. Coi. Lac. VII, coi. 550 in adnotatione 41), haec eadem 
multo veriora atque urgentiora nostris hisce diebus devenerunt. 

Ideo, magna protestata reverentia erga iudicium Ecclesiae, et salva 
meliori sententia, propono: 

I. Opportunitatem definiendi dogma catholicum de morte termi¬ 
no viae prout in Concilio Vaticano I paratum fuit, sc. « Si quis dixerit... 
(ut supra hac eadem pagina) ». 

II. Opportunitatem monendi auctores catholicos — theologos prae¬ 
sertim — de vitanda levitate in excogitandis et evulgandis hac de re 
theoriis minus fundatis, vel sensum christianum fidelium extenuantibus. 

DE NATURA PURGATORII 

I 

Serpet inter theologos doctrina, quae Purgatorium tanquam statum 
in quo non nisi iustitia Dei vindicativa exercetur, etsi aliqui illam mise¬ 
ricordia temperent, repraesentat. 

Ad hoc illi deveniunt omnes, qui, uno vel alio modo, et remissio¬ 
nem omnium peccatorum venialium et habituum imperfectorum dele¬ 
tionem et qualemcumque purificationem internam animae ab illo exclu¬ 
dunt, Purgatorio hoc unum tribuentes, expiationem nempe reatus poe¬ 
nae temporalis. 

Fundamentum pro tali sententia invenire credunt in doctrina Sancti 
Thomae asserentis animam in gratia existentem in momento mortis, vel 
immediate post separationem elicere actum ferventissimum caritatis, quo 
omnia delentur peccata venialia et habitus imperfecti qui cum visione 
beatifica stare nequeunt, non autem reatus poenae temporalis, cum ille 
actus non possit simpliciter meritorius dici. 

Orationes autem Liturgiae —praecipue defunctorum — in quibus 
« remissio peccatorum » petitur, de poena temporali, propter peccatum 
debita, interpretantur. 

Quantum autem talis doctrina a vera traditione catholica distet pau¬ 
cis demostrare intendimus, breviter et doctrinam Angelici exponendo (II), 
et Documenta Magist. Eccl. et Traditionis percurrendo (III). Ultimo no¬ 
tatum volumus hanc opinionem, quae falsam ideam de Purgatorio in 
mentes fidelium inducit, grave et innecessarium etiam constituere moti- 
vum dissensus cum graecis ac protestantibus. 


II 

Ad doctrinam Angelici rite intelligendam duo problemata, unum 
qualitativum, quantitativum alterum omnino separari debent. 

Primum, quod qualitativum voco, naturam Purgatorii directe respi¬ 
cit et finalitatem eius. Et de hoc praeprimis est agendum. 

Si Purgatorium non tantum ad poenalem expiationem sed etiam ad 
remissionem peccatorum venialium et habituum, imperfectorum deletio¬ 
nem destinatur, finalitas eius essentialiter etiam « cathartica » est, et 
magis ad opus misericordiae (cuius est remittere peccata, iuxta S. Tho- 
mam) quam ad vindictam pertinet. 

Et de hoc problemate S. Thomas non tantum clare sed et fortiter 
loquitur. In Com. in IV Sent. affert sententiam eorum qui tenent in 

Purgatorio « nullum peccatum veniale remitti quoad culpam » et ita iu- 
dicat: 

« Sed haec opinio frivola est in se et in causa sua. In se quidem, quia 
dictis Sanctorum et Evangelio adversatur... Quantum ad causam autem 
frivola apparet... ». 

Et, postquam reiecit fundamenta talis doctrinae, concludit: 

« Unde patet quod haec opinio omnino irrationalis est » (IV seni., 
D. 21, p. 1, a. 3, qc. 1 ad l um . 

Nec minore cum claritate loquitur in De malo, in quo hanc senten¬ 
tiam suae iuventutis non modo retractat, sed integrum art. illi tribuit, 
ut demonstret « peccata venialia remitti in Purgatorio etiam quoad cul¬ 
pam » (De malo, q. 7, a. 11). En titulus: « Undecimo quaeritur Utrum 
peccata venialia post hanc vitam remittantur in Purgatorio ». In « videtur 
quod non » usque 17 rationes oppositas adducit ut, post solutionem, 17 
rationes confutet demonstrando peccata venialia remitti in alia vita in 
Purgatorio. Et notandum est rationes adversariorum vertere praecipue 
circa naturam illius status: immutabilitas status hominis post mortem (1), 
immutabilitas voluntatis post mortem (2), impossibilitas profectus in 
vita spirituali post mortem (6)..., quas omnes Angelicus solvit, invicte 
demonstrans nullam adesse repugnantiam in remissione peccati venialis 
post mortem. 

Placet aliqua ipsius verba transcribere: 

« Ad Nonum dicendum (...), Remittitur ergo in Purgatorio veniale 
quantum ad culpam virtute gratiae, non solum secundum quod est in 
habitu, quia sic compatitur veniale peccatum, sed prout exit in actum 
caritatis detestantis veniale peccatum ». 

« Et ideo oportet dicere, quod venialia remittuntur eis post hanc 
vitam etiam quantum ad culpam, eo modo quo remittuntur in hac vita; 
scilicet per actum caritatis in Deum, repugnantem venialibus in hac vita 
commissis » (ib. in corp.). 

Ratio contraria 17 a sic sonat: 

« Praeterea, ignis Purgatorii punit animam in quantum est instru¬ 
mentum divinae iustitiae. Non autem ponitur instrumentum esse divinae 
misericordiae, cuius est peccata remittere. Non ergo post hanc vitam 
in Purgatorio peccatum veniale remittitur ». 

Ad quam rationem ita S. Thomas: 

« Ad Decimumseptimum dicendum, quod, sicut iam dictum est, remis¬ 
sio culpae non fit per poenam, sed usum gratiae, quae est effectus divinae 
misericordiae ». 

Patet ergo quoad problema qualitativum Doctorem Angelicum sem- 
per retinuisse eandem sententiam: in Purgatorio remitti non tantum rea- 

tum poenae temporalis per expiationem poenalem sed et ipsum pecca¬ 
tum veniale quoad culpam, quod est opus misericordiae et quod veram 
purificationem internam seu « catharsim » animae implicat. Idem dicen¬ 
dum de habitibus imperfectis. Ut verbis Angelici utamur, anima in illo 
purificatur ab omnibus iis quae non repugnant vitae gratiae sed utique 
statui gloriae, quia « non quidquid stare potest cum gratia finali (peccata 
venialia et imperfectiones) potest stare cum gloria » {ib., ad 12 nm ). 

* * * 

Si de problemate quantitativo sermo sit, quot animae nempe ad Pur¬ 
gatorium cum peccatis venialibus perveniant, en quae tenenda videntur 
de mente D. Thomae: 

— Satis probabilis videtur sententia eorum qui tenent hominem, in 
caritate existentem et momentum mortis adveniens sentientem, et pleno 
usu rationis fruentem, « moveatur motu caritatis et in Deum et contra 
omnia peccata quae fecit, etiam venialia; et hoc sufficit ad remissionem 
venialium quantum ad culpam, et fortassis etiam quantum ad poenam si 
sit intensa dilectio » (De malo, l. c., in corp). 

— Ut patet, S. Doctor agit de actu posito in hac vita, ante separatio¬ 
nem, nam actui posito in Purgatorio statim negat vim remittendi poenam 
(cf. ib.). Ex negata autem condicione, nempe illo actu caritatis, ille exclu¬ 
dit a tali generali remissione omnes illos qui, in peccatis venialibus exi- 
stentes, moriuntur sine actuali usu rationis: dormientes, violenta passione 
usum rationis auferente occupati vel etiam in proposito venialiter pec¬ 
candi. Sed insuper non tenendum est illum ponere aliquam quasi neces¬ 
situdinem mechanicam talis actus caritatis, sed illum iudicat quid omnino 
« normale » pro homine amico Dei, qui videt horam sui transitus adve¬ 
nisse. Quot autem homines hodie, plus quam tempore S. Thomae, inopi¬ 
nato morte corripiantur, cuicumque patet. Numerus tandem uni Deo no¬ 
tus est, nec problema maioris est momenti ut in illo debeamus immo¬ 
rari. 

III 

Doctrina S. Thomae sic intellecta omnino cohaeret cum Doctrina in 
Traditione catholica et Magisterii eccl. documentis contenta. De proble¬ 
mate quantitativo nihil unquam Ecclesia docuit, sicut nihil dixit determi¬ 
nate de numero eorum qui Purgatorium, Infernum vel Gloriam ingre¬ 
diuntur. Si autem de problemate qualitativo agitur non solum non adest 
documentum ecclesiasticum quod neget remissionem peccatorum venia¬ 
lium quoad culpam in Purgatorio, sed e contra, habemus Epistolam 
Innoc. IV, Sub Catholicae, in quo legitur: 

« Illo enim transitorio igne (Purgatorii) peccata utique, non ta¬ 
men criminalia seu capitalia, quae prius per paenitentiam non fuere re¬ 
missa, sed parva et minuta purgantur, quae post mortem etiam gravant, si 
in vita non fuerint relaxata » (Msi. 23, 578-582. - NB! Male legitur in 
Deiiz. 456). 

Oppositio inter remissionem peccatorum mortalium et venialium de¬ 
monstrat ad evidentiam quod agitur de remissione quoad culpam, non 
quoad reatum poenae temporalis. 

Talis est sensus totius Traditionis necnon fere omnium theologorum 
ante Concilium Tridentinum. Ideo optime scripsit Angelicus sententiam 
contrariam frivolam esse quia contradicit dictis Sanctorum et Evan- 
gelio. 

Omnes sciunt argumentum determinans in Concilio Florentino ad 
hoc ut Orientales ad admissionem Purgatorii pervenirent desumptum fu¬ 
isse ex universali usu in Ecclesia Catholica semper et ubique orandi pro 
defunctis. In orationibus autem pro defunctis indesinenter Ecclesia pe¬ 
tit « remissionem peccatorum », quod de reatu tantum poenae temporalis 
intelligere non solum arbitrarium est sed et contra mentem Traditionis 
(ipse S. Thomae hoc asserit, confirmans suam sententiam verbis Gregorii 
M. et Aug.). 

Similiter dicendum est de theologis. Argumenta quae frequentius 
occurrunt ad demonstrandam existentiam Purgatorii e 2 Mach., 12 , 39 ss. 
Matth. 12, 31-32 et I Cor. 5, 25-26, desumebant. Quidquid sit de 
valore demonstrativo talium textuum, verum est pro illis probare, quod 
impossibile esset si non admitterent remissionem peccatorum veniali¬ 
um in alia vita, etiam quoad culpam. 

Optime igitur potuit concludere Torquemada, sensum traditionalem 
theologiae in hoc problemate referens et Decr. Unionis Cone. Florentini 
commentans: ad verba « poenis purgatoriis », explicat: « Licet enim 
poenae purgatorii sint afflictivae (...) nihilominus, quia principaliter non 
ordinantur ad affligendum, sicut poenae inferni, sed principaliter ad pur¬ 
gandum reliquias peccati, ideo dicuntur purgatoriae » (Cone. Flor., v. 2, 
fasc. 1, p. 74). Tales autem reliquias peccati ille explicite intelligit « in- 
munditiam culpae et reatum poenae » (ib.). 

Et, ut demonstratur in Thesi P. Urbani Barrientos (cf. Doctrina de 
San Juan de la Crux sobre el Purgatorio - a la luz de su sistema mistico, 
Angelicum, 1959 [pro manuscripto]) talis est mens theologorum qui 
in Cone. Florentino de hac re tractaverunt. 

Quae cum ita sint, patet quam sine vero fundamento ab aliquibus 
divulgetur ut unice vera illa de Purgatorio explicatio mere « iuridica ». 



392 


FACULTAS THEOLOGICA CARMELITARUM DISC. 


* rk it 

Talis insuper explicatio serium constituit dissensionis cum Graecis 
innecessarium motivum . Illi enim in Cone. Flor., unionem cum Eccl. 
Catholica subsignantes, statum ultraterrenum ad purificationem ani¬ 
marum prosequendam tandem admiserunt coacti imprimis testimonio 
Liturgiae, praecipue defunctorum, et communi traditione de purificatione 
post hanc vitam ante ingressum in gloriam. Quae purificatio si tan¬ 
tum nominalis evadat et in puram expiationem poenalem convertatur, 
ab illis utique fere inadmissibilis erit. Ne dicam de Vrotestantibus, 
quorum aliqui, inter primos Reformationis parentes, Purgatorium con¬ 
tra Lutherum admiserunt sed sensum verae internae « catharsis » illi 
tribuentes; omnes autem a conceptione mere iuridica abhorrent. 

Sed et ipsis christifdelibus falsa proponitur idea. Purificatio ultrater- 
rena intra limites operis Redemptivi invenitur et est Redemptionis fructus; 
animae defunctorum filiae Dei sunt amantissimae, et ideo in illis non 
vindicta sed misericordia Dei praeprimis splendet. Opus Purgatorii 
mysterium est amoris, quod si iustitiam non excludit cum vindicta 
minime identificari potest. 


VOTUM 

— Cum igitur in Cone. Flor, doctrina haec supponatur sed non 
definiatur explicite, eo quod necesse non fuit ad unionem. 

— cum denique Cone. Trid. nullum dederit documentum dogma¬ 
ticum, sed disciplinare tantum circa Purgatorium, 

— cum cognitio rectae doctrinae in hoc puncto perutilis esse pos¬ 
set sive ad tollendum innecessarium dissensionis motivum cum acatho- 
licis, sive ad veram pietatem in christifidelibus fovendam. 

Sat opportunum iudicarem quod in Cone. Vat. II Caput et Canon 
vel Canones edantur in quibus haec vera et traditionalis doctrina aucto- 
ritative doceantur; Purgatorium nempe, esse statum verae internae 
purificationis animae ab omnibus sive peccatis venialibus, sive imper¬ 
fectionibus sive deordinationibus quae cum Visione beatifica stare non 
possunt, statum simul expiationis pro reatu poenae temporalis. Talis au¬ 
tem purificatio secum non fert augmentum nec gratiae nec gloriae, cum 
tempus tale augmentum merendi cum morte completum sit. Talis doctri¬ 
na traditionalis est; bonitati Dei apprime respondet; experientia et te¬ 
stimonio sanctorum confirmatur et evolutione vitae gratiae in anima 
usque ad fructificationem in gloriam commendatur. 

DE REFORMATIONE LEGIS IEIUNII ET ABSTINENTIAE 
A) DE LEGE IEIUNII 

I. De observantia legis ieiunii, ante Decretum S. Congr. Con¬ 
cilii « Cum adversa » diei 28 ianuarii 1949. 

Lex ieiunii, paulatim in desuetudinem abierat. Res est manifesta. In 
multis enim regionibus, Sancta Sede indulgente, ieiunium reducebatur 
ad tres dies in hebdomada (Hispania, Lusitania), in aliis ad unum tan¬ 
tum diem, solo tempore Quadragesimae (America Latina, Mexico, India, 
Madagascar, China). In regionibus autem ubi lex (oflicialiter) adhuc erat 
in vigore, lex erat fere littera mortua: etenim, multi christianorum erant 
legitime excusati a lege propter multiplices causas (strenui laboris sive 
physici sive intellectualis, debilitatis, necessitatis ... etc.); multi alii, qui 
non plene in hac categoria inveniebantur, dispensationem petebant, quia 
aliquod incommodum in observanda lege ieiunii experiebantur, nec pote¬ 
rat eis negari dispensatio; remanentes christianorum vel legem tranquille 
ignorabant, vel illi magis pii, qui legem observare voluissent, in anxietates 
et angustias incidebant, eo quod difficulter componere valebant et obser¬ 
vantiam legis prout communiter interpretabatur, et efficientem curam 
ordinariarum suarum occupationum. 

Lex igitur ieiunii practice reducebatur ad venerabile vestigium iuri- 
dicum absque vita et efficacia, cum maior christianorum pars sub regi¬ 
mine exceptionis viveret. 

II. Causae huius crisis legis ieiunii 

Quattuor praesertim possunt assignari: psycho-physiologica prima, 
moralis secunda, socialis tertia et obiectiva quarta. 

1. Causa psycho-physiologica 

a) Causa psychica. Excitatio nervorum quae ex continuo, uniformi 
et fere mechanico labore, per plures horas protracto, necessario resultat. 
Exinde magna defatigatio psychica consequitur, etiam si labor non fuerit 
specialiter arduus. Psychica autem defatigatio aggravatur, si observato 
ieiunio, etiam corpus ultra normalem debilitatem deprimitur. Haec est 
autem conditio maioris partis hominum in hac nostra aetate. 

b) Causa physiologica. Organismus humanus si per plures annos cui¬ 
dam regimini alimentari evidenter insufficienti fuerit constrictus, per 
longum tempus, immo et per generationes manet attactus, nec valet 

sustinere ieiunium continuatum (v. gr. per quadraginta dies et amplius), 
quin eius resistentia physica ad ordinarium laborem sustinendum, maneat 
graviter minorata. Haec est evidenter conditio nostri temporis propter 
immania bella quae totum mundum flagellarunt. 

2. Causa moralis. 

Christiani nostri temporis non infrequenter exsistimant vitam hodier¬ 
nam esse sufficienter duram et mortificationum plenam, quin ad supere- 
rogatorias poenitentias recurrere oporteat ad satisfaciendum pro peccatis 
admissis. Lex ieiunii et abstinentiae, prout nunc habetur, respondet alteri 
aetati in qua ordinariae occupationes hominum non premebantur charac¬ 
tere constrictivo quo nostris temporibus affliguntur. Formae poenitentiales 
aliae et aliae esse debent in diversis temporum et consuetudinum vitae 
civilis variationibus. 

3. Causa socialis 

Actualis oeconomia mundialis tota quanta fundatur et sistit in « in- 
dustrialisatione ». « Industrialisatio » autem exigit rythmum produc¬ 
tionis acceleratum et crescentem. Rythmus vero acceleratus et quotidie 
crescens exigit laborem ininterruptum. Exinde horaria laboris contra 
naturam; plerumque laboratores exeunt summo mane e domibus et non 
amplius redeunt usque ad tardam vesperam. Haec conditio laboris in 
dies magis ac magis extenditur. 

4. Causa obiectiva. 

a) Ipsa lex ieiunii et praesertim eiusdem a moralistis facta interpre¬ 
tatio, ansam praebet etiam actuali crisi legis. Essentia ieiunii reponitur 
in unica plena per diem comestione. In ea nihil prohibetur neque quoad 
quantitatem neque quoad qualitatem ciborum, nisi simul abstinentiae lex 
urgeat. Potest igitur quis in illa unica comestione ingerere ea quae deinde 
demet a coena, nihil interest; servat ieiunium si conditio de unica refec¬ 
tione plena adimpletur. Haec conceptio ieiunii plurimis, iure merito, 
repugnat, cum nimis attendat ad externam ciborum distributionem, minus 
autem ad internam exigentiam virtutis temperantiae. 

b) Permittitur a lege ut aliquid cibi mane et vespere sumatur. Lex 
non determinat nec quantitatem nec qualitatem cibi sumendi. Remittit 
ad probatas locorum consuetudines. 

Quod non facit lex fecerunt interpretes, determinantes quantitatem 
et qualitatem ciborum permissorum ad hoc ut lex adimpleretur. 

aa’) Quoad quantitatem, moralistae sequentes Sanctum Alphonsum 
(qui tamen tali determinationi valorem tantum relativum tribuere vide- 

tur), pro refectione matutina permittunt duas uncias cibi solidi seu 55-60 
grammos. Pro coenula assignant mensuram octo unciarum seu 240 gram- 
morum plus minus ve. 

bb’) Quoad qualitatem ciborum, tam in refectione matutina quam 
in vespertina (facta facultate permutandi prandium cum coena), exclude¬ 
bant ova et lacticinia, a fortiori carnem. 

Haec legis ieiunii interpretatio sequenda est utique simplex et 
obiective bene determinata, attamen ansam praebet quam plurimis dif¬ 
ficultatibus: cum sit fixa, difficultates gignit circa mensuras exactas quae 
cum facile non determinentur, inducunt anxietates et ultimo ducunt 
ad totalem reiectionem legis; cum sit unitaria, i. e. aut totaliter ob¬ 
servatur aut nullo modo observatur, si quis semel plus sumit quam 
quod stabilitum est, legem violat. Cum autem pauci sint qui cum solis 
illis 55-60 grammis sumptis summo mane possint ad occupationes pro¬ 
prii laboris attendere, facile concludunt legem esse observatu impos¬ 
sibilem. 

Quattuor hae causae simul concurrentes, legem ieiunii ad actualem 
profundam crisim deduxerunt. 

III. Quodnam remedium afferendum? 

Duo proponi possunt: 

Vrimum\ Mitigatio legis et quoad dies in quibus servari debeat (v. gr. 
in quadragesima tantum et per tres solummodo dies in hebdomada), et 
quoad modum interpretandi quantitatem et qualitatem cibi solidi quod 
permittitur in refectione matutina et in coenula. Quoad quantitatem, 
norma pro refectione matutina esset proponenda pure relativa (praecisa 
qualibet mensurae determinatione), ita ut « unicuique generatim licebit 
tantam cibi sumere quantitatem quanta cuique necessaria est ad vitandam 
indispositionem quae ipsum impediat quominus officia status convenien¬ 
ter adimplere valeat » (V Cone. prov. Mechlinense, an. 1937, decre¬ 
tum 69). Quoad qualitatem, permittenda sunt ova et lacticinia. 

Secundum-. Derogatio legis ieiunii ad normam Decreti « Cum ad¬ 
versa » diei 28 ianuarii 1949 a Sacra Congregatione Concilii (A.A.S. 
XXXXI [1949] pp. 31-32), proposita, donec aliter provideretur. Nor¬ 
mae exceptionales ibi propositae essent erigendae in legem generalem. 

IV. Reflexiones circa remedia proposita 

A) Ad primunr. 

a) Exoptanda esset, re quidem vera, talis adaptatio legis ad condi¬ 
tiones laboris et ordinationi vitae christianorum nostri temporis. Ita ut, 
ex una parte, venerabile institutum ieiunii quadragesimalis, quod per tot 
saecula fuit ab Ecclesia tanta sollicitudine custoditum, quodque tam ap¬ 
prime respondet mentalitati generis humani intuentis in ieiunium prin¬ 
cipem formam externam paenitentiae ad satisfaciendum pro peccatis, 
reverenter, salva eius substantia, servaretur; ex alia autem parte, facta 
adaptatione, « revitalizaretur », ut non tamquam « merum vestigium 
temporis anteacti», prout nunc est, custodiatur; sed de facto influxum 
verum et vitalem exerceat in conscientiam nostrorum christifidelium. 

b) Difficultates contra propositam adaptationem. 

l a ) Desumitur ex latitudine exemptionis nunc existentis apud 
multos populos christianos, qui difficulter redirent ad praxim, pro ipsis, 
rigidiorem post tot saecula liberioris regiminis. 

2 a ) Ipsaemet derogationes legis ieiunii ad tempus concessae et 
quae iam fere per viginti annos perdurant, obstaculum non immodicum 
facerent reinstaurationi legis etsi mitigatae et adaptatae. 

3 a ) Causae illae superius elucidatae: scilicet, psycho-physiologica, 
moralis et socialis. 

B) Ad secundum-. 

Omnibus rite perpensis et ponderatis, secundum remedium, salvo me¬ 
liori et prudentiori iudicio, praeferendum videtur. 

Rationes quae stant pro hac solutione sunt sequentes: 

l a ) Lex esset de facto universalis, absque odiosis exceptionibus. 

2 a ) Esset observatu facilis pro omnibus, cum ad tam minimum 
limitaretur. 

3 a ) Esset insuper perfecte intelligibilis, cum evidentem relationem 
diceret ad praecipuas festivitates christianas. 

4 a ) Esset absolute practica, cum tantum praecipiat quantum chri- 
stiani, etiam in praesenti ordinatione vitae et laboris, sine ullo vero incom¬ 
modo praestari valent. 

Difficultas praecipua quae occurrit contra hanc solutionem est illa su¬ 
pra indicata, scilicet, hac solutione, saeculare institutum ieiunii Quadrage¬ 
simalis tanta sollicitudine ab Ecclesia semper custoditum, abolitum iri. 

Responderetur: Non penitus abolitum iri, sed potius transformatum 
iri secundum exigentias vitae realis huius nostrae aetatis. Oportet igitur 

reminisci « non esse homines propter Sabbatum, sed Sabbatum propter 
homines ». I. e. non homines christiani propter ieiunium quadragesimale, 
sed ieiunium quadragesimale propter christianos. 

Addendum est in proposita solutionem amplum locum remanere Chri¬ 
stianis pro paenitentia et mortificatione personali, ad quam, utique, pe- 
rurgenter adhortandi essent. 


B) DE LEGE ABSTINENTIAE 
I. Convenientia mitigationis 

Etsi lex abstinentiae non iisdem di ffi cultatibus gravetur ac lex ieiunii, 
adsunt tamen specialia incommoda quae illam in praxi observatu diffici¬ 
lem reddunt et convenientiam cuiusdam restrictionis suggerunt. 

l a ) Status exemptionis officiali ter vigens apud multos populos 
christianos pro quibus lex abstinentiae ad omnes et solas ferias VI solius 
Quadragesimae reducitur, sicut supra de ieiunio dictum est. Hae exemp¬ 
tiones infirmant legem eamque odiosam apud populos non exemptos 
reddunt. 

2 a ) Itinera quae recreationis causa tempore magnarum feriarum 
hodie universaliter aggrediuntur non parva incommoda feriantibus pro¬ 
curant in lege abstinentiae qualibet feria VI observanda. 

3 a ) Conditiones laboris quae a moderna conceptione « industria- 
lizationis » laborantibus imponuntur, quoad horaria et interruptiones 
laboris. Per octo enim horas laborandum est, parvula interiecta mora sub 
qua leve prandium consumitur. Ut vires non deficiant laboratores con¬ 
stringuntur ad cibos carneos, utpote sub parvulo volumine maiore vi 
nutritiva gaudentes, consummandos. 

Rebus sic stantibus, ad obviandas faciles transgressiones et ad legem 
vere universalem et practicam statuendam, restrictio in lege abstinentiae, 
prout nunc habetur, inducenda desideratur. 

II. Restrictio quae, salvo semper meliori iudicio, esset indu¬ 
cenda, sequens videtur: 

1. Lex abstinentiae servanda est singulis feriis sextis temporis Ad¬ 
ventus et Quadragesimae. 

2. Lex abstinentiae simul et ieiunii servanda est feria IV Cinerum 
et feria VI Maioris Hebdomadae, necnon in pervigiliis Immaculatae Con¬ 
ceptionis et Nativitatis D. N. I. C. (anticipanda ad diem 23 decembris). 

VOTUM 

Ad obviandas difficultates quibus vigens lex ieiunii et abstinentiae in 
actualibus temporum et civilis vitae ordinationis conditionibus gravatur, 
necnon ad observantiam legis canonicae universalis melius tuendam et 
ad impediendum ne lex quae ad expianda peccata est directa causa sit 
plurimorum peccatorum, sequentia proponuntur remedia: 

I) Quoad abstinentiam et ieiunium 

1. Abstinentia servanda est singulis feriis sextis temporis Adventus 
et Quadragesimae. 

2. Lex abstinentiae simul et ieiunii servanda est: Feria IV Cinerum 
et feria VI Maior Hebdomadae. In pervigiliis Immaculatae Conceptionis 
et Nativitatis D. N. I. C. (anticipatur ad diem 23 decembris). 

3. Diebus abstinentiae simul et ieiunii ova et lacticinia etiam mane 
et vespere ubique sumere liceat. 

II) Quoad spiritum paenitentiae nutriendum 

Pastoribus animarum iniungitur obligatio exhortationes tenendi ad 
populum, tempore praesertim Adventus et Quadragesimae, in quibus 
perurgenter inculcetur necessitas personalis paenitentiae, et studium com¬ 
plendi, voluntariis christianae mortificationis exercitiis, necnon caritatis 
operibus, maxime erga inopes et aegrotos, legis ieiunii et abstinentiae 
remissionem. Insuper hortandi sunt fideles ad quotidiani laboris incom¬ 
moda in spiritu paenitentiae sustinenda. 

DE CONCESSIONE POTESTATIS DELEGATAE 
AD AUDIENDAS CONFESSIONES 

Vigenti nunc disciplina canonica circa delegationem potestatis iu- 
risdictionis ad confessiones recipiendas videtur hodiernis necessitatibus 
vitae ministerialis non satis provideri. Quapropter opportunae quae¬ 
dam immutationes inducendae desiderantur, ut tam necessarii sacramenti 
ministerium facilior reddatur. 

Hoc ducti consilio, memorata prae primis vigenti disciplina, ani¬ 
madversiones quasdam eidem movemus ac tandem practicam solutionem 
proponemus. 

Sistimus tamen nunc considerationem nostram ad potestatem dele¬ 
gatam pro confessione fidelium in genere, quin intendamus rem movere 
circa peculiarem illam iurisdictionem pro religiosis feminis requisitam 
(can. 876). 


A) VIGENS DISCIPLINA RECOLITUR 

Praenotamen 

Ad validam peccatorum absolutionem requiritur in ministro, prae¬ 
ter potestatem ordinis sacerdotalis, potestas quoque iurisdictionis in 
poenitentem (Cone. Lateranense IV, D. 437; Eugenius IV, Decr. pro 
Armenis, D. 699; Cone. Trid., Sess. XIV, cap. 6 et 7, D. 902, 903; 
C.I.C., can. 872). Quod ab ipsa iudiciali natura absolutionis sacramen- 
talis exigitur (Trid., Sess. XIV, cap. 2, 5, 6 et 9, D. 895, 899, 902, 
919; C.I.C., can. 870). 

Duplici modo haec iurisdictio confertur sacerdoti: 

a) per assignationem officii (potest, ordinaria); 

b) per commissionem ipsi personae directe factam (potest, de¬ 
legata). 

Quibus competat iurisdictio ordinaria ad confessiones audiendas, ac¬ 
curate determinatur in can. 873. Circa iurisdictionem vero delegatam, 
disciplina Codicis ordinatur in cann. 874-883. 

Hodiernam hanc disciplinam circa concessionem potestatis dele¬ 
gatae possumus sic, triplici sub capite, breviter memorare: I) De su- 
biecto activo delegationis; II) Circa iudicium de idoneitate sacerdo¬ 
tis; III) De restrictionibus in ipsa iurisdictionis concessione. 

I. De subiecto activo delegationis 

Delegationem ad confessiones audiendas concedunt sacerdotibus: 

a) Ius ipsum (delegatio a ture) in circumstantiis quibusdam pecu¬ 
liaribus: 

1) In casu periculi mortis (can. 882). 

2) Sacerdotibus iter maritimum vel aereum arripientibus (can. 883 
et Motu proprio Pii XII, Animarum studio, diei 16 dec. 1947). 

3) Sacerdotibus a S. R. E. Cardinalibus vel Episcopis electis pro 
sui suorumque familiarium confessionibus audiendis (can. 239, § 1, 2°; 
349, § 1, 1°). 

4) In casu erroris communis et dubio positivo et probabili, si 
dubium coniungitur cum defectu iurisdictionis (can. 209). 

b) Superior competens (delegatio ab homine), videlicet: 

1) Ordinarius loci, in quo confessiones excipiuntur, pro quibusli¬ 
bet sacerdotibus et quoad omnes poenitentes (can. 874, § 1). 

2) Superior religionis clericalis exemptae, ad normas Constitutio¬ 
num, pro quibuslibet sacerdotibus, etiam non sibi subditis, quoad confes¬ 
siones tantum suorum professorum, novitiorum et eorum de quibus in 
can. 514, § 1 (can. 874, § 2). 

II. Circa iudicium de idoneitate ministri 

Iurisdictio ad confessiones audiendas licite non confertur nisi his 
qui legitime probati fuerint idonei. Can. 877 praevium idoneitatis iudi¬ 
cium requirit: 

a) pro ipsa iurisdictionis concessione ab Ordinario loci vel a Su¬ 
periore religioso respective facienda; 

b) pro licentia a Superiore religioso suis subditis, iurisdictione 
aliunde instruendis, concedenda ut confessiones audire possint. 

Tum autem iurisdictio ipsa tum licentia in casu iis tantum est conce¬ 
denda « qui idonei per examen reperti fuerint, nisi agatur de sacerdote 
cuius theologicam doctrinam aliunde compertam habeant » (can. 877 § 1). 

Immo, « Si post concessam iurisdictionem aut licentiam prudenter du¬ 
bitent num probatus a se antea sacerdos pergat adhuc idoneus esse, 
eum ad novum doctrinae periculum adigant, etsi agatur de parocho aut 
canonico poenitentiario » {ib., § 2). 

Examen proinde proponitur tanquam medium ordinarium cognoscendi 
sacerdotis idoneitatem, licet non unicum nec absolutum, cum etiam 
aliunde sacerdotis doctrina comperta haberi possit. Tamen, ad principii 
generalis instar, concedens potest sacerdotem petentem ad examen adi- 

gere, etiamsi iam prius ab alio Ordinario vel Superiore religioso pro¬ 
batum fuerit (cf. can. 874, § 2). 

III. De restrictionibus in ipsa iurisdictionis concessione 

Can. 878, § 1 modo sat generico statuit: « Iurisdictio delegata aut 
licentia audiendarum confessionum concedi potest certis quibusdam cir¬ 
cumscripta finibus ». 

Tam generica iuris dispositio, bac monitione pariter generica attenua¬ 
tur: «Caveant tamen locorum Ordinarii ac religiosi Superiores ne 
iurisdictionem aut licentiam sine rationabili causa nimis coarctent ». 


B) ANIMADVERSIONES QUAEDAM AD DISCIPLINAM VIGENTEM 

I. Circa subiectum activum delegationis 

Ad vigentem nunc disciplinam circa subiectum activum delegationis 
ad confessiones audiendas, quaedam prostant difficultates ordinis practici. 

a) Et prae primis, canonum dispositiones videntur sufficienter pro¬ 
videre tantum pro casu sacerdotum, qui intra eamdem dioecesim sacrum 
ministerium permanenter et modo fixo exercent. 

b) Tamen, extat nostris temporibus frequens praxis ministerii inter- 
dioecesani a non paucis sacerdotibus exercendi, ut necessitatibus pasto¬ 
rum et fidelium suo iuvamine succurrant; v. gr. ut necessarium adiutorium 
parochis praestent in ministerio extraordinario dierum solemnium; ut 
series concionum vel exercitiorum spiritualium hinc inde moderent; ut 
iuvamen afferant clero locali, dum extra propriam dioecesim per ali¬ 
quod tempus morantur, etc. Quibus in adiunctis a sacerdotibus extradioe- 
cesanis saepe ministerium petitur confessionis. 

c) Extant alia ex parte perplures casus sacerdotum, qui, ob hodie mul¬ 
tiplicatas necessitates itinera instruendi extra proprias dioeceses et natio¬ 
nes, non raro coguntur iustis fidelium desideriis renuere ob defectum iu¬ 
risdictionis ad confessiones audiendas in loco transitus. 

d) Huiusmodi autem sacerdotibus sat onerosum est necessarias licentias 
ad confessiones, nunc in una, nunc in alia dioecesi obtinere. Immo, quan¬ 
doque sat difficulter locorum Ordinarii adiri poterunt, cum occasio mini¬ 
sterii praestandi impraevisa obveniat. 

e) Cui difficultati adiungitur praxis, non paucis in locis invalescens, 
delegationem ad confessiones nonnisi ad tempus concedendi; quapropter 
litterae sunt saepius renovandae, nunc in una, nunc in alia dioecesi. 

Ob quas aliasque rationes urgens sentitur necessitas inducendi modum 

concessionis iurisdictionis ad confessiones delegatae, qui melius necessi¬ 
tatibus nostri temporis provideat. 

II. Circa iudicium de idoneitate ministri 

a) Quodnam inconveniens apparet in hodierna disciplina eo quod 
probatio de idoneitate sacerdotis ad munus confessarii assumendum 
peragenda dicatur a Ordinario delegante, etiam cum agatur de clerico 
sibi non subdito. Opportunius censeremus iudicium in casu exquirendum 
fuisse a proprio sacerdotis Ordinario vel respective Superiore religioso, qui 
cum meliore causae cognitione illud elicere valet. 

b) Nec necessarium videtur probationem idoneitatis instruendam apud 
unumquemque Ordinarium delegantem; sed sufficienter probata dicenda 
erit, ad instar principii generalis, sacerdotis aptitudo, quae per completum 
curriculum ecclesiasticum examinata et comprobata fuit. Studia siquidem 
quibus alumni, sive saeculares sive religiosi sive etiam aliorum institu¬ 
torum Statuum Perfectionis sodales, ad sacros ordines praeparantur, iuxta 
C.I.C. dispositiones aliasque Apostolicas ordinationes peracta, publicae 
rationis sunt et ut tales ab Ecclesia habentur (cann. 976, § 3; 587; 
Statuta Generalia S. C. de Relig. ad Const. Apost. Sedes Sapientiae, 
die 7 iul. 1956, art. 41). Quaedam propterea incongruentia apparet si, ad 
principii generalis instar, nova probatio requiratur, postquam ab Ecclesia 
idoneitas est publice agnita. 

c ) Hoc publicum iudicium sufficiens habendum esse censemus, ad 
principii generalis instar. Quodsi aliquando dubium positivum exurgat 
circa idoneitatem alicuius sacerdotis, iam antea declaratum aptum a suo 
competenti Superiore, aequum erit illum ad novum periculum adigere. 

III. Quoad concessionis restrictiones 

a) Ordini similiter practico minus consentaneum videtur ut iurisdictio 
ad confessiones concedi possit, ad principii generalis instar, certis circum¬ 
scripta limitibus ad arbitrium delegantis (can. 878, § 1). Nec remedium 
adductum per paragraphum secundam eiusdem can. 878 practice sufficiens 
esse demonstratur ipsa praxi, pluribus in dioecesibus invalescenti, delega¬ 
tionem nonnisi restrictam, ad tempus praesertim quod attinet, concedendi. 

b) Accedit et ratio practica inutilium repetitionum instantiarum ad 
licentias obtinendas, nunc in una, nunc in alia dioecesi necessario fa¬ 
ciendarum, quae ministerium sacerdotale innecessario gravamine one¬ 
rantur. 

c) Quapropter, semel probata ministri idoneitate et maturitate ad 
confessiones audiendas, videretur nonnisi exceptionaliter, ob graves et 
positivas rationes, eidem restringendum iri suae facultatis exercitium. 

C) PRACTICA SOLUTIO PROPONITUR 

Quibus rationibus exstantibus, audemus proponere quamdam possi¬ 
bilem solutionem, ut practice difficultatibus obvietur et bono anima¬ 
rum melius privideatur. 

I. Quoad subiectum activum delegationis 

Cum necessitatibus ministerii confessionum, interdioecesani praeser¬ 
tim, non sufficienter provideatur per delegationem ab unoquoque Ordi¬ 
nario loci obtinendam, suoque territorio necessario restrictam, optandum 
foret ut modus concessionis iurisdictionis delegatae ipso iure, in Co¬ 
dice quibusdam tantum circumstantiis peculiaribus restrictus, ulterius 
amplietur, ita ut sacerdotibus probatis idoneis confessionum ministe¬ 
rium pateat, ubique terrarum, nisi aliquid pro casibus particularibus 
excipiatur. 

Inter modos possibiles hanc generaliorem delegationem ipso iure 
inducendi, hunc proponimus: 

a) Sacerdos ad confessiones audiendas probatus idoneus et ab 
Ordinario propriae dioecesis delegatam potestatem recipiens, eo ipso 
confessiones audire valeat ubique terrarum, nisi aliquid gravi de causa 
pro eo excipiatur. 

b) Quoad sacerdotes religiosos et aliorum institutorum Statuum 
Perfectionum sodales, Ordinarius in casu intelligatur Ordinarius loci, 
in quo sita est domus religiosa, ad quam sacerdos pertinet. Ordinarius 
tamen eisdem iurisdictionem ne concedat, nisi postquam fuerint a pro¬ 
prio Superiore maiori praesentati; iis vero qui a proprio Superiore 
praesententur, sine gravi de causa eam ne deneget. 

c ) Ordinariis autem locorum ius esto peculiares hac de re nor¬ 
mas huic iuri non contrarias edere et sacerdoti alicui particulari, ob 
graves causas suo prudenti iudicio perpendendas, ministerium con¬ 
fessionum in suo territorio interdicere. 

II. Circa iudicium de idoneitate ministri 

Optandum esset ut iudicium de idoneitate et maturitate sacerdotis 
ad confessiones audiendas eliciatur a proprio sacerdotis Ordinario vel 
respective Superiore religioso, postquam ille integrum curriculum eccle¬ 
siasticum feliciter superaverit. Quapropter, salvo meliori iudicio, sic 
rem proponimus ordinandam. 

a) Nullus sacerdos ad munus confessarii admittatur, antequam a 
competenti Superiore ecclesiastico idoneus ad hoc declaretur. 

b) Iudicium de idoneitate ministri ad confessiones audiendas pertinet, 
si de clericis saecularibus agatur, ad Ordinarium propriae dioecesis; si de 
sacerdote religionis clericalis vel aliorum institutorum Statuum perfectio¬ 
nis sodali, a proprio Superiore maiori; si de sacerdote agatur alicuis insti¬ 
tuti laicalis, iudicium profertur ab Ordinario loci, postquam praecesserit 
praesentatio proprii Superioris maioris. 

c ) Iudicium tamen idoneitatis definitivum a Superiore competenti ne 
proferatur, nisi post completum curriculum ecclesiasticum et examinibus 
superatis, de quibus in cann. 130 et 590. 

d) Si post emissum de idoneitate iudicium, Superior prudenter iudi- 
caverit num sacerdos a se probatus pergat adhuc idoneus esse, eum ad no¬ 
vum doctrinae periculum adigat et interea, si opus fuerit ab hoc mini¬ 
sterio exercendo removeat. 

III. Circa delegationis restrictiones 

Postquam sacerdos a suo competenti Superiore declaratus fuerit 
ad munus confessarii idoneus et maturus, optandum fuisset ut neces¬ 
saria iurisdictio eidem concedatur, ad instar principii generalis, absque 
restrictionibus, nisi in casu aliquo particulari graves rationes, iudicio 
Ordinarii concedentis perpendendae, aliud suadeant. 

-Quapropter sacerdoti legitime probato facultates audiendi confes¬ 
siones ordinario concedantur, dummodo huius ministerii exercitium 
eidem non fuerit a proprio Superiori interdictum. 


DE RELIGIOSARUM CONFESSARIIS 

Agemus de iurisdictione speciali ad confessiones religiosarum et 
novitiarum audiendas, de confessariis qui videntur retinendi vel aufe¬ 
rendi, de confessariorum designatione, de actuali legislatione hac in re 
innovanda. 

I. De iurisdictione speciali ad confessiones religiosarum et 
novitiarum audiendas. 

a) Principium generale de necessitate peculiaris iurisdictionis eius- 
que exceptiones habentur in can. 876 § 1. « Revocata qualibet contraria 
particulari lege seu privilegio, sacerdotes tum saeculares tum religiosi 
cuiusvis gradus aut officii, ad confessiones quarumcumque religiosarum 
ac novitiarum valide et licite recipiendas peculiari iurisdictione indigent, 
salvo praescripto can. 239 § 1, n. 1, 522, 523 ». Igitur norma generalis 

est haec: omnes sacerdotes iurisdictione peculiari indigent ad audiendas 
confessiones quarumcumque religiosarum ac novitiarum, uti confessarii 
ordinarii (can. 520 § 1), speciales (can. 520 § 2), extraordinarii 
(can. 521 § 1), adiuncti seu ad casum (can. 521 § 2); exceptiones vero 
istae sunt: Patres Cardinales peculiari iurisdictione non egent (can. 239 
§ 1, n. 1), nec confessarii occasionales (can. 522), nec illi qui ad reli¬ 
giosam graviter infirmam audiendam vocantur (can. 523), quibus ad¬ 
dendi sunt omnes sacerdotes, etiam quacumque approbatione ad con¬ 
fessiones audiendas expertes, in periculo mortis (can. 882). 

b) Huius principii seu normae generalis ambitus ex interpretatione 
can. 522, sive authentica ( Comm. Inter., 24 nov. 1920, A.A.S. 12 
[1920] 575; 28 dec. 1927, A.A.S. 20 [1928] 61; 12 febr. 1935, 
A.A.S. 27 [1935] 92), sive doctrinali ita coarctatur ut vix unquam in 
praxi peculiaris iurisdictio ad religiosarum ac novitiarum audiendas 
probatur ad validitatem necessaria. Sensus enim praefati canonis talis 
est ut clausula « ad tranquillitatem conscientiae », non afficiat confes¬ 
sionis valorem et satis est si religiosa confessionem serio instituat apud 
quemcumque confessarium pro mulieribus ab ordinario loci approbatum, 
sive illum ad confessionem peragendam adeat sive etiam illum arcessat 
seu consulto advocet; et quamvis conditio loci ad confessiones eiusmodi 
audiendas validitatem afficiat, locus potest esse ecclesia, oratorium pu¬ 
blicum aut semi-publicum, omnis locus ad mulierum confessiones habi- 
tualiter vel per modum actus legitime destinatus, imo seu specialiter 
in casu particulari ad normam can. 910 § 1, electus, scilicet « extra 
sedem confessionalem ex causa infirmitatis aliave verae necessitatis ». 

Proinde peculiaris iurisdictio de qua in principio seu norma gene¬ 
rali can. 876 § 1, certo necessaria esset ad validitatem confessionis 
casu quo haec extra sedem confessionalem, quin adesset infirmitas nec 
alia vera necessitas, institueretur. Hic casus, si non mere hypotheticus, 
erit quidem valde rarus, et semper illicitus. 

Praeterea, si quid opinor, minime expedit sacramentum poeniten¬ 
tiae invaliditati exponere ob loci circumstantiam, quando ipsius loci 
electio in casu infirmitatis aliaeve verae necessitatis confessario et reli¬ 
giosae tribuitur, hoc enim anxietatibus conscientiae, ex parte praeser¬ 
tim religiosae ansam praebere potest, v. gr. quia fortassis conscientiae 
necessitatem, adeundi sedem confessionis difficultatem, timorem a Supe- 
riorissa veniam non obtinendi, etc. exaggeravit, ideo probabiliter saltem 
confessio invalida extitit. Satis quippe est confessionem extra sedem 
confessionalem peractam, quin detur infirmitas aliave vera necessitas, 
illicitam retinere ad normam can. 910 § 1. 

c) Attenta similiter interpretatione can. 522 quid sentiendum de 

confessariis adiunctis seu ad casum (can. 521 § 2)? Proculdubio iam 
minoris momenti dicenda videtur eorum designatio cum religiosae quem¬ 
cumque confessarium pro mulieribus ab Ordinario Loci approbatum 
adire possunt vel ipsum advocare seu arcessere. Insuper quamplurimae 
adsunt communitates religiosarum quae confessarios adiunctos designa¬ 
tos non habent, vel quia eorum necessitas ab Ordinario haud perspi¬ 
citur vel quia tot sacerdotes designandos habere difficile vel impossibile 
quoque est. Ideo, si hoc praescriptum adhuc retinendum videtur, eos 
designare aut secus, Ordinario loci arbitrio relinquatur. 

d) Ambitus can. 522 etiam praescriptum can. 523 afficit cum vi 
illius canonis valent quoque omnes religiosae cum graviter aegrotant 
quemlibet sacerdotem ad mulierum confessiones excipiendas approba¬ 
tum arcessere eique perdurante gravi infirmitate quoties voluerit con¬ 
fiteri nec Antistita potest eas prohibere (can. 522, 523). 

e) Tandem amplissima interpretatio can. 522 nobis non videtur 
arctanda sed firmiter tenenda. Can. 595 § 1, n. 3 enim Superioribus 
religiosis imponit ut curent accessum religiosorum ad poenitentiae sacra¬ 
mentum semel saltem in hebdomada et religiosae, ut plurimum, hanc 
obligationem fideliter adimplere cupiunt ut puritati conscientiae con¬ 
sulant; iam vero saepius ob diversa adiuncta uti, confessarii ordinarii 
absentiam infirmitatis, laboris, feriarum causa, vel confessariorum depu- 
tationis dilationem, contingere solet ut religiosae per aliquot hebdo¬ 
madas confessionem omittant, nisi confessarium adeant seu advocent 
qui pro mulieribus a loci Ordinario est approbatus, quod quidem non 
modo in parvis pagis verum etiam in magnis civitatibus, ubi haud pauci 
sunt sacerdotes, contingere novimus. Praeterea Ecclesia ut illa necessitas 
accedendi ad S. Communionem quin status gratiae per confessionem 
sacramentalem obtineatur, de qua in can. 856, pro posse minuatur, ita 
confessariorum copiam curare praecipit ut fere semper occasio adsit ante 
S. Eucharistiae susceptionem confessionem instituendi; aptius quidem 
tum debitae reverentiae erga tantum Sacramentum tum fructuosae re¬ 
ceptioni ita consulitur. Talis vero copia confessarii solum per confessa¬ 
rium occasionalem facile obtinebitur. 

II. De confessariis retinendis vel auferendis 

Confessarii sive ordinarii sive extraordinarii omnino retinendi sunt, 
et confessio quae apud illos statis temporibus perfici debet enixe est 
urgenda. Hoc namque verum bonum religiosarum ac communitatum 
exspostulat. Omnimoda enim libertas adeundi vel advocandi u n u m vel 
plures confessarios etiam per modum habitus non modo in detrimen¬ 
tum disciplinae religiosae saepius vergeret, unitatem directionis com- 

munitatis eiusque pacem praepediret, sed a Superioribus quoque facul¬ 
tatem auferret viros scientia, pietate, prudentia ac vitae religiosae expe¬ 
rientia commendatos ad munus confessarii religiosarum deligendos. 

Confessarius specialis (can. 520 § 2) quatenus locum ordinarii tenet 
pro aliqua religiosa manere potest. De adiunctis iam innuimus hodie illos 
esse minoris momenti, at, cum aliquando utiles esse valent, quin eius 
constitutio praecipiatur, detur dumtaxat Ordinario facultas, non iussus, 
ipsos designandi, praesertim si a religiosis expostulantur. 

Confessarii occasionales prorsus retinendi sunt nisi expedire iudi- 
cetur, salvis quae de ordinariis, specialibus, extraordinariis et adiunctis 
diximus, religiosas feminas aliis mulieribus ad confessiones quod spectat 
aequiparare. Confessarii pro religiosis mulieribus graviter aegrotantibus 
videntur supprimendi. 

III. De confessariorum designatione 

Nullibi datur communitatibus religiosis ius proponendi vel sugge¬ 
rendi confessarios ne quidem ordinarios et extraordinarios, quamvis 
haud prohibeatur, uti aliquando fit, communitatem in hac re interrogare. 
Ex can. 526 autem Ordinarii loci ius est non modo per triennium 
verum etiam, servatis in ipso canone statutis, ad secundum et tertium 
triennium eundem confessarium ordinarium designare et cum, alio as¬ 
sumpto confessario, hoc idem semper iterare potest, sequitur confessa¬ 
rios tum ordinarios, tum extraordinarios iuridice ab Ordinario loci semper 
imponi (can. 525), nisi de exemptis sit quaestio quia tunc Superiori regu¬ 
lari ius est eosdem praesentare. Esto quod plerique Ordinarii commu¬ 
nitates invitant ad sacerdotes idoneos suggerendos et plerumque eosdem 
eligunt, at nulla lex Ordinario hoc invitamentum praescribit et, haud 
infrequenter, accidere solet Ordinarios locorum omnem confessariorum 
propositionem ex parte religiosarum interdicere quamvis ii non modo 
idonei verum et magis idonei de facto extiterint. 

Igitur ad religiosarum libertatem quae ex rerum conscientiae natura 
enascitur, sancte tuendam atque spiritualem profectum earumdem secu¬ 
rius obtinendum, ius proponendi idoneos sacerdotes qui, quatenus fieri 
potest, spiritum proprii instituti possideant aut cognoscant, ipsis agno¬ 
scendum videtur, ut Ordinarii locorum, si vere idonei sunt, illos confes¬ 
sarios ordinarios et extraordinarios, instituant. 

IV. lUXTA EA QUAE MODO EXPENDIMUS SEQUENTES INNOVATIONES IN 

CANONIBUS DE CONFESSARIIS RELIGIOSARUM VIDERENTUR INDU¬ 
CENDAE: 

Can. 876 § 1. Revocata qualibet contraria particuari lege seu privi¬ 
legio, sacerdotes tum saeculares tum religiosi, cuiusvis gradus et officii, 
ad confessariorum quarumcumque religiosarum et novitiarum munus de 
quibus in can. 520 et 421, licite fungendum speciali designatione indi¬ 
gent, salvo praescripto can. 239 § 1, n. 1 et can. 522. 

§ 2. Hanc designationem peragit loci Ordinarius ubi religiosarum 
domus sita est, ad normam can. 525. 

Can. 521 § 2. Saltem illa clausula: « pro singulis domibus desi¬ 
gnent » substituatur hac altera: « pro singulis domibus designare po¬ 
terunt... ». 

§ 3. Constituere poterit alium canonem qui ad omnes confessa- 
rios in duobus canonibus praecedentibus memoratos sese referat. 

Can. 522 sic proponi poterit: « Servata lege de confessione apud 
confessarium tum ordinarium tum extraordinarium statis temporibus 
peraganda, si aliqua religiosa confessarium adeat vel eum advocet ab 
Ordinario loci pro mulieribus approbatum, confessio valida et licita est, 
revocato quolibet contrario privilegio; neque Antistita id prohibere 
potest aut de ea re inquirere, ne indirecte quidem; et religiosae nihil 
Antistitae referre tenentur ». 

Can. 523 supprimatur. 

Can. 525. Alteram paragraphum adderem: « Loci Ordinarius qui 
sacerdotes a confessionibus tum ordinarios tum extraordinarios elegit 
et negligentiam Superioris regularis supplet, religiosarum communita¬ 
tem invitet ut sacerdotes ad praefatum munus designandos proponat et, 
si idonei inventi fuerint, Ordinarius ipsos eligat. 

Haec pauca, maxima cum reverentia, mihi innuenda videbantur, 
aliis omissis, de confessariis religiosarum, ut legislatio canonica actuali 
praxi et temporum exigentiis aptius concordet. 

DE SACRA ORDINATIONE 
RELIGIOSORUM ET SODALIUM SOCIETATIS 
IN COMMUNI VIVENTIUM SINE VOTIS 


Actualis disciplina de sacra Ordinatione religiosorum et sodalium 
in communi viventium sine votis reformatione in quibusdam indigere 
persentitur. Primo praesentem disciplinam de incardinatione ratione 
ordinationis, de litteris dimissoriis, de titulo canonico memorabimus, 
deinde nonnullas incongruentias atque difficultates quae ex applicatione 
praesentis disciplinae proveniunt exponemus, tandem proponemus refor¬ 
mationem quae nobis videtur inducenda. 


I. Praesens disciplina 

a) De incardinatione ratione ordinationis. 

Codex luris Canonici a clericis vagis abhorret, seu non amplius ordi¬ 
nationes absolutas concedit, nam « quemlibet clericum oportet esse vel 
alicui dioecesi vel alicui religioni adscriptum, ita ut clerici vagi nulla¬ 
tenus admittantur » (can. 111). Attamen incardinatio absoluta et per¬ 
petua exigitur dumtaxat pro ordinatione « in sacris », cum litteras dimis¬ 
sorias ad ordines minores Superiores dare queant, quin perpetua et ab¬ 
soluta incardinatio dioecesi vel religioni sequatur (can. 964, 3° et 4°); 
aliter autem dicendum pro ordinibus maioribus quorum susceptio prae¬ 
fatam incardinationem perpetuam et absolutam alicui dioecesi vel reli¬ 
gioni semper expostulat (can. 111, 956, 964, 3° et 4°). Haec adscriptio, 
qua religiosus etiam quatenus clericus perpetuo et absolute suae religioni 
adscribitur, habetur dumtaxat per professionem perpetuam sive solem- 
nem sive simplicem (can. 115, 585). 

Inde omnis religiosus tum ordinis tum congregationis qui vota per¬ 
petua nondum emiserunt, religiosus congregationis in qua vota tantum 
temporalia nuncupantur et alumnus societatis in communi viventium 
sine votis ad ordines maiores promoveri nequeunt, salvo peculiari induito 
vel privilegio, quin alicui dioecesi incardinentur. 

Cuinam autem est religiosos et alumnos societatum sine votis dioe¬ 
cesi incardinare? Sacri canones sequens principium statuunt: « Ordi¬ 
natio ... omnium alumnorum cuiusvis religionis [non exemptae] regitur 

iure saecularium » (can. 964, 4°) et similiter « in iis quae ... ad susci¬ 
piendos ordines pertinent, sodales », societatem sine votis «iisdem 
legibus tenentur ac saeculares clerici » (can. 678). Iamvero can. 956 
disponit: « Episcopus proprius, quod attinet ad ordinationes saecula¬ 
rium, est tantum Episcopus dioecesis in qua promovendus habet domi¬ 
cilium una cum origine aut simplex domicilium sine origine; sed in hoc 
altero casu promovendus debet animum in dioecesi perpetuo manendi 
iuramento firmare, nisi agatur de promovendo ad ordines clerico qui 
dioecesi per primam tonsuram iam incardinatus est, vel de promovendo 
alumno, qui servitio alius dioecesis destinatur ad normam can. 969 § 2, 
vel de promovendo religioso professo de quo in can. 964, 4° ». 

Cum autem religiosi et sodales societatis sine votis tantum domici¬ 
lium sine origine habere soleant et quidem in dioecesi ubi sita est domus 
religiosa ad cuius familiam pertinent (can. 965), ad Episcopum huius 
dioecesis spectabit non modo praedictis religiosis et sodalibus ordines 
conferre, verum etiam, nisi de perpetuo professis agatur, eos incardinare 
vel propriae dioecesi vel, ad normam fere can. 969 § 2, dioecesi illius 
Episcopi qui suis litteris paratum se dixit illos incardinare, eo tantum 
in finem ut si e religione aut societate quacumque ex causa exeant in 
propria dioecesi recipiat. 

b) De litteris dimissoriis. 

Litterae dimissoriae illae sunt quibus legitimus Superior proprium 
subditum, ad normam iuris, mittit ad Episcopum ut iste eidem ordines 
conferat. In huiusmodi litteris Superior testari debet subditum esse 
ornatum omnibus iis quae a sacris canonibus pro ordine vel ordinibus 
recipiendis statuuntur (can. 995 § 1). 

Iure Codicis Superior maior religionis exemptae etiam laicalis — quia 
nulla fit distinctio — litteras dimissorias concedere potest (can. 964, 2°) 
pro suis subditis; et quidem professis votorum simplicium de quibus in 
can. 574 § 1 ad primam tonsuram et ordines minores, professis vero 
votorum perpetuorum ad ordines quoque maiores (can. 964, 3°). Ex 
induito vel privilegio etiam Superiores plurium religionum non exem¬ 
ptarum et societatum in communi viventium sine votis idem facere 
queunt iuxta tenorem indulti vel privilegii (can. 964, 4° et 678), « revo¬ 
cato quolibet induito Superioribus concesso dandi professis a votis tem¬ 
porariis litteras dimissorias ad ordines maiores » (can. 964, 4°). Iure 
vero communi ii religiosi vel sodales aut litteris dimissoriis non egent 
sed tantum litteris testimonialibus (can. 958), quando nimirum a pro¬ 
prio Episcopo ordinationis eisdem ordines conferuntur, aut iste Epis¬ 
copus tribuit si ab Episcopo alieno ordines suscipere debent (can. 961). 

c) De titulo canonico. 

Pro omnibus ordinandis in sacris titulus canonicus sustentationis 
exigitur. Pro regularibus « est solemnis religiosa professio seu titulus 
qui dicitur paupertatis; pro religiosis votorum simplicium perpetuorum 
est titulus mensae communis, Congregationis aliusve similis, ad normam 
constitutionum; ceteri religiosi, etiam ad ordinationis titulum quod atti¬ 
net, iure saecularium reguntur » (can. 982). Igitur religiosi qui vota 
dumtaxat temporaria nuncupant et sodales societatum sine votis 
(can. 678) titulum beneficii, eoque deficiente, patrimonii aut pensionis » 
habere debent (can. 979 § 1), quique titulus haud suppleri potest titulo 
servitii dioecesis aut missionis uti planum est (can. 981 § 1). 

II. Nonnullae incongruentiae et difficultates ex praesentis 

DISCIPLINAE APPLICATIONE. 

a) Quoad incardinationem, 

quisque colligere potest difficultates frequenter inveniri ad Episco¬ 
pum incardinationis habendum. Cum enim religiosi votorum tantum 
temporariorum et sodales societatis sine votis iure saecularis clerici ordi¬ 
nari debent, Episcopus ordinationis (can. 965) erit quoque incardina¬ 
tionis, verum iure merito legislatorem noluisse tantum onus Episcopo 
ordinationis imponere canonistae sustinent, si autem tale onus ei non 
imponitur nullum aliud, ex iure communi, suppetit medium nisi Episco¬ 
pum invenire qui se paratum exhibeat ad religiosum vel sodalem pro¬ 
priae dioecesi incardinandum eo tantum in finem ut religiosum vel soda¬ 
lem recipiant si religionem vel societatem valedicat aut ab ea dimittatur. 
Huiusmodi autem Episcopum incardinationis habere haud facile erit sive 
quia religiosi aut sodales qui religionem seu societatem valedicunt ex 
optimis esse non solent, sive quia ei non suppetit ius experimenti ad 
normam can. 641 § 1 et 2, sed sodalem vel religiosum incardinatum 
recipere tenetur, sive tandem quia dum religiosus vel sodalis egreditur 
maiori sacerdotum numero in sua dioecesi forte non eget. 

b) Quoad litteras dimissorias et testimoniales, 

pro ordinatione religiosorum tum votorum perpetuorum tum tantum 
temporariorum et societatum sine votis sodalium quaedam saltem in¬ 
congruentia nonnihil momenti detegitur. Etenim prudens de idoneitate 
candidati iudicium nonnisi Superiores interni dare queunt qui, ut plu¬ 
rimum, perdurante toto curriculo formationis scientificae, religiosae et 
sacerdotalis non modo candidato adstiterunt atque illum invigilarunt, 

verum saepius, collatis consiliis cum institutoribus, de eiusdem idonei¬ 
tate accuratum examen instituerunt, iusiurandum candidati ad normam 
Instructionis S. Congregationis de Religiosis diei 1 dec. 1931 suscepe¬ 
runt atque de recepto iuramento testari tenentur. Praeterea religiosi 
votorum perpetuorum per haec vota religioni incardinantur etiam qua 
clerici, et religiosi votorum dumtaxat temporariorum et sodales socie¬ 
tatis sine votis dioecesi incardinantur ad hoc dumtaxat ut propriam dioe- 
cesim si quavis de causa e religione vel societate egrediantur habeant, at 
dum in proprio instituto perseverant, perinde inveniuntur ac si eidem, 
etiam quatenus clerici incardinati haberentur. Quapropter saltem minus 
congruum videretur dicendum Superiores istiusmodi institutorum orba¬ 
tos esse facultate dandi litteras dimissorias, et semper competere Episco¬ 
po eas dare qui fortassis nullum iudicium de candidati idoneitate effor- 
mare valet nisi in Superioris testimonio nisus et ordinandus subditus 
eius vix dici potest dum in proprio instituto vivere pergat. 

c) Quoad titulum ordinationis, 

haud parvi momenti difficultates in praxi experiuntur in religioni¬ 
bus votorum tantum temporariorum et societatibus sine votis cum 
eorum alumni etiam hac in re iure saecularium reguntur (can. 982 § 3) 
ideo ordinandi sunt- ad titulum beneficii, patrimonii aut pensionis 
(can. 979 § 1) non autem servitii dioecesis aut missionis quia in ser¬ 
vitium proprii Instituti ordinantur. Titulus tamen beneficii cum importet 
officium sacrum (can. 1409) rarius habebitur, frequentius autem patri¬ 
monii aut pensionis, at non pauci erunt casus in quibus titulum consti¬ 
tuere valde difficile erit, nisi ab eodem Instituto cui ordinandus per¬ 
tinet, pensio assignetur. 

Praefatae difficultates et incongruentiae in praxi ita verae probantur 
ut Sancta Sedes plerisque institutis votorum perpetuorum facultatem 
fecit litteras dimissorias tribuendi, et institutis votorum tantum tempo¬ 
rariorum et societatibus sine votis tum facultatem propriis sodalibus 
dandi litteras testimoniales, tum ordinationis titulum constituendi (vide 
Cappello, De sacramentis , n. 428, 4, 5) uti religiosis a votis perpetuis 
ex iure communi competit (can. 982 § 2). De cetero vinculum sodalium 
erga societatem, quamvis votis publicis non firmetur, prope eiusdem 
roboris saepius aestimatur perinde ac religiosorum erga propriam reli¬ 
gionem, uti ex can. 681 facile colligitur. 

III. Reformatio quae in hac re inducenda videtur 

Quo magis hodierna legislatio actuali rerum statui concordet ac 
practice difficultates atque incongruentiae vitentur, videtur tribuendum 
iure communi quod saepius hodie Sanctae Sedis induitis conceditur 
scilicet ut Superiores religionum a votis perpetuis, praeter id quod eis 
actuali iure circa ordinationes tribuitur, litteras dimissorias quoque dare 
valeant, et Superiores sive religionum votorum dumtaxat temporariorum 
saltem iuris pontificii tum litteras dimissorias concedere tum iure uti 
quod nunc religiosis votorum perpetuorum quoad ordines spectat 
(can. 965, 966, 982 § 2). 

Ordines maiores tamen religiosi votorum tantum temporariorum mi¬ 
nime suscipiant priusquam illam probationis religiosae maturitatem, ad 
quam adipiscendam ordinatur dispositio can. 574, probe adepti fuerint. 

Praeterea si e religione vel respective societate egrediantur ipsis 
can. 641, 670, 671 aliaeque dispositiones Codicis iuxta casus applicentur. 

Haec dicta retineantur salvo meliori iudicio et cum omnimoda filiali 
adhaesione auctoritati Sanctae Sedis. 


DE IMPEDIMENTIS MATRIMONIALIBUS 

Quaedam mutationes inducendae videntur in legislatione hodierna, 
ut praescripta circa impedimenta matrimonialia exigentiis nostri tempo¬ 
ris accommodentur. Quapropter, tradito imprimis conspectu legislationis 
hodiernae, quasdam adiungam animadversiones et tandem mutationes, 
salvo meliori iudicio, opportune inducendas indicabo. 

A) IMPEDIMENTORUM CONSPECTUS IUXTA CODICEM I. C. 

Ratione effectus impedimenta dividuntur in impedientia et diri¬ 
mentia, prout matrimonium respective vel solumodo illicitum vel illi¬ 
citum simul et invalidum efficiunt. 

Inter impedimenta dirimentia Codex ulterius distinguit inter impe¬ 
dimenta « gradus maioris » et « gradus minoris » (can. 1042 collatus 
cum can. 31, § 2 Codicis pro Orientalibus). Differentia praecipua inter 
impedimenta « gradus maioris » et « gradus minoris » habetur in faci¬ 
litate cum qua Ecclesia in impedimentis « gradus minoris » dispensat. 
Imo iuxta can. 1054 « Dispensatio a minore impedimento concessa nullo 
sive obreptionis sive subreptionis vitio irritatur, etsi unica causa finalis 
in precibus exposita falsa fuerit ». En ergo conspectus impedimentorum 
iuxta disciplinam hodiernam: 

! Vota simplicia 
Mixta religio 
Cognatio legalis 


Impedimenta 


/ Gradus maioris 


\ Dirimentia 


Aetas 
Impotentia 
Vinculum 
Disparitas cultus 
Ordo sacer 
Votum sollemne 
Raptus 

Crimen cum coniugicidio 
Consanguinitas usque ad II gra¬ 
dum 

Affinitas usque ad I gradum 
Publica honestas in I gradu 
Cognatio legalis 


I Consanguinitas in III gradu 
\ Affinitas in II 

\ Gradus minoris / p u blka honestas in II 
I Cognatio spiritualis 
* Crimen sine coniugicidio 


B) ANIMADVERSIONES 

Animadversiones respiciunt solummodo impedimenta dirimentia 
gradus minoris et impediens mixtae religionis. 

I. Quoad impedimenta gradus minoris in genere 

Ad impedimenta gradus minoris in genere quod attinet, iam vidi¬ 
mus dispensationem super iisdem faciliter concedi et concessam nullo 
sive obreptionis sive subreptioni vitio irritari, etsi unica causa finalis 
in precibus exposita falsa fuerit. Practice ergo sufficit huiusmodi dispen¬ 
sationem petere ut concedatur. Iamvero incongruum videtur adhuc ur¬ 
gere vim irritandi impedimentorum in quibus tam faciliter dispensatur. 
Optandum ergo videtur ut praedicta impedimenta gradus minoris vel 
omnino supprimantur vel saltem vi irritativa priventur. 

II. Quoad impedimenta gradus minoris in specie 

a) Consanguinitas in III gradu lineae collateralis : 

Hoc impedimentum non videtur amplius urgendum, attenta prae¬ 
sertim praxi Ecclesiae in eodem tam faciliter dispensandi. Eo vel magis 
quod rationes ob quas, iuxta auctores, impedimentum consanguinitatis 

statuitur, pro hoc gradu non valent. Permissio enim matrimonii inter 
personas in hoc gradu constitutas neque periculum constitueret pro 
prole, contrahendi scilicet tabes haereditarias utrique coniugi communes 
neque grave periculum constitueret pro bonis moribus inter consan¬ 
guineos in hoc gradu. 

b) Affinitas in II gradu lineae collateralis : 

Etiam hoc impedimentum superfluum videtur. Nam familiaritas 
quae inter huiusmodi personas intercedit non videtur exigere ut impe¬ 
dimentum dirimens inter easdem habeatur. 

c) Publica honestas in II gradu : 

Etiam hoc impedimentum inter illa gradus minoris adnumeratur. 
Notandum tamen est casus in quibus habetur rarissimos esse, ob magnam 
aetatis differentiam quae generatim inter personas in hoc gradu consti¬ 
tutas habetur. Attenta insuper praxi Ecclesiae etiam in illis casibus 
rarissimis dispensandi, non videtur quare adhuc urgeatur saltem uti 
impedimentum dirimens. 

d) Cognatio spiritualis-. 

Non videtur quare cognatio spiritualis constituat impedimentum 
dirimens. Si adhuc servandum videtur hoc impedimentum, vi saltem 
irritativa destituatur. 

e) Crimen ex adulterio cum promissione vel attentatione matrimonii: 

Ad hoc impedimentum quod attinet, non solummodo faciliter di¬ 
spensatur et dispensatio valet ad normam can. 1054, sed de eodem 
valet praescriptum can. 1053: « Data a Sancta Sede dispensatio super 
matrimonio rato et non consummato vel facta permissio transitus ad 
alias nuptias ob praesumptam coniugis mortem, secumfert semper di¬ 
spensationem ab impedimento proveniente ex adulterio cum promis¬ 
sione vel attentatione matrimonii, si qua opus sit... ». Quare ergo uti 
impedimentum dirimens adhuc sustinetur? 

III. Quoad impedimentum mixtae religionis 

Quaedam incongruentia in legislatione hodierna apparet etiam ex 
comparatione inter impedimentum mixtae religionis et impedimenta 
dirimentia gradus minoris de quibus supra. 

Ex experientia constat matrimonia mixta raro admodum faustum 
exitum habere. Mala enim quae ex iisdem sequuntur tum pro fide con¬ 
iugis catholici tum pro religiosa educatione prolis maxima esse solent. 
Ad quod comprobandum sufficit inspicere recentiora data statistica hac 
de re edita. 

Hoc tamen impedimentum in hodierna legislatione non est dirimens, 

sicuti sunt e contra impedimenta gradus minoris de quibus supra. Salvo 
meliori iudicio, putarem impedimentum mixtae religionis magis urgen¬ 
dum esse et quidem uti impedimentum dirimens. Ita etiam fideles effi¬ 
cacius ab huiusmodi matrimoniis mixtis contrahendis arcerentur et 
multa mala spiritualia impedirentur. 

C) VOTUM 

Quibus omnibus perspectis, sequentes mutationes in legislatione 
canonica indicendas proponerem: 

1. Distinctio inter impedimenta dirimentia « gradus maioris » et 
« gradus minoris » supprimatur, abrogatis canonibus 1042 et 1054. 

2. Impedimenta quae nunc dicuntur « gradus minoris » vel omnino 
supprimantur vel saltem omni vi irritativa priventur. 

3. Circa impedimenta « gradus minoris » usque nunc vigentia modo 
sequenti, salvo meliori iudicio, disponendum esse crederem: 

a) Impedimenta consanguinitatis in III gradu lineae collateralis, 
affinitatis in II gradu lineae collateralis et publicae honestatis in II gradu 
abrogentur, propter rationes supra expositas. 

b) Impedimentum cognationis spiritualis fiat simpliciter impe¬ 
diens, sicut et impedimentum criminis ex adulterio cum promissione 
vel attentatione matrimonii. Ex una enim parte non videntur omnino 
supprimenda, alia vero ex parte attenta praxi in iisdem faciliter dispen¬ 
sandi non videtur quare urgeatur eorum vis irritativa . 

c ) Ad efficacius arcenda illa mala spiritualia quae ex matrimo¬ 
niis mixtis tum coniugi catholico tum proli obvenire solent, mixta 
religio impedimentum dirimens declaretur. 

D) APPENDIX 

Ad modum appendicis quaedam inconvenientia notare vellem in 
praescripto can. 1051 in quo statuitur: « Per dispensationem super 
impedimento dirimente concessam sive ex potestate ordinaria, sive ex 
potestate delegata per indultum generale, non vero per rescriptum in 
casibus particularibus, conceditur quoque eo ipso legitimatio prolis, si 
qua ex iis cum quibus dispensatur iam nata vel concepta fuerit, excepta 
tamen adulterina et sacrilega ». 

Animadversiones-. 

1. Praescriptum videtur superflue complicari per insertionem clau¬ 
sulae « non vero per rescriptum in casibus particularibus ». Quare 
haec exceptio? 

2. Ex hoc canone aliqui auctores deducunt dari casus in quibus 
proles legitimatur quin sequatur matrimonium; quod inconveniens vi¬ 
detur. 

VOTUM 

Optandum ergo videtur ut can. 1051 ita reformetur: « Dispensatio 
super impedimento dirimente concessa efficit ut, celebrato vel convali- 
dato matrimonio, eo ipso legitimetur proles, si qua ex iis cum quibus 
dispensatur iam nata vel concepta fuerit, excepta tamen adulterina et 
sacrilega ». 


DE OFFICIO DIVINO 
INTRODUCTIO 

Plura proponi possent et de facto a variis auctoribus proponuntur 
ad Officii divini renovationem et adaptationem efficiendam ut oratio offi¬ 
cialis Ecclesiae diurna magis sit proficua omnibus qui eam persolvunt 
et ad maiorem aedificationem fidelium inservire possit. 

Nos duo tantum in lucem ponere velimus: 

I. De usu psalterii Gallicani. 

II. De lectionibus nocturnorum. 

I. De usu psalterii Gallicani 

Nostra intentio non est reprobare novam versionem psalterii ab 
Instituto Biblico egregie peractam et a Pio XII, f. m., approbatam pro 
recitatione divini officii. Quaedam tamen in favorem psalterii Gallicani 
proponere nobis liceat, optantes ut liberum sit textum reformatum in 
recitatione servare. 

Intima intercedit connexio inter traditionalem textum Psalterii et 
litteraturam liturgicam, exegeticam, theologicam, necnon — quod potio- 
ris momenti aestimamus — spiritualem atque mysticam Ecclesiae. 

Non agitur solum de citationibus expressis aut implicitis. Totus 
loquendi modus, omnes conceptus, concretae experientiae fidei ex ver- 
sione biblica ab Ecclesia officialiter proposita formatae sunt. 

Tam in recitatione liturgica quam in oratione christiana Psalterium 
intime cum formulis ab ipsomet enatis nectatur oportet. 

Possibile hic non est facta 1 demonstrare, quae ceteroquin omnibus 
clara sunt et cognita. 

Sufficiat nobis meminisse operis nuper editi a monachis Abbatiae 

S. Hieronymi de Urbe, qui publice deputati sunt ab Ecclesia ad Vul¬ 
gatam recognoscendam atque emendandam, quique plus quam viginti 
annorum experientia laboribusque insignes evaserunt: « Richesses et 
deficiences des anciens psautiers latins » (Rome, Librairie Vaticane, 1959); 
vel etiam provocare ad argumenta J. Ziegler..., Rev. Domini B. Capelle..., 
C. Mohrmann. 

Comparatio inter Psalterium Instituti Biblici et Gallicanum plura 
diversaque facta revelat, quae consideratione digna videntur ut Psalte¬ 
rium liturgicum melius fiat: 

1. Significationes inversae (« contresens ») Psalterii Gallicani. 

Non innumerae omnino dicendae sunt. Si psalmorum quidam plures 

exhibent, multi tamen prorsus immunes sunt. 

Versiones quae falsam significationem reddunt generatim in tradi¬ 
tionem receptae non fuerunt; si quae tamen adhibitae sint, quaerendum 
est num potius agatur de casu infra, § 4, discutiendo. 

2. Modi dicendi « hebraismi » Psalterii Gallicani. 

Saepe antiquae versiones nativam linguam serviliter reddunt, parum 
latine, ideoque obscure. 

Novum Psalterium aptius et clarius vertit. In exemplum: modus 
reddendi particulas coordinantes et subordinantes; tempus perfectum 
latinum vertens tempus perfectum hebraicum; usus casus genitivi subor- 
dinati loco adiectivi; vel etiam quando versiones stabiles et fixae impo¬ 
nunt linguae latinae significationes aut contextus non usitatos. 

In eiusmodi casibus diiudicandis distinguendum est. — Si mos 
christiane loquendi praedictos « hebraismos » non intellexit neque plene 
assecutus est, emendatione opus est. — Sin autem late a liturgia, vel 
a Patribus, vel a mysticis recepti sunt, profundius populo christiano 
panderunt sensum textus inspirati quam leves interpretationes, quae plus 
nimio distare solent a nativa locutione hebraica. Et tunc servandi sunt. 

3. Locutiones « vulgares » Vulgatae. 

Antiquae versiones latinae non lingua classica, sed lingua eo tempore 
usitata excussae sunt. 

Inde a renatis litteris (Renaissance) grammatici in hac re offenderunt. 

Pleraeque emendationes novi Psalterii praefatas senioris linguae 
latinae imperfectiones amovent, maioris elegantiae atque claritatis be¬ 
neficio. 

Ceterum evolutio ipsa et perfectio philologiae latinae progressum, 
maiorem etiam quam renovatae litterae optaverint, adduxit. 

In scholis universitatum ferme ubique cultus actus est linguae latinae 
christianae, saepe plus quam linguae academicae. 

Hoc ipsum ad primam quoque institutionem linguae latinae pede- 
tentim adveniat necesse est; quo facto ea, quae prius obscura et mira 
videbantur, perspicua et communia fient. Ideo nulla necessitas praepro¬ 
perae emendationis academicae urget. 

Praeterea Psalterium textum poeticum praebet atque cantui desti¬ 
natum. 

Veteres versiones latinae, currenti stilo sermoneque confectae, atque 
ab interprete singulari charismate praedito, saeculorumque pietate illu¬ 
stratae, certum valorem poeticum assequuntur. Conatus quilibet ut, quae 
nobis aequalia sunt, mortuo aut arido scholastico sermone exprimantur, 
prorsus sterilis est. 

Sicut perspicue exemplum S. Ioannis a Cruce demonstrat, inspiratio 
quaedam poetica ad veram orationem, quae totius hominis elevationem 
dicit, fere aeque necessaria est ac nitida perspicuitas conceptuum. 

4. Locutiones « christianae » Vulgatae. 

Non raro veteres versiones, textum nativum hebraicum licet non 
pessundantes, explicitiorem significationem christianam ei conferunt. 
Quae res inde explicatur, quod modus vivendi et loquendi populi Israel 
(ex gr. Templum, Regnum, bella, lex...) valorem ad tempus et typicum 
habebat, qui pedetentim, prophetarum influxu, declaratus, plene tandem 
revelatus est in Novo Testamento. 

Novum enim Testamentum, imprimis in canticis « Benedictus » et 
« Magnificat », definitive hunc characterem linguae et syntaxis hebrai- 
zantis consecrare videtur. 

Potest quidem quandoque modus hic vertendi perpoliri, ordinari, 
determinari; generatim tamen servandus est. 

5. Aliquoties textus hebraicus, nimis obscurus, corruptus videtur, 
eumque veteres versiones emendare non valent. 

Subsidia critica a professoribus Instituti Biblici proposita semper 
prudentia hac in re elucent atque, salvo meliori iudicio in casibus parti¬ 
cularibus, digna sunt quae adhibeantur. 

II. De lectionibus nocturnorum 

Quicumque lectiones nocturnorum inspicit facile videt in primo 
nocturno plures eatum aedificationi vel instructioni parum inservire, uti 
sunt illae quae nihil aliud quam genealogias praebent. Lectiones autem 
secundi nocturni quandoque apparent fundamento historico destitutae 
ita ut lectores hodiernos etiam pios offendant. Si autem lectiones tertii 
nocturni inspicimus desiderantur textus qui magis vitam spiritualem 

nutrire possint; ad quem finem attingendum etiam textus sanctorum et 
doctorum recentiorum apte assumi valent. 

De his omnibus iam satis est scriptum in variis ephemeridibus nec 
maiori indiget explicatione. Quae diximus sufficiant ut vota nostra pro¬ 
ponere nobis liceat. 

VOTA 

1. Quantum ad ipsum textum psalmorum attinet: Servata versione 
Pii Papae XII, fiat etiam versio Vulgatae quae emendetur, et quidem 
in eodem dicendi genere, — videlicet quantum ad linguam et stilum, 
qui ei praetium conferunt, — ad mentem Abbatiae O. S. B. Sancti Hiero¬ 
nymi de Urbe. 

Praefatus textus emendatus in recitatione divini officii adhiberi possit. 

2. Quoad textus Sacrae Scripturae in primo nocturno: derelinquantur 
quasi omnes textus «historici » Veteris Testamenti et sumantur alii 
textus sive Veteris sive Novi Testamenti, utilitatem spiritualem directam 
prae se ferentes. 

Idem analogice dicatur de nonnullis commentariis tertii nocturni 
derelinquendis; desumantur textus meliores sive e Patribus sive ex 
Doctoribus et Sanctis recentioribus. 

Reformatio secundi nocturni quam primum perficiatur. 

PROPOSTE VARIE 


I. De personis 

1. Formazione dei clero 

Non si constata nelPinsieme una completa e generale applicazione 
delle norme emanate dalla S. Sede, tramite numerosi e recenti decreti, 
circa la formazione spirituale e culturale dei clero secolare e regolare. 
Ne deriva il perpetuarsi di numerosi inconvenienti. Sembra utile percio 
che si richiami 1’attenzione e si vigili maggiormente sulla stretta appli¬ 
cazione delle norme date e in particolare dei seguenti punti: 

che i chierici conseguano convenienti titoli di studio, conforme- 
mente alie esigenze della rispettiva nazione; 

che nella formazione dei giovani si tengano presenti le condizioni 
concrete nelle quali dovranno un giorno svolgere il loro ministero; 

che i giovani sacerdoti, nelle loro prime esperienze pastorali sia- 
no paternamente, personalmene ed attentamente seguiti, sostenuti e 
corretti. 

2. Scarsita dei clero 

Sostenere, poi vagliare e infine propagare tutte quelle iniziative che 
appaiono adatte ad ovviare alia scarsita dei clero che si fa cosi ango- 
scioSamente sentire in certe zone della cristianita. 

Mentre, da un lato, appare essenziale conservare la presenza dei 
sacerdote « in loco » (parrocchia, missione ecc.), bisognerebbe ovviare ai 
pericoli delPisolamento e rendere piu efficace Pazione pastorale tramite 
la stretta collaborazione particolarmente tra sacerdoti. 

Si favoriscano percio tutte le forme di una certa « vita comune » tra 
membri dei clero secolare, incontri, scambi ecc.; intensificare la collabo¬ 
razione tra parroci viciniori, tra clero secolare e regolare, tra clero e 
laicato cattolico; moltiplicare i « centri missionari » nelle zone spiritual- 
mente « depresse ». 

Vedere anche in che misura si potrebbe trarre beneficio, particolar¬ 
mente per le terre di missione, dalla restituzione di ordini maggiori o 
minori, inferiori al sacerdozio e non condizionati dal raggiungimento dei 
medesimo. 

3. Abito talare 

Le condizioni di vita dei sacerdote nella societa odierna sembrano 
postulare un riesame della questione delPabito ecclesiastico, con norme 
che vadano incontro alie necessita ma pongano un limite alia indisci- 
plina: 

nei paesi dove si e gia soliti di non portare in pubblico l’abito 
talare, si vigili perche dovunque si indossi 1’abito stabilito per gli eccle¬ 
siastici; 

nei paesi, invece, dove finora e stato possibile conservare 1’abito ta¬ 
lare sia in pubblico che in privato, si veda se non sia il caso di derogare in 
casi ben precisati (es. in moto, in montagna ecc.) a tale regola, stabilendo 
bene a quale divisa comune allora attenersi. 

4. Formazione dei fratelli laici religiosi e delle suor e 

Sembra urgente che si impartiscano ormai, per i fratelli laici reli¬ 
giosi e per le suore di vita attiva, delle norme precise comuni relative 
ad assicurare un minimo soddisfacente di formazione cristiana (certi sem- 
plici laici appaiono spesso meglio formati e diretti che dei religiosi), 
religiosa, intellettuale e professionale (affinche non si sentano in comu- 
nita degli inetti, dei menomati). Esempio: cio che si e fatto per le monache 
claustrali con la « Sponsa Christi ». 

5. Attivita degli istituti religiosi femminili 

NelFattivita svolta da istituti femminili (ospedali, scuole, pensioni) si 
eviti: 

di sottoporre a accessivo lavoro le religiose con scapito dei loro 
spirito e della loro salute; 

di dare alPattivita unhmpostazione tale che lo scopo di interesse 
e di lucro sembri prevalere su quello apostolico, o che se ne tragga la 
conclusione che ci si consacra e ci si occupa piu volentieri delle classi 
sociali piu ricche o comunque piu dotate. 

6. Organizzazioni laiche cattoliche 

Nelle organizzazioni laiche cattoliche, piu che preoccuparsi di este- 
riorita formalistiche o di manifestazioni di massa (pure esse, talvolta, 
necessarie), si cerchi: 

di portare progressivamente i membri ad una vita piu integral- 
mente cristiana, ad una piu profonda cultura religiosa, alia collabora- 
zione unitaria, umile ma anche impegnativa e responsabile nelPaposto- 
lato, particolarmente negli ambienti naturali di vita e di lavoro e in 
quelli piu refrattari alPinflusso dei sacerdote. 

7. Cattedre di sciente religiose 

Tutto predisporre, particolarmente preparando personale specia- 
lizzato, per addivenire dappertutto, nel piu breve tempo possibile e 
con la massima serieta scientifica, alia istituzione di cattedre di scienze 
religiose cattoliche per laici presso gli Atenei civili. 

8. Insegnamento catechistico 

Affrettare raggiornamento catechistico, facendo tesoro dei risul- 
tati di esperienze locali e tenendo conto anche dei dati certi delle 
scienze psicologiche e pedagogiche. Dare norme o presentare manuali 
esemplari per facilitare tale aggiornamento dappertutto. 

Preoccuparsi maggiormente della cultura religiosa dei giovani e 
degli adulti, specialmente uomini, praticanti o meno: in molti di essi, 
mentre tutto il resto si sviluppa, la cultura religiosa resta alio stadio 
« delPinfanzia ». Utilizzare ampiamente per questo, oltre i mezzi tra- 
dizionali e sacri, anche quelli piu moderni di educazione e propaganda 
popolare, come stampa (meglio curata, quella che gia abbiamo, e forse 
piu unificata), cinema, radio-televisione; evitare pero, in tale uso, ac- 
curatamente (es. nelle sale cinematografiche parrocchiali) ogni finalita ed 
apparenza di carattere speculativo. 

II. De re liturgica et devotionali 

1. Revisione dei libri liturgici 

Promessa, in parte attuata ed attesa da tutti, appare quanto mai 
desiderabile. Sembra pero bene che tale revisione, estesa‘alPinsieme dei 
libri liturgici, possa entrare globalmente in vigore, forse dopo un pe¬ 
riodo di esperimento, per evitare gli inconvenienti che deriverebbero 
— e in parte gia constatati — da una parziale riforma dei Breviario o 
dalPentrata in vigore, in tempi distinti, dei Breviario e dei Messale 
revisionati. 

2. Direttorio liturgico 

Per dare unita alie iniziative intese a rendere piu attiva la parteci- 
pazione dei fedeli alPazione liturgica, si auspica la preparazione e pub- 
blicazione di un « Direttorio-base », valevole ed obbligatorio per la 
Chiesa universale, che perfezioni tutta la legislazione in materia e che 
tenga anche conto delPopportunita di inserire, almeno parzialmente, 
Puso della lingua volgare, particolarmente nei riti liturgici con partecipa- 

zione di tutto il popolo cristiano. Tale Direttorio assicurerebbe Punita 
di atteggiamento dei cristiani ai sacri riti dappettutto, faciliterebbe 
radattamento dei fedeli anche nei loro spostamenti e, per 1’influsso 
vicendevole, porterebbe il flusso liturgico la dove ancora non si e 
fatto sentire. 

3. Devozioni 

In materia devozionale sembra innazitutto necessario un maggior 
rigore nell’approvazione di forme devozionali, libretti vari, preghiere, 
immaginette, impedendo, con grande vantaggio della fede e della sana 
pieta dei popolo, 1’introduzione di formule prive di linguaggio conve¬ 
niente, di sana e solida dottrina cattolica o atte a eccitare deprezza- 
mento in chi, dalPesterno osservi, anche con interesse benevolo, le 
nostre manifestazioni di fede o di pieta. 

In particolare si auspica che risplenda sempre meglio la dottrina 
cattolica della intercessione dei santi, della mediazione e distribuzione 
delle grazie da parte della Madre di Dio, di Cristo Mediatore, dei 
Padre e della Trinita fonte di ogni grazia. 


DE CATHOLICAE ECCLESIAE MAGISTERIO 

Catholicae Ecclesiae Magisterium, Apostolorum ac Nicaeno-Constan- 
tinopolitano Symbolo aliisque gravibus expressum documentis, a Ponti¬ 
ficibus Summis atque ab Oecumenicis Conciliis saeculorum decursu 
latis, fidei regulam 1 exstitisse atque exstare sollemne semper in Ecclesia 
Dei fuit. 

Vix enim numerari queunt divi Ecclesiae Patres, seorsim vel in 
Synodos congregati, qui in eodem fidei Symbolo perficiendo, explanando, 
fideliter extendendo iugiter insudarunt, atque sancti Doctores qui illud 
tamquam fidei compendium extulerunt, eruditis commentariis ornavere 
ac, ex ipsius veluti sinu, absconditos catholicae doctrinae thesauros inces- 
sabiliter deprompserunt. Quique omnes, Patres scilicet atque Doctores, 
ad errantes convincendos erroresque debellandos, quasi armis Symbolo 
usi sunt. 2 


1 Cf. Denzinger 782; 2313. Haec mirifice exprimuntur praesertim a sanc¬ 
to Irenaeo. 

2 Inter ceteros, digni sunt qui recenseantur, Cyrillus Hierosolymitanus, Rufi- 
nus, Epiphanius, Augustinus, Thomas Aquinas. Cf. etiam Denz. 1836. 

Saeculis autem supervenientibus, Summi Pontifices atque Concilia, 
illa praesertim quae Oecumenica nuncupantur, veterem absolutamque ac 
perpetuam fidem, Symbolo expressam, ad christianae religionis augmen¬ 
tum atque ad insurgentium errorum monstra radicitus exstirpanda, docu¬ 
mentis paene innumeris ac multiformibus iterum asseruere ac pressius 
uberiusque exposuere, 3 ita ut persuasum semper in Ecclesia Dei fuerit 
atque in dies pateat lucidius divinam ipsam Scripturam sacramque Tradi¬ 
tionem nonnisi de Ecclesiae Matris ac Magistrae manibus esse sumendam 
atque duce et collustrante eiusdem Ecclesiae catholicae Magisterio inter¬ 
pretandam atque exponendam. 4 

Hac non obstante mira unitate et consensione, haud paucae vel leves, 
nostris etiam temporibus, dubietates advertuntur atque discrimina: 

— in operibus quae ecclesiasticas disciplinas scientifice pertractant, 
et consequenter in lectionibus quae ad iuvenes, in sortem Domini vocatos, 
instituendos traduntur; 5 

— in catechismis aliisque libris in vulgus editis, ad pueros sive 
adultos catholica imbuendos doctrina concinnatis; 

— in sacrorum oratorum sollemniori praedicatione atque in omnibus 
fere humilioris formae sermonibus; 6 

— tandem in tacito, sed eloquenti, animarum curatorum aliquando 
ancipiti se gerendi modo. 

Dubietates istae atque recensita discrimina circa doctrinarum valorem 
(quam notam theologicam vocant) haud raro versantur, et circa moralem 
ac disciplinarem obligationem quam multiformes ecclesiastici Magisterii 
actus nati sunt inducere: Magisterii nempe scripti, Magisterii dumtaxat 
oralis, Magisterii demum quod tacitis tantum exprimitur actibus: 

a) Magisterii scripti: dubitatio enim aliquando suboritur de cuius¬ 
dam documenti universim sumpti valore aut de quarundam maiorum 
ipsius sectionum (ex. gr. capitum et canonum) differenti auctoritate, 
vel de aliquarum assertionum aut terminorum pondere; 

b) Magisterii tantum oralis: dubia item non raro proferuntur de 
quorundam sermonum, a Summo Pontifice aut ab Episcopis prolatorum, 


3 Prooemia consulantur omnium Tridentinae Synodi decretorum et utriusque 
Constitutionis Concilii Vaticani; insuper cf. Denz. 1836. 

4 Cf. S. Augustinum, Contra Epist. Manichaei, V, 6; et Denz. 2313-2314; 
item 930. 

5 Unde, ex gr., quod ab uno auctore vel professore « definitum » dicitur, ab 
alio « declaratum » reputatur, etc. 

6 Desiderium populus mediolanensis manifestasse fertur, expleta sollemniori 
novissima missione, ut aptus concinnaretur textus in quo clare catholice certa 
ab incertis distinguerentur. 

auctoritate, vel de nonnullarum iussionum, prohibitionum, consiliorum 
sive optatorum valore; 

c ) Magisterii taciti tantum actibus expressi: unde diversa sat fre¬ 
quenter advertitur valoris aestimatio de tacito quodam Summorum Pon¬ 
tificum aut Episcoporum, seorsim aut simul agentium, se gerendi modo. 

Ideoque, ut praedictae dissipentur dubietates ac removeantur discri¬ 
mina, necessarium aut consultum videtur ut sacrarum disciplinarum 
cultoribus ipsisque christifidelibus, clara, tuta atque efficacia tradantur 
principia ac normae ad omnium Magisterii ecclesiastici documentorum 
aliorumque actuum valorem accurate ponderandum, atque obligationis 
gradum adamussim statuendum. 

Quod munus II huic Oecumenico Vaticano Concilio potissime vide¬ 
tur incumbere. Sicut enim sacrosancta Tridentina Synodus, attentis 
temporum exigentiis, suis dogmaticis sessionibus decretum de divinis 
Scripturis sacrisque Traditionibus quasi fundamentum praeiecit; 7 ita et 
peropportunum videtur ut, huius nostri incerti temporis conditione 
suadente, Vaticana Synodus Constitutionibus suis documentum praemittat 
de multiformium Magisterii ecclesiastici actuum valore seu auctoritate. 

Hoc et in ipsius Concilii Vaticani II bonum procul dubio verget: 
nam, talibus praeiactis principiis et normis, Synodi Patres facilius per¬ 
spicient quo modo in praecedentium Conciliorum decretis ponderandis 
atque in novis condendis incedendum sit. Quibus praestitis, ecclesiasti¬ 
carum disciplinarum cultoribus ipsisque christifidelibus criteria non dee¬ 
runt quorum ope Concilii Vaticani II Constitutionum tute expediteque 
auctoritatem percipient ac praecepta servabunt. 

Haec autem principia et normae ex his,qui sequuntur, fontibus de¬ 
promenda videntur: 

a) ex nonnullis ipsius Magisterii ecclesiastici documentis, in qui¬ 
bus haec principia et normae explicite et ex professo asseruntur; 8 

b) ex iisdem aliisve Magisterii ecclesiastici textibus, in quibus 
praedicta principia et normae velut perlucent et insinuantur; 9 

c) ex omnibus illis etiam Magisterii ecclesiastici textibus et acti¬ 
bus, in quibus talia principia et normae certo quidem continentur, licet 
abscondite: nonnulli enim loci aut se gerendi modi explicari vix queunt, 
nisi talibus suppositis principiis ac normis. 


7 Denz. 783-786. 

8 Denz. 1683; 1722; 1792; 1837-1839; 2313-2314. 

9 Cf. documentorum prooemia tridentina et vaticana. Insuper, Ineffabilis Deus, 
Munificentissimus Deus, Mediator Dei; etc. 

Quorum principiorum ac normarum syllogen, quam coUatis con¬ 
siliis nos Facultatis Theologicae « Marianum » O.S.M. de Urbe Pro¬ 
fessores concinnandam curavimus, Commissioni cui a Summo Pontifice 
Ioanne XXIII fel. regn. Concilii adparandi munus fuit concreditum, 
ipsique Oecumenicae II Vaticanae Synodo, schematis ad instar, humil¬ 
limo subiicimus animo. 

Prooemium 

Aeternus Pater ac Supremus Magister, per Moysen et Prophetas, 
adveniente autem temporum plenitudine, ipsius Filii sui Iesu Christi 
atque Apostolorum ore, Spiritus Sancti afflante gratia, praeter alia solo 
etiam cognoscibilia rationis lumine, seipsum et aeterna suae voluntatis 
decreta, liberrimo ac misericordissimo suae pietatis consilio, humano 
generi revelare dignatus est. 10 

. Quam revelationem, in divinis contentam Scripturis et divino-aposto- 
licis Traditionibus, Ecclesiae Christi Sponsae fideliter custodiendam con¬ 
credidit atque infallibiliter interpretandam, promisso ei et collato inces- 
sabiliter Spiritus Sancti numine ad idem fidei depositum sancte servan¬ 
dum atque in dies pressius uberiusque indefectibiliter declarandum. 11 

Ecclesia autem, prout Dei filiam decet et Iesu Christi Sponsam, 
sicut divinae humiliter revelationis donum excepit, ita et Spiritus Sancti 
iubar incessabiliter excipit, cuius virtute ac lumine mirabile fidei depo¬ 
situm sancte asservat, intactum de progenie in progeniem tradit, ac 
Magistrae ad instar fideliter interpretatur, pressius uberiusque proponit, 
ad fines usque orbis terrarum diffundendum curat, strenue defendit non 
semel sanguine effuso, contrariis erroribus damnatis atque protritis. 12 

Quibus in operationibus exercendis, sacrum Ecclesiae Dei residet 
Magisterium: quod in universale ac particulare distinguitur, subdistincto 
universali in extraordinarium (seu sollemne) et ordinarium, dum parti¬ 
culare nullimode extraordinarium (seu sollemne) esse queat at ordina¬ 
rium dumtaxat. 13 

Ad dignoscendum autem singulis vicibus ac determinandum ad quam 
ex his Magisterii ecclesiastici distinctionibus documentum, textus aliusve 
actus pertineat, atque ad uniuscuiusque adamussim discernendum ac 


10 Cf. Denz. 1785. 

11 Cf. Denz. 1787-1788; 1798, 1800; 2313-2314; et etiam Munificentissimus 
Deus, paulo post initium, et dein Denz. 2332. 

12 Praeter nn. recensitos in superiori nota 11, cf. Prooemium Const. Vat. 
De Fide; et Denz. 1836. Insuper, plura prooemia tridentina; Denz. 873 a, 893 a, 
792 a, 937 a; cf. etiam 930. 

13 Cf. Denz. 1683; 1722; 1792; 2313-2314. 

statuendum valorem seu auctoritatem, quatuor singulorum textuum aut 
actuum accurate investigandae sunt causae ac prae oculis semper haben¬ 
dae, nempe: 

I. Causa efficiens: id est auctor documenti aliusve actus Magisterii 
ecclesiastici; 

II. Causa materialis: fontes scilicet et obiectum documenti, loci 
vel actus; 

III. Causa formalis: videlicet forma seu modus quo ab auctore 
obiectum proponitur; 

IV. Causa finalis: nempe finis ac destinatio seu destinatarii. 

Hinc in quatuor, praesens Constitutionis schema, dividitur partes. 


I. De documentorum et actuum magisterii ecclesiastici auc¬ 
toribus. 

( = De causa efficiente) 

Auctores documentorum et actuum Magisterii ecclesiastici sex nume¬ 
rantur, quorum hic est ordo: 1. Summus Pontifex; 2. Oecumenicum 
Concilium; 3. Concilium Plenarium; 4. Provinciale Concilium; 5. Con¬ 
ferentia Episcopalis; 6. Singuli Episcopi (locorum Ordinarii). 

1. Summus Pontifex 

Summus Pontifex dupliciter considerari potest: 

a) Sive quatenus patris seu capitis et magistri munere fungitur 
universalis Ecclesiae, quodque exercet officium: 

— vel solus, id est per seipsum, 

— vel una cum Concilio Oecumenico, 

— vel una cum Sacris Romanis Congregationibus seu per eas, 
ipso mandante, aut approbante, aut consulto, aut non explicite et sin¬ 
gulis vicibus consulto, 

— vel una cum particularibus, id est Plenariis aut Provincialibus 
Conciliis. 11 

b) Sive quatenus patris seu capitis seu pastoris munere fungitur 
suae Almae Urbis dioeceseos, quodque iterum exercet officium: 

— vel solus seu per seipsum, 

— vel una cum praedictae suae Almae Dioeceseos Synodo, 

— vel demum una cum Urbis Vicariatu, seu per eum. 15 


14 Cf. Denz. 1826, 1836, 1839.'Cf. etiam C.I.C., cann. 242-264. 

15 Cf. Denz. 636. 

2. Concilium Oecumenicum 

Inter Ecclesiae Concilia illud Oecumenicum dicitur, quod Ecclesiam 
universalem repraesentat, quodque 

a) vel Summus Pontifex convocat, per seipsum aut legatos regit, 
statim aut quodam interiecto temporis spatio approbat; 16 

b) vel, sicut anteactis saeculis non semel accidit, alius catholicae 
Ecclesiae Episcopus aut ipse Imperator coegit, postmodum tamen unus 
aut plures e Romanis Pontificibus probaverunt. 17 

3. Concilium Plenarium 

Scilicet plurium simul Provinciarum ecclesiasticarum Synodus. 18 

4. Concilium Provinciale 

Nempe singularum Provinciarum ecclesiasticarum Synodus. 18 

5. Conferentiae Episcopales 

Sive quae ad normam C.I.C. 19 congregantur sive quae maiori Episco¬ 
porum numero coalescunt vel ampliori facultate donantur. 

6. Singuli Episcopi 

Id est Ordinarii locorum: 

— vel una cum propria cuiusque dioeceseos Synodo, 

— vel soli, 

— vel demum cum peculiari cuiusque dioeceseos Curia seu per eam. 20 

Inter documentorum et actuum Magisterii ecclesiastici auctores, pri¬ 
mum igitur locum Summus Pontifex et Concilium Oecumenicum tenet: 
hi duo tantum auctores supremum valoris seu auctoritatis attingunt 
apicem, atque infallibilem, ideoque irreformabilem, valent proferre sen¬ 
tentiam. 21 Nam: 

1. Summus Pontifex, quatenus universalis Ecclesiae pater, caput 
et magister exsistit, atque ut talis agit, quadruplici saltem ex radice, 
infallibili Magisterii praerogativa pollet: 

a) quia Christum repraesentat, et est eius supremus Vicarius: 


16 Sicut de omnibus fere Oecumenicis Conciliis accidit. 

17 Sicut, ex. gr., pro Cone. Constantinop. I et II factum est. 

18 Cf. C.I.C. cann. 281-292. 

19 Cf. C.I.C., can. 292. 

20 Cf. Denz. 1828. 

21 Cf. Denz. 1839. 

Christus autem est indefectibile Ecclesiae universalis Caput, invisibile 
quidem, at quod Ecclesiam suam numquam relicturum, sed potius eidem 
ad finem usque saeculi affuturum se esse promisit; 

b) quia est Petri Apostolorum Principis, in principatu successor, 
cui non caro et sanguis arcana revelavit, sed caelestis Pater, cuique 
amplissima clavium potestas fuit collata: ideoque illa Magisterii inde- 
fectibilitate pollet, in beato Petro sibi quoque collata; 

c) quia Ecclesiae universae os exstat: qui ea profert atque decernit 
quae universalis Ecclesia infallibiliter credit ac docet, illa indefectibilitate 
quae ipsi universali Ecclesiae provenit eo quod Christo indefectibili 
indissolubiliter sit iuncta ut corpus divino Capiti, ut Sponsa divino 
Sponso, eiusque perfundatur, illustretur ac dirigatur veritatis Spiritu; 

d) quia omnibus hisce de causis, specialissima ac personali Spiritus 
Sancti adsistentia donatur. 22 

2. Oecumenicum Concilium, cum tale revera est, videlicet cum 
legitime est convocatum, celebratum atque adprobatum, et cum ut tale 
reapse agit, triplici saltem ex capite, infallibilitatis praerogativa decoratur: 

a) quia praeside aut approbante Summo Pontifice, concors uni¬ 
versae Ecclesiae Episcoporum loquitur coetus, in quos apostolica ligandi 
ac solvendi defluxit potestas, quos Spiritus Sanctus posuit regere fami¬ 
liam Dei, quibusque ut regentibus ita et peculiariter assistit docentibus; 

b ) quia universalem Ecclesiam, indefectibilitate praeditam (cf. 
supra, 1 c ) repraesentat, illiusque os exstat; 

c ) quia pariter hisce de causis, specialissima ac veluti collegiali 
Spiritus Sancti adsistentia munitur. 23 

1-2. Eo autem quod, praedictis de causis atque rationibus, Ponti¬ 
ficem Summum Conciliumve Oecumenicum dixerimus infallibilitatis dote 
gaudere, nemini inferre licebit universas indiscriminatim harum sum¬ 
marum auctoritatum sententias indefectibilitatis praerogativa pollere, 
cum ad oraculum falli nescium ferendum non tantum auctoritas in Eccle¬ 
sia Dei summa necessario requiratur, sed item necessario et materia 
suprema (scilicet revelata) et forma excellentissima (videlicet definitio 
vel dogmaticus canon) et finis altissimus ac destinatio universalis (nempe 
ad omnem Dei Ecclesiam), ut infra, suis locis, accurate exponetur. 

Unde quae a Summo Pontifice vel a Concilio Oecumenico profe¬ 
runtur, si reapse revelata non sunt, non definiuntur nec ad totam Eccle¬ 
siam destinantur, infallibilitatis atque irreformabilitatis charactere ca- 


22 Cf. Denz. 1824, 1836, 1839; et supra, nota 11, et Ineffabilis Deus. 

23 Cf. Prooemia, praesertim Tridentini et Vaticani. 

rent. Nihilominus ab omnibus, ad quos diriguntur, saltem fiHaHs in Dei 
familia subiectionis titulo religiose sunt suscipienda. 24 

3-6. Cetera quatuor auctorum capita, scilicet Concilium plenarium, 
Concilium provinciale, Conferendae episcopales, singuli Episcopi (sive 
soli sive etiam cum propriae dioecesis Synodo), in seipsis infallibilitatis 
dote non gaudent. Nihilominus pariter ipsorum decreta, ab iis ad quos 
spectant, humiliter tenenda sunt. 28 


II. De documentorum et actuum magisterii ecclesiastici 

MATERIA, SEU DE EORUNDEM FONTIBUS ET OBIECTO. 

(= De causa materiali) 

Magisterii ecclesiastici documenta et actus, sicut et quilibet alii textus 
atque sermones, hauriuntur et pendent a fontibus ac circa obiectum 
quoddam versantur. 

Proinde, ut valor materiae eorumdem documentorum et actuum 
valeat aestimari, seu ut ipsorum dimetiatur auctoritas sub respectu mate¬ 
riae, erit spectandus ac ponderandus: 

A) Ipsorum fontium valor, attento etiam modo seu methodo qua a 
documentorum et actuum auctoribus adhibiti seu pertractati fuere; 

B) Obiecti valor circa quod singula documenta (eorumque sectiones) 
et actus versantur, perspecto etiam modo seu methodo qua fuit exhibitum. 

A) Valor fontium, ex_ quibus Magisterii ecclesiastici documenta et actus 

depromuntur 

Elenchus et scala valoris fontium, a maiori ad minus, illa statui 
posse videtur quae sequitur: 

1. Utriusque Foederis divina Scriptura. 

2. Magisterii ecclesiastici universalis documenta, sive Pontificum 
sint sive Conciliorum: 

a) Magisterii universalis extraordinarii; 

b) Magisterii universalis ordinarii. 

3. Liturgia universalis. Prex liturgica vere universalis, nulla est nisi 
oratio dominica « Pater Noster ». Hic igitur, Liturgiae stricte univer¬ 
salis nomine, illa veniunt omnia, sive litteram spectent sive spiritum, in 


24 Cf. inter se Denz. 701 (Decr. pro Arraenis, De Ordinis Sacramento) et 
2301 (Const. Ap. Sacramentum Ordinis)-, item Denz. 2313. 

25 Cf. Denz. 1506. 


28 (IV b) 

quibus, non obstante rituum ac linguarum discrimine, universa convenit 
Ecclesia, Orientalis scilicet simul et Occidentalis. 

4. Universorum, seu moraliter unanimis Patrum consensus. 

5. Consensus catholicae Ecclesiae. 

6. Documenta et actus Magisterii ecclesiastici particularis ordinarii: 

a) Pontificii: scilicet a Summo Pontifice quidem lata, at non prout 
munere fungitur pastoris universalis Ecclesiae (ex. gr. in Romanis 
Synodis); 

b) Conciliaris: scilicet Conciliorum Oecumenicorum (in docu¬ 
mentis particularibus), Synodorum plenariorum ac provincialium; 

c) simpliciter Episcopalis: scilicet episcopales Conferentiae aut 
singuli Episcopi documenta quaedam aut actus ferentes. 

7. Liturgiae particulares, attento uniuscuiusque valore seu auctori¬ 
tate, decernenda spectatis singularum sinceritate ac profunditate doctri¬ 
nae, antiquitate, ac per terrarum orbem diffusione et ex parte ipsius 
Magisterii ecclesiastici supremi approbatione. 

8. Sanctorum Patrum turmae, vel singuli sancti Patres, aut antiquio¬ 
res Ecclesiae Scriptores, attenta, sive pro praedictis agminibus sive pro 
singulis Patribus aut Scriptoribus, illa auctoritate quam ipsis Ecclesia 
Dei tribuere consuevit. 

9. Sanctorum Doctorum, qui post Patrum aevum floruere, moraliter 
unanimis consensus. 

10. Moraliter unanimis Theologorum consensus. 

11. Sanctorum Doctorum coetus aut Doctores singuli, perspecta 
auctoritate quam illis tribuit Ecclesia. 

12. Theologorum acies aut singuli Theologi, auctoritate considerata 
quam ipsis forte recognoscit Ecclesia, vel saltem attenta ipsorum catho- 
licitate ac soliditate doctrinae, profunditate, originalitate atque influxu. 

13. Sanctorum scripta, criterio ponderanda de quo sub praecedenti 
n. 12. 

14. Eorum scripta qui charismatum donis decorati videntur, aesti¬ 
manda criterio de quo sub n. 12. 

15. Piorum scriptorum opera, pariter supra memorata iudicanda 
criterio. 

16. Sensus fidelium. 

17. Generis humani consensus. 

18. Veri nominis philosophia, scientiae, artes: quarum valor si 
divinae et catholicae fidei adversentur nullus est; eo autem crescit quo 
perfectius verum bonumque exprimunt ac promovent, fidei divinae et 
catholicae famulantur eamque illustrant ac extollunt. 



DE CATHOLICAE ECCLESIAE MAGISTERIO 


435 


19. Popularia effata, qua mensura de eis dici recte queat: « Vox 
populi, vox Dei ». 26 

Hos inter omnes fontes, potissimum locum tenent divinitus inspiratae 
Scripturae ac divino-apostolicae Traditiones, sive scriptae sive non 
scriptae. 

Divino-apostolicae autem Traditiones, ut plurimum, vel in antiquo¬ 
rum Patrum Conciliorumque scriptis, vel in sacrarum Liturgiarum vetu¬ 
stissimis monumentis continentur; non semel autem, quorundam saecu¬ 
lorum decursu, velut in Ecclesiae visceribus occlusae et custoditae manent 
et in perspicuo ponuntur nonnisi pedetentim, tempore ac modo divinitus 
praestitutis, Spiritu Sancto collustrante et humano ingenio studiisque 
cooperantibus. 27 

Sub respectu igitur fontium adhibitorum, potioris auctoritatis illud 
Magisterii ecclesiastici documentum aut actus erit: 

a) quod maioris valoris utitur fontibus, et quidem; 

b) iuxta incorruptum aut fideliter restitutum originalem textum, 
aut saltem accuratas versiones quae textus originalis spiritum quoque 
adamussim exhibeant; 

c) et fontibus utatur, seu eas exhibeat, iuxta omnes rectae methodi 
scientificae regulas. 

Animadvertendum tamen, hanc valoris scalam, quae undeviginti 
numeris seu gradibus constat, non in omnibus immutabilem esse: immo 
ut fontium valor seu auctoritas ponderetur numerorum a 6 ad 19, res 
singulis vicibus erunt accurate spectandae: sic, ex .gr., causalitatis prin¬ 
cipium, a sana philosophia (n. 18) assertum, consentiente etiam generis 
humani universalitate (n. 17), maiori auctoritate pollere dicendum erit, 
quam hypotheses quaedam, licet solidae, a spectabili etiam Theologorum 
coetu (n. 12) propositae. 


28 Cum Tridentina Synodus argumentum quoddam aggrediebatur discutien¬ 
dum, modum Theologis praefigebat in sententiis dicendis: « Sententiae per Theo¬ 
logos dicendae deducantur: ex S. Scriptura, Traditionibus Apostolicis, sacris et 
approbatis Conciliis ac Constitutionibus et auctoritatibus Summorum Pontificum 
et Sanctorum Patrum, ac consensu catholicae Ecclesiae. Utantur brevitate, et absti¬ 
neant a superfluis et inutilibus quaestionibus,, ac etiam a protervis contentionibus ». 
Cf. Denz. 787, etc.; et ordinem auctoritatum apud Munificentissimus. 

27 Cf. Denz. 783, 785, 786; 1787-1788. Cf. insuper Munificentissimus Deus 
circa initium: « Deus reapse... clariore luce profecto enituit... novo quodam fulgore 
illuxit »; item circa finem: « quoniam igitur... perficiendam... renuntiemus ». 

B) Valor obiecti, circa quod singula Magisterii ecclesiastici documenta 

{eorumque sectiones) et actus versantur 

Ut autem adamussim, ex parte materiae, valor seu auctoritas docu¬ 
mentorum et actuum Magisterii ecclesiastici determinari queat, neces¬ 
sarium profecto est ut ipsorum documentorum (eorumque singularum 
sectionum) et actuum pondus statuatur, attenta materia de qua agunt 
seu obiecto circa quod versantur. 

Scala autem valoris materiae sive obiecti, a maiori ad minus, illa 
esse videtur quae sequitur: 

1. Deus ipse, attenta ipsius naturae unitate vel Personarum Trinitate. 

2. Filius Dei Iesus Christus, illis omnibus perspectis quae eiusdem 
sanctissimam respiciunt Humanitatem. 

3. Dei relationes cum universo creationis opere (de creatione, pro¬ 
videntia, etc.). 

4. Deipara Virgo Maria. 

5. Sancti Angeli. 

6-8. Sancta Dei Ecclesia: 

6) Ecclesia caeli, seu triumphans; 

7) Ecclesia Purgatorii; 

8) Ecclesia terrae, seu militans. 

9. Universum hominum genus. 

10. Ceterarum creaturarum universitas. 

11. Infernus eiusque habitatores, sive daemones sive damnati. 28 

Circa quae, tria accurate animadvertenda sunt: 

a) Ad singula ex undecim his obiectis referantur quae unicuique sunt 
propria. Sic, ex. gr., quae Beatae Mariae Virginis Mediationem aut Cor- 
redemptionem spectant, ad n. 4, qui Deiparam considerat, sunt refe¬ 
renda. 

b) Item, plura obiecta seu doctrinae non ad unum tantum sed ad 
plures ex illis numeris reduci possunt. Ex. gr., sacrosanctum Eucharisti- 
cum Sacrificium ac septem maiora Ecclesiae Sacramenta, sive ad Christi 
Humanitatem (n. 2) sive ad Ecclesiam (nn, 6-8) etc. referri queunt, 
aliquoties ad libitum, ut plurimum vero considerata re de qua agitur. 

c ) Tandem, quaedam ex praedictis materiis, per numeros memoratos 
expressis, attento respectu sub quo materia ipsa spectatur, anteponi vel 
postponi possunt. Ita, ex. gr., infernarum poenarum aeternitas (n. 11), 


28 Valoris scala, sub respectu obiectorum, perlucet praesertim ex Symbolis 
et ex fidei professionibus; cf. insuper Denz. 1782 sq. 

attento salutari influxu quem in terricolas nata est exercere, sub respectu 
materiae magis aestimanda erit quam sacramentale illud quo poeniten- 
tium cervices consperguntur cinere, quodque ad Ecclesiam refertur (n. 8). 


III. De modo seu forma qua in magisterii ecclesiastici docu¬ 
mentis MATERIA SEU DOCTRINA PROPONITUR. 

(= De causa formali) 

Hi, de quibus agitur, modi seu formae ad quinque reduci queunt: 
1. Sollemne iudicium (seu definitio et canon); 2. Declaratio; 3. Expo¬ 
sitio; 4. Simplex enuntiatio; 5. Reassumptio. 

1. Sollemne iudicium 

Sollemne iudicium vel definitione fertur vel canone. 

a) Definitio autem triplici modo exprimi consuevit: 

— Symbolo, seu fidei professione (scilicet Symbolo Apostolorum et 
Nicaeno-Cos tantinopolitano); 

— Pontificia definitione, quae ex cathedra profertur; 

— Conciliari definitione, scilicet in Concilio Oecumenico pronun¬ 
tiata. 

Inter fidei Symbola et definitiones praedictas a Summis Pontifici¬ 
bus vel ab Oecumenicis Concilii latas, hoc viget discrimen, quod fidei 
Symbolum brevissime summarum veritatum revelatarum ac definitarum 
generalem exhibet syllogen, dum e contra definitiones particularem 
quendam doctrinae aspectum seu argumentum summa auctoritate pro- 

. 29 

ponunt. 

b) Canone etiam, quo sub forma anathematis doctrina exhibetur 
aut error damnatur, sollemne ab Ecclesia fertur iudicium. 

Canonibus autem sollemne ferri iudicium inde saltem a Tridentino 
Concilio certum est, ut praeviis disceptationibus patet ad eiusdem Synodi 
decretum de Sanctissimae Eucharistiae Sacramento. 30 

Nihilominus prudentia exigit ut, ad doctrinae valorem canone expres¬ 
sae ponderandum, singulis accurate spectentur casus, attento speciatim an 


29 Cf. Denz. 1839. 

30 Cf. Denz. 883-893. Quoad canonem 11 (Denz. 893), animadverte pauca 
omnino, certissima ac perpetuo in Ecclesia Dei retenta, sub anathematis commina¬ 
tione fuisse posita. Cetera vero sub sola excommunicationis poena. Ex actibus 
autem aperte colligitur Patres Concilii clarum persensisse valoris discrimen inter 
utrumque res exhibendi modum. 

proposita materia talis sit (in fidei scilicet deposito contenta), quae sub 
forma exhiberi queat iudicii sollemnis, ideoque infallibilis et irreforma¬ 
bilis. 31 

Characteres peculiares sollemnis iudicii sunt: 

a) Uni ipsi propria atque excellens sollemnitas formae, seu modi 
quo doctrina proponitur aut error damnatur. Qua sollemnitate formae 
seu modi, doctrina definita aut damnata supra ceteras eiusdem documenti 
partes manifeste eminet; quaeque praecipua pars non raro terminis in¬ 
troducitur quibus valoris excellentia significatur et in qua insuper per- 
sollemnes inveniuntur voces, quae sunt: « credo » vel « credimus », 
« diffinimus » vel « definimus », « haereticus est », « anathematizamus » 
vel « anathema sit », etc. 32 

b) Materia e divinae revelationis fontibus hausta, et quidem hoc 
potissimum ordine: 

— in primis et semper, si possibile sit, e divinis deprompta Scrip¬ 
turis; 

— insuper, vel deficiente Scriptura, e divino-apostolica Traditione 
scripta; 

— tandem, vel praedictis duobus deficientibus fontibus, e divino- 
apostolica Traditione orali. 

c) Praedicta autem materia, e suprascriptis fontibus desumpta, circa 
veritates aut facta ad fidem moresve pertinentia versatur. 

d) Quaeque praecise ut veritates et facta divinitus revelata ac 
proin credenda proponuntur. 33 

e) Intentio, quae in definitionum et canonum textu vel manifeste 
asseritur vel sufficienti innotescit claritate, est voluntas ferendi de illa re 
sollemne, irreformabile ac perpetuum iudicium, scilicet: 

— fidei veritatem aut factum statuendi; 

— errorum monstra stirpitus convellendi; exterminandi nempe 
graviora illa errata quae fidei catholicae bonisque adversantur moribus, 
ac proinde multorum salutem in discrimen vertunt. 34 


81 Ex. gr., Denz. 956. 

32 Cf. inter omnes conciliares definitiones, florentinam pro Graecis: Denz. 
691; inter pontificias, Assumptionis B. M. V.: Denz, 2333. 

33 Cf. Denz. 1792. Cf. Ineffabilis Deus, circa finem, inde a: « nihil igitur 
mirum... constanterque credenda », ex Munificentissimus Deus, circa finem, inde a: 
« quoniam igitur... defecisse ». 

34 Cf. Denz. 148; 1839; etc. Cf. insuper saepe invocata proemia tridentina et 
vaticana. 



DE CATHOLICAE ECCLESIAE MAGISTERIO 


439 


/) Stylus, qui in definitionibus atque canonibus advertitur, magis 
expolitus ac pressus est, singulis etiam verbis accurate selectis. 35 

g) Destinatio amplissima est: ad universam quippe diriguntur Dei 
Ecclesiam, toto terrarum orbe diffusam. 

h) Si tandem non ipsi tantum definitionum aut canonum inspician- 
tur textus qui promulgati fuere, sed disceptationes praeviae ac prae¬ 
cedentia schemata, haud raro patebit: 

— singula definitionum vel canonum verba, ab ipsis aliquando 
Summis Pontificibus, ab Oecumenicorum Conciliorum Patribus et a Com¬ 
missionum Pontificalium membris non tantum fuisse accurate, ut dictum 
est, selecta, at insuper electa post studium saepe diuturnum, discepta¬ 
tiones multas, repetita tentamina, mutuam deliberationem; 

— item patebit, deputatos ad paranda Magisterii ecclesiastici do¬ 
cumenta nonnisi e fontibus divina aut catholica auctoritate pollentibus 
doctrinam proponendam haurire decrevisse ac de facto deprompsisse: 
nempe a divinis Scripturis, a divino-apostolicis Traditionibus, a Pon¬ 
tificum vel Conciliorum actis et ab aliis textibus consensum catholicae 
Ecclesiae exprimentibus; 

— nullum insuper e sanctis Ecclesiae Patribus ferire voluisse, 
aliquando in hunc finem definitionibus aut canonibus studiose et multo 
labore confectis; 

— nullam theologicam scholam, ex iis quae inter se libere pu¬ 
gnant, amplecti voluisse; 

— nonnisi ergo tutissima ac certissima eligere ac proponere vo¬ 
luisse: unde saepe advertitur plura elementa, quae in pontificalium do¬ 
cumentorum vel Oecumenicorum Conciliorum parte declarativa aut 
expositiva prostant, in eorundem definitionibus aut canonibus prorsus 
desiderari. 36 

2. Declaratio 

Sollemnis vel simplex declaratio, post definitionem aut canonem, 
est potissimus res proponendi modus, qui in ecclesiastici Magisterii do¬ 
cumentis advertitur. 

a) Declaratio autem triplici de causa ac sub triplici forma ut plu¬ 
rimum fertur. Ideoque reponitur: 


35 Ad invicem confer, ex. gr., caput V decreti de SS. Eucharistiae Sacramento 
(Denz. 877) et canonem 2 eiusdem decreti (Denz. 884); adverte pariter quomodo 
numquam terminus « accidens » adhibeatur. 

36 Cf. praesertim disceptationes Theologorum et Patrum ac schemata praevia 
ad omnia fere Tridentinae Synodi decreta. 

— aut in authentica locorum Sacrae Scripturae vel Traditionis 
interpretatione ; 37 

— aut in iis clarificandis quae obscura sunt; 

— aut in iis maiore luce illustrandis, quae minus clara videntur. 38 

b) Declaratio, ut plurimum, verba secumfert: « declarat » vel « de¬ 
claramus »; « docet » vel « docemus » et similia. 

c) Declarationes multo minorem prae se ferunt sollemnitatem quam 
definitiones, de quibus supra. 39 

d) Quae reprobanda vel damnanda, mitioribus terminis, quam quae 
in definitionibus vel canonibus occurrunt, mulctantur. 40 

e) Declarationis materia seu obiectum non unice ad revelatam doctri¬ 
nam coarctatur, sed et ad doctrinam extenditur cum revelatis verita¬ 
tibus connexam; et hoc vel quia ex ipsis derivat, vel quia cum ipsis 
utcumque exhibet cognationem. 41 

/) Media quibus Magisterii ecclesiastici auctores utuntur ad decla¬ 
randam doctrinam desumuntur: 

—- vel e revelatis fontibus; 

— vel e consensu totius Ecclesiae; 

— vel e consensu notabilis ac potioris eiusdem Ecclesiae partis 
(Liturgiarum, Patrum, Doctorum, Theologorum, etc.); 

— vel e sanae philosophiae, aliarumque veri nominis scientiarum 
et artium, doctrina; 

— vel tandem ex ipso sensu communi. 42 

g) Dein advertendum, declarationem, sub destinationis seu destinata- 
riorum respectu, non necessario et semper ad universam Ecclesiam dirigi 
toto terrarum orbe dispersam. 43 

3. Expositio 

Expositionis nomine, simplex intelligitur propositio doctrinae: 

— sive revelatae, 

— sive cum revelatione utcumque connexae, 


37 Cf. Denz. 691; 791; etc. 

38 Cf. Denz. 432; cf. etiam Munificentissimus Deus, quae saepe loquitur de 
clariore luce, de novo fulgore, etc. 

39 Hoc elucet, ex. gr., in decreto florentino pro Graecis quoad Spiritus Sancti 
processionem et explicationem vocum « ex » et « per » (Denz. 691). 

40 Cf. Denz. 431. 

41 Cf., ex. gr,, Denz. 930. 

42 Recolantur Ineffabilis Deus ac Munificentissimus Deus, quae ex omnibus 
fere locis argumenta seu lucem trahunt ad declarandas doctrinas. Item Encyclicae. 

43 Ex. gr., quaedam Florentini decreta; Const. Ap. Sacramentum Ordinis, etc. 

— sive quae circumfertur communiter, et quidem; vel semper 
saeculorum decursu, vel aliquamdiu; etc. 44 

4. Simplex enuntiatio 

Simplicis enuntiationis nomine, singulae veniunt assertiones vel 
rerum elenchi. Ita, ex. gr., septem Sacramentorum elenchus, qui in Con¬ 
cilii Florentini Decreto pro Armenis recensetur. 

5. Reassumptio 

Reassumptio, tandem, tunc verificatur cum pontificium vel conci¬ 
liare subsequens documentum, in proprium textum praecedentes quos¬ 
dam introducit Magisterii ecclesiastici fontiumque locos, et hoc: 

— aliquando ad litteram, 43 

— aliquando quibusdam immutationibus inductis, 46 

— aliquando praecedentem locum ad compendium redigendo. 47 

Praecedentis loci in subsequens Ecclesiae documentum introducti va- 

lor diiudicandus est attento tum fonte tum praesertim novo documento 
in quo inseritur: aliquando enim subsequens documentum confert loco 
reassumpto novam interpretationem et auctoritatem. 

Hos circa quinque modos, in documentis Magisterii ecclesiastici res 
proponendi, tria animadvertenda sunt: 

a) In unoquoque Magisterii ecclesiastici documento doctrina, ut 
plurimum, mulptiplici exhibetur forma: immo in sollemnioribus nonnul¬ 
lis, ut in documentis quibus Immaculatus Deiparae Conceptus, Summi 
Pontificis Primatus ac Beatissimae Virginis Assumptio infallibili sancita 
fuere oraculo, forma intervenit sive definitionis, sive declarationis, sive 
expositionis, sive enuntiationis, sive tandem reassumptionis. Unde, ante¬ 
quam documenti alicuius, universim inspecti, statuatur auctoritas, singu¬ 
larum eiusdem partium accurate dimetiendus est valor. 

b) Valoris seu auctoritatis vertex in definitione reponitur aut in 
canone quo, anathemate adiecto, errantes erroresve plectuntur. 

— Ad eam enim, vel hunc, ferenda supremam Ecclesiae auctoritatem 
interesse necesse est, Summum scilicet Pontificem Conciliumve Oecu- 
menicum. 

— Ad eam, item, conflandam, nulla valet materia nisi revelata 


44 Magna pars decretorum florentinorum pro Armenis et Iacobitis. 

45 Ex. gr., reassumitur ad litteram Bulla pro Graecis in decreto pro Armenis, 
Symbolum in sessione III Cone. Trid. (Denz. 782). 

46 Ita Vaticanum reassumit Lateranense (Denz. 428; 1783). 

Cf. Denz. 918. 


47 

divinitus, adeoque in scrinio supernae revelationis contenta: tali conti¬ 
nentia quae aut historicis (fontium scilicet) pateat seu comprobetur 
argumentis, aut cuius fidem praestet universae Ecclesiae auctoritas in- 
fallibilitate praeditae. 48 

— Nec praetereundum, sub ipsius formae seu modi respectu, rem 
nullam sollemniter definitam intelligi, nisi id manifeste constiterit. 49 

— Tandem sub destinationis respectu ideo in definitionibus et 
canonibus valoris apex attingitur, quia nulla fertur definitio nullusque 
canon nisi ad universam dirigatur Ecclesiam. 50 

Quia, ergo, valoris seu auctoritatis culmen, ex parte formae seu 
modi in definitionibus reponitur vel in dogmatico canone, secundum 
valoris gradum declaratio occupat, tertium expositio, quartum enuntia¬ 
tio, novissimum vero simplex reassumptio. 

c) Si ergo universim documentum quoddam spectetur, illud valoris 
apicem attigisse dicendum erit, in quo sollemnis quoque includitur de¬ 
finitio, vel cuius doctrinae pars anathematis comminatione concluditur; 
licet aliae eiusdem documenti sectiones vel loci ad praedictum auctori¬ 
tatis cacumen nullimode valeant pertingere. 

Post documentum quo definitio aut anathematismus fertur, illud, 
universim inspectum, potioris valoris occupat gradum quod declarationem 
et praesertim sollemnem declarationem includit, et signanter quod to¬ 
taliter aut abundanter in doctrinae declaratione reponitur, etiamsi, ce¬ 
terae omnes eiusdem documenti sectiones aut assertiones multo mi¬ 
noris sint auctoritatis, scilicet vel expositio, vel enuntiatio, vel reas¬ 
sumptio. 


IV. De documentorum magisterii ecclesiastici fine ac desti¬ 
natione. 


(= De causa finali) 


Sub unica causae finalis nomenclatura, duo comprehenduntur, sci¬ 
licet documentorum Magisterii ecclesiastici finis ac destinatio: 1. finis, 
quem auctores documentorum ac documenta ipsa sibi praestituunt at¬ 
tingendum; 2. destinatio seu destinantarii, ad quam seu ad quos ipsi 
diriguntur textus. 


48 Vide classica verba Pii XII apud Munificentissimus Deus, circa initium: 
« Cum vero tanti momenti... credenda proponuntur ». 

48 C.I.C., can. 1323 § 3. 

30 Cf. Denz. 1839. 

1. Vinis 

Documentorum Magisterii ecclesiastici finis numeratur triplex-. Deus 
(et Coelites), Ecclesia, humanum genus, videlicet: 

a) Dei gloria, Christi gloria, Deiparae Virginis Sanctorumque glo¬ 
ria seu honor, per documenta ipsa (seu definitiones aut declarationes 
et assertiones etc. in ipsis latas vel contentas) simpliciter seu perfectius 
attingenda sive in dies promovenda. 

b ) Universalis Ecclesiae, aut partis eiusdem Ecclesiae, bonum 
spirituale aut materiale etiam (ad spirituale tamen ordinatum), vel sim¬ 
pliciter aut perfectius attingendum vel in dies provehendum. 

c) Ipsum generis humani bonum et salus aeterna, custodienda, 
complananda, attingenda, promovenda. 51 

2. Destinatio 

Documentorum tandem Magisterii ecclesiastici destinatio recensetur 
duplex-. Ecclesia videlicet atque humanum genus. 

a) Ecclesia. Magisterii ecclesiastici documentum fere semper ad ip¬ 
sam dirigitur Ecclesiam, attamen: 

— vel ad Ecclesiam universalem, stricto sensu, scilicet toto terra¬ 
rum orbe dispersam (Orientalem videlicet simul et Occidentalem); 52 

— vel ad alterutram eiusdem partem, Orientalem nempe vel Occi¬ 
dentalem; 53 

— vel ad quandam Ecclesiae portionem, quae peculiari Deum ad- 
precatur ritu (ex. gr., ad fideles ritus romani aut byzantini); 

-— vel ad peculiarem quendam in Dei Ecclesia coetum: ex. gr. ad 
S. R. E. Cardinales, ad Episcopos, ad saecularem vel regularem cle¬ 
rum, ad quendam Ordinem aliudve religiosum Institutum, ad Actionis 
catholicae aliarumve laicorum societatum agmina, etc. 

— vel tandem ad unam alteramve Ecclesiae personam: ex. gr. ad 
praelatum aut virum quendam egregium de Ecclesia optime meri¬ 
tum, etc. 

b) Humanum genus. Unum alterumve Magisterii ecclesiastici docu- 


51 Exempla celeberrima sunt: definitio Florentini pro Graecis, Vaticani de 
Romano Pontifice, Immaculati Conceptus et Assumptionis B. M. V. Quoad univer¬ 
sum genus humanum, cf. Munificentissimus Deus circa finem: « Itemque speran¬ 
dum... ante omnium oculos... destinentur... ». 

52 Cf. notam praecedentem. 

53 Recolas, ex. gr., ius canonicum respective occidentale et orientale. 

mentum aliquoties, insuper, non tantum ad Dei Ecclesiam dirigitur, 
sed et ad ipsum humanum genus; hoc sensu quatenus: 

— vel de re agit quae non solum Ecclesiae asseclas sed et uni¬ 
versos terram incolentes respicit; 54 

— vel indiscriminatim ad coetum dirigitur in quo catholicis mi¬ 
scentur fratres separati ipsive hebraei atque pagani. 55 

Dirigi autem potest: 

— vel ad universum humanum genus; 

— vel ad quasdam maiores eiusdem partes, Continentes videlicet 
aut nationes; 

— vel ad quosdam peculiares coetus: ex. gr. ad scientiarum qua- 
rundam vel artium cultores, etc.; 

— vel tandem ad aliquas particulares personas: ex. gr. ad nationis 
moderatorem, ad personam gravi quadam calamitate percussam, etc. 

Attenta, ergo, causae finalis consideratione, fine videlicet atque 
destinatione, documentum illud eo maiori gaudebit valore seu aucto¬ 
ritate quo: 

a) ad altiorem nobilioremque dirigitur finem, inter praestitutos, 
attingendum vel promovendum; 

b ) ad ampliorem ac potiorem destinatur Ecclesiae ipsiusque ge¬ 
neris humani partem; 

c) et characterem, sub durationis respectu, perpetuum praesefert, 
vel diuturnum et non simpliciter transeuntem. 

Ideoque, ceteris paribus, sub finis destinationisque respectu, illud 
erit potissimum Ecclesiae Magisterii documentum, quod maxime ipsius 
Dei (in Unitate vel Trinitate inspecti) gloriam attingit vel promovet, 
quodque ad totam Dei Ecclesiam dirigitur, atque ad universos extendi¬ 
tur terrae incolas. Quo finis altitudo et nobilitas, quo destinatorum am¬ 
plitudo decrescit, eo documenti valor minuitur. 

Epilogus 

Ex omnibus hucusque expositis sponte fluit aut confirmatur gene¬ 
rale criterium ponderandi valoris seu auctoritatis dimetiendae alicuius 
documenti Magisterii ecclesiastici vel sectionum eiusdem vel assertio¬ 
nis cuiuscumque in eo contentae: 


34 Plures nuntios radiophonicos conferas, inde a primo, quem Pius XI marco- 
nianis undis ad universum genus humanum direxit, immo fere ad creaturarum uni¬ 
versitatem. 

35 Ex. gr., permulti sermones a Pio XII pronunciati coram scientiarum vel ar¬ 
tium cultoribus. 

1. Cum quis praedictum valorem aggreditur aestimandum docu¬ 
menti vel sectionis vel assertionis, quatuor causas aspiciat oportet, 
nempe: 

a) efficientem, seu auctorem; 

b) materialem, seu fontes (attento etiam modo quo adhibiti 
fuere) et obiecto, (considerata quoque ratione qua fuit exhibitum); 

c) formalem, seu modum quo doctrina proposita fuit aut con¬ 
demnata; 

d) finalem, videlicet finem ac destinationem. 

2. Quo maior est valor seu auctoritas alicuius ex his quatuor 
causis, eo maior est valor seu auctoritas documenti vel partis vel as¬ 
sertionis sub illius causae respectu, seu partialiter, seu secundum quid; 
et, vicissim, quo minor, eo minor. 

3. Quo maior est valor seu auctoritas omnium simul harum qua¬ 
tuor causarum simul inspectarum, eo maior est valor seu auctoritas il¬ 
lius documenti, vel partis, vel affirmationis, sub omnium quatuor cau¬ 
sarum respectu, scilicet in universum seu simpliciter; et, vicissim, quo 
minor, eo minor. 

•k k k 

Quae omnia clariora fient, allatis nonnullis exemplis; quibus ab¬ 
stracta principia concrete applicata ostendentur: 

1. Documentum a Summo Pontifice Pio XII latum, de Ordinum 
maiorum elementis constitutivis, sub Apostolicae Constitutionis forma 
redactum, directe ad Occidentalem ritus romani Ecclesiam destinatum: 

a) ratione causae efficientis seu auctoris, qui est Summus Pon¬ 
tifex in quantum Orbis et non tantum Urbis Episcopus, valoris seu 
auctoritatis attingit apicem; 

b) ratione causae materialis: 

— inspectis fontibus et modo quo adhibiti fuere, praedictum do¬ 
cumentum summa auctoritate gaudere dicendum est, cum accuratissime 
e revelatione fuerit haustum, partim in divinis Scripturis, partim in 
divino-apostolicis Traditionibus asservata; 

— considerato obiecto, cum non circa Deum Unum vel Tri¬ 
num sed circa Ordinis Sacramentum versetur, non primum valoris at¬ 
tingit gradum, sed vel secundum (Sacramenta enim cum Christo auctore 
nectuntur, et maxime Ordo, qui cum Summo et Aeterno strictius so¬ 
ciat Sacerdote), vel octavum (Sacramenta namque ad Ecclesiam mili¬ 
tantem referuntur); 

c) ratione item causae formalis seu modi, cum nullam novam 



446 


FACULTAS THEOLOGICA « MARIANUM » 


definitionem pronuntiet, haec Constitutio deficit a valoris culmine, 
licet secundum auctoritatis gradum attingat, nempe sollemnis decla¬ 
rationis; 

d) ratione causae finalis, etiam inspecta sola destinatione, cum 
directe nonnisi ad unam, licet magnam ac nobilissimam, dirigatur Eccle¬ 
siae partem (Occidentalem ritus romani) et non ad universalem Eccle¬ 
siam, sicut deficit a destinationis universalitate, ita sub hoc respectu et 
a supremo auctoritatis gradu. 

Unde Constitutio ista documentum est altissimum secundum ali¬ 
quas causas, scilicet efficientem et materialem (respectu fontium), sed 
non iuxta materialem (respectu obiecti), formalem atque finalem. Est 
universale, seu Magisterii universalis, penes causam efficientem, mate¬ 
rialem (respectu fontium et obiecti), non vero penes finalem (destinatio¬ 
nis respectu). Est ergo Constitutio ista altissima et universalis secundum 
quid et non simpliciter. 

2. Pariter, si quis Constitutionum Romanae Synodi velit accurate 
cognoscere ac ponderare valorem seu auctoritatem, quatuor eiusdem 
causas inquirat ac dimetiatur oportet: 

a) sub auctoris respectu, sedulo considerandum est Summum 
Pontificem ibi munus gerere non Orbis sed Urbis Episcopi, et nihilomi¬ 
nus in sua eadem persona esse Orbis et Urbis Episcopus. Unde sub 
auctoris respectu, illarum Constitutionum valof simul et non summus 
est et summus: non summus, quatenus exarantur a Summo Pontifice 
prout est Urbis Episcopus; summus, quatenus exarantur a Summo Pon¬ 
tifice qui, cum de facto sit et Orbis Episcopus, seu supremus pastor, 
caput atque magister, uno servato iure divino, quaecumque in Domino 
decernenda duxerit, etiam in sua una Romana Dioecesi, valet statuere. 
Quod alius Episcopus, in sua Dioecesi, praestare omnino non potest; 

b ) sub materiae respectu, Constitutiones illae tantum valent quan¬ 
tum ipsorum fontes atque obiecta, et qua mensura et perfectione fontes 
recte adhibiti et obiecta accurate fuere proposita. Cum ergo ad Constitu¬ 
tiones conficiendas multi invocati fuerint fontes multaque pertractata 
obiecta, ideo iuxta fontium et argumentorum varietatem et methodi 
adbibitae perfectionem, diversum erit auctoritatis pondus; 

c) sub modi respectu quo res proponuntur, Constitutiones prae¬ 
dictae auctoritatis cacumen minime attingunt, cum nulla in eis definitio 
inveniatur, nisi forte reassumpta: valor ergo, et hic, pro diversitate 
modi, erit diversus; 

d ) sub destinationis respectu, pariter Constitutiones huiusmodi a 
summitate auctoritatis deficiunt, cum non ad universum Orbem, sed ad 
Romanam tantum dirigantur Urbem. 

3. Item, non omnia Conciliorum Oecumenicorum decreta (vel eo¬ 
rundem sectiones) eiusdem sunt ponderis seu auctoritatis, ut clare pa¬ 
tebit consideranti, exempli gratia, Bullas Florentini Concilii. Nam aucto¬ 
ritas Decreti pro Graecis alia est quam Bullarum pro Armenis aut Iaco- 
bitis. Etenim: 

a) sub causae efficientis ratione, haec tria Decreta, utique, supre¬ 
mo gaudent valoris gradu et universalitatis praerogativa, cum omnia et 
singula a Summo Pontifice cum Oecumenico Concilio ferantur; 

b) deficere tamen possunt a summitate valoris et a charactere uni¬ 
versalitatis sub causae materialis ratione, fontium nempe et obiecti, si 
non exhibeant doctrinam divinitus revelatam aut saltem retentam a 
consensu catholicae Ecclesiae. Et ita: 

— Decretum pro Graecis, quoad ea quae respiciunt Spiritus Sancti 
processionem a Patre et Filio, e Sacra Scriptura, e divino-apostolicis 
Traditionibus pendet et e consensu catholicae Ecclesiae: unde a sum¬ 
mae auctoritatis fontibus; pariter circa supremum versatur obiectum, 
Deum scilicet in Trinitate inspectum: unde primi gradus auctoritate 
pollet; 

— Decretum pro Armenis, quoad permulta et praesertim quoad 
Ordinis Sacramentum, non praecise a divinis Scripturis aut Traditioni¬ 
bus divino-apostolicis vel consensu catholicae Ecclesiae, Liturgia uni¬ 
versali signanter expresso, sed e fontibus quibusdam pendet quae potius 
quorundam saeculorum aut scholarum mentem exhibent: ideoque a 
fontibus quae in auctoritatis scala nonnisi undecimum aut duodecimum 
obtinent locum; nec, in suis maioribus partibus, circa supremum versatur 
obiectum, cum potissime de Sacramentis agat, quae, iuxta superius 
dicta, secundum vel octavum dumtaxat attingunt valoris gradum; 

— Decretum pro Iacobitis, etiam quoad fontium et obiecti naturam 
et auctoritatem, assimilatur Bullae pro Armenis; 

c) deficere item possunt a summitate valoris sub respectu causae 
formalis, si novas definitiones non condant aut dogmaticos canones. 
Sicque: 

— Decretum pro Graecis, cum sollemnem non tantum contineat 
sed pronuntiet definitionem, auctoritatis culmen attingit; 

— Decreta pro Armenorum et Iacobitarum unione, cum nihil 
noviter definiant, sed definitiones iam latas simpliciter reassumant, et 
quidem ad litteram, nullimode primum tangunt auctoritatis gradum; at 
potius, cum generatim nec declarationes contineant, consistant vero in 
expositionibus et enuntiationibus, ad tertium vel quartum tantum pertin¬ 
gunt valoris gradum. 

d) deficere etiam possunt a summitate valoris et ab universalitatis 

praerogativa sub respectu causae finalis, si documentum non ad univer¬ 
salem, sed ad particularem dirigatur Ecclesiam. Et ideo: 

— Decretum pro Graecis, cum non ad Graecos tantum, sed ad 
universam toto orbe diffusam dirigatur Ecclesiam, auctoritatis et uni¬ 
versalitatis fastigium obtinet; 

— Decreta vero pro Armenis et Iacobitis ad unam, respective, 
et quidem parvam, Orientalis Ecclesiae diriguntur partem. Unde desti¬ 
tuuntur summi valoris atque universalitatis nota. 

4. Item, dicendum ad documentorum valorem statuendum, quae 
a SS. RR. Congregationibus feruntur: 

a) sub auctoris consideratione, pondus crescit quo magis a Sum¬ 
mo Pontifice documenta singula pendere censentur: unde magis valent 
quae ab eo probantur, quam quae a Sacris Congregationibus promul¬ 
gantur non consulto Pontifice. Ideo maiori pollet auctoritate « Decretum 
Generalem quo liturgicus Hebdomadae Sanctae Ordo instauratur », quod 
«per singula... Sanctitas Sua... approbare dignata est», quam Re¬ 
scriptum Sacrae Poenitentiariae, quo ecclesiolae cuidam, inconsulto Pon¬ 
tifice, indulgentia conceditur; 

b) sub materiae consideratione, tantum documenta ista valent, 
quantum ipsorum fontes, obiectum et methodus qua fontes adhibiti et 
obiectum exhibitum. Ita ampliori valore gaudet Sacrae Congregationis 
Rituum « Instructio de Musica sacra et sacra Liturgia ad mentem Litte¬ 
rarum Encyclicarum Pii Papae XII Musicae Sacrae Disciplina et Me¬ 
diator Dei », quam Sacrae Congregationis Consistorialis « Decretum de 
mutatione nominis et sedis » S. Peregrini Latiosi in superioribus Acre 
et Purus; 

c) sub formae seu modi consideratione, haec Sacrarum Congre¬ 
gationum documenta nunquam valoris cacumen attingunt, cum defini¬ 
tiones condere aut dogmaticos ferre canones unius sit Romani Pontificis 
aut Concilii Oecumenici; 

d) sub finis consideratione, attenta documentorum destinatione, 
magis valent quae ad omnem Ecclesiam quam ad particularem Ecclesiam 
vel coetum aut particularem personam. Sic magis valent decreta quae 
ieiunii eucharistici legem mitigarunt, quam Sacrae Romanae Rotae sen¬ 
tentia qua matrimonii cuiusdam nullitas declaratur. 

5. Tandem, similiter iudicandum de documento a Conciliis parti¬ 
cularibus (sive plenariis sive provincialibus) lato: 

a) sub causae efficientis respectu, ad primum auctoritatis gradum 
nunquam ascendit, nisi Summus Pontifex aut Oecumenica Synodus 
ita documentum illud approbent ut velut absorbeant seu proprium ef¬ 
ficiant, ut Arausicano II Concilio accidit; 

b) sub causae materialis respectu, possunt supremum tangere 
valoris gradum, si divinis et vere catholicis utantur fontibus, eos per¬ 
fecte adhibeant, circa summum versentur obiectum, eaque decernant 
quae iam fide divina aut divino-catholica in Dei Ecclesia tenentur atque 
traduntur. Exemplum doctrinae iam fide divina et catholica creditae, 
reassumptae et uberius explicatae in Concilio particulari, sumi potest 
ex Symbolo fidei Concilii Toletani XI relate ad Beatissimam Triadem; 

c) sub causae formalis respectu, nunquam ad auctoritatis sum¬ 
mae fastigium deveniunt, cum sollemnis iudicii ferendi particulare Con¬ 
cilium prorsus sit incapax; 

d) tandem, sub causae finalis respectu, de se, nunquam summa 
gaudebunt auctoritate, cum non ad universam sed ad particularem tan¬ 
tum dirigi possint Ecclesiam. Ad universalem vero nequeunt extendi, 
nisi ab habentibus auctoritatem super omnem Dei familiam, scilicet a 
Summo Pontifice vel a Concilio Oecumenico. 

* ii ii 

Sciscitanti autem quodnam esset, sub quatuor causarum respectu, 
supremum omnino Magisterii ecclesiastici documentum, responderi 
potest: 

a) quod a Summo Pontifice aut ab Oecumenico Concilio exaratur 
(maxima causa efficiens seu auctor); 

b) quod e revelatis fontibus perfecte adhibitis doctrinam reve¬ 
latam depromit, de Deo in unitate naturae aut in Personarum Trinitate 
inspecto (suprema causa materialis sub omni respectu); 

c ) quodque hanc doctrinam sollemni proponit definitione erro- 
remve contrarium sub anathematis comminatione plectit (excellentissi¬ 
ma causa formalis); 

d) quodque tandem revelatam hanc definitamque doctrinam, Dei 
gloriam summopere provehentem, ad universam Ecclesiam toto terrarum 
orbe diffusam, immo et ad omnem hominum ubique incolentium di¬ 
rigit consortionem (summa causa finalis). 


29 (IV b) 

DE BEATA MARIA VIRGINE EIUSQUE CULTU 

Schema 

Introductio: Ecclesia iugiter cordi habuit christifideles illuminare 
circa doctrinam et cultum B. M. Virginis, prout eius acta, saeculorum 
decursu, aperte testantur. 

Pars I (doctrinalis): I. Singularis missio B. M. Virginis. Deus enim 
« uno eodemque decreto » Christum Hominem-Deum et Redemptorem 
nec non B. Virginem eius Matrem praedestinavit. Ex hoc autem sequitur 
B. M. Virginem triplici veluti nexu 1) physico, nempe, 2) metaphysico 
et 3) morali, Christo fuisse intime et indissolubiliter coniunctam. Hoc 
posito, magna consectaria derivantur, videlicet: 1) singularis locus seu 
transcendentia B. Virginis, cum Christo, supra res omnes creatas; 2) sin¬ 
gularis B. M. Virginis similitudo cum Christo; 3) singulare B. M. Virginis 
momentum in Religione Christiana, cuius essentiam ingreditur; 4) sin¬ 
gulare B. M. Virginis officium Matris universalis, sive erga Christum 
sive erga christianos (Christi membra), nec non Mediatricis et univer¬ 
sorum Reginae. 

II. Singularia B. M. Virginis privilegia intuitu singularis missionis 
a Deo Ipsi collata, 1) in initio, 2) in decursu et 3) in fine vitae. 

Pars II (practica): 1) Piatura cultus B. M. Virgini exhibiti: nec 
latria, nec simplex dulia, sed hyperdulia; 2) Actus cultus mariani, nempe: 
1) veneratio, 2) invocatio, 3) dilectio et 4) imitatio; 3) Utilitas cultus 
mariani; 4) Necessitas cultus mariani; 6) Variae formae cultus mariani 
ab Ecclesia adprobatae. 

Conclusio. 

. Introductio 

Divini sui Conditoris Christi Iesu monitis, saeculorum decursu, 
obsequuta, Ecclesia Catholica semper cordi habuit illuminare suos asse¬ 
clas circa ea quae B.mam Virginem respiciunt, praesertim definiendo, suo 
infallibili Magisterio, quaedam dogmata quae ad illam attinent, contra 
eos qui ausi fuerant eadem denegare. Quae dogmata sunt: perpetua 
Mariae SS.mae Virginitas, quae variis fidei Symbolis continetur et a 
pluribus Conciliis affirmatur; 1 Eiusdem Divina Maternitas contra Nesto- 
rium definita in Ephesino Concilio A.D. 431; 2 Immunitas Beatissimae 
Virginis ab omni vel levi culpa in Concilio Tridentino; 3 Immaculata 
Conceptio, a Pio IX definita die 2 decembris 1854; 4 Assumptio B. M. 
Virginis, corpore et anima, expleto terrestris vitae' cursu, ad coelorum 
gloriam. 5 

Praeter haec dogmata de fide tenenda, multa alia, magisterio suo 
ordinario, scilicet quotidiana mariali praedicatione et praesertim Ency- 
clicis Romanorum Pontificum, quae ad Ipsam spectant, docuit Ecclesia 
de Beatissima Virgine. 

His praemissis, Concilium Vaticanum secundum, ad Christifidelium 
devotionis incrementum erga Beatissimam Virginem, muneris sui esse 
ducit ad synthesim reducere, praesenti constitutione, quidquid Ecclesia 
de Virgine docuit suo Magisterio, tam ordinario quam extraordinario. 
Et hoc eo magis quod nostris temporibus duae habentur, circa B.mam 
Virginem, oppositae opiniones: una nimirum, quae Virgini tribuere velit 
per exaggerationem — praerogativas absque fundamento theologico, 
itidem devotionis formas a theologica veritate aberrantes; altera, e con¬ 
tra, quae Ipsius Virginis praerogativas, nulla solida ratione, reducere et 
infitiari aut in dubium revocare, iam acquisitas, vel reprobare quaedam 
devotionis Marialis praxes iam approbatas vel etiam ab Ecclesia com¬ 
mendatas. 

Opportunum igitur videtur Christifideles illuminare ut huiusmodi 
excessus diligenter omnino vitentur, et ut magis ac magis floreat in 
ipsis saluberrima devotio erga B. V. Mariam, Dei et omnium nostrum 
dulcissimam Matrem. 


Pars Prima 
(doctrinalis) 

I - SINGULARIS B. M. VIRGINIS MISSIO 

Cum ab aeternitate sapientissimus Deus decreverit ad extra, propter 
suam extrinsecam gloriam, effundere suam infinitam bonitatem, prae 
multis rationibus, quibus hanc effusionem perficeret, praesentem selegit 
ordinem, rebus visibilibus et invisibilibus constantem, quorum omnium 
centrum et vertex esset Verbum Incarnatum, omnium operum Dei ad 
extra compendium, Redemptor, i. e. novus Adam, ruinae a primo Adam 
patratae Reparator. 

At quoniam Deus ab aeterno disposuerat ut Verbum Incarnatum et 
mundi Redemptor, foret « semen mulieris » (Gen. 3, 15)) i. e. « factum 
ex muliere » (Gal. 4, 4) ut eiusdem nostrae stirpis esset extorris, sequitur 
ut ipso eodem decreto, quo Christus praedestinatus fuit Dei Filius mun¬ 
dique Redemptor, scilicet novus Adam, SS.ma quoque Virgo — quamvis 
non pari modo — praedestinata fuerit Mater Christi Iesu, qua hominis 
Dei et qua Redemptoris, i. e. universalis Mater: Mater Dei in ordine 
naturali, Mater vero redemptorum in supernaturali. Christus Iesus, 

enim, qua Homo-Deus, corpus reale habet, sicut et nos; sed qua huma¬ 
ni generis Redemptor, corpus morale habet, ex omnibus hominibus, 
quorum caput est, compactum. Iamvero Maria SS.ma Eum genuit et 
peperit non tantum ut Hominem Deum, cum corpore suo physico,, sed 
etiam ut Redemptorem, cum corpore suo morali, cuius est Caput. Hinc 
consequitur Ipsam veram matrem esse tam Hominis-Dei et eius corporis 
realis, quam Redemptoris et eius corporis mystici, ex omnibus creden¬ 
tibus, mystici Christi membris, compositi, i. e. esse Matrem universalem, 
Matrem totius Christi, tam capitis quam membrorum. 

Hinc triplex exoritur vinculum, nempe physicum, metaphysicum et 
morale quo Christus et Maria, in tempore et in aeternitate, indissolubi- 
liter uniuntur. Vinculum, imprimis, physicum, vi cuius Christi caro et 
sanguis (ille sanguis — ut Apostolus ait — qui pretium nostrae redemp¬ 
tionis fuit) nihil aliud sane sunt nisi caro et sanguis Mariae; vinculum 
metaphysicum, vi cuius iugiter Christo Maria reali sociatur relatione, 
innixa reali generationi divinae personae Verbi secundum humanam 
naturam, ita ut Christus, eius Filius, neque existere, imo nec intelligi 
quidem possit absque Maria eius Matre: correlativa enim simul sunt 
in esse quam in cognitione; vinculum denique morale, in duobus prae¬ 
cedentibus fundatum, vi cuius Mater sortem sequitur Filii, et e converso, 
mirabili unione cogitationum et affectuum, gaudiorum et dolorum, quae 
unio tam arcta est ut ex Matre et Filio unicum quid morale efficiatur; 
ita ut qui exaltaverit Filium etiam Matrem exaltet, qui Filium offenderit 
et Matrem offendat, qui Filium abnegaverit vel ab eo seiungatur, Eius 
quoque Matrem negare vel ab ea seiungi necesse sit et e converso. 

Vi etiam vaticinii a Deo in Eden prolati, statim ac progenitores 
nostri praevaricati sunt, Virgo benedicta ab Ipso intime sociata, est non. 
tantum augustissimae personae Redemptoris, ut Eius Mater, sed Ipsi 
Illius operi redemptivo, metaphorice expresso per triumphales inimici¬ 
tias ex una parte inter Christum Eiusque SS.mam Matrem, ex altera 
serpentem, qui iam in Adam et Hevam victor, a novo Adam et a nova 
Heva contritus evaderet. 

Ex hac intima et indissolubili unione (physica, metaphisica, morali) 
quaedam magni momenti consectaria sequuntur, inter quae primum 
obtinet locum transcendentia Mariae, una cum Christo, super omnes res 
creatas, etiam nobilissimas, ita ut quidquid pulchri, boni aut magni in 
toto orbe seiunctim invenitur, simul coniunctum, aliquo modo, sit et 
in Maria; consequitur etiam ut Maria SS.ma simillima omnium Christo 
fuerit, ita ut habeat, participative, eadem privilegia quae Sacrosanctae 
Christi humanitati competunt: similis enim Ei in praedestinatione fuit, 
in prophetarum praeconiis, in saeculorum expectatione, similis in immu- 

nitate a quovis peccato, in plenitudine gratiae et gloriae; et licet Filius 
natura, Ipsa quoque, quamvis gratia, omnipotens sit. 

Ex eadem intima et indissolubili unione, quae Christo Mariam sociat, 
sequitur praeterea Mariam SS.mam esse non tam quid accidentale aut 
accessorium Religionis Christianae quam quid essentiale; non quasi ad 
margines, sed in ipso veluti centro Religionis inveniri, una cum Christo, 
licet secundario et subordinate. Duobus enim Religio Christiana inni¬ 
titur: Christo et Christianis, mystici Christi membris. Iamvero tum 
Christus cum corpore suo reali, tum Christiani, Christi Capitis mystica 
membra, prorsus intelligi nequeunt absque Maria, vera Mater — saepe 
iam diximus -— cum Christi capitis, cum mysticorum suorum membro¬ 
rum. In hac duplici Maternitate, physica nempe et naturali erga Corpus 
Christi reale, supernaturali vero et mystica erga Corpus Christi mysticum 
seu in maternitate tam erga Deum quam erga homines, invenitur singu¬ 
lare munus a Deo Mariae concreditum, cui, una cum Christo Homine-Deo 
et Redemptore ab aeterno praedestinata fuerat. 

Praeterea, ex intima et indissolubili unione quae est inter Christum 
et Mariam in eodem praedestinationis decreto, sequitur etiam ut Maria, 
iam ab aeternitate, primum locum habuerit, una cum Christo, non solum 
in mente Dei, eo sensu ut, nostro intelligendi modo, de Eis Deus cogi¬ 
taverit eosque voluerit ante omnes alias res creatas, sed et in creatione 
totius mundi, velut centrum eiusdemque verticem, ita ut omnis, tam¬ 
quam minus nobilia, in suo ordine hierarchico, nobilioribus ordinentur, 
scilicet Christo et Mariae, eorum nempe gloriae, ut chorus qui mundi 
Regem et Reginam praecedit et sequitur. 6 « Omnia enim — ut est in 
S. Paulo (I Cor. 3, 22) — vestra sunt » nempe a Deo vobis, o homines, 
ordinantur; « Vos autem Christi » i. e. ordinati estis maiori gloriae 
Christi, qui a sua Matre seiungi non potest; « Christus, autem Dei », i. e. 
et Ipse, una cum Maria gloriae Dei ordinatur. 

Virgo quoque SS.ma una cum Christo et simul cum Ipso, constituta 
est a Deo « Haeres universorum » ( Hebr . 1 , 2); etenim, sicut « omnia 
per Ipsum [Christum] et nos per Ipsum » (I Cor. 8, 6) facti sumus, 
ita etiam omnia et nos ipsi per Mariam. 

Ex intima tandem et indissolubili unione inter Christum et Mariam, 
consequitur Ipsam, una cum Christo, esse Reginam et centrum omnium 
saeculorum, magnam historiae Dominam, verum axem circum quem 
omnes historiae eventus volvuntur; et ut iam Apostolus de Christo dixit 
« Christus heri et hodie, Ipse et in saecula » ita et de Maria, sine qua 
Christus de facto non fuisset, eadem dici possunt. « Finem legis, ima¬ 
ginum atque oraculorum veritatem in Maria denique post Christum 
referimus ». 7 Propter quod sive in praedictionibus potioribus, aeternum 

manifestantibus decretum praedestinationis divinae, sive in earum com¬ 
plemento, Christus Iesus et B. Virgo intime et indissolubiliter coniuncti 
exhibentur; Christus, enim, iam a prima omnium prophetia ab ipso Deo 
in Paradiso terrestri facta, proditur tamquam « semen mulieris » (Gen. 
3,15), ab Isaia vero tamquam virginis propago (Is. 7, 14) aut virga 
a radice Iesse germinata (Is. 11, 1). Primi Iudaeorum adoratores, pasto¬ 
res, « invenerunt Mariam et Infantem » (Lc. 2, 16); Magi quoque, pri¬ 
mitiae gentium « invenerunt Puerum cum Maria Matre eius » (Mt. 2, 11), 
Maria SS.ma Christum sanctificationi Baptistae affert, primae oblationi 
in tempo Ierosolimitano adest, quando ei praedicitur Illam doloribus 
Filii transfigendam esse (Lc. 2, 22-35); adest etiam sollemni Christi reve¬ 
lationi in nuptiis ad Cana Galileae, impetrans, suis maternis precibus, 
primum Christi miraculum: « et erat Mater Iesu ibi » (Io. 2, 1-11); 
praesens adest in Calvaria apud aram Crucis, praesolemni momento quo 
Christus sua morte orbem redemit: « Stabat iuxta Crucem Iesu mater 
eius » (Io. 19, 25). Iure ergo mundi historia sicut circa Christum, ita 
et circa Mariam, a Cristo indivisibilem, volvi dicenda est. 

Sicut Adae peccatum, Hevae cooperatione patratum, totum mundum 
affecit, ita et redemptio a culpa, per Christum, novum Adam operata, 
cooperante Maria nova Heva, universum afficit mundum, hunc vitae 
supernaturali regenerans, et ex integro renovans, iuxta illud Apostoli 
« Ecce facta sunt omnia nova » (II Cor. 5, 17). Christus Iesus et Maria 
omnia sibi subiecerunt (Eph. 1, 22; Hebr. 2, 8) ut Deus omnia vivificaret 
(I Tim. 6, 13). 

Sicut Christus Mediator est, ita et Maria, ei intime nexa, inter Deum 
et homines est Mediatrix, quoniam, simul cum Christo, inter duo extremai, 
illinc Deum, hinc vero homines, stat, eosque coniungit, Deo res humanas 
deferens pro homine, et homini divinas, i. e. gratiam et gloriam. 8 Ut 
Christus Iesus est Rex, ita et Maria tum iure naturae, quia Illius Mater, 
tum iure acquisitionis, quia socia Eius in opere Redemptivo, Regina 
mundi sensu vero proprioque dicenda est, dominium habens universale 
super omnia et in omnes, ita ut etiam coram Ipsa, sicut et coram Christo 
necesse sit ut « omne genuflectatur caelestium, terrestrium et inferno¬ 
rum » (Philipp. 2, 10). 9 

II - SINGULARIA B. M. VIRGINIS PRIVILEGIA 

Quoniam autem Deus, concredens alicui particulare munus, simul 
illum omnibus donis et privilegiis exornat, quae dignum illo munere 
efficiant, 19 sequitur singularissimis donis et privilegiis Mariam ditasse, 
ob praes tantissimum munus illi commissum Matris suae, Mediatricis 

inter se et homines ac totius mundi Reginae. Quae dona et privilegia 
totam Mariae personam affecerunt, a primo ad ultimum suae vitae 
punctum. 11 

Iam a primo suae existentiae instanti, etenim, Illa, secus ac omnes 
ab Adam progeniti, intuitu futurorum Iesu Christi, Filii sui meritorum, 
praeservata fuit immunis a labe originali, luce divinae gratiae, velut 
« mulier amicta sole » (Ap. 12, 1) apparens et gratia, iam ab illo instanti, 
omnium aliorum simul sumptorum, gratiam excedente. 12 

Decursu, vero, terrestris vitae, Ipsa una Virgo fuit et Mater; Virgo 
integra non solum ante, sed etiam post partum, qui sui non violavit 
integritatem corporis, perenniter et totaliter defixa mente et corde in 
Deum; 13 Ipsa una, inter omnes mulieres, non in dolore, sed in gaudio 
Unigenitum suum edit, 14 sic effugiens maledictionem a Deo in mulie¬ 
rem prolatam ( Gen. 3, 16); Ipsa denique una, toto vitae suae decursu, 
una cum plenitudine gratiae (Lc. 1, 28) 15 plenitudinem omnium vir¬ 
tutum habuit et donorum Spiritus Sancti, 16 semperque immunis fuit ab 
omni vel minima labe. 17 

Expleto autem suae vitae terrestris cursu, Ipsa una, culpae et proinde 
mortis debellatrix, non in sepulchro corruptionem vidit, sicut et ceteri, 
sed corpore et anima ad gloriam coeli assumitur, nempe ad gloriam 
superexcedentem eam quae omnibus aliis, tam Angelis quam Sanctis 
simul sumptis competit. 18 


Pars secunda 
(practica) 

I. Ecclesia Christi, iam a suis initiis, coram tam singulariter excel¬ 
lente, suis muneribus, consequentibusque privilegiis, muliere, non potuit 
abstinere quin ei cultum praestaret, 19 qui semper in eo cui tribuitur ex¬ 
cellentiam supponit, cum nihil aliud sit —- iuxta acceptam ab omnibus 
Damasceni definitionem — nisi « nota submissionis ob agnitam excel¬ 
lentiam alterius ». 20 Ex eo autem quod illa omnes res creatas incompa¬ 
rabiliter excedit, et inferior tantum suo Creatore est, consequens est ut 
etiam cultus, scilicet agnitio tam singularis excellentiae praestet cultui 
qui aliis creaturis tribuitur et cedat tantum cultui Creatoris: peculiaris 
cultus, iure ab Ecclesia, verbo iam multis a saeculis usitato, hyperdulia 
dictus, ut distinguatur tam a dulia, quae Sanctis, quam a lalria, quae 
uni Deo tribuitur, iuxta illud S. Epiphanii contra Collyridianos: « Ma¬ 
ria in honore sit! Dominus adoretur! ». 21 Maria enim ut egregie aiebat 
S. Ambrosius, « erat Templum Dei, non Deus Templi »; 22 Ipsa est 
« Mater Dei, sed non Deus ». 23 

Qui quidem cultus absolutus esse potest aut relativus, secundum 
quod ipsa Beatissimae Virginis persona honoretur vel aliquid quod cum 
Ea relationem habeat, ut eius imagines; privatus aut publicus, prout ab 
uno vel a pluribus simul praestetur; ordinarius, demum, aut liturgicus. 

II. Actus potiores, autem, quibus eiusmodi cultus exprimitur, qua- 
tuor sunt, scilicet: veneratio, propter praestantiam et dignitatem paene 
infinitam Matris Dei; amor, eo quod sit vera hominum Mater; invocatio, 
propter eius potentiam in regno gratiae; postremo imitatio, ob eius 
virtutum excellentiam. Tres priores a devotione eliciuntur, et velut 
fructus sunt quos ipsa devotio producit; quartus, vero, devotione ma- 

• * 24 

nana imperatur. < 

1) Mediante veneratione, fideles non modo interius, i. e. mente 
(aestimatione) et voluntate (honore) Beatissimam Virginem colunt, sed 
etiam exterius, scilicet laudibus et piis devotisque exercitiis in eius 
honorem statutis, sive privatis sive publicis, individualibus aut socia¬ 
libus, liturgicis aut extraliturgicis. 

Per hanc Christifideles, praeterquam prophetiam Virginis ( Lc. 2, 48) 
ad actum reducere, nihil aliud agunt, nisi in laudibus Virginis se cum 
Angelo Gabriele (Lc. 1, 28) et Sancta Elisabeth sociare (Lc. 1, 42) 
necnon cum illa e. vulgo muliere, quae, quasi vicaria Ecclesiae, Christi 
eiusque Ss.mae Matris inimicos et hostes spernens, semper Eam magna 
proclamat voce « Beatam » (Lc. 11, 27-28). Haec veneratio, Beatissimae 
Virgini tributa, non solum non minuit adorationem Deo debitam, sed 
potius eam firmat et auget, in Maria enim quoddam speculum divinae 
perfectionis infinitae miratur, proindeque Ipsum Deum finem ultimum 
habet, cuiuscumque perfectionis creatae fontem increatum. 25 Propter 
hoc tam definitio dogmatica de Immaculata Virginis Conceptione, quam 
eiusdem ad coelum Assumptione, incipit memorando laudem et gloriam 
Ss. Trinitatis. 26 Ubi magis Maria, ibi etiam Deus magis colitur. 

2) Per invocationem vero fideles ad Eam fidenter recurrunt, quae a 
Deo constituta est Mediatrix et dispensatrix omnium gratiarum, ut 
vitam gratiae obtineant, si eius expertes sint, aut conservent augeantve 
usque dum in vitam gloriae transformentur. 27 Gaudet enim Ipsa nos 
exaudire, quippe quae nos iugiter in Deo intueatur et audiat; potest nos 
exaudire, quoniam omnia a Deo obtinere valet, cum Deus eam constitue¬ 
rit thesaurorum suorum administram et instrumentum in omnium gra¬ 
tiarum elargitione; desiderat nos exaudire, nostra enim vera Mater est, 
cui nihil magis cordi est quam filiorum felicitas verax. Per hos invoca¬ 
tionis actus, hodierni fideles primis sociantur Christianis, qui Eam invo¬ 
care consueverant perpulchra illa, quae etiam nostris temporibus ubique 
resonat, prece « Sub tuum praesidium confugimus ». 

Neque per hoc quidquam nostrae fiduciae in Deum adimitur, vel 
Christi mediationi, cum Deus, in suorum beneficiorum distributione uti 
possit Beatissima eius Matre, velut instrumento, quin haec beneficia 
ab Eo tantum promanare censeri valeat. Ideo « implorandae ... Vir gini s 
ritus aliquid habet cum Dei cultu commune, adeo ut Ecclesia his voci¬ 
bus ipsam compellet, quibus exoratur Deus: Peccatorum miserere ». 28 
Constat enim instrumentales causas, vel secundas, quae omnem agendi 
vim mutuantur a causa prima, nempe Deo, necessario eidem necti. Potius 
ergo quam in hac instrumenti ratione, quandam Dei, causae primae 
imminutionem, videre cogimur et admirari pleniorem suae bonitatis et 
infinitae sapientiae manifestationem, cum creaturas suae societ actioni. 29 

3) Actibus autem amoris filialis erga Mariam, nostram veram Ma¬ 
trem in ordine supernaturali (obsequio nempe mentis et voluntatis) 
obsequium adiungimus dilectionis, quae non potest facere quin sese 
effundat coram propria genitrice; haec enim lex a Deo in cordibus filio¬ 
rum insculpta est. Iure meritoque, ergo, Ecclesia damnavit hanc Molinos 
propositionem « Nulla creatura, nec Beata Virgo, nec Sancti sedere 
debent in nostro corde » 30 et fideles incitavit per Leonem XIII ut, 
semper prae oculis habentes exemplum S. Ioannis, accipiant et ipsi in 
sua Beatissimam Virginem, velut propriam Matrem. 31 « Nihil potest 
Iesu Christo gratius obvenire, qui in Matrem suam magno profecto 
flagrat amore, quam si eam pro merito veneremur, impense redame¬ 
mus ». 32 

4) Per imitationem tandem fideles vitam Virginis Mariae exemplar 
sibi diligunt. Imitatio virtutum B. Mariae Virginis, ex se non pertinet 
— sicut veneratio, amor et invocatio — ad essentiam devotionis, erga 
eam, at est eius corollarium, quod logice deducitur ex vera devotione 
erga Ipsam; sine qua imitatione devotio ipsa non esset completa et 
perfecta, ut docuit S. Pius X in Encyclica Ad diem illum : « Quod si 
praeterea quis velit, velle autem nullus non debet, ut sua in Virginem 
religio iusta sit omnique ex parte absoluta, ulterius profecto opus est 
progredi, atque ad imitationem exempli eius omni ope contendere ». 33 
Et Pius XII, Encyclica Fulgens corona-. « Quemadmodum matres omnes 
suavissime afficiuntur, cum suorum filiorum vultum cernunt propriam 
ipsarum faciem peculiari quadam similitudine in se referre, ita dulcis¬ 
sima Mater nostra Maria nihil optatius habet, nihil iucundius, quam 
cum eos videt, quos sub Cruce Nati in eius vicem suscepit filios, sui 
animi lineamenta ornamentaque cogitando, loquendo, agendoque expri- 

34 

mere ». 

Verum quidem est Christo Iesu Christicolas conformes fieri debere 
(Rom. 8, 29) ut aeternam beatitudinem consequi valeant; at verum 

etiam est quod idem S. Pius X in Encyclica Ad diem illum animadvertit: 
« Ea fere est infirmitas nostra, ut tanti exemplaris amplitudine facile 
deterreamur »; 35 ideoque « providentis Dei munimine, aliud est nobis 
exemplar propositum, quod, cum Christo sit proximum, quantum hu¬ 
manae licet naturae, tum aptius congruat cum exiguitate nostra. Eius- 
modi autem nullum est praeter Deiparam ». 36 

III. Cultus erga Beatissimam Virginem, ut docet Suarez « utilis est 
et necessarius ». 3 ' Utilis est non solum individuis, in vita, morte et post 
mortem, sed etiam societati, tam domesticae, quam religiosae et civili, 
propter innumerabilia beneficia, spiritualia et materialia, ab eo manantia. 

IV. Sed est etiam necessarius iis fidelibus, qui eius idonei sunt, ad 
simpliciter obtinendam aeternam salutem/ 8 non quidem necessitate abso¬ 
luta, nempe ex natura ipsius cultus, sed necessitate, uti aiunt, relativa 
vel hypothetica, divina sic disponente voluntate, ex qua Virginis devotio 
« es un elemento fundamental en la vida cristiana » 39 et sicut illum 
negligere reprobationis, ita illum devote exercere signum est praede¬ 
stinationis ad coeli gloriam. Eiusmodi enim cultus, implicite in actibus 
fidei, spei et caritatis invenitur, qui, certe, ad salutem aeternam neces¬ 
sarii sunt. Qui, enim, elici potest actus (radicis et fundamenti iustifi- 
cationis) in Verbum Incarnatum, quin actus eliciatur fidei in Eam in 
qua et ex qua Verbum Incarnatum est? Qui, autem, actus - fidei in eius 
Maternitate et privilegiis Immaculatae Conceptionis, Virginitatis per¬ 
petuae et Assumptionis corpore et anima in coelum, elici potest, quin 
simul praestetur Ei obsequium mentis, ob Eius singularem excellentiam? 
Aut quomodo elici potest actus fidei in eius mediationem universalem, 
ut per Magisterium ordinarium et universale Ecclesiae docemur, quin 
simul voluntas agnoscat peculiarem et iugem necessitatem Illius, cuncta, 
postquam a Deo, ab Ea sperans? 

Qui autem fieri potest ut Eam, velut Magisterium ordinarium et 
universale Ecclesiae docet, veram omnium nostrum Matrem, in ordine 
supernaturali gratiae, agnoscamus, quin in cordibus nostris amor oriatur 
filialis, scilicet quin eam totis visceribus redamemus? 40 Iure ergo meri¬ 
toque S. Ioannes Damascenus aiebat cultum Virginis cordi nostro ipsa 
respiratione cariorem esse debere eo quia vitae aequivalet. 41 « Maria 
dicitur Porta coeli — ait S. Bonaventura —t quia nullus potest coelum 
intrare nisi per Mariam transeat tamquam per portam ». 42 « Sicut enim 
per Ea, Deus ad nos descendit, sic oportet ut nos per eam ad Dominum 
ascendamus ». 43 

V. Numquam ergo satis laudabuntur pia exercitiae devotionis Ma- 
rialis a pluribus iam saeculis in Ecclesia florentibus ut dies Sabbati pecu¬ 
liariter Virgini Beatissimae dicatus, recitatio « Angelus Domini », Ro- 

sarii, Coronae Septem dolorum, Scapularia Beatae Virginis, primum 
Sabbatum cuiusque mensis ad reparandas offensiones B. Virgini illatas, 
supplicationes mensibus Maio et Octobri, diesque Festi, infra annum, 
Beatissimae Matris semperque Virginis Mariae. 


Adnotationes 

1 Denz., n. 13, 218, 227, 255, 993. 

2 Denz., n. 111 A, 148. 

3 Denz., n. 833. 

Pp. XIII, vol. 17, p. 285. 

Leo PP. XIII, Enc. Magnae Dei Matris, 8 sept. 1892: « Eo digna [Maria], 

trem». In Acta Leonis Pp. XIII, vol. 12, p. 22L 

Pius PP. XII, Enc. Ad coeli Reginam, 11 oct. 1954: « Nullum igitur dubium 
est Mariam Sanctissimam dignitate sua super omnes res creatas excellere itemque 
super omnes post Filium suum obtinere primatum ». In A.A.S., 46 (1945), p. 635. 

7 Cf. Enc. Ad diem illum. In Acta Pii Pp. X; vol. 1, p. 147. 

8 Leo PP. XIII, Enc. Ridentem piumque, 20 sept. 1896: « Certissime quidem 

semetipsum pro omnibus " » (1 Tim. 2, 5-6). At vero si « nihil prohibet, ut docet 
Angelicus, aliquos alios secundum quid dici mediatores inter Deum et homines, 
prout scilicet cooperantur ad unionem hominis cum Deo dispositive et ministeria- 

utriusque testamenti sacerdotes, profecto eiusdem gloriae decus Virgini excelsae 

Deo hominibus parem atque illa operam vel umquam contulerit vel aliquando sit 
collaturus. Nempe ipsa ad homines in sempiternum ruentes exitium Servatorem 
adduxit, iam tum scilicet quum pacifici sacramenti nuncium, ab Angelo in terras 
allatum, admirabili assensu, « loco totius humanae naturae » (III, q. 30, a. 1) excepit: 
ipsa est.« de qua natus est lesus », vera scilicet eius Mater, ob eamque causam di¬ 
gna et peraccepta ad Mediatorem Mediatrix. In Acta Leonis Pp. XIII, vol. 16, 
pp. 282-283. 

Leo PP. XIII, Enc. Supremi Apostolatus, 1 sept. 1883: «...Nihil validius 
potiusque iudicamus, quam religione et pietate demereri magnam Dei Parentem 
Mariam Virginem quae pacis nostrae apud Deum sequestra et gloriaeque fastigio 

in caelis collocata, ut hominibus ad sempiternam illam civitatem per tot labores 
et pericula contendentibus patrocinii sui subsidium impertiat ». In Acta Leonis 
Pp. XIII, vol. 3, pp. 280-281. 

Leo PP. XIII, Enc. Supremi Apostolatus, 1 sept. 1883: «Revera primaevae 
labis expers Virgo, adlecta Dei Mater, et hoc ipso servandi hominum generis con¬ 
sors facta, tanta apud Filium gratia et potestate valet, ut maiorem nec humana 
nec angelica natura assecuta umquam sit, aut assequi possit ». In Acta Leonis 
Pp. XIII, vol 3, p. 281. 

Leo PP. XIII, Const. apost. Ubi primum, 2 oct. 1898: « ...Ad magnam Dei 
Matrem eamdemque reparandi humani generis consortem ultro animus convolavit, 
ad quam trepidis in rebus confugere catholicis hominibus praecipuum semper ac 
sollemne fuit». In Acta Leonis Pp. XIII, vol. 18, p. 161. 

Leo PP. XIII, Enc. lucunda semper, 8 sept. 1894: « Cum enim se Deo vel 
ancillam ad matris officium exhibuit vel totam cum Filio in templo devovit, utroque 
ex facto iam tum consors cum eo exstitit laboriosae pro humano genere expia¬ 
tionis ». In Acta Leonis Pp. XIII, vol. 14, p. 307. 

Pius PP. X, Enc. Ad diem illum, 2 febr. 1904: « Ad haec, Deiparae sanctis¬ 
simae non hoc tantum in laude ponendum est quod nascituro ex humanis membris 
Unigenito Deo carnis suae materiam (S. BedA Ven. 1. 4, in Lc. 2) ministravit, qua 
nimirum saluti hominum compararetur hostia; verum etiam officium eiusdem ho¬ 
stiae custodiendae nutriendaeque atque adeo, statuto tempore, sistendae ad aram. 
Hinc Matris et Filii numquam dissociata consuetudo vitae et laborum, ut aeque 
in utrumque caderent Prophetae verba: Defecit in dolore vita mea, et anni mei in 
gemitibus ( Ps. 30, 11). Cum vero extremum Filii tempus advenit, stabat iuxta cru¬ 
cem I esu Mater eius, non in immani tantum occupata spectaculo, sed plane gaudens 
quod Unigenitus suus pro salute generis humani offerretur, et tantum etiam com¬ 
passa est, ut, si jieri potuisset, omnia tormenta quae Filius pertulit, ipsa multo 
libentius sustineret (S. Bonav., I Sent. d. 48 ad Litt. dub. 4). 

Ex hac autem Mariam inter et Christum communione dolorum ac voluntatis, 
promeruit illa ut reparatrix perditi orbis dignissime, jieret (Eadmeri Mon., De ex¬ 
cellentia Virg. Mariae, c. 9), atque ideo universorum munerum dispensatrix, quae 
nobis Iesus nece et sanguine comparavit. 

Equidem non diffitemur horum erogationem munerum privato proprioque iure 
esse Christi; siquidem et illa eius unius morte nobis sunt parta, et ipse pro pote¬ 
state mediator Dei atque hominum est. Attamen, pro ea, quam diximus, dolorum 
atque aerumnarum Matris cum Filio communione, hoc Virgini augustae datum est, 
ut sit totius terrarum orbis potentissima apud Unigenitum Filium suum mediatrix 
et conciliatrix (Pius IX, Litt. Ap. Ineffabilis, 8 dec. 1854: APN I 597). Fons 
igitur Christus est, et de plenitudine eius nos omnes accepimus (Io. 16); ex quo 
totum corpus compactum, et connexum per omnem iuncturam subministrationis... 
augmentum corporis facit in aedificationem sui in caritate (Eph. 4, 16). 

Maria vero, ut apte Bernardus notat, aquaeductus est (S. Bern., Serm. de temp., 
in Nativ. B.V. de Aquaeductu, n. 4), aut etiam collum, per quod corpus cum capite 
iungitur itemque caput in corpus vim et virtutem exserit. Nam, ipsa est collum ca¬ 
pitis nostri , per quod omnia spiritualia dona corpori eius mystico communicantur 
(S. Bern. Sen., Quadrag. de Evangelio aeterno serm. 10 a. 3 c. 3). Patet itaque 
abesse profecto plurimum in nos Deiparae supernaturalis gratiae efficiendae vim tri¬ 
buamus, quae Dei unius est. Ea tamen, quoniam universis sanctitate praestat con- 

iunctioneque cum Christo atque a Christo ascita in humanae salutis opus, de con¬ 
gruo, ut aiunt, promeret nobis quae Christus de condigno promeruit, estque prin¬ 
ceps largiendarum gratiarum ministra. Sedet ille ad dexteram maiestatis in excelsis 
(Hebr. 1, 3), Maria vero astat regina a dextris eius, tutissimum cunctorum pericli¬ 
tantium perfugium et fidissima auxiliatrix, ut nihil sit timendum nihilque desperan¬ 
dum ipsa duce, ipsa auspice, ipsa propitia, ipsa protegente (Pius IX, Litt. Ap. 
Ineffabilis, 8 dec. 1854: APN I 1 597) ». In Acta Pii X, vol. 1, p. 147. 

Benedictus PP. XV, Epist. apost. Inter sodalicia, 22 martio 1918: « Quod 
autem Virgo Perdolens bonae mortis Patrona deligitur . atque invocatur, id cum 
mirifice doctrinae catholicae pioque Ecclesiae sensui respondet, tum spe innititur 
recte feliciterque collocata. Enimvero tradunt communiter Ecclesiae Doctores, 
B. Mariam Virginem, quae a vita Iesu Christi publica veluti abesse visa est, si ipsi 
mortem oppetenti et Cruci suffixo adfuit, non sine divino consilio adfuisse. Scilicet 
ita cum Filio patiente et moriente passa est et paene commortua, sic materna in 
Filium iura pro hominum salute abdicavit placandaeque Dei iustitiae, quantum ad 
se pertinebat, Filium immolavit, ut dici merito queat, Ipsam cum Christo humanum 
genus redemisse». In A.A.S., 10 (1918), pp. 181-182. 

Pius PP. XI, Enc. Miser entis simus Redemptor, 8 martio 1928: «(Christus), 
qui unus cum sit “Mediator Dei et hominum ”, suam sibi Matrem adsciscere voluit 
peccatorum advocatam gratiaeque ministram ac, mediatricem ». In A.A.S., 20 (1928), 
p. 178. 

Pius PP. XII, Radiom. Pendito seja o Senhor, 13 maggio 1946: « ... o Filho 
Deus reflecte sobre a celeste Mae a gloria, a majestade, o imperio da sua realeza; — 
porque associada, come Mae e Ministra, ao Rei dos martires na obra inefavel da 
humana Redencao, lhe e para sempre associada, com um poder quasi imenso, na 
distribuigao das gragas que da Redengao derivam » (Leo XIII, Enc. Adiutricem 
populi, 5 sept. 1895: Acta, XV, 303). In A.A.S., 38 (1946), p. 226. 

Pius PP. XII, Const. apost. Munificentissimus Deus, 1 nov. 1950: « ... di¬ 
vina collustrati (christifideles) gratia pietateque erga eam permoti, quae Dei Parens 
est suavissimaque Mater nostra, clariore cotidie luce mirabilem illam privilegiorum 
concordiam ac cohaerentiam contemplati sunt, quae Providentissimus Deus almae 
huic Redemptoris nostri sociae impertiit, et quae talem attigere celsissimum ver¬ 
ticem, qualem praeter ipsam nemo a Deo creatus, excepta humana Iesu Christi na¬ 
tura, assecutus est umquam ». In A.A.S., 42 (1950) p. 758. 

S. Ephraem Syrus: « Tibi... Mediatrix mundi... supplico: tuum promptum in 
necessitatibus praesidium... invoco » (Assem., Op. Graec. Lat. 3, 525). 

«Domina mea... post Paraclitum alius consolator, et post Mediatorem Media¬ 
trix totius mundi... universalis protectio mundi » (ibid., 3, 528). 

«Spes mea... defensio... Patrona, Mediatrix » (ibid., 3, 530). 

S. Epiphanius: « Ipsa enim est caeli et terrae Mediatrix, quae unionem na¬ 
turaliter peregit » ( PG. 43, 491). 

S. Germanus Constantinopolitanus: «Ave, gratia plena... fonsque pe¬ 
rennis universis aquas effluens... omnium peccatorum Mediatrix vere bona » (PG. 
98, 322). 

« Nos in te abunde vitae aeternae altum pignus accepimus, atque ad Deum Me- 
diatricem, humanis emigrantem (in Assumptione) nanciscimus » (PG. 98, 362). 

S. Bernardus: «Opus est... mediatore ad Mediatorem istum (Iesum): nec 
alter nobis utilior quam Maria... Crudelis nimirum mediatrix Eva... sed fidelis 

Maria... Age gratias ei, qui talem tibi Mediatricem benignissima miseratione pro¬ 
vidit » ( PL. 183, 429-430). 

« Magnifica gratiae Inventricem, Mediatricem salutis, Restauratricem saeculo¬ 
rum... Haec mihi de illa cantat Ecclesia, et me eadem docuit decantare » (PL. 
182, 333). 

Pseudo-Albertus M.: «Nomen Maria... Beatissimae Virgini congruentissime 
adaptatur... ad statum designandum mediationis beatissimae Virginis, qua mediante 
genus humanum per mare huius saeculi ad portum caeli exemplo, suffragio et me¬ 
rito revocatur » ( Mariale , q. 29). 

« B. Virgo fuit medium universale et causa pacis: « universalis enim fuit Me- 
diatrix et Reconciliatrix; omnes enim per ipsam fuerunt reconciliandi » (ibid. } 
q. 77). 

9 Leo PP. XIII, Enc. Magnae Dei Matris , 8 sept. 1892: « Sic eam superi et 
mundani regni manet corona, quod invicta futura sit regina martyrum; sic in cae¬ 
lesti Dei civitate per aeternitatem omnem coronata assidebit ad Filium; quod con¬ 
stanter per omnem vitam, constantissime in Calvaria, redundantem tristitia calicem 
sit cum illo exhaustura ». In Acta Leonis Pp. XIII; v ol. 12, pp. 231-232. 

Leo PP. XIII, Enc. Ineunda semper , 8 sept. 1894: « Stellanti diademate a 
Filio Deo aucta, apud ipsum sedet regina et domina universorum ». In Acta Leo¬ 
nis Pp. XIII , vol. 14, pp. 308-309. 

Pius PP. X, Enc. Ad diem illum , 2 febr. 1904: « Sedet Ille (Christus) ad dexte¬ 
ram Maiestatis in excelsis (Hebr. 1, 3): Maria vero adstat regina a dextris eius, 
tutissimum omnium periclitantium perfugium et fidissima auxiliatrix, ut nihil sit 
timendum nihilque desperandum ipsa duce, ipsa auspice, ipsa propitia, ipsa prote¬ 
gente ». In Acta Pii Pp. X, vol. 1, p. 147. 

Pius PP. XII, Enc. Ad Caeli Reginam, 11 oct. 1954: « Ad caeli Reginam, 
inde a primis Catholicae Ecclesiae saeculis, supplices preces ac laudis pietatisque 
cantus christianus populus adhibuit, sive cum laetitiae suavitatibus afficeretur, sive 
praesertim cum in gravibus periclitaretur rerum angustiis; ac numquam spes deci¬ 
dit, in Divini Regis lesu Christi Matre reposita, numquam fides illa elanguit, qua 
docemur Deiparam Virginem Mariam in universo terrarum orbe materno animo re¬ 
gnare, quaemadmodum regalis gloriae corona in caelesti beatitate ». In A.A.S., 46 
(1954), p. 625. 

Cone. Nicaenum II, 787, Oecum. II [contra Icon.~\ actio VII, Denz. 302: 
« Definimus in omni certitudine ac diligentia, sicut figuram pretiosae ac vivificae 
crucis, ita venerabiles ac sanctas imagines proponendas... tam videlicet imaginem 
Domini Dei et Salvatoris nostri lesu Christi, quam intemeratae dominae (despoines) 
nostrae sanctae Dei genitricis... ». 

Pius PP. XII, Enc. Ad Coeli Reginam, 11 oct. 1954: « Christianorum popu¬ 
lus, cum elapsis etiam temporibus, non sine ratione crederet illam, de qua Filius 
Altissimi natus est, qui “regnabit in domo Iacob in aeternum ” (Lc. 1, 32), 
“ Princeps pacis ” {Is. 9, 6), “ Rex regum et Dominus dominantium ” {Apoc. 
19, 16), prae aliis omnibus a Deo creatis, singularia accepisse gratiae privilegia, 
cumque consideraret arctam necessitudinem interesse inter matrem et prolem, re¬ 
giam excellentiam Dei Genetrici super omnia facile agnovit. 

Quamobrem mirum non est iam antiquos Ecclesiae scriptores, verbis innixos 
S. Gabrielis Archangeli, qui Mariae Filium praedixit regnaturum esse in aeternum 
(cf. Lc. 1, 32, 33), verbisque Elisabeth, quae eam reverenter salutando celebravit 

“ Matrem Domini mei ” ( Lc. 1, 43), Mariam appellasse “ Matrem Regis ”, “ Matrem 
Domini ”, haud obscure significantes eam ex regia Filii sui dignitate praecipuam quan- 
dam habuisse celsitudinem atque praestantiam ». In A.A.S., 46 (1954), pp. 627-628. 

S. Ephraem: « Caelum sustineat me suis amplexibus, quia prae illo honorata 
sum. Etenim caelum non fuit tibi mater, sed illud effecisti thronum tuum: Quam 
honorabilior et venerabilior Mater Regis throno eius » (Hymni de B. Maria, ed. Th. 
J. Lamy, t. 2, Mechliniae, 1886, hymn. IX, p. 624). 

S. Gregorius Naz. : « Mater Regis totius universi, Mater Virgo (quae) to¬ 
tius mundi peperit Regem » ( PG. 37, 485). 

S. Crysologus: «Maria hebraeo sermone, latine Domina nuncupatur: vocat 
ergo Angelus Dominam, ut Dominatoris Genetricem trepidatio deserat servitutis, 
quam nasci et vocari Dominam ipsa sui germinis fecit et impetravit auctoritas » 
(PL. 52, 579 C). 

S. Andreas Cretensis: «Matrem suam semper Virginem, e cuius utero, 
ipse Deus exsistens, humanam induit formam, hodierna die ceu Reginam humani 
generis, a terrenis sedibus transfert » (PG. 97, 1079 B). 

«Regina totius humani generis, nuncupationem cum usu sinceram retinens, 
quae, uno excepto Deo, rebus omnibus excelsior » (PG. 97, 1099 A). 

S. Germanus: « Sede, Domina; decet enim, Regina cum sis et prae omnibus 
regibus gloriosa, sublimi loco sedere » (PG. 98, 303 A). 

Pius PP. XII, Enc. Ad Coeli Reginam, 11 oct. 1954: ,« Praecipuum, quo 
regalis Mariae dignitas innititur, principium procul dubio est divina eius maternitas. 
Quando quidem enim in Sacris Litteris de Filio, quem Virgo concipiet, haec sen¬ 
tentia legitur: Filius Altis simi vocabitur, et dabit illi Dominus Deus sedem David 
patris eius et regnabit in domo Iacob in aeternum et regni eius non erit finis 
(Lc. 1 , 32-33), ac praeterea Maria Mater Domini (ibid., 1 , 43) nuncupatur, inde 
facile eruitur ipsam quoque esse Reginam, quippe quae Filium genuerit, qui eodem 
momento quo conceptus est, propter hypostaticam humanae naturae cum Verbo 
unionem, Rex etiam ut homo, erat rerum omnium Dominus. Itaque iure meritoque 
S. loannes Damascenus haec scribere potuit: Vere omnis creatura Domina facta 
est cum Creatoris Mater exstitit (S. Ioannes Damascenus, De fide ortodoxa, 1. 4, 
c. 14, PG. 94, 1158 s. B.); parique modo affirmari potest primum, qui regium 
Mariae munus caelesti ore nuntiavit, ipsum fuisse Gabrielem Archangelum. 

Attamen Beatissima Virgo Maria non tantum ob divinam suam maternitatem 
Regina est dicenda, sed etiam quia ex Dei voluntate in aeternae salutis nostrae 
opere eximias habuit partes. Quid possit iucundius nobis suaviusque ad cogitandum 
accidere — ut Decessor Noster fel. rec. Pius XI scribebat — quam Christum nobis 
iure non tantum nativo, sed etiam acquisito, scilicet Redemptionis imperare? Ser¬ 
vatori enim nostro quanti steterimus obliviosi utinam homines recolant omnes: 
non corruptibilibus auro vel argento redempti estis... sed pretioso sanguine quasi 
Agni immaculati Christi et incontaminati (1 Pet. 1, 18-19). Iam nostri non sumus, 
cum Christus pretio magno (1 Cor. 6, 20) nos emerit (Pius XI, litt. enc. Quas 
primas : A.A.S. XVII [1925] p. 599). 

Iamvero in hoc perficiendo redemptionis opere Beatissima Virgo Maria pro¬ 
fecto fuit cum Christo intime consociata; merito igitur in Sacra Liturgia canitur: 
Stabat Sancta Maria, Caeli Regina et mundi Domina, iuxta crucem Domini Nostri 
Jesu Christi dolorosa (Festum septem dolorum B. Mariae Virg., Tractus). Quaprop¬ 
ter, ut iam media aetate piissimus S. Anselmi discipulus scribebat, sicut... Deus sua 

potentia parando cuncta } pater est et Dominus omnium, ita Beata Maria suis meritis 
cuncta reparando , Mater est et Domina rerum, singula congenitae dignitati per illam, 
quam meruit gratiam, restituendo (Eadmerus, De excellentia Virginis Mariae, 
c, 11: PL. 159, 508 AB). Etenim, sicut Christus, eo quod nos redemit, speciali ti¬ 
tulo Dominus est ac Rex noster, ita et Beata Virgo, propter singularem modum, 
quo ad nostram redemptionem concurrit, et substantiam suam ministrando, et illum 
pro nobis voluntarie offerendo, nostramque salutem singulariter desiderando, pe¬ 
tendo, procurando (F. Suarez, De mysteriis vitae Christi, disp, 22 sect. 2 [ed. 
Vives, XIX, 327]). 

Quibus ex rationibus huiusmodi argumentum eruitur: si Maria, in spirituali 
procuranda salute, cum lesu Christo, ipsius salutis principio, ex Dei placito sociata 
fuit, et quidem simili quodam modo, quo Heva fuit cum Adam mortis principio 
consociata, ita ut asseverari possit nostrae salutis opus, secundum quandam reca¬ 
pitulationem (S. Irenaeus, Adv. haer. V, 19, 1: PG. 7, 1175 B) peractum fuisse, 
in qua genus humanum, sicut per virginem morti adstrictum fuit, ita per virginem 
salvatur; si praeterea asseverari itidem potest hanc gloriosissimam Dominam ideo 
fuisse Christi matrem delectam ut redimendi generis humani consors efficeretur 
(Pius XI, Epist. Auspicatus profecto: A.A.S. 25 [1933] p. 80), et si reapse ipsa 
fuit quae vel propriae vel hereditariae labis expers, arctissime semper cum Filio 
suo coniuncta, eumdem in Golgotha, una cum maternorum iurium maternique amo¬ 
ris sui holocausto, nova veluti Heva, pro omnibus Adae filiis, miserando eius lapsu 
foedatis, aeterno Patri obtulit (Pius XII, litt. enc. Mystici Corporis : A.A.S. 35 
[1943] p. 247); inde procul dubio concludere licet, quaemadmodum Christus, no¬ 
vus Adam, non tantum quia Dei Filius est, Rex dici debet, sed etiam quia Redemp¬ 
tor est noster, ita quodam analogiae modo, Beatissimam Virginem esse Reginam non 
tantummodo quia Mater Dei est, verum etiam quod nova veluti Heva cum novo 
Adam consociata fuit». In A.A.S., 46 (1954) pp. 633-635. 

10 S. Thomas, Summa Th., III, q. 27, a. 4 c: « Illos quos Deus ad aliquid 
elegit, ita praeparat et disponit, ut ad id, ad quod eliguntur, inveniantur idonei, 
secundum illud II, Cor. III, 6: Idoneos nos fecit ministros novi Testamenti. Beata 
autem Virgo fuit electa divinitus ut esset mater Dei. Et ideo non est dubitandum 
quin Deus per suam gratiam eam ad hoc idoneam reddidit, secundum quod angelus 
ad eam dicit: Invenisti gratiam apud Deum: ecce concipies, etc. ». 

11 Pius IX, Enc. Ineffabilis Deus, 8 dec. 1854: « Ineffabilis Deus... ab initio 
et ante saecula Unigenito Filio suo Matrem... ita elegit atque ordinavit, ut in illa 
una sibi propensissima voluntate complacuerit. Quapropter illam longe ante omnes 
angelicos Spiritus, cunctosque Sanctos caelestium omnium charismatum copia de 
thesauro divinitatis deprompta, ita mirifice cumulavit, ut ipsa ab omni prorsus 
peccati labe semper libera, ac tota pulchra et perfecta eam innocentiae et sanctitatis 
plenitudinem prae se ferret, qua maior sub Deo nullatenus intelligitur, et quam 
praeter Deum nemo assequi cogitando potest. Et quidem decebat omnino ut per¬ 
fectissime sanctitatis splendoribus semper ornata fulgeret... tam venerabilis Mater ». 
In Acta Pii Pp. IX, vol. 1 (1854) p. 597. 

S. Anselmus: « Decens erat ut ea puritate qua maior sub Deo nequit intelligi, 
Virgo illa niteret cui Deus Pater unicum suum Filium, quem de corde suo aequa¬ 
lem sibi genitum, tamquam seipsum diligebat, ita disponebat, ut naturaliter esset 
unus idemque communis Dei Patris et Virginis Filius; et quam ipse Filius substantia¬ 
liter facere sibi matrem, eligebat; et de qua Spiritus Sanctus volebat et operaturus 



DE B. V. MARIA EIUSQUE CULTU 465 

erat, ut conciperetur et nasceretur ille de quo ipse procedebat » (De conc. Virg. } 
c. 18, PL. 158, 451). 

12 Pius PP. IX, Enc. Ineffabilis Deus, 8 dec. 1854: « Patres Ecclesiaeque 
Scriptores affirmarunt eandem beatissimam Virginem fuisse per gratiam ab omni 
peccati labe integram, ac liberam ab omni contagione et corporis et animae, et in¬ 
tellectus, ac semper cum Deo conversatam, et sempiterno foedere cum Illo coniunc- 
tam, numquam fuisse in tenebris, sed semper in luce; et idcirco idoneum plane ex- 
titisse Christo habitaculum, non pro habitu corporis, sed pro gratia originali ». In 
Acta Pii Pp. IX, vol. 1, p. 597. 

Pius PP. IX. Enc. Ineffabilis Deus, 8 dec. 1854: « Ab initio et ante saecu¬ 
la Unigenito Filio suo Matrem... elegit atque ordinavit, tantoque prae creaturis 
universis est prosecutus amore, ut in illa una sibi propensissima voluntate compla¬ 
cuerit. Quapropter illam longe ante omnes angelicos spiritus cunctosque Sanctos 
caelestium omnium charismatum copia de thesauro divinitatis deprompta ita miri¬ 
fice cumulavit, ut Ipsa... eam sanctitatis plenitudinem prae se ferret, qua maior sub 
Deo nullatenus intelligitur, et quam praeter Deum nemo assequi cogitando potest... 
Et quidem decebat omnino ut perfectissimae sanctitatis splendoribus semper ornata 
fulgeret... tam venerabilis Mater ». In Acta Pii Pp. IX, vol. 1, p. 597. 

13 « Qui propter nos homines et propter nostram salutem descendit, et incar¬ 
natus est, hoc est, ex Maria semper Virgine per Spiritum Sanctum perfecte geni¬ 
tus, homo factus est» ( Symbolum Epiphanii, Denz. 13). 

« Sane non possumus negare de Mariae filiis iure reprehensum, meritoque ve¬ 
stram sanctitatem abhorruisse, quod ex eodem utero virginali, ex quo secundum 
carnem Christus natus est, alius partus effusus sit. Neque enim elegisset Dominus 
Iesus nasci per virginem, si eam iudicasset tam incontinentem fore, ut illud geni¬ 
tale Dominici corporis, illam aulam regis aeterni concubitus humani semine coinqui¬ 
naret. Qui enim hoc adstruit, nihil aliud nisi perfidiam Iudaicam adstruit, qui di¬ 
cunt eum non potuisse nasci ex virgine. Nam si hanc accipiant a sacerdotibus aucto¬ 
ritatem, ut videatur Maria partus fudisse plurimos, maiore studio veritatem fidei 
expugnare contendunt» (De virginitate B. M. V., Denz. 91 ). 

« Si quis non confitetur, Deum esse veraciter Emmanuel, et propterea Dei 
genitricem sanctam virginem (peperit enim secundum carnem carnem factum Dei 
Verbum), A. S. » (Anathematismi seu Capitula Cyrilli, Denz. 113). 

« Nova autem nativitate generatus: quia inviolata virginitas concupiscentiam ne¬ 
scivit, carnis materiam ministravit. Assumpta est de matre Domini natura, non culpa; 
nec in Domino Iesu Christo, ex utero virginis genito, quia nativitas est mirabilis, 
ideo nostri est natura dissimilis » (S. Leo I. M., De Incarnatione, Denz. 144). 

« Gloriosam vero Sanctam semper virginem Mariam et proprie et veraciter Dei 
genitricem matremque Dei Verbi ex ea incarnati ab hominibus catholicis confiteri 
recte docemus. Proprie namque et veraciter idem ipse ultimis temporibus incarnatus, 
ex sancta et gloriosa Virgine matre dignatus est » (Ioannes II, Circa « Unus de 
Trinitate passus est » et de B. V. M. matre Dei, Denz. 202). 

« Si quis non confitetur Dei Verbi duas esse nativitates, unam quidem ante 
saecula ex patre sine tempore incorporaliter, alteram vero in ultimis diebus eius¬ 
dem ipsius, qui de coelis descendit, et incarnatus de sancta gloriosa Dei Genitrice 
et semper Virgine Maria, natus est ex ipsa, talis A. S. » (Anathematismi de tribus 
Capitulis, Denz. 214). 

« Si quis secundum sanctos Patres non confitetur proprie et secundum veri- 

tatem ipsum unum sanctae et consubstantialis et venerandae Trinitatis Deum Ver¬ 
bum e coelo descendisse, et incarnatum ex Spiritu Sancto et Maria semper Vir¬ 
gine... » (S. Martinus PP. I, Cone . Lateranense 649, De Trinitate, Incarnatio¬ 
ne, etc., Denz. 255). 

« Si quis secundum sanctos Patres non confitetur proprie et secundum veri¬ 
tatem Dei genitricem sanctam semperque Virginem et immaculatam Mariam, utpote 
ipsum Deum Verbum specialiter et veraciter, qui a Deo Patre ante omnia saecula 
natus est, in ultimis saeculorum absque semine concepisse ex Spiritu Sancto, et 
incorruptibiliter eam (eum?) genuisse, indissolubili permanente et post partum 
eiusdem virginitate, condemnatus sit (Martinus PP. I, Cone. Lateranense 649, 
De Trinitate, Incarnatione etc., Denz. 256). 

« Si quis secundum sanctos Patres non confitetur proprie et secundum verita¬ 
tem ipsius et unius Domini nostri et Dei Iesu Christi duas nativitates, tam ante 
saecula ex Deo et Patre incorporaliter et sempiternaliter, quamque de sancta Vir¬ 
gine semper Dei genitrice Maria... » (S. Martinus PP. I, Cone. Lateranense 649, 
De Trinitate, Incarnatione etc., Denz. 257). 

« De his tribus personis solam Filii personam pro liberatione humani generis 
hominem verum sine peccato de sancta et immaculata Maria Virgine credimus as¬ 
sumpsisse, de qua novo ordine novaque nativitate est genitus; novo ordine, quia 
invisibilis divinitate, visibilis monstratur in carne; nova autem nativitate est ge¬ 
nitus, quia intacta virginitas et virilem coitum nescivit et foecundatam per Spiritum 
Sanctum carnis materiam ministravit... » (Cone. Toletanum XI, 675, Symbolum 
fidei, Denz. 282). 

«Definientes Dominum nostrum Iesum Christum verum Deum Nostrum... 
Deum vere et hominem vere... ante saecula quidem ex Patre genitum secundum 
deitatem, in ultimis diebus autem eundem propter nos et propter nostram salutem 
de Spiritu Sancto et Maria Virgine proprie et veraciter Dei genitrice secundum hu¬ 
manitatem... » (Cone. Constant. III, Oecum. VI, Definitio de duabus voluntatibus 
Christi, Denz. 290). 

« Credo quoque ipsum Dei Patris Filium, Verbum Dei aeternaliter natum ante 
omnia. tempora de Patre, consubstantialem, coomnipotentem et coaequalem Patri 
per omnia in divinitate, ‘ temporaliter natum de Spiritu Sancto ex Maria semper 
Virgine, cum anima rationali... » (S. Leo IX, Symbolum fidei, Denz, 344). 

« Credimus ipsum Filium Dei, Verbum Dei aeternaliter natum de Patre, con¬ 
substantialem, coomnipotentem et aequalem per omnia Patri in divinitate, tempora¬ 
liter natum de Spiritu Sancto et Maria semper Virgine, cum anima rationali... » 
(Cone. Lugdunense II, Constitutio de processione Spiritus Sancti, Denz. 462). 

« Firmiter credit, profitetur et praedicat, unam ex Trinitate personam verum 
Deum, Dei Filium ex Patre genitum, Patri consubstantialem et coaeternum, in 
plenitudine temporis, quam divini consilii inscrutabilis altitudo disposuit, propter 
salutem humani generis veram hominis integramque naturam ex immaculato utero 
Mariae Virginis assumpsisse... » (Decretum pro lacotiitis, Denz. 708). 

« Nos cupientes... paterna severitate admonere, omnes et singulos, qui hacte¬ 
nus asseruerunt, dogmatizarunt vel crediderunt... eandem beatissimam Virginem 
Mariam non esse veram Dei matrem, nec perstitisse semper in virginitatis integri¬ 
tate, ante partum scilicet, in partu et perpetuo post partum, ex parte omnipotentis 
Dei Patris et Filii et Spiritus Sancti apostolica auctoritate requirimus et mone¬ 
mus etc. » (Ex Constit. Pauli IV Cum quorumdam, 7 aug. 1555, Denz. 993). 

Pius PP. XII, Enc. Sacra Virginitas, 25 marzo 1954. In A.AS. 46 (1954), 
pp. 187-189. 

S. Iustinus: « Iamvero quemadmodum ex virgine oriturum conceptis verbis 
Isaias praedixerit, audite. Sic autem locutus est: Ecce Virgo in utero habebit et 
pariet filium, et dicent super nomine eius: Nobiscum Deus. Quae enim incredi¬ 
bilia erant et fieri non posse hominibus videbantur, ea Deus per Spiritum propheti¬ 
cum futura praenuntiavit, ut cum evenissent, fides eis non derogaretur, sed ex eo 
quod essent praedicta, crederetur. Ne qui autem prolatam prophetiam minus in- 
telligentes, eadem nobis obiiciant, quae poetis, Iovem dicentibus ad mulieres rei 
venereae causa ventitasse, obiecimus, verba explanare tentemus. Illud igitur: Ecce 
Virgo in utero habebit significat absque concubito concepturam. Nam si cum ali¬ 
quo consuevisset, non iam esset virgo. Sed virtus Dei superveniens Virgini obum¬ 
bravit eam, fecitque ut tum, cum esset Virgo, praegnaret. Et qui tunc ad ipsam 
Virginem missus est Angelus Dei, sic laetum ei nuntium attulit: Ecce concipies in 
utero ex Spiritu Sancto etc. » {Apologia, I, 33: PG. 6, 380 ss.). 

S. Irenaeus: « Quid enim magnum aut quod signum fieret in eo quod adule¬ 
scentula concipiens ex viro peperisset, quod evenit omnibus, quae pariunt, mulie¬ 
ribus? Sed quoniam inopinata salus hominibus inciperet fieri Deo adiuvante inopi¬ 
natus et partus virginis fiebat. Deo dante signum hoc, sed non homine operante 
illud» (Adv. haer., 1. 3, c. 21, n. 6: PG. 7, 953). 

S. Irenaeus: «Et qui eum ex virgine Emmanuel praedicabant, adunctionem 
Verbi Dei ad plasma eius manifestabant; quoniam Verbum caro erit, et Filius Dei 
filius hominis, purus pure puram aperiens vulvam, eam quae regenerat homines in 
Deum, quam ipse puram fecit, et hoc factus, quod et nos, Deus fortis est, et ine¬ 
narrabile habet genus » {Adv. haer., I, 4, c. 33, n. 11: PG. 7, 1080). 

S. Ambrosius: PL. 16, 1125 ss. -'S. Augustinus: PL. 33, 519; 35, 1410; 
39, 999. - S. Chrysologus: PL. 52, 520. - S. Leo Magnus: PL. 54, 195. 

14 « Leo III acceptavit professionem fidei a Nicephoro, Patr. Constantinopolit., 
a. 811 oblatam, iuxta quam Deus “Virginem quoque, qua supernaturaliter et inef- 
fabiliter pepererat, post partum virginem conservavit, virginitate illius secundum 
naturam nulla ex parte demutata aut labefactata ” [AfG. 100, 186 B] » (Denz. 
314 a, n. 3). 

S. Ambrosius: Comm. in Luc., 1. 2, c. 57: PL. 15, 1573 A; De institutione 
virginis, 1. 8, c. 52:PL. 16, 320 A. - Cf. S. Thom., Summa Theol., III, q. 2.8, 
a. 3, ad 1. - S. Hieronymus: Ep. 84, 21, 21: PL. 22, 510. - S. Fulgentius: 
De Veritate praed. et gratiae Dei, 1. I, c. 2, n. 5: PL. 65, 605. 

15 Pius PP. IX, Enc. Ineffabilis Deus, 8 dec. 1854: « Et quibus decebat om¬ 
nino, ut perfectissimae sanctitatis splendoribus semper ornata fulgeret ». 

« Quapropter illam longe ante omnes angelicos spiritus cunctosque Sanctos 
caelestium omnium charismatum copia de thesauro divinitatis deprompta ita miri¬ 
fice cumulavit, ut ipsa ab omni prorsus peccati labe semper libera, ac tota pulchra 
et perfecta eam innocentiae et sanctitatis plenitudinem prae se ferret, qua maior 
sub Deo nullatenus intelligitur, et quam praeter Deum nemo assequi cogitando 
potest ». In Acta Pii Pp. IX, vol. 1 (1854), p. 597. 

Leo PP. XIII, Enc. Magnae Dei Matris, 8 sept. 1892: «Magnum enim est 
in quolibet sancto, quando habet tantum de gratia quod sufficit ad salutem multo¬ 
rum: sed quando haberet tantum, quod sufficeret ad salutem omnium de mundo, 

hoc esset maximus; et hoc est in Christo et in beata Virgine » (S. Th., op. 8, 
Super salut. angel.). In Acta Leonis Pp. XIII, vol. 12, pp. 224-225. 

Leo PP. XIII, Enc. lucunda semper, 8 sept. 1894: « Eam salutamus, quae 
gratiam apud Deum invenit, singulariter ab illo plenam gratia, cuius copia ad uni¬ 
versos proflueret », In Acta Leonis Pp XIII, vol. 14, p. 310. 

Pius PP. XII, Enc. Mystici Corporis , 28 iun. 1943: « Efficiat... haec Nostra 
paterna vota, quae vestra etiam profecto sunt, ac veracem erga Ecclesiam amorem 
omnibus impetret Deipara Virgo, cuius sanctissima anima fuit, magis quam ceterae 
simul omnes a Deo creatae, divino lesu Christi Spiritu repleta ». In A.A.S., 35 
(1943), p. 247. 

Pius PP. XII, Radiom. Pendito seja o Senhor, 13 maggio 1946: Maria « e 
mais cheia de graga, mais santa, mais formosa, mais endeusada, incomparavelmente 
mais, que os maiores Santos e os Anjos mais sublimes, ou separados ou juntos ». 
In A.A.S., 38 (1946), p. 266. 

Pius PP. XII, Epist. Ab Octaviensi Archidioecesi, 25 mart. 1947: « Qua ratione 
et vera libertas a Maria proficiscitur, quae fuit omnium liberrima, quia omnium sanc¬ 
tissima, eademque, cunctarum magistra virtutum... ». In A.A.S., 39 (1947), p. 255. 

Pius XII, Radiomess. alTA.C.I. nelPapertura delPAnno Mariano, 8 dicembre 
1953: « NelPanima di Lei Iddio ha riversato la pienezza delle sue ricchezze con un 
miracolo della sua onnipotenza ». In A.A.S., 45 (1953), p. 850. 

Pius XII, Radiomess. Le Seigneur (al Congresso Mariano dei Canada), 15 ago- 
sto 1954: « Has never wavered in its burning love of God, has never weakened 
its complete union with Christ Jesus. The holiness of her Son was unthinkably 
beyond and abore the holiness of His mother; but the growth of her holiness so 
far surpasses all other created holiness, as to recede into unapproaclied heights of 
splendour before the dazzled gaze of saints and angels: “ Oh, sinless, pure, grace- 
filled soul! ” ». In A.A.S., 46 (1954), p. 500. 

Pius XII, Enc. Ad caeli Reginam, 11 oct. 1954: « ... iam in primo temporis 
momento, quo concepta fuit, tali gratiarum abundantia repletam fuisse, ut Sanc¬ 
torum omnium gratiam superaret». In A.A.S., 46 (1954), p. 636. 

S. Hippolytus: «Porro autem arca ex lignis quae putrescere non poterant, 
erat ipse Salvator. Per hanc enim, putredinis et corruptionis expers eius tabernacu¬ 
lum significatur, quod nullam peccati putredinem genuit... Dominus autem peccati 
expers erat et ex lignis putrefactioni non obnoxiis secundum hominem, hoc est, 
ex Virgine et ex Spiritu Sancto, intus et foris tamquam purissimo Verbi Dei auro, 
circumtectus » (Apud Theodoretum, in dial. Eranistes, PG. 10, 620). 

S. Gregorius Thaumaturgus: « Inveniensque (Verbum) virginem spiritu 
corporeque sanctam, ex ea animatum corpus suis congruum consiliis assumpsit » 
(Serm. in nativ. Christi, ap. Pitram, Analecta sacra, t. 4, p. 136). 

S. Ephrem: «Tu revera et mater tua soli estis, qui omni ex parte pulchri 
estis; in te enim, Domine, nulla est labes, nec ulla in Matre tua macula » ( Carmina 
Nisibena, ed. Leipzig, 1866 a Rickell, p. 40). 

16 Pius PP. XII, Ep. Philippinas insulas, 31 iul. 1946: in A.A.S. 38 (1946) 
pp. 417-418; Radiom. Era el dia, 12 oct, 1947: in A.A.S. 39 (1947) p. 629; Enc. 
Fulgens corona, 8 sept. 1953: in A.A.S. 45 (1953) p. 584; Radiom. Entre los pri- 
meros, 19 iul. 1946: in A.A.S. 38 (1946) pp. 325-326; Ep. Ab Octaviensi Archidioe¬ 

